
FORTALE. 



Hensigten med denne bog er at give et stød til en 
sandere og sundere betragtning og behandling af vort moders- 
måls sproglære end den hidtil almindelige. 

Her er derfor forsøgt at gore rent bord for de over- 
leverede begreber og navne og at se på kendsgerningerne med 
et forstehåndsblik. Disse er herved i mange tilfælde kommet 
til at tage sig anderledes ud og ordne sig anderledes, end 
man er vant til. Og disse partier er det jo, som navnlig skulde 
give dette arbejde dets berettigelse. Dog har jeg ikke villet 
undlade at medtage også sådanne partier (f. eks. substantiver 
og adjektiver), hvor det almindelige og overleverede i det væ- 
sentlige bekræfter sig, dels fordi der dog rundt omkring deri 
er enkelte punkter, der får ny belysning, og dels fordi det 
har sin betydning, at selve det tilvante ad den her valgte vej, 
formentlig mere end ellers, påvises og begrundes og ikke 
blot hævdes som umiddelbart givet. 

Det har dernæst været nødvendigt også at begrunde det 
nye, her gives, indirekte ved på adskillige punkter at på- 
pege uholdbarheden af det hidtil almindelige og derved navnlig 
henholde sig til dets for ojeblikket mest fremtrædende re- 
præsentanter — samt endelig at støtte denne kritik ved at på- 
vise oprindelsen til de påpegede skævheder. 



I enkeltheder er der ikke tilstræbt fuldstændighed, dels 
fordi det i og for sig er af vigtighed at indskærpe, at absolut 
fuldstændighed i fremstilling af et sprog er uopnåelig, og dels 
fordi, hvis alt det skulde berøres, som af andre er sagt med 
rette eller urette om grammattiske sager i vort sprog, så vilde 
let sligt stof, hvortil jeg ikke har noget personligt bidrag af 
betydning at yde, bortlede opmærksomheden fra de kends- 
gerninger og tanker, som det især er mig om at gore at slå 
til lyd for. Måske kunde grænsen være trukken endnu snævrere, 
og måske vil en og anden finde, at der på et eller andet 
punkt kun gentages, hvad der er sagt lige så godt af andre. 
Herom vil jeg da sige, at jeg hverken kan eller vil indlade 
mig på prioritetssporgsmål. Jeg har fra min ungdom søgt at 
følge med den nyere sprogvidenskab og har vel også nok fået 
fat i de fleste af hovedværkerne; dog ved jeg godt, at der er 
meget, der mangler; sligt er næsten uundgåeligt under provins- 
forhold. Skal jeg nævne det, der vel nok har havt mest 
betydning for mig, så er det blandt de ældre navnlig flere af 
Steinthais værker og af senere især H. Paul's «Principien der 
Sprachgeschichte», E. Tegnér's «språkets makt ofver tanken*, 
G. v. d. Gabelentz's «Die Sprachwissenschaft>, Delbruck's «ver- 
gleichende Syntax», Noreen's «spridda studier* (navnlig «oni 
språkriktighet») og endelig O. Jespersen's «om fremskridt i spro- 
get» samt forskellige andre mindre skrifter og artikler af ham og 
andre nyere (jeg nævner her kun, hvad der falder ind under 
de i denne bog omhandlede sager). Men hvad jeg i det en- 
kelte har fra dem, er det mig umuligt at angive; dertil har 
min fordojelse af det været alt for langsom. Kun på nogle 
få punkter har jeg kunnet henvise til bestemte steder (navnlig 
i tidsskrifterne « Dania » og «Vor Ungdom*), hvor ting, jeg be- 
rører, er behandlede eller omtalte, — hvilket jo ikke ude- 



lukker, at jeg selv kan have haft samme tanke. Derom må, 
som sagt, enhver mene, hvad han vil. 

Mindst lige så meget skylder jeg nemlig de sidste tolv 
års virksomhed som dansklærer for born fra 11 års til 16 — 17 
års alderen. Mine elever har været mine bedste lærere. Jeg 
begyndte med omtrent det samme, som vel de fleste dansk- 
lærere, men følte skridt for skridt dets uigennemførlighed, 
ikke mindst i de tilfælde, hvor jeg måtte indromme, at det, 
der skulde gælde for galt, i grunden var rigtigt. 

Denne bogens « ulærde » oprindelse har lagt det nær for 
mig at gore mig umage for, at den kunde blive læselig ikke 
blot for de «lærde>, men for alle, der har opmærksomhed 
for denne side af vort modersmål. Om det er lykkedes mig, 
må andre afgore. — Hvad i øvrigt bogens anvendelse angår, 
så mener jeg ganske vist, at den nok kunde lægges til grund 
for en undervisning, der henvendte sig til nogenlunde modne 
mennesker og mere lagde an på klarhed og dybde («multu/n») 
end på stofmasse (tmulta*); — i denne retning har jeg dog 
ikke store forventninger. 

I det hele vilde af mange grunde de her fremsatte tanker 
vistnok være blevet hos mig selv, hvis jeg ikke havde fundet 
kraftig opmuntring til at offentliggore dem. Forst og fremmest 
må jeg bringe min ærbødigste tak til Garlsbergfondets direk- 
tion, som har tilstået mig en understøttelse, der var betingel- 
sen for, at et arbejde som dette kunde nå at blive udgivet. 
Næsten endnu mere skylder jeg professor O, Jespersen, som 
på flere måder har vist en interesse for mit arbejde, uden 
hvilken dette vist endnu længe var forblevet inter penetralia 
Vestæ. Endelig er det mig kært at kunne takke adjunkt Axel 
Sorensen for godt gammelt venskab, der heller ikke her har 
fornægtet sig, blandt andet ved hjælp til korrekturen. 

I. 

1. Ved « sprog » forstår man et meddelelsesmiddel for 
vore tanker. Man har fingersprog, ojensprog, ja blomster- 
sprog o. s. V., men de to fuldkomneste slags sprog er dog 
talesproget og skriftsproget. Talesproget (hvor man til tegn 
for tanker bruger de mangehånde for høresansen opfattelige 
lydbølger, som den for åndedrættet nødvendige luft kan danne 
på sin vej igennem strubehoved, mund og næse) er en natur- 
virksomhed, der findes hos alle folkeslag; skriftsproget (hvor 
tankerne knyttes til synlige tegn) er en kulturopfindelse, som 
kun er gjort på nogle få steder og derfra udbredt videre, 
men af en mængde folkeslag endnu aldrig anvendt. 

2. I naturtilstanden bruges sproget, når det engang er 
lært, uden at man skænker talens enkelte grunddele nogen 
opmærksomhed, og hvis denne vækkes, navnlig ved misfor- 
ståelse, er det især de hele ord, den fæster sig ved, ikke 
så let ordenes enkelte lyd eller ordenes indbyrdes plads eller 
deres forskellige styrke i talens løb, hvilke tre ting (dog 
især de to forste) er det, vi nutildags sædvanlig sammen- 
fatter under navnet « grammatik*. Når dette ord almindeligt 
oversættes ved «sproglære», så indeholder dette altså en over- 
drivelse, thi ingen kan lære et sprog alene ved at kende reg- 
lerne for hine tre sider af sproget; nej det nødvendigste er 
uimodsigeligt ordforrådet; med dette alene uden «grammatik» 
vil man, som erfaring viser, ubestrideligt komme længere i 

H. G. Wiwel: Sproglære. 1 

: ^\ :%^^lwWnet : med' ~ ét- fremmed folk end med «grammatik» 
alene. (Allerbedst læres naturligvis et fremmed sprog på 
samme måde, som man lærer modersmålet, ved at man hører 
det fra alle sine omgivelser og ligesom indånder det; dette 
søger mange i vore dage så godt som muligt at efterligne 
ved fremmedsprogundervisningen i skolen.) — Nej grammatik 
er kun den « almindelige sproglære », ordbogen (leksikonnet) er 
den < særlige sproglære*. Og der skal naturligvis en mere 
udviklet iagttagelses- og navnlig abstraktionsevne til den forste 
end til den sidste. 

3. En bevidst og varig opmærksomhed for det gram- 
mattiske i sproget, uden påvirkning fra andre folk, er kun 
opstået på to steder, nemlig hos Inderne og hos Grækerne. 
(Hos Kineserne skal der ganske vist også findes en selvstæn- 
dig begyndelse, men den kunde på grund af deres sprogs 
ejendommelige karakter ikke komme til at spille nogen videre 
rolle.) Indernes, i sig selv store og mærkelige, arbejde er 
uden indflydelse på vore almindelige grammattiske begrebers 
udvikling. Des storre betydning har Grækernes grammatik 
haft, thi fra den udgår den grammattiske behandling af alle 
andre europæiske sprog lige fra det latinske og til vort eget. 

4. Grækernes grammatik, ligesom deres naturvidenskab, 
har ganske langsomt « arbejdet sig ud af filosofiens moder- 
skød*. Medens filosofferne (de mænd, der uden mytologiens 
hjælp søgte forklaring på gåderne i naturen og menneske- 
livet) i begyndelsen væsentlig gik frem gennem den blotte 
tænkning (hvilket nåede sit højdepunkt ved Plato), var Alex- 
ander den Stores lærer Aristoteles (384—322 for Chr.) den 
forste, der med tænkning forbandt energisk forskning, d. v. s. 
iagttagelse og undersøgelse af tingenes håndgribelige egen- 
skaber og kendemærker, og denne hans virksomhed kom (for- 
uden den egentlige filosofis forskellige dele) navnlig naturen, ^ 
særlig dyrelivet, men dog også for en del sproget, til gode. , 

5. En særlig videnskab blev grammatikken dog forst 
efter Alexanders død hos de lærde ved de to rivaliserende 
universiteter i Alexandria og Pergamum. Ved »gramma- 
tik* forstod disse (ligesom hele oldtiden) al beskæftigelse med 

litteratur og sprog, og litteraturen var dem da hovedsagen, 
navnlig da den ældre litteratur, fremfor alt Homer, og for- 
skellen mellem den homeriske sprogform og deres egen var 
det, der forst ledede dem til at beskæftige sig med det rent 
sproglige, både ordforråd og ordformer. Og når nu Alex- 
andrinerne søgte at opstille regler («analogi»), drillede Per- 
gamenerne dem ved at påvise undtagelser («anomali»), og 
resultatet af denne i et par århundreder vedvarende strid var 
da en « grammatik* af den art, som vi kender, bestående af 
«regler og undtagelser*. 

6. I århundredet for Christi fødsel fandt så denne viden- 
skab, ligesom andre, vejen fra Hellas til Rom, hvor lærde 
mænd som Varro^) overførte de af Grækerne fundne be- 
greber (og navne) på det latinske sprog. Men på dette som 
på de fleste åndelige områder blev Romerne kun efterlignere 
af Grækerne, endog temmelig slaviske (det bekendte navn 
«accusativ» beror således på en misforståelse af et græsk ord)^ 
og fremskridtene var ikke store i de 5 århundreder indtil 
« Barbarernes* sejrstog gennem Italien, da al udvikling stand- 
sede med Priscian omkr. 500 efter Christus. Hans latinske 
grammatik, og endnu mere den kortere af Do nat (kendt fra 
Holberg), blev bærerne af næsten al grammattisk visdom gen- 
nem middelalderen, og da videnskaberne vågnede igen i re- 
næssancetiden, var antikkens autoritet på dette område så 
stærk, at latinen ansås for det eneste rigtige sprog, medens 
de nyere «hjemmesprog» kun regnedes for en slags tilløb til 
sprog (hvad de ganske vist også var den gang med hensyn 
til brugbarhed ved klar videnskabelig fremstilling). Det var 
derfor rimeligt, at da man begyndte at henvende opmærksom- 
heden på disse sprogs bygning (hvilket navnlig skete, da re- 
formationen krævede den hellige skrift på modersmålet), søgte 
man at passe dem ind i den latinske grammatiks rammer og 
under dens navne, og kun langsomt og (i alt fald ubevidst) 



^) Også den store Cæsar fik tid til at henvende sit geni på sligt 
og yde selvstændigt og genialt arbejde deri. 

1* 

modstræbende nåede man til at anerkende de ejendommelig- 
heder, hvormed de adskilte sig fra latinen. 

7. Her i Danmark var Erik Pontoppidan den forste, 
der (1644) fremstillede modersmålets grammatiske indretning, 
og af en forste begyndelse kan man ikke forlange mere, end 
han giver. At han har stået over sine fleste samtidige i klar- 
hed, kan ses af, at han, efter selv ganske rigtigt at have til- 
lagt substantiverne 2 casus (<forholdsformer>) f. eks. mand, 
mandSy tilfojer: «hvis man endelig vil boje det med 6 casus, 
kan det nok lade sig gore således: 

Singular. Plural. 

Nominativus: Mand — Mænd 

Genitivus: Mands — Mænds 

Dativus: Mand — Mænd 

Accusativus: Mand — Mænd 

Vocativus : 6 mand — 5 mænd 

Ablativus: Mand — Mænd>. 

At der var adskillige, der vilde det og vedblev dermed, 
vil vise sig længere nede, uagtet der dog ikke godt kan tæn- 
kes en værre selvmodsigelse end: det samme ord i 6 former, 
hvoraf de 5 er ganske ens! 

8. Her er ikke plads til i det enkelte at forfølge udvik- 
lingen i modersmålets grammatik gennem Peder Syv og 
Henrik Gerner, Jens Hoysgaard, Baden og Dichman 
i halvandet århundrede. Vel havde vi i Hoysgaard omkr. 
1750 en næsten enestående genial sprogforsker, der så godt 
som uden forarbejder fra andre gjorde en mylder af skarpe 
iagttagelser og ordnede dem med et sandt feltherreblik på 
fuldstændig original vis, — men han kom for tidligt, på en 
tid, der var alt for fangen under latinens autoritet til at 
kunne fordoje og værdsætte, hvad han gav^. Det blev hver- 
ken ham eller den originale, men uklare Dich m an ^, ej 



^) Selv nutiden har, mærkeligt nok, ikke fundet anledning til at 
optrykke hans værk. 

') Mest kendt som Oehlenschlågers elskede historielærer. 

heller den både geniale og klare J. H. Bredsdorff, men 
latineren Jacob Baden, der omtr. ved århundredskiftet fik 
det hele atter ledet ind i den latinske grammatiks gamle leje 
og i det væsentlige bestemte den skikkelse, som fremstillingen 
af vort sprogs grammatik i det følgende århundrede har be- 
holdt. Fremgangen med hensyn til sandhed og naturlighed i 
opfattelse og ordning af det danske sprogs grammatiske kends- 
gerninger er ikke stor. Også den store Rask har virket 
mindre på dette område end til at bestemme sprogets stilling 
imellem dets frændesprog (foruden ved sit arbejde for ret- 
skrivningen). En samlet grundig revision har aldrig fundet 
sted. Lefolii siger i fortalen til « Sproglærens Grundbegreber« 
(1871): «jeg har selv i min barndom lært, at der i dansk var 

6 kasus, og deklineret » og så følger det samme, som 

E. Pontoppidan (se § 7) tydeligt nok er kommet ud over -r- 
over halvandet århundrede for: så sejgt kan sligt være! — og 
er end denne enkelte urimelighed nu helt forsvunden, så er 
der andre tilbage. — Selve det nævnte skrift af Lefolii er for 
øvrigt, langt mere end noget andet ^) siden Hoysgaard, rigt 
på sunde og sande tanker, og man må beklage, at forfatteren, 
som han selv siger om ét enkelt punkt (fortalen s. x), ikke 
altid har sagt alt, hvad han mente, og at han stundom ikke 
har forfulgt sine egne tanker tilstrækkelig langt; — i modsat 
fald kunde nærværende arbejde måske være blevet overflødigt. 
Sagen er, at ved hint arbejdes udgivelse havde allerede de 
forhold udviklet sig, der forst har gjort det ovenfor påpegede 
til et virkeligt onde. 

9. Så længe nemlig de, der interesserede sig for moders- 
målets grammattiske beskaffenhed, var « studerede* folk, der 
fra deres tidlige barndom var fortrolige med det latinske 
«prog og dets beskaffenhed, gjorde det, at den danske gram- 



') Dog må med megen påskdnnelse nævnes et noget ældre skrift 
af J. Kinch: «Nogle Bemærkninger i Anledning af en paatænkt dansk 
Sproglære til Skolebrug » (1854) så vel som selve sproglæren (der ud- 
kom to år efter), hvori der findes meget sundt og originalt. Men 
begge disse småbøger synes at være forblevet temmelig upåagtede. 

matik < kalkeredes* over den latinske, ingen vidererækkende 
skade, heller ikke efter at den var blevet læregenstand i latin- 
skolerne, — så længe latinundervisningen begyndte for eller 
blot samtidigt. Thi skont det jo i og for sig er en i viden- 
skabelig henseende hejst naiv metode, der siger: <du skal 
ikke bryde dig om, at du ikke kan se det eller det på 
dansk, — det er der alligevel: det kan du se på latin, » — 
så går det endda an, så længe man har denne latin ved siden. 
Men efter at, med vort århundredes stærke fremdragen af 
nationalbevidstheden og af modersmålet som dennes midtpunkt, 
efterhånden den opfattelse er trængt igennem, at «de almin- 
delige grammattiske begreber skal indøves gennem moders- 
målet,* er det blevet en slem pædagogisk skavank, at disse 
såkaldte « almindelige* grammattiske begreber ikke helt er 
modersmålets egne, men til dels et fremmed sprogs, da en 
sådan indøvelse af skævsyn og forrykkelse af kendsgerninger 
naturligvis kun kan virke skadeligt på udviklingen af barnets 
evne til at iagttage, domme og slutte. 

10. Når nu endda senere i de samme horns undervis- 
ning de sprog (tysk, latin, græsk), hvor de begreber får prak- 
tisk betydning, efterhånden tager fat, og når hin « dansk- 
undervisning* ledes af lærere, der dog selv har set og kender 
hine »skjulte kræfter* i virksomhed i disse fremmede sprog, 
— så er det endnu ikke så urimeligt som i folkeskolen, hvor 
som regel hverken lærere eller elever nogen sinde får lejlig- 
hed til grammåttisk betragtning af andre sprog end moders- 
målet. Her svæver en stor del af de begreber, der tales om 
i « dansk grammatik*, fuldstændigt i luften og er, ikke blot 
teoretisk, men også praktisk, aldeles ufrugtbare. Hvorfor 
det eller det er sådan, som der siges, hvorfor det ordnes 
just sådan eller kaldes sådan, véd i mange tilfælde ingen af 
parterne, men de mener, at det «er nu engang de alminde- 
lige grammattiske begreber*, medens det er de latinske (til 
dels græske). Thi vel gives der visse « almindelige* (o: for alle 
mennesker fælles) former for vor tænkning, men sprogene 
er i deres grammattiske forhold lige så mangfoldige som i 
deres lydsystem og gloseforråd: der gives ingen almengyldig 

grammatik, men kun de enkelte {sprogs grammatikker, som må 
undersøges hver for sig og da kan findes at ligne hinanden 
(når to og to sammenlignes) mere eller mindre. Men her har 
det sidste århundredes torst efter almenoplysning grebet ind 
og bemægtiget sig det groveste af den grammattiske videnskab, 
inden denne endnu var blevet færdig med at frigore de en- 
kelte sprogs positive grammatik fra den indbildte « almen- 
grammatik«, og der har på dette område dannet sig en al- 
aldeles] umoden « offentlig mening«, der er overordentlig 
skadelig for hin frigorelses gennemførelse og for sande og 
sunde begrebers sejr. Og dette forhold er særlig uheldigt i 
et sprog som vort, der på grund af sin ringe politiske og 
kommercielle betydning næsten ikke bearbejdes af andre end 
indenlandske, der selv er opvoksede og lever under hin « of- 
fentlige menings« tryk. 

De næsten utallige efter Lefolii's arbejde udkomne danske 
sproglærer har da heller ingen videre fremskridt bragt i denne 
henseende, selv ikke de udførlige. De sidste byder kun 
storre og storre mængder af enkeltheder, anbragte et eller 
andet sted på det gamle stillads af uklare grundideer og 
navne, — til storre og storre fortvivlelse for alle, der ikke 
er i besiddelse af en stærk hukommelse, men derimod har 
trang til klarhed. 

Hvad nærværende skrift skulde forsøge at give, var da 
et bidrag til sandhed og klarhed i dansk sproglære, — til en 
«ræsonnered dansk grammatica«, som Hoysgaard sagde. 



II. 

11. Den almindelige grundfejl er jo altså den, at man 
går ud fra visse rammer og navne som det givne. Hvad er 
da det givne? Det givne i sproget er i forste linie ordene 
med deres forskellige egenskaber, i anden linie de natur- 
lige rækker, som ordene med hensyn til deres fælles egen- 
skaber danner. Nogle ord har mange egenskaber, andre kun 
få; nogle rækker omfatter mange ord med alle egenskaber 

fælles, andre kun få sådanne. Men foruden de ord, der har 
alle deres egenskaber fælles, gives der andre, der på ét eller 
flere punkter skiller sig ud fra rækken («u udtagelser*), — 
atter andre har egenskaber til fælles med flere rækker og 
står altså på overgangen mellem disse rækker eller kan 
regnes til flere rækker på én gang. Disse undtagelser og 
overgangsord kan så atter danne kortere eller længere rækker. 
Af stor interesse er det, om en række er « levende » eller «død», 
d. V. s. om den er i stand til at drage nydannede (eller ny- 
optagne) ord til sig eller ikke. 

12. Her møder nu straks en velkendt indvending, der 
lyder omtrent så: »sproget er jo tankens ydre form, — tanken 
er altså sprogets indhold; men indholdet må jo da være 
hovedsagen, formen bitingen, altså er det rimeligst at gå ud 
fra tanken og dernæst søge de forskellige måder, hvorpå tan- 
ken kommer til udtryk i sproget.« Dette kan lyde fristende 
nok*), men der er dog meget at indvende herimod. For det 
forst e er ganske vist sproget tankens form, men denne tanke 
er ikke de klare tænkeres tanke, men et produkt af et helt 
folkesamfunds gennemsnitsvisdom gennem mange slægtled. Og 
dette gennemsnitlige kommer igen, når sproget som form 
sammenlignes med tanken som dens indhold: atter her har 
klare ^) og uklare hoveder arbejdet imellem hinanden, de 
forste på klar og gennemført brug af sprogets midler og de 
sidste på at forkludre hines arbejde, — aldeles overvejende 
et ubevidst arbejde, gennem den daglige benyttelse af sproget 
og de derved uafladeligt opstående opgaver og løsninger, mis- 
forståelser og rettelser, — en kasuistik, som end ikke verdens 
mest glimrende hoved kan udtomme. Således bliver et sprog 
til en given tid for mange af sine brugere en, alt andet over- 



*) Og det er virkelig noget sådant, Hdysgaard har gjort, med 
forbavsende skarphed, men ikke uden vilkårlighed, såvel i de valgte 
rammer som i anbringelsen af enkeltheder; desuden anvender han en 
mængde kunstudtryk, som han ganske vist omhyggeligt og klart de- 
finerer. 

') Med de klare hoveder menes naturligvis ikke blot de, der er 
anlagte for teoretisk videnskab, men fdrst og iremmest de praktiske. 

træffende, åndsopdragende magt, for andre en hemsko for 
tanken, og disse to ting i storre eller mindre udstrækning alt 
efter det åndslivs beskaffenhed, som sprogets brugere gennem 
tiderne har ført. — Men for det andet må det jo indrommes, 
at selv om man tænkte sig et sprogsamfunds gennemsnitlige 
åndsstandpunkt aldrig så hojt, så er dog end ikke de skar- 
peste tænkere absolut ufejlbare; — tværtimod er de forskel- 
lige begrebers indhold og omfang, deres værd hvert for sig 
og deres indbyrdes forhold ikke noget fastslået, men stadig 
under debat i sprogvidenskabens nabovidenskaber, psychologien 
og logikken (sjælelæren og tænkelæren). Navnlig er det en 
almindelig vildfarelse, at «logikken» er noget én gang for alle 
afgjort. Ganske vist har den i mange århundreder levet på 
Aristoles's grundlæggende arbejde, men det sidste århundrede 
har bragt udvikling på dette som på så mange områder, og 
navnlig har logikkens dyrkere søgt at frigore den rene tanke 
fra dens tilfældige sproglige udtryk, hvormed man tidligere 
alt for meget har slået den sammen^). Her er altså ikke det 
ønskede faste grundlag at finde. Desuden vil man snart i 
sprogets udtryk finde adskillelser, hvortil der ikke svarer 
nogen adskillelse for tanken, f. eks. den såkaldte handlende 
(aktive) og lidende (passive) vending af samme mening: «Alba 
henrettede Egmont« og «E. blev henrettet af A.>; — eller det, 
at den samme egenskab hedder gammelj når den findes hos 
en ko, gammelt hos et får og gamle hos flere kør eller får 
— o. lign. (Vi berører her den stilistiske overensstemmelse 
mellem flere udtryk, der let bringer forvirring i den gram- 
mattiske betragtning, men dette kan ikke afhandles nærmere, 
for efter at de grammattiske hovedformer er skildrede; se 
§ 328). 

13. Nej, sproglæren som sprogbeskrivelse (ikke blot den 
leksikalske, men også den grammattiske) må begynde som 
positiv, med at samle hine rækker gennem iagttagelse af de 
fælles egenskaber, dog ikke blot tællende, men også vejende 



^) Se herom prof. H. Hoifdings udmærkede afhandling: «Om det 
psychologlske Grundlag for logiske Domme«, 1899. 

disse efter deres stærkere eller svagere fremtræden for øre 
og oje (i natursprog kommer jo kun øret i betragtning, i kul- 
tursprog også ojet i storre eller mindre grad alt efter den 
rolle, som læsning spiller for folket). Nu er det ganske vist, 
at der også kan være uenighed mellem flere iagttagere af po- 
sitive kendsgerninger; men noget, alle må være enige om, 
findes dog lettere ved hjælp af øren og ojne, end når man 
søger «at klamre sig til begrebets glatte flader.« — Heri ligger, 
at en egentlig definition i mange tilfælde, f. eks. af ordklas- 
serne, ikke er mulig: en holdbar deflnition vil komme til at 
omfatte hele den positive beskrivelse. Sproget, som en vigtig 
del af menneskets åndsliv, har livets mærke: de «fIossede 
rande» og den bestandige bølgen; sprogvidenskaben står 
nærmere ved zoologi og botanik end ved matematik. — Na- 
turligvis må man aldrig glemme, at de sproglige udtryk ud- 
trykker tanker, og derfor skal de også, efter at være iagttagne, 
sammenlignes og deres værd bedommes, alt efter det bidrag, 
de giver til tankemeddelelsens klarhed og lethed. Kun må 
ikke en eller anden tids filosofiske eller logiske yndlingskom- 
binationer mellem begreberne have lov til at trænge sig ind 
imellem kendsgerningernes naturlige rækker; de to ting må 
holdes ude fra hinanden, — ellers har vi her den afvej for 
sprogbeskrivelsen, som kunde kaldes begrebsafvejen eller 
den logiske afvej. (Og « logikken » bor heller ikke se med 
foragt på de «cirkler», den derved forstyrrer, — thi de er jo 
også frugt af tankearbejde og kan, ret opfattede, yde rigt stof 
til begrebernes historie). 

Hvad der navnlig virker pinligt på den « filosofiske » be- 
betragtning, er de såkaldte « undtagelser », som den føler som 
ærgerlige, men stædige protester mod nutidens idealer. Det 
er da en slags lettelse, når man af sproghistorien får at vide, 
at disse sære individualiteter er rester af meget hæderlige ud- 
døde arter, der i sin tid gik lige så ordentligt i trit som nu- 
tidens. Sproghistorien er vel den del af sprogvidenskaben, 
der i det sidste århundrede har haft den storste fremgang, 
og selv et bredere publikum lytter gerne navnlig til mangen 
en enkelthed, som den meddeler. Men derved er også den 

blevet en fare for den positive sprogbeskrivelse. Dette ligger 
for en del i, at man tror, den kan sige en, hvad en eller 
anden enkelthed i et sprog oprindeligt var, medens den dog 
på intet sted kan nå tilbage til kilden, men kun kan sige, 
hvad det eller det var i en ældre tid, nærmere eller 
flernere; men dette, hvad noget oprindeligt (eller rettere: en- 
gang) var, opfattes nu let som det, det egentlig er, — og 
her har vi så sprogbeskrivelsens anden afvej, den sprog- 
historiske eller etymologiske afveje). (Det være for 
øvrigt langt fra mig at tænke ondt om sproghistorien, som 
har skænket mig selv så megen klarhed og glæde; jeg mener 
kun: «alt på sin rette plads !») 

Den storste fare truer dog fra hine nedarvede rammer 
og navne, som de fleste af os nutildags optager i vor be- 
vidsthed i den kritikløse alder, og som derfor let også senere 
unddrager sig vor kritik, men forrykker kendsgerningerne for 
vort blik, hallucinerer og mystificerer os, drager småting frem 
i forste linie og skubber vigtigere ting til side. Dette er den 
tredie og almindeligste afvej, traditionsafvejen. 

14. I den samlede sande sprogviden (eller sproglære) 
har altså positiv sprogbeskrivelse, logisk vurdering og 
sproghistorisk forklaring alle tre deres værd, når blot de 
holdes ude fra hverandre, — ikke således, at den ene skal 
være helt færdig, for den anden tager fat: nej, de kan ud- 
mærket arbejde hånd i hånd, idet man ved hvert enkelt mo- 
ment omhyggeligt klarer og fastholder, om det er positivt, 
logisk eller historisk. Kun det blot traditionelle er abso- 
lut skadeligt. 

(En Qerde kilde til forvirring, nemlig sammenblanding 
mellem det grammattiske og det stilistiske, kan ikke be- 
handles, for efter at de grammattiske hovedformer er skildrede.) 

15. Og det er visselig ikke let at frigore sig helt for 
denne indflydelse, selv efter at man har opdaget faren. Des- 



*) Skdnt således (gå i) rette og (med) rette engang tilhørte hver 
sin ordklasse, tilhører de nu kun én (hvorfor også Saaby skriver dem 
begge med « stort », medens Sv. Grundtvig skrev det sidste med « lille »). 

uden opvoksen £å på den anden side den modsatte fare, nemlig 
den unødvendige radikalisme. — Det, man savner, er en, der 
kunde stå over for sproget, som Pascal i sin barndom over 
for matematikken, nemlig udrustet med skarp iagttagelses- og 
rig kombinationsevne samt sikker kritik, men fri for forud- 
dannede opfattelser og tillærte forestillinger; men en sådan fugl 
findes vanskeligt i vore «oplyste» tider. Alligevel er det dette 
ideal, man efter evne må søge at nærme sig. 

16. Det er da de positive grammattiske kendsger- 
ninger, det gælder at få fat på^). Hvilke disse er, er fore- 
løbigt berørt i § 2, og dette skal her udvikles nojere. For at 
finde dem må vi fra den hele sum af sprogets kendsgerninger 
drage dels, hvad der er at sige om, hvilke lyd sproget ejer, 
og hvorledes de forbindes, hvilket afhandles i lydlæren, der 
vel hører til grammatikken i videre forstand*), men ikke i den 
mere indskrænkede betydning, hvori den her tages, — dels, 
hvilke ord der findes i sproget, deres glosebetydning, og hvor- 
ledes de forholder sig til hinanden i form og betydning (da 
dette sidste frembyder sammenfattende synspunkter, kan også 
dette betragtes som en del af grammatikken i videre forstand, 
nemlig orddannelseslæren, der dog også kan opfattes som 
ordbogens almindelige del. Til denne- kan også regnes 
samlingen af de mer eller mindre hyppigt genkommende træk 
i ordenes betydningsudvikling, altså en «betydningslære», 
der dog er den hidtil vel mindst dyrkede del af sprogbetragt- 
ningen.) 

17. Tilbage bUver da i de fleste sprog 4 ting: 

For det forste kan flere eller færre af sprogets ord fore- 
komme i flere former (sådanne kaldes almindeligt, med et 



^) Hvor jeg altså indskrænker mig til disse og ikke taler om det 
sproghistoriske forhold, er det ikke derfor afgjort, at dette ikke er mig 
bekendt. Alligevel kan det godt være, at jeg et og andet sted kan 
antyde en sproghistorisk forklaring, der ikke er den sidste nye; jeg 
får da trøste mig med, at den sidste nye sjælden er den « uigenkaldelig 
sidste*. 

^) ligesom skrift læren, der behandler forholdet mellem lyd og 
skrift. 

nærliggende billede af antik oprindelse, for «b6jaingsformer>). 
Disse forskellige former af samme ord angiver dels særegne 
indre tillæg til ordets betydningsfylde, der ikke har noget med 
den egentlige glosebetydning at gore, f. eks. tidsformeme: (jeg) 
straffer (nu eller i moi^en) og (jeg) straffede (i går), — dels 
forhold til andre ord, f. eks. manden-s gård, dels endeUg 
begge dele, som når to ordklasser begge ejer flertalsformer, 
der foruden at betegne flertalsidéen bidrager til at knytte 
ordene sammen, f. eks. sort-e hest-e (eller: stovle-r). Disse boj- 
ningsformer tiltrækker sig let opmærksomheden både for øret 
og for ojet; dog plejer vore sproglærer aldeles overvejende at 
beskæftige sig med de synlige, de, som udtrykkes i sæd- 
vanlig skrift; således overses sædvanlig f. eks. de mange boj- 
ningsforskelle, der beror paa den ejendommelige danske med- 
lyd, der kaldes « stødet » (den, vi hører i mand, men ikke i 
man), og som ikke har noget eget tegn i vor almindelige 
skrifte); og i de bøger, hvor sligt omtales, er det i et afsnit 
for sig, ikke sammen med den øvrige bojning. 

18. For det andet er ordenes indbyrdes orden, ord- 
stillingen, i de fleste sprog et moment af allerstorste betyd- 
ning for opfattelsen af deres indbyrdes forhold og forskellige 
rolle i sammenhængen. Dog har ordstillingen ondt ved at til- 
kæmpe sig den respekt, der tilkommer den som grammattisk 
betegnelsesmiddel : efter den latinske grammatiks eksempel, 
hvor den på grund af dette sprogs natur bor spille en helt 
anden rolle end hos os (den er der fuldt ud en kunst, hos 
os til dels håndværk*)), afhandles ordstillingen i vore sproglærer 
sædvanlig i et kapitel for sig, så at man undertiden forst ser et 
grammattisk begreb uden tydelig forklaring fremført midt inde 
i cordfojningslæren*, og så siden, længere bagude, finder den 
særegne ordstilling omtalt, som giver hint begreb dets beret- 
tigelse i den danske grammatik (se især § 217 slutn. og 294—301). 



O Efter Jespersens fonetik betegnes den her ved '. Forlængelse af 
en lyd betegnes ved * efter bogstavet. 

*) Men ganske vist også hos os til dels kunst, navnlig hvor mange 
bibestemmelser skal anbringes i én sætning; dette berøres § 87 O og 
298, men falder ellers uden for bogens opgave. 

19. For det tredie bidrager også ordenes indbyrdes tryk- 
og tone forhold væsentlig til forståelsen og må således aner- 
kendes som et grammattisk moment. Da dette imidlertid i 
vor almindelige skrift så godt som aldeles savner betegnelse, 
er det endnu mindre påagtet end ordstillingen. Når tryk og 
tone her nævnes som ét moment, så menes dermed, at tryk 
på en stavelse i reglen ledsages af en afvigelse i musikalsk 
tone fra den øvrige sammenhængs toneleje, og dette vel nok 
hyppigst således, at der med trykket følger en hojere musikalsk 
tone, — men rigtignok hojere i meget forskellig grad efter den 
talendes hele naturel eller ojeblikkelige stemning, — vel også 
efter den landsdel, hvor han hører hjemme. Men i øvrigt er 
det klart, at tryk og tone er to i og for sig fonetisk helt 
forskellige ting, som nu til dags er « rendyrkede » så vidt, at 
man kan afskaffe den gamle betegnelse « betoning* , der er 
kommet i berettiget miskredit hos fonetikerne ved den måde, 
den ældre tids famlende fonetiske forsøg anvendte det på, 
snart om tryk, snart om tone, snart om begge tilsammen, 
snart om helt andre ting, f. eks. « stødtone » om hin medlyd, 
vi kalder « stødet* (§ 17), snart endelig om den fremhævelse i 
meningen, som hine forskellige fonetiske fremhævelser ofte 
antyder. Denne udrensning og begrebsklaring var nødvendig. 
Når vi nu blot ikke glemmer, at fonetisk fremhævelse ikke blot 
viser sig 1 trykket, men også i tonen (i alt fald på dansk i 
de flestes mund). Hvad der kan friste til at undervurdere 
dennes betydning for forståelsen (altså som grammattisk mo- 
ment), er det, at den synes vanskeligere at lade sig bringe 
ind under regler end trykket. Dog også trykket er et ind- 
viklet område, idet de normale « trykgrupper* let krydses af 
andre momenter, navnlig rytmiske tilbojeligheder, der tager 
lidet eller intet hensyn til meningen. 

Af denne grund er tryk- og toneforholdene, til trods 
for den rolle, de spiller for forståelsen, ikke meget skikkede 
til at fremavle bestemte grammattiske begreber i sprogfølelsen, 
og de vil derfor kun sjælden blive fremdragne i det følgende 
(f. eks. § 44, 133 b, 140—41, 186). 

(I det hele og i det enkelte henvises i øvrigt til afsnittene 

om tryk og tone i O, Jespersens fonetik samt en afhandling 
af denne bogs forfatter i Dania for 1901: «0m sammenhængs- 
trykket i dansk».) 

20. For det Qerde er tilbage: talens naturlige ophold 
(pavser). At dette moment nævnes sidst iblandt dem, som 
må tages i betragtning, når man vil alsidigt overskue et sprogs 
udtryksmidler, er ingenlunde, fordi det er af ringe betydning; 
nej tværtimod: overalt findes med storste lethed eksempler på, 
at for svag eller for stærk pavse aldeles umuliggor forståelsen 
af meningen. Her er det netop, at vore (med tysk stemmende) 
regler for komma for den uøvede let bliver en slem hindring, 
fordi vi anbringer dette vort hyppigste skilletegn efter visse 
grammattiske abstraktioner og ikke efter de naturlige ophold, 
så at ingen oplæsningsregel kan være falskere end den be- 
kendte: «at gore ophold ved komma, » der burde aldeles for- 
svinde og afløses af: at gore ophold, hvor sproget og me- 
ningen kræver det. At vi sætter komma, hvor der ingen 
ophold må gores, sker især i et enkelt tilfælde, nemlig «de 
forste prygl, jeg fik i skolen«, hvor vi plejer at sige, at 
som er udeladt efter kommaet, se § 270, — samt lignende for- 
bindelser, hvor andre ord er eller kan synes udeladte, f. eks. 
«jeg håber, du kommer»; «den dag, det sker. . .», i sidste o. lign. 
forbindelser sætter ikke alle komma; — derimod findes det 
omvendte i mangehånde forbindelser, som vi skal se eksempler 
på nedenfor. For øvrigt bliver vi opmærksomme på, at også 
dette moment, ligesom trykket, træder i den nojeste forbin- 
delse med den musikalske tone, idet et stort ophold (en stærk 
pavse) ikke vil sige et langt ophold, men et, foran hvilket 
tonen sænkes*) (mere eller mindre, alt efter som menings- 
indsnittet er stærkere eller svagere), medens derimod selv en 
langvarig standsning (oftest angivet ved en eller flere «tanke- 
streger» ogj ofte udfyldt med en hel «parentetisk» bemærk- 
ning) ikke føles som nogen afbrydelse af meningen, når der 
standses uden sænkning af tonen og der igen begyndes i 



*) Uudtagen i mange spørgende og overraskede udtryk (se Jes- 
persens fonetik 592). 

samme tone. Et « punktum* svarer .altså ikke blot til en 
længere pavse i musikken, men til en dyb node (eller flere) 
efterfulgt af en længere pavse. — Herpå giver enhver side, 
naturligt læst, eksempler nok; men her er ikke stedet til at 
dvæle længer ved eller anvende storre plads derpå, og det af 
den grund, at heller ikke dette moment, trods al sin vigtighed 
for meningen, vil vise sig frugtbart på klare grammattiske 
begreber. Dette ligger atter i et naturhistorisk forhold, nemlig 
at, medens hine 3 momenter (forskellige bojningsformer af 
ordene, regelbunden ordstilling og faste regler for sammen- 
hængstrykket) hver for sig kunde tænkes helt at mangle i et 
eller andet sprog, når blot et af de andre eller begge disse 
var tilstrækkelig flnt udviklede, så er det umuligt, at ophold 
i talen kunde mangle, og hvorfor? — fordi, så længe vi men- 
nesker lever, skal vi trække vejret, og trække det hyppigt. 
Men deraf kan følgen blive, at ord, der står i noje grammat- 
tisk forbindelse, kan få en vejrtrækningspavse imellem sig, når 
de hver for sig ved tilfojede bestemmelser er opsvulmede til 
vidtløftige ordgrupper; medens man f. eks. ikke vil go re op- 
hold noget sted i forbindelsen: « manden købte hesten, » så 
sker dette mellem alle de tre led i «den nye mand paa Niels 
Andersens gård { købte på et marked for nogle få uger siden { 
en af Frederiksborg stamstutteris allerbedste heste*; — lige- 
ledes ikke i «mand og kone», men nok i: «en lille bitte uanseUg 
gnom af en mand \ og et skrækkeligt langt register af en 
konep — fremdeles: « monark over dette store rige» og »stifter 
af d. st. r.» uden pavse, men: « monark over og stifter af | d. 
st. r.;» i dette tilfælde har altså forbindelsen med og stærkere 
sammenhængskraft end den med a/, i det forrige eksempel 
omvendt. — Som vi ser, tager vejrtrækningspavsen ikke hen- 
syn til forbindelsens øvrige grammattiske art, men kun til de 
forbundne leds udstrækning^) — og må altså siges at være 

^) Pavse af denne art synes dog ikke let at kunne opkomme 
Imellem et adjektiv (eller et substantiv i s-form) og det tilhørende 
efterfølgende substantiv, f. eks. «en for mange hundrede år siden afdød (?) 
hofmarschal ved hoffet i Wien»; <den for nogle få uger siden afdøde 
hofmarschals(?) utallige værdifulde antikviteter og andre rariteter » 
(ved ? må jo det st6rste meningsindsnit siges at være). 



INDLEDNING. 17 

usammenligneligt («inkommensurabelt») i alt fald med de to 
forstnævnte momenter. (Herom henvises for øvrigt til ved- 
kommende afsnit i O. Jespersens fonetik samt til P. Jerndorffs 
foredrag «0m Oplæsning*.) 

21. Det bliver efter dette væsentligt ordenes bøjnings- 
former og ordstillingsreglerne, der har den fasthed og især 
overskuelighed, at de kan danne grundlag for klare grammat- 
tiske begreber, — og selv hvad disses klarhed angår, må vi 
ikke vente at finde den af matematisk art, men nojes med 
dem således, som de ifølge de sproglige kendsgerningers vid- 
nesbyrd er, mere eller mindre klare og gennemførte. Som 
sådanne skulde de altså efterspores i det følgende. 

22. Fuldstændighed i enkeltheder tilstræbes (som sagt i 
fortalen) ikke, blandt andet for oversigtens skyld; det er heller 
ikke overfladens krusninger, opmærksomheden skal vendes 
imod, men bundens- stromninger, de hovedkendsgerninger, som 
høres (og læses) overalt og altså virkelig kan siges at gennem- 
trænge vort sprog. Derfor er der for hver enkelt kendsger- 
ning ofte kun givet ét eksempel, da det ikke ses, hvorledes 
flere eksempler skulde kunne lære en mere end ét, når den 
sprogbrug, der antydes, er almindelig bekendt, og når eks- 
emplet virkelig viser, hvad det skal, og forklares tydeligt. 
Naturligvis kan det hænde, at en eller anden læser ikke vil 
anerkende det anførte eksempel; i så fald erklærer jeg på 
forhånd eksemplet for uheldigt, idet jeg har antaget det for 
mere almen-dansk, end det er; men jeg må da bede om, at 
man vil prøve på selv at finde et andet eksempel, inden man 
domfælder det, som jeg har grundet derpå. Eksempler fra 
litteraturen har jeg ikke lagt an på undtagen på et par en- 
kelte steder, hvor det netop gælder om at bevise, at et eller 
andet også er brugt i litteraturen; skdnt dette, de forskellige 
forfatteres brug af udtrykkene, kan have sin interesse at 
samle, så er i et levende sprog beviset for en sprogbrugs 
almengyldige vægt (som karakteriserende for sproget) ikke det, 
om den er brugt i litteraturen, men om « dannede mennesker* 
kender den fra deres egen og andres tale. At også begrebet 
« dannede mennesker* er af omstridt indhold og omfang, skal 

H. G. Wiwel : Sproglære. 2 

jeg ikke komme ind på, men kun håbe, at det af de sprog- 
brug, jeg fremdrager, vil fremgå, hvilken gennemsnitsopfat- 
telse af hint begreb jeg sigter til. (Dog vil jeg tilfoje, at det 
efter min mening skal begrænses meget snævert, hvis der ikke 
inden for det skal kunne påvises adskillige sproglige uover- 
ensstemmelser, ikke blot mellem forskellige landsdele, sam- 
fundslag og alderstrin, men også inden for den enkelte per- 
sons talebrug. « Sprogrigtighed* er som bekendt en meget 
omstridt ting, hvor jeg nærmest må slutte mig til Noreen og 
sætte sprogbrugen som nr. 1 og, hvor den er tvivlsom, prak- 
tiskhed som nr. 2; men jeg mener i øvrigt, at absolut enhed 
hverken er opnåelig eller ønskelig, og kan meget ofte slet ikke 
besvare sporgsmålet: «hvad er det rigtige?* men derimod nok 
sige, hvad der (efter min erfaring) er almindeligt eller sjældent, 
praktisk eller upraktisk, fint eller simpelt, — samt, hvad der 
for skolen er påbudt, anbefalet eller stillet frit.) 



III. 

23. Et særegent sporgsmål af ikke ringe vigtighed er det 
om benævnelserne på de grammattiske kendsgerninger. Herom'' 
kan der jo nok siges: «navnet er jo ligegyldigt, når man blot 
véd, hvad det betegner,* og, idealt set, er dette også rigtigt. 
Men ikke desto mindre har kun alt for ofte i de grammatiske 
begrebers historie det engang valgte navn virket forstyrrende 
på opfattelsen af kendsgerninger. Vi må derfor have hele dette 
navnesporgsmål fat fra grunden. 

24. Sådanne navne kan søges ad flere veje: 

1) det simpleste er at numerere: «lste, 2den osv. bqj- 
ningsmåde,» «lste, 2den, 3die gradsforni» (for: h6j\ hojeie, 
hojest) osv. 

2) det næstsinipleste er vilkårligt valgte navne — som 
sådanne kan betragtes de latinske navne (hos dem, der ikke 
kan latin, — og, for øvrigt, ofte også hos dem, der kan det). 

3) man kan opkalde en kendsgerningsrække efter et vil- 

kårligt valgt mønster, f. eks. «de, der bojes som land — 
eller: som kone^ . . . som torster, . . . som drikker. t>^) 

4) dernæst kan man danne beskrivende navne, f. eks. 
«a/-sætning,» «-/-form» (barn-etf god-t), « -s-form » (dels ved sub- 
stantiver: konen-s, dels ved verber: trøstes), 

5) endelig har man efter stor målestok søgt forklarende 
navne, således alle de « danske benævnelser. » 

(Som en absolut ikke anbefalelsesværdig afart, der kunde 
kaldes historiske navne, kan nævnes sådanne som «fælles- 
k6n» og «intetk6n» (§ 123) eller « stærk* og «svag» verbalboj- 
ning (§ 206), der synes at sige noget, men som kun kan for- 
stås ved kendskab til andre sprog.) 

25. Den sidste (5te) vej er den mest fristende (til den 
hører jo også oprindelig de latinske benævnelser hos latinerne 
selv), men tillige den misligste. Thi de enkeltstorrelser, hvoraf 
sprogets hele er sammensat, har for storste delen alt for mange 
egenskaber og sider, til at selv meget lange og sammensatte 
navne kan få alle disse med. Der er næppe noget tilfælde, 
hvor vi således fuldt ud i et kort dansk navn kan give alt, 
hvad der er at sige om tingen, som i navnene «grundledsform» 
og «bileds- (eller: «afhængs-) form» (se § 45). Ellers må man 
nojes med at antyde en eller anden fremtrædende egenskab 
(og af denne beskaffenhed er også de latinske navne i deres 
egentUge betydning); men der kan jo så være forskellige me- 
ninger om, hvad der bor fremhæves, og hvad der kan 
underforstås. Og hvad der så ikke kommer frem i navnet, 
træder også let tilbage i opfattelsen, mere end det burde, ikke 
blot for born, men også ofte for ældre, — eller der drages 
let af det valgte navn slutninger, der ikke passer eller ikke 
kan gennemføres, men dog bliver hængende i bevidstheden 
som en fordom. Desuden har der indtil de sidste år været 
(og er altså stadig i den lidt ældre grammattiske litteratur) den 
mangel ved de »danske benævnelser*, at forskellige navne var 



') Således kaldes i den hebraiske grammatik alle former som kitte h, 
lutiab, hithkatiéb, niktaby hiktih efter et gammelt bojningsmønster for: 
j)iel, piial, hithpael, nifal og hifil. 

2' 

i brug for samme ting. Derfor nedsattes der i 1895 af ministeriet 
en kommission, hvis udtalelser dannede grundlaget for en mi- 
nisteriel bekendtgorelse af 24. Aug. 1895, hvori en række be- 
nævnelser anbefales som « egnede til i alt fald indtil videre 
at anvendes ved undervisningen*. Som man ser, er her intet 
påbudt for bestandig, og det er en fejltagelse, når somme 
synes at mene, at hermed al udvikling på dette punkt er 
standset; ej heller er absolut enhed tilsigtet, da der dog på 
flere punkter gives valg imellem to udtryk. Nej, der er 
kun foretaget et udvalg imellem de allerede brugte benæv- 
nelser (hvoraf nogle endda er af ganske ny oprindelse). Hvor- 
vidt nu dér i alle tilfælde valget er faldet på de heldigste, 
kan der være forskellige meninger om. Dette vil blive drøftet 
i det enkelte hvert på sit sted. Kun skal det her under ét 
beklages, at man ikke har fastholdt og gennemført endelsen 
'form for alle bdjningsformer (ligesom -ord for ordklasserne 
og -led for sætningsleddene), så at man fik harmoni i de tre 
sporgsmål og svar, hvorved et ord i hovedsagen er bestemt, 
f. eks. (om det forste ord i sætningen: « hestene løb») »hvilket 
sætnings led?» svar: »grund le d,» — »hvilken ordklasse?» 
svar : « navne o r d , » — « hvilken boj nings f o r m ? » svar : « bestemt 
flertals f o rm.> At udtryksmåden derved vilde vinde i skarp- 
hed, ses af, at f. eks. ordet snes, der med sandhed kan siges 
at være »flertal*, ikke kan kaldes en »flertalsform*, når det 
er slået fast, at »-form> i grammattisk talebrug betyder »boj- 
ningsform». I det hele er det netop over for det lidet form- 
rige danske sprog af stor vigtighed (hvor opgaven er at vikle 
vor grammatik ud af den formrige latinske grammatiks lede- 
bånd) på ethvert punkt at gore sig klart, hvor vi har en form 
O: bøjningsform, og hvor vi har udtryk af andre arter, 
f. eks. gennem ordforbindelse eller ordstilling eller trykforhold 
(med dertil hørende toneforhold). Og så er det ikke heldigt, 
at navnene på bojningsformerne ikke har noget fælles mærke. 
26. Det rigtigste må da over for disse forskellige udtryks- 
veje blive at stille sig som »eklektiker* o: »udvælger*, der 
»prøver alt og vælger det (efter ens mening) bedste*. Det 
æstetiske hensyn, at navnerækken er ensartet, f. eks. lutter 



^ 

navne af dansk oprindelse, eller det nationale hensyn, der 
peger i samme retning, må vige for hensynet til, hvad der 
fremmer klarhed og udelukker falske biforestillinger. Og 
denne sidste egenskab er, som allerede sagt, netop de fra 
modersmålet hentede navne kun sjældent i besiddelse af, med- 
mindre de bruges rent mekanisk uden tanke på de indsky- 
delser, deres slægtskab med andre ord indgiver en; men 
brugt på den måde er de jo kun lige så vilkårlige tegn som 
de latinske betegnelser; og på den anden side: skal man tage 
de danske navne som virkelige « levende* ord, så kommer 
vanskeligheden ved at sondre imellem, hvilke af hine indsky- 
delser der passer til vedkommende grammattiske kendsgernings 
sande væsen, og hvilke der må holdes ude. Vort sprog er 
tilmed ikke af dem, der har lettest ved at danne nye ord og 
sætte dem i kurs. Der består jo et vekselvirkningsforhold 
mellem tilbojeligheden til at optage fremmedord og en vis 
knibskhed og generthed over for nye ord af hjemlig oprindelse, 
selv om de er korrekt dannede og fornuftigt anvendte; her 
har adskillige andre sprog en fordel for vort, navnlig det 
engelske, hvor ifølge ordforrådets hele karakter de lethåndter- 
lige græsk-latinske betegnelser næppe føles som fremmede, i 
alt fald for nogenlunde dannede mennesker. Ej heller er der 
nogen grund til, at denne videnskab fremfor alle andre skulde 
være udelukket fra at benytte fremmedord: kan ordet telegraf 
læres og forstås og bruges af den, der har brug for det, så 
kan subjekt også. Men ganske vist kan det mod disse ind- 
vendes, at de måske kan friste til at overse forskellen mellem 
dansk og latin (eller andre sprog). En god betegnelsesmåde 
er efter min mening den beskrivende, navnlig hvor ved- 
kommende kendsgernings indre natur ikke umiddelbart lader 
sig forklare, f. eks. ved formerne god og godt («grundform» og 
«-t-form»); men det er jo langtfra altid, at sådanne let angive- 
lige mærker findes. (Numerering er dog vel den sidste nød- 
hjælp, da vilkårlige tal kun vanskeligt for bevidstheden vil 
knytte sig sammen med kendsgerninger.) 

27. Nu må imidlertid én ting ikke glemmes, og det er, 
at det jo dog ikke kommer an på, et enhver ting får et navn. 

men på, at man klart opfatter tingens egenskaber. Kun 
alt for ofte har denne og andre videnskaber nojedes med at 
give tingen et navn «og lade den løbe>. Og ved visse gram- 
mattiske arbejder har man det indtryk, som om det gjaldt om 
at opfinde og anbringe så mange navne som muligt. Nej, lige 
så vist som et godt navn er en skat for en videnskab, lige 
så misligt er et uheldigt navn. Et sådant kan man måske 
finde det nødvendigt at benytte i mangel af bedre, når ved- 
kommende kendsgernings beskrivelse vilde blive for vidtløftig 
at gentage eller vedkommende ordrække for lang at opregne, 
hver gang den i talens løb må omtales; men er kendsgerningen 
simpel eller ordrækken kort, så er intet navn afgjort bedre 
end et mindre heldigt navn. Og en ligefrem fare ligger 
der i navne, når de dækker over en uklar tanke, og dette er 
ikke ualmindeligt: der begyndes med visse navne, som det 
gælder at få anbragt — og, som Mefistofeles siger, « netop 
hvor der mangler tanke, der kommer et ord så udmærket 
til pas.» 

28. ' Over for disse vanskeligheder kunde man fristes til 
at gå til den modsatte yderlighed og sige: så få kunstudtryk 
som muligt; i alt fald er kunstudtryk, der synes lavede 
«som sport » eller «for symmetriens skyld », uden nogen virkelig 
trang til et sådant, lidet påskonnelsesværdige i et sprog som vort. 

I denne bog har jeg, efter megen vaklen, bestemt mig til 
at lægge de latinske benævnelser til grund, der hvor de er 
almindelig kendte, men ellers, som sagt, benytte de andre 
metoder til at finde noget let og betegnende, ligesom jeg vil 
være på vagt for, at intet navn for læseren skal blive således 
mekanisk, at dets betydningsbegrænsning glemmes. 



i 



KAPITEL I. 
Sætningen og dens led. 

29. Vort sprog består, som ethvert andet, af ord. Men, 
når vi taler sammen, siger den enkelte sjælden kun ét ord 
ad gangen (som: ja! nej! tak! gå!); sædvanlig taler vi i ord- 
forbindelser. Disse er atter to slags. Lad os sammenligne 
følgende 2 par ordforbindelser: 

1) arvingernes overtagelse af gården — eller: 
gårdens overtagelse af arvingerne, — og: 

2) arvingerne overtog (eller: overtager) gården, — eller: 
gården overtoges (eller: overtages) af arvingerne. 

Skont her de enkeltforestillinger, der indgår i forbindelsen, 
i alle fire tilfælde er de samme, og det samlede billede, der 
fremstiller sig for tanken, også er det samme, føler en dansk 
dog en egen tilfredsstillelse ved de to sidste fremfor ved de 
to forste, hvor man føler en mangel på afslutning, så at man 
uvilkårligt vil sporge: «ja hvad den?» Denne forskel er af 
rent sproglig art, vedkommer kun sproget, ikke tanken. 

30. Undersøger vi nu nærmere, i hvilke af ordene denne 
forskellige! følelse har sit udgangspunkt, så standser vi ved 
det sted, hvor vi har ord af tre forskellige former, nemlig : 
overtagelse (ens i de to forste) — overtog (-tager) — overtoges 
(-tages). Som den afgorende egenskab ved det forste føles en 
vis stivhed og stilleståen, ved de fire sidste et ejendomme- 
ligt liv, der udpræger sig forskelligt i de forskellige ord- 
former, i overtager, overtog som en vis overlegenhed, i over- 
tages, overtoges som en underliggen, — i overtager, -es som 



24 SÆTNINGEN OG DENS LED. 

nutid, i overtog, -es som fortid, — altså en vis indholdsfylde 
(<prægnans»), der foruden den egentlige « hovedfornemmelse » 
har plads for forskellige «bifornemmelser», som giver et eget 
virkelighedspræg, — især tidsbetegnelserne , der vækker en 
følelse af ligesom fast grund under fødderne og meddeler 
hele billedet et perspektiv, som vi ikke føler ved ordet over- 
tagelse i de to forste ordforbindelser. 

31. Denne forskel følte allerede den store tænker og 
forsker Aristoteles for over 2200 år siden, og han udskilte der- 
for den slags ord under navnet rema (omtr. = «udsagn») fra 
de andre ord med klar betydning, der blot var « navne » 
(onoma) på et eller andet; småord, hvis betydning var van- 
skeligere at angive (som af i eksemplerne ovenfor)^), kaldte 
han s^ndesmos (ordret = «bindemiddel» eller «bindeord», 
men hos ham langt mere omfattende end vor sædvanlige ord- 
klasse af dette navn, se kap. V.)^) 

32. Et ord af hin forste ordklasse finder vi i de aller- 
fleste af de ordforbindelser, vi føler som afsluttede; — af- 
sluttede forbindelser uden et sådant ord, som: «jo længere, 
jo bedre !» «mands villie mands himmerig!* føler vi nu som 
forkortelser (selv om de måske i virkeligheden aldrig har 
været længere) eller i alt fald som undtagelser. 

En ordforbindelse med dette ejendommelige sammen- 
sluttede og afsluttede præg, som et ord af denne særegne 
slags giver, kaldes i grammatikken en sætning. 

33. (Der gives dog mange sprog, der ikke besidder en 
sådan ordklasse, og de, der er vante til slige sprog, kan al- 
ligevel udtrykke deres tanker lige så klart og forståeligt som 
vi; tankens afslutning kan jo nemlig betegnes ved betoning 
og pavse, og de «bifornemmelser», som hine forskellige for- 
mer udtrykker, kan, når det er nødvendigt, angives på en 
noget grovere måde, med hele ord, som nu og da om nutid 
og fortid.) 



*) For disse har Kineserne det j^pperlige navn «tomme ord». 
^) Et sted synes han dog i samme betydning at bruge navnet 
arthron, ordret: «led». 

34. Denne ordklasse er det, man nu sædvanlig kalder 
« udsagnsord*. Dette navn er dog ikke ganske heldigt, da 
man i almindelig talebrug ikke kalder alle sætninger for « ud- 
sagn », f. eks. ikke sporgsmål eller ønsker (ja næppe heller 
udbrud som: «hvor her er dejligt!*). «Gerningsord», som en- 
gang var almindeligt brugt, er heller ikke tilfredsstillende for 
ord som (jeg) er, var, hedder, sover o. fl.; ganske vist kan 
(jeg) 9^^ træde i stedet for næsten alle andre ord af denne 
ordklasse, idet man på sporgsmål som: «sover han?» eller: 
«lider han?» kan svare: «ja, han g6r»; — men man vil dog 
ikke derfor kalde det at sove eller at lide for en «gerning». 
— Når man ser det som det ejendommelige ved denne ord- 
klasse, at den er forudsætningen for den særegne slags ord- 
forbindelse i vort sprog, som vi kalder « sætning*, så måtte 
jo navnet «sætningsord» ligge nærmest; dette vides dog ikke 
at være brugt af nogen. En lignende vurdering af denne 
ordklasse som den vigtigste ligger i navnet «livsord» eller 
«livord», som i det mindste er foreslået af Lefolii, samt i 
Hoysgaards « hovedord*, der imidlertid desværre i senere tid 
længe har været i kurs som navn på en anden ordklasse 
(nemlig substantiverne), — og endelig i det latinske « verbum*, 
der hos Romerne betegnede både «ord» i al almindelighed 
og særlig denne ordklasse som den vigtigste (NB. «et verbum* 
med latinsk form, men ellers forkortet, f. eks. hvor er verb-et? 
flere verb-er; begge verb-er-ne), og da dette desuden er al- 
mindelig bekendt, vil det blive brugt i denne bog. 

35. På de andre ord i de som eksempel anførte ord- 
forbindelser (undt. a/), altså også overtagelse, har vi et godt 
navn i det bekendte « navneord*, da det i reglen er et af 
disse ord, man får til svar, når man sporger: «hvad er navnet 
på det (eller det)?* Her behøver man altså ikke at ty til det 
latinske (o: vilkårlige, se § 24, 2) «substantiv». Det til »navne- 
ord* nærmest svarende latinske ord « nomen*, græsk «6noma* 
(se § 31) omfattede i den ældre grammatik tillige de nu så- 
kaldte »tillægsord* (»adjektiver*). Navnet »hovedord* for 
denne ordklasse er ikke heldig i et sprog som vort; når 
nemlig somme har hævdet, at disse ord er de vigtigste i 

sproget, under henvisning til, at der (se § 33) gives mange 
sprog, der mangler et egentligt verbum, men ingen, der 
mangler navne på tingene, — så hindrer dette sidste jo ikke, 
at i de sprog, hvor verber findes, er de den vigtigste ord- 
klasse, så sandt som vi i en forbindelse som cså gå da!», 
hvor der intet navneord findes, føler en afsluttethed og sam- 
mensluttethed (»koncentration*) af samme art som i de to 
som eksempel (§ 29) anførte sætninger, ganske anderledes end 
i en forbindelse af lutter navneord som « mandens gang» eller 
de to i § 29 givne forbindelser af denne art. 

36. De forskellige dele, hvoraf en sætning består, kaldes 
naturligst « sætningsdele » eller, med et letforståeligt billede, 
« sætningsled ». Da dette sidste navn er det nu almindelige, 
vil det blive brugt her (et almindeligt anerkendt latinsk findes 
ikke). 

37. Det led, der forst kræver et eget navn, er det, der 
består af en form af et verbum (en « verbalform »). Et navn, 
der fuldt ud vilde angive dets særegne rolle, vilde man kunne 
have i « kerneled » eller måske «hjerteled», men dette billede 
er næppe blevet brugt af nogen. For den, der kalder ord- 
klassen « verbum », ligger « verballed* nær, og det vil derfor 
blive benyttet her. De, som taler om « udsagnsord*, bruger om 
leddet oftest « udsagnsled*, der har den samme mangel som 
»udsagnsord* (se § 34). Da dette navn ikke findes i min. cirk. 
af ^Vs 1895, synes man at have sluttet sig til Kr. Mikkelsen, 
der i sine bøger bruger «omsagn» for dette led; dette navn 
er dog ikke heldigt, af grunde, som ''skal anføres i § 41 slutn. 

For de led, der består af navneord (eller substantiver), 
frembyder sig af sig selv navnet «navneordsled» eller »navne- 
led* (eller »substantiviske led*, »substantivled*). 

38. I mange af de sprog, som besidder et verbum, an- 
tydes nu de forskellige forhold, hvori disse »navneled* står 
til verballeddet, ved forskellige ordformer, i andre ved en 
fast ordstilling; dog kan jo alle slige betegnelser blive unød- 
vendige, hvor de i sætningen indgående ords betydning er en 
sådan, at der imellem disse kun kan tænkes én forbindelse, 
som i de ovenanførte sætninger, hvor en gård jo ikke kan 

tænkes at overtage arvingerne, og hvor man derfor uden fare 
for misforståelse lige så godt kan sige: « denne gård overtog 
arvingerne* med forandret ordstilling. 

39. Det danske sprog står, i denne henseende som i 
flere, på et overgangsstandpunkt. Af ordformer, som betegner 
forskellige forhold til verballeddet (slige former kaldes pas- 
sende «forholdsformer» — dog bruges dette navn naturligvis 
også om former, der betegner forholdet mellem andre slags 
ord), er der kun en ringe rest tilbage, — og ordstillings- 
reglerne er både indviklede og ufuldstændige, så i en mængde 
tilfælde er det, der sammenholder navneleddene i det rette 
meningsforhold til verballeddet, nærmest ordenes « glosebetyd- 
ning* og de muligheder, disse åbner, — altså et leksikalsk, 
ikke grammattisk moment. 

40. Lad os nu se på to ensbetydende sætninger med 
flere substantiviske led, f. eks. 

»arvingerne overlod staten gården* og: 

« gården overlodes staten af arvingerne*. 

Da disse to sætninger fra indholdets side er fuldstændig 
ens, så er de deri forekommende substantivers betydning for 
indholdet ganske den samme i begge tilfælde. Den forskel, 
der dog ojensynligt findes, er altså af grammattisk art, og 
dens mest iojnefaldende kendemærke er, om verballeddet har 
endelsen -fe)s eller mangler den. Ved at gå ud fra denne 
forskel føler vi'), hvorledes verballeddet (med den det iboende 
ejendommelige livskraft) blandt de forskellige substantivled 
ligesom udsøger sig ét fremfor de andre, hvortil det knytter 
sig på en egen måde, som vi populært og barnligt kan ud- 
trykke således, at der sporges i den ene sætning: «hvem 
overlod?* og i den anden: «hvad overlodes?* Da svaret 
bliver forskelligt i de to forskellige grammattiske vendinger 
(nemlig i den forste: arvingernCy i den anden gården), så er 
det klart, at dette «verballeddets yndlingsled* er en rent 
grammattisk storrelse. 



*) Naturligvis forudsat, at hele sætningens mening er klar og 
utvivlsom, som her. 

41. Vi vil dog ikke kalde dette led for « verballeddets 
yndlingsled», skont dette navn indeholder megen sandhed, 
men hellere anvende det almenkendte navn «subjektet». Det 
almindelige danske navn på dette led er « grundleddet », og 
hele den øvrige sætning kaldes da sædvanligt for <omsagnet», 
d. V. s. «det, der siges om grundleddet*. Det kedelige ved 
disse navne er, at de vækker den forestilling, at »grund- 
leddet* er det vigtigste led i sætningen. Dette er virkelig også 
en meget udbredt forestilling, men den stemmer ikke med det 
danske sprogs natur, hvor det netop er verballeddet, der (som 
vi har set) vækker opmærksomheden fremfor noget andet som 
den kraft, der samler de andre om sig som i en kreds, — 
og dette indtryk vil fæstne sig endnu mere i det følgende, 
efterhånden som« vi kommer nærmere ind på ordstillingsfor- 
holdene. — Ved navnet «omsagn» er der tillige den ulempe, 
at det kan findes brugt i hele to andre betydninger, nemlig 
dels om verballeddet (og her synes, som sagt, det ministerielle 
cirkulære at anbefale Mikkelsens brug) og dels om et af de 
andre substantivled, nemlig det, der oftest (blandt andet også 
i hint ministerielle cirkulære) kaldes «omsagnsled» (men som 
ganske vist i denne bog vil forsvinde som unødvendigt). Den 
samme vaklen i brugen findes ved det latinske udtryk « præ- 
dikat*. 

42. Ordet « subjekt« betyder ganske vist egentlig «grund- 
lag» (hvilket udtryk også er brugt af somme) og udgår altså 
oprindeligt fra den samme betragtning, men bruges jo her al- 
deles uden hensyn hertil, som vilkårligt, traditionelt «rent 
navn». Og et fællesnavn på alt, hvad der ikke er subjekt, 
er der ingen brug for^), da man jo kan sige «den øvrige 
sætning* i dette tilfælde som overalt, når et enkelt sætningsled 
modsættes de øvrige. Lige så overflødigt er et fællesudtryk 
for verballed og subjekt; derimod kan man for de andre 
substantivled i sætningen have god brug for et fællesnavn, 
der da naturligst bliver «substantivftzled» eller «navneords- 
ft/led*. 



^) Dette er allerede udtalt af J. Kinch 1854. 

43. Et meget yndet udtryk for verballed og subjekt til- 
sammen er «den nøgne sætning*, der af mange under den 
daglige analysepraksis endog fordres udtrykkeligt nævnt i en- 
hver sætning. Det bedårende ved dette udtryk er vistnok 
det, at det vækker den forestilling, at disse to sætningsled til- 
sammen skulde udgore ikke blot den rent grammattiske cen- 
tralforbindelse, men også det for meningen væsentligste, hvor- 
til alle sætningens øvrige flere eller færre bestemmelser knytter 
sig som mindre væsentlige. Dette kan måske til en vis grad 
passe på en del sætninger, f. eks. «i studenterårene spiste 
Peter hver lordag øllebrød hos sin gamle tante», hvor dog 
den bemærkning, at Peter spiste er den « egentlige sætning« 
(dette taget i den betydning, at uden det er hele øllebrøden 
ikke til noget — for Peter), er alt for selvfølgelig til at have 
noget virkeligt værd. Og i mange sætninger er det m^get 
langt fra at passe. Allerede i sætningen: '^arvingerne overlod 
staten gården* er de to fremhævede ord vel en gram mat- 
tisk sætningskerne, men kan ikke kaldes en « nøgen sæt- 
ning*, da det slet ikke er nogen dansk sætning, såsom over- 
lod og andre former af samme verbum efter dansk sprogbrug 
altid skal have et substantivbiled ved sig. Og værre bliver 
det i tilfælde som « drengen står op», der jo betyder to helt 
forskellige ting (nemlig en tilstand eller en forandring), alt 
efter som verbet står har tryk eller ikke; i det ene tilfælde 
kan drengen står nok opfattes som « nøgen sætning* i forhold 
til det hele udtryk «dr. st. op*; men i det andet tilfælde 
(dr. -står 'op* ^)) kan der slet ikke siges om drengen, at han 
står. Altså egner udtrykker « nøgen sætning* sig ikke til at 
gennemføres i tykt og tyndt og bor i det hele helst opgives 
som en overflødig åndrighed; i « verballed og subjekt* eller 
•forbindelsen af verballed og subjekt* har man sagt, hvad der 
er tale om, nemlig det rent grammattiske forhold og hverken 
mere eller mindre; særlige kunstudtryk (også f. eks. «sætnings- 



*) I denne bog bruges de samme trykbetegnelser som i Jespersens 
fonetik, nemlig - foran et trykløst ord, ' foran en stavelse om stærkere 
tryk og , om svagere. 

kerne», som nok kunde være fristende) er uheldige, fordi 
de så let vækker forestillinger om mere, end der virkelig 
ligger deri. 

44. For øvrigt må det indrommes, at det sidste eksempel 
«dr. -står 'op» til en vis grad rammer selve begrebet « ver- 
balled » : thi er ikke i dette tilfælde op af så væsentlig betyd- 
ning, at vi her må tage -står 'op som verballed og ikke det 
blotte står? Ja, meget taler. for det, — bl. a. det, at det ofte 
uvilkårligt gores så af opvakte begyndere; der er virkelig 
ingen mening i her at sporge «hvem står?» (se § 40); og i 
«drengen holdt st6j?» «dr. holdt sig vågen* kan sporgsmålet 
«hvem holdt?» også falde sært nok o. s. v. o. s. v. — og hvor- 
for? fordi verballeddet her som så ofte vokser således sam- 
men med et andet ord eller led i sætningen, at det i denne 
forbindelse får en betydning, som man ellers ikke i nutiden 
føler ved dette verbum. Vi har her en «fast talemåde*, og 
dem er der mange af; men fasthedens grad er så forskellig, 
at det er umuligt at sætte bestemt grænse mellem «fast tale- 
måde* og «fri forbindelse*. 

Disse vanskeligheder ved at bestemme verballeddets om- 
fang har dog ingen indflydelse på hin forbindelses art, som 
vi kaldte «forbindelsen af verballed og subjekt*. 

45. Vi vil nu se lidt nærmere på, ved hvilke gram- 
mattiske midler subjektet gor sig bemærket. Disse er da 
følgende : 

A) Som ovenfor foreløbigt omtalt, er der nogle få ord, 
der optræder i forskellig form for at betegne et forskelligt 
forhold til verballeddet; disse to små rækker ordformer er: 
Jefjj du, han, hun, vi, /, og:^) 
mi(], dig, ham, hende, os, eder (eller: jer), 
den forste række er altid subjekt, den anden aldrig; de kan 
derfor med rette kaldes subjekt s form er og bi leds form er. 
Ligeledes er ordet man (med kort a uden «stød») altid subjekt, 



^) Om disse ord henvises i øvrigt til § 236; der (eller rettere: i 
§ 240) vil det også vise sig, hvorfor de og de/n, som mange vil savne 
her, ikke er taget med. 



SÆTNINGEN OG DENS LED. 31 

ordet sig . samt hinanden og hverandre aldrig (ej heller et 
substantiv med sin, sit eller sine foran). — 

46. B) Dernæst viser ordstillingen os subjektet i 
mange tilfælde, f. eks. 

a) den mand har givet min broder pengene, 
den mand har min broder givet pengene; 

b) den mand gav ikke min broder pengene, 
den mand gav min broder ikke pengene; 

c) alligevel gav den mand min broder p., 
alligevel gav min broder den mand p.; 

d) fordi den mand gav min broder p., 
fordi min broder gav den mand p.; 

e) gav den mand min broder p.? 
gav min broder den mand p.? 

I disse tilfælde (som vist er de vigtigste, der i praksis 
forekommer) er den, der kan dansk, ikke i tvivl om, at ordene 
på de fremhævede pladser er subjekt, hvad så de forskellige 
substantiver i sætningen betyder, — og det vil ses, at sub- 
jektets plads i de således formede sætninger er enten lige 
foran eller lige bag ved verballeddet ^). I øvrigt er det slet 
ikke så let i det enkelte at angive, i hvilke tilfælde subjektet 
således, uden hensyn til ordbetydningerne, er klart alene af 
ordstillingerne, — eller at påpege, på hvilket punkt i sæt- 
ningens successive opfattelse subjektsfølelsen i hvert af disse 
tilfælde klarer sig for en; — i alt fald kan det ikke gores uden 
anvendelse af forskellige grammattiske begreber, som vi forst 
senere får lejlighed til at klare. 

47. G) I sætninger, hvor der kun er ét navneled, ex 
selvfølgelig dette subjekt, f. eks. «manden kommer* ; «kommer 
manden?» Herfra undtages dog de sætninger, der indeholder 
en befaling, f. eks. «skaf pengene!* hvor det eneste substan- 
tivled netop er et biled. 



') Kiler, hvis dette består at flere ord (er en «verbalforbindelsc» 
§ 165, 181), lige efter den forste verbalform f eks. (under a): den 
m. har min br. givet p. 

48. D) Men i en sætning som: 

«den mand gav min broder pengene* 
kan ingen, om han end kan dansk aldrig så godt, sige, om 
den mand eller min broder er subjekt (og det bliver ikke 
bedre, selv om man hører del udtalt med tryk og det hele); 
véd man det, så véd man det andetsteds fra. I sætninger 
som: «den tyr stangede min broder* og «den tyr solgte min 
broder* er ingen i tvivl (i alt fald kun små born) — fordi 
en mand (min broder) ikke giver sig af med at stange, og en 
t^T ikke kan sælge noget. Men i «men også bondekarlen 
kaldte disse tider frem til stordåd* kan adskillige mennesker 
nok betænke sig; ved « denne lojtnant benytter Holberg som 
sin talsmand* vil i alt fald de, som ikke kender Holberg, stå 
rådvilde; og hvem kan på fri hånd klare Paludan-Mullers: «og 
hvilken kraft udfolder andagts vinge?*? — Især vil der ofte, 
hvor der i flere af de forskellige led omhandles personer, 
kræves særlig viden for at forstå sætningen i dens helhed og 
dermed de enkelte leds indbyrdes forhold; lignende tilfælde 
er: «barnet kunde ingen finde*; «dette skyldtes hans held* o. fl.; 
også «hans ønske opfyldte hans moder* kan være tvivlsomt, 
da verbet kan have to forskellige betydninger, o. s. v. o. s. v. 
Ofte kan man skuffes foreløbigt og siden inden sætningens 
afslutning komme til en anden opfattelse, f. eks. i «det næste 
tog standsede snefoget* tror man, at det næste tog er subjekt, 
indtil man hører (eller læser) snefoget. (Heraf ses, at man 
i det hele er tilbojelig til at tage det forste substantiv som 
subjekt, indtil man mærker, at det ikke er det.) I et tilfælde 
som det her nævnte rettes misforståelsen straks, men skydes 
der en eller flere sætninger ind foran det afgørende ord, 
bliver det vanskeligere. Sligt bliver det den omhyggehge 
stilists sag at mærke og forebygge. 

I alle eksemplerne under D) kendes, som det ses, sub- 
jektet alene af ordenes betydning, og hvor, som i «den mand 
gav min broder pengene », to af ordene giver lige god mening 
i forbindelse med verballeddet gav, kan subjektet overhovedet 
ikke kendes af denne sætning alene. 

49. Her må der, inden vi går videre, være lejlighed til 
at gore opmærksom på og søge at modvirke nogle forkert- 
heder, som træffes meget almindeligt ved begynderundervis- 
ningen (og såmænd også uden for denne). 

Forst møder man to uholdbare forklaringer (« definitioner*) 
på, hvad subjektet er, — nemlig: «s. er den, der foretager 
noget i sætningen« og: «s. er den, der siges noget om i 
sætningen*. Begges uholdbarhed er tydelig nok (og det 
hele var ikke værd at opholde sig ved, når det ikke var 
så udbredt). Den forste kan til nød passe i de fleste sæt- 
ninger af vendingen »arvingerne overtog gården*^); men i 
den anden grammattiske vending af samme mening: »går- 
den overtoges af arvingerne* (eller: «g. blev overtaget af 
arv.») er det jo stadig de samme arvinger, der foretager det 
samme, men »gården » e'r det grammattiske subjekt, — og så- 
ledes går det i de fleste sætninger, hvis verballed har s-form, 
eller i dermed ensbetydende med bliver eller blev. — Den 
anden forklaring slår endnu lettere sig selv på munden; thi 
f. eks. i »arvingerne overlod staten gården* siges der virkelig 
også noget om gården (nemlig, at den blev overladt staten) 
og om staten (at den fik gården); mangelen ved forklaringen 
er åbenbart den, at der ikke udtrykkeligt bemærkes, at* det, 
der skal siges om et led, for at det skal være subjekt, skal 
være sætningens verballed i den form, dette har i den 
foreliggende sætning; — men så har vi jo kun den her i 
bogen i § 40 givne forklaring. 

50. Dette hænger åbenbart noje sammen med den meget 
udbredte indbildning, at man kan finde subjektet for verbal- 
leddet. Urimeligheden af denne fremgangsmåde fremgår af 
alt det ovenfor fremstillede og viser sig også i praksis. Ganske 
vist er det jo let nok at finde subjektet straks, hvor man ser 
en af de i § 45 omtalte subjektsformer; hvor ordstillingen er 
det afgorende (§ 46), kan man også ved hjælp af umiddelbar 
sprogtakt uvilkårligt finde det, men det er umuligt herom at 
give en let og klar anvisning, især for begyndere. I »to- 
leddede* sætninger som »manden kommer* er der jo intet at 
tage fejl af; men ved omvendt ordstilling »kommer manden?* 

H. G. Wiwel : Sproglære. <3 



34 SÆTNINGEN OG DENS LED. 

Og «skyd manden!« må verbet ses forst, for at forholdet skal 
være klart; lægges fingeren over det, ved man ingenting. Og 
ligeledes: hvis man i eksemplerne med 4yren (§ 48) lægger 
fingeren over verballeddene i de to sætninger, kan ikke ver- 
dens storste grammattiker finde subjekterne. Ja selv i de til- 
fælde, hvor man kender subjektet på subjektsform eller ord- 
stilling, vil dog ethvert »ufordærvet* menneske på sporgsmålet 
«men hvorfor er det da subjekt?* svare: «jo, for det er jo 
ham, der gav* (se eks. ved B) § 46). Slige svar har jeg selv 
fået mange gange af born, hvem man i forvejen havde bildt 
ind, at de altid fandt subjektet forst. — En særegen biform 
af samme fremgangsmåde er den, at man « finder den nøgne 
sætning* (§43) og derefter subjektet — unyttigt og intet- 
sigende omsvøb: man må jo netop have fundet verballed og 
subjekt, for man har «den nøgne sætning*. — Rundt om i 
vore analyseapparater (« eksempelsamlinger til indøvelse af 
dansk sproglære* ell. lign.) finder man sædvanlig i begyndel- 
sen ofte flere sider fulde af toleddede sætninger med subjektet 
foran verballeddet, f. eks. «barnet sover*; »huset brænder* o. s. v., 
hvoraf enhver lærer kan lave, så mange han lyster, på stående 
fod eller finde i enhver tekst. Det er, som om det gjaldt at bi- 
bringe begynderen den forestilling, at subjektet står foran ver- 
balleddet; men hvor forkert dette er, viser de i § 46 givne 
sætninger tilstrækkeligt, og det gælder netop om at få fat 
straks i sætninger med forskellig ordstilling, for at ikke hin 
ulykkelige forestilling skal få tid til at sætte sig fast, så man 
f. eks. i « næste dag kom fader* antager næste dag for sub- 
jekt (hvad forf. selv har fået afleveret mange gange ved op- 
tagelsesprøven af drenge, der havde «lært grammatik* og 
kunde opramse « forbindende, adskillende og modsættende 
bindeord* og lignende visdom). 

51. Nej, som vi følte det straks i § 40, den naturlige 
og selvgivne begynderregel er den: find forst verballeddet, og 
sporg så med hvem? (eller hvad?) foran dette! En lille 
ulempe er det ganske vist, at vi mangler et sporgeord, som 
kan bruges i alle tilfælde; det danske sprog forlanger i den 
slags sporgsmål, at vi skal have en følelse af, om det, sporgs- 

målet drejer sig om, er en person eller ikke-person; ellers 
kan vi slet ikke gore sporgsmålet, medmindre vi vil være så 
diplomatiske at sige «hvem eller hvad?» Det kan derfor siges, 
at denne metode med at sporge med hvem eller hvad foran 
verballeddet er noget humbug, da den forudsætter svaret givet, 
for sporgsmålet gores. Og dette må også til en vis grad ind- 
rommes; derfor betegnedes det også i § 40 som noget «po- 
pulært og barnligt», og også på nærværende sted er der jo 
kun tale om det som en metode for begyndere, for «b6rn og 
barnlige sjæle», men her vil denne altid, når den af en for- 
stående leder holdes inden for de rette grænser, hævde sig 
som den bedste og naturligste, da vi jo her netop befinder 
os over for den uudviklede åndstilstand, hvor fremglimtende 
klarhed og sejrende uklarhed uafladeligt går hånd i hånd, og 
hvor man derfor må have noget håndgribeligt at gå ud fra. 
Lige så lidt er den i § 44 berørte vanskelighed ved i mange 
tilfælde at begrænse verballeddet en virkelig indvending imod 
denne begynderregel, men viser kun, at begynderregler er 
begynderregler, og at man ikke kan vedblive at være be- 
gynder, samt at, så længe man har med begyndere at gore, 
må man med rolig samvittighed gå uden om de tilfælde, der 
ligger uden for begyndernes og begynderreglernes område, og 
gemme dem til bedre tider. (Adskilligt af ovenstående er for 
øvrigt udtalt allerede i 1854 af J. Kinch; men sligt falder ikke 
for ét hug.) 

Hovedsagen er altså, at man må have verballeddet fat 
straks. Men hvordan er man dog kommet ind på at tro, at 
man finder subjektet forst, når man, som vi har set, i de 
allerfleste tilfælde i virkeligheden finder verballeddet forst? 
Hvorfor skal dog det virkelige forhold holdes hemmeligt, som 
om der var noget ondt deri? 

52. Ja her er det « logikken*, der er på spil, — «den 
såkaldte logik», må man da sige. Det hele kommer af en 
sammenblanding mellem sprogets « sætning » og logikkens «dom», 
mellem «subjekt» (og «prædikat») i grammattisk og logisk be- 
tydning. Men disse to falder kun undtagelsesvis sammen, 
f. eks. «barnet sover» (med sædvanlig rolig betoning); ofte 

3* 

omfatter en grammattisk sætning flere logiske domme, f. eks. 
cmanden købte en rød hest» = 1) manden købte, 2) det købte 
var en hest, 3) hesten var rød. — Meget almindeligt tales der 
f. eks. i en sætning som « gården blev overtaget af arvingerne* 
om «det logiske subjekt » netop i betydning af «den, der fore- 
tager det, der sker» ^) i modsætning til det grammattiske 
subjekt. Men den logik, der står den grammattiske sætning 
så nær, er den i sin tid enerådende aristoteliske logik; nu- 
tidens logik er, som omtalt i § 13, nået videre i at udskille 
tanken ren af dens tilfældige sproglige formning, og kun med 
denne sidste har sprogbeskrivelsen at gore. I enhver logik 
vil en dom indeholde « subjekt* og « prædikat*, og der vil 
det altid være sandhed, at subjektet er «det, der siges noget 
om» (§ 49), thi i en logisk dom er subjekt og prædikat hver 
for sig en enkelt tanke (se ovenfor). Alt dette er det ikke 
her stedet til at udvikle nærmere, men herom må henvises 
til prof. Hoffdings i § 13 nævnte afhandling. Af denne vil 
det også ses, at nutildags også i logikken de lærde er uenige 
på mange punkter, så at den almindelige forestilling om logik- 
ken som et slags uforanderlig guddom ved siden af den stak- 
kels skolemester grammatikken ikke kan fastholdes. Blandt 
andet vil man her også finde, at man i logikken nutildags er 
tilbojelig til at regne prædikatet (det nye moment) for det 
vigtigste og ikke, som i den aristoteliske logik, subjektet (det 
forst givne moment). Altså heller ikke logikken holder nu 
mere på subjektet som det vigtigste, — og denne fordom udi 
logica er dog utvivlsomt moder til den tilsvarende udi gram- 
matica, hvor den savner alt naturligt grundlag undtagen i 
sprog med fast og stiv ordstilling eller med en egen subjekts- 
form i alle de ord, der kan stå som subjekt, — og sådanne 
sprog gives der måske, men dertil hører ikke dansk, ej heller 
latin, hvor ordstillingen er langt friere end i dansk, og hvor 
kun omtrent de halve ord har en egen subjektsform (omtrent 
som i tysk, hvor som bekendt «nominativ» og «accusativ» i 
en mængde tilfælde er ens). — Udtrykket «logisk subjekt* i 



^) Hvilket (som i § 49 omtalt) andre, endnu fejlagtigere, vil bruge 
som definition på det grammattiske subjekt. 

den ovenfor omhandlede betydning er altså uheldigt og vild- 
ledende både for logik og grammatik; skal det endelig hedde 
subjekt, måtte det snarere kaldes det « praktiske subjekt* eller 
«virksomhedssubjektet» ; — men hvorfor skabe sig disse van- 
skeligheder? «den, der foretager handlingen« er altid klart 
nok, og et særligt kunstudtryk er her, som så ofte, aldeles 
overflødigt, især da det jo slet ikke er nogen egentlig gram- 
mattisk storrelse. Og således vil man ogsaa i andre tilfælde 
finde et naturligt udtryk for uoverensstemmelsen mellem den 
roUe, et eller andet spiller i meningen, og det tilsvarende 
ords optræden i den grammattiske sammenhæng, f. eks. «det 
går rask med hans vækst», hvor væksten åbenbart er det, 
det hele drejer sig om, medens sproget har fundet på at be- 
handle det intetsigende det som subjekt. 

53. At på dansk verballeddet er vigtigere end subjektet, 
har vi allerede fået indtryk af ovenfor, og dette indtryk 
fæstner sig, jo nojere vi ser på forskellige ejendommelige 
sætningsformer. 

For det forste træffer vi på sætninger, der helt 
mangler subjekt ord, f. eks. «her rulles* (som skilt for en 
rullekælder); vil man her sporge: «hvad (er det, der) rulles?* 
så må svaret jo blive: «alt det vasketoj, som folk vil komme 
med», men dette træder både i udtrykket og for tanken al- 
deles tilbage for selve rulningen, der udtrykkes ved verbal- 
leddet. Adskillige af den slags sætninger er fastslåede for- 
mularer, f. eks. «(det lyder), som følger* ; — ofte føles de som 
forkortninger, f. eks. «(endnu værre) end hidtil er sket*; «om 
ønskes*, o. lign., hvor subjektet det synes udeladt, — eller de 
røber sig ved sær ordstilling f. eks. «om så er*. 

(Slige sætninger behøver intet andet navn end « subjekt- 
løse sætn.» eller «sætn. uden subjekt*; at kalde dem «uperson- 
lige» er ikke heldigt, da der jo er mange andre sætninger, hvis 
grundled ikke er nogen person; oven i købet må i et tilfælde 
som: «her rulles* vel i reglen en person på en eller anden 
måde være den arbejdende eller ledende ved rulningen.) (Om 
sætn. som «det er koldt*; «det regner* se 244, I, B slutn.) 

(Til « sætninger uden subjekt* kan ikke regnes sådanne 

sætninger, hvis verballed er en befaleform f. eks. gå!, hvor 
verballeddet i sig indeholder subjektet, fordi det ved en befale- 
form kun kan være du eller /, og det i reglen er klart af 
sammenhængen, hvilket af disse to der passer.) 

54. Og fremdeles har vi allerede set, at subjektets plads 
i forhold til verballeddet er alt andet end fast, langt mindre 
end f. eks. i fransk og engelsk (tysk og svensk forholder sig 
heri omtrent som dansk). Vi har nemlig den regel, at ethvert 
ord, der egentlig skulde stå bag verballeddet, kan trækkes 
frem foran dette (i reglen med stærkt eftertrj^k), men i så 
fald vil vi ikke vente med verballeddet, men trækker dette 
med frerii foran subjektet, der altså kommer på en bileds- 
plads. ^) Herpå vil man let finde eksempler i flere af de an- 
førte sætninger, navnlig under § 46, hvor det ses, at det 
fremdragne led dels kan være et navneled, dels ord af andre 
slags (f. eks. alligevel). Ovenfor har vi dog kun set subjektet 
således smutte bag ved en enkelt (den forste) verbalform, selv 
hvor sætningen indeholdt flere sådanne noje sammenhørende, 
f. eks. (i § 46 a): «den mand har min broder givet pengene*, 
hvor subjektet min br. står efter harj men foi*an givet; men 
det kan også gemmes endnu længere. Der er her 2 tilfælde. 

55. For det forste: jo vidtløftigere subjektet er (ved 
længere opregning eller ved mange eller tunge tilfoj eiser), des 
nødigere vil man stikke det ind imellem de sammenhørende 
verbalformer (se noten til § 46), men hellere gemme det til 
bag efter dem alle, ja endog til efter forskellige biled helt ud 
i sætningens slutning. Man kan da blive nødt til at gore en 
pavse for at trække vejret, hvilket i skrift kan antydes ved 
tegnet « kolon », f. eks. «i trekant ABC er givet: . . .;» «af karpe- 
former er hos os truffet: . . .;» «i det forste værelse fandtes 
ophængt tæt ved hinanden på væggen lige for den indtrædende : 
den ovenfor omtalte dragonsabel, fremdeles hans faders gamle 
riffel, bandoler og patrontaske o. s. v. o. s. v.»; den egentlige 
subjektsplads er efter den forste verbalform findes j hvilket 
kan ses af en anden vending af samme mening, hvorved et 



^) En undtagelse herfra findes § 300. 

af hine utvivlsomme subjektord (§ 45) kommer på denne plads, 
nemlig: «i d. s. v. fandt jeg (du, man o. s. v.) ophængt . . . .» 
(ganske vist beror i vendingen med subjektsformerne jeg, du 
o. s. V. disse ords plads måske til dels på en vistnok i de 
fleste sprog almindelig tilbojelighed til at drage trykløse ord 
fremad i sætningen; men da jo nu dog disse er dem, der i 
vort sprog ved deres særegne form fremfor alle slår til lyd 
for subjektsforestillingen, så kan det ikke være andet end, at 
deres plads må påvirke fornemmelsen af sætningsled i det 
hele ; — for øvrigt står disse ord da også på den samme 
plads, når de har tryk, f. eks. «i d. s. v. fandt Jeg (i sin tid) 
ophængt . . .») — fremdeles: «her kan gores og er også gjort 
den vægtige indvending, at . . .» o. lign. Her er det altså af 
et bekvemmelighedshensyn, at subjektet gemmes. 

Dette kan derimod ikke påstås i det andet hovedtilfælde, 
nemlig når subjektet er noget i denne sammenhæng nyt, der 
ikke er nævnt eller antydet i det foregående; da kan også et 
ganske kort og simpelt subjekt gemmes. Medens man siger: n 
køkkenet er vande/ indlagt » om det vand, der er nævnt i for- 
vejen eller forudsættes som givet, siger man : «i k. er indlagt 
vand» om vand i al almindelighed. 

56. I mange af disse sætninger indtræder så sædvanlig 
endnu en mærkelig ting, nemlig at man på den egentlige 
subjektsplads (efter den forste verbalform er) kan indskyde 
ordet der (sjældnere her), begge uden tryk og uden «stød» 
(§ 17). Disse to ord er jo nogle småord, hvis natur det er 
at pege hen på et sted (i selve talen eller ude i virkelig- 
heden), så de egentlig betyder: «på hint (Qernere) sted» og 
<på dette (nærmere) sted». Denne betydning har vi i fuld 
klarhed i sætninger som: «den mand har boet der (her) for* 
og: «der (her) har boet en anden mand f6r», — alligevel er ord- 
stillingen i reglen forskellig, alt efter som subjektet er anden^ 
stedsfra bekendt (den md.) eller ubekendt (en anden md.). 
Ved tryk på der (her) viser forskellen sig på en lidt anden 
måde, men er i det væsentlige den samme: «der (her) har 
den md. boet f6r» og «der (her) har for boet en anden md.»; 
trykket giver jo heller ikke der og (her) en anden betydning, 

men fremhæver dem kun i modsætning til en anden steds- 
betegnelse (som må fremgå af den øvrige sammenhæng). Da 
nu enhver ting må foregå på et eller andet sted, så kan disse 
ord jo til nød tilfojes i enhver sætning; men hvad der passer 
overalt, føles let som noget betydningsløst, der hverken gor 
fra eller til. Således finder vi der (sjældnerp her) tilfojet 
dels, hvor stedet i virkeligheden er ubestemt, f. eks. «hvor 
bor| der en læge?» «hvor der handles, der spildes », — og dels, 
hvor stedet i forvejen er bestemt på anden måde, f. eks. «i 
køkkenet er der indlagt vand», — eller endnu mere påfaldende: 
«'rfler (^herj^) er -der*) indlagt vand», hvor det er åbenbart 
at stedbetegnelsen fuldstændig besorges af det fremhævede 
der (her), så at det trykløse -der i den henseende er aldeles 
overflødigt. Tilfojelsen af dette « tomme* der må da skyldes 
en anden trang, som vi nu skal se at blive klar over. 

57. Det er af ovenstående blevet mere og mere klart, 
at i det danske sprog et indholdshensyn eller virkeligheds- 
hensyn, nemlig til forskellen imellem det i sammenhængen 
kendte og det nye, griber forstyrrende ind i den rent gram- 
mattiske subjektsfornemmelse, idet verballeddet træder langt 
stærkere frem for bevidstheden i sætninger som: t^der (her) er 
indlagt vand» end ellers. Man forstår hele udtrykket under 
ét uden at gore sig rede for den grammattiske sammenhæng 
imellem dets enkelte dele, eller man føler noget i retning af, 
at der har fundet en indlægning sted, der drejer sig om 
vand, men (som vi så i § 49) «det, hvorom det drejer sig> 
er ikke det samme som det grammattiske subjekt. — Hvor 
så, som i eks. «lc/er Oher) er -der indlagt vand», et overflødigt 
der er indskudt på subjektspladsen, har ganske vist subjekts- 
følelsen taget nyt tilløb, men kun for at drive vand endnu 
grundigere ud af den rolle, som det endnu stadig kan spille 



^) Skriften gor sædvanlig ingen forskel mellem der^ her med 
tn^k og uden tnk (egentlig er vokalen i sidste tilfælde nærmere ved 
a end i fSrste), 

*) Næppe -her, der jo i det hele på grund af sin fra forst af 
snævrere betj'dning bruges mindre. 

ved ordstillingen: «der (her) er vand indlagt », ganske som 
vandet i: *der (her) er vande/ indlagt >. 

58. Denne brug af der^) som et slags «nødssubjekt» er 
noget af det, som har fæstnet sig mere og mere i vort sprog. 
Grænserne for det i nutiden er meget vanskelige at drage. 
(Nogle overgangstilfælde kan ses i § 163 d.) I mange tilfælde 
kan det lige godt tilfojes og udelades. Til nød kan det vist 
tilfojes i alle sætninger, hvor subjektet gemmes længere, end 
man venter. Udviklingen kunde man vel tænke sig sådan, at, 
efterhånden som subjektsformen Udt efter lidt er forsvunden 
fra sproget (så den nu kun findes ved hine 6 å 7 ord i § 45 
— og hvad der er så sjældent, bliver .let usikkert, således er: 
«der er dem, som ...» hyppigere end de, se § 238) og sub- 
jektsbetegnelsen ved ordstilling samtidigt er trængt frem, har 
forst hin forskel udviklet sig, at et i sammenhængen nyt sub- 
jekt ikke har fået lov til at gore sig således gældende som et 
forud eller udenfra kendt; men jo fastere ordstillingsreglerne 
blev, des mere knyttede et således hengemt subjekt sig til de 
mange tilfælde, hvor. man på denne plads traf et biled, og 
trangen til et grammattisk subjekt på pladsen lige foran eller 
efter den centrale verbalform søgte da en tilfredsstillelse og 
fandt den i hint indholdsmagre, « tomme », småord der, som 
af tilfældige grunde ofte stod på denne plads. (Dette be- 
kræftes ved, at dette der vist kun bruges ved passivvending 
som i de fleste eks. ovenfor, eller i neutrale udtryk f. eks. 
«ved det bord kan der sidde 18 personer*, men ikke f. eks. 
«(fer havde en mand tre s6nner», — kun: «en mand havde tre 
sonner*.) — Har man forst fået fat på denne side at se sagen 
fra, får man let en lignende fornemmelse ved sætninger som: 
«-der (-her) synges; -der (-her) er koldt ^)», som man måske for 



^) Sjældent her. 

^) Dog kan det heller ikke forkastes, hvis man i den sidste sæt- 
ning opfatter koldt som subjekt; det fremgår af tilfælde som: «der 
var morkt dernede og en slem lugt», hvor morkt og en slem lugt må 
opfattes ens, som subjekt eller biled. (Og hvad er subjekt i: «der er 
længe til» andet end småordet lænfj^9) — Altså: en ny usikkerhed 
i subjektsfølelsen. 

har opfattet som simpelthen subjektløse (§ 53); ja selv i sæt- 
ninger som c'her rulles« fristes man til at søge afløb for 
subjektsvanen i her ved tryk, hvis man da ikke tilfojer et 
trykløst der bagefter: «'her rulles -der.* Man kan, uden at 
sige for meget, i slige tilfælde tale om «usikkert subjekt*. 

59. Men hvordan man end vil tænke sig det opkommet, 
og hvorledes man end vil søge at begrænse dette ejendomme- 
lige forhold (denne særlig stærke fremdragen af verballeddet 
og tilbagetræden af subjektsfølelsen, når det til verballeddet 
nærmest hørende substantivled betegner noget hidtil uomtalt), 
— dets virkelighed kan man ikke gå af vejen for, især når 
man ser, i hvilken grad dette der gor alle de krumspring 
med, som de utvivlsomme subjektsformer jeg, du, han, man 
o. s. V. gor. Man se blot på følgende sammenstillinger: forst 
det ovenanførte 

a) 'der (her) er -der indlagt vand, — der er parallelt med: 
!der ('her) har man indl. vand; — fremdeles; 

b) er -der indlagt vand 'der ('her)? — og: 
har man indl. vand 'der ('her)? 

c) 'der ('her), hvor der er indlagt vand — og: 
Ider ('her), hvor man har indl. vand; — 

(dette er vel hovedtilfældene). 

60. Denne trang til at have et subjektord har forfal- 
sket vor grammattiske opfattelse af visse gamle vendinger og 
udtryk, der oprindelig (hvad der er ganske almindeligt i det 
gamle nordiske sprog) slet ingen subjekt havde ^). Således verber 
som torster, læiiges, synes, lyster o. s. v., der tidligere for- 
bandtes med mig, dig o. s. v., og ikke som nu med jeg, du; 
overgangen er naturligvis ikke sket ved disse ord, men i 
tilfælde som «barnet torster*, hvor substantivets form gjorde 
det grammattiske forhold uklart, og når man så kom til de 
tilfælde, hvor der skulde vælges (Jeg eller mig), gled man her 
over i det almindelige (jeg). (Herhen hører uden tvivl det syd- 
jydske udtryk «inden enden tar» — det bekendte: «alt, hvad 



^) Hos vore fjerne forfædre lå der i enhver ægte verbalforms 
endelse et subjekt, så at et bestemt ord kunde undværes. 

trække kunde* — og vel også: «det skal tidligt krøge, som 
god krog skal blive,* hvor vi nu føler det som subjekt og 
opfatter krøge = «blive kroget*, medens vel oprindeligt det 
er biled og krøge = «g6re kroget*, idet subjektet er noget 
unævnt ubestemt, i betydning temmelig nært vort man (der da 
nu skulde stå efter skal); — måske Poul Møller's «rfen bander 
ikke ved vintertide* er at forklare i samme retning). 

61. Fremdeles er der endnu et moment, der kan flytte 
subjektsfølelsen fra et ord over på et' andet. Det er tilboje- 
ligheden til at føle det forste ord, eller måske rettere: det 
ord, der står lige foran den centrale verbalform, som subjekt. 
Denne er allerede medvirkende, når i « barnet torster* o. s. v. 
barnet går over fra biled til subjekt. Vi går altid kun med 
nogen modstræben ind på, at et substantivled lige foran et 
verballed ikke skal være subjekt, ikke blot i sætninger, hvor 
det kunde være det, f. eks. «det næste tog standsede (snefoget)', 
— men også, hvor ordbetydningerne straks viser umuligheden, 
f. eks. «koen solgte (min broder)*. (Derfor vil man i f. eks. 
«hvor det, at det er en mængde, tillægges afgorende betyd- 
ning* (S. Kierkegaard) let føle det at o. s. v. som subjekt, skont det 
ikke er nødvendigt.) Således er det gået med: *loven må ske 
fyldest* og med det bekendte: «riget fattes penge* og det ens- 
betydende: « riget mangler p.*, så at vi nu også siger: <Jeg 
fattes (mangler) p.* i stedet for det ældre: <tniig fattes (mangler) 
p.» (Ligeledes har man vist tidligere om et tilfældigt møde 
sagt: *niig mødte en gammel mand,* medens man nu har Jeg 
hgesom ved et forsætligt møde). Ad denne vej har man ^) 
også villet forklare ordsproget: « forord bryder ingen trætte,* 
der for mange vistnok er et kors for tanken; betydningen 
bliver da: « ingen senere indvendinger kan ophæve det forud 
aftalte.* (Flere eksempler kan findes i Kr. Mikkelsens store 
håndbog § 188 anm. og § 149 anm. 1, s. 275.) Ad samme vej 
fremkommer: <tjeg er blevet megen venlighed til del» (i st. 
f. mig). 

62. En tredie i og for sig ugrammattisk fornemmelse, 



^) C. A. Thortsen. 

der kan bidrage til at forrykke subjektsfølelsen, er tilbojelig- 
heden til at have en person til subjekt, når en sådan findes 
i sammenhængen. Dette føles idelig ved sammenligningen 
med latin, hvor man lige så let gor hvad som helst andet i 
sammenhængen (ja endog fortrinsvis et ord, der betegner en 
følelse hos personen) til subjekt som en person. Ad denne 
vej har udtrykket «du skal ske en ulykke* tvunget sig frem 
på trods af al « analyse* i stedet for dig o. s. v,, uagtet verbet 
ske ellers aldrig står med en person som subjekt eller med 
et substantivbiled ved sig, — ligeledes: «/ia/2 skader intet på for- 
standen »; «hvad fejler du?» Den samme følelse er det, der gor 
mange tilbojelige til i: «hvem tilhører denne kniv?» at opfatte 
hvem som subjekt, hvilket viser sig, når der svares: jeg! i 
stedet for: mig!, så at tilhører bliver ensbetydende med ejer 
i stedet for at være det omvendte deraf ^). Ligeledes det 
ganske almindelige: <tjeg kan vist ikke tilkomme mere,» i st. 
for mig o, s. v. o. s. v. — (En meget vigtig følge har denne 
fremhæven af personen i sammenhængen haft for vore gram- 
mattiske fornemmelser på et andet punkt, hvorom nærmere i 
§ 92 og 95.) 

63. Men, vil måske mangen en indvende, er det da ikke 
fast og sikkert, at der er et subjekt i enhver sætning (med- 
mindre det da er « underforstået », eller — det er sandt! — 
sætningen er « upersonlig*)? Ja måske i teorien, i alt fald i 
begynderklassens teori, men ikke i virkeligheden. Næppe i 
noget sprog findes det grammattiske subjekt (i betydningen af 
«det ord sætningen, der sammen med verballeddet danner ker- 
nen af den givne sætning ») overalt klart sondret ud ved 
grammattiske midler (ordform eller ordstilling eller tryk- og tone- 
forhold), — i alt fald ikke i den beundrede latin; thi her som 
i alle de gamle sprog af vor sprogæt mangler som bekendt 
en særlig subjektsform i de såkaldte «neutrumsord» o: ord, 
der hverken er «han» eller «hun», og som vel oprindelig 
må have omfattet ord af upersonlig betydning; her er altså 



^) En følelse af noget misligt lierved er cl^t vel, der har skal)t 
folkevittigheden «hvis fa'er er du?» i st. for «hvem er din f.?» 

Også et indholdsmoment hindrende for subjektsideens gennem- 
førelse, ligesom i dansk « ubekendtheden », som ovenfor vist. 
— I tysk er det endnu værre: der er det galt helt igennem i 
flertal og desuden i hunkonsord i ental ligesom i «neutrums- 
ord» ; der er altså med et rundt tal kun en sjettedel af til- 
fældene tilbage. 

64. Eller man kunde tænke sig den indvending: ja men 
kan det gå an at tale om detV for den latinske stils skyld — 
vil det ikke opmuntre de svage til at sætte subjekter i accu- 
sativ? Ja, som alt forhen sagt, til begynderundervisningen 
hører dette ikke, og hvor længe man af praktiske grunde kan 
finde sig foranlediget til at udsætte det, er et rent pædagogiskt 
og praktiskt sporgsmål — tingenes sandhed kan det ikke 
anfægte. 

65. Og endelig: hvad skal man kalde det? Ja, da 
sagen hidtil ikke synes videre påagtet i andre sprog (i svensk 
i alt fald er forholdet lignende, dog med den forskel, at der 
her bruges det og ikke der — en forskel, hvis rækkevidde jeg 
ikke er i stand til at måle), så er vi foreløbig ene om det. 
Flere forfattere, som har berørt det, taler om «der på grund- 
leddets plads* ; jeg har også truffet * foreløbigt subjekt » (til 
forskel fra *det egentlige subjekt*); for »foreløbigt* kunde siges 
»grammatisk subj.», — og endelig: hvad siger man om »nød- 
subjekt* (og »historisk subjekt*)? thi ved noget ejendommeligt 
og i de fleste sprog ukendt føler man netop trang til et navn. 

66. Inden vi forlader subjektet, endnu kun en enkelt 
betragtning. — Skont vi i § 46 og 54 havde eksempler nok på, 
at subjektet lige så ofte står efter som foran den centrale 
verbalform, så fandt vi dog på den anden side (i § 61), at 
pladsen lige foran denne føles som dets normale plads, og 
dette føles som den »ligefremme ordstilling*, der bruges 
i ganske rolig og tor fremstilling, hvor ingen del af sætningen 
særligt fremhæves, f. eks. »manden gav hesten havre»; — dette 
kan således med sandhed kaldes »den simpleste sætnings- 
form*. Den »omvendte ordstilling* (verbum— subjekt) 
findes væsentlig i to hovedtilfælde, nemlig dels i mange spor- 
gende sætninger, f. eks. »gav manden hesten havre?* dels i til- 

fælde, hvor et eller andet ord, som ved ligefrem ordstilling 
har sin plads bag efter verbet, skal fremhæves i meningen og 
derfor er trukket frem i sætningen (sædvanlig tillige med 
fremhævelse i tryk og tone), f. eks. «hesten gav manden havre», 
eller: « havre gav manden hesten«, — ligeså med bestemmelser 
af anden art, f. eks. « der/or (forleden dag, i går, i en fart) gav 
manden hesten havre»; — den »omvendte ordstilling* er således 
enten en «sp6rgende ordstilling* eller en »pointeret (eller: 
fremhævende) ordstilling (eller: sætningsform)». 

67. Substantiviske biled. 

Vender vi nu vor opmærksomhed fra subjektet til de 
substantiviske biled (§42 slutn.), så møder vi her i de almin- 
delige fremstillinger en sondring imellem flere forskellige slags 
biled, navnlig de 3: omsagnsled (prædikatsord), gen- 
standsled (objekt) og hensynsled (her haves intet almin- 
delig antaget latinsk navn). Vi går altså nu over til at drøfte 
disse begrebers naturlighed og gennemførlighed. 

Og vi begynder da med på bar bund at undersøge, om 
vi overhovedet ad de 3 veje: ordform, ordstilling eller 
tryk- og tone forhold i den positive sprogbrug støder på 
artskendemærker inden for substantivbileddenes uendelige skare. 

68. Hvad nu forst ordform angår, så besidder vort » 
sprog, som ovenfor (§ 45) sagt, en ejendommelig lille række 
«biledsformer», der (ligesom et par enkelte ord) aldrig bruges 

som subjekt i en sætning, men ellers i alle andre forhold. 
Her er altså intet som helst holdepunkt for en videre ind- 
deling af substantivbileddene. 

69. Når vi dernæst går over til at tage ordstillings- 
forholdene i ojesyn og i den anledning gennemgår en række 
sætninger med flere substantivbiled, f. eks. « manden gav hesten 
havre (eller: gav manden o. s. v.?)^ ; «Peter var sin fader en dyr 
son (eller: var Peter o. s. v.?)» ; «folk kalder denne mand Skri- 
verhans (eller: kalder folk o. s. v.?)», — så finder vi her vir- 
kelig en fast ordstilling mellem bileddene (— vel at mærke: 
når de begge står sammen efter verballed eller subjekt; hvis 
et af dem for at fremhæves flyttes forrest i sætningen, for- 

svinder jo hint forhold, f. eks. «hesten gav manden havre», - 
eller: «havre gav m. hesten'> o. s. v.). — 

Hertil kan endnu komme visse tids- og stedsbestemmelser, 
f. eks. mange gange, forleden dag, onsdag aften o. s. v., alle 
vegne, mange (andre) steder o. s. v., hvis plads i forhold til 
- de to forste biled er mindre fast, idet de kan indsættes om- 
trent overalt efter hovedleddene (verb. og subj.); de sætter 
derved sig selv i klasse med bestemmelser af en ringere art 
end de forstnævnte, nemlig dels ubojelige småord som alle- 
rede, alligevel, tit og ofte o. s. v., — dels substantiver, der 
tilknyttes ved hjælp af slige småord, f. eks. om morgenen; på 
gaden; på mange (andre) steder o. s. v. (sådanne led kan 
kaldes »middelbare substantivbiled», idet småordet er midlet), 
— eller mellemting mellem begge, f. eks. / går, i fjor, der 
snart opfattes og skrives som to ord, snart som ét. Sådanne 
substantivbiied som mange gange, somme steder o. s. v. kan 
altså med rette kaldes småordsagtige (§ 108 og § 298, A., 
slutn.) (En vigtig side af småordenes og dermed også disse 
substantivbileds plads i sætningen vil blive afhandlet i cap. V 
§ 297.) 

70. Vender vi nu tilbage til hine 3 sætninger i § 69 med 
dobbelt substantivbiied i bestemt ordstillingsforhold, så kan 

. man ikke komme videre ad den vej; og af sig selv frembyder 

sig da betegnelserne «nærmere og Qernere (substantiv)biled.» 
Tilbage står så kun at studere hine leds betydningsforhold 
indbyrdes og i forhold til verballed og subjekt. Med hensyn 
til verballeddet vil man vel nok i de to forste eksempler føle 
de i plads Qernere led som i tanken nærmere, og omvendt; 
i det tredie eksempel er dette forhold byttet om. Fremdeles 
er i det forste eksempel subjektet og de to biled betegnelser 
for tre forskellige ting, i det andet betegner subjektet og det 
ene biled en og samme ting, i det tredie er begge bileddene 
navne på det samme. Men dette er, som sagt, rent indre 
forhold uden noget udvortes positivt mærke. 

71. Endelig var det trj^k- og toneforhold, der skulde 
undersøges, og her føler vi straks to hovedtilfælde, nemlig om 
verballeddet har sit normale tryk eller har tabt dette, fordi 

det slutter sig sammen med et substantivbiled til en «enheds- 
trykgruppe». Når således i: «pigen -hentede 'vand* verbal- 
leddet mister sit tryk, medens « pigen 'hentede 'vande/* har 
normalt tryk på alle ordene, så har vi her det omvendte af 
det ved subjektet påpegede forhold (§ 55, slutn.): medens dér 
ved det i sammenhængen nye og ukendte (vand uden endelsen 
-et) subjektsfølelsen svækkedes, trænger sådanne ord som biled 
sig netop frem på verballeddets bekostning, idet der ligesom 
tages tilløb for at nå over på bileddet, — tydeligt nok som 
betegnelse for en sammensmeltning til ét begreb, hvor bileddet 
betegner et slags inddeling (-hente ^vand i modsætn. til h. ^penge, 
-h. ^mælk, -h. ^mod o. s. v.), — medens «p. 'hentede 'vandel 
føles som en fri forbindelse af to lige vægtige og vigtige stor- 
relser. — Visselig har vi da her et forhold, som der er al 
god grund til at påagte og studere og også, om man skulde 
føle trang dertil, benævne; dog bor det ikke ensidigt ses som 
en egenhed ved visse substantivbiled: nej, det er kun en side 
af det hojst interessante kapitel om verbets svækkelse ved 
sammenhængstrykforhold. Dette finder sted ikke blot ved 
verbets forbindelse med umiddelbare substantivbiled som oven- 
for, men også ved middelbare (§ 109), f. eks. *han gik -til 
'byen», samt ved bestemmelser, der ikke er substantiver, f. eks. 
<chan -rejste 'bort»; «han -blev 'færdig». Og herhen hører ikke 
blot «faste talemåder* (§ 44) som «han -gav 'slip, -gik 'glip 
(af noget), -tog 'fat, -stod 'op* o. s. v., men også forbindelser, 
der ikke kan betragtes så, f. eks. «han -rejste -til 'Ribe.»^) 
Betragtningen af trykforholdene viser sig altså vel som sær- 
deles frugtbar, men ikke særligt med hensyn til sporgsmål 
om en videre artsinddeling af substantivbileddene. 

72. I denne retning skal derimod påpeges en anden ting, 
der ganske vist, da den intet hørligt grammattisk mærke har, 
måske strengt taget ikke kan regnes til sprogets grammattiske 
side, men snarere til den leksikalske. Her sigtes til det for- 
hold, at visse verber kun bruges i forbindelse med et biled, 



^) Om alt dette må ellers henvises til prof. O. Jespersens fonetik, 
afsnittet om tryk, samt til den i § 19 omtalte afiiandling. 

der således bliver et »nødvendigt biled*. Sådanne verber er 
f. eks. sige, hente, bringe, love, sende, kende, tilbyde, vide, 
misunde. Ja, der gives endog i vort sprog verber, der skal 
have hele to nødvendige biled og aldrig optræder (i aktiv 
vending) uden at ledsages af dem begge, f. eks. berøve, iføre, 
aflføre, fratage, tiltro, bebrejde, tilbyde, unde. Som nødven- 
digt biled optræder særlig hyppigt ordet sig (er Jeg, du, vi, 
I subjekt, træder migy dig, os, eder (eller: jer) i stedet for 
sig), enten alene, f. eks. te sig, blære sig, undse sig, begive 
sig, indfinde sig, undslå sig, — eller i forbindelse med et andet 
nødvendigt biled, f. eks. bemægtige sig noget, vedkende sig 
noget, påtage sig noget. Dette er i alle tilfælde en sandhed, 
som fortjener at bemærkes. 

73. Det punkt i det foregående, hvor vi især fandt støtte 
for en videre artsinddeling af sætningens substantiviske biled, 
var jo altså ved ordstillingsforholdene (§ 69). Vi skal nu sam- 
menligne de der fremtrædende forhold med de fra de alminde- 
lige fremstillinger velkendte storrelser: omsagnsled (eller: 
prædikatsord), genstandsled (objekt) og hensynsled 
(samt den mindre fremtrædende medgenstand, der også har 
andre navne, § 105). 

74. Forst altså «omsagnsleddet». I dette navn (lige- 
som i « prædikatsord*) må jo ligge ^), og det må jo altså dets 
opfindere have tænkt derved, at forst ved dette leds tilfojelse 
siges der noget om subjektet; det må altså findes ved verber 
af meget ubestemt og omfattende betydning, som trænger 
stærkt til nærmere bestemmelse. Dette må siges at passe 
forst og fremmest på (jeg) er og (jeg) bliver, men også på har, 
får, går o. s. v. — kort sagt: hin begrebsbestemmelse er al- 
deles utilstrækkelig. Men mere siger ikke f. eks. Matzens ord 
(« Moders maalets Sproglære* s. 6): «enkelte Udsagnsord ere i 
visse Betydninger saa tomme og indholdsløse, at de ikke for- 
maa at give en forstaaelig Mening uden Hjælp af andre Ord.» 
Lefolii's udtryk (s. 17): «nogle Udsagnsord, der blot betegne, 



*) Mindre klart er navnet «støtteord», der også bruges af mange, 
f. eks. Matzen. 

H. G. Wlwel: Sproglære. 4 

at Hovedordet (hos L. = subjektet) er eller kommer i en 
vis Tilstand* passer ligeledes på har (»at have gigtfeber* er 
virkelig en tilstand), får («at få ondt») o. fl. lige så godt 
som på de verber, det skal passe på. Dahl (Dsk. Sætnings- 
lære s. 19) begynder ikke sin forklaring med verberne, men 
med «omsagnsordet», men bruger herom det noget uklare ud- 
tryk: «saafremt et Ord, der ikke er Udsagnsord, f. eks. Dreng, 
stor, ude, skal udsiges om et Grundord ;» dog tilfojes s. 22—23 
flere nærmere bestemmelser, især om forskellen fra * genstands- 
led*, men ikke noget samlet. 

Jessen i sine to bøger (1868 og 91) giver ingen forklaring; 
men bemærkningen bag i bogen (1868) til § 10: «til eksemplerne 
skulde fojes slige som han siges at være her; han vides at 
have gjort det-^ tyder ikke på stor klarhed. Hele denne uklar- 
hed kommer nu for en del af, at man til «omsagnsled* vil 
have ikke blot substantiver, men også adjektiver og (hos nogle 
forfattere) andre ord og ordforbindelser (herom § 80). 

75. Ser vi dernæst på dette navns anvendelse i praksis, 
så træffer vi på en meget stærk indskrænkning, idet vi alle 
vegne finder det omtalt som kun knyttet til (eller knyttet til 
subjektet ved) nogle ganske få verber, nemlig de bekendte: 
(jeg) er, bliver, hedder, kaldes, synes samt i nogle bøger nogle 
få stykker til. 

(Når disse verber kaldes « uselvstændige* — eller af nogle : 
« ufuldstændige* — , så er dette navn lidet passende til den 
særegne indskrænkning, der skal ligge deri; thi det leder 
snarest tanken hen på verber, der overhovedet ikke kan bruges 
uden i forbindelse med et biled som f. eks. berøve, bebrejde, 
iføre o. s. v. (se § 72); hine 5 (eller lidt flere) udkårne verber 
kan alle bruges uden biled.) 

I de fleste skolebøger henstilles denne ramse nu uden 
forklaring ved et magtsprog, og følgen er, at man godt kan 
træffe en elev med ug. i dansk grammatik og analyse til 
den alm. forberedelseseksamen, der bliver svar skyldig på det 
sporgsmål: « hvorfor har man da nu sondret disse få udsagns- 
ord ud fra de utallige andre, og hvorfor giver man her det 



N 

tilfojede led et andet navn end ellers?» — eller, hvis man 
siger: «se nu på disse to sætninger: 
min fader var en bonde 

og: min fader mødte en bonde — 
hvorfor kalder man der i forste tilfælde en bonde for «om- 
sagnsled» og i sidste for « genstandsled »?», så kan man få det 
svar: «jo, for var er et uselvstændigt udsagnsord, >• og sporger 
man så videre: «men hvorfor kalder man dem da uselvstæn- 
dige?*, svares der: «jo, for de har omsagnsled» — og videre 
kommer man ikke: i den kreds kan man få lov at løb^ rundt, 
så tidt man vil. — Det er en bekendt sag mellem praktikere, 
at fejltagelse mellem «omsagnsled» og « genstandsled » er en af 
de allerhyppigste og mest hårdnakkede, så at det atter og 
atter sker, at der forst siges »genstandsled« og så, når eks- 
aminator synes utilfreds, bagefter hurtigst muligt: «nej, om- 
sagnsled,« — og det er heller intet under, når det hele kun 
står som en ren vilkårlighed; thi da forsvinder ganske natur- 
ligt disse få undtagelser let imellem den store mængde verber, 
hvor man skal kalde bileddet for « genstandsled » '). 

76. Og forskellen mellem de to begreber er dog, når vi 
holder os til de to ovennævnte sætninger, såre let at angive: 
i den forste sætning er bonden den samme som min fader, 
i den anden er han en anden end min fader, — altså «om- 
sagnsled kaldes det substantiviske biled, der kun er et nyt 
navn på subjektet (og knyttes til dette ved et verbum » — dette 
sidste er måske nødvendigt til adskillelse fra det såkaldte 
«navnetillæg» f. eks. staden København, § 133), — og: «om- 
sagnsleddet er kun et nyt ord, ikke tillige en ny ting, gen- 
standsleddet er ikke blot et nyt ord, men også en ny ting.» 
Og således finder vi hos J. Kinch 1856 «Udsagnsnavnet er en 
ny Benævnelse på Grundlaget, der tilfojes ved nogle Udsagns- 
ord » (og han har dette led for »genstanden »); ligeledes har 
Kr. Mikkelsen (håndbog s. 259 § 143): «en anden Benævnelse 



*) I parentes bemærket: vil eller skal man indøve <omsagns- 
led», så er det upraktisk at indøve det efter »genstandsled*, da så 
dette ved sin st6rre hyppighed let overflojer det sjældnere »omsagns- 
led» i begynderens opmærksomhed. 

4* 

paa samme Ting,* og Dahl s. 22 nederst: <et andet Navn»; men 
hos de to sidstnævnte er det kun en del af forklaringen på 
«omsagnsled». 

77. Alligevel vil der kunne gores flere indvendinger mod 
denne forklaring. For det forste må jo nemlig også ordet 
sig^) (f. eks. « manden hængte sig») siges at være en ny be- 
tegnelse for subjektet, og dette falder uden for «omsagnsled», 
da det findes ved helt andre verber end dette (kun rent und- 
tagelsesvis: «hvor man er sig selv»). — Men dernæst bruges 
sædvanlig navnet «omsagnsled» ikke blot om substantiver, 
men også om adjektiver^, og i «min fader var syg» kan syg 
jo da ikke kaldes et nyt navn på min fader. Imidlertid er 
det en fuldstændig vilkårlighed at danne et grammattisk fæl- 
lesbegreb af «min fader var en bonde* og «min fader var syg* 
og så udelukke tilfælde som «min fader var borte (ude, hjemme 
o. s. V.); «m. f. var i tjenesten*; «m. f. var på et kontor.* Thi 
da det jo er »begrebet*, der må være det afgorende (positive 
kendemærker for «omsagnsled» findes jo, som vi så, ikke), 
hvis det hele da ikke alt for åbent skal være magtsprog og 
intet andet, — så er fra begrebets (betydningens) side små- 
ordet borte ofte ensbetydende med adjektivet fraværende (eller 
død eller forsvunden^)), i live med levende, i tjenesten med 
soldat, på et kontor med kontorist, — og ude, hjemme står 
atter ganske som borte. Man kommer således foreløbigt til at 
regne til «omsagnsled» alt, hvad der er svar på sporgsmålet 
<hvem (eller hvad eller hvordan) er (eller bliver o. s. v.) sub- 
jektet?* til forskel fra f. eks. «han er i byen, i Århus, inde på 
kontoret* o. s. v., der er svar på: ^hvor er N. N.?» 

78. Af denne slags småordsudtryk og mere eller mindre 
opløste udtryk, som vi ud fra den sædvanlige bestemmelse 
må drage ind under «omsagnsleddet>, findes der nu en over- 



^) Samt mig, dig, os, eder (jer), hvor subjektet er: jeg, du, ui, I. 

') Og s-former (sædvanlig kaldet <ejeformer»), f. eks. huset er 
Hansens (her bemærker Matzen s. 7 Anm. 1 «i Sætningen: Hatten er 
Faders (hans, min) er underforstaaet Hat*). 

') Om cmin fader blev ramt, var døbt, elsket» o. lign., se § 182, 
183, 193. 

ordentlig stor mængde, navnlig i forbindelse med er (at være), 
f. eks. være med, til, forbi, ikke vel, (ilde) til mode, til stede, 
på færde, i godt humør, på sin post, forud for sin tid, af 
forskellig art, af glas o. s. v., af god familie, i hedring, i 
fjendevold, i knihe, i fremrykken, om en hals, i nærheden, 
i vejen, af forskellig art, på hoje tid, godt i stand, i stand 
til . . ., i færd med . . ., i besiddelse af . . ., i gang med . . ., 
på vej til ... ., nær ved at . . . ., fra forstanden, ikke ved sine 
fulde fem, i sin orden, over middelhojde, uden for al tvivl, 
vel ved magt; — det er itu, i stykker, det barn er meget til- 
bage, fyrværkeriet var endnu tilbage, han er aldeles tilovers, 
han er oppe (enten = opstået, eller: i godt humør, eller: i 
færd med at blive eksamineret); 101 er ude; jeg er meget 
imod det, ikke meget for det; hvo som ikke er med mig, er 
imod mig; han er ved at dø, er ikke til at forsone; det er 
ikke til at forklare; katten er af størrelse som en mår; lige- 
ledes med bliver: «han blev borte, blev af med det, blev i 
stand tih o. s. v. — i alle disse og mangfoldige andre tilfælde 
vil det være let at finde et ensbetydende substantiv eller ad- 
jektiv, der kan redde udtrykket ind imellem «omsagnsleddene» 
(klarest måske i forbindelser som: «han er rask og i godt 
humør», hvor og tvinger os til at opfatte ordgruppen i godt 
humør på samme måde som det enkelte ord rask). Og hvor 
er grænsen i betydning imellem: « eksamen er færdig, endt, 
afsluttet, forbi, ovre, til ende^f 

79. Ser vi nu på vore storre grammatikker, så forholder 
de sig på dette punkt meget forskelligt. Mikkelsen omtaler 
kun (i håndbogen § 143 anm. 4) forbindelser af være og 
blive med til, f. eks. «han blev til nar», samt med som «han 
forekom mig som en mumie*; hvorledes man kan medtage 
disse og afvise alle de ovenfor anførte tilfælde, får man ingen 
svar på, og det er jo det nemmeste; — Jessen siger ingen- 
ting; — Lefolii synes forsigtigt at antyde, at det kun er vil- 
kårlighed og ord (s. 17—18: «naar der efter et af de omhand- 
lede Udsagnsord følger et Biord (han er borte) eller et Navne- 
ord (eller Tillægsord) med Forholdsord (han er i Byen, til 
Aars, holdes for lærd, gjordes til Konge), kaldes det ikke 

Omsagnsord ...»); — Dahl s. 19 tager det resolut med i sin 
(ikke meget tydelige) hovedforklaring, idet han der nævner 
småordet ude ved siden af substantivet dreng og adjektivet 
stor som noget af det, der uden at være udsagnsord kan ud- 
siges om et subjekt, — og i den nærmere udførelse nævner 
han som tredie rubrik «biord eller biordsagtige ord og ord- 
forbindelser* med eksemplet »vinteren er forbh ; — Matzen 
indrommer s. 8—9 i anm. 3: «et adjektivisk Begreb kan dog 
ogsaa udtrykkes ved Biord og Forholdsled» og anfører så en 
hel række eksempler af samme art som ovenstående. 

80. Men selv de to sidste, der tydeligt nok optager hine 
udtryk under «omsagnsleddet», giver intetsteds nogen anvis- 
ning til at skelne mellem sådanne udtryk af denne slags, som 
kan regnes med, og sådanne, som ikke kan det. Matzen an- 
tyder ganske vist, at man skal kunne sætte et adjektiv i 
stedet; dog kan, hvis han vil anerkende «han er blandt mine 
5ender», dette lige så godt omskrives med substantivet «han 
er min fjende^^ som ved adjektivet «han er mig fjendsk*. 
Den ovenfor i § 77 angivne forskel, om tilfojelsen er svar på 
huem (huadj hvordan) eller på andre spørgsmål (især på huor), 
vil være praktisk i mange tilfælde. Men grænsen er ikke 
fast: regner man f. eks. « sligt er ikke på sin plads* (= util- 
ladeligt ell. lign.) med og vil skille det fra det rent udvortes: 
« kontoristen er (sidder) ikke på sin plads », hvad gor man så 
med overgangstilfælde som: «den mand er ikke på sin rette 
plads*?; — hvad gor man med: «være længe om noget, være i 
klammeri med en, i hælene på en»? — medtager man: «være 
borte*, hvordan slipper man så for: «være langt borte, en 
halv mil borte*? — går «være i knibe* med, så er det ikke 
let at blive fri for «være i denne (sådan en) knibe*, — «det 
var midnat*, altså vel også «det var midt i julenat* — og i 
flere af disse tilfælde har dog være ganske betydningen af 
»befinde sig (et sted)*, altså uden den betydningssvækkelse, 
der berettiger til at regne det ind under et begreb som »uselv- 
stændigt verbum*. 

81. Det var altså grænsen for »omsagnsleddét*, der 
drages forskelligt og i det hele er vanskelig at drage. Men 

lige så galt er det med omfanget af begrebet « uselvstændige 
verber». Thi vil vi have en klar bestemmelse af begrebet 
« uselvstændige verber» og vi så foreløbig blot vil indskrænke 
os til sådanne, som tilknytter et substantivisk biled, der 
kun indeholder et nyt navn på subjektet, så kommer vi alle- 
rede langt ud over de elskede gamle er, bliver, hedder, kaldes ^) 
med de undertiden opdukkende suppleanter forbliuer, døbes, 
benævnes, tituleres. For det forste har vi de bekendte ud- 
tryk: ^stå skildvagt, sidde enke, ligge lig, gå post, springe sol- 
dat, løbe nar» o. s. v., hvor verberne føles som stedfortrædere for 
være eller blive. Den eneste bog, der udtaler sig udførligt herom, 
er Matzens s. 28—29 anm. 9; der skilles de nævnte substantiver 
fra « støtteord* (som der bruges = «omsagnsled») og regnes 
for « navnetillæg »; dog anføres (s. 28 nederst): «han staar (og 
er) Fadder» (ligesom på s. 29: «er lukt for mig hver Dor paa 
Jord, staar aabne Himlens D6re»), hvorved der netop synes at 
fremhæves, at står og er er ensbetydende. Ikke klogere bliver 
man af den forklaring, der gives: «i alle disse Eksempler er 
Udsagnsordet virkelig selvstændigt (at ligge, gaa o. s. v.) og 
behøver derfor intet Støtteord ». Tanken hermed synes at 
være, at disse verber har deres grundbetydning i behold, for- 
uden at de knytter et ord til subjektet, f. eks. at den, der 



^) Deres siamesiske femling synes beklager jeg meget ikke at 
kunne medtage her, da dette ord slet ikke tilknytter substantiver. 
Og det burde overhovedet næppe medtages, i alt fald ikke uden den 
forsigtige tilfdjelse: <og undertiden«. Det forekommer jo nemlig kun 
med adjektiver, f. eks. c det synes mig naturligt«, og kun her passer 
det at tale om comsagnsled» (i dette ords sædvanlige udstrækning, 
hvor adjektiver medtages); men sådanne udtryk er tvungent dansk 
for fjeg synes, (at) det er nat.»; denne sidste forbindelse (med ^^- 
sætn.) samt cjeg synes godt (dårligt) om . . . .» er de måder, hvorpå 
synes bruges i naturligt dansk — det i skrift hyppige «du synes at 
mene . . . .» er næppe helt naturligt. Nu medfører den sædvanlige 
stærke fremdragen af synes i hin bekendte ramse, at man atter og 
atter får serveret «omsagnsled> i de nævnte forbindelser, om af-sæt- 
ninger, om godt og dårligt og om at mene ... — og disse tilfælde 
kan dog på ingen måde komme ind under samme hat som «du er 
min fader*, «du hedder Peter* eller «du bliver syy* — undtagen ved 
den yderste tankeløshed, — men den er jo desværre almindelig nok. 

står skildvagt eller ligger lig, han står eller ligger jo virkelig, 
uanset det, at han er skildvagt eller lig; — men ganske det 
samme gælder jo om er i «han er skildvagt* (er findes jo 
endnu i sproget i sin grundbetydning er til, f. eks. «han, som 
var og er og bliver»y som anføres i samme bog s. 8, anm. 2) 
— han er jo, foruden at han er skildvagt; — og omvendt: i 
«hun sidder enke» har sidder jo netop tabt sin grundbetyd- 
ning (thi hun sidder jo enke, også mens hun går ude i sin 
have eller ligger i sin seng) og er ene og alene en ganske 
indholdsløs betegnelse for en ganske ubestemt tilstand. Altså 
dette forsøg på at drage en grænse må betragtes som grun- 
digt mislykket. (Lefolii berører disse udtryk i korthed s. 57, 3 
og kalder dem «tilstandsbetegnelse» ; hos Mikkelsen har jeg 
intet kunnet finde om dem hverken under «omsagnsled» eller 
« navnetillæg » ; Dahl nævner dem ikke; men Jessen 1891 s. 4** 
er tilbojelig til at regne stå skildvagt for « prædikats-apposition*, 
altså nærmest «omsagnsled*). 

82. Men dernæst kan vi ikke slippe for tilfælde som: 
«amen» betyder « sandelig* (nævnes af Matzen); «H-a-n-s siger 
Hans; 1000 Kr. siger og skriver ét tusind kroner; navnet lyder 
(udtales) Rait, men skrives Wright; deutsch må her oversættes 
(ved) dansk; Schweiz indbefatter følgende småstater; to halve 
hoveder udgår et helt; to til tre giver fem; x betegner den 
ubekendte; bogen indeholder (omfatter) 3 dele; N. N. spillede 
Hamlet; dette skal forestille Troja; vi legede røvere; han giver 
greven o. s. v.» og (stadig huskende, at det jo kun er betyd- 
ningen, vi går efter, og ikke grammattiske egenheder) må 
vi bide i det sure æble og ikke afvise f. eks. «hans hoved- 
fortrin består i en sjælden frækhed, hele summen beløber sig 
til 45 kr., han blev forvandlet til en stork* (Mikkelsen aner- 
kender s. 261 anm. 4, at «(han bliver) til nan> bruges i samme 
betydning som et omsagnsord); — < udskældes for, anses for, 
erklæres for, udgives for* (hvilke sidste hos Matzen s. 9 
anm. 1 udtrykkeligt afvises med en begrundelse, der nærmest 
bestyrker det modsatte af, hvad den skulde). — Intetsteds 
imellem disse ord kan en grænse lægges uden vilkårlighed. 

83. Tager man adjektiverne med, får man endnu flere 
verber, ikke blot falder, der allerede nu kan glæde sig ved 
en vis anerkendelse, f. eks. «de gloser falder mig så svære*, 
men også: «du lader så hellig; stil dig ej så hellig an; han 
ragede uklar med dem» o. fl., — og endelig, når man ind- 
rømmer småord og opløste udtryk plads imellem omsagnsled, 
kommer der atter nye til: thi op til <ti}ære itu, i stykker, i 
vejen » støder €gå itu, i stykker, i vejen*, og med ^være til 
nytte, i klammeri med» følger ^komme til nytte, i kl. med . . .», 
— ja, da det jo er betydningen, det kommer an på, så er 
<^ ligge, falde i afmagt* jo det samme som «^være, blive af- 
mægtig*. 

Hvad er der da at gore over for denne opløsningstilstand? 
Ja, da, som vi så, avtoriteterne lader en i stikken eller er 
uenige, så bliver det vel det bedste, som Svend Due, at tænke 
på egen hånd, så godt som man forstår. 

84. Og for det forste synes da denne sammenblanding 
af de forskellige ordklasser at være en unødvendig vanskelighed. 
Den kunde være rimelig i den latinske modergrammatik, hvor 
for det forste anvendelsen af ubojelige småord (end sige da 
opløste udtryk) var indskrænket til ganske få undtagelser, og 
hvor dernæst adjektivernes bojning stod substantivernes nær- 
mere end på dansk, så disse to ordklasser altså havde 
mere til fælles der. På dansk synes der ingen grund til 
ikke at behandle hver ordklasse for sig i dens forskellige 
forhold til andre ord. Vi vil derfor foreløbigt se bort fra 
adjektiverne og opsætte dem i denne stilling til den samlede 
behandling af denne ordklasse, især § 140. — Og også de 
ubojelige småord afhandles for sig i kap. VI, hvor det danske 
sprogs tilbojelighed til at smøge bojningen af sig nærmere be- 
handles, ligesom vort modersmåls stærke anvendelse af ord- 
grupper (i stedet for visse andre sprogs mere faststøbte og 
indholdstunge udtryk) i § 215. 

85. Men når vi nu altså indskrænker os til substantiv- 
bileddene, hvad finder vi så der? Ja, vender vi tilbage til 
udgangspunktet i § 75, eksemplerne: «min fader er en bonde* 
og «min fader mødte en bonde*, så er det der påviste for- 

skellige forhold mellem biled og subjekt jo både letopfatteligt 
og uimodsigeligt. Ja følelsen af bileddets og subjektets ens- 
betydning kan være så stærkt fremtrædende, at vi undertiden 
kan være i tvivl om, hvilket led vi føler som subjekt, nemlig i 
sætninger som f. eks. : « grunden hertil var de store opdagelser« ; 
«den ældste var Peter»; «hvad er trumf?» o. lign. Og dog: at en 
idé er umiddelbart klar, kan ægge sprogfølelsen til at give 
den grammattisk udtryk, men det kan jo lige så godt over- 
flødiggore dette. Har nu det danske sprog vist, at det sætter 
pris på at give denne idé (bileddet som nyt udtryk for sub- 
jektet) særligt grammattisk udtryk? 

86. Den mest gennemgribende måde, hvorpå et sprog 
kunde gore dette, var jo ved af ordene at danne særegne for- 
mer for dette tilfælde; således har det finske sprog hele to 
former af sine substantiver, hvoraf den ene (med endelsen 
-na eller -nå) bruges ved værCf den anden (med endelsen -ksi) 
ved blive (og lignende ord, som gore til o. s. v.). Eller man 
kan på anden måde ved den forholdsform, man vælger, skille 
det fra de andre biled ^). Når nu det, det kommer an på, 
er, at dette særlige biled kun er et andet navn på subjektet, 
skulde det synes at ligge meget nær at bruge samme forholds- 
form for dette biled som for subjektet. Og således står også 
virkelig sagerne på latin, hvor vi har den bekendte regel: «præ- 
dikatsordet (omsagnsleddet) står i nominativ» (subjektsformen). ^) 
Og således har det engang været i det sprog, hvorfra alle de 
nuværende nordiske sprog, deriblandt dansk, nedstammer, 
samt i stamsprogene til de høj- og lavtyske sprogformer, hol- 
landsk og engelsk. Men nu? ja i tysk er den gamle regel i 
fuld kraft i alle de tilfælde, hvor der fmdes en egen subjekts- 
form, nemlig ved nogle «hank6nsord» i ental samt ved de 
ord, der svarer til vore: Jeg, du, han, hun, vi, I (§ 45) og 



^) Som kuriositet, og som eksempel på, hvilke for os underlige 
veje den grammattiske tankegang kan slå ind på, kan anføres, at i 
visse slaviske sprog < omsagnsleddet« sættes i credskabsform«! (vel ud- 
gående fra den tanke: at benævnes med det navn). 

') I de tilfælde, hvor subjektet kan siges at stå i akkusativ («gen- 
standsform»), gor prædikatsordet (« omsagnsleddet ») ligeså. 

et par ord til). Og ved disse sidste var det jo også, at 
forskellen mellem disse biled og andre biled skulde vise sig 
på dansk, hvis der var nogen. Men hvad finder vi? Vi 
finder ikke blot det bekendte: «det er mig, dig, ham, hende, os, 
eder (eller jer)», men også: «når vi er os selv». Der er ingen 
tvivl om, at vi engang her har haft subjektsformen, som man 
har det endnu i svensk i disse ord: « det år Jag^ o. s. v. (og 
bestandig svindende rester på engelsk). Dengang nu altså efter- 
hånden udtryk som: « staten det er Jeg^ veg pladsen for »staten 
det er migy>, så betød dette jo ojensynligt, at man ikke mere 
lagde vægt på det særegne forhold til subjektet, men på lig- 
heden med andre biledsforhold som »staten føder mig* (ganske 
som i det franske »l'état c'est moii> moi er udgået fra en la- 
tinsk biledsform). Forskellen mellem »genstandsled* og 
«omsagnsled» er altså ikke virkelig grammattisk på 
dansk. 

87. Vi kommer nu til adskillelsen mellem « genstandsled » 
og »hensynsled*. 

Som ovenfor (§ 69 — 70) udtalt, må det indrommes, at i 
sætninger som »arvingerne overlod staten gården » og »manden 
gav hesten havre» har vi (ved »simpleste sætningsform», § 66) 
en fast ordstilling for de to biled, som ikke kan ombyttes 
(»staten gården », »hesten havre»), — altså virkelig grammattisk 
adskillelse mellem to forskellige slags substantiviske biled. 
De der angivne navne « nærmere og Qernere biled » turde det 
måske anbefale sig at forandre til »nærmeststillet og Qernest- 
stillet b.>, hvor «-stillet» tilfojes, fordi jo nemlig det, der er 
stillet nærmest, i reglen føles som for tanken Qernest (fra 
verballeddet) — og omvendt^); dette fremtræder tydeligst i 
sætninger som: »jeg fortalte barnet en historie*, hvor man 



O Her må dog mærkes, at ordene mig, dig, os, eder (jer) samt 
sig altid står nærmest ved verballeddet, hvilket end betydningsfor- 
holdet er; således kan »han underkastede sig Perserne» både be- 
tyde^ at han gav sig under P., og at han fik P. under sig. Dette 
kommer vel nærmest af en rytmisk, altså æstetisk følelse, fordi hine 
ord i reglen mangler tryk og man i det hele helst vil have de korte 
biled nærmere ved verballeddet end de længere. 

slet ikke kan sige <Jeg fortalte barnet*, men nok: «jeg f. en 
historie«. Det er, som om staten, hesten, barnet netop er 
klemt inde på denne plads med villie, medens samme ord, 
hvor de tilknyttes middelbart med et småord, rykkes bagud, 
f. eks.: « arvingerne overlod gården til staten, » «jeg fortalte en 
historie for barnet*. — For dette i øvrigt aldeles ubestemte 
«gernere meningsforhold» er det almindelige »hensynsled* vel 
ikke noget synderlig klart navn, men dog ikke ringere end så 
mange andre, d. v. s. i eksempler som de her anførte og des- 
uden i sådanne som « Peter var sine forældre en dyr s6n» (§ 69); 
derimod passer »hensynsled* slet ikke i forbindelser med verbet 
kalder som f. eks.: «folk kalder denne mand Skriverhans*; 
herom se § 105. 

88. Men nu er dette blevet forkludret ved, at man 
bruger samme navn om det eneste biled i visse sætninger, 
f. eks.: «bogen behagede drengen*; — skont denne sætning er 
ganske parallel med f. eks.: «jeg fortalte en historie,* så skal 
dog drengen i den forste sætning grammattisk slås sammen 
og dele navn ikke med historie i den anden sætning, men 
med barnet i den udvidede sætning: «jeg fortalte barnet en 
historie* — hvorfor dog?? jo, for på latin i de tilsvarende 
sætninger vil drengen have samme bojningsform (« dativ*) som 
barnet og ikke som historie (der er «akkusativ*)! 

89. Dog vilde man vel ikke være faldet på at overføre 
dette på dansk, hvis der ikke fandtes endnu en forskel mellem 
latinens « dativ* og « akkusativ* foruden de forkellige bojnings- 
endelser. For at forstå denne anden forskel må vi foregribe 
noget, som i åndre henseender hører til på et andet sted 
(§ 151), men allerede er antydet § 30, nemlig, at den samme 
mening ofte kan formes på to måder, som står i et ejendom- 
meligt grammattisk forhold til hinanden, — den såkaldte »ak- 
tive vending* og den «passive v.» (eller den »handlende* og 
den »lidende* eller måske bedre: den »påvirkende* og den 
»påvirkede vending*), f. eks. : 1) »jeg fortalte barnet historien* — 
og 2) »historien fortaltes (eller: blev fortalt) barnet.* Her bliver, 
som vi ser, det Q erneststillede biled subjekt for den passive 
vending; derimod kan den forste sætning: »bogen behagede 

drengen » ikke således vendes om til « drengen behagedes 
(eller: blev behaget) af bogen, » og netop dette, som barnet i 
den sidste sætning har til fælles med drengen i den forste, 
nemlig, at de ikke kan blive subjekt for en passiv vending, 
det stemmer godt nok med den regel i latin, at det ord, der 
ved aktiv vending har « dativform*, ikke kan blive subjekt for 
en passiv vending af samme mening. Derfra stammer så det 
bekendte kendetegn på «hensynsled» og «genstandsled» i al- 
mindelig dansk grammatik: « genstandsled« bliver subjekt ved 
passiv (lideform), men »hensynsled* ikke. 

90. Ja — det kan ikke nægtes : her e r en grammattisk 
forskel imellem forskellige substantivbiled, skont den ikke er 
umiddelbart iøre- og iojnefaldende, — og i de her anførte sæt- 
ninger stemmer det også godt nok, og ligeledes i mange andre; 
hvis man altså holder sig til sådanne sætninger som de 
ovenstående, hvor sprogbrugen er sikker, så kan de godt 
bruges til at vække opmærksomhed for denne brug af hine 
bojningsformer på latin (der i det væsentlige stemmer med 
græsk, tysk o. s. v.) — for dem, der skal lære dette (eller 
disse) sprog. — Men ulykken er, at i så mange tilfælde er 
dansk sprogbrug usikker eller uklar på dette punkt, så at 
denne sondring slet ikke er til at gennemføre på dansk og 
bliver en unaturlig spændetroje, når man vil have ethvert 
navneordsbiled (der ikke kan regnes for «omsagnsled> eller til 
de nedenfor i § 108 nævnte bibestemmelser) indskrevet i en af 
disse klasser »hensynsled* eller « genstandsled*, og til den ende 
forlange bestemt svar på det sporgsmål: «kan det ord blive 
subjekt ved passiv vending eller ikke?* 

Når vi nu nærmere skal påvise dette, vil vi begynde med 
sætninger med to substantivbiled og siden gå over til sætninger 
med ét. — 

91. Imellem sætninger med to substantivbiled er der visse, 
hvor alle er enige om at gore det nærmeststillede til subjekt 
ved den passive vending, nemlig hvor verbet er iføre, afføre, 
idåmme, fradomme, underkaste, tilskrive, f. eks.: 

«han iførte (afførte) fangen klæderne — fangen iførtes (afførtes) kl. 
han idomte fangen en hård straf — f. blev idomt en h. str. 

man fradomte ham hans embede — han bl. fradomt sit emb. 
(måske dog også: hs. emb. bl. ham fradomt); 
man underkastede ham en prøve — han bl. und. en prøve, 
man tilskrev hans død en anden årsag — hans død tilskreves en 

and. års. 
— ved berøve er begge dele lige almindeligt vistnok hos alle: 
man berøvede ham alt — hJan blev berøvet alt, — eller: 

alt — — ham. 

Her er nu de lærde uenige: Mikkelsen (håndbog s: 275) 
holder sig til ordstillingen og får altså i disse tilfælde hen- 
synsleddet til subjekt ved passiv vending; ligeledes Dahl (« Dansk 
Sætningslære* s. 33); Lefolii derimod («Sprogl. Grundbegr.* s. 25) 
holder sig til passivvendingens vidnesbyrd og får da genstands- 
led og hensynsled ombyttede; således i hovedsagen også Matzen 
(«Modersmaalets Sproglære » s. 49), der dog ved « berøve* nær- 
mest regner begge dele for genstandsled; Jessen omtaler ikke 
disse tilfælde. Da imidlertid (ved «simpleste sætningsform*) 
ordstillingen af de to led er fast i alle disse tilfælde, så er 
dog også den et grammattisk moment og kan ikke undlade at 
påvirke verber af beslægtet betydning, f. eks, fratage^ 
frarøve, affordre o. fl., og dette bliver den forste vej, ad hvilken 
brugen af det nær mest stillede navnebiled som subjekt ved 
passiv vending trænger ud over de efter latinens eksempel 
dragne snævre grænser, idet man over for f. eks. «man fratog 
ham alt» får ved passiv vending ikke blot: 

«alt blev frataget ham», — men også: 

«han — — alt.» 

92. Men også på en anden måde baner det samme sig 
vej. Når man i stedet for f. eks. «man giver vederhæftige 
købere kredit* siger med passiv vending: «vederh. købere gives 
kredit », — så mangler her al håndgribelig antydning af de 
enkelte leds indbyrdes grammattiske forhold; den umiddelbare 
sprogfølelse føler derfor ikke den sidste vending som gram- 
mattisk forskellig fra den parallele og ensbetydende: «vederh. 
køb. får kredit », og det er naturligt, at den ovenfor (§ 61) 
påviste tilbojelighed til at opfatte det foran verballeddet stående 
navneord som subjekt begynder at fremkalde subjektsfornem- 

melser ved vederhæft. købere også foran gives. At dette vir- 
kelig er trængt igennem (i den enkeltes eller hele folkets 
sprogfølelse), er det dog umuligt at påvise, for det også an- 
griber de få ord, der har en egen subjektsform (§ 45), så at 
man begynder at sige: «De, hr. N. N.! kan nok gives kredit* 
o. lign. (i stedet for: Dem . . .). 

I slige sætninger, hvor det oprindelige subjekt er ubestemt, 
er det, som ovenfor fremsat (§ 56 og 57), blevet det alminde- 
lige, at man indskyder ordet der (eller sjældnere her) på sub- 
jektets sædvanlige plads bag verballeddet eller, hvor dette 
består af flere verbalformer (§ 59), bag den forste af disse; 
— og dette er også den vej, man vel sædvanlig under skolens 
praksis anviser til at slippe uden om det forfærdelige, at 
« hensynsleddet* bliver subjekt ved den passive vending (« grund- 
led ved lideform »); således i sætningen fra § 92: 

«vederh. købere gives der kredit* , — ligeledes: 

« — — blev der givet kredit*, — hvor ganske vist 

ikke det begyndende led føles som subjekt (*De, hr. N. N.! 
gives der kredit* vilde næppe nogen sige), dog heller ikke 
rigtig kredit, men snarest der, ligesom man i den ensbetydende 
aktive vending: « vederhæftige købere giver man gerne kredit.* 

93. For at vise, at slige udtryk uden der, ja med utvivl- 
som overgang fra bileds- til subjektsfølelse (fremtrædende dels 
i ordstilling dels i anvendelse af subjektsformer) ikke blot 
høres i « daglig tale*, men, trods al latinsk opdragelse, også 
stikker hovedet frem på tryk, skal her anføres nogle eks- 
empler, — forst sådanne, hvor et der^) på rette sted er nok 
til at Qerne « skandalen*. 

»Heller ikke det kan gives Medhold (N. M. Petersen); et 
menneske kan tilføjes smerte og død (H. F. Feilberg); mit Liy 
blev givet et sælsomt Kaar (Ingemann) ; et enligt Menneske for- 
undtes Kraft til ... . (S. Kierkegaard); denne Efterretning maa 
frakendes Paalidelighed (J. Paludan, dette ligger desuden meget 
nær ved «han blev fradømt sit embede*, der jo er almindelig 



^) Undertiden kan det gore samme virkning, f. eks.: »lutherske 
forældre pålægges (det) at s6rge for ....» (ministeriel skr. 1900). 

anerkendt, se § 91); de tilhører den Kreds, som forundes Op- 
tagelse i Justitsministeriet (P. A. Rosenberg i Tilskueren 1900); 
en Drukkenbolt var givet Navnet J.» (Vilh. Beck). 

Mindre naturligt falder tilfojelsen af der (fordi det « op- 
rindelige sukjekt» er bestemt) i f. eks.: « denne Bestemmelse 
af Dyden kan gives den skarpere Form .... (Tr. Lund, So- 
krates); Jorden kan ikke afvindes det fulde Udbytte » (Tilskueren 
1894); ligeledes i: « Disciplene formenes Adgang til ... . (minist. 
bekendtgorelse) ; Hullerne gives en saadan Retning, at ... . 
(J. C. Schiødte); J. C. C. Brosbøll er tilkendt Universitetets 
Guldmedaille* (udtalelse af bedommelseskomiteen, hvori bl. a. 
Oehlenschlåger sad). I nogle tilfælde vil man kun tilfoje der, 
hvis det omstridte begyndelsesled har eftertryk, hvilket ikke 
vil falde naturligt i følgende eksempler: «den blev aflagt 
Besøg (Hoyer-MøUer: Den gamle Præstegaard) ; den er givet 
tidligere Datum (den er kongeloven, hos A. Fabricius: Bi- 
drag t. Nordens Hist.); det kan ikke afvindes Interesse* 
(Tilskueren 1894; det kan udtales stærkt eller svagt). Gennem 
forbindelser som f. eks. « (Fantasien skulde der atter gives det 
frieste Legerum), undertrykte Længsler atter gives Mæle, (Poe- 
sien hæves af sin borgerlige Begrænsning)* (Vilh. Andersen) 
føler vi overgangen til de tilfælde, hvor dette husråd med der 
ikke hjælper mer. Her træffer vi nu forst sætninger, hvor 
den tvivlsomme forbindelse fremlokkes ved sideordning med 
en af de anerkendte forbindelser, f. eks. «de fik en Son, 
som blev vadnet og givet Navn (N. M. Petersen); dette Dyr 
døbtes Enhjorning og tillagdes allehaande fantastiske Egen- 
skaber (Vor Klodes Dyr); hos Dem alene jeg Lyksalighed vil 
finde og ene skænkes Fryd af Deres Haand» (Baggesen: Con- 
stance eller Amors Hævn); — ofte optræder sligt på en halv- 
skjult måde i det, man kunde kalde « snævrere vending », hvor 
en verbalform (infinitiv, § 164 ff.) tilknyttes til den øvrige 
sætning med at uden at have særligt subjekt, f. eks. «det er 
mit brændende Ønske at blive betroet den Slags Gerning 
(Kaalund: Fulvia; man får det indtryk, at forfatteren lige så 
gerne kunde sige: «at Jeg måtte betros*); danske Drenge bor 
opdrages paa Dansk ved at indpodes Kærlighed til vore egne 

Minder» (K. Kroman, citeret som motto i Bondesens og Vester- 
gaards af ministeriet anbefalede og af samtlige landemoder 
autoriserede læsebog). — Endelig viser det sig ganske utilsløret, 
— dels ved ordstillingen f. eks. «fonetisk set, kan adskillelsen 
ikke tillægges nogen betydning (O. Jespersen); uden skriftlig 
Tilladelse af Kongen måtte ingen tilstedes at komme ind i 
Landet» (Tr. Lund), — dels ved subjektsform, f. eks. <Lman blev 
indpryglet Latin og Græsk (Oehlenschlåger) ; han blev ikke 
Riflen betroet (Blicher); Jeg mer og mer fralistes ved Folkets 
Trods min egen sikre Ro (Pal.-MuUer : Ahasverus); han blev 
forment Adgang (Hoffding); han blev anvist Bolig (Holten: 
Erindringer); de blev forbudt at spille* (Werlauff: Antegnelser). 
Flere eksempler kan findes i Mikkelsens håndbog s. 275. (Nord- 
mændene er her mere ugenerte end vi; derfor et par eks- 
empler derfra: «dog skal eleverne gives fornøden øvelse i 
skriftlig brug af det almindelige bogmål (skolelov 1896); ui 
blev afkrævet en bekendelse (Cam. Collett); han blev vist megen 
ære (Ræder: Kejser Hadrian); hun lovede, men lovedes til 
gengæld ...» (smsteds.). 

94. Og selve hint der, som i visse tilfælde redder situa- 
tionen, kan i andre tilfælde bidrage til at forplumre den, 
nemlig på steder, hvor et som både kan tilfojes og udelades 
foran der, f. eks. «det er en mand, (som) der altid bliver vist 
agtelse » ; — så længe som her beholdes, vil man vel nok, hvis 
man skal give meningen i én sætning, sige: « denne mand 
bliver der altid vist agtelse » og: €ham blev der altid vist 
agtelse*; men udelades som, vil mange forkorte det til: « denne 
mand bliver altid vist agtelse,* hvilket let medfører: «7ia/i blev 
altid vist agtelse,* hvor det oprindelige biled («hensynsled») har 
fået « subjektsform * ; ligl.: «den, der er meget betroet*; « Verden 
er et Intet, der bestandig maa indblæses nyt Liv* (Tr. Lund: Livs- 
belysning). — Et skridt videre ad denne vej træffer vi forbindelser, 
hvori vi på den plads, hvor i eksemplet her ovenfor det ube- 
stemte agtelse står, har et ord, der står bestemt, f. eks. 
«den store Olsen, der skulde være vist Doren af Fru B.» (Drach- 
mann) eller: «det er ham (og ikke hans Datter), der idag skal 
tilkendes Kransc/i for Visdom* (Kaalund: Fulvia), — her vil 

H. G. Wiwel: Sproglære. 5 

næppe nogen tilfoje som foran der, og dette der føles her lige- 
frem som stedfortræder for Olsen og ham, ja man har 
samme fornemmelse, som om der sagdes: «ha/z (ikke ha/n) skal 
vises doren, tilkendes kransen » ^). — Fremlokket ved sideordning 
f. eks. «af dem dannede man Billeder, der forst blev vist den 
Ære, der tilkom Mændene selv, og derpå brændte » (H. F. Feil- 
berg). (Særlig er det galt i tilfælde som f. eks. «enhver, hvem 
der nægtes adgang«, — hvor subjektsfornemmelsen ved hvem 
der er stærk, se § 274). 

95. Dette er altså den tredie vej, ad hvilken hin usikker- 
hed i subjekts- og biledsfølelsen arbejder sig frem; og det kan 
ikke undre nogen, at man ikke blot i ufolkelig talebrug«, men 
også, efterhånden som flere og flere uden latinsk forskole 
træder ind i litteraturen, på tryk træffer de bekendte ven- 
dinger: «N. N. sendes de bedste ønsker; hvert ægte kors skal 
være påtrykt : kejserlig-kongeligt patent ; forslaget nægtes fremme ; 
loven gives tilbagevirkende kraft; derfor tilstilles N. N. med- 
følgende; uvedkommende forbydes adgang« (i disse sætninger 
kan et der efter verballeddet hjælpe, men ikke i f. eks. »der- 
med er al slags lovtrække ri givet frit spillerum«) — «7ia/i blev 
skældt huden fuld; Jeg blev anvist et værelse; han blev nægtet 
nattegn, tilkendt prisen, affordret pengene, frastjålet hesten; 
han blev gjort uret; han bor vederfares retfærdighed; han kan 
ikke frakendes skyld; hun er sikret 3000 kr. ; De tilrådes at 
indgive ansøgning« o. s. v. — Ej heller kan jeg indse, at 
det er nogen ulykke, om man på dansk siger: «/iii/i blev 
foræret et ur,» mere end, når man på engelsk siger: ^she was 
given a watch«; navnlig, hvor en person er med i spillet, 
føler man let trang til at gore denne til subjekt. (Den eneste 
holdbare grænse er, her som overalt i sproget, muligheden 
for virkelig misforståelse^). Det her omhandlede er dog vist- 
nok langt hyppigere i Jylland end på øerne (i alt fald i Køben- 
havn), hvor man hellere vælger en vending med verbet får. 



*) Man vil heller ikke sige: *der blev tilkendt ham kransen,« men 
nok: €der blev tilkendt ham en krans.« 

*) Og indskriften over Dr. Barnardos bornehjem: «No destitute 
child ever refused admissions er vist aldrig blevet misforstået. 

f. eks. «hun fik uret foræret» (eller oftere: forærende); Ugl. 
hellere: «jeg fik et værelse anvist* end «jeg blev anvist et v.» 
(sml. «I was shown a room»). — Det engelske sprog går jo 
endog så vidt at gore ord til subjekt ved passiv vending, der 
i aktiv vending tilknyttes ved hjælp af et småord, f. eks. «he 
was laughed at», — og således siger man også på dansk meget 
almindeligt f. eks. «han bliver 'let |ad, -holdt 'af, -passet lpå». 
Atter her finder vi forst tilfælde, hvor vi kan slippe for at 
føle det omstridte (fremskudte) ord som subjekt ved at tilfoje 
hint der efter den forste verbalform, f. eks. « dugen er 'spildt 
ipå; den kop er ikke 'drukket |af; den sten må ikke rokkes 
ved» ; — men dette går ikke mere i f. eks. «den vil ej gribes 
efter (Oehlenschlågers Aladdin, — vil betegner her en villie 
og kan derfor ikke knyttes til det upersonlige der);, den 
syge blev set paa som alles Fjende (J. P. Jacobsen: Pesten i 
Bergamo); jeg blev gjort Nar af» (H.C.Andersen: den grimme 
Ælling); ofte: « hunden vil gerne kæles for» o. lign.; — i snævrere 
vending f. eks. «for god til her at tales om» (Pal.-MuUer : Venus). 
Den allerdristigste udløber af denne bevægelse har vi, hvor 
der ved siden står et umiddelbart substantivbiled, f. eks. «jeg 
blev hjulpet frakken på, blev taget mål af» ; « Rokkedrejerens Son 
blev skudt Hovedet af (J. P. Jacobsen: Marie Grubbe); alle gamle 
Dydsskræmsler blev viist Vintervejen* (Joh. Jørgensen: Helved- 
Qender)^). Dog findes dette hyppigst i snævrere vending, f. eks. 
<han kan ikke tåle at blive set på, kaldt på, leget med, set op 
til, rørt ved; han fortjener ikke at tages hensyn til; han vil 
gerne lægges mærke til; jeg er blevet en god behandling til 
del»; ligl.: «at blive talt ondt om, kastet vrag på, sagt du til, 
bukket begge ender sammen på»; «at peges Fingre ad» (Pal.- 
MuUer); fremlokket ved sideordning f. eks. «vorde bespottet 
og Ryggen vendt» (Oehlenschlåger, Christi Fødsel). Hint sub- 



^) Endnu videre går dog: than er bl. lagt på huslejen« (aktiv 
vending: «man (værten) har lagt på hans husleje»), hvor en endnu 
fjernere bestemmelse er blevet gjort til subjekt ved passiv vending 
(eller der tænkes på: <man har lagt ham på h.>, formet som: « man har 
talt ham efter munden »). Dog er dette vist enestående og trues derfor 
af vor stærke komiske sans. 

5* 



68 SÆTNINGEN OG DENS LED. 

stantiv står ubestemt eller smelter sammen med verbet til en 
«fast talemåde« (§ 44). 

96. På overgangen til sætninger med et enkelt umiddel- 
bart substantivbiled træffer vi sådanne, hvis nærmeststillede 
biled er ordet sig^)^ f. eks. «manden påtog sig arbejdet*. Her 
vil vist alle kalde sig hensynsled og arbejdet genstandsled; 
men meningen lader sig slet ikke udtrykke med passiv ven- 
ding. I slige tilfælde kan altså «genstandsleddet» ikke blive 
grundled ved lideform. Dette gælder ikke blot om verber, 
der skal have sig foruden det andet navnebiled, og disse er 
hverken få eller sjældne; f. eks. « udbede sig noget, vedkende 
sig noget, frabede sig noget, frasige sig noget, tilvende, til- 
tage, tiltvinge sig noget», — men også om lignende forbindelser 
af verber, der også kan bruges på anden måde, f. eks. « lægge 
sig noget til, tage sig den frihed, gore sig umage«, — ja: «han 
strog sit skæg, han løb sin vej, satte sig den opgave, tog det 
hele på sig» o. s. v. o. s. v. 

97. Aldeles bundløst bliver det på denne måde at ville 
sondre mellem hensynsled og genstandsled ved verber med kun 
ét substantivbiled. Her bliver det nemlig det store sporgsmål: 
skal det være den enkelte givne sætning, der på denne måde 
skal kunne få passiv vending? eller er det nok, når det pågæl- 
dende verbum overhovedet kan få passiv vending? 

Skal det være den enkelte foreliggende sætning selv, der 
skal kunne vendes om på denne måde, for at bileddet skal 
regnes for « genstandsled«, — ja man prøve blot nogle sider 
igennem og se, hvor mange sætninger man finder, der op- 
fylder betingelsen! For det forste kommer man ingen vej 
med de fleste sætninger, hvis subjekt er et af de småord, 
man kalder pronomener (stedord), f. eks. «jeg vidste vejen; 
du kender min fader« (ingen vil for alvor sige: «vejen vidstes 
af mig, min fader kendes af dig»). Dernæst bortfalder de sæt- 
ninger, hvor der til bileddet fojes sz7i, sit eller sine, f. eks. 
«barnet vred sine hænder« (ingen siger: «sine hænder vredes af 
b.»), samt andre, hvor disse ord kunde tilfojes, f. eks. «manden 



^) Eller mig, dig, os, eder efter § 77 *) under teksten. 

tabte mælet* (= sit mæle). Nej, i praksis skal man lede 
længe efter en sætning, hvor det passer. 

Vil man så ikke holde sig til den enkelte sætning, 
men til udtrykket i det hele, så kommer det atter an på, om 
man vil anerkende sådanne passive vendinger, der bruger 
« nødsubjektet* der (§ 57), f. eks. «der blev lagt mærke til ... ., 
taget del i ....», — hvor jo, som vi har set, subjekts- 
følelsen er svækket. Men selv om vi tager de to nysanførte 
sætninger gyldige som bevis for, at vi har « genstandsled* i 
lægge mærke og tage del, så er der alligevel mange tilfælde, 
hvor vi føler os usikre eller kommer til underlige resultater. 
Således kan vi ikke få bileddet til at regnes for « genstandsled* 
i en mængde forbindelser, hvor bileddet slutter sig særlig noje 
til verbet, så man har følelsen af en «fast talemåde*, f. eks. 
«han fandt behag (fornojelse) deri, han stod sin prøve, stod 
skoleret, last og brast, fare for, mål med; han tog flugten, 
tog plads; han fandt vej; det fandt sted; han råder bod derpå; 
det holder stik; træet slog rod, revner; han skiftede farve, 
lod livet, holdt mig stangen, gjorde opsigt, fik bugt med dem, 
rystede støvet af sine fødder; dette gjorde min ulykke; syg- 
dommen tog en dårlig vending*. Disse forbindelser kan ikke 
vendes om til passiv vending, altså skal vi efter den alminde- 
lige teori her have « hensynsled » ; men ved dette skulde vi dog 
have fornemmelsen af et fjernere forhold til verbet end ved 
•genstandsleddet*, — og her har vi da tværtimod et nærmere 
og nojere forhold, så vi snarest trængte til et helt nyt navn 
for dette. Man kalder det da heller ikke <i^ hensynsled* i disse 
tilfælde, men »genstandsled*, altså til trods for teorien, som 
man alligevel holder på! — I andre tilfælde kan man være i 
tvivl og må søge støtte i andre, mere eller mindre nærliggende 
udtryk; således vil man måske forsvare «genstandsled* i f. eks. 
«jeg har (eller: får) lov til det* o. lign. med, at man kan 
sige «der blev givet lov til det* (eller måske kan man sige 
«der fås næppe lov til det* — eller: «hvor fås der lov til 
det?* — ja, jeg véd det ikke), — og således ved en mængde 
udtryk med har og får. — Mange af de ovennævnte forbindel- 
ser med fandtf tog, slog, gjorde, holdt, lod, fik o. s. v. grænser 

nær op til andre udtryk med de samme verber, som kan 
vendes om på den ønskede måde. Men hvor nær skal så 
disse udtryk ligge? kan forbindelser som f. eks. «forbr3'delsen 
fandt sted» o. lign. bedommes ud fra «spanierne fandt guldV» 
— hvor er grænsen? kan « sværdet bleu grebet af kæmpen* 
bevise noget om «kæmpen greb sit sværd» (skont det forste 
betydet grebet i luften j det andet: tog)1 har vi genstandsled i 
f. eks. « scenen forestiller en skov», eller: « konen forestillede sig 
alle mulige ulykker*, — fordi vi kan vende «hans familie fore- 
stillede ham følgerne* om til: «følgerne blev ham forestillede 
af hans familie«? Og sådan skal man stå og lede i sin be- 
vidsthed ved sætninger som f. eks. «han mistede livet* — kan 
man sige: «^der kan mistes meget* ell. lign.? og er i den an- 
ledning livet i hin sætning <genstandsled>? Siger man f. eks. 
«han blev besøgt, skadet, gavnet, glædet, svaret? han blev gået 
i næringen, set under ojne, lojet op i ojnene, kommet i for- 
købet, taget i hånden*? (ligesom man utvivlsomt siger f. eks. 
«han blev talt efter munden, hjulpet af med frakken, spyttet i 
ansigtet*). Man kan sige: »han blev trøstet af mig,* men man 
siger langt tiere: «han fandt trøst hos mig» — er så ham i 
«jeg trøstede ham* genstandsled? er «jeg kedes ved ham» nok 
til at gore mig i «han keder mig* til genstandsled? Og hvad 
skal man sige om f. eks. «han besad meget gods; han ønskede 
mig en lykkelig rejse; dette pådrog ham manges had; kirken 
frembød et smukt skue; han kan nok føde en kone; godset 
giver (indbringer) 10,000 om året; monarkiet omfatter følgende 
dele . . .; dette drager farlige følger efter sig; det medfører 
ubehageligheder; manden hilste mig fra dig; en kugle bragte 
ham døden; alt dette udgor et sammenhængende hele* o. s. v. 
o. s. v. — findes der med de samme verber tilstrækkeligt nær- 
liggende udtr\^k, hvormed hin vending kan foretages, til at vi 
kan tale om genstandsled i disse sætninger? — Ja, i det en- 
kelte vil der vist være megen uenighed; men dette viser bedst, 
på hvilken gyngende grund vi her befinder os^). 

\) End yderligere foi'vikles dette ved, at det ofte er umuligt at 
drage grænsen imellem de flerleddede passive udtryk og forbindelserne 
af blive (eller være) med adjektiv (verbaladjektiv); herom se § 193. 

Andre forbindelser, hvor passiv vending er umulig, men 
som alligevel alle regner for « genstandsled », er dels for- 
bindelserne med sig, f. eks. «han teede sig underligt » o. s. v. 
samt med verber, der ikke altid har sig, f. eks. «han skyndte 
sig, følte sig for, prøvede sig frem, stjal sig til det, drak sig 
ihjel, spiste sig mæt», — dels f. eks. «jeg så (hørte) ham komme, 
bad ham blive* (eller er det nok, at man kan sige: «han blev 
bedt om at blive»?), «han lod sagen falde» (på tysk kan man 
nok sige: «die sache ist fallen gelassent, men på dansk er sligt 
uhørt), — fremdeles f. eks. «han lovede at komme, han hå- 
bede, ønskede, tilbød, vedblev, plejede at kommen. 

På den anden side findes passiv vending ved en mængde 
verber, der slet ikke kan have de almindelige substantivbiled, 
— men da med usikkert subjekt (§ 58), f. eks. «der gabes meget 
i dette land* (= man gaber . . .). 

98. Rort sagt: dette meget omtalte princip gennemføres 
ikke af nogen og kan ikke gennemføres. Nej, den megen tale 
om den passive vending er atter et lån fra latinen. Her er 
det ganske vist så almindeligt, at aktiv og passiv vending 
af samme mening synes lige gode og lige hyppige, så man 
næppe i ret mange tilfælde tor nægte deres ligeberettigelse. 
I dansk er dette vist at betragte som en undtagelse. Den 
aktive vending er den langt overvejende i hyppighed, og me- 
dens der vel ikke er ret mange passivvendte sætninger, der 
ikke kan vendes om til aktiv (i alt fald med man som sub- 
jekt), så er det omvendte, som vi har set, i virkeligheden 
temmelig sjældent. Hvor begge vendinger er mulige, beror 
valget på stilistisk takt (som i det hele dette forhold strengt 
taget tilhører stilistikken og ikke grammatikken i snævreste 
forstand), og denne vil da vist i reglen foretrække den ven- 
ding, hvorved vi hurtigst får fat i verballeddet, — et nyt bevis 
på dettes overvejende vigtighed i vort sprog. Dette, om der 
tindes passivvending eller ej, er et sporgsmål for sig, som må 
besvares for sig, med ja eller nej, med «ofte» eller « sjældent*, 
med «let» eller « vanskeligt« — eller, som vi så i § 97, stundom 
med «kun med usikkert subjekt*. 



72 SÆTNINGEN OG DENS LED. 

99. Og hvad rart er der så også ved at få vendinger som 
«han vedblev sin rejse, han undslap faren, han manglede 
pengene, han vil kun en halv sejr», der ikke kan vendes om, 
skilt fra «han fortsatte rejsen; han undgik faren; han savnede 
pengene; han ønsker kun en halv sejr» og slået sammen med 
«det undrer mig, forbavser, behager mig> o. s. v. Det er dog 
at ville adskille det for tanken noje sammenhørende ved hjælp 
af et uigennemførligt «grammattisk> princip. Fremdeles i «han 
gav hesten » er hesten hensynsled, men i : «han betalte sko- 
mageren* er skomageren genstandsled, fordi man siger: « sko- 
mageren blev betalt, » men ikke: « hesten blev givet, » derimod 
er i «han betalte skomageren* og «han betalte pengene* begge 
genstandsled, fordi man både siger: « skomageren blev betalt* 
og «pengene blev betalt(e)»; ligeledes: i «det hjalp ham intet> 
er ham genstandsled («han blev hjulpet*), i «det nyttede ham 
intet* er ham hensynsled («han nyttedes* eller «h. blev nyttet* 
er udansk). Og således i det uendelige. Men det turde vel nu 
være tilstrækkeligt påvist, at forholdet mellem aktiv og passiv 
vending ikke er skikket til at skelne mellem to slags (umid- 
delbart) substantivbiled. 

100. Alle disse vanskeligheder findes nogenlunde fuld- 
stændigt omtalte i vore udførligste sproglærer, nemlig Mik- 
kelsens håndbog, Matzens «Modersmaalets Sproglære*, Lefoliis 
« Sproglærens Grundbegreber* og Dahls « Dansk Sætningslære*. 
Men disse forfattere tillægger dem meget forskellig betydning. 

Matzen siger kort og godt (s. 36 anm. 10): «Sætningsgen- 
standen kendes derpaa, at den kan gores til Grundled i den 
tilsvarende lideformede Sætning,* men tilfojer dog s. 47 øverst 
(anm. 4) «i Reglen* og indrommer straks nedenfor, at «man 
ikke altid kan enes om, hvorvidt en Sætning kan omsættes 
til Lideform ^)» — alt ved enkelt substantivbiled; om dob- 
belt biled hedder det derimod endnu længere nede: « Inde- 
holder den handlende Sætning baade Hensyn og Genstand, 



^) Matzen synes altså at mene, at hver enkelt sætning skal kunne 
omsættes til lideform, for at dens biled skal kunne kaldes »genstands- 
led* (se § 97). 

kan det i de allerfleste Tilfælde ikke være vanskeligt at be- 
stemme, hvad der er Genstand i Sætningen,* og derefter følger 
en bestemt afvisning af sådanne vendinger som «han betroedes 
(eller: blev betroet) et vigtigt hverv, » — dog ser man ikke 
klart, om det er meningen at betegne dem som udansk (eller 
dårligt dansk) eller blot som ikke-litterært dansk, idet der ved 
nogle af slige eksempler siges: «dette hedder ikke saa»^), ved 
andre: «bor ikke gengives saa.» 

Dette ligner dog i boj grad den logiske fejl, som kaldes 
« kredsbevis » : et ord er hensynsled (og ikke genstandsled), fordi 
det ikke kan blive subjekt i passiv, — og det må ikke gores 
til subjekt i passiv, fordi det er hensynsled. — Matzen har 
dog følt, at når passivvendingen skal være det afgorende, 
trænger man ikke blot til fra «genstandsled» at udsondre de 
tilfælde, som sædvanlig kaldes «hensynsled», men også for- 
bindelser som spille kort, gå ærinder, stå fare for, hvor « hen- 
synsled* ikke passer (s. 36 anm. 8). 

Hos Mikkelsen findes s. 274 (anm. 1): «I nuværende Dansk 
er al ydre Forskel mellem Genstandsordet og Hensynsbeteg- 
nelsen forsvunden, idet der ikke længer haves nogen særlig 
Hensynsform. Til at afgore, om et Ord er Genstandsord eller 
Hensynsbetegnelse, er dog i Almindelighed Udsagnsordets Be- 
tydning tilstrækkelig.* Her nævnes passivvendingen slet ikke 
som kendetegn, — og s. 360 siges: «de fleste indvirkende Ud- 
sagnsord kunne bruges i Lideform. Herfra undtages: ...» det 
følgende indeholder altså tilfælde, hvor et ord regnes for gen- 
standsled uden at blive subjekt ved passivvending; men s. 272 
tales der alligevel om »uindvirkende* udsagnsord (med hen- 
synsled), «der vise sig som saadanne (s. 271) ved, at de i 
samme Betydning ikke kunne bruges i Lide form. » Men, når 
der (ifølge s. 360) kan findes indvirkende udsagnsord, der ikke 
(dels slet ikke, dels ikke i samme betydning eller forbindelse) 
kan bruges i lideform, hvordan kan så dette blive kendetegn 
på, at et udsagnsord er uindvirkende? Mellem de på s. 272 



*) Det hedder dog utvivlsomt på det bedste dansk: «en betroet 
mand,» og meget almindeligt: «skulde jeg ikke være så meget betroet?> 

anførte eksempler ses, at «hans Påtrængenhed gavnede eller 
nyttede ham ikke» regnes for uindvirkende med ham som 
hensynsled (fordi det ikke kan vendes om til lideform), uagtet 
det ensbetydende «hans påtrængenhed hjalp ham ikke» vel 
må være indvirkende, da man jo kan sige: «han blev hjulpet» 
— her er altså passiwendingen det afgorende og bet3'dningen 
ligegyldig; derimod regnes på side 361^) «han gor opsigt, det 
fandt sted» for indvirkende (med genstandsled), uagtet det 
ikke kan vendes om til passiv: her er altså dette ligegyldigt 
og betydningen det afgorende — hvilken forvirring! — men 
således går det let, når behandlingen af en ordklasse fordeles 
på tre adskilte steder (formlære, ordfojningslære og ordstilling) 
i stedet for at samles under ét. — Skont denne vaklen ikke 
er god at få forstand af, må man dog efter ytringen på 
s. 274 (se ovenfor) betragte passivvendingen som i det væsent- 
lige opgivet som skelnemærke mellem genstandsled og hensyns- 
led, især da forf. s. 275 stiller sig mindre afvisende end de fleste 
andre over for « hensynsleddet » som subjekt i passivvending i 
tilfælde med « dobbelt biled* f. eks. «jeg blev budt en snaps», 
o. lign., der fuldstændig rigtigt betegnes som «ret hyppigt i 
daglig Tale, sjældnere hos Forfattere* (længere nede «ikke 
ganske sjældne i Litteraturen* om noget lignende). (Dahl s. 33 
nederst kalder sligt «at foregribe Sprogbrugen* og siger, at «man 
ikke behøver at godkende eller i alt Fald undskylde slige 
Vendinger*.) 



^) («Omsagnsord» i linie 5 må jo være trykfejl for « Udsagnsord*). 
Det ses af denne side i håndbogen, at forf. ikke forlanger, at hver 
enkelt sætning selv skal kunne vendes om til lideform, for at der kan 
tales om genstandsled; ej heller gor det så noje med betydningen, da 
verbet i <det fandt sted» ikke kan siges at have samme betydning 
som i nogen sætning, hvor det samme verbum står passivt. Ej heller 
får man at vide, hvad forf. mener om udtryk som <han står mål 
(eller: last og brast) med mig, han står (løber) fare for* og andre ud- 
tryk med stå, der overhovedet slet ikke (eller kun med besvær) kan 
bruges passivt. Lige så lidt omtales de talrige udtryk med sig og 
endnu et biled (se her i bogen § 96) f. eks. «han tilvender sig arven* 
undtagen i en antydning s. 276 anm. 2. 

Dahl siger om den her omhandlede sag kun (s. 32): 
«Sporgsinålet (om hensynsled eller genstandsled) kan i flere 
Tilfælde finde sin Løsning ved Sætningens « Omvending til 
Lideform », — hvis en sådan er mulig*. Her er der ikke sagt 
mere, end hvad der kan forsvares; men det er jo også stærkt 
begrænset. 

Omtrent ligeså udtaler Lefolii sig (s. 26): «Ved saaledes 
at forandre Sigeordet (o: verbet) til Lideform . . . kan man 
sikrest finde, hvad der er Genstandsord i en Sætning » og 
nedenfor (i 3) indrommes det, at «der gives dog Udsagnsord, 
ved hvilke Forskjellen mellem Hensynsord og Genstandsord 
næsten falder bort», og her anføres da uden indsigelse sæt- 
ninger som «han var betroet et vigtigt hverv*. 

Jessen siger i sin forste, kortfattede, « dansk sproglære* 
(1868) s. 5 øverst udtrykkeligt: «man kan nemlig ikke fast- 
sætte, at kun det må kaldes genstandsord, der ved lideform 
kan blive grundord*; i samme forfatters storre bog (1891) har 
jeg ikke fundet dette sporgsmål omtalt. 

Af de her omtalte bøger er de 3 forste udgivne med 
ministeriel sanktion eller understøttelse, og i dem er der altså 
ikke enighed på dette punkt. 

101. Men kan der nu da ikke søges skel imellem hen- 
synsled og genstandsled ad andre veje? Ja, der er jo ord- 
stillingen at tænke på, og dens begrænsede betydning er 
ovenfor indrommet og angivet (§§69 — 70), men den kan jo kun 
gore forskel, hvor der er flere biled ^). Den nævnes også 
sjældent i de udførlige bøger om disse ting, f. eks. Matzen 
s. 49 anm. 5: «Som oftest kan det ses af Ordstillingen*. 
— S. 271 (§ 149, 1) anfører Mikkelsen som kendetegn på 
uindvirkende udsagnsord med hensynsled, at de benytter 
hjælpéudsagnsordet være, f. eks. «der er hændet (eller: til- 
stødt) ham en Ulykke*; men s. 371 (Anm. 2) indrommes 



^) Desuden falder m. h. t. ordstilling «han gav manden pengene« 
sammen med than kaldte manden en gavtjrv*, medens leddenes ind- 
byrdes betydningsforhold er forskelligt; se § 69. 

det, at «i Brugen finder der megen Vaklen Sted mellem være 
og have>; til de der anførte eksempler kan fojes: ch. er 
undgået faren », der kan få passivform (< faren kunde være 
undgået*). 

Så bliver da kun tilbage det kendetegn, Mikkelsen på 
s. 274 lægger al vægten på (skont ban, som vi så, anden- 
steds indblander andre bensyn), nemlig verbets betydning. 
Hvilke betydninger det er, der giver et verbum genstandsled, 
og hvilke, der giver det hensynsled, siges der dog ikke noget 
nærmere om, hverken her eller andensteds, og man er altså 
her som alle vegne benvist til de bekendte definitioner på 
genstandsled og hensynsled, der jo overalt er omtrent de 
samme, med små variationer: 



genstandsled : 
Mikkelsen (s. 258) : « Betegnelse 
for den Ting, der er Genstand 
for Virksomheden eller Forhol- 
det eller frembringes ved Virk- 
somheden.* 



Matzen s. 34: « noget, der 
behandles og paavirkes . . . eller 
noget, som Handlingen eller 
Virksomheden frembringer. » 

Dahl s. 21 : «G. betegnet Det, 
hvor ud over Udsagnsordets 
sanselige eller aandelige Virk- 
somhed gaar. G., der med sit 
Udsagnsord sammensmælter til 
ét Udsagns-Begreb (verbalt Be- 
greb) ...» 



hensvnsled : 
Mikkelsen (s. 271): « Mange 
Handlinger, Tilstande, Forhold 
og Egenskaber staa i et Hen- 
synsforhold til en Ting. Det 
Ord, der benævner denne, kal- 
des H.» 

Matzen s. 43 nederst :« Hen- 
synet er den eller det, for hvis 
Skyld Handlingen finder Sted 
eller foretages*. 

Dahl s. 30: *Den eller Det, 
i Forhold eller med Hensyn 
til hvilket Omsagnet udsiges 
om Grundordet*. 

genstandsled : 
Lefolii s. 15 øverst: «en Be- 
tegnelse af den Genstand, der 
gjores noget ved». 



hensynsled : 
Lefolii betegner s. 24 hensyns- 
leddet som den person eller 
ting, «hvem Hovedordets (o: sub- 
jektets) Handling vedkommer*, 
idet dette « tænker paa den, gjor 
noget for dens Skyld, ser hen 
til den eller tager Hensyn til 
den». (Dette siges ganske vist 
kun om tilfælde, hvor der er 
genstandsled ved siden af; om 
andre tilfælde gores der s. 27 
kun gældende, at hensynsled 
ikke kan blive subjekt i pas- 
sivvendingen). 



Jessen stiller sig på en ejendommelig måde, idet han ved 
at sætte forklaringerne på de to led imellem « . . . » synes at 
tage afstand fra dem og betegne dem som noget traditionelt, 
som han ikke føler sig tilfredsstillet af. De således givne for- 
klaringer er blotte omskrivninger af navnene genstandsled og 
hensynsled. 

Det fælles heri er jo i hovedsagen et forsøg på at ind- 
dele alle de utallige forhold mellem de næsten utallige 
verber og de næsten utallige substantiver (bortset fra subjekts- 
forholdet og enkelte andre forhold, hvorom se § 108), som 
vort sprog antyder ved en blot henstillen af navneordet uden 
forholdsantydende småord, — i to hovedgrupper, der ka- 
rakteriseres som 1) forholdet mellem en virksomhed og det, 
den virker på (eller frembringer); — 2) et hensyns- eller 
interesseforhold mellem det, der udtrykkes i et verbum, og 
det, der udtrykkes ved et substantiv (eller stedfortrædere for 
et sådant). 

Ved navnet «genstand» siger nu Lefolii s. 15 (efter midten): 
«Der gives vel en Del (verber), om hvilke man ikke kan sige, 
at de betegne en Gjerning, der gjøres ved noget, saasom: Musen 
saa^ Fælden (derpå andre eks. med verberne elske, hade, tro. 

have); men den sproglige Forbindelse mellem Udsagnsordet 
og det efterfølgende Navneord er dog af samme Art som ved 
ovennævnte*. Her er vi, som så ofte hos denne forfatter, 
sandheden nærmere end nogen sinde, idet det her jo indirekte 
opgives at finde en virkelig passende forklaring på <genstands- 
led»^) og man nojes med at henvise til forbindelsens positiv- 
grammattiske karakter; men for denne har vi ovenfor med 
de nævnte forfattere forgæves søgt noget fast holdepunkt og 
hverken fundet det i passivvendingen eller i noget andet. — 
Hos Lefolii er blot ikke draget den sidste konsekvens, der lyder: 
siden der hverken kan angives nogen klar begrebsforskel eller 
påpeges nogen gennemførlig positiv forskel, — ja så er der 
ingen forskel mellem de to begreber. 

Foruden de betydningsforskelle, der betegnes ved forskel- 
lige ord, er der jo imidlertid også tale om forskellige be- 
tydninger inden for det samme ord; således siger Mikkelsen 
s. 272, at et udsagnsord er uindvirkende (altså med hensyns- 
led), når det «i samme Betydning ikke kan bruges i Lide- 
form »; men denne bemærkning er ikke så ligefrem og uskyl- 
dig, som den ser ud; tværtimod kan de forskellige ordbøgers 
behandling af ord, som forekommer i mange forskellige for- 
bindelser, vise en, hvor vanskeligt det er at drage grænsen 
mellem en ny forbindelse og en ny betydning af et ord; dette 
er træffende, om end stærkt tilspidset, udtrykt af A. F. Pott 
omtrent således: «man kan med en vis ret sige, at et ord al- 
tid betyder det samme, og man kan også sige, at det i en- 
hver ny forbindelse betyder noget nyt». Hvor let man her 
overser noget, kan ses af, at der hos Mikkelsen selv anføres: 
«han smagte ikke Mad i flere Dage* og « Vinen kunde ikke 
smages i Suppen » som samme betydning, uagtet dog smage i 
den forste sætning kun er et stærkt udtryk for spise (thi han 
vilde sikkert ikke være tilfreds med at smage maden, når 
han ikke fik lov til at synke den — tværtimod!), medens det 
i den sidste virkelig er smagssansen, det drejer sig om; og 



^) Det samme sker jo for hensynsleddets vedkommende ved de 
mange dele, hvori forklaringen der opløser sig for L. (se ovenfor, s* 77). 

på den anden side: når «ingen kan tjene to Herrer» anføres 
som en sætning uden lideform (passiv vending), så véd man 
ikke, hvorfor «det kan de to herrer ikke være tjent med» 
ikke er god passiwending i samme betydning: ganske vist er 
være tjent med at betragte som «fast talemåde«, men meningen 
er dog «have tjeneste (njrtte) af», — i alt fald er betydningerne 
hinanden nærmere end i det foregående tilfælde. Ja jeg tager 
måske fejl; thi jeg har ingen justeret målestok for disse 
finesser. 

Hvor utilfredsstillende disse bestemmelser og navne er, 
kan vi få et indtryk af ved at gennemse eksemplerne hos 
Mikkelsen ved § 149, 1, side 271 (om hensynsled): «Vi bor 
skænke denne Sag vor Opmærksomhed » — her synes dog 
efter al naturlig talebrug sagen at måtte være »genstand for 
vor opmærksomhed » ; ligeså dyret i det næste eks. «jeg gjorde 
Dyret Fortræd*, os i «han har tilfojet os en Fornærm else». 
Lige så lidt vil man hos Matzen s. 43 føle sig tilfreds med, 
at »Faderen gav Sonnen et Ur» skulde betyde: «F. gav et Ur 
for Sonnens Skyld» (det var måske lige så meget for moderens 
skyld — eller for skams skyld). I det hele vil alle have den 
følelse, at disse forklaringer tilfredsstiller mest og støder 
mindst, jo mere omfattende de er; men et begrebs omfang 
står som bekendt i omvendt forhold til dets indhold, så dette 
taler ikke for deres praktiske værd. 

102. «Ja men», vil man måske sige, «en sådan inddeling 
må dog kunne gennemføres; thi det er jo dog gjort både på 
latin og på tysk og andre sprog, hvor vi har akkusativ og 
dativ ved verber hver i sine bestemte tilfælde*. Ja intet er 
vissere end, at det findes i disse sprog og altså er gjort 
der . . . men når er det gjort? og hvordan? ja det er noget, 
som er opkommet engang i det fælles stamsprog for årtusinder 
siden, og dette sprog kender vi ikke ud over, hvad vi kan 
slutte fra de sprog, der nedstammer fra det. Og hvordan det 
der er begyndt, og ad hvilke veje det har udviklet sig der, — 
det ved vi ikke; vi kender kun udviklingens anden ende, og 
den frembyder store forskelligheder i de forskelfige »datter- 
sprog*. At der ved »dativ* (nærmest svarende til det, vore 

grammattikere tænker på ved « hensynsled ») føles et flernere 
forhold end ved < akkusativ » («genstandsform»), er klart nok, 
men de enkelte tilfældes fordeling mellem de to forholdsformer 
kan ingen på forhånd ane, og har man vænnet sig til at op- 
fatte f. eks. den tyske eller den latinske sprogbrug som den 
normale, vil man møde de storste overraskelser i andre « kasus- 
sprog », både nær- og Qerntstående (for de latinskuddannede er 
der ikke få i vort eget nordiske oldsprog). At i «han betalte 
kejseren skat* forholdet til kejseren er et Qernere end til 
skatten, vil man vel let blive enige om, men i «han mis- 
undte kejseren hans magt» — hvilket forhold er der Qernest 
eller nærmest? ligeledes: at «han brændte gården* er et nær- 
mere forhold end «han mødte en hund», er klart nok; men 
lad os tage en række til hinanden grænsende begreber som 
plage, pine, ærgre, kede, mishage — er det lutter nærmere 
forhold? eller lutter flernere? eller er der et skel? og hvor 
falder da det? Et sprog, som engang er kommet ind på at 
beklæde ethvert substantiv (eller lignende) med forholdsen delse, 
må jo træffe sit valg og overhugge knuden et eller andet sted; 
men det er vort sprog jo kommet ud over. Og betegner da 
ikke «han straffede tyven* og «h. str. tyveriet* to helt for- 
skellige forhold? — og de kan begge vendes om til passiv- 
vending og udtrykkes begge på latin ved akkusativ. (Den, 
som kender latin, véd, at anvendelsen af akkusativ ved verber 
ikke så glat væk lader sig bestemme, som det raske «genstand» 
(objekt) synes at antyde, men netop er den allervanskeligste 
at bestemme positivt, hvorfor den også i virkeligheden altid 
bestemmes negativt, idet man anvender akkusativ overalt, 
hvor man ikke efter særlige regler skal have en af de andre 
kasus. Al den slags lærddom forbigås her, idet der henvises 
til Dahl s. 32 midt: «Det nytter ikke at ty til fremmede form- 
rige Sprog, der tidt opfatte ensbetydende Udtryk på forskellig 
Måde*, hvorefter der anføres nogle eksempler, som let kan 
forøges.) — Hvor nu en sådan inddeling faktisk foreligger i et 
sprog (og der findes jo for øvrigt i de forskellige «kasussprog» 
også andre forholdsformer end akkusativ og dativ knjrttet til 
verber, f. eks. genitiv, «ejeform», blandt andet i vort eget old- 

sprog Og i tysk; og i « fratræde sit embede* står embede, der 
på dansk vel sagtens skal kaldes « hensynsled », slet ikke på 
latin i hensynsform, dativ, men i ablativ, «fra-form») — der 
må man se at tilegne sig den rent praktisk; den, som da 
føler trang til dybere forståelse, vil sjældent, nå videre end 
til den slags i praksis temmelig ubrugelige bestemmelser som 
de ovennævnte, og dertil er der intet at sige, da der står en 
positiv sprogbrug med håndgribelige udvortes mærker ved 
siden af; men, hvor sådanne ikke findes, som i dansk, kan 
de umulig erstattes af slige ubestemtheder, der passer alle 
vegne og intetsteds. Nej, om man gor sig livet aldrig så surt: 
der kan i det danske sprog ikke findes nogen sondring, der 
svarer til den mellem akkusativ- og dativ- (genstands- og hen- 
syns-) formerne i tysk, latinsk, oldnordisk o. s. v., dansk 
har ingen akkusativ og dativ, ^) men kun et fælles bileds- 
forhold, der ved nogle ganske få ord har egne biledsformer 
(mig, dig, sig, os, eder (jer), dem), som dog forekommer hyp- 
pigt nok til at holde på den positive følelse for det som et 
ejendommeligt grammattisk forhold. Nærmest ved sandheden 
kommer atter her Lefolii (s. 27 øverst): « Overhovedet synes 
det, som om Forskellen mellem H. og G. er på Vej til at 
forsvinde af vort Sprog». Ej heller kan der hos L. mærkes 
det præg af sorg over det danske sprogs tilstand i denne hen- 
seende, som man ofte kan møde, og hvoraf man f. eks. får 
indtryk hos Dahl s. 32. En sådan sorg er ugrundet, da vort 
sprog faktisk er lige så forståeligt som hine sprog, — og troen 
på de « formrige » sprogs fuldkommenhed i kraft af denne 
formrigdom er i vor tid ofte nok gendrevet (blandt andet af 
selve vor store latinlærde Madvig). Hos andre (f. eks. hos 
Matzen s. 47, hvor der siges: «det maa være saare vanske- 
ligt altid at finde den rette Grænse*) ser det ud, som om 
der et eller andet sted findes en sådan «ret grænse », som vi 



^) Undtagen for så vidt som dobbelt biled har fast ordstilling ved 
simpleste sætningsform, hvilken ordstilling dog også kan have anden 
betydning, se § 69. 

H. G. Wiwel : Sproglære. 6 

mennesker blot har ondt ved at finde. Vi liar set, at denne 
rette grænse liverlcen findes i form af lilar tanlce eller positiv 
virkelighed. 

103. Man kan også (her og på andre punkter) møde den 
indvending: c Denne inddeling har jo dog engang været i old- 
dansk; hvorfor kunde der så ikke være en rest deraf tilbage 
i sprogfølelsen, efter at de positive mærker er forsvundne ?» — 
Ja, dette er i virkeligheden et dybt grundsætningssporgsmål. 
Skont man nu i det enkelte på mange punkter føler c sprogets 
magt over tanken«, så er det dog i det hele og store < tankens 
magt over sproget«, der bestemmer dettes udviklingsgang ; 
hvad tanken under sin arbejden efter forståeligt udtryk finder 
praktisk brugbart hertil, det trænger sig frem i sproget, og 
det, der er fundet overflødigt og upraktisk, taber sig lidt 
efter lidt, — det kan ikke være andet. Tanken er her 
foran, udtrykket følger efter, holdt tilbage af vanens magt. 
Det er så langt fra, at der for den naturlige følelse i vort 
sprog er nogen rest tilbage af de forskellige åndelige fornem- 
melser, der i sin tid ledsagede dativ- og akkusativ- (hensyns- 
og genstands-)formerne, — at tværtimod hine fornemmelser må 
antages at være forsvundne, for de sidste former forsvandt, 
og det er jo nu mange århundreder siden. Vort sprog be- 
finder sig i det hele med hensyn til sætningsleddene i en 
overgangstilstand; følelsen af forskellen mellem subjekt og bi- 
led støtter sig dels til de få subjekts- og biledsformer, dels til 
ordstillingen, og denne dobbelthed er ikke heldig for gen- 
nemførelsen af disse begreber, der virkelig heller ikke helt 
holdes ude fra hinanden (§§ 56—62), så at ordbetydningerne 
kommer til at spille en meget stor rolle med hensyn til for- 
ståelsen af sætningsdelenes indbyrdes meningsforhold. I hvad 
retning udviklingen vil gå, kan næppe siges med sikkerhed, 
og i et samfund med så megen læsning og skoleundervisning 
går udviklingen jo langsomt; det sandsynligste er dog vel, at 
forholdsformernes rolle fremdeles vil indskrænkes, medens 
ordstillingen fæstnes, — den samme bevægelse som i engelsk. 
Nej, ud over ordstillingsforskellen ved dobbelt biled kan 

en forskel mellem to slags umiddelbart substantivbiled ikke 
hævdes på dansk (se dog § 108).^) 

104. En skole, der ikke dyrker fremmede sprog, har 
ingen som helst grund til at gå ud over dette. — I flersprogs- 
skolen kan man måske tænke som så: «Men kan det und- 
væres for de fremmede sprogs skyld ?» Jeg kan da kun gen- 
tage, hvad ovenfor er antydet: Den, som ad den hidtil i 
skolen almindelige vej skal lære andre et fremmed sprog, må 
foruden dette også forstå elevernes modersmål ikke blot prak- 
tisk eller, om man vil, leksikalsk, men også grammattisk og 
må derved kunne se, hvad der fra dette kan ligefrem over- 
føres på det fremmede sprog, og hvor man må tage sig i 
agt; på disse sidste steder må man så vænne eleven til at se 
med det fremmede sprogs ojne og derved få fat i dets praksis. 
Ved at forudsætte storre lighed imellem de to sprog, end der 
virkelig findes, vil man kun fremkalde skuffelser. Hverken 
fremmedsprogs- eller modersmålslæreren bor udgive for gram- 
mattisk kendsgerning i modersmålet andet end, hvad der ved 
bestemte påtagelige egenskaber adskiller sig fra andre gram- 
mattiske kendsgerninger. Men det i strengeste forstand gram- 
mattiske er jo kun en enkelt (og burde endda kun være en 
lille) del af modersmålsundervisningen; denne omfatter mange 
sproglige øvelser og betragtninger, der falder uden for den 
egentlige grammatik, — både stilistiske og leksikalske o. s. v. 
Og her vil det være et smukt eksempel på godt samarbejde 
mellem lærerne, om fremmedsprogs- og modersmålslærerne 
sætter sig i forbindelse med hinanden, og der er intet i vejen 
for, at de sidstnævnte efter samråd med de forste kan frem* 
drage sproglige forhold, der ikke er kommet til grammattisk 
udtryk i modersmålet, men i andre sprog, som eleven lærer, 
— ja dette vil endog i en sådan skole være meget ønskeligt, 
når det blot gores med bevidst varsomhed for ikke at for- 
dunkle blikket for kendsgerninger overhovedet og særligt for 
de sande forhold i modersmålet. At tillægge en bestemt gram- 
mattisk synsvinkel en almengyldighed, der ikke tilkommer 



^) Om <genstandsled» og c hensynsled » ved tillægsord se § 133, 3« 

6* 

den, formindsker kun den åndssmidighed, som er nødvendig 
for at bevæge sig med lethed i flere sprog. En « almengram- 
matik« gives kun i betydning af ^sprogfilosofi*, men ikke som 
noget almengyldigt inden for det positivt grammattiske. 

105. Denne sondring af et enkelt substantivisk biled i 
hensynsled og genstandsled, som hos os regnes til den gram- 
mattiske bornelærdom, viser sig altså at være noget af det 
alleruklareste og derfor skadeligste i hele vor almindelige 
praksis. Thi ikke blot mangler her alle påtagelige kende- 
mærker, men heller ikke fra tankens side er det muligt at 
finde nogen bund eller grænse. Så galt er det dog ikke med 
de andre substantivbiled, der i almindelighed opstilles. Det 
ene af disse har vi allerede behandlet, nemlig om sagns- 
leddet, hvis særlige forhold til grundleddet (enhedsforholdet) 
dog i og for sig er klart nok (om end ikke så let at begrænse), 
medens vi på den anden side så, at vort sprog ligesom med 
villie har opgivet al grammattisk adskillelse mellem dette og 
andre biled (ved at forandre « staten det er jegi> til «st. det er 
migT>, se § 86). — Nær ved dette står de få tilfælde med dob- 
belt biled, der slutter sig til «folk kalder denne mand Skriver- 
hans«, hvor der mellem de to biled (som ikke kan ombyttes) 
er samme tankeforhold som imellem subjekt og biled i « denne 
m. kaldes Skr.». Foruden ved verbet kalder findes dette for- 
hold kun ved døber, titulerer, benævner (og poetisk: nævner). 
Det Qernere biled af disse to kaldes hos Mikkelsen og i den 
ministerielle bekendtgorelse af ^^/s 95 for «omsagnsled til gen- 
standsleddet«, af andre (f. eks. Matzen) for «medgenstand». 
Da imidlertid al håndgribelig forskel mangler mellem disse til- 
fælde og sådanne som f. eks. «man afførte fangen klæderne« 
(§ 91), kan heller ikke dette anerkendes som en positiv- 
grammattisk særart og derfor gore fordring på et eget navn. 
Derimod bor selvfølgelig det særegne betydningsforhold frem- 
drages. 

106. Med forskellen mellem genstandsled og hensynsled 
(som eneste biled) bortfalder også den almindelige forskel 
imellem »indvirkende (transitive)« og «uindvirkende (in- 
transive)« verber, der jo bestemmes som: verbeu med gen- 

standsled (objekt) og verber uden dette. I stedet herfor 
træder altså en forskel imellem verber med substantivled og 
verber uden sådant. På disse kunde man jo så overføre 
hine navne. Dog må det fremhæves, navnlig med hensyn til 
de danske navne (de latinske kan jo bruges om hvad som 
helst og har da kun traditionen at kæmpe imod), at her jo 
ikke er tale om betydningsklasser, men om grammattiske 
klasser. Thi hvad betydningen angår, så kommer «han 
omtalte kongen* og «han talte om kongen » ud på ét, men 
kun omtalte er i den nævnte betydning indvirkende; lige- 
ledes betegner «han sov en lang s6vn» (med substantivbiled, 
se § 107) ikke mere en virksomhed end «han havde sovet 
længe* (uden sådant biled). Da nu altså selv. et verbum som 
sove kan forbindes med substantivbiled, og på den anden side 
en indvirken af et verbum på et substantiv meget ofte angives 
ved et småord (f. eks. talte om), så bortfalder grunden til at an- 
vende navnene « indvirkende* og «uindvirkende» om disse to 
klasser. Så taler man blot ganske ligefrem om tingene, — at det 
eller det verbum har altid substantivbiled (§ 72) eller oftest 
eller sjældent eller aldrig — eller altid to eller ofte to, — 
ligesom om, at det eller det verbum tillader passiwending 
let eller vanskeligt («kun med usikkert subjekt* § 58) eller 
tvivlsomt eller slet ikke. Hvor i virkeligheden tilstandene 
er så brogede som på dette område, der frister slige kunst- 
udtryk en kun til at glemme dette og til at ville lave til- 
svarende skel, som ikke findes. Og vil man bruge dem, må 
det altså være med hine tilfojelser af »altid* eller «ofte» o. s. v. 
efter omstændighederne, samt naturligvis med bestemt an- 
givelse af, om man mener verber med og uden substantiv- 
biled eller med og uden passivvending. Vil man i korthed 
betegne, at et verbum i en eller anden forbindelse hverken står 
påvirkende eller påvirket, kan man bruge ordet neutral (så- 
ledes ofte i det følgende). Men i alle tilfælde må betydnings- 
inddelinger og grammattiske inddelinger foreløbigt holdes ude 
fra hinanden og forst bagefter sammenlignes. 

107. I modsætning til hine bunduklare begreber gen- 
stands- og hensynsled, som det lige så lidt fra betydningens 

som fra de gramniattiske kendsgerningers side lykkedes klart 
at begrænse, lader der sig godt påpege andre betydnings- 
klasser, der hviler på langt tydeligere begreber. 

For det forste er der de tilfælde, hvor substantivbileddet 
betegner noget, der frembringes af subjektet ved den i verbet 
udtrykte handling, f. eks. «han brød sig en baneT, — til forskel 
fra f. eks. «han brød %ii løfter ^ hvor bileddet påvirkes af sub- 
jektets handling. For det andet er der de blot omskrivende 
biled som f. eks. «han sov en god sovn, han rejste en lang 
rejse*. Dette er dog mere udflydende end det foregående, idet 
f. eks. i den sidste sætning i stedet for rejse kan sætte tur, vej 
og dernæst 20 mil o. lign., hvorved vi får overgang fra disse 
tilfælde til de i det følgende afhandlede. At de her frem- 
dragne betydningsforhold , skont langt klarere end de, der 
skal ligge i genstands- og hensynsled, alligevel er mindre på- 
agtede, ligger sagtens i, at latin, tysk o. s. v. ikke har nogen 
særegen forholdsform for dem, men bruger «genstandsform> 
(akkusativ). 

108. Mere påagtet er den klasse (eller de klasser) 
umiddelbare substantivbiled, der af mange samles under fælles- 
navnet «afgrænsningsled», medens bekendtg. af ^Vs 95 intet 
fællesnavn har, men kun: «St6rrelsesbestemmelse, Steds- og 
Tidsbestemmelse », hvor det forste navn er trådt i stedet for 
de i ældre bøger almindelige: «måls-, vægts-, grads- og værdi- 
bestemmelser*, f. eks. «den måler 3 alen, vejer 3 pund, gælder 
87 øre», — og om tid og sted f. eks. «han ventede et år; han 
kommer næste år; det siges alle steder; han rejste 10 mil* 
o. s. v. Ved dette sidste eks. føler vi overgangen fra de oven- 
nævnte tilfælde f. eks. «han rejste en lang rejse* (der altid regnes 
for »genstandsled*, uagtet man dog sjældent siger i lidende ven- 
ding: «da den lange rejse var rejst*, men hellere: «da den 1. r. v. 
tilendebragt*). Heller ikke her er der på dansk noget egentligt 
positivt-grammattisk særmærke for disse sætningsled: derimod 
er det let nok ved studiet af betydningen at blive opmærksom 
på, at disse led ikke, som de hidtil behandlede, indeholder 
svar på de simpleste spørgsmål hvem? eller hvad? men på: 
hvor meget? (i de tre forste sætninger ovenfor) eller på: 

hvor længe? når? hvor? hvor langt? (i de fire sidste). Da 
det imidlertid kan være ønskeligt at kunne tale om disse 
sidste substantivbiled under ét til forskel fra de andre, så kan 
man bruge ^almindelige substantivbiled* om alle, som er 
svar på hvem? eller hvad? og «særlige substantivbiled » om 
dem, som er svar på andre sporgsmål. (At disse sidste kan 
optræde «småordsagtigt> eller « partikelagtigt », så vi i § 67 og 
vil få det at se i 297 A slutn.). 

109. Foruden de nævnte substantivbiled kan der i en 
sætning findes mange andre substantiver, der tilknyttes ved 
hjælp af småord. Disse kan det ligge nær at kalde « middel- 
bare substantivbiled » ^), medens de hidtil omtalte jo er umid- 
delbare (og i det følgende menes altid disse, når der ikke 
udtrykkeligt tilfojes « middelbare »)• Om dem og de småord, 
der bruges der, se for øvrigt § 212 og især 215. Ved betragt- 
ningen af disse kan der nu vise sig mangehånde interessante 
betydningsforhold, dels imellem disse udtryk indbyrdes, navnlig 
de små hjælpeords betydning og anvendelse, — dels mellem 
dem og de umiddelbare biled. Her kan da enten findes 
samme betydning i begge slags udtryk, f. eks. «folk kaldte ham 
Skriverhans », hvor et for efter ham hverken gor fra eller til, 
eller (med forskellig ordstilling): «han overlod sonnen gården 
= h. o. gården til s6nnen», — eller det kan gore forskel, f. eks. 
«han spiste en mellemmad* (om noget afsluttet) og; «han spiste 
på en m.» (om noget uafsluttet); ligeledes betegner « blive til et 
eller andet » en mere dybtgående forandring end « blive noget* 
uden tilf f. eks. «han blev til en stakkel* (og gik derved helt 
ud af sagaen), men: «han blev købmand* (men vedblev dog i 
det væsentligste at være den, han var), — dog løber dette over 
i hinanden. 

Også dette falder dog uden for det egentlig grammattiske, 
skont inden for sprogstudiet i videre forstand. 

110. Vi er nu færdige med de måder, hvorpå et sub- 
stantiv kan slutte sig til sætningens midtpunkt, verballeddet. 
Hin næstvigtigste ordklasse, substantiverne, kan desuden slutte 



*) Sædvanlig kaldes de cforholdsled* (t præpositioner med styrelse*). 

sig til ord af forskellige andre ordklasser (se herom §§ 133 
og 150). På den anden side knyttes der til verbet også ord 
af andre ordklasser end substantiver. For den, der lægger 
stor vægt på navne, kan det blive en vanskelighed, hvad man 
skal regne for « sætningsled«, og hvad der kun skal kaldes 
«bibestemmelser» til hele sætningen eller til sætningsleddene. 
Og det er sorgeligt, når den slags ofte bundløse overvejelser 
skal drage opmærksomheden bort fra frugtbare iagttagelser. 
Det, det gælder om, når man vil gore sig rede for sammen- 
hængen imellem de forskellige ord, en sætning består af, er 
at finde forskellige linier, hvorefter ordene forbinder sig, 
hvorved der fremkommer to hovedarter af forbindelser, der 
kan sammenlignes den ene med en vandret linie, nemlig mel- 
lem ord, der står i samme forhold til samme ord (»side- 
ordning*), den anden med en lodret, med « overordning* og 
« underordning*, — samt at iagttage de midler, hvorved for- 
bindelsen betegnes. Men dette gores bedst ved betragtningen 
af de enkelte ordklasser i det følgende. 

111. Her endnu kun en oversigt over de sætningsled, vi 
hidtil har fundet: 

I) Verballed II) Substantivled III) Småord 

' (kap. VI) 



A) Subjekt B) Substantivbiled 

a) umiddelbare b) middelbare 



a) enkelt ^) dobbelt 



1) nærmere stillet 2) Qernere stillet 
(NB. ved simpleste sætningsform.) 



KAPITEL IL 
Ordklasser. 

112. Ord og ordforbindelser, — de enkelte ord som 
sammenvoksede til ordforbindelser, og ordforbindelser som 
opløste i enkelte ord, — det er de to på én gang modsatte 
og hinanden udfyldende synspunkter, hvorpå den grammattiske 
betragtning afvekslende må stille sig for helt at gennemtrænge 
og overskue den organisme^), som kaldes et sprog. 

Efter nu at have betragtet den ejendommelige ordforbin- 
delse, som kaldes sætningen, denne enhed af hojere orden, 
denne molekyle i organismen, vender vi tilbage til enheden 
af laveste orden, grundcellen i sproget som tankeform, ordet, 
for at samle de momenter, der i sprogbevidstheden fremkalder 
fornemmelsen af ordklasser, dels dem, vi allerede foreløbigt 
har betragtet, nemlig substantiver og verber, dels efterhånden 
de andre. Her er det nu forst og fremmest af vigtighed at 
fastholde, at det er grammattiske klasser og ikke meta- 
fysiske, — ikke de klasser, hvori begreberne, som ordene be- 
tegner, populært grupperer sig, f. eks. personer og ting, egen- 
skaber, handlinger og tilstande o. s. v., men de, hvori ordene 
selv ordner sig efter deres forskellige positive sanselige egen- 
skaber. 

113. Et ords grammattiske egenskaber deler sig nu i to 
afdelinger, nemlig dem, som giver sig til kende på ordet selv. 



^) « Organisme« tages her naturligvis i videste forstand, som 
f. eks. staten er en organisme, ikke i naturhistorisk betydning som 
besiddende en selvstændig, af menneskeånden uafhængig tilværelse. 

Og dem, som kun fremtræder i sammenhængen med andre 
ord. De forste består i forandringer, der foregår i ordets 
lydstof (hvilket man plejer at kalde «bdjning» med et nær- 
liggende billede, hentet fra en kvist eller lignende), den anden 
slags deler sig atter i ordstillingsforhold og sammen- 
hængs tryk. Gennem lydforandringerne får det samme ord 
forskellige former^) («b6jningsformer»), og disse antyder dels 
forbindelsen med andre ord, dels forskellige egenheder ved 
ordets betydning på det enkelte sted*); — ordstillingsforhold 
og sammenhængstryk tjener udelukkende til at angive forbin- 
delse med andre ord. De enkelte ords umiddelbare for- 
bindelse med et andet ord kan i almindelighed (men ikke al- 
tid med sikkerhed) henføres til underordning eller overordning 
(sideordning angives i reglen ved visse småord). 

114. Den fulde « definition* for en ordklasse i et givet 
sprog må, som sagt (§ 14), omfatte alle de egenskaber i de 
nævnte retninger, som er fælles for en række af ord, der er 
uendelig, for så vidt som den kan forøges i det ubegrænsede 
ved nydannede eller nyoptagne ord. Deraf følger, at en ord- 



^) Ved navnet «former» for alle de forandringer, der kan foregå 
med et ords lydstof, er der dog den mislighed, at dette ord «form» i al- 
mindelig sprogbrug peger mere hen imod synssansen end imod hørelsen, 
som dog er den sans, hvortil det egentlige sprog, talesproget, henvender 
sig. Og det er i vor læsende tid en stadig fare for sprogbetragtningen, 
at man så let glemmer de kendsgerninger, der ikke fremtræder for 
ojet i skriften. Disse kun for øret fremtrædende lydforandringer (der 
lige så fuldt som de andre er form forandringer) består dels i, at lyd- 
stof helt er svundet for øret, men bevaret i skriften, dels i, at lyd- 
stof ikke er helt forsvundet, men kun svækket (navnlig forkortede 
vokaler) eller omvendt forstærket (forlængede lyd); hertil kommer den 
forskel i lyd, der beror på optræden eller mangel af hin ejendomme- 
lige medlyd, som kaldes «stødet» (§ 17); tre af disse forskelle findes 
for øret, men ikke for ojet, imellem de to former rød og rødt: den 
sidste form mangler for øret det < bløde* d (d), vokallængden og stødet, 
som alle findes i rød. 

*) Her er det ofte temmelig vilkårligt, om en lydforandring regnes 
for at frembringe et helt nyt beslægtet ord eller blot en ny form for 
samme ord, at f. eks. ind og inde regnes for to forskellige ord, men 
(i) rette kun for en anden form af ret. 

klasse bor behandles på ét sted («smede, mens jernet er 
varmt*) og ikke hugges over i tre stykker, formlære, ord- 
fojningslære og ordstilling. Sådanne ordklasser adskiller sig 
nu i de forskellige sprog mere eller mindre fra hinanden, ved 
flere eller færre forskellige egenskaber; for hver egenskab, to 
ordklasser har til fælles, må de siges at danne en fælles- 
klasse, og dette fælles kan i sammenligning med de for hver 
klasse særegne egenskaber have en sådan udstrækning, at man 
(netop ved den rent positive, uhistoriske, betragtning) kan 
være i tvivl, om man har to ordklasser eller kun én. [Det 
kinesiske sprog, hvor der nu ingen ordklasser findes (eller, 
hvad der er det samme, kun én^)), har dog (efter de lærdes 
mening) engang haft dem — når er de da ophørte, hver for 
sig? og navnlig: når er den sidste ophørt?] 

115. Blandt de enkelte ord inden for en ordklasse må 
nu skelnes mellem de fuldkomne, som har alle klassens 
egenskaber, og de ufuldkomne, der mangler en eller flere 
af disse. De ord, der kun har sådanne egenskaber, der er 
fælles for to ordklasser, kan ikke med sandhed regnes til 
nogen enkelt af disse, men må siges at stå på overgangen. 

116. Når man nu vil gå ind på dette i det enkelte og 
have disse klasser og deres egenskaber fat i en rækkefølge 
(og dette er jo nødvendigt både ifølge talens og skriftens 
natur), så fremtræder der lignende vanskeligheder, som når 
mån på en flade med dens to dimensioner skal fremstille et 
legeme .med dets tre, — ja endnu storre, her som overalt, 
hvor man har at gore med hin «Qerde dimension«, som kal- 
des livet: det, man tager sidst, burde lige så godt være forst, 
og omvendt, — når den fulde sandhed skal siges, forudsætter 
det alt indbyrdes hinanden. Men disse ufuldkommenheder er 
uundgåelige og må tages med resignation og tålmodighed, når 
man vil have med tingen at gore. 

117. For de følgende afsnits vedkommende kan det være 



*) Og denne må dog vel siges at ligge nærmest ved vore substan- 
tiver (« navneord*), i alt fald forstås den lettest ved at opfattes så, 
f. eks. « sorthed — hest — æden — græs» = den sorte hest æder græs. 

på sin plads at minde om, at denne bog ikke lægger an på 
at være en i det enkelte fuldstændig dansk grammatik, hvilket 
vilde kræve en meget forøget plads, men, som titelen siger, 
•synspunkter for dansk sproglære ». Bestræbelsen vil der- 
for være rettet på at lade opgaven fremtræde i dens fulde 
udstrækning og i dens naturlige leddeling, men ikke gentage 
alt det velbekendte stof, der kan findes i vore håndbøger. Den 
af disse, som yder mest i denne retning, er Matzens «Moders- 
maalets Sproglære* ^), men alt er her set ud fra et rent « skrift- 
princip*, så enhver retskrivningsegenhed er bemærket som en 
sproglig kendsgerning, medens intet så meget som antydes af 
alt det i vort sprog, som vor retskrivning ikke udtrj^kker; — 
stik imod nærværende arbejde, der jo principielt går ud fra 
vor tids gennemsnitlige « dannede* talesprog. Mikkelsen, der 
jo i sin bog også giver en lydlære, søger vel at få adskilligt 
med, som ikke fremtræder i almindelig skrift-, navnlig hvad 
der beror på det såkaldte «stød» (§ 17); men dels er alt, hvad 
der angår dette, samlet på ét sted i lydlæren i stedet for at 
være fordelt omkring på sine steder i orddannelses- og form- 
læren, ligesom andre lydforandringer i ordene, der har ind- 
flydelse på deres aflednings- og boj nings forhold, og dels er 
det ikke rigtig heldigt ordnet, idet adskillige bojningsforhold 
burde stå under afsnittet « stødvinding* s. 77 (f. eks. når nød 
i flertal har nødder med «stød», og bud i bestemt form budeif 
flertal: budene, med «stød») i stedet for som undtagelser fra 
« stødtab* s. 78. Men medens dog disse forhold er tag^t med, 
for så vidt de beror på « stødet*, tales der slet ikke om de 
bojningsforandringer, der beror på, at rodvokalen forlænges 
eller forkortes, f. eks. når der af hav, gud, stad dannes fler- 
talsformerne have, guder, stæder med langt a, u, æ, af broder: 
brødre i reglen med kort ø, — begge dele hyppigt i forbin- 
delse med tilvækst eller tab af «stød», f. eks. når slag uden 
langt a eller «stød* i bestemthedsform har slaget, i flertal 
slagene med begge dele, og omvendt rød med langt ø og «stød» 
har -/-formen rødt med kort ø uden «stød». 



*) Samt J. Lokke, Modersmaalets Formlære i udførlig Fremstilling, 
Christiania 1855. 

118. Når der nu her skal søges gjort alvor af også i boj- 
ningslæren at gå ud fra talesproget, så må det erindres, at dette 
er et forste forsøg i denne retning, af hvilket man ikke kan 
forlange fuldstændighed eller fejlfrihed, men som alligevel kan 
have sit værd som hævdelse af princippet. Endvidere må det 
erindres, at der i udtalen, selv inden for « rigsmålets » grænse, 
er ikke liden variation i enkeltheder, ikke blot imellem de 
forskellige landsdele, men også i den enkelte persons ud- 
tale, alt efter den forskellige stemning eller hurtighed eller 
ordets mer eller mindre fremtrædende rolle i sammenhængen; 
— for her kun at tage ét eksempel, så udtaler efter eget 
sigende en naturhistoriker af mit bekendtskab, som er jyde, 
ordet gran (træet) kun på to måder, en hojtidelig, med langt 
a og «stød» efter a, og en dagligdags uden begge dele, ganske 
kort, — medens jeg, som er nordostsjællænder, har tre for- 
skellige udtaler, nemlig den samme hojtidelige, dernæst en 
almindelig med kort a, med «stød», og en særlig uden «stød», 
hvor der menes en samling grankviste (altså i « kollektiv* be- 
tydning) f. eks. «skal vi ikke strø lidt mere gran på fortovet?* 
(i anledning af et ligtog.) 

Grænsen for de tilladelige variationer er nok her, som i 
det hele i sproget, den praktiske: muligheden for misforståelse. 
Men slige variationer kan let forøge eller formindske de neden- 
for anførte bojningsklassers antal eller omfang. Hvad der her 
gives, må altså betragtes væsentligt som et personligt indlæg 
og vidnesbyrd. 

(Hvad der i korthed anføres som eksempler på velkendte 
forhold, skal søges valgt således, at det kan give et lille 
supplement til håndbøgernes eksempler, der som sagt hos 
Matzen er overordentlig rigelige. Opregninger af de til de 
forskellige bojningsklasser hørende ord vil der slet ikke blive 
givet, da bogen hverken er skreven til lærebog for udlændinge 
eller hovmester for indlændinge.) 



KAPITEL III. 
Substantiverne. 

I. Opdfopmep. 

119. Lad os til en begyndelse overskue et enkelt sub- 
stantivs bojningsformer ; de er i alt 8: 

1) 0, ø-er; 2) ø-en, øer-ne; 3) til hver af disse 4 kan fojes -s. 

m 

Ser vi nu på disse formers betydning, så finder vi: 

1) (en) — (flere) øer betegner én forskel i tal. 

2) formerne med tilfojet -en og (i flertal) -ne bruges om 
noget, der på en eller anden måde i forvejen er bekendt. I 
flertal har de alle -ene (eller -ne), men i ental har nogle -en 
(-n), andre -et (-t) f. eks. bord-et; vi har altså her en deling 
af substantiverne i to klasser, en n-klasse og en /-klasse. 

3) formerne med -s betegner altid et forhold til et andet 
ord, og overvejende til et substantiv; — desuden findes -s-for- 
merne i visse faste forbindelser med småord f. eks. til fods. 

Til disse ved de allerfleste substantiver forekommende 
formarter kommer endnu et j)ar, som kun dannes af et ringe 
antal ord og kun bruges i visse bestemte forbindelser, nemlig: 

4) -e former, f. eks. {i)tide (uden «stød») af tid (med «stød»). 

5) former, der mister -e samt tryk og vokallængde, hvis 
den findes, idet ordet slutter sig noje til et følgende egennavn, 
f. eks. -kong 'Frederik, -her 'Hansen (skrevet *Hr.*), -grev 
'Ahlefeldt, af: konge, herre, greve o. s. v. 

Meget almindelige, men usynlige i skrift, er derimod: 

6) former uden tryk, vokallængde og «stød», svækkede 
former af ord, der ellers har en eller flere af de tre nævnte 

egenskaber; de bruges ligesom de under 5) nævnte i noje til- 
slutning til et følgende ord, f. eks. -Per I Hansen, -Knud den 
'store, et -brev 'knappenåle, en -mils 'vej. 

Medens disse svækkede former altid peger hen på det til- 
hørende ord med « normaltryk », er der af de i skrift betegnede 
former (bortset fra dem under nr. 4 og 5) kun én, der i sig 
selv er en forbindelses- eller forholdsform, nemlig -s-formen; 
talformerne så vel som -n- og -/-formerne kommer kun til at 
medvirke ved forbindelsesbetegnelsen derved, at der er en 
anden ordklasse, der har tilsvarende former, (nemlig «adjek- 
tiverne»). 

120. Søger man nu navne for disse former, så frem- 
byder sig af sig selv de ovenfor angivne « definerende » (« entals- 
form* og «flertalsform») eller « afbildende » navne (« -s-form » 
samt «-/i-form» og «-/-form»). De navne, som almindeligt 
bruges, er af forskelligt værd. 

121. Navnet «ejeform», som er det traditionelle (for 
så vidt man ikke bruger det latinske « genitiv*), passer ganske 
vist ikke lige godt på alle tilfælde, endog meget dårligt på 
f. eks. « Anholts land», «en mils vej» o. lign., men dog på de 
fleste (og dermed må man ved « definerende* navne i reglen 
være tilfreds), når man blot ikke tager «eje-» i den aller 
snævreste og mest prosaiske betydning om det, der kan gores 
i penge, men i den videre, mere poetiske forstand, hvori 
f. eks. meget godt slaverne på en elsket herres fødselsdag 
kunde synge: «vi ejer en herre, så ædel og god» ell. lign., 
så at der i udtrykket « slavens herre* lige så godt kan tales 
om «ejeform» som i »herrens slave* ^). Er man alligevel bange 
for at forurette de tilfælde, der unægteligt gives, hvor «eje- 



^) For øvrigt gOr det danske rigsmål det skel imellem ejeform i 
videre og snævrere forstand, at vi i sidste tilfælde ikke (eller da i alt 
fald langt sjældnere) kan erstatte -s-formen ved en småordsforbindelse, 
f. eks. nok: «gårdene i byen* = «byens gårde », men ikke (som mere 
almindeligt på jydsk — og på norsk): »gården til mandene for: »man- 
dens gård*. 

form* slet ikke passer, så er navnet «forholdsforni» tydeligt 
nok, ja måske det allerbedste, da det danske sprogs substan- 
tiver kun har denne ene form til at betegne et forhold til 
andre ord; de andre former betegner ikke andre forhold 
end -A-formerne, nej : de betegner i og for sig slet ikke noget 
forhold til noget. (Det latinske, d: vilkårlige, navn er geni- 
tiv; men de således benævnte former i latin og andre sprog 
bruges i langt videre omfang end -5-formen på dansk.) Om 
nærmere indgåen på de forskellige betydninger, hvori -s-formen 
kan bruges, gælder det samme, som andetsteds siges om slige 
betydningsoversigter og -inddelinger (f. eks. § 322). 

De former, der ikke tilfojer -«, kaldes almindeligt for 
«nævneformer». Navnet er dannet ved oversættelse af la- 
tinsk «nominativ», der imidlertid jo er en subjektsform 
(som jeg, du, han o. s. v.), så for så vidt passer det kun dår- 
ligt på dansk, hvor det lige så godt bruges som biled (med 
eller uden småord). Ser man bort fra oprindelsen og holder sig 
til lyden, så synes denne jo at antyde, at « nævneform » er 
den form, man vil vælge, når man skal nævne et ords navn 
under ét med bortseen fra dets forskellige former, og det måtte 
da naturligt bruges om den simpleste form, f. eks. kone; men 
den sædvanlige brug af navnet omfatter jo alle former uden 
-«, altså også de afledede: koner, konen, konerne. Samme ind- 
vending kan gores mod navnet «grundform», der i øvrigt er 
meget tiltalende, nemlig at det falder let at bruge det om 
kone, men ikke om de afledede former. Men et fælles navn 
er jo unødvendigt. 

122. Ministeriets cirkulære gennemfører, som omtalt i 
§ 25, desværre ikke endelsen «-form» for alle bojningsformer, 
men bruger forskellige endelser ved de forskellige ordklasser 
og anvender da de også tidligere af somme (og i den senere 
tid af Mikkelsen og Matzen) brugte navne, der ender på 
«-fald»: «nævnefald» og «ejefald» (Mikkelsens «tillægsfald», se 
nedenfor). For dem, der tænker noget ved dette «-fald», 
træder det vist i forbindelse med vendingerne «i så fald», «i 
hvert fald» o. s. v., hvor det betyder «tilfælde»; det er opkom- 
met ved oversættelse af latinsk «casus>, der her vist allerede 

i oldtiden er taget i denne betydning «tilfælde» ^). Mikkelsens 
navn «tillægsfald» påpeger med rette et fællesskab i funktion 
mellem -s-formen og tillægsordene (adjektiverne), men falder 
meget underligt i mange tilfælde, nemlig omtrent de samme, 
li vor «ejeform» støder mest, og det undrer derfor i bøger 
som Mikkelsens, der ellers så stærkt anstrenger sig for at 
liolde på alt det traditionelle, at finde så meget sat ind på 
just denne forandring*). 

123. Formerne konen, bordet, konerne, bordene kaldes 
ofte under ét for «bestemthedsformer»; måske var «be- 
kendthedsf ormer* bedre, da man på en noget anden måde 
siger, at et ord er nærmere « bestemt » ved ét eller flere til- 
fojede ord; i denne betydning er i forbindelser som «konen i 
liuset* ordet konen «bestemt» ved i huset, medens det uden 
denne eller lignende tilfojelser står «uden nærmere bestem- 
melser* ; — så er det ikke heldigt at tale om « bestemthed« 
også ved de her omhandlede former. « Bekendt* passer også 
ganske godt på de 4 hovedsider af disse endelsers anvendelse, 
nemlig: 1) solen (den velbekendte og eneste), 2) konen (den 
tidligere nævnte), 3) ræven (den velkendte dyreart), 4) «med 
hatten på hovedetT> (hvor hverken hat eller hoved forud er 
nævnte, men erfaringsmæssigt forudsættes). Navnene »fælles- 
ko n» og «intetk6n» for -n-forraen og -/-formen er værdiløse 
og burde forsvinde, i alt fald fra begyndelsesstadiet. Ved 
«kon» forstås på almindelig dansk forskellen mellem han og 
han, som jo netop intet har med denne forskel at gore. 
Nogen værdi får hine navne forst ved sammenligning med frem- 
mede sprog, hvor en virkelig konsadskillelse findes. — (Om 
den meget almindelige, hojst mærkelige betegnelse af disse 
endelser som »navneordenes bestemte kendeord* se § 285, 
hvor også mærkelige ordformer som havs-ens (bund) o. lign. 
forklares.) 



*) Men næppe oprindeligt: det græske <ptosis». hvorefter det er 
oversat, har næppe nogen sinde betydet »tilfælde«, men her ligger vist 
et andet billede til grund (eller flere forskellige). 

*) Overgangen mellem -s-form og adjektiver føles især i tilfælde 
som f. eks. «en pokkers karb, <en stakkels mand* (= en ulykkelig m.). 

H. G. Wiwel : Sproglære. 7 

124. Imidlertid bojes jo ingenlunde alle substantiver så- 
ledes som det her anførte ord, ø. Navnlig dannes flertals- 
formen på en mængde forskellige måder. En overskuelig 
ordning af disse er ikke let at give. Her er der gået frem 
efter følgende grundsætninger: til øverste inddelingsprincip er 
taget endelserne, — derunder kommer: lydenes fonetiske sted, 
om dette bliver uforandret eller ikke^) (den foranderlige lyd 
er kun i ét ord, nr. 11, en konsonant, ellers en vokal) — der- 
under igen: lydenes længde, om denne bliver uforandret, eller 
om en lyd tiltager eller aftager eller endog helt bortfalder, 
— og derunder igen « stødet*, om der i denne henseende ingen 
forandring sker i flertalsformen, eller om denne medlyd træder 
til eller forsvinder, — endelig til sidst i hver afdeling: forbin- 
delse af flere af disse forandringer i ét ord. — Herefter 
skulde det da se således ud (de tilfojede tal betegner det 
antal ord, jeg har fundet unde;' hver klasse, lavest regnet^): 
A) med endelsen -er: 

I) 1) uden anden forandring: ø, øer (således utallige ord, 
deriblandt alle på -Aerf, -skaby -ri og de fleste på 
-ing, -ning, -Ung) 

2) med vokalforlængelse: gud, guder (2) 

3) med tab af en trykløs vokal: middel, midler (de 
fleste på -el og nogle på -en) 

4) med «stød» i flertalsformen: nød, nødder (næppe 20) 



^) Derimod er her ikke gjort adskillelse efter de forskellige slags 
«oiiilyd>, da denne forskel forekommer mig mindre principiel end de 
andre. Der var altså mulighed for ad denne vej at få adskillige klas- 
ser til, flere eller færre, alt efter som lydenes fonetiske karakter be- 
stemmes mer eller mindre noje; men i alt fald vil fra kraft (nr. 8) 
udskille sig: bog — rod — rå, tå — hånd (der har en anden d-lyd 
end rå og tå) — ko, so, klo (ja efter den almindelige udtale skiller 
kør og klør sig ud fra søer); — fra fader (nr. 20) skilles: moder og 
datter^ fra mand (nr. 25) barn — det var 8 klasser til. På en anden 
måde skiller bjerg og dværg sig fra dag (nr. 17), idet disse ord har et 
længere r i flertal end i ental. 

^) Dog har jeg allerede så mange gange måttet gore det om, at 
jeg kun med stor betænkelighed og alene for princippets skyld kom- 
mer frem med det. 

5) med tab af «stød» i flt. : dyd, dyder (33) 

6) med vokalforlængelse og «stød» i flt.: ja, jaer (4) 

7) med tab af «stød» og af en trykløs vokal i flt.: 
seddel, sedler. 

II) med lydforandring, 

a. i vokalen: 

8) uden andre forandringer: kraft, kræfter (14) 

9) med vokalforlængelse: stad, stæder 

10) med vokalforkortelse: fod, fødder (2) 

b. i en konsonant: 

11) uden anden forandring: bræt, brædder^). 

B) med endelsen -r: 

12) uden anden forandring: kone, koner (de utallige 
på -e) 

13) med vokalforandring og «stød» i flt.: bonde, bønder. 

C) med endelsen -e: 

I) 14) uden anden forandring: hest, heste (alle på -dom^), 
mange på -er samt 23 andre) 

15) med vokalforlængelse: hav, have (8) 

16) med tab af trykløs vokal: himmel, himle (9) 

17) med tab af «stød»: dag, dage (130) 

18) med tab af «stød» og af vokallængde: nar, narre 

19) med tab af «stød» og af en trykløs vokal: ager, 
agre (7). 

II) 20) med vokalforandring samt tab af trykløs vokal: fader, 
fædre (3)^) 



^) Her skrevet efter den almindelige udtale med kort æ og derfor 
(ifølge almindelig retskrivning) med -dd, medens Såbys ordbog har 
bræder, som om æ var langt. 

^) I manges mund mister ordene på -dom «stød» i flt, ligesom 
det usammensatte dom (nr. 17). 

*) Endnu storre bliver forskellen her imellem entals- og flertals- 
formen, når man i ental går ud fra den almindelige udtale med bort- 
faldet -d- i fader og moder^ samt ofte med forkortet a og o. Derimod 
tror jeg, at der i m i n udtale af disse ord er to stavelser, hvoraf den 
sidste kun indeholder et r, men med selvstændigt stavelsetryk, som 
synes mig at mangle i svensk og norsk — og også i dansk i forbin- 

7* 

21) med de samme to forandringer og desuden med 
forkortelse af rodvokalen: broder, brødre*). 

D) 22) med endelsen -n: øre, øren. 

E) 23) med endelsen -ne for entalsformens -e: oje, ojne. 

F) uden endelsetillæg i flt. : 

24) uden anden forandring (altså ens i begge tal) år (115) 

25) med vokalforandring: mand, mænd (2) 

26) med vokalforandring samt tab af vokallængde og 
«stød»: gås, gæs. 

(Flertalsformen øksne af okse er forbigået som forældet. 
Ej heller er der taget hensyn til forskellen mellem enkelt og 
fordoblet konsonanttegn, f. eks. i ven og venner ^ himmel og 
himle, da dette blot beror på en retskrivningsvedtægt og den 
dobbelte konsonant lyder ganske som den enkelte.) 

Hertil kommer endnu særlige bojninger i fremmedord, 
hvoraf de vigtigste er: 

27) professor, professorer (hvor trykket er flyttet fra e til 
o, der så bliver langt); 

28) verbum, verber; 

29) radius, radier; 

30) dosis, doser, — og endnu nogle få (f. eks. eksamen, 
eksaminer o. lign.) — foruden bojninger, der helt ud 
hører hjemme i et fremmed sprog, men er så al- 
mindelige i dansk tale, at de til en vis grad kan siges 
at tilhøre vort sprog, f. eks. faktum, fakta; leksikon, 
leksika; ton, tons; her er det naturligvis umuligt at 
sætte nogen grænse. 

125. Ser vi nu hen over alle disse mange måder, hvorpå 
danske substantiver kan danne flertalsform, så er kun 3 af 



delser som «-far 'Nielsen», hvor far rigtignok sædvanlig er fortrængt af 
det tyske fatter; desuden farlil, morlil (eller -lille). NB <nej, min fa*r* 
med lang vokal og cstød«. 

^) Også i dette ord bortfalder i almindelig tale -d- i entalsformen 
samt foran egennavn ofte vokalens længde; ikke sjælden lyder det 
som én kort stavelse f. eks. bror Peter o. s. v.; brorlil eller -lille. Fler- 
talsformen med langt ø (hvorved dette enestående ord kommer i klasse 
med fader) tilhører vist kun hdjtidelig stil. 

dem endnu « levende«, d. v. s. i stand til at drage nydannede 
og nyoptagne-^) ord til sig; disse er nr. 1, 12 og 14 (-er, -r 
og -6, alle uden videre forandring). Af disse tre klasser er 
atter de to sidste indskrænkede til ord med visse endelser, 
nemlig -r til ord med trykløst -e f. eks. turbine-r; «vi har to 
Dusine-r (kvinder ved navn Dusiné) her i sognet», — -e fojes 
kun til dem med trykløst -er, f. eks. to ketsjer-e; Heg elianer-e ; 
to Teisner-e (personer med navnet T.); — alle andre nye ord 
eller navne får -er. 

Af de «døde» flertalsklasser omfatter de fleste kun ganske 
få ord, 7 endda kun hver ét. At slige småklasser alligevel 
kan holde sig uden at blive opslugte af de levende, har her 
som andensteds sin forklaring i, at de få ord, de omfatter, 
forekommer så meget des hyppigere i talens løb og deres egen- 
heder derved holdes ved lige i erindringen. 

126. Barnebarn har i flt. borneborn, — bondegård: bønder- 
gårde (thi en gård ejes som regel kun af én bonde, flere 
gårde af flere bønder). Flertalsformen kan vakle uden betyd- 
ningsforskel, f. eks. to stære (uden «stød») eller stærer (med 
«stød»)*), — eller hver flertalsform kan have sin betydning, 
f. eks. flere knæ på et strå, knæ(d)r på benklæder, på et 
levende væsen knæ eller knæ(d)r; Danmarks lande og vande, 
men: «skylle noget i 3 vand^^ ; «kært barn har mange navnen, 
men: «nu har jeg i dag syet 10 navn (= navnetræk) på mit 
udstyr* ; en rad i betydningen «gavtyv» har rade, ellers rader; 
ofte: buddingforme o. lign., ellers: former., ordet mand har i 
forskellige kredse og anvendelser 4 flertalsformer^): 1) den 



^) En vigtig klasse af disse er de mange personnavne, stam- 
mende fra alle mulige sprog, der stadig gor fordring på at få dansk 
flertalsform. 

*) Ligeledes de bekendte dobbeltformer af folkenavne f. eks. Russere 
og -ser, Persere og -ser; i Bahnsons etnografi anvendes stadig de korte 
former (uagtet der er mulighed for forveksling, nemlig med flertal af 
en rus (ung student) og en perse); det kommer vel fra den tvetydige 
bekendthedsform Russerne. (Vist altid Angler, Saxer, sideordnet med 
Jyde-r.) 

^) Ja næsten 5, idet formen manderne (uden «stød>)^ når man 
taler til små bdrn, er så almindelig, at den næsten har et slags borgerret. 

sædvanlige: mænd, 2) (500) mand (egentlig entalsform, § 127 
slutn.), 3) i sømandssprog : manne! 4) hos jævne folk ofte : mænder, 

— Om manglende entals- og flertalsformer se § 135. 

127. Endelig er det værd at omtale, at vi i mange til- 
fælde vælger entalsform, hvor der var mindst lige så megen 
anledning til at bruge flertals form (og hvor andre sprog, som 
latin, også i mange tilfælde bruger den); navnlig sker dette, 
hvor noget gentages, f. eks. «han slog dem i hovedf/> er hyp- 
pigere end «i hovederne«; ligeledes: «han tog dem ved hånden* 

— «ved hænderne* vilde betyde: hver ved begge hænderne; 
«man har historier om hunde, som er døde på deres herrers 
grave» falder vist tungt for de fleste; altid: «lste og 4de regi- 
ment*, ikke: regimenter; «holde alle mennesker for nan, ikke: 
narre (det vilde betyde: anse dem for narre); man vogter sig 
ikke altid for misforståelse: «min og min faders hest* kan 
være både én fælles hest og én for hver. — Omvendt kan 
flertalsformen undertiden føles som tegn for en samlet forbin- 
delse eller masse ^), hvilket træder frem i andre tilhørende 
ord, navnlig adjektiver, f. eks. « begge dele er tvivlsom/* (ikke 
-me); «kun 50 kvadratmil er opdyrke/* (ikke -de); »rødspætter er 
god/.'» ja endog med flere subjekter f. eks. «brød og smor er 
meget dyr/». Et ejendommeligt udslag heraf har vi i det jydske 
udtryk «han tar mit sager*, hvor sager gennem den særlige 
betydning «gode sager* er gået over til at føles og behandles 
som = «et gode*, — ligesom man siger: «det er sager!* = 
det er udmærket! — Ved noje forbindelse af et mængdes- 
eller masseord i entalsform og et andet ord i flertalsform 
vinder flertallet sejr (selv om det udelades), f. eks. en mæjpgde 
(mennesker) blev syge; den slags (maskiner) er ikke gode; 
resten af dem var syge; det ene par (sko) er for små, det 
andet for store; et mindre antal (cigarer) var ganske gode 
(hvor der tænkes på de enkelte cigarer, men: «et mindre an- 
tal er tilstrækkelig/*, hvor der kun tænkes på tallet). Usikker 



^) Det stik modsatte heraf er den jydske sprogbrug at opfatte 
massenavne som flertal f. eks. mange grød, fløde; <nu kommer de* (ikke: 
den) om hoste. 

er talfølelsen i *det par mennesker* eller «de par mennesker » 
(= de få m., men altid *det par sko» om et par i egentlig 
betydning; «rf6 par sko» vilde betyde: flere par), ligeledes i: 
^det (eller de) halvandet år» men vist altid: »halvandet lykkelige 
år; mine (eller min) halvtredie krone (næppe: kroner); 63 V* 
side (eller sider); 1001 krone eller kroner» (men fastslået i: 
«1001 nah). — Entalsformens brug i «10 øre* o. lign. (und- 
tagen af ord på -e; 10 kroner, tommer) er bekendt. 

128. Bekendthedsformerne dannes ikke altid alene 
ved tilfojelse af -en, -et, -ene eller -n, -/, -ne (-n og -/ kun efter 
trykløst -e, f. eks. kone-n, rige-t, men -ne i flertal også efter 
andre try kløse stavelser, f. eks. koner-ne), men der kan også 
indtræde andre forandringer, dels forstærkelse i bekendt- 
hedsformen, idet denne får «stød>, f. eks. bud, budet, budene 
(de 10 bud); eller både «stød» og vokalforlængelse, f. eks. slag, 
slaget, slagene; — dels svækkelse, idet en trykløs vokal bort- 
falder enten inde i ordet, f. eks. middel, midlet; himmel, him- 
len^); i flertal kun ved våben (= entalsformen), våbnene, — eller 
ved flertalsendelsen -e, f. eks. bager-e, bager-ne: vi føler her 
en rytmisk lov, der kræver hverken mer eller mindre end én 
trykløs stavelse foran -ne og for at opnå dette tilfojer eller 
bortkaster et -e-, selv uden hensyn til tvetydighed, når f. eks. 
apotekerne både kan betegne flere apotek-er (af: et apotek) og 
flere apoteker-e (af: en apoteker). 

129. Også ved -n-formen og -/-formen findes vaklen, så 
samme ord danner både den ene og den anden — eller 
ved tilhørende ord viser sig som hørende til begge de to 
klasser, dog vist i reglen med forkærlighed for den ene eller 
den anden form i visse forbindelser, f. eks. vist hellere bly- 
ante-n end -/, men ellers i flæng: en blyant og et blyant; en 
og et slags, minut, men altid: «af slagsen, på minutten*; «på 
vid gabT> (ikke: vid-O, men ellers altid: gabet; fransk-en (med 
«stød» = det franske sprog), «på sin fransk», «jeg kan min 



^) Om dd, mm og d, m o. s. v. se § 119 slutn. Dog beholdes disse 
€er meget ofte (NB. vist altid: i reglen = «for det meste*, ellers både 
regelen og reglen). 

fransk* (= min lektie i fransk), men: «jeg har glemt mit 
fransk* (= mine kundskaber i fransk); log-en om en portion 
log, men om et enkelt log: log-et; ligeledes støv-et som stof 
(også poetisk: »støvets b6rn»), men: sikken en støv» om en 
given støvmasse; ofte i bynavne: <han med sit Århus », <det 
kære Århus»; men: «i min tid var Århus ikke så stor (ikke: 
stort) som Odense; nu er den st6rre», og således altid den 
visende tilbage på et bynavn, men om lande, selv om disses 
navne ender på -en, i alle stillinger de/, f. eks. «de/ hoje 
norden; det Qerne Persien*; ofte den pegende hen på et 
dyr af t-klassen, f. eks. «hvor den er sød, det lille lam!* — 
Ofte er, som bekendt, de to former bærere af forskellig 
betydning, f. eks. et fingerbøl i egentlig betydning, men en 
fingerbøl om blomsten; («e/ gang ben*, ellers: en gang). — 
Stundom findes denne forskel mellem stamord og afledsord, 
f. eks. et slem/ spild af tid, men: en slem tidsspilde. — Ikke 
sjældent skyldes forstyrrelsen et tilhørende ord, f. eks. en del 
af rejsetoje/ blev vådt^; ^den slags dyrplageri er meget almin- 
delig/.* — Meget ofte kommer vaklen og forandring på dette 
punkt fra ensbetydende ord, f. eks. øllebrød-en (efter: maden?) 
men: dm eller dit øllebrød; dit sande gavn, men: til stor gavn 
(efter: nytte, skade?); spoge/i, en grov spog, men: «det er mit 
spog* (efter: alvor?) ^); ligeledes: «jeg tror, menneske/ er gah 
(ikke: galt, — efter: «han (hun) er gal*). Somme af den slags 
ting er i fremvækst, f. eks. «e/ akt, et circus* (efter: et drama, 
et teater?), andre er rester fra gamle dage, f. eks. skolefond-en^ 
ellers: et fond, Carlsbergfonde/. 

130. Særligt skal endnu fremhæves et moment, der 
virker til udbredelse af /-klassen, nemlig en tilbojelighed 
at overføre ord, der betegner en masse, til denne klasse, 
selv om ordets egen særlige bestemtform er -n-form. Noget 
af dette har vi vel allerede, når man siger: «e/2 snaps er godt 
for alt,* hvor der ikke tænkes på den enkelte snaps, men på 
snaps i almindelighed; og overalt siges: noget (eller: meget) 



^) Herom findes meget i prof. Fr. Dahls afhandling i «Vor Ung- 
dom 1888: «Fra Sprogets Hverdagsliv.* 



SUBSTANTIVERNE. 105 

mad, mælk, snak, sæbe o. s. v., skont det altid hedder: mad-en 
o. s. V. ; men her går man nu i Østjylland videre end på Sjæl- 
land og siger f. eks. et stykke kold/ steg, noget lækker/ mad*), 
al/ de/ frugt o. s. v., ja: al/ frugten, idet man overfører -/-for- 
men også på adjektivet, hvilket er sjældnere på Sjælland, 
hvor man dog siger: «noget god/ snak» (dog dette måske efter: 
vrovl?), medens man selv i Jylland næppe vil høre f eks.: 
«noget sød/ mælk» *0 (dog høres i Jylland, i alt fald tiere end 
på Sjælland: «giv katten det mælk», men i hele landet «de/ 
forbandede matematik*^)). Substantiver, der betegner personer, 
står ofte på en egen måde midt imellem n- og /-klassen, idet 
bekendthedsendelsen samt noje tilknyttede ord har -t-form, 
men Qernere ord (adjektiver) ikke, f. eks. et ny/ postbud, post- 
bude/ er syg (ikke syg/); de/ sølle bæst, bæste/ er fuld (uden 
-/); ligeledes: « de/ europæiske Rusland », men ofte: »Rusland var 
ikke sen til at slutte fred» (en magt opfattet som en person). 
131. Egenheder ved -s-formen. Det mærkeligste er 
her -s-formens ejendommelige evne til at knytte sig til en hel 
ordgruppe. Her har vi forst det overalt forekommende til- 
fælde, at en gruppe af ord, hvor hvert af ordene indeholder 
en indskrænkende bestemmelse til det følgende ord, kun fojer 
'S til det sidste, skont under andre omstændigheder også 
ethvert af de andre kan få det, f. eks. « disse to gamle mænds 
(penge), » hvor man kan borttage de sammenhørende ord ét 
for ét bagfra, medens -s stadig springer over på det, der 
bliver det sidste, altså: « disse to gamles (penge); disse tos 
(penge); disses (penge) », — andre sprog, hvor følelsen for 
forholdsformer er mere levende, f eks. latin, vil have dem 
alle i «genitiv», f. eks. «horum duorum vetustorum virorum 



*) «Det er ikke noge/i lækker mad» vilde betyde det samme som: 
«det er ingen lækker slags mad» eller: <den mad der er ikke lækker >. 

') Dette måtte i alt fald betyde c mælk med sukker i> eller lign., 
i <sød mælk» har sød en ejendommelig betydning («uskummet>), som 
det kun har i denne forbindelse (smlign. A. F. Pott's ord, se § 100 
mod slutn.). 

*) Dette grænser op til: « mange vilde folk finder en pind gennem 
næsen smuk/» (= det at have en pind gennem næsen). 

(pecunia)». Dette er som bekendt fast og gennemgående regel 
på dansk; men mindre regelbunden er anbringelsen af s ved 
andre slags forbindelser. Bekendt er atter her « kongen af 
Danmark« brystsukker, » hvor det mere gammeldags svensk 
endnu har «kungens af Danmark* ^) og ældre dansk ^kongens 
sdn af Engelland,« medens vi nu siger « kongen af England« 
s6n»; nær herved står: <i en af vore forste taleres mund,» 
og af denne slags forbindelser træffes stadig adskillige mer og 
mindre dristige, undertiden komiske, f. eks. « karetmager her i 
byen M. Hårs bo; selskabet for de skonne videnskaber« pris 
(Dania 1900, s. 108*)); på bestyrelsen for de lærde skolers 
lærerforenings vegne; væveren nede ved søens dreng; grænse- 
landskabet mellem Slesvig og Holstens bebyggelse; den konge- 
lige livgarde til fods musikkorps » (-s i fods gælder dobbelt! 
se reglement ved Frederik d. 7des begravelse). — Således har 
vi for længe siden fået «de andres» og hører nu bestandig 
tiere «vi andres, I gamles, I tos,» medens -s-formen af «en af 
os (jer)» endnu er et uløst problem (se § 239). Ved disse og 
lignende forbindelser går man ikke af vejen for en lille tve- 
tydighed, f. eks. « nogle af kongernes navne » kan betyde både: 
alle navnene på nogle af kongerne og: nogle af navnene på 
alle kongerne; ligeledes: «to af disse mænds heste* (og vel 
også: «to af deres hatte*?). — En anden art forbindelser med 
« omfattende -s-form » er f. eks. «en og (eller) andens, den og 
dens, slægt og venners glæde*; « religionen og særlig kristen- 
dommens stilling* (Chr. Møller); «du vort håb, de små og 
svages* (Hostrup: Senere Erindringer s. 131); nu almindeligt 
« Hansen og Magnussens læsebog,* medens det i min skole- 
tid hed «Bergs og Møllers latinske læsebog*; — lidt ander- 
ledes: «fra det 17de til det 19de århundredes begyndelse.* — 
Et andet bevis på den svækkede følelse for forholdsform har 
vi i «for Peters skyld, den stakkel* (uden -s ved stakkel, me- 
dens man i «på min faderfs^ den gamle greves vegne* kan 
have -s-form to gange eller lade den sidste gælde for hele 



^) Således i skrift; i talen i alt fald meget almindeligt som på 
dansk. 

forbindelsen). Formens dannelse er ganske mekanisk ved 
tilfojelse af -s; andre forandringer findes kun i faste forbin- 
delser med småord, f. eks. (til) 5øs, livs (med tab af « stødet » 
og vokallængden i sø og liv); (til) kojs (med tilvækst af «stød» 
og forlænget vokal, men tab af det sluttende -e i koje). 

Fremdeles må mærkes de i visse faste forbindelser frem- 
trædende former med dobbelt s, f. eks. «på hav-s-en-s bund» 
(samt f. eks. «hjertens (ven)» ved siden af hjerte-t). Her er 
måske et af de punkter, hvor den positive sprogbetragtning 
føler mest trang til den historiske sprogvidenskabs oplysninger. 



II. Substantivernes forbindelser med andre ord 

[132] deler sig i to afdelinger: 

A) -s-formernes forbindelse med andre ord, nemlig: 

1) med andre substantiver: 

a) tilfojede i forbigående foran dette, medens sætningen 
ellers handler om andre ting. Således antydes kun i al alminde- 
lighed en forbindelse eller sammenhæng; af hvilken art denne 
er, må fremgå af de muligheder, som de to ords glosebetyd- 
ning åbner, og disse kan da være af hojst forskellig art, f. eks. 
mandens gård (ejendom i snævreste betydning), mandens me- 
ning (kunde kaldes «subjekts-ejeform», da det forudsætter sæt- 
ningen: «manden mener»), byens erobring (måske «påvirknings- 
ejeform*^) efter sætningen: «byen erobres*), en klædes frakke 
(•stoffets ejeformO, Anholts land (landet og Anholt er her ét 
og det samme, altså: « enheds- eller identitets-ejeform»?), men 
i en mængde tilfælde er det vanskeligt i et enkelt ord til- 
fredsstillende at angive forbindelsens art, f. eks. koens horn; 
Blichers noveller; en mils vej o. s. v. (Matzen s. 190—91 har 
25 underafdelinger). Lige så god en tanke- og sprogøvelse 
det da er at klare sig og i klare ord udtale, hvad der i det 



*) Det almindelige navn « genstands- (eller tobjekts-) ejeform* 
taber sit værd, når begrebet «genstand> (< objekt*) ved verbet må op- 
gives. 

enkelte tilfælde betegnes, lige så skadeligt er det at ville tvinge 
alt muligt ind under slige rubrikker og navne som de oven- 
nævnte, som derfor helst kun bor benyttes rent lejlighedsvis 
og nærmest for morskabs skyld. — Hvor ordbetydningerne 
åbner flere muligheder, må sammenhængen vise, hvilken der 
menes, f. eks. Peters brev kan betyde både et brev fra Peter 
og et brev til Peter samt til nød: et brev (f. eks. fra Napo- 
leon), der tilhører Peter. — En grammattisk kendsgerning er 
derimod forskellen mellem: «en 10 dages uafbrudt sejlads« og: 
« gæssenes uaf brudt-e skrigen*; betydningsforskellen er let nok 
at se her (ubojet adjektiv efter tidsbestemmende -«-form), men 
måske mindre let at begrænse; om der kan findes på et navn 
derfor, er ligegyldigt. 

b) -s-formen kan tilfojes til substantiver ved hjælp af 
visse verber, især er (og bliver), så at sætningen væsentlig 
kun handler derom, f. eks. «gården er faders* ; i denne stilling 
fmdes den dog næppe undtagen i snævreste ejendomsbetydning 
samt om legemsdele o. lign., f. eks. « hornet er koens* (mest, 
hvor det er skilt fra koen), « stemmen er Jakobs, men hæn- 
derne er Esaus,» og om enkelte andre nære forhold, især 
mellem en person og noget fra ham udgående, f. eks. »skriften 
er Peters* ; — « brevet er Peters* vil næppe bruges om et 
brev fra Peter; « erobringen er byens* er udansk. 

2) knyttet til visse småord, f. eks. «under vejs*; her er 
forbindelsen så noje og tillige så skarpt begrænset, så man 
fristes til at føle og skrive dem som ét ord. 

3) sjældnere i temmelig faste forbindelser med andre ord, 
f. eks. ^fandens ubehageligt* om en hoj grad. 

133. B) formerne uden -s fojes uden hjælp af småord 
(umiddelbart) 

1) til verbet som subjekt eller som biled (se kap. I). 

2) til andre substantiver på to måder: 

a) med et ophold (angivet ved tegnet «komma>) imel- 
lem, f. eks. «N. N., byens rigeste mand* eller: « byens 
rigeste mand, N. N.»; her er det to navne på ét og 
det samme, der forbindes; 

b) noje forbundne til én trykgruppe, hvor det forste 
mister tryk, i to betydninger: a) »-snedker N. N.», 
/8) «et -glas vand.» 

a og b har man kaldet « samstilling«, en meget tydelig 
betegnelse af det rent udvortes forhold; nu bruges mere 
«navnetillæg» (om a og b a) og «artstillæg» (om b/8); begge 
dele må jo forstås med forbehold, som forkortelse af »umid- 
delbart samstillet navnetillæg»^) og »umiddelbart sam- 
stillet artstillæg.» 

c) i enkelte faste forbindelser uden tab af tryk på det 
forste ord, f. eks. Roskilde domkirke; forste ord er da altid 
et stednavn, og betydningen er noget forskellig, ofte den samme 
som -s-formens^, f. eks.: Roskilde rejer, men: Frederikshavn-s 
rødspætter; i andre tilfælde nær ved de nysnævnte forbindelser 
under ba, f. eks.: Elbo herred, Aalborg by (= byen A.), 
Hvorup by og sogn ; — imellem begge slags tilfælde står : Sorø 
amt o. lign. 

3) til alle^) andre ordklasser, ligesom til verberne (§ 105) 
som bibestemmelser i forskellige henseender, alt efter glose- 
betydningen, f. eks.: «tre tommer storre; to gange to; to timer 
f6r», o. s. v. samt i vidtløftigere forbindelser, der hører hjemme 
i skrift, f. eks. af «en eller anden sagen uvedkommende grund » 
o. lign. (== en grund, som er sagen uvedkommende), — at 
ville sondre slige tilfælde i »genstandsled« og »hensynsled* er 
lige så unaturligt her som ved verballeddet. I tilfælde som 
»være en værdig, være en noget skyldig« kan bileddene lige så 
godt og måske rettere opfattes som hørende til verbet, — eller 
til begge ord under ét, f. eks. »være sin familie bekendt«. 



^) Et navnetillæg tilfojes ofte middelbart ved nemlig. 

*) Muligvis kunde disse forbindelser udgå fra fordums »ejeformer« 
med andre endelser end -s, deriblandt også sådanne som: »Marie eller 
Nicolai (kirke)*, hvor den latinske »ejeform« lyder ens med navnets 
grundform på dansk; omvendt kan også sådanne stednavne, der altid 
ender på -«, f. eks. Århus domkirke, Horsens borgmester, have medført: 
Sæby kirke, de Sundby drenge o. s. v. 

*) »rundt« sagt; strengt taget må nok pronomenerne undtages. 

(Om substantivernes tilknytning til andre ord ved hjælp 
af småord se § 109). 

134. Til substantiverne kan så igen fojes andre ordklasser 
som nærmere bestemmelser: 

1) bojede ord (adjektiver), f. eks. *^god mælk, godt brød, 
gode mennesker» (de tilfojes på flere måder, se § 140). 

2) ubdjede ord, f. eks. « huset her henne; kun fader; også 
kongen; netop fredag; snak frem og tilbage.T^ 

3) Om «den goren-vr6vl» o. lign. se § 164 under teksten. 

135. Ufuldkomne substantiver. 

Foruden de « fuldkomne« substantiver, som har alle de 
her nævnte egenskaber i form og i forbindelse, er der en 
mængde « ufuldkomne », der mangler flere eller færre af dem. 
A) Ufuldkomne i form: 

1) Uden entalsform, f. eks. penge^), smor (med langt 6 og 
«stød»). 

2) Uden flertalsform; af dem er der på dansk en påfal- 
dende stor mængde, f. eks. lonj dåd, rus, Jul, tro, arv o. s. v. 
Mange ord er der aldrig anledning til at sætte i flertal, f. eks. 
hørelse, ved somme erstattes flertalsformen af beslægtede længere 
ord, f. eks. ved ret i visse betydninger af rettigheder (retter be- 
tyder jo enten flere domstole eller: flere slags eller portioner 
mad), ved trøst, håb af trøstegrunde, forhåbninger; i andre til- 
fælde undgås den, f. eks.: mangen en rus, dåd; tilbringe julen 
et sted mange gange; arve flere gange (for flertalsf. af rus, 
dåd, jul, arv) — og Qernere omskrivninger. — tak er kun fler- 
tal i « mange (tusind) tak!» 

3) Uden bekendthedsform, f. eks. levned, et hele, et gode 
(men nok: onde-t) samt en del ord på -en, de bekendte, der 
dannes af verber, f. eks. <tloven er ærlig, men holden besværlig* 
(se § 164 under teksten); i nogle ord på -en forkortes det 
dobbelte -en-en til et enkelt -en, f. eks. eksamen, margen, under- 
tiden prædiken (lignende forkortninger se § 226 slutn.). 



^) Dog: <^en billig penge; en skuepenge». 



SUBSTANTIVERNE. 111 

4) Omvendt findes f. eks. hælvt-en kun i bekendtheds- 
formen. 

Om der kan påpeges ord, der kun mangler -s-form, eller 
omvendt: som kun bruges i -s-form (NB. i fri brug, ikke blot 
i faste forbindelser som § 125,2), véd jeg ikke. (Fjerdingvej 
er vist helt ubojeligt, har i det hojeste en -s-form.) 

136. B) Ufuldkomne i forbindelse: 

Muligvis kan der her påvises ord, der ikke forekommer 
i en eller anden enkelt af de ovenfor angivne forbindelser; 
men mere påfaldende er de mange ord, der kun forekommer 
i nogle ganske få faste forbindelser, f. eks.: alle vegne — på 
mine (dine o. s. v.) vegne; i henseende til . . . — i den (så) 
henseende; tage vare på — tage sig i vare; af lave — i 
lave; være til rede — have (få, holde) rede på . . . — finde 
rede i . . . og måske et par til med rede; — en mængde fore- 
kommer endog kun i én forbindelse, f. eks. til hinder; med 
foje; i stikken; i tåget; i sænk; give slip, gore holdt; til 
troende; efter sigende (forlydende) ; have sit forblivende o. lign.; 
få nys om; i utide, i ulave; i forstningen, på sidstningen; i 
forvejen, i særdeleshed, af vanvare; på hældingen; til tåls; til 
ægte; i stå; i vove; komme og vidende har altid en -s-form 
foran sig (eller en dermed ensbetydende ordform som mit, 
vort.) Særligt mærkes de, der ved det ældgamle nordiske be- 
gyndelsesrim fastholdes til et bestemt andet ord, men ellers 
ikke forekommer, — dels med og (eller) imellem, f. eks. mål 
og méd (ellers kun i sammensætning: o]tméd), rist eller ro, 
— dels uden og, f. eks. slidder sladder, (ofte skrives de i ét 
ord, f. eks. dingeldan^re/). 



KAPITEL IV. 
Adjektiver« 

137. Denne ordklasse findes sædvanlig forklaret omtrent 
således: «Et adjektiv bestemmer (eller: hører til) et substantiv 
således, at det angiver en egenskab ved den ting, som sub- 
stantivet nævner, » — eller: «et adjektiv fojes til et substantiv 
for at angive o. s. v.» eller paa lignende måder. Men dette 
er utilstrækkeligt, navnlig når der siges: « hører til» eller « fojes 
til», da dette lige så godt passer på « bogens storrelseT som på 
«en stor bog» ; endogså udtrykket « bestemmer » er for ubestemt, 
da f. eks. i « dagen derpå* dagen også bestemmes af derpå. 
Nej, forklaringen er ikke klar eller fuldstændig, for man har 
påpeget og beskrevet de særegne midler, hvorved i det enkelte 
givne sprog tilknytningen sker. Vi får således (foreløbigt) 
en forklaring omtrent, som følger: 

«et adjektiv er et ord, som ved visse særegne 
midler (forskellige i de forskellige sprog) kan^) knyttes til 
et substantiv for at betegne en egenskab ved dette. ^) 



^) Når der ikke siges knyttes, mea kua /tan knyttes, så tager 
dette sigte på de nedenfor angivne tilfælde (§ 139 og 140), hvor et ord, 
der ellers har egenskaber til fælles med adjektiverne, ikke knyttes til 
et substantiv. 

*) Almindelige mennesker vil ikke misforstå dette; — men for 
de lærde og kloge bliver det vel nødvendigt at bemærke, at det ikke 
er en egenskab ved selve substantivet, men ved det, som substantivet 
betegner. 

138. I det danske sprog sker nu tilknjrtningen dels ved 
bojningsformer, dels ved ordstilling, stundom støttet ved tryk- 
forholdene. 

Adjektivets bojningsformer er følgende: 

1) hojy hoj-t — 2) hoj-e — 3) håj-ere, hoj-est, hoj-est-e samt 
4) -s-former af dem alle undtagen af hoj-est, — altså i alt 
11 former. 

1) « manden er Tiq/, huse/ er hojh viser, at grundformen 
og -/-formen knyttes til substantiver af n-klassen og /-klassen. 

2a) «7io/e mænd, hoje huse» viser, at -e-formen er flertals- 
form i alle tilfælde; — men 2b) «den hoje mand,» « Jensens 
hoje hus (eller: huse)» viser, at -e-formen også bruges i ental, 
nemlig som en bekendthedsform ^), ved substantiver af begge 
hine klasser^. I flertal er der altså ingen forskel på de to 
tilfælde, men adjektivet ender der i alle tilfælde på -e. 

3) « konen er hojere end drengen, men manden er hojest 
(eller: den hojeste) af dem alle* viser, at formerne på -ere, 
-est og -es/e er sammenlignings- eller gradsformer: -es/e bruges 
lige foran substantivet^), f eks.: «i (den) hojeste grad,» «et 
forste forsøg,* ellers -es/, f eks.: «det hus er hojest**). 

4) -s-formerne bruges ligesom substantivernes, men bi- 
drager ikke til den egentlige adjektiviske forbindelse med sub- 
stantiverne, idet et substantivs -s-form ikke blot gælder for 
substantivet selv, men også for et foranstillet adjektiv, f. eks. 
«de hoje huses ejer* = «ejeren af de hoje huse* (se § 131). 

139. Af forandringer, hvoriblandt flere ikke er synlige i 
skrifte), og hvoraf nogle kun omfatter et mindre antal ord, 
fremhæves: 



^) Den, man tiltaler, opfattes på dansk som bekendt, altså: a hoj-e 
herre ! » 

*) Samt i faste forbindelser, f. eks. «en skanne dag* (jydsk: «en 
slemme knægt*), og uden substantiv: «have noget til gode*. 

*) Samt uden substantiv, f. eks. «ens bedste^; i fast forbindelse: 
«have en til hedstef, 

^) Undtagelse: «på ældsU yngst gage; mest arbejde, flest penge » 
o. s. v. (nærmest at betragte som fast forbindelse, ligesom <ih6jest ojne*). 

^) Derimod har talesproget intet at gore med forskelle som m og 
mm i: tom, tomme (-re, -st-e), skummel, skumlere o. s. v., da enkelt og 
H. G. Wlwel : Sproglære. 8 

1) Foran -/ bortfalder lyden d (d) i nogle få ord, f. eks. 
solid-t, stupid-L 

2) Foran -/ bortfalder -/i i ordene: egen, megen, Uden 
(men ikke i: særegent) samt ofte i en mængde adjektiver, der 
er beslægtede med verber, f. eks. en bunde/i hund, et bunde/ 
får (om disse ord mere i § 179 ff.). 

3) -/-formen kan miste vokallængde og «stød», f. eks. blå, 
blåt^)\ i dette tilfælde bortfalder altid d (S) foran -/, f. eks. rørf, 
røt (i skrift beholdes d). 

4) Ord på trykløst -c/, -en, -er bortkaster det trj^kløse -e 
foran alle endelser med -e, f. eks. dunkel, dunkle, -ere, -estCé). 

5) -e-formerne (i begge betydninger) mister «stød» und- 
tagen i endel ord på trykløst -el, -en samt i adskillige på -sk, 
f. eks. skælmsk-e. 

6) Gradsformerne på -ere, -es/ og -es/e mister «stød» ^ und- 
tagen i de samme ord på -el, -en samt i h6jest(e)^). Ene står 
de fire ord lang, ung, stor, få, der alle har vokalforandring 
(æ, y, 6, æ) og mangler det forste -e- i alle gradsformerne 
(undtagen: længere, med den kortere form længer med «stød»*); 
længst(e), yngst(e) har bevaret grundformens «stød>, men stå rst(e), 
færrest(e) ikke; i færrest(e) er -r- trængt ind fra færre (nær 
har: nærmere, nærmest(e)). 

Mere af den slags bliver der jo, når man tager hensyn 
til mere afsleben udtale, f. eks. ri(g), rigt. 

Ganske ene står (en) anden (mand), (et) andet (hus), andre 
(mænd, huse) samt mangen, mangt, mange. 

140. Vi går nu over til ordstillingsforholdene ved 
adjektivets tilknytning til substantivet (og herunder kommer 



dobbelt konsonant i dansk kun adskilles i skrift, — ej heller med: 
broget, -ede og andre på -et, -ede, da både t og d her overalt betegner 
« blødt d* (d). 

^) Her er også vokallyden forskellig. 

^) Om fri, ny tillige taber vokallængde i frie, nye, friere, nyere 
o. s. V., er ikke let at afgOre. 

*) Også hojst uden e (vist kun foran andre adjektiver eller talord). 

^) Lignende former: fler (dog altid flere = adskillige), mer (dog 
altid: med mere), undertiden (i talesproget) heber (kort c og <stød»). 

Også trykforholdene i betragtning). Denne slags tilknytning 
kan ske (sml. § 128 om tilknytning af substantivets -«-form) på 
flere måder: 

1) i en sætning, der ellers handler om andre ting, og da 
atter : 

a) dels: i fast stilling enten foran eller bag substan- 
tivet; stillingen foran substantivet er den mest ejendommelige 
for adjektivet: her føles sammenhængen imellem adjektiv og sub- 
stantiv stærkest^), og stundom vokser de her sammen til én 
trykgruppe, idet adj'ektivet mister sit sædvanlige tryk, f. eks. « -lille 
'ven!» især i navne: «-hellig 'Anders* o. lign., eller i andre faste 
forbindelser med særlig betydning, f. eks. «-gronne lkranse» (af 
skovmærke, men ikke af andet gront), «en -ussel 'hyrde* (ussel, 
fordi han er hyrde, — men: «en ^ussel hyrde* er en, der 
passer sin hjord slet^)); — stillingen bagefter bruges mest, 
hvor der igen knyttes flere ord til adjektivet f. eks. «6jne så 
store som tekopper*; «med ojet så morkt i vrede*; — «med 
ojnene fulde (af tårer)*, og således ofte uden videre tilfojelse især 
efter et substantiv med bekendthedsendelse, f. eks. «med munden 
/u/rf> (= med fuld mund), «med hammere« hæveh (= med hævet 
hammer). Ofte skilles en sådan ordgruppe fra substantivet ved 
en pavse (der i skrift betegnes ved komma), f. eks. «en magnet, 
netop stærk nok til at . . . .*; «en damper, vistnok den storste, 



*) Fra adjektivets almindelige brug adskilles den indskræn- 
kende brug ved stærkere tryk og hojere tone på trykstavelsen, medens 
substantivet dæmpes ned, f. eks. «de 'frie Ta'tarer» (med ens tryk og 
tone) = Tatarerne, der alle er frie, men: «de 'frie Ta,tarer» = kun 
d e Tartarer, som er frie. (Derimod findes ofte ingen sådan udvortes an- 
tydning ved den art indskrænkning, som vi har i «det sydlige Sjælland« 
= den sydlige d e 1 af Sjælland.) — En anden ejendommelig brug af 
adjektiver kunde måske kaldes den forkortede brug, nemlig når f eks. 
(den senere biskop* (med samme tryk og tonhojde på begge ordene) 
betyder : den samme mand, som senere blev biskop ; dette er behandlet 
i Dania I [« sproglige kuriosas] af O. Jespersen. 

*) Hvor for, så, hvor står foran adjektivet, kan en (et) træde 
mellem dette og substantivet, f. eks. «for stor en jarl!* ligl. « mangen 
en mand*. (Om « sådan en, sikken en* se § 256). 

8* 

som ....»; «en trold(,) så grim som arvesynden* («en som 
arvesynden grim trold > o. lign. siges ikke på naturligt dansk). 

b) dels friere stillet, f. eks. *^glade sov nu hornene 
ind» eller: « hornene sov nu glade ind* eller: «nu sov hornene 
glade ind» — eller skilt fra det foregående ved pavse (og 
komma): « hornene sov ind, glade ved deres legetoj*; frem- 
deles: «X. 'fik skoene færdige^ (med tryk på fik); «jeg 'fandt 
dem dødssyge* (med tryk på fandt, når der er tale om et 
virkeligt fund; i betydningen traf er trykket mere svagt og 
usikkert); — «sit forsæt troQ rejste han samme aften.* 

2) i en sætning, der ikke handler om andet end eller i 
alt fald væsentlig går ud på at bringe adjektivet i forbindelse 
.med substantivet (hvilket gives til kende ved, at verbet mister 
sit tryk), f. eks. « portene -er (-bliver) l«orte, -males Iftru/ic, -står 
kibne; — den fugl må -kaldes \sort, de fugle -kalder jeg ^sorte; 
— det kan ikke -gores ^ugjort; — ulven -spiste sig l/næ/; — 
manden -spiller 'døt;, -ligger ^syg, -kom ^løbendey -blev siddende 
{blev = forblev), -går ^ledig, -sidder \ fængslet; tønden -løber 
'tom, træerne -hang l/ii/dc* ;— fremdeles : »-drikke sig (en) '/uW, 
-dømme en ^ fredløs, -tage fornuften \ fangen, -lade noget ^uom- 
talt, -søge noget for^ klaret, -føle sig for\ nærmet, -bede sig for- 
^skånet, -se sig ^gal på* o. s. v. ; <han -holdt dorene åbne 
(vinduet åbent),* cdorene må -holdes ^åbne*; — «han -fandt 
historien ^underlig*; «X. -fik (-havde, -gjorde) skoene ^færdige*^). 
Det sidste eksempel nærmer sig ganske vist for ojet til det 
med fik under Ib; dog er trykforskellen i rolig tale tydelig 
nok for et nogenlunde øvet øre og tilstrækkelig til at sondre 
tilfældet under Ib (med tryk på fik), hvor der menes, at en 
anden har gjort skoene færdige, fra det her under 2 (uden 
tryk på fik), hvor X. selv har gjort dem færdige; ligeså i 
eksemplerne med fandt betegner dette med tryk: virkelig at 



^) 1 'J^S i^å gore op^mærksom på . ...» o. lign. er substantiv- 
bileddet udeladt (f. eks. her: de herrer), fordi det enten er ligegyldigt 
eller klart af sammenhængen (derfor også: eder må -gdres op^mærksom 
på* ....); ligeledes: cenighed -gdr 'stærk»; herhen hører vel også: 
«-dele ^halot, -gore 'rc/if; -trække ^ blank; -g6re ^mat (i skakspil); hver 
torsdag -farves ^sort.^ 

finde eller træffe, uden tryk: at mene noget. I det hele be- 
tegner, som det ses, slige forbindelser: selv at være eller 
komme i en tilstand — eller at holde eller bringe noget i en 
tilstand samt at anse noget for at have en egenskab eller 
være i en tilstand. 

141. Imidlertid er der ved den her forsøgte adskillelse, 
der ikke grundes på tradition eller abstraktion men på de 
konkrete trykforhold, den vanskelighed, der overalt hæfter ved 
trykket som grammattisk mærke, nemlig værditrykkets og 
rytmetrykkets indgriben, idet de begge kan give trykløse ord 
tryk og berøve ord deres normale tryk. Rytmetryk skyldes 
det vel således, når verbet får tryk i «de gloser Ifalder mig 
så sværen og ofte i »for'holde sig roligT> o. lign. Og ved 
værditryk ^) kan i eksemplerne med fik (se ovenfor under Ib 
og 2) trykket ligefrem ombyttes, så at vi får tryk i (2) «jeg 

fik (virkelig) skoene færdige^ (ved at sy på dem til midnat), 
men mister det (ved naboskab med andre ord med endnu 
stærkere tryk) i (Ib) «lr/t^ -fik 'dine sko færdige » (men Jeg 
måtte selv sy mine). I slige tilfælde må meningen ene for- 
stås af den øvrige sammenhæng, og forskellen mangler alt, 
hvad der kan kaldes grammattisk betegnelse. — Ad denne 
vej synes også forklaringen at måtte søges på adskillige for- 
bindelser, hvor verbet har tryk, endskont betydningen ellers 
stemmer med de under 2 anførte; således siges mest: «han 
^vokser sig lA'd/i,^ vistnok af hensyn til den tænkte modsæt- 
ning: han var ikke kon fra forst af; «de forste mennesker 
skabtes ^gode^ (men blev siden syndige); «man i/07 ^^^^ ^dødT> 
(men han var levende); «du l/arfcr så hiskyldig^^ (men er det 
ikke). Hvor således et værditryk (modsætningstryk) er blevet 
til vane, kunde man fristes til at opstille en overgangsklasse 
imellem Ib og 2 eller en underafdeling under 2. 

142. Svarende til nr. 2 i § 140 træffer vi nu en hel del 
forbindelser, hvor adjektivet bliver ubojeligt (bortset fra grads- 
formerne på -erCf -est'Ce)) eller vakler, især endelsen -t, men 
også -c (som flertalsendelse) ; således siges altid: « fårene -går 



') Se den for omtalte afhandling i Dania for 1901, s. 35 ff. 

'/øs-c,» men: «han -slap fårene l/øs»; «vi -slap l/øs>; «s6nimet 
(sommene) er -gået l/ø«» f/ø«/, løse høres næppe ret ofte her) 

— «vi -gik l/ø« på dem»; «vi kan ikke -være det bekendh; «han 
-gjorde skøderne ^fash; «i5enderne -så sig ^nødt til at flygte* 
(ja ofte: var ^nødt til ...»); «jeg -har selv mine heste nødigt 
(<har I snart -spist ^fæi^ig?* er en lidt dristigere forbindelse); 

— sådanne forbindelser er fremdeles f. eks. -stille sig '/>/o/, 
-lægge noget l/?/o/, -gå l/a/>/, -løbe ^ løbsk, -fare li;i/d, -løbe 'ga/, 
-holde tæty -være ^ tjent med . . . ., -vokse l/h«/, -holde sig l/*a«/, 
-sætte fast; -gore nogen (sig) be^ kendt med, -blive sig noget 
bevidsty -have nogen \kær; de heste -er ikke meget henvendt; 
vi -var betænkt på; fårene -kom l«irfs/^). Drachmann er meget 
vilkårlig i sligt, Nansen og flere yngre forfattere skriver: «når 
vi -bliver ^gift* (uden -cj, Ottosen: «Sverrig var et af de lande 
i verden, der var '/W (uden -t) for statsgæld. » Undertiden er 
sligt indskrænket til visse forbindelser, f. eks. « Danmark -var 
(-blev, -gik, -slap) '/>•/ for . . .,» men: « Danmark er frit endnu. » 
I talemåden «det er ikke frit for, at» høres ofte fri for frit. 

Det samme kan træfles ved tilfældene under Ib, f. eks. 
«man så dem gå, fulgt af en stor skare» (uden -e); »billedet 
forestiller begge husene, set fra havnen » — og uden pavse, i 
fast forbindelse: «vi kommer tre mand 7iq/.» 

Denne bojningssvækkelse er et tegn på, at, som sagt, 
adjektivfølelsen ikke er så stærk i disse friere stillinger, som 
når det står foran substantivet; derfor træffer vi allerede her 
ord, som ikke ud fra den nuværende danske sprogfølelse med 
bestemthed lader sig henføre enten til substantiv eller til ad- 
jektiv, f. eks. «jeg har det ikke behov (det gores ikke behov)>; 
«jeg er skyld deri». 

143. Gennem bojningssvækkelsen sker i det hele over- 
gangen til: 

Uegentligt adjektiv. Således kan et adjektiv kaldes, 
når det ikke hører til et substantiv, og dette kan atter finde 
sted på to måder: 



^) Man prøve nu de nævnte udtryk -stille sig *blot o. s. v., idet 
man deraf danner .sætninger, hvor det til adjektivet nærmest hørende 
substantiv er flertal, og se så, om adjektivet får -e eller ikke! 

A) Adjektivet hører til et verbum eller et adjektiv, ja 
til ord af endnu lavere rang (småord, se kap. VI), f. eks. 
»hornene svarede munterh (hvis adjektivet hørte til bdrnenCf 
vilde det hedde muntre ligesom i: »hornene svarede nok så 
glades); »hornene ser godt ud> (men i en anden hetydning: 
»hornene ser^cfe ud»); »hornene var svært (eller: rigtig) glade » 
(ikke: svære, rigtige); «^ langt ud på natten,* o. lign. — Som 
det ses, har adjektivet i de fleste af disse eksempler endelsen 
-/; men ofte hruges grundformen, og således altid f. eks. »høre 
/e/7, bære sig sådan ad; han var nær væltet*. 

Grænserne for grundform og -^form i denne brug er 
meget vanskelige at drage; thi her spiller flere momenter ind 
imellem hinanden: 

1) Betydningen, nemlig om ordet står i sin grundbe- 
tydning eller i en svækket betydning, hvor så formens svæk- 
kelse følges med betydningens; f. eks.: »man sidder så magelig/ 
i denne stol, at man magelig kunde sidde og falde i sovn i 
den»; »du kan rolig bande på, at her sover man rolig/» ; 
»sagen er nu endelig/ afgjort* (= så den har ende), men: 
»sagen er da endelig afgjort* (= omsider), og: »du må endelig 
afgore sagen* (hvor endelig tjener til at gore anmodningen ind- 
trængende); »han arbejder stadig/* (= med stadighed), men: »han 
arbejder stadig i Ribe* (= endnu); — navnlig hvor ordet blot 
betegner en (for det meste boj) grad, f. eks. »maden er knap/ 
tilmålt,* men: »han kan knap stave* (= næppe); »han er dødelig/ 
såret,* men: »dødelig forelsket*; »han er I hel/ færdig,* men: 
»-hel tungt han efter sig foden drog* (mærk forskellen i trj^k!). 
Herpå har Axel Sorensen i en afhandling: »en lille bemærk- 
ning om de danske biord* i »Vor Ungdom* 1887, udk. i sær- 
tryk 1891^), samlet en del eksempler af litteraturen og der- 
ved afværget den forestilling, at det er »korrekt* her alle 
vegne at sætte -/, idet han uimodsigeligt har påvist en ube- 
vidst, altså ægte natursproglig, tendens. Men mere end en 
tendens er det heller ikke; så vidt gennemført, at det kan 



^) Hvorfra flere eksempler her helt eller delvis er lånte. 

kaldes en regel, har den ikke kunnet blive, bl. a. fordi den 
som sagt er stødt sammen med andre tendenser, der drager 
i begge retninger, både hen imod -/ og bort fra -t Selve be- 
stemmelsen: « grundbetydningen svækket til blot gradsbetegnelse> 
har jo også sine v.anskeligheder : forskellen kan være meget 
fin, f. eks. «forsvarsplanen er endnu ikke fuldstændige udviklet> 
(== i sit fulde omfang), men: «et fuldstændig^-/?) udviklet 
foster* (= fuldt) — er dette samme eller forskellig betydning? 
og skal »unødvendige^/?) stærk* regnes for at stå i egentlig 
betydning eller i svækket? og i « overordentlig, tilstrækkelig 
stor, betydelig(-t?) større* har vi ganske vist gradsbetydning, 
men det er tillige ordets oprindelige betydning og ikke opstået 
ved svækkelse. 

2) Det andet moment er forbindelsen, hvori disse ord 
står, nemlig: 

a) Det forekommer mig, at -/ oftere mangler foran ad- 
jektiver end foran verber, f. eks. «han skammede sig dygtig/^^ 
men: «han var dygtig stolt»^), «de udrustede ham rigelig/,* 
men: «den er rigeUg stor nok»; «jeg forstod ham kun halv/,* 
men: «han blev kun halv færdig* (det er klart, at vi her i 
tilfælde som «halv(-t?) forståede ord* og «hans ord blev kun 
halv/ forståede* har en overgang, der vil forhindre også denne 
forskel i at vinde fasthed). 

b) Ligeledes mangler -/ oftest, når ordet står i begyndelsen 
af en sætning som overgangsord fra det foregående, f. eks. 
»pludselig lyder der et brag,* — men: «det kom ganske plud- 
selig/* (sædvanlig og endelig står ofte således). 

Der kan vist derfor ikke med sandhed siges andet end, 
at dette -/ er vaklende, og ovenstående angivelser er heller 
ikke fremsatte som andet end et personligt indlæg, ikke med 
fordring på at være det »rigtige*. En gennemført adskillelse^ 
f. eks. efter de under 1 fremhævede betydningsforskelle, er jo 
heller ikke nogen nødvendighed, da det altid, hvor det be- 



^) Åbenbart er dygtig (t) lige så godt grad s bestemmelse ved verbet 
som ved adjektivet. 

høves, er klart af sammenhængen og sprogbrugen, hvad der 
menes •^). 

Et fremskyndende moment ved denne vaklen har vi utvivl- 
somt haft i den dobbelte anvendelse af afledsendelsen -lig; 
dels bruges denne jo nemlig (ligesom i engelsk -ly i langt 
videre udstrækning og i ældre dansk -lige og -Ugen) til at 
danne ord, der kun bruges på den her omtalte måde (ad- 
verbielt) og slet ikke (eller yderst sjældent) som egentligt ad- 
jektiv til et substantiv, så at de i og for sig ingen grund har 
til at antage endelsen -/, f. eks. gladelig, upåtvivlelig, følgelig, 
sandelig, navnlig, viselig, temmelig, — dels dannes der der- 
med aldeles fuldkomne adjektiver; når nu forbindelser som 
«det er underlig? nok» afkortes til «underligf nok» (ligeledes: 
*sandt nok, ganske vist, sandt for dyden*) og dette indskydes 
i en sætning, forst med pavse for og bag, men, jo hyppigere 
det enkelte tilfælde forekommer, med svagere pavser, f. eks. 
*upåtvivleligt, unægteligt* ^), — så må man kende sprogets 
natur dårligt, hvis man tror, at disse to klasser kan undgå at 
blandes, så at -t bliver « vildt », — især i et sprog som dansk, 
hvor endelsen ikke mere er det vigtigste grammattiske kendetegn. 
Og dette breder sig let til andre ord, især til andre på -ig, 
f. eks. »nødig, foreløbig*. Så er det da blevet så, at medens vi 
ad den sidst angivne vej er kommet så langt bort fra adjektiv- 
følelsen, at vi endogså skriver i ét ord rigiig-nok (= ganske 
vist), så kan vi også finde på at hænge et -t bag i hine forst- 
nævnte ord. Undertiden kan det gore forskel, om der er 
trj^k eller ikke, f. eks. «i Danmark trives mejeriet 'særlig/* — 
men: «-særlig (mejeriet trives i Danmark* (mærk også her den 
forandrede ordstilling!). — Foruden at nu altså ved den sær- 
deles hyppige endelse -lig grænsen mellem «adjektiv, brugt 
som adverbium* og «rent adverbium, dannet af et adjektiv** 



^) Ganske vist kunde der her som overalt fabrikeres forbindelser 
af denne art, som udrevne af sammenhængen kan være tvivlsomme; 
men sligt undgås i skrift af den gode stilist og opklares i samtalen 
ved spørgsmål . 

*) Herhen hører også det så galt, der hos jævne folk ofte høres 
i stedet for det tyske sågar. 

er flydt ud, så kommer der endnu flere andre ting til. Forst 
er der de helt ubojede adjektiver (§ 148, 8), f. eks. « uforvarende, 
udelukkende, stille, ens», eller de, der i ental altid ender på 
't eller -et (udt. -ed) og altså ingen særlig -/-form har (§ 148, 1 
slutn.), f. eks. « ubetinget, uopfordret, ufortøvet ». Dernæst har 
vi jo i § 78 set, hvorledes adjektiv og småord o. lign. mødes 
i tilknytning til er og bliver, og ganske rigtigt i § 142 fundet, 
at adjektivet i denne stilling let får sin bojning svækket. Og 
endelig er det i andre tilfælde umuligt at afgore, om et ord 
rettest bor henføres til et substantiv og derfor regnes for at 
stå adjektivisk — eller til verbet og så gælde for adverbielt, 
f. eks. «kampen (uvejre/) rasede uafladelig(-/?)» ; «denne fugl 
kommer sidst og rejser f6rst»; »fordringen bor fastholdes ube- 
tinget »; « kampen fortsattes uafbrudt»; — vil man i tilfælde 
som de to sidste føle sprogsansen på tænderne, må man søge 
lejlighed til at bruge flertalsformen på -e ved at sætte sub- 
stantivet i flertal, — og så er man endda lige nær; thi der vil 
i reglen være forskellige meninger (f. eks. «vi blev underlig(-e?) 
til mode»), i alt fald ved de længere ord, hvor endelsen let- 
tere bliver utydelig, ja endogså ofte ved enstavelsesord, som i 
alle endelsessporgsmål jo er den sidste tilflugt (man siger både : 
«de bær smager sørf/» — og: søde). Den slags kredsgang som: 
«det skal bojes, fordi det er et adjektiv, » og: «det er et ad- 
jektiv, fordi det bojes, » fører os ikke videre, — og <sådan og 
sådan hedder det på latin» siger os ingenting med hensyn 
til dansk. 

Vi må altså indrømme, at der ikke på dansk gives en 
overgangsklasse « adverbier dannede af adjektiver* ^) således 
som de engelske ord på -ly og de franske på -ment. Ordklassen 
«adjektiv» er altså ikke så skarpt begrænset hos os som i 
hine sprog (tysk står omtrent som dansk), idet den ikke er 
så stærkt knyttet til substantiverne som der. Den faste kerne 
er stillingen foran et substantiv, og der er også bojningen 
sikrest, så kommer forbindelserne med er og bliver, dernæst 



^) Også de gamle adjektiviske adverbier på -e er forsvundne på 
rester nær, f. eks. grumme stor. 

tilknytning til andre verber og endelig til adjektiver og endnu 
ringere ord (hvortil så kommer svækket betydning), — med 
stadig aftagen af bojningen, hvoraf -t svinder sidst og usikrest. 
144. (B. Substantiverede adjektiver). Intet er al- 
mindeligere i sprogene end underforståelse, idet et ord 
føles som gentaget, skont det ikke viritelig gentages. Sligt kan 
uden tvivl påvises ved alle slags ord i de allerfleste for- 
bindelser, og således også med substantiv efter adjektiv, f. eks. 
«en ung mand kan være klogere end en gammel, » — hvor 
gammel føles som adjektiv til mand lige så fuldt, som om 
dette ord var gentaget bagefter. — Noget helt andet, der ofte 
hojst uheldigt benævnes med samme navn « underforståelse*, 
er det, når et ord ikke på denne måde hentes fra det fore- 
gående, hvor det klart og tydeligt nævnes, men er udeladt 
ifølge vedtægt. Ofte er der vel heller ikke her nogen tvivl 
om, hvilket ord der tænkes på, f. eks. « dette ord bør skrives 
med stort» (begyndelsesbogstav); «en bitter* (snaps); «til hojre 
og venstre » (side); «de stakkels sorte* (mennesker); « nogle få 
(folk) af de hojere klasser*^); — men i andre tilfælde er det 
usikkert og vanskeligt, f. eks. «på en frisk* (omgang?), «til 
daglig* (brug?), «syv lange og syv brede* (?). I sådanne for- 
bindelser er adjektivfornemmelsen allerede lidt svækket, især 
når det er faste talemåder, hvorved de for adjektiverne ejen- 
dommelige bojningsformer ikke får lejlighed til at vise sig. 
I en anden retning Qernér vi os fra det rene adjektiv på 
steder, hvor vi vel véd, hvad slags substantiver der tænkes på 
(personer, dyr, planter, ting eller begreber), men aldrig vilde 
kunne foje sådan et til efter adjektivet, — og endnu et lille 
skridt videre er det, når man udelader den foran indstævntey 
tiltalte, vedkommende o. lign. Og længst bort er vi kommet i 
ord, som aldrig kan stå i den ægte adjektivstilling foran sub- 
stantiv, men altid i ét og alt spiller et substantivs rolle i 



^) Nær ved dette eksempel ligger: c nogle få af byens bedste 
mænd,* hvor man ganske vist ved få tænker på mænd, som nævnes 
bagefter, men hvor man dog aldrig vilde tilfoje dette ord; slige tilfælde 
kan vel siges at stå på overgangen til « underforståelse*, men ikke af- 
gjort at høre ind derunder. 

sætningen (som subjekt eller substantivbiled til et verbum). 
Det eneste, der endnu kan knytte sådan et ord til adjektiverne, 
må jo være en for disse ord karakteristisk bojningsendelse. — 
Disse forskellige grader af substantiverede adjektiver vil 
vi nu finde repræsenterede inden for de nævnte betydnings- 
klasser (hvori dansk omtrent stemmer med de i forrige §'s 
slutning omtalte sprog, og hvor også bojningen holder sig 
ubeskåren). 

a) Personer, f. eks. <^den gamle har sagt det» (d. g. 
bruges af mange = «faderO; «den slags ting fandtes ikke hos 
de gamles (= oldtidsfolkene); (kirkeklokken) «kalder på gam- 
mel og på ungT>\ «nu kommer, gamle, unge, og lytter til min 
sang!» Fremdeles en mængde ord, der alene eller aldeles 
overvejende bruges substantivisk, f. eks. mine undergivne; rette 
vedkommende; min foresatte, overordnede; undertegnede; min 
forhenværende forlovede; øverstkommanderende; — (det føles i 
flere af disse eksempler, i hvor hoj grad det bidrager til at 
styrke substantivfornemmelsen, at der står et nj't adjektiv 
foran). Og endelig har vi f. eks. nordpolsrej sende, handels- 
rejsende o. lign., — der altid optræder fuldt ud som substan- 
tiver, og hvis eneste bojningsform, -s-formen, er fælles med 
substantiverne; den eneste måde, hvorpå de endnu er knj-^ttede 
til adjektiverne, er ved deres dannelse, nemlig som sammen- 
sætninger af rejsende, der dog endnu kan stå i adjektivisk 
stilling foran substantiv; men skal vi optælle momenterne, må 
vi indromme, at de fleste taler for at regne slige ord til sub- 
stantiver, og det modsatte er pedantisk og doktrinært. 

b) Nær ved personer står tilfælde som f. eks. « Holbergs 
beromte «den stundesløseT> ; »yderste hojre og venstre^ (om de 
to partier). 

c) Sjældnere om (enkelte) dyr f. eks. «de to sorten (heste), 
— oftere om navne på plante- og dyreklasser f. eks. «de 
enkimbladede, de netvingede^. 

d) Sjældent om andre ting f. eks. «to små sortey> (kafle- 
punsch); «en gammeh {== en dukkert). 

e) Men meget ofte om begreber f. eks. «jeg får ondt; 
jeg har travlt, let ved det, bedst af det, langt hjem; at dom- 

mes for falsk; (kundskabens træ på) godt og ondt; (han vakler 
imellem) det gode og det onde>; <i^rødt og gult og gront for 
ojet svæver*. Derimod er det tvivlsomt, om vi har substan- 
tivering eller ikke i f. eks.: «det der er sød/, og det der er 
sar/»; «sild er godt^ o. lign. (På den anden side er det i 
cCicero's værk om det hojeste gode og onde* vanskeligt at 
afgore, om vi har substantiverede adjektiver eller de to virke- 
lige substantiver: et gode og et onde), 

145. (Overgang fra adjektiv til substantiv.) Når 
nu således et adjektiv i en eller anden forbindelse i lang tid 
har været følt som substantiv, vil dette forhold gerne, sent 
eller tidligt, give sig udslag i ordets ydre form, nemlig 

I) ved at det mangler den bojning, det skulde have som 
adjektiv : 

1) 't kunde ventes^), f. eks.: for nylig; på ny; på skrå, 

2) bekendthedsformen med -c kunde ventes, f. eks.: den 
unge kristen (ikke: kristne); min hjertenskær; min gamle be- 
kendt; ugift N. N.; ikke det mindste ondt; »solen går ned i 
det dejligste rødt;* — stundom er der vaklen f. eks. «det sidste 
nyt (eller: nye); himlens blåt og markens gront* (eller blå og 
gronné). 

II) ved at få substantivendelser: 

1) bekendthedsformerne på -n og -t, f. eks. kæreste-n, 
øverste-n, fuldmægtig-en, næst-en, skarp-en, bitter-en, fedt-et, 
vildt-et, (undertiden fjern-et)^. 

2) flertalsformer på -er med bekendthedsendelsen -ne: 
godt-er(-ne); born siger ofte: ^ fremmed- er -ne* (= de fr., 
gæsterne); endelsen -e er jo fælles med adjektiverne, og dog 
kan sproget også her finde lejlighed til en adskillelse, f. eks. 
€ flere forskellige bittere* (= slags bitter), men: *to bitre 
snapse*. 



^) For så vidt nemlig SQm det her ligger nærmest at tænke på 
disse ords begreb, idet de jo så skulde have -t ligesom f. eks. godt, 
ondt; dog kan det ikke siges, at dette -t i ovenstående tilfælde savnes. 

*) Måske også salt-et er således at forklare, dog kan det ikke be- 
vises, at salt er en -f-form, da ordet har t overalt. 

146. Det kan nu vel med rette siges, at forst med til> 
fojelsen af en af disse substantivendelser er overgangen fra 
adjektiv til substantiv fuldbyrdet, og det kunde for så vidt vel 
forsvares, — når man overhovedet vil udmærke substantiverne 
ved stort begyndelsesbogstav, — da at sætte grænsen her. 
Vanskeligere bliver det at finde en faktisk grænse, når man 
går ud derover; men den, der drages i de gældende retskriv- 
ningsregler, er rent vilkårlig og meget kortsynet, idet den 
synes kun at tage sigte på at Qerne et par bestemte indven- 
dinger, som i sin tid tilfældigvis gentoges af alverden over for 
den af Sv. Grundtvig skarpt gennemførte regel: «kun stort 
bogstav i rene substantiver*. Man er således ganske vist 
ved undtagelsen: «sprog, folk (d: nationer) og religionsbekendere* 
blevet fri for det berygtede: «de danske*, men: « Tyskerne*, 
og: «de /rristne», men: « Jøderne*; men vi har beholdt andre 
lige så urimelige ting af ganske samme art, f. eks. «de i;oksne*,^ 
men: «^6rnene*; «min /bresatte (overordnede*), men: «min 
Tiener (.Slave*); «ti yise*, men: «én Z)åre». Dernæst synes 
man at have troet, at man (så længe store bogstaver bruges 
uden for egennavne og ord, der følger efter store menings- 
indsnit) kan få folk uden for skolen til at bruge små bog- 
staver i adjektiver, der alene eller fortrinsvis bruges på steder,, 
hvor man venter substantiver, f. eks. de ovenfor under Ba 
anførte: afrikarej sende ^ handelsrejsende o. lign.; — ne], den regel 
hører sikkert til dem, som ikke er for livet, men kun for 
skolen (medens man derimod i hine regler finder, som et 
minde om en politikers fremtrædende andel i deres tilblivelse, 
«if6jre* og « Venstre* om de to politiske partier); dette forsøg 
på at bilde folk ind, at dannelse består i skolepedanteri, vil 
sikkert glippe, og den eneste måde, hvorpå man slipper fri 
for « store bogstaver » i disse og adskillige ovennævnte ord, er 
ved at afskaffe hele dette pedanteri — gid det ske ret snart! 
Også andre af de i regelen (og den dertil knyttede ordbog af 
Såby) gjorte undtagelser er mærkelige: hvori adskiller «ens 
bedste*, «Afrikas /ndre», »himlens (ojets) ^lå» sig fra «min 
/ille», « Peters ^amle» (== fader) — eller «fierlinerblåt» fra «7ijerte- 

ondt», fremdeles: <det almene JBedste*, « et fordelagtigt Ydre»^) 
fra <de kære gamle > (== forældre), «have noget til bedste* 
fra «til grode*?; — ved «have en til bedste » er betydningsfor- 
nemmelsen alt for dunkel, til at dette udtryk kan blive be- 
stemmende for andre. 

147. I somme tilfælde kan det være tvivlsomt, om vi 
skal opfatte sådan et adjektiv som hørende under A eller B, 
nemlig når verbet i andre forbindelser findes både med utvivl- 
somme substantiver og utvivlsomme småord; således bliver 
«det gor godt (ondt)i> og «det gor du hedst (ret, rigtigt) i» et 
stridens æble imellem «g6re skaden og «g6re vel (det var vel 
gjort)*, hvilket sidste ikke kan skilles fra « handle vel Cildé)y> ; 
ligl. «det genlød fra fjern og nær» (sml. «fra nu og til når?^). 
På en lidt anden måde tvivlsomt er «tak for sidste. 

148. Ufuldkomne adjektiver: 

1) uden -/-form: 

a) de, der ender på en vokal med tryk, f. eks. «et tro 
dyr», ligel. frOy hly, sky, kry, ru, snu, undtagen fri og ny (f. eks. 
«et frit f61k», «et nyt hus») samt adjektiver, der ender på vo- 
kalen å («gråf t6j»); — trykket er et «bi-tryk» i «et skadefro 
smil, et ublu forlangende*, og dette bitryk er svagt eller for- 
svundet i ædru, sanddru. 

b) efter -3 i ræd, glad, fremmed, ked, led, kåd og et par 
sjældnere, fremdeles absurd og andre fremmedord, især på 
-id, f. eks. splendid. 

c) ofte efter -sk, navnlig når der går endnu en kon- 
sonant foran, dog, i alt fald på Sjælland, ingenlunde altid; 
vel tror jeg ikke at have hørt «et dansk/ flag; frisk/ mod», 
men nok «et barsk/ blik, frisk/ vejr» og navnlig skilt fra 
substantivet f. eks. « vejret er frisk/ i dag», og hørende til 
verbet: «han rider rask/», hvor det også kan^ gore nytte til 



^) Medmindre man vil sige : Indre-/, Ydre-/, — men dette anføres^ 
ikke i ordbogen (det kan høres i Jylland). 

^) Dog må man vogte sig for, fordi et eller andet kan gore nytte, 
derfor at ville tvinge sproget til at fastholde eller gennemføre det; 

forskel fra «han red rask bort» (^ sund). Det har altid 
undret mig, at konservatismen aldrig synderlig har gjort sig 
gældende til fordel for -/ i disse ord, hvor det sikkert ikke 
kan siges at være helt ude af brug. (Et læk^t fartoj? et 
uimS't dyr? et tilfreds-t smil?) 

d) Adskillige fremmedord, f. eks. distræ (skrevet: distrait), 
især på -ks, f. eks. et fiks(-t?) overskæg. 

(Noget andet er det, at det for adjektiver, hvis grund- 
form ender på -t, f. eks. sorty enkelt^ tabt, øvet (udt. -c3), er 
en fysisk umulighed at sondre -/-formen fra den.) (Herhen 
hører vist også «et lærd værk», hvor et -t næppe for øret 
vilde kunne skille det fra «en lærd mand», medens dette til- 
fælde efter skriften synes at høre nærmest sammen med Ib.) 

2) Uden -c-former: de samme som under la samt adjek- 
tiver på -d, ofte også fri og ny, f. eks. «/r/ væsener, den ny 
frakke*, — fremdeles: «den megen ros; min egen dreng* (og 
det gammeldags og hoj tidelige liden). (I bestemte forbindelser: 
«min salig fader », «den hellig ånd».) 

3) Uden gradsformer er en mængde ord, måske flere i 
Jylland end på Sjælland og flere nutildags end i ældre tid 
(Oehlenschlåger har: stillere, Hauch stillestey H. C. Ørsted op- 
lysteste, Baggesen endog hrændendere, forladtere, glimrendste.) 
Særlig mærkes de bekendte: gammel, god, ond (lille, se nr. 7), 
megen, mangen. 

4) Kun i gradsformerne forekommer: 
a) I begge gradsformerne: 

a) udfyldende de 6 nys nævnte ord : ældre, ældst; bedre, 
bedst; værre, værst; mindre, mindst^); mere, mest; 
flere, flest. 

p) en hel del andre f. eks. ydre, yderst osv. (beslægtet 
med småordet ude). 



viser sproget tendens til at opgive sådan et middel, skal man nok ved 
nærmere undersøgelse finde, enten at den samme sondring kan gdres 
uden det, eller at hin sondring meget godt kan undværes. 

^) Til dels findes en lignende gensidig udfyldning af lille, der er 
meget sjældent i flertal («lille b6rn»), og små, der er temmelig sjældent 
i ental (cdu små; småt fodtdj»). 

b) kun i én gradsform: 

a) nordre, søndre o. s. v. hojre og venstre^ 

pi) sidst, midterst o. s. v. (med bekendthedsform på -e). 

5) Kun i -e-farmer (og måske -s-form deraf), f. eks. samt- 
lige (kun flertal); samme; sølverne o. lign. 

6) Uden anden bojningsform end flertalsform (og aldrig 
stillet foran subst.): «være (blive, gore) ked(ej af . . . ., vant(e) 
tih; «det skal du (I) ikke gore ustraffet f-ede?>. 

7) Uden anden bojningsform end -/-form (og aldrig stillet 
foran subst.): «I er ikke værd at hilse på» ; «det er ikke værdt 
at gå straks* (ellers er værdt sjældent, og også i den nævnte 
forbindelse mangler -/ ofte.) 

8) Uden anden bojningsform end -s-formen: således de, 
som ender på et trykløst -e, f. eks. lille, stille, — især en 
mængde på -ende, f. eks. rejsende (om disse mere i §§ 177—78); 
noje har dog også gradsformer, men næppe -s-form. 

9) Helt uden bojning (og til dels kun brugte i nogle få 
forbindelser) : 

a) både foran substantiv og tilknyttede ved verbet: ad- 
skillige på -s, f. eks. ens, fælles, — samt f. eks. «jeg er rede 
(^rede penge) », «en angst klynken (jeg blev så angst)^ ; 

b) kun tilknyttede ved verbet, f. eks. «vi er kvit^ ; «vi 
blev dem ikke var^ ; «vel er grovsmeden Jens for al und- 
skyldning lænsT> ; sjællandsk: «vi er ikke van at . . .» (sæd- 
vanlig: vi plejer ikke van, se § 329, 3); «give los^^., 

c) kun foran substantiv, f. eks. alfar(e) vej (begge former 
brugte i flæng); en foje tid; med velberåd hu; rum sø (tid); 
alskens pak; lutter ædelstene; idel glæde; laber kuling; for- 
leden dag (dag udelades ofte); 

d) kun i én forbindelse, f. eks. lade hånt om; mod i hu. 

149. (Overgang fra andre ordklasser til adjek- 
tiv.) Vi ser, hvorledes holdepunkterne lidt efter lidt for- 
svinder, forst i formen, så i forbindelserne. Af disse sidste 
har jo de friere stillinger mindre beviskraft end stillingen 
foran substantiv: således er det navnlig forbindelser som 
«ene b6rn», «ene hane i kurven«, der berettiger til at regne 
ene for adjektiv (denne grund mangler ved alene), og vi må 

H. G. Wlwel: Sproglære. 9 

vist indromme en fuldstændig sammenflyden af substantiv- og 
adjektivideen i f. eks.: «jeg er skyld i det»; <jeg har ingen 
hjælp behov*. Til gengæld er denne stilling i den grad kærnen 
i adjektivideen i vort sprog, at ord af andre ordklasser ved 
mere eller mindre at anvendes i denne stilling til en vis grad 
stemples som adjektiver; således: 

1) Substantiver, især i -s-form, f. eks.: «det stakkels barn, 
skarns folk, en pokkers karl, en sirtses (/Z5/7sJ kjole*; —ordet 
snavs ender altid på -s, f. eks. «en snavs knægt*; — fremdeles 
sammensatte ord f. eks. afsides, nymodens, indbyrdes, udvortes 
(indv.), udenrigs, (u) tilpas, toårs, toetages, ottegraders, hoved- 
kulds, dagligdags, gammeldags ; — ord uden s: «en skidt knægt; 
(en sjov fyr); en fejl hat» (dette sidste hører måske til den 
følgende afdeling); 

2) ubojelige ord f. eks. «i så henseende (fald), ilde smag, 
en anderledes karl, baglængs marsch, med særdeles glæde; 
med nogenlunde sikkerhed; ekstra forplejning*. (Imellem denne 
og foregående afdeling står: «min fordum-s ven».) Disse ord 
knyttes ellers til andre ordklasser (adjektiver og verber). 

Det sted, hvor «gærdet er lavest* , og hvor vel derfor 
overgangen sker, er ved verbet er, hvorved ifølge § 78 sub- 
stantiver, adjektiver og småord lige godt kan indtræde; fra: 
«det var ilde* udgår vel: «/We smag*; og i «det er fejl* 
mødes: «/*e/7 hat* og: chuske /e/7*. 

Endelig (som i § 143, II) finder vi også her eksempler 
på, at ord, der er indtrådt på den for en anden ordklasse 
ejendommelige plads, gor skridtet fuldt ud og også antager 
dens bojningsformer, f. eks. «din skidt-e knægt! det var sjov-/! 
fejl-e betoninger, stødvis-e overgange*, — og således i flere af 
de ovennævnte ord paa -s. Ja ligefrem, fornøden og tilfreds 
bojes nu helt som adjektiver; i tilfælde som: «det er ikke så 
ganske lige-frem*; «de gav sig til-freds* føles, at det egentlig 
er stivnede ordforbindelser. 

150. Bibestemmelser til adjektiver. Til adjektiver 
kan igen fojes: 1) substantiver, dels umiddelbart f. eks.: «tre 
gange storre* (se § 133, 3), dels middelbart ved hjælp af små- 
ord, f. eks. «dygtig til madlavning*, «grim som arvesynden*; 
— 2) småord, f. eks. «for stor*, «ikke storre* (bag efter adjek- 

tivet står kun nok). NB. Til substantiverede adjektiver fojes 
alle de samme ord som til virkelige substantiver. 

151. Hvad nu navnesporgsmålet angår, så kommer forst 
hele ordklassens navn. Det almindelige danske navn er jo 
tillægsord, der er en oversættelse af det latinske adjec- 
tivum; ældre navne er egenskabs- eller beskaffenheds- 
ord; de er omtrent lige gode, da der ved dem alle skal 
underforstås en hel del bestemmelser, for at de skal blive 
betegnende og ikke lige så godt passe på andre slags ord; 
således er i t meget stor lyst» meget lige så godt et « tillæg* 
til stor som stor til lyst, — og godhed betegner lige så godt 
en «egenskab» (eller « beskaffenhed*) som god: forskellen ligger 
i funktionen i sætningen og midlerne til at betegne den. — 
Navnene på formerne er til dels de samme som ved substan- 
tiverne; det almindelige navn «grads former* for dem på 
-ere og -est(e) («2den og 3die grad*, på latin: comparativ og 
superlativ) er et af de allerbedste danske navne; alle de 
andre former kaldes tilsammen «lste grad* (på latin: positiv), 
— undertiden »grundformen*, hvilket helst må forbeholdes 
den form, der ingen bojningsendelse har, nemlig hoj. Om 
«fællesk6n» og «intetk6n* er talt ved substantiverne. 

152. Ved tilknytningsmåderne træffer vi navnene «ved- 
fojet (attribut)*, «som omsagnsled (prædikatsord)* og «i sam- 
stilling (apposition)* (eller i samme betydning: «som tilstands- 
betegnelse*). Om navnet « omsagnsled* er talt ovenfor ved 
sætningsleddene. « Samstilling* (Matzen og de ældre) kunde 
være godt nok ved forbindelser som « indtil hornene glade 
sov ind*, hvor substantivet og adjektivet virkelig er stil- 
lede sammen; men »hornene sov glade ind*, o^glade sov 
hornene ind* er lige så normale ordstillinger, og der passer 
»samstilling* ikke. I dette eksempel er navnet »tilstands- 
betegnelse* meget godt (Lefolii, Mikkelsen); men vanskeligheden 
ligger i at afgrænse dets område fra det, der kaldes »vedfojet* 
og »omsagnsled*; navnlig drejer det sig dels om forbindelser 
som »en trold, grim som arvesynden* (se § 140 under la), 
dels om »jeg 'fandt ham syg, 'traf ham drukken* (Ib) og »jeg 
-fandt det 'underligt*; »vinduet -stod 'åbent* (2). Den forste 

9* 

slags forbindelser opfattes af Mikkelsen (§ 233 anm. 1, 2) lige- 
som her; Matzen regner dem til « samstilling* (der anføres: 
«et Træ, fiildt af Blomster*); — de andre fordeles på for- 
skellig måde, dog uden hensyn til trykforholdene, imellem 
«omsagnsled> og <tilstandsbetegnelse» (« samstilling*), hvortil 
også regnes «med munden fuld> og «med hånden hævet » 
(her: la). — Navnet <tilstandsbetegnelse> har sin svaghed i, 
at dette, om et adjektiv betegner en forbigående tilstand eller 
en varigere egenskab, ikke falder sammen med de forskellige 
tilknytningsmåder: uglade sov hornene ind> (med dets forskel- 
lige omsætninger) betegner ganske vist en forbigående tilstand, 
men det gor også «jeg må se på de glade b6rn>, thi horns 
glæde er altid forbigående; «jeg fandt ham meget elskværdig* 
kan være forbigående eller varigt; og i: »gerrig og misundelig 
i stort og småt, undte han hverken sig selv eller andre nogen 
glæde* betegner gerrig og misundelig ikke en tilstand, men en 
varig karakteregenskab. Det skal indrommes, at stillingen 
foran substantivet fortrinsvis betegner en egenskab, hvor 
adjektivets glosebetydnmg gor det muligt; men det såkaldte 
«omsagnsled> betegner lige så tit en tilstand som de tilfælde, 
der regnes for «tilstandsbetegnelse» (eller « samstilling*). 

Men når betegnende navne er så vanskelige at finde, er 
det altid værdt at undersøge, om det navngiven også er nød- 
vendigt; og det forekommer det mig ikke at være her. Det, 
det kommer an på (også ved sammenligning med fremmede 
sprog ^)), er jo at kunne se, til hvilket substantiv et adjektiv 
hører. Vil man gå videre, må man hellere nojes med at 
iagttage og beskrive forbindelsens art end lade sig plage af 
nogle ufuldkomne navne, der let gor sig fra tjenere til herrer 
og forkludrer blikket for kendsgerningerne. 

153. Når adjektivet hører til et verbum, adjektiv eller 
ringere ordklasser, enten i -f-formen eller i grundformen, men 
i øvrigt er uden bojning (gradsformerne undtagne), siges det 
almindeligt «at stå som biord (adverbielt)*. «Biordene> 



*) Egenheden ved tysk er let nok at angive: c adjektivet bdjes 
kun (undtagen i gradsform), når det står lige foran substantivet*. 

er en underklasse af småordene, hvorved bojning spiller ingen 
eller en meget lille rolle. Og det kan heller ikke nægtes, 
dels at forbindelsen med substantivet er adjektivets mest 
karakteristiske funktion, hvor også de forbindelsesmidler, det 
har i sine bojningsendelser, er bedst udviklede, — dels at 
tilknytningen til de andre ordklasser især tilkoipmer hine 
småord, som kaldes «biord». Dette er dog ikke så frem- 
trædende på dansk som i andre sprog, hvor adjektivet i disse 
stillinger har særegne endelser (på latin -e eller -ter, på fransk 
-ment^ på engelsk -ly og i ældre dansk -e, -lige, -lig, -ligen\ 
og dertil kommer, at adjektivet fojet til verbet ikke skifter 
plads efter sætningens art på den måde, som er så karak- 
teristisk for de vigtigste af de ægte biord f. eks. ikke: «han 
kom ikke*^ men: <skont han ikke kom», derimod: «han kom 
senh, «skont han kom senh. Jeg tvivler derfor på, at man 
ud fra dansk alene vilde falde på noget særligt forhold mellem 
adjektiverne og småordene i disse stillinger. 



KAPITEL V. 
^ Verbum. 

154. Her^) skal nu ses nojere på verbernes bojnings- 
former, og forst på de ægte verbalformer, nemlig dem, der 
kan forbindes med et subjekt til den ejendommelige ord- 
forbindelse, som kaldes en sætning (se kap. I beg.). — Disse 
former er følgende: 

A: 1) Oeg) straff-er\ 2) (jeg) straff-ede% 3) straf% 4) (Gud) 
straff-e\ 

B: 1) (jeg) straff-es, 2) (jeg) straff-edes% 

Her frembyder sig straks navnene: 1) nutidsform, 2) for- 
tidsform, 3) befaleform, 4) ønskeform. 

155. For nutids- og fortidsformernes vedkommende træffer 
vi to formrækker: grundrækken og -«-rækken. Betydningsfor- 
holdet mellem disse i ovennævnte tilfælde fremgår klart af de 
to sætninger: «jeg straffer(-ede) ham» og: «han straffes(-edes) 
af mig» (og er jo allerede berørt ovenfor i § 89). Vi har her 
to vendinger af samme mening, hvoraf den ene jo strengt 



^) Om denne ordklasses ejendommelige betydning og funktion i 
talen samt om dens forbindelse med substantiver er talt i kap. I, om 
dens forbindelse med adjektiver i kap. IV § 140 (2). Desuden kan der 
til verber knyttes småord, se kap. I § 78 og kap. VI § 211. 

*) I skrift tillige: (vi, I, de) straffe. 

*) Om de kortere fortidsfor mer, f. eks. fandt, fandtes (af finder) 
og blev^ uden -s-form, (af bliver) se § 206. 

*) I ældre sprog (f. eks. bibeloversættelsen) tillige: straffer (hen- 
vendt til flere). 

taget er overflødig og med sandhed kan henregnes til sprogets 
luksus. Vi har herom brugt de almindelige navne « aktiv > og 
«passiv vending*, på dansk sædvanlig: «handlende» og «lidende», 
men måske bedre: «påvirkende» og «påvirket», hvor dog i alle 
tilfælde disse navne strengt taget passer bedre på subjektet 
(som jo er det, der handler eller lider, påvirker eller påvirkes), 
men derfra overføres på hele vendingen. (I passiv vending er 
-s-formet ønskeform brugt af Grundtvig i «det kendes på os 
som lysets horn, at natten hun er nu omme* ; befaleform med 
-s i passiv vending skal næppe kunne påvises, men nok i 
anden betydning, se § 156 slutn.). 

156. Men mange -s-former står ikke i noget sådant for- 
hold til nogen grundform uden -s, f. eks. »skoven g nonnes; det 
dages; jeg færdes*. Her har -s-formen ikke den sædvanlige 
betydning, hvorved subjektet føles som påvirket; meget ofte be- 
tegnes der derimod noget gensidigt, f. eks. ved kives, enes: «vi 
kives eller enes med hinanden*; «jeg kives eller enes med ham, 
og han med mig* (hvor egentlig begge parter er på én gang 
påvirkende og påvirkede). Vi har altså her nogle « altid 
-s-formede verber*. (Det latinske navn er: «deponens», flertal: 
«deponéntier*; det betyder: «de, som aflægger*, og det, de 
aflægger, er jo disse formers sædvanlige betydning). — Denne 
samme betydning findes dog også ved verbalformer, der i 
andre tilfælde bruges i passiwendinger^), f. eks. «vi følges ad* 
(han med mig og jeg med ham), men: «hun -følges 'hjem af 
sin broder* (aktiv: »hendes broder følger hende hjem*)^). Dog 
er der i talen en begyndelse til adskillelse mellem de to til- 
fælde, idet der er en tilbojelighed til i gensidighedsbetydning 
at forkorte nutidsformen ved at udelade det sidste e og, om 
muligt, give den forkortede form «stød», f. eks.: «vi følg* s ad»; 



*) I folkemålet syd for Arresø findes -s-formen brugt i en anden 
betydning, nemlig om en varig egenskab i modsætning til et enkelt 
tilfælde, f. eks. « hunden bids'» (udt. bis) = er bidsk, men: « hunden 
bider mig*. 

^ Derimod er det rent tilfældigt, at der ved siden af: <jeg træltes 
{=: kives) med ham* findes «det arbejde trætter mig* og «jeg trættes 
ved det arbejde*. De to verber har intet at gore med hinanden. 

«de spænds (forligs) ikke ret godt>; i slås (med hinanden) 
bortfalder derimod <stød> (smlign. «rugen slås fdrst», med langt 
å og «stød»)^). I denne betydning findes også befaleformcr 
med -s, f. eks. *kives ikke på vejen !» ^forligs nu pænt!» *slås 
nu ikke mer!» (uden gensidighedsbety dning : <under vort det 
ringe Tag værdiges at træde!* Grundtvig; — «nu længes, hvo 
som længes vil!> er befaling eller ønske). 

157. (Overgange.) Alene mindes bruges i -«-form både 
med påvirkende og påvirket subjekt, f. eks.: c alle mindes den 
tapre Willemoes«, og: « Willemoes vil mindes længe». Ved 
siden heraf findes på sædvanlig måde f. eks.: «han må altid 
mindes af andre om sine pligter* (andre må minde ham . . .). 
Lidt anderledes (og gammeldags) er: «jeg fattes penge*; « penge 
fattes mig*. 

Grundform og -«-form i samme betydning har vi i «det 
hænder* og «det hændes* (i Nordsjælland ofte «det gælds ikke» 
= det gælder ikke); ret stor er betydningsforskellen heller 
ikke i «jeg følges med ham* og «jeg følger med ham*, dog 
føles i sidste tilfælde subjektet som lidt mere underordnet i 
meningen. 

Undertiden fremgår forskellen mellem de to betydninger 
af -s-formen kun ved henblik på den øvrige sammenhæng 
f. eks. « lyset slukkes* (af sig selv — eller af en, der slukker 
det); «der gives ikke jordbær* (i Grenland — eller af værten 
ved table d*hote). 

Ofte er forskellen svag nok, f. eks. «der findes kun få 
sorte storke her til lands* (findes = gives; dog kan man sige: 
«man finder ...*); ligl.: «han pines af tandpine* (noget i sub- 
jektet selv) — eller «af bødlen* (noget uden for subjektet); at 
der her føles en forskel, kan ses § 192. (Om lignende van- 
skeligheder ved grammattisk begrænsning af det « passive* se 
193—94.) 

158. (Om tids formerne.) Når formerne straffer og 



^) Beslægtede er også: cjeg synes ikke om det» (mest med kort y; 
fortid: syntes) og: ckøeme synes af dyrlægen* (med langt y; fortid: 
synedes). 

straffede i § 154 foreløbig kaldes «nutidsform» og «fortidsform», 
så er det, fordi det synes rimeligst, at et gennemsnitsmenneske, 
uden særlig medfødt sprogsans og uden nogen som helst 
grammattisk skole, vilde, når man spurgte kort og godt: «hvad 
forskel er der på betydningen af ordene straffer og straffede? t^ 
svare: «det er som på nu og for*. Men det er ikke umuligt, 
at denne fremdragen af den bestemte tidsbetydning skyldes 
påvirkning fra den latinske grammatik med dens 6 tidsformer. 
Thi på dansk er der megen slinger i den vals. 

159. Hvad for det forste nutidsformen angår, så er det 
jo en ligefrem fysisk umulighed, at den nogen sinde kan 
bruges om nutid i allerstrengeste forstand; thi den nutid, 
livorom jeg vil sige noget, er jo forvandlet til fortid, inden 
ordet slipper mig ud af munden^). Derfor siger man næppe 
nogen sinde: «det lyn slår ned!» men nok: c nu står solen 
op>, hvor tidspunktet ikke for det blotte oje kan bestemmes 
så noje, ligel. : «jeg får ondt!», derimod er: «her kommer jeg» 
strengt taget fortid. (Sml. § 160 slutn.). Der kan altså kun være 
tale om nutid i mere eller mindre udvidet forstand. Enten 
må verbet betegne noget varigt, der passer lige så godt i det 
ojeblik, da ordet siges, som i det ojeblik, da tanken tænktes, 
eller, hvis der er tale om noget ojeblikkeligt, så betegner 
formen i virkeligheden en anden tid end nutid. Vi skal nu 
betragte dette lidt i det enkelt^. 

A) Forst nogle eksempler på nutidsformens brug om « nu- 
tid i videre forstand*: 

1) Om ting, der beror på mennesker, f. eks.: «N. N. 
opholder sig her i byen» (til han rejser); «N. N. er købmand* 
(til han dør eller bliver noget andet); ten alen har 24 tommer* 
(til det muligvis bliver forandret); « kongen af Preussen er til- 
lige tysk kejser* (her kan tænkes særlig på den nuværende 
konge af Preussen, eller tillige på alle de andre for eller især 
efter ham, så længe denne ordning varer). Det forekommer 
mig, at man her ved tidsrummets begrænsning tænker mere 



^) Måske er det af denne grund, at det græske sprog om f. eks. 
«nu må jeg le* bruger en fortidsform («der kom jeg til at le>). 

på den nærmere eller Qemere grænse i fremtiden end på 
grænsen i fortiden. 

2) Om det af mennesker uafhængige, der derfor står for 
os som mere eller mindre hævet over forandring^), f. eks.: 
« Norge har et mildere klima end Labrador* (men golfstrom- 
men kunde måske skifte vej); «et solår har 365 dage» o. s. v.; 
«en kubikfod vand vejer 62 pund»; «2 og 2 er 4>. (Over- 
gangen mellem dette tilfælde og det foregående har vi i f . eks. 
«der findes sæler i det kaspiske hav», — indtil de muligvis 
udryddes af mennesker eller forsvinder på anden måde.) 

3) Gennem tilfælde som f. eks.: «Saxo siger* (så længe 
hans bog er til); «han skriver her i brevet» (p: han har 
skrevet det, og her står det); «hvad er det, jeg hører om 
dig?» (= har hørt og nu tænker på) kommer vi til den be- 
kendte brug af nutidsform om historiske begivenheder i for- 
tiden, når de føles som kendsgerninger af interesse for alle 
tider, f. eks.: « Alexander den Store dør 323». Når man også 
bruger nutidsform i fortælling om andre ting, som man ikke 
vil kalde historiske begivenheder (f. eks.: «og i det samme 
farer der et bæst af en hund ud imod mig»), så er dette vel 
ikke ganske det samme, men også her er det dog en levende 
interesse for tingen, der gor sig gældende og stiller os tingen 
for oje som nærværende. 

4) Ligeledes danner tilfælde som f. eks. «herfra kan man 
se, hvad klokken er på jernbaneuret» (hvilket på én måde 
kan siges at gælde til alle tider, altså i ethvert ojeblik, men 
på en anden måde dog kun i de ojeblikke, hvor man netop 
står der) — overgangen til brugen af nutidsform om det, der 
ikke udfylder hele tiden, men kun gentager sig inden for 
længere eller kortere tidsafsnit, f. eks.: tsolen står op i øst» 
(en gang om dagen, men kun i en del af året, — til andre 
tider i n. ø. og s. ø.); «dyrene fodres kl. 9 og kl. 5> (indtil 
videre). Noget absolut evigt er det også her vanskeligt at finde. 



^) Noget helt andet er det jo, at det muligvis kunde opdages, at 
noget ikke forholder sig, som man nu tror, f. eks. « fosfor er et grund- 
stof »; « Himmelbjerget er Danmarks hdjeste punkt ». 

B) Dernæst kommer vi til nutidsformen om en fremtid, 
der bestemt skiller sig fra nutiden. Her spiller verbernes be- 
tydning en rolle. Det stemmer jo nemlig med det ovenfor 
sagte, at varighedsverber (f. eks. belejret, hader, vedvarer, 
har, besidder, er, forbliver) kun kan opfattes på denne måde, 
hvor det fremtidige betegnes på anden måde i sammenhængen, 
f. eks. ved ord som i morgen, en anden gang o. s. v., — 
medens derimod afgorelsesverber^) (f. eks. indtager, tilgiver, 
begynder, ophører, afslutter, får, opnår o. s. v.) kun sjældent 
vil kunne bruges om nutid (mest ved formodning, med vist- 
nok o. lign., — samt naturligvis om gentagelse), så at de let for- 
stås om fremtid uden nogen videre antydning, f. eks. «han får 
mange penge ». — På overgangen mellem de to klasser står 
adskillige verber, f. eks. «sneen dækker Mt. Blånes top», men: 
«nu dækker skyen den stjerne»; — kommer kan betyde «er 
på vejen», f. eks. «der kommer han langt borte*, men også 
tindtræffer (indfinder sig»), f. eks.: «han kommer nok». Et 
særligt tilfælde er «bliver han rask?», hvor man fra den ud- 
vikling i nutiden, der ligger i bliver, går over til at tænke 
på denne udviklings endemål, helbredelsen; og dette frem- 
tidige har endnu mere sejret i f. eks. «bliver der skolebal?*^ 
— I alle disse tilfælde vil et sprog, som ejer særlige fremtids- 
former eller andre ejendommelige fremtidsudtryk (f. eks. de 
tyske forbindelser med: ich werde), i reglen bruge disse. 

Derimod findes nutidsform i de forste 4 rækker tilfælde 
vist alle vegne. Man har derfor foreslået navne som « altid » 
og « almentid », ja «utid» (O. Jespersen). 



^) Navnet er ikke rigtig godt, men får gå i mangel af bedre. 
Denne adskillelse mellem disse to slags verber spiller for øvrigt en 
meget stor rolle i de slaviske sprog. — Som man ser, har dette intet 
at gdre med den bekendte inddeling af verber efter handling og til- 
stand (hos nogle tillige: forandring eller overgang). 

') Jeg mindes fi*a min barndom og har fået bekræftet af flere, at 
ordet: «du bliver gammel, (for) du taler med dig selv» (altså: alderen 
begynder at kendes på din måde at være på) af horn let opfattes i den 
betydning, at det at tale med sig selv er (på en i øvrigt ubegribelig 
måde) en slags spådom om, at man vil blive gammel (leve længe). 

Endnu kun én bemærkning, inden vi forlader nutids- 
formen. Når man plejer at fremhæve tilfælde som <så snart 
jeg får min troje, tager jeg den straks på> og gor opmærk- 
som på den forbindelse af fremtid og fortid («fdrfremtid»), 
som nutidsformen i den férste sætning betegner, så skyldes 
dette vist påvirkning fra den latinske grammatik, hvor der 
findes en særegen tidsform for « forfremtid » (futurum exactum); 
på dansk findes jo det samme tidsforhold i f. eks. <i morgen 
får jeg min troje, og så tager jeg den straks på», — hvor man 
lige så godt kan opfatte tager som «eft er fremtid » i forhold 
til får. Både en nutidsforms selvstændige (« absolutte*) tids- 
betydning (i forhold til den tid, hvor den hele sammenhæng 
udsiges eller nedskrives) og dens forholdsmæssige («relative» — 
i forhold til andre verber i sammenhængen) fremgår i hvert 
enkelt tilfælde af sammenspillet imellem de muligheder, som 
de forskellige ord (ikke blot verber) i sammenhængen ifølge 
deres glosebetydning tillader. I eksempler som ovenstående, 
hvor det drejer sig om årsag (eller forudsætning) og virkning, 
kan man efter behag stille sig på årsagens standpunkt og be- 
tragte virkningen som fremtid — eller ud fra virkningen se 
årsagen som fortid. Det danske sprog er her upartisk (i til- 
fælde som ovenstående, hvor begge verber er samme tidsform), 
det latinske ikke. (Ligeså ved fortidsform, f. eks. «så snart 
jeg fik o. s. v.», hvor der efter betydningen kan tales om «f6r- 
fortid» og «efterfortid».) 

160. A. Men også fortidsformen betegner jo ingenlunde 
altid det, der i tid Qerner sig fra nutiden, men også det, der 
Qerner sig i virkelighedsgrad, idet det dels blot henstilles 
som en mulighed, f. eks. «det var rart, hvis han var her» 
(nu, f. eks. i en menneskemængde, som jeg ikke kan overse); 
c hvis jeg tilgav ham, blev han måske bedre > (og måske ikke 
— tidsbetydningen er her fremtid) «sæt, at det blev værre ved, 
at du gik på torvet » (fremtid), — dels føles som en an- 
tagelse, der strider imod virkeligheden, f. eks. «hvis jeg 
havde penge, var jeg lykkelig* (bitanke: men jeg har det ikke 
og er altså ikke lykkelig; tidsbetydningen er her nutid); «gid 

han var her> (men han er her ikke — nu); «hvis to og to var 
fem ...» (tidsbetydning : «altid»)^). 

(Denne, i alt fald når man går ud fra fortidsbetydningen, 
hojst påfaldende brug af fortidsformen har ganske vist i vort 
sprog historisk udviklet sig ved sammensmeltning af en ren 
fortidsform og en mulighedsform («konjunktiv»), ligesom man i 
tysk jo endnu har (ich) hatte og (ich) hatte, (ich) war og (ich) 
wåre. Imidlertid finder vi også i sprog, som besidder for- 
skellige «mulighedsformer» o. lign., f. eks. latin og fransk, 
lignende anvendelser af former, der også bruges om virkelig 
fortid. Da de sprog, hvori sligt forekommer, ikke står i 
særlig noje forbindelse med hinanden, synes dette forhold 
ikke at bero på fælles arv, men at ligge psykologisk nær på 
en eller anden måde; men en samlet behandling og forklaring 
deraf vides ikke at være fremsat.) 

Undertiden fremhæves det tvivlsomme blot af en vis for- 
sigtighed, f. eks. «det var ikke helt umuligt«, — og hvor 
der i hele udtrykket ligger en anmodning, føles denne for- 
sigtighed som beskedenhed, f. eks. «det var måske muligt, 
at . . .? var det ikke muligt, at . . .?» — navnlig bruges på 
denne måde de 6 fortidsformer (jeg) kunde, skulde, vilde, måtte, 
turde, gad (herom mere § 167 ff.). 

Vil man finde det fælles bånd imellem fortidsbetydningen 
og de sidst anførte anvendelser af disse former^), må det vel 
siges at være en vis »tagen— afstand », — og man kunde for 
så vidt kalde formen en «afs tands form>; nutidsformen 
måtte i så fald vel helst hedde «almenform>. Ja, det er, 
som sagt, ikke umuligt, at for et helt uhildet grammattisk blik 
tidsbetydningen kun vilde stå som det særlige og mere tilfæl- 



*) Om den tilsvarende betegnelse af en afstandtagen fra en virke- 
lighed i fortid se § 199 slutn.; om en overdrivelse af uvirkeligheds- 
udtrykket for nutid se § 200. 

*) Begge hovedsider af betydningen (både fortidsbetydningen og 
den anden) kan findes forenede, f. eks. «det, jeg egentlig vilde, var 
noget ganske andet»; «så uar det nr. 3, vi skulde tale om». Over- 
gang har vi i f. eks. «jeg havde lyst til; han var skabt til noget storre; 
du fortjente, at . . .; det manglede bare». 

dige ved disse former^). Dog vil vi her i almindelighed holde 
os til navnene nu tids form og forti dsform (de latinske er: 
præsens og imperfektum, hvilket sidste hellere burde ombyttes 
med præteritum, som betyder « forbigangen » tid). 

B. Fremdeles kan denne form træde i stedet for nutids- 
formen (i alle dennes anvendelser^), hvor noget angives som 
sagt eller tænkt i fortiden; f. eks. «han vidste ikke, at Frankrigs 
hovedstad hed Paris; han sagde, at to og to var fem; når 
sagde de (at) han kom hjem? han troede, at han fik penge i 
morgen; havde jeg bare vidst, at du var her! jeg havde be- 
stemt at rejse, når du kom tilbage » (et meget indviklet tids- 
forhold); meget dristigt: «jeg skulde hilse fra mester, at her 
var de stovler*. Dette kaldes almindeligt for «indirekte tale 
(eller tanke) » i modsætning til tden ligefremme* eller « direkte 
tale (eller tanke) ». 

En anden ejendommelig brug af fortidsformen er i be- 
undrende udbrud, f. eks. «det var dog en dejlig blomst!* om 

» 

en blomst, man endnu ser på, og som endnu er lige dejlig. 
Dette må vel forklares således, at det forste stærke pludselige 
indtryk allerede er ovre, når man udtaler det, — eller for- 
tidsformen bruges ved en vane, der er udgået fra slige til- 
fælde (f. eks. «det var ret!» «det var rart!»). Vi er her atter 
ved vort udgangspunkt i begyndelsen af § 159. 

161. De ovenfor benyttede navne stemmer nu ikke helt 
med den almindelige brug. «Nutidsform» og tfortidsform* 
forstås af alle og bruges af mange, dog sparer også mange 
endelsen -form (således også, som berørt i § 25, den mini- 
sterielle bekendtgorelse), og dog opnås der lettest klarhed over 
de ovenfor omtalte tilfælde, når man taler om tnutidsform i 
fremtids- eller fortidsbetydning* eller om « fortids form for 



^) Således forholder det sig med de to nærmest tilsvarende ver- 
balformer i de semitiske sprog, der også af den latiniserende gram- 
matik kaldes « futurum* og « præteritum* (« fremtid* og « fortid*), skont 
de kun lejlighedsvis svarer til disse navne og egentlig nærmest er en 
« afgørelsesform » og en <varighedsform* eller noget i den retning. 

^ Ganske vist vil så tilfælde som « pludselig forlader Napoleon 
Elba* (nuti dsform om fortid) blive ukendelige. 

(mulig eller benægtet) nutid*. — Storre er vanskelighederne 
ved de to formrækker, der fuldstændig tydeligt kunde betegnes 
ved navnene «grundrækken» og t-s-rækken». I alminde- 
lighed overføres nemlig til disse formrækker navnene »hand- 
lende (aktiv) » og « lidende (passiv)*, der kan passe godt nok 
til de to vendinger af samme mening, som vi så i §§ 89 og 
155, men ikke er så heldige for ordformerne, da dels, som 
vi så i § 156, mange -s-former ikke har lidende betydning, og 
dels mange verber af grundformen efter almindelig sprogbrug 
er meget langt fra at betegne en handling, f. eks. (jeg) lider; 
— et verbum som (jeg) sover er, efter naturlig tale, lige langt 
fra handling og fra liden (eller lidelse), og vil man ty til de 
latinske udtryk aktiv og passiv, så er det i dette tilfælde lige 
galt, da disse to udtryk ikke (således som « adjektiver*, »ver- 
bum* o. s. V.) bruges blot om grammattiske ting, men også om 
andet, og da i betydningen «virksom» og »uvirksom*; og «den, 
som sover, synder ikke* (som ordsproget siger), — derfor 
støder det an imod almindelig tale at kalde den sovende 
«aktiv*, som grammatikken vil have, i stedet for «passiv»; — 
det naturlige menneske vil altså forkaste begge hine danske 
udtryk som betegnelse for sover^ og af de latinske vilde han 
vælge det gale. Hvorfor da bruge dem, hvis det viser sig, 
at de kan undværes? — og det kan de godt. Det er ikke 
god terminologisk praksis at bruge kunstudtryk i en viden- 
skab således, at de kan komme til at stå diametralt modsat 
ordenes almindelige betydning. — Endnu uheldigere er det 
dog, at man kalder hele den ene form række for handleform 
og den anden for lideform; thi intet er dog mere forvirrende 
end at bruge samme betegnelse på én gang for en over- og 
en underart, — i dette tilfælde både om alle verbets former 
i det hele og om denne særlige inddeling af dem, så at man 
taler om « nutid i handleform, fortid i lideform* (i stedet for 
»handleformet nutid, lideformet fortid*, som da bedre kunde 
gå), — om <hele handleformen* (i stedet for «alle handle- 
formerne*. Oprindelsen til slige urimeligheder plejer jo at 
ligge i upassende overførelse fra den latinske grammatik; men 
hos de antikke grammattikere har jeg ikke fundet andet navn 

end «genus activum> og «genus passivuin». Det forste sted, 
jeg har truffet dette «form», er hos Hoysgaard, der kalder 
det på latin « formå », — hvorfra han har det, og hvorfor han 
har foretrukket det, véd jeg ikke^). Dog falder hans navne, 
f. eks. præsens formæ activæ, aldrig så sære som vort « nu- 
tid i handleform*; hint «præsens formæ activæ* kan nemlig 
opfattes som: «nutid af handleform* o: <handleformet nutid ». 
At kalde dem »hovedformer*, som Mikkelsen gor, forbedrer 
ingenlunde sagen; thi »hovedformer* er for den naturlige op- 
fattelse: former, der er vigtigere end andre former (f. eks. 
nutids- og fortidsformen i sammenligning med de langt sjæld- 
nere brugte: befale- og ønskeform). Meget bedre er det, som 
nogle gor, at søge tilbage til det latinske genus og oversætte 
det ved «art* (hellere: «formart*) og så tale om <handleart* 
og »lideart*. Ingen kan jo dog undvære «form» i betyd- 
ningen »bøjningsform* i al almindelighed, og man bor kunne 
sporge: »hvad er det for en form?* uden at få det misfor- 
stået, som om man kun spurgte om »aktiv* eller »passiv*. 
Bedst falder dog »formrække*, da de jo (navnlig når de ikke- 
lidende -s-formers befalemåde og » parti cip* tages med, s. §§ 156 
og 192) naturligt ordner sig i to geledder, den ene række former 
i nakken på den anden. 

162. Endnu et inddelingsprincip træffer vi i vore sprog- 
lærer, nemlig »måde*, sædvanlig: »fremsættende måde, byde- 
måde og ønskemåde* (om »navnemåde* og »tillægsmåde* se 
senere). Ordet »måde* er oversættelse af latinsk modus, 
men medfører på dansk en meget usikker forestilling. »Frem- 
sættende måde* kaldes nutids- og fortidsformen, fordi de 
bruges, når man »fremsætter* en meddelelse, fortælling^) eller 
anden udtalelse — eller et sporgsmål, — eller ofte en be- 
faling (»nu går du!»), ja i visse forbindelser også et ønske 
(»gid han levede endnu!* eller med bare eller blot i stedet for 
gid); — men det vil jo sige: al slags tale kan udtrykkes i 



^) Måske, fordi »genus* også bruges ved substantiverne om det, 
man nu almindeligt kalder »kon* (mand-en, hus-cO« 

^) »Fortællemåde* er derfor et alt for specielt navn. 

nutids- og fortidsform , medens befaleformen er et hyppigt 
særudtryk for en bestemt slags tale, befalingen, og ønske- 
formen et sjældent særudtryk ^) for en anden slags tale, ønsket. 
Skulde dette forhold udtrykkes i navne, burde nutids- og for- 
tidsformen tilsammen kaldes: almen formerne, og befalefor- 
men og ønskeformen tilsammen: sær formerne. Men hele 
dette inddelen med cmåde» (modus) er overflødigt på dansk ; 
— ja på latin, græsk, tysk og fransk, hvor der foruden de to 
rækker tidsformer, der svarer til vor grundrække og -s-række, 
findes andre rækker, der krydser hine, — dér er en dobbelt- 
inddeling naturlig og nødvendig; — på dansk er den kun til 
besvær. Af verbalformer, der kan forbindes med et subjekt 
til en sætning, findes i nutidens danske talesprog kun 6, 
livoraf de 2 skiller sig naturligt ud fra de andre ved en 
fælles endelse -s, — dette er inddeling nok, og ingen vilde let 
med dansk alene for oje falde på flere (selv den ovennævnte 
deling i almenformer og særformer, skont i og for sig sand 
nok, vilde forst frembyde sig ved nærmere fordybelse i for- 
mernes brugsomfang). Og ligeledes vilde ingen falde på at 
bestemme f. eks. se i «se engang!* anderledes end ganske 
simpelt som «befaleform», medens et æskesystem som « nutids 
befalemåde i handleform, 2den person i ental* passer godt 
nok på latinsk vide (da latinen har befaleformer a) med be- 
tydning af en stærkt fremhævet^) fremtid, b) med passiv 
betydning, c) henvendte til trediemand — og d) som vender 
sig til flere på én gang), men anvendt på dansk er det kun 
til glæde for dem, der sorger over, at « dansken er et lille 



^) Ja så sjældent og i den grad hørende til de døde rester fra 
fortiden (smlgn. «i tide» o. lign. §119, 4), at det er vanskeligt at værge 
sig mod den kætterske tanke, om nu også en helt uhildet opfattelse 
vilde falde på at skille ønskeformen fra « infinitiven* (§ 164 flf.)> der 
både for oje og øre falder fuldstændigt sammen med den; kan infinitiv 
bruges i forundrede spdrgsmål f. eks. «han skade mig?* (med tryk på 
alle tre ord) og i befaling (og udbrud) f. eks. «nok se, men ikke 
røre!* — hvorfor så ikke også om ønske? 

*) Thi i og for sig henviser jo enhver befaling til fremtiden, da 
opfyldelsen altid må komme bag efter befalingen. 

H. G. Wlwel: Sproglære. 10 



146 VERBUM. 

fattigt sprog ». — «Befaleform» synes mig mere stemmende 
med almindelig sprogbrug end cbydeform* (eller «byde- 
måde>.) For «øn ske måde* bruger somme cforestillingsmåde> 

— måske for ikke at forurette det eneste udtryk «det værCy 
som det vil» (eller måske et par andre af samme betydning)^ 
der ikke må regnes for « ønske », men for en « indrømmelse*^ 

— men «indrommelse> og cønske» står jo da hinanden meget 
nær: indrommelsen omfatter de lavere varmegrader på ønskets 
termometer, under ligegyldighedens nulpunkt; — skulde et 
« forklarende* navn, der i de 99 p. c. af tilfældene passer så 
godt som «ønskeform> om <Gud straffe mig> o. lign., for- 
kastes for sådan et enkelt tilfældes skyld, hvad skulde man 
så stille op med den slags navne i de allerfleste andre til- 
fælde, selv sådanne som «nutidsform» og cfortidsform* (se 
ovenfor)? Nej, ved den slags navne må man være nojsom 
og praktisk. Snarest hidrører vel navnet cforestillemåde* om 
ønskeformen fra trangen til at få den latinske « konjunktiv* 
(der jo plejer at oversættes så) overført på dansk, — uagtet 
de pågældende' former på dansk kun optræder i, meget hojt 
regnet, en titusendedel af de tilfælde, hvor latinen har kon- 
junktiv. 

163. (Flertalsformer.) Om de vistnok allerede i 
Christian den 4des unge dage uddøde flertalsformer af ver- 
berne (fremfor alle de berygtede kunne, ville, skulle) kan man 
nu tale med ro, da et ministerielt cirkulære ved det nye år- 
hundredes begyndelse har væltet denne mare af skolen, hvor 
de fristede en sorgelig tilværelse Imellem retskrivnings- 
reglerne (uagtet det jo var en form læreregel). At deres ud- 
sigter i litteraturen ikke er stort lysere, har Axel Sorensen 
ved en mængde citater af næsten alle vore forfattere påvist i 
< Dania* for 1900. Til de grammattiske bevisgrunde, der 
sammesteds fremføres imod dem, nemlig: 

1) at de, som sagt, for længe siden er uddøde, 

2) deres overflødighed også i skrift, som fremgår af, at 
de mangler i -s-formerne, i befaleform samt i de fleste for- 
tidsformer, nemlig alle dem på -te og '(e)de, 

3) deres skadelighed, for så vidt som de fremkalder for- 

vekslinger, hvor naturlig tale ingen har, nemlig dels med 
ønskeform, f. eks. i salmen: «ved hvert skridt i dødninge- 
haven blomster spire for vor fod», dels mellem kunne, ville, 
skulle, når man efterligner dem i tale, og fortidsformerne kunde, 
vilde, skulde, hvorved anføres Hoysgaards beretning om læg- 
folk, som misforstod katekismens «vi skulle elske Gud> som 
«vi skulde egentlig, men . . .»; især er denne misforståelse lige- 
frem uundgåelig, så snart disse ord har eftertryk, — 

til disse momenter kan endnu fojes nogle, som samler 
sig i, at når alt afhænger af, om subjektet er ental eller fler- 
tal, bhver det galt, så snart dette på en eller anden måde 
er usikkert, og dette finder jo sted 

a) i tilfælde som f. eks. «sten efter sten giver efter; både 
mælken og øllet er drukket; for lidt og for meget fordærver 
alt; bremser og sligt sværmer i luften; den særegne bygning 
og mærkelige levemåde, som adskiller gøgen fra ... (NB uden 
gentagelse af den foran mærkelige)-, tre og syv er ti; det, 
hvoraf sygdom, nød o. s. v. kommer; det ene med det andet 
kan nok pine en; en og anden hører sligt*; — i alle disse 
tilfælde vil mangen en, der mener at overholde flertalsformerne, 
sætte entalsform, og der er dog tale om flere; — fremdeles 
tvivlsomme forbindelser som f. eks. halvdelen (af varerne); 
resten (af folkene); den bedste slags (vogne); en række (sporgs- 
mål) o. s. V. (se § 127), 

b) subjekt forveksles med biled («omsagnsled»), f. eks. 
tkusk og tjener er en og samme person » ; «hvad der skadede 
Norge, var de indbyrdes krige » (kommer d. i. krige forst, vil 
man vel sætte vare, men det grammattiske forhold er ganske 
det samme); og altid: «hvad er koraller?* uagtet det (i alt 
fald fra den virkelige logiks standpunkt) dog lå nærmest at 
opfatte det givne (koraller) som subjekt og det omspurgte som 
bUed (sml. § 51), 

c) når subjektet gemmes (§ 55), f. eks. «som ekstraordinære 
gratister kan hvert år optages indtil 12 elever; til ethvert sub- 
stantiv kan fojes: adjektiver o. s. v. ; forrest i bogen er aftrykt 
nogle stykker . . . (eller: er nogle små stykker aftrykte); hertil 
kommer: . . .; tilbage står: . . .; i en trekant er givet to vinkler 

10' 

Og en mellemliggende side* o. s. v. (i alt fald på nogle af disse 
steder vil tysk have flertalsform) ; 

d) ved cnødsubjektet* der (§ 57) f. eks. «der er mange 
folk derinde* : her er ævred for længe siden opgivet, uden ud- 
trykkelig tilladelse, ved <den stille magt»; men i de tider, da 
flertalsformeme var levende, brugtes de sædvanlig i slige sæt- 
ninger (og Martensen f. eks. fastholder dem også her). Vanske- 
ligt bliver dog dette allerede på steder, hvor der er ét verbum 
foran og ét bag det egentlige subjekt, f. eks. <der går mange 
kandidater og venter*. Men så kommer de steder, hvor det 
er umuligt at afgore, om der er simpelt småord (<biord>) eller 
« nødsubjekt* , f. eks. «hvor mange folk er der?* «der kan 
mange blive glade derover*; «for hver 24 timer, der går*; 
tvéd du, hvor mange der erf* samt de derved nærstående 
udtryk med « overflødigt den som f. eks. c véd du, hvor mange 
der er syge')?* — hvad gor man i slige tilfælde? 

tAUe den slags tvivl eksisterer jo i ethvert sprog!* vil 
man sige; — ja, på en måde; men, hvor en grammattisk 
form er i sin fulde kraft, overhugger sprogbrugen i positiv 
magtfuldkommenhed den slags knuder på et eller andet sted — 
eller lader ingen tvivl tilbage om sin ligegyldighed i et og andet 
tilfælde. Men hvor dette kildespring er stoppet, der står man 
rådvild eller må hjælpe sig med tillistede lempelser eller bede 
sprogets formyndere om at udfolde deres magtfuldkommen- 
hed i mangel af bedre. (Velklang er som bekendt en smags- 
sag; men i mine øren lyder: «om sommeren kunne de, som 
have have, have det godt* mindre godt end: «de som har 
have, ha det godt*). 

•s. 

(«Uægte verbalformer*). I. Infinitiv. 

164. Men foruden de hidtil nævnte former, som kan for- 
bindes med et subjekt til en sætning (eller kernen af en sæt- 
ning), bliver man i sætninger som: 



^) Herhen hører egentlig, men ikke for den almindelige bevidst- 
hed, sætninger med der = som^ se § 271). 



VERBUM. 149 

ej eg ønsker at straffe ham> og 

«han ønsker at straffes af mig> opmærksom på formerne 
straffe og straffes, hvoraf den forste ved sit forhold til biled- 
det ham, den anden ved sin -s-form og dennes passivbetyd- 
ning tydeligt nok gor sig gældende som verbalformer, men på 
den anden side mangler verbets ejendommelige egenskab, 
nemlig den at kunne forbindes direkte med et subjekt. Ganske 
vist kan man i udbrud af forundring og lignende stemninger 
sige: «jeg straffe ham! (eller: ?)» (med lige stærkt tryk og lige 
hoj tone på alle ordene); men dette føles dog let som en for- 
kortelse (ligesom i «telegramsprog») af cskulde jeg straffe ham?» 
(med underforstået svar «nej!», der dog ofte tilfojes). 

Når vi nu i stedet for hine to sætninger sætter: 

«jeg ønsker straf over ham^)» 

«han ønsker straf af mig>, så føler vi slægtskabet mellem 
hine to ord (straffe og straffes) og en anden ordklasse, sub- 
stantivet (her: straf). Dette fremtræder endnu skarpere i sæt- 
ninger som: tat straffe ham smerter mig», hvor (at) straffe 
(med sit biled ham) endogså er subjekt til den hele sætnings 
verballed smerter; — når- så hertil kommer andre tilfælde, 
hvor dette ord tilknyttes ved hjælp af visse småord, f. eks. 
«jeg forsøgte på at straffe ham>, — så har vi fundet disse ejen- 
dommelige ord eller ordformer i de vigtigste af de funktioner, 
som er særegne for substantiverne (subjekt, umiddelbart og 
middelbart biled). Og hvad betydningen angår, så er (at) 
straffe lige så abstrakt, lige så udelagtigt i tid og de andre 
verbale virkelighedsmomenter som substantivet straf. 

Vi har altså her en tovergangsordklasse» : ser vi tilbage 
på det forste par sætninger, så finder vi, at i den forste («jég 
ønsker at straffe ham») forholder (at) straffe sig til det fore- 
gående verbum ønsker som et substantiv, men til det følgende 
ham som et verbum. — Her kan man så enten gribe til et 
helt nyt navn, f. eks. det latinske »infinitiv*, — eller man 



^) Dette betyder ganske vist noget mere vidtstrakt end «jeg ønsker 
at straffe ham», men omfatter dog også dette: straffen, jeg ønsker over 
ham^ kan komme fra mig selv eller fra andre. 

kan søge et mere forklarende navn, f. eks. «verbalsubstantiv» 
eller «substantiwerbum> ; spørgsmålet bliver, hvilken af be- 
standdelene der skal nævnes sidst o: som hovedbegrebet, — 
det vil sige: om vedkommende slags ord nærmest skal be- 
tragtes som en underafdeling inden for verbets eller inden for 
substantivets område. Og så må da vel den ejendommelige 
verbalfunktion i forhold til bileddet (»straffe ham>), så vel 
som den lige så karakteristiske anvendelse af endelsen -s, af- 
gøre sporgsmålet til fordel for verbet^). Dette bliver derved 
beriget med to «uægte verbalformer» (af grundrækken og 
-x-rækken), der altså kan kaldes verbets substantivformer. 
Det gamle latinske navn er, som sagt, <infinitiv» (det betyder: 
«uden personsendelser»), det almindelige danske er »navne- 
måde* eller (efter § 162) hellere: «navneform»*), der minder 
om tnavneord» (= substantiv). 

Brugen af disse »verbale substantivformer » har nu ad- 
skillige egenheder, som ikke stemmer med de rigtige sub- 
stantiver; navnlig udelades ofte visse småord, f. eks. «han fik 
lov (til) at gå; efter udseendet at domme (= for at domme 



^) Denne overgangsklasses ejendommelige karakter belyses godt 
ved sammenligning med en anden lignende, men mindre fremtrædende 
overgangsklasse. Det er de ord, vi lægger mærke til i det bekendte 
ordsprog doven er ærlig, men holden besværlig* ; her betyder loven 
og holden blot: (at) love og (at) holde. Alligevel står ordene af denne 
overgangsklasse ikke så nær ved verbet som de ovenfor behandlede; 
thi vel kan de på -en findes med substantivbiled ligesom verberne, 
f. eks. «lad være med den goren-vrdvl ! » — men de danner aldrig verbal 
-s- form, derimod kan de danne den substantiviske -s-form f. eks. »det 
er også den snakkens skyld >. Dog må både hin afgjort verbale og 
den sidstnævnte substantiviske egenskab siges at forekomme sjældent 
i praksis ; derimod ledsages disse ord på -en ofte af et andet substantiv 
i -s- form eller et adjektiv, f eks. c hundens stadige knurren*, — også 
dette er et afgjort substantivisk moment. Navnet « verbalsubstantiver 
på -en* vilde altså ligge nær. 

^ Dog træffer man også den forklaring af dette navn, at infinitiv- 
formen skulde være hele verbets <navn»: jeg synes dog, det falder 
mindst lige så naturligt at opkalde hele verbet efter en ægte verbal- 
form, nemlig nutidsformen, der jo oven i købet, som vi så, kan be- 
tragtes som «almenform*. 

efter udseendet); (for; ikke at tale om ...» (flere lign. § 330 
slutn.). — Undertiden kan det synes, som om en infinitiv af 
grundrækken står i passiv betydning og burde erstattes af en 
-s-form, f. eks. «han er nok værd at se; det hus har kostet 
15000 at bygge; hvad er der at få? han bliver at udslette (af 
valglisten)*; — dette kommer af, at der ikke her slavisk gås 
ud fra sætningssubjektet, men fra noget andet (i reglen mere 
eller mindre ubestemt), som kunde være subjekt i en sæt- 
ning, der lod sig danne af infinitiven, f. eks. tat man ser 
ham; at man udsletter ham; som man kan få>. Dog frem- 
træder disse skjulte sætninger ikke klart for bevidstheden. 
Hine « friere infinitiver* henvender sig kun til sund for- 
nuft (eller fast sprogvane). Det naturlige talesprog holder sig 
derfor her til korte forbindelser. Ved vidtløftigere vendinger 
af denne art bliver sprogfølelsen usikker, og det kan her til- 
rådes at vælge den vending, hvorved infinitiven tænkes med 
samme subjekt som sætningens verballed, f. eks. < efter at have 
dækket bordet satte man maden ind» (= efter at man havde 
dækket bordet . . .) — hellere end: * efter at have dækket 
bordet blev maden sat ind». 

165. («Hjælpeverber» med infinitiv.) I de ovenfor 
anførte sætninger lægger vi mærke til det lille ord at (udtalt 
d^)) foran infinitiven; dette ord træffes dog ikke overalt, men 
mangler, når infinitiven slutter sig noje til nogle få bestemte 
verber, som normalt (i alt fald de fleste af dem) mangler 
tryk, *stød» og vokallængde (når da ikke «modsætningstryk» 
eller andet <værditryk» indtræder, f. eks. «jeg kan (nok) komme, 
men jeg vil ikke», — eller ordstillingen forandres (§ 66), f. eks. 
<komme kan jeg»; — dog kan i sidste tilfælde trykket o. s. v. 
atter forsvinde af rytmiske grunde f. eks. « komme -kan jeg 
likke* (se § 19 slutn.). 

Vi har her en særegen art «verbalforbindelse», hvor, 
som vi vil få at se, med hensyn til betydningen den uægte 



*) Hvis virkelig, som det fra flere sider påstås, dette at kan 
høres udtalt a (kun i Kbh.?), er jeg tilbojelig til at tro, at dette skyldes 
et kompromis med skriftsproget (se for øvrigt Dania I, 1891, s. 151, 
183, 243, 249). 

verbalform (der normalt står til sidst) med rette almindeligvis 
betegnes som «hovedverbum>, den (sædvanligt) foregående 
ægte verbalform som chjælpeverbum». 

166. A) (jeg) han, shai, vii, må, tår, b6r, gider^). 
Når nu her disse ords betydning i hovedtrækkene skal angives^ 
må der ses bort fra de forskellige betydningsmomenter, som 
på det enkelte sted disse verbers nutids- og fortidsformer kan 
have til fælles med de samme former af andre verber, hvorom 
se §§ 159 og 160, (— som foreløbigt antydet der, er ved for- 
tid sformerne foruden muligheds- og uvirkelighedsbetydningen 
også betydningen af forsigtighed og beskedenhed almindelig, 
hvor disse verbers fortider forbindes med infinitiv, f. eks. «det 
kunde more mig; det vilde (skulde) glæde mig; jeg måtte 
(turde) - måske udbede mig; jeg gad (vilde) nok vide . . .»). 
Her tages kun hensyn til glosebetydningerne i deres forskel- 
lige faser samt en ejendommelig anvendelse af nogle af for- 
ti dsformerne. — Det vil da vise sig, at disse verber betegner 
forskellige forudsætninger for virkeliggorelsen af, hvad in- 
finitiven angiver; — de kunde for så vidt kaldes tforudsæt- 
ningsverber*; derimod er navnet «mådes(hjælpe)verber», som 
ofte bruges, mindre heldigt, da de slet ikke betegner måden, 
hvorpå infinitivens indhold udføres, — hvilket man ifølge na- 
turlig sprogbrug vilde lægge ind i dette navn. (At det fra 
latinen hentede og der nødvendige begreb modus, hvorefter 
dette «måde» er oversat, på dansk er overflødigt og besvær- 
ligt, er udtalt i § 162.) — Endnu må mærkes, at der ofte ved 
et tryk på forudsætningsverbet betegnes, at infinitiven trods 
denne forudsætning ikke bliver virkeliggjort; særlig gælder 
dette forbindelserne med kunde, skulde og burde, f. eks. than 
både kunde, skulde og burde være her» (bitanke: men han 
er her ikke; — fortidsformen om nutid kan her opfattes som 
«afstandsform» i almindelighed, § 160 A, men måske dog også 
som fortid, idet forudsætningen jo må være til stede forud 
for virkeliggorelsen). 

Vi går nu over til at betragte hvert enkelt af disse verber: 



*) I Jylland høres ofte å (= at) efter tår og gider. 

167. Kan betegner positive forudsætninger i videste for- 
stand, både hos bevidste og ubevidste subjekter. Ved bevidste 
subjekter, særlig personer, deler det sig vel i følgende hoved- 
sider (med overgange): a) fysiske forudsætninger (i personen 
selv eller uden for ham), f. eks. «det kan du tillade dig, 
(fordi du er ung), «nu kan han være hjemme», b) sociale for- 
udsætninger, f. eks. «det kan du tillade dig» (fordi du har 
penge), c) moralske forudsætninger, f. eks. «man kan ikke for- 
lange en falsk ed for gammelt venskabs skyld », d) indre for- 
udsætninger, f. eks. cjeg kan ikke indromme rigtigheden; jeg 
kan ikke lide ham*-^); — ved ubevidste subjekter bliver evne 
:= mulighed^, dog også ved bevidste, f. eks. «i en halv time 
kunde jeg vel have siddet sådan » = jeg havde måske ... — 
Når talen er om evnen, kommer man let til at tænke dels på 
mulige hindringer, dels på virkeliggorelsen. Begge dele træder 
frem i «du kan (gerne) gå; nu kan du gå», hvor friheden for 
hindringer virker som en (efter omstændighederne) tilladelse, 
opfordring eller befaling til at benytte evnen. På virkelig- 
gorelsen alene ligger hovedvægten i f. eks. «her kan være helt 
fuldt af vandmænd (i badebassinet) », hvor der betegnes det, 
som ofte har været og derfor ventes at gentage sig, (fortid: 
<han kunde komme til præsten og græde så bitterlig« = han 
kom ofte). Og helt har tanken om virkeliggorelsen fået over- 
hånd, hvor der betegnes en hensigt, f. eks. « skynd dig, (for) 
at du kan komme tidsnok» (en sammensmeltning af: du kan 
komme tidsnok; sorg så for, at det sker!) 

168. Vil betegner jo egentlig vil li e, som er en særligt 
personlig evne, rettet på en udførelse, som selvfølgelig 



^) Sproghistorien lærer os, at ordets oprindelige betydning er be- 
slægtet med kundskab og (jeg) kender, altså personlig intellektuel evne, 
og denne betydning har vi også i det eneste tilfælde, hvor (jeg) kan 
forbindes med snbstantlvbiled, nemlig: «jeg kan min lektie » = har 
åndeligt tilegnet mig den. 

*) Ofte, hvor subjektet er ubevidst, foresvæver der for tanken 
(eller angives andetsteds i sammenhængen) et bevidst væsen, hos hvem 
en af hine forudsætninger findes, f. eks. <vognen kan istandsættes i 
løbet af to dage», hvor det for en stor del beror på vognmageren. 

må ligge i fremtiden, f. eks. «jeg vil købe mig en hat». Men 
det skarpe skel mellem personligt og upersonligt har forst 
dannet sig lidt efter lidt ved den stigende kultur: på svag- 
heden af dette skel i oprindeligere kulturstadier beror jo for 
en stor del den mytologiske fantasi med dens sideskud, fabelen ; 
og her har vi vel også en spire til overførelsen af ting som 
villie til upersonlige (og ubevidste) subjekter^). For kultur- 
menneskets opfattelse er der ingen rigtig villie hos dyret og 
slet ingen i ting, begreber o. lign.; af verbet vifs betydning 
står altså i slige forbindelser kun bibegrebet fremtid tilbage, 
f. eks. «den mening vil nok vise sig rigtig; der vil nok komme 
mange æbler på det træ»; — på denne måde bruges vil så 
også med personligt subjekt, uden at der tænkes på nogen 
villie, f. eks. «han vil næppe komme sig mere>. Men sam- 
tidigt vedbliver det at bruges i sin oprindelige betydning; for- 
skellen føles i f. eks. «jeg vil gerne have det, og jeg vil også 
nok få det»*). — Ved fortidsformen vilde mærkes, at den for- 
uden at betegne afstandsforholdet til villien (der jo i og for 
sig har sin virkelighed), f. eks. «hvis det var bedre vejr, 
vilde jeg nok gå med> (bitanke: men som det er, vil jeg ikke)^) 
— også kan betegne uvirkeligheden af det, der ligger i infini- 
tiven, f. eks. «hvis jeg vidste det, vilde jeg sige det»*) (bitanke: 
men da jeg ikke ved det, siger jeg det ikke, — altså er for- 
bindelsen af vilde med infinitiv her ganske ensbetydende med 
fortidsformen sagde af hovedverbet selv, se § 160) ; denne ejen- 
dommelige brug kan måske udgå fra tilfælde som dette, hvor 
der virkelig har været en god villie til stede som forudsætning, 
men den er standset på vejen til udførelsen på grund af en 
anden, hindrende, forudsætning, — og derfra være overført til 



O Således vel også i f. eks. «det være, som det vil!» — Når man 
i Jylland siger: «det vil regne* (=vi får vist regn), kan det for øboen 
lyde hel mytologisk, som om regnen opfattedes som en person. 

^ Undertiden vil tillidsfuldt om nutid = må (nødvendigvis), f. eks. 
«den, der har fulgt den foregående udvikling, vil nu have indset ...» 

*) Eller fremtiden som mulighed, f. eks. «gid han vilde komme !> 

*) Skellet mellem dette og det foregående eksempel er meget svagt, 
gærdet er meget lavt. 

tilfælde, hvor der ingen villie er med i spillet, f. eks. «hvis 
jeg ikke havde hjulpet til, vilde de sten ligge der endnu ». — 
Stundom går vilde om det fremtidige og det mulige her over 
i hinanden, f. eks. «det vilde være mageløst, hvis vi havde 
vundet i lotteriet!* thi: vi har måske vundet, og den mage- 
løse lykke er i så fald allerede tilfaldet os, men visheden om 
og glæden over lykken har vi endnu ikke. Men fremtiden er 
jo strengt taget aldrig andet end en mulighed, — om den heller 
ikke er mere i tilfælde som *i morgen står solen op kl. 5», kan 
der strides om. 

169. Skal forholder sig i betydning til vil som passiv- 
vending til aktiv: når herren vil^ så skal slaven; et beslægtet 
substantiv, som villie ved vil, savnes (og man beundrer spro- 
gets friske kildespring i hin «backfisch», der svarer sin yngre 
broder, som snakker om «jeg i;i7 . . .», således: «sådan nogen 
fyre som du har slet ingen villie, de har kun en skallie!*); 
man vakler og veksler imellem: tvang, nødvendighed, 
underlegenhed o. lign., som dog alle har den mangel, at 
de ikke fremhæver det moment, der skiller skal fra må, 
nemlig, at der alligevel er en villie med i spillet. — Da skal 
altså er det passive (lidende) modstykke til vil, forholder det 
sig ligesom dette (med en enkelt undtagelse, se nedenfor) til 
fremtiden, men således, at den talende overtager en garanti 
for udførelsen (gor et løfte); hvor stor praktisk værdi denne 
garanti har, beror på, hvem den talende er, og hvem sub- 
jektet til skal er; storst er den i tilfælde som, når skomageren 
siger: «jeg skal nok gore skoene færdige til mandag« (skal 
betyder her: anerkender som min skyldighed, — og lidt til), 
— ' dernæst: «skoene skal nok være færdige til mandag«; men 
ved: «det skal nok blive regn i dag»^) er garantien temmelig 
værdiløs, — og så bliver også her fremtidsbegrebet tilbage, — 
dog (til forskel fra det torere: *det bliver nok regn i dag») 
med biklang af tillid, nemlig til en ordning af naturen eller 



*) På denne måde bruges skal vist sjældent uden for Jylland 
(Fyn o. s. v.?), hvor det for Sjællænderen i begyndelsen lyder som 
spøgende. 

en hojere magt, eller til sin egen forstand på vejret; ligeledes 
i fortid: tdet skulde blive hans ulykke », — når det senere 
har vist sig, at det virkelig skete. — Til sidst er der kun liden 
forskel på fornemmelsen ved: «(se ind ad det hul), så skal 
du se . . .» (garanterende), t. . ., så yfZ du se . . .» (tillidsfuldt, 
men uden personlig garanti), «. . ., så ser du . . .» (tort og 
objektivt); og endnu mindre eller slet intet er der tilbage i: 
•(jeg vil gerne have det, og) jeg vil også nok få det» eller: 
«. . . jeg skal . . .» eller: «. . . jeg får det også nok». — I til- 
tale: «du (eller I) skal...* bruges det (uden for digtning, især 
fabel) kun til bevidste væsener: det er da en villie, der står 
over for en anden villie, som den stræber at forvandle til en 
<skallie», medens resultatet foreløbigt er usikkert — dette kaldes 
en befaling. — Når nu skal bruges med infinitiv om nutid, 
f. eks. «dette billede skal ligne godt» (eller om fortid: «01af 
Trygvesen skal efter nogles mening forst være faldet 1002 »), 
så skyder den talende garantien fra sig selv over på andre 
mennesker (ofte på rygtet), så at skal betyder: siges, menes, 
påstås^). (Også ironisk om nødvendighed, f. eks. «hun skal 
nu altid skabe sig».) 

Ligesom vilde kan også skulde tabe alt hensyn til nogen 
villie og blot betegne en mulighed, dog altid med en svag bi- 
klang af en forsikring eller garanti ^)^ derfor ofte ledsaget af 
nok, gerne, sikkert o. lign., f. eks. t vidste jeg det, skulde jeg 
(nok, gerne) sige det» ; «hvis . . . . , skulde de sten nok ligge 
der endnu.* («Det skulde jeg bare have vidst» føles som et 
uopfyldeligt ønske). 

170. Må har to betydninger, der kan synes at skille sig 
stærkt fra hinanden, nemlig: 

1) (jeg) har lov til, altså frihed, dog stadigt med hen- 
blik til en hindrende magt, der holder sig tilbage, og denne 



^) Vil findes, skont langt sjældnere, i den tilsvarende aktive be- 
tydning « siger, mener, påstår», f. eks. «hvis derimod, som den lærde 
N. N. vil, Olaf Trygvesen forst faldt 1002»; «N. N., hvem indstævnte 
vilde have mødt kl. 3>. 

^) I ældre sprog, f. eks. hos Joh. Ewald, Blicher, også uden denne 
biklang, altså ganske = vilde (ligesom engelsk should). 

magt er her altid en person; derfor bruges må i denne be- 
tydning meget om underordnede personer, bom og dyr, f. eks. 
«du maa ikke røre det!» <må jeg nu gå ud og lege?» — med 
ting som subjekt bruges det kun, når en person er virksom 
derved, f. eks. <nu må teen gerne skænkes !» (spøgende: <nu 
må toget gerne komme !», hvor toget halvvejs opfattes som 
personligt og selvvirksomt), 

og 2) (jeg) er nødt til, altså ufrihed; men her føles da 
den herskende magt netop som upersonlig og blind, f. eks. 
nødvendighed, pligt o. lign., medens det ved skal er et bevidst 
og villende væsen, f. eks. <nu må toget snart komme* (efter 
togplanen), men: <nu skal toget nok komme» (når man hår 
sendt sneploven efter det); når soldaten siger: <jeg må møde 
kl. 10», tænkes mere på pligten; siger han: <jeg skal . . .», er 
det mere den overordnedes befaling; — men ganske vist går 
dette over i hinanden. 

Så forskellige nu hine to betydninger kan synes at være, 
kan man dog føle overgangen i sætninger som <nu må De 
gå!>, der efter omstændighederne kan indeholde tilladelse eller 
befaling, hvilke to ting atter i visse tilfælde kan være ensbe- 
tydende, f. eks. ved audiens hos en hojtstående person. 

Men en tilladelse er jo en løsslippen af muligheder, — 
og på den anden side beror antagelsen af nødvendighed ikke 
altid paa absolut vished, men ofte kun på sandsynlighed, 
f. eks. <det må være morsomt at rejse i luftballon ». Fra 
begge hine oprindelige betydninger når vi altså til sidst til 
mulighed, der navnlig er fremtrædende ved fortidsformen 
måtte, som deri mødes med kunde, vilde, skulde (sjældnere 
turde), således at <det kunde være morsomt* og de tilsvarende 
sætninger med vilde, skulde, måtte, (turde), ganske tort op- 
fattede, er fuldstændig ensbetydende og kun adskiller sig ved 
forskellig stemning, idet kunde er det toreste og roligste, 
vilde måske noget livligere (skont forskellen er ikke stor), 
skulde glad og gemytligt, måtte resigneret, (turde, hvis det 
bruges, forsigtigt). 

171. Tor betyder: har mod til, vover; <jeg tor nok gå ud 
og lege» forudsætter nærmest et forbud, som der skal mod 



158 VERBUM. 

til at overtræde, eller lignende, medens «jeg må . . . . » forud- 
sætter tilladelse og altså ikke kræver mod (i den henseende). 
Men mod er også en af de forudsætninger, der gor en ting 
mulig, og dette fremtræder stundom i fortidsformen turde, 
dog ikke meget hyppigt og altid med biklang af en vis for- 
sigtighed, som om der var en fare og krævedes mod; f. eks. 
«det turde være logn alt sammen*. 

Bor betegner det moralske hensyn, en af de mange for- 
udsætninger, der også kan antydes ved kan; i «man kan ikke 
forlange falsk ed af nogen* kan grundene også være juridiske 
og måske af anden natur, — bor i samme sætning peger kun 
på den moralske grund. Dette verbums betydning er omtrent 
ens overalt. 

Gider betegner en svag grad af lyst, lige stærk nok til 
at give sig praktisk udslag, når der slet ingen hindringer er; 
det bruges derfor mest benægtet eller sporgende, f. eks. «jeg 
gider ikke gå med; gider du række mig en tændstik?* 

172. B) Vi går nu over til et par mere enkeltstående 
forbindelser med infinitiv uden at: 

(jeg) går bruges således i forbindelser som: han g6r 
(også: bestiller) ikke andet end vrovle*, og med omvendt ord- 
stilling: «vr6vle gor han, så det kan forslå^)* -— en svag be- 
gyndelse til noget lignende, som i engelsk spiller så stor en 
rolle ved verbet do; denne omskrivning forandrer slet ikke 
betydningen, der i hine to sætninger er ganske den samme 
som det blotte «han vrovler*. 1 begge disse forbindelser har 
gor tryk. (En overdrivelse heraf er det, når H. Bang skriver 
(Stuk): «hilse gjorde de ikke på hinanden*.) 

(jeg) får findes på lignende måde i <du får låne mig en 
krone* (omtrent = må, dog på én gang mere fortroligt og 
beskedent); i andre tilfælde kan at tilfojes eller mangle, f. eks. 
<det får (at) være*; «så får du da (at) beholde den*; «jeg får 



^) at udelades dog også foran en infinitiv, der er trukket frem i 
sætningens begyndelse med eftertryk, men egentlig tilknyttes ved et 
småord, der er blevet stående bagude, f. eks. 9 danse har jeg ikke lyst 
tih — måske også: ^danse har jeg ikke lovet* o. lign. 

vel (at) give dig den da» o. lign. Hvor at mangler, mangler 
sædvanlig også tryk, «stød> og vokallængde i får. 

173. C) (jeg) ser, hører, føler (og måske en sjælden gang 
de to andre sanseverber: smager og lugter^)) adskiller sig fra 
de foregående ved, at de kan have et umiddelbart substantiv- 
biled foruden infinitiven: f. eks. «jeg så dig komme*; «jeg 
hørte (folk) sige»; «jeg følte blodet stige mig til hovedet*; her 
kan der da altid dannes en ny sætning med hint biled som 
subjekt og infinitiven som verballed: «du kom; folk sagde; 
blodet steg*. (Den lidende vending med disse verber falder 
ikke naturlig og bruges ikke meget; den er derfor vaklende 
med hensyn til brugen af a/, der dog vist for det meste til- 
fojes, f. eks. «han sås (at) komme over gaden*; «han hørtes 
sige* (Ploug: Dronning Margrete)). Har infinitiven sit eget biled, 
står dette sædvanlig bagefter, f. eks. «jeg så ham drikke en 
snaps*, — men foran infinitiven, hvis sanseverbet mangler biled, 
f. eks. «jeg har altid hørt ham vel omtale* (= hørt folk omtale 
ham vel)^. 

(Jeg) beder mangler sædvanlig at, f. eks. «han bad mig 
hilse* (men uden mig: <han bad (at) hilse*); (jeg) byder (i 
betydningen: befaler) undertiden, f. eks. «han bød dem gå 
straks*. 

174. D) endelig er der lignende forbindelser med (jeg) 
lader (talesprog: lar, sædvanlig uden tryk, «stød» eller vokal- 
længde) i to betydninger: tillader og foranstalter, der forholder 
sig til hinanden som de to betydninger af må (se § 170). De 
mærkeligste af disse forbindelser er: 

a) med biled efter lader, hvilket atter rummer to til- 
fælde: 



^) Jeg har endog hørt: c man kan følge alting vokse* (om foråret). 

^ Med hensyn til denne ordstilling sammenlign (foruden: jeg 
lader ... i § 174) nogle få faste forbindelser, f. eks. c jeg fik (vil have) 
sagen at vide, jeg lærte manden at kende*, — hvilket efter alminde- 
lige regler skulde hedde: «jeg fik at vide sagen*, <lærte at kende 
manden*, ligesom f. eks. «jeg håbede (lovede) at hjælpe manden«; 
dog har infinitiven ikke her sit eget tænkte subjekt som i eksemplerne 
ovenfor (folk). 

a) bileddet føles tillige som subjekt til infinitiven: <jeg lod 
ham dræbe dem> (altså: han dræbte dem); <han lod sig falde* 
(han faldt selv; her er vel infinitivens subjekt den samme, som 
er subjekt til lod, men dog betegnet ved et nyt ord sig) — <lad 
mig være!» 

fi) bileddet har egentlig slet intet med lader at gore, men 
hører kun til infinitiven, f. eks. <jeg lod ham dræbe* (andre 
dræbte ham), og med sig: «han lod sig døbe* (en anden døbte 
ham); — <jeg har ladet mig fortælle, at . . .* (en anden har 
fortalt mig det^)); «tror du, jeg lader mig gore nar af?» 
(= tillader, at man gor nar af mig), — 

enten a eller /3: <jeg lod ham sige, at . . .* (a: han 
sagde til andre, at . . .; /?: andre sagde til ham, at . . .), — 

særligt mærkes: <lad os gå!> (opfordring til sig selv og 
andre under ét; dog kan disse ord også være henvendte til en 
tredie; omvendt er «lad mig gå!* i reglen henvendt til andre, 
sjældnere til den talende selv, f. eks. <lad mig lige så gerne gå 
med det samme*) — , 

ja der kan være hele to biled imellem og deraf d) det 
ene følt som subjekt til infinitiven f. eks. <han lod sig det smage 
vel* (det smagte ham vel) — /?) begge som biled til infinitiven : 
<skal man lade sig sligt byde?* (= tillade, at nogen byder 
en sligt). 

Hvor meget under sådanne brogede forhold •konjunk- 
turerne* har at sige, ses af det bekendte: «i dag har Jensen 
ladet mig flå, i morgen vil han lade mig slagte*, hvorover der 
falder nyt lys, når man får at vide, at det er citat af ea 
slagterlærlings brev til hans moder, og at Jensen er hans 
mester. 

b) Uden biled efter lader, f. eks. «han lod udsprede det 
rygte* (men også: c han lod det rygte udsprede* efter a, /?), — 
især i befaleform: «lad gå!* — meget almindeligt i forbin- 
delsen lade være f. eks. «han lod være at svare*, hvor være 
i daglig tale ofte forkortes til vær (med <stød*), så især 



*) Herhen hører vel talemåden: lade sig sige (= tillade, at man 
siger noget til en = g6r en forestillinger, søger at omstemme en). 

befalingen: lad være! lyder ganske som en enkelt befaleform: 
lauær! 

a) og b) tæt op ad hinanden: <lad os lade være med 
det!» (udt. -la -wos -la 'væ'r -mæ 'de!). (Ingen af alle disse 
udtryk med lader kan danne passivvending). 

175. Dette, at sproget i disse forbindelser udelader at 
på steder, hvor det ellers kræver det, må dog bunde i en 
følelse af en nojere sammensmelten af disse verber og den. til- 
hørende infinitiv end i andre forbindelser, f. eks. <han lovede 
at komme ». I nogle af de ovennævnte tilfælde er der nu 
også andre ting, der peger i samme retning, især det, at hine 
verber mister tryk, vokallængde og <stød» (undtagen, hvor de 
fremhæves ved < værditryk »), — således altid ved de 7 forst- 
nævnte samt ved lader; ved får samt ser, hører o. s. v. mangler 
i alt fald trykket sædvanlig, når der ikke står noget at eller 
noget biled imellem dem og infinitiven (og af og til ellers, se 
§ 172). — Dog fristes vi ikke så let til at føle et verbum som 
« hjælpeverbum*, når det foruden infinitiven har eller kan have 
sit eget substantivbiled (§§ 173 og 174), som ved de bekendte 
i §§ 166—71 (§ 172 indeholder overgangstilfælde). (Se for øv- 
rigt § 196, slutn.). Vi har desuden ovenfor set, at hine verber 
kaiiy uilf skal, må, tor, bor, gider i betydning hører til de ab- 
strakteste af alle vore verber, — hvilket også viser sig i, at 
de mangler befaleform, der jo er den personligste af alle ver- 
bets former. Man træffer nu stundom et forsøg på at ud- 
sondre grundbetydningen af disse verber, så at man kun skal 
anerkende dem som hjælpeverber der, hvor grundbetydningen 
er svækket; men den positive sprogbrug, der udelader at ved 
disse verber i alle deres betydninger og også i alle andre 
henseender ingen forskel gor mellem grundbetydningen og 
andre betydninger, giver ingen tilknytning for denne sondring, 
— så dette må atter stamme fra latin, som ganske rigtigt 
skelner meget skarpt mellem grundbetydningen, navnlig af 
kan (evne) og vil (villie), som udtrykkes ved særegne verber 
ligesom på dansk, og andre tilfælde, navnlig de mange, hvor 
disse og andre verber betegner mulighed eller en antagelse 
imod virkeligheden, hvilket latinen udtrykker ved egne former 

H. G. Wlwel : Sproglære. 11 

(•konjunktiv*) af hovcdverbet. Men denne skelen til et frem- 
med sprog er lige så uholdbar her som andensteds. 

II. Verbaladjektiv (participium). 

176. Vi går nu over til sådanne ganske almindelige sæt- 
ninger som »øvrigheden har straffet tyveriet*. Vi har her i 
har straffet en verbalforbindelse af ganske lignende art som 
de nysomtalte med infinitiv; ligesom dér (at) straffe, således 
ser vi her straffet forbundet med et substantivbiled (tyveriet) 
ligesom de ægte verbalformer (straffer, straffede tyveriet), men 
ikke med subjekt undtagen ved hjælp af et andet verbum 
(har, havde), — medmindre da dette, ligesom ved infinitiven 
(§ 164), er udeladt i livlige udbrud, f. eks. «jeg fundet pengene? 
nej!» (med stærkt tryk på alle ordene, — udeladt: skulde have) 
— eller i « telegramsprog*, f. eks. « Peter været her» (udeladt 
har), eller endogså uden subjekt: < modtaget pengene* (udeladt 
Jeg har), ligesom stundom i overskrifter i avisen: « Skudt sig 
med en kanon*. 

Men nu finder vi dette straffet^) også i andre forbindelser,, 
nemlig: «han er (eller bliver) straffet* og «en straffet person*. 
Ved denne sidste forbindelse har vi en bestemt adjektivfornem- 
melse, og denne .fæstnes, når vi tænker på flertalsformen 
« straffede (personer)*, hvor bojningen er ganske som «en 
broge/ ko, brogede køer*, hvor der ikke er noget tilsvarende 
verbum: (jeg) broger. Det ligger da nær at opfatte straffet 
som et adjektiv, der er trådt sammen med et verbum («hjælpe- 
verbum*) til en noje verbalforbindelse har straffet samt en 
lignende får straffet^), hvor har og får (havde og fik) normalt 
mister tryk (samt vokallængde og «stød») ligesom hjælpe- 
verberne med infinitiv, hvor infinitiven føles som «hoved- 
verbum*. Skal man kunne bestemme og begrænse denne art 



*) Når vi ikke tænker på de skrevne former med -t: straffet, 
broget, men på de udtalte med -6, ser vi, at flertalsdannelsen er ganske 
regelmæssig (som fremmed, -6e). 

^ Kun med småord, f. eks. ikke, eller tillægsord, f. eks. virkelig, 
og små ordgrupper, som til sidst og mange gange, imellem de to ord.. 

verbalforbindelse nojere, bliver det nødvendigt at begynde fra 
den anden ende og betragte disse ord som adjektiver i disses 
forskellige stillinger. 

Af adjektiver, der er beslægtede med verber, gives der 
adskillige slags med forskellige endelser, — nogle på -ig, f. eks. 
lydig (= som lyder), — på -lig, f. eks. duelig (= som duer), 
påståelig (== tilbojelig til at påstå), undselig (= som undser 
sig), fremdeles: brugelig (= som kan bruges), mistænkelig 
(= som let eller med rette mistænkes), — på -som, f. eks. 
mistænksom (= tilbojelig til at mistænke andre), — på -sk, 
f. eks. bidsk (= tilbojelig til at bide), — på -bar, f. eks. brug- 
bar (= brugelig), holdbar (== som kan holde eller holdes eller 
holde sig), — på -agtig, f. eks. pinagtig ^) (= som piner). Hoved- 
forskellen mellem betydningerne er, som vi ser, at nogle har 
påvirkende, andre påvirket betydning (med -lig findes begge 
dele), andre nærmest neutral (duelig, undselig)^). — Imidlertid: 
med alle disse endelser dannes kun adjektiver af et temmelig 
begrænset antal verber, og dertil kommer, at de samme en- 
delser bruges til at aflede adjektiver af andre ordklasser: af 
substantiver: blod-z^, fader-Zz^r, dyr-isk, bsirn-agtig, — af adjek- 
tiver: Tød-lig, vildsom, l&ng-agtig. En nojere tilslutning til 



^) Undertiden er det ikke let at afgore, om stamordet er sub- 
stantiv eller verbum, f. eks. fejlagtig. 

*) Denne deling af betydningen i «påvirkende» og «påvirket» kan 
vi også træffe ved andre adjektiver, f. eks. ligegyldig = 1) det, der 
regnes for betydningsløst, 2) den, der regner mange ting for betydnings- 
løse; ja blind falder i hele tre dele: 1) den, der ikke kan se, 2) den 
eller det, der ikke kan ses (en blind passager, et blindt skær), 
3) det, hvorigennem man ikke kan se (en blind rude, gyde). Selv ved 
substantiver kan man for resten finde noget lignende: forstand er sæd- 
vanlig den evne, der forstår, men i < Australien i snævrere og i videre 
forstand* er det = ordbetydning, altså noget, der forstås; — omvendt 
er begreb sædvanlig det, der begribes, men i «dem med det svage be- 
greb* (Poul Møller) er det evnen til at begribe. (Noget helt andet er 
det, når i « Pekings erobring af Europæerne » og det ensbetydende 
»Eur.'s erobring af P.» erobring på én gang betegner det at erobre 
og det at erobres: her fremtræder netop forskellen i betydning mel- 
lem substantiv og verbum, smign. § 30.) 

11* 

verbet må altså kunne gå i to retninger, dels ved at en af- 
ledsendelse kan danne adjektiv af ethvert verbum, dels ved 
at den kun kan aflede adjektiv af verber, — foruden i et 
endnu fastere betydningsforhold til verbet. En sådan afled- 
ningsklasse kunde nok være værdig til at regnes som en egen 
underklasse af adjektiverne med et eget navn, som jo passende 
kunde være «verbal-adjektiv». 

177. Og en sådan endelse har vi (i alt fald på det nær- 
meste) i -ende. De således dannede ords tilslutning til adjek- 
tiverne er endda noget svag, for så vidt som de mangler boj- 
ning (undtagen -s-form i de sædvanlige tilfælde, § 138, 4). I 
ordforbindelsen kan de derimod optræde på alle de samme 
måder som andre adjektiver, nemlig: 

A) forst og fremmest knyttede til substantiver (smlign. 
§ 140), og dette da 1) i forbigående, mens sætningen ellers 
handler om andre ting, dels a) nojere tilknyttet, enten foran 
substantivet, f. eks. «et (af diamanter) strålende smykke*, — eller 
bagefter, f. eks. «et smykke, strålende af dia manter », — dels 
b) friere tilknyttet, f. eks. «jeg fandt ham sovende* (i reglen 
med tryk på fandt); « barnet kom da endelig, spisende på en 
pære»; 2) hvor sætningen helt eller væsentlig drejer sig om at 
forbinde substantivet og adjektivet med hinanden (derfor ver- 
bet normalt uden tryk), f. eks. «han er meget frastødende; han 
bliver efterhånden mere tiltalende; jeg finder ham temmelig 
frastødende* (uden tryk på finder); — vi ser i disse eksempler 
desuden disse adjektiver bestemte ved lignende småord som 
andre adjektiver; fremdeles: 

B) knyttede til adjektiver eller verber (smlgn. § 143), f. eks. 
«en forbavsende frodig rose; den rose er da forbavsende frodig; 
det billede ligner forbavsende ! » og endelig : 

C) uden nogen sådan tilknytning til andre ord, altså træ- 
dende i stedet for et substantiv i alle dettes stillinger (sml. 
§ 144), f. eks. «der er kommet en rejsende; for de handlendes 
skyld; rette vedkommende* o. s. v. *). 



^) Disse ord betegner personer og adskilles derved fra en række 
andre ord på -ende, der aldrig betegner personer, men føles som sub- 

Særlig må omtales, at disse adjektiver ofte forbindes så 
noje med verberne kommer eller bliver (i betydningen « for- 
bliver »), at disse mister deres tryk, hvilket er tegnet på en 
noje forening af de to ord til én tanke; f. eks. «han -kom 
kørende» (samt flere bevægelsesudtryk), «han -blev 'liggende* 
(og et par hvileudtryk til). Disse forbindelser er ikke lette 
at bedomme: de med kommer minder om A, 1, b («barnet 
kom . . . »), men dér har verbet tryk, — de med bliver om 
A, 2 («h. bl. tiltalende*), men dér har bliver en helt anden 
betydning (som det gammeldags vorder^)); — men endelig 
kunde man, da verbaladjektivet jo er ubqjeligt, henføre begge 
tilfældene under B (adjektiv ved verbum) og betragte dem på 
samme måde som f. eks. «han -kom 'tidligt, -kom 'sidst», 
grænsende op til småord, f. eks. «han -blev 'hjemme, lude». 

Efter nu at have betragtet disse < verbaladjektiver* fra 
adjektivsiden vender vi os til verbalsiden. For det forste kan 
de dannes af ethvert verbum. For det andet dannes de 
kun af verber, — dog ikke altid af et blot verbum, men også 
af forbindelser af et verbum med et substantiv eller et små- 
ord eller begge dele, f. eks. lovgivende, påfaldende, vedholdende, 
agtpågivende, magtpåliggende \ de sammensættes også med for- 
stavelser og med andre ord ganske som andre adjektiver 
f. eks. uvidende, veltalende, næringsdrivende (flere findes i § 144). 



stantiver af -f- klassen, f. eks. et nyt foretagende; hans forehavende; for 
mit vedkommende, — samt i faste forbindelser f. eks. t efter sigende, 
(stå) til troende* o. lign. 

O Denne forening af to stik modsatte betydninger i verbet bliver 
er i og for sig mærkelig, men bliver det endnu mere, når man véd, 
at sproget har haft et eget udtryk for begrebet « vorden* (forandring), 
men har opgivet det (undtagen i højtidelig stil) og ladet begrebet 
sprogligt falde sammen med det stik modsatte (forbliven, altså ufor- 
anderlighed); vil man forstå dette, må man opsøge det sted, hvor 
«gærdet er lavest*, og det må jo være de tilfælde, hvor uforanderlig- 
hed i én henseende medfører forandring i en anden, — f. eks. «jeg 
gik, men han blev siddende (blev tilbage)», hvorved han jo vorder en 
efternøler, medens vi hidtil har fulgtes ad, — eller hvor begge dele 
er forenede, f. eks. «han blev en stakkel alle sine dage* = han vordede 
og forblev derefter . . . 

178. Ser vi nu på disse ords betydning i forhold til 
verbet, så har vi den i straffende, sovende = *den, der straffer, 
sover*, altså det simplest mulige forhold. Kun i nogle ganske 
få tilfælde træffer vi andre betydningsforhold, f. eks. fortviv- 
lende = en, som der er grund til at fortvivle over, blæsende 
instrumenter == hvorpå der blæses; den studerende vej, stående 
taffel; — ved adjektiver: svingende fuld o. lign. — alt nærmest 
passivbetydning, men i forskellige afskygninger. 

Alt i alt tilfredsstiller disse ord næsten helt ideen « ver- 
baladjektiv*, i alt fald mer end nogen anden adjektivdannelse. 
(Skriftsproget alene tilhører sådanne fuldt ud verbale forbin- 
delser som « lydende ordren trak han sig tilbage*, hvor lydende 
forbindes med et substantivbiled ordren ligesom de ægte ver- 
balformer, f. eks. *han lyder (lød) ordren*. I naturligt tale- 
sprog forekommer denne forbindelse ikke.) 

179. Foruden dette verbaladjektiv har vi endnu — ikke 
ét, men så at sige to halve, der omtrent udfylder hinanden, 
— eller på en måde fire,^ som parrer sig to og to; de ser så- 
ledes ud: 

1) en kneben husbonde, et knebent flertal, (de) knebne folk; 

2) en given vinkel, et givet areal, (den, de) givne vinkler; 

3) en tabt sag, et tabt slag, (det, de) tabte slag^); 

4) en straffet tyv, et straffet tyreri, (den, de) straffede tyve. 
De to forste har altså 3 former og karakterbogstav n, 

de to sidste 2 former og karakterbogstav t eller d (i udlyd 
skrevet /, ellers d). 

Til ethvert verbum hører nu et adjektiv af en af disse 
dannelser, og de kan for så vidt regnes for verbaladjektiver. 
Dog findes den forste art (med n i alle former) aldrig alene, 
men ved siden af den altid en af de andre, i reglen af den 
anden art (dog f. eks. slugen— slug/, se nedenfor); også de to 
andre kan forekomme to og to ved samme verbum, i flæng 
eller i forskellig betydning og forbindelse. 



I 



II 



^) Et c stød* bevares ved disse ord også i -c-formerne, f. eks. 
'.solgte^ hvorved denne form skiller sig fra fortidsformen solgte (i lyd, 
imen ikke i skrift). 

Når det sidste par dannelser kun har to former, ligger 
dette jo i, at endelsens karakterlyd er enten /, hvorved grund- 
formen bliver ens med -/-formen, eller 3, hvortil intet -/ fojes 
(thi således er jo forholdet efter lyden, lige så godt, hvor d 
skrives med t, som hvor det skrives med d, f. eks. i fremmed, 
linned (§ 148, b)). Da nu hertil kommer, at i den hyppigste 
af det forste par dannelser (nemlig nr. 2) n mangler i -/-for- 
men, hvorved denne bhver ens med nr. 4, så har vi i disse 
to hinanden uvedkommende momenter tilsammen givet en 
sandsynlighed for, at de to hovedarter kunde nærme sig 
hinanden, idet -/-(eller -3-)formerne yderligere kunde brede 
sig. Og dette fremskyndes, som vi snart skal se, af andre 
momenter. 

Men forst skal vi undersøge disse dannelsers forhold til 
de forskellige ordklasser. Her er forholdene mere blandede 
end ved dem på -ende. For det forste dannes nr. 1 og nr. 4 
også af substantiver, f. eks. 1) uld-en, mugg-en — 4) fregne-t, 
horn-et^) (andre, som plettet, snavset, kan komme enten af 
substantiv eller verbum), — for det andet finder vi af alle 
iire dannelser adjektiver, der ikke føles som afledede af noget 
andet ord, f. eks. 1) åben-t (verbet åbner, der selv har n, 
er jo afledt af adjektivet åben); 2) de 3: egen, megen og det 
gammeldags liden, der mangler n foran -/ (§ 139, 2); 3) sort, 
kort o. fl. ; 4) broget o. s. v. 

180. Hvad nu betydningsforholdet til verberne angår, så 
finder vi det frieste forhold ved 1ste klasse (med n overalt), 
f. eks. kneben (= tilbojelig til at knibe, dette taget i betydningen : 
være gerrig); hengiven (= som føler hengivenhed); et druk- 
ke/i/ menneske (= som har drukket for meget); et erfaren/ 
menneske (= som har erfaret meget); et stjålen/ blik (= som 
man stjæler sig til at kaste), ligeledes: et tvungen/ smil; og i 
andre særlige betydninger: et voksen/ menneske; et brusten/ 
blik (mærk u i forste stavelse!), et sveden/ grin; — fremdele^: 
et sulten/ dyr; en (for)slugen torsk; «hans flid er ikke over- 



^) Skrevet med d: linned af lin i den gamle betj'diiing <hor». 



168 VERBUM. 

dreve/i (= stor); denne skuespillers spil er meget owerdreyent* 
o. s. V. — Når her fortrinsvis -/-former er fremdragne, så er 
det, fordi denne klasses ydre særtegn jo er endelsen -nt i 
denne form. (Dog: drevet guld, — skont det for ikke-fagmæad 
føles som lige så særegen en betydning som f. eks. et (durk-) 
dreve/i/ asen.) Også af de andre klasser findes eksempler på 
friere betydningsforhold, f. eks. en berejst, udspekulert (eller 
-et), studert (eller -et) mand (= som har rejst, spekuleret, stu- 
deret meget); generte mennesker (= som generer sig); en 
kendt mand (= som kender forholdene), — og i andre sær- 
lige betydninger, f. eks. en dannet mand, en fortjent mand; 
«han modtog budskabet aldeles fattetT>. 

Men i det langt overvejende antal tilfælde slutter de sig 
så nært som muligt til verbet, i påvirket eller neutral betyd- 
ning, alt efter verbets glosebetydning. (Til eksempler skal her 
vælges sådanne ord, hvorved forskellen fra hine med friere 
betydninger kan træde frem.) Påvirket betydning har vi i 
f. eks. «et knebet (= stjålet) lagen; et uddrukket glas; et af- 
tvunget vidnesbyrd; et afsvedet stykke land; dyret bliver 
sultet; torsken blev slugt; hans betydning er blevet stærkt 
overdrevet; dette land er endnu ikke videre berejst; den list 
var godt udspekuleret; er den avis nu snart studeret? vi er 
ikke generede af vore naboer; han er kendt af mange; Adam 
blev dannet af jord; den ros er fortjent; beslutningen var 
fatteti>, hvor vi overalt forudsætter en, der kniber (stjæler) 
lagenet, aftvinger en vidnesbyrdet o. s. v. ; — neutral betyd- 
ning derimod i f. eks. < barnet er vokset godt; et bristet ven- 
skab, et forsvundet barn, det forløbne år» o. lign., hvor der 
ikke tænkes på nogen, der vokser barnet, brister venskabet 
ell. lign. 

181. Vi skal nu se disse verbaladjektiver i deres forbin- 
delser med andre ord og følger her de samme synspunkter 
som ovenfor (§§ 140 og 177). Dog bor måske B og C tages 
forst, fordi disse tilfælde er forholdsvis sjældne og derfor 
snart afgjorte, altså: B) (ved verber og adjektiver) f. eks. «det 
er kneben/ tilmålt, jeg er lige knebe/i/ færdig (= næppe); 
hun danser fuldendt og er fuldendt nydelig«; — C) (som sub- 

stantiv), f. eks. «her skal du se noget fuldendt; de faldnes 
minde* ; — en noget ejendommelig plads indtager her sådanne 
udtryk som f. eks. «godt begyndt er halv fuldendt; dristigt 
vovet halvt er vundet; gemt er ikke glemt*; — disse, især 
det sidste (korteste), kan næsten^) føles som et * ordlyds- 
udtryk* (ord, der kun betegner deres egen lyd, sml. § 210, 1 
under teksten), nemlig: det ord gemt er ikke det samme som 
(O: ensbetydende med) det ord glemt Så kommer f. eks. *det 
var ædelt handlet, (det var) godt skuldret; det var ikke for 
meget forlangt*. Her mødes nu infinitivens og verbaladjektivets 
betydning, idet f. eks. *(det er — eller: det kalder jeg) godt 
brolt!* er ensbetydende med «at brole godt* og begge med 
«god brolen*, ligeledes ovenfor: «at begynde godt er at fuld- 
ende halvt* og: «god begyndelse er halv fuldendelse* o. s. v. 
(Ad denne vej nærmer vi os måske til vendinger som f. eks. 
«ved den lejlighed blev der fundet mange oldsager*, — hvor, 
som viist i §§ 56 og 57, subjektsfølelsen er svækket, — idet 
dette jo betyder: der skete et fund, som omfattede mange old- 
sager. Smlign. § 187.) 

Vi samler altså opmærksomheden på A (ved substantiv): 
A, 1, a) på noje tilknytning foran substantivet er der givet 
eksempler i § 180; — bag efter substantivet har vi f. eks. 
«et guldsmykke(,) besat med diamanter*; 

A, 1, b) i friere tilknytning til substantiv, f. eks. «jeg 'fik 
bøgerne indbundne* (med tryk på fik, — de var indbundne, 
da jeg fik dem; altså indeholder fik og indbundne hver sit 
selvstændige moment; som ved færdige i § 140, 2); 

A, 2) de tilfælde, hvor hele sætningen væsentlig går ud 
på at bringe sådan et verbaladjektiv i forbindelse med et sub- 
stantiv (, og hvor det forbindende verbum i reglen mangler tryk). 
Her udsondrer vi foreløbigt forbindelserne med er og bliver, 
som behandles i §§ 182 og 183. Så har vi tilbage for det 
forste forbindelser med har og får; her kan man sige: «jeg 
-fik bøgerne indbund/ze (eller -ef)'^, både når man selv og når 



O Ligesom i ««e/if er bedre end aldrig* o. lign. — Ordlydsudtryk 
har vi vel også i <sige god for en>. 

en anden indbinder dem; men ved «nu har jeg bøgerne ind- 
bundne > er der i reglen ingen anden end en selv med i 
spillet. (Om forbindelserne «har, får indbundet* se §§ 187 — 191.) 
Ved forbindelser af kan, uil, skal, må, tor, bor og infinitiven 
have beror det på verbaladjektivets glosebetydning — og på 
« konjunkturerne*: ved f. eks. «jeg skal have de to sko forsålede 
{'et)T> er man mest tilbojelig til at tænke, at en anden udfører 
arbejdet, fordi det er sjældent, at man selv forsåler sine sko, 
medmindre man da selv er skomager; ved: «jeg skal have 
de heste solgt(-e?)» vil man altid tænke på subjektet som sæl- 
geren, selv om en anden sælger dem på hans vegne. — På 
lignende forbindelser med andre verber findes eksempler mel- 
lem adjektiverne i § 140; således også her, f. eks. «jeg vil -se 
dig hængt; jeg fandt alle husene forladte* {fandt næsten = så), 
dog kan man finde verbaladjektivet (u boj et) flyttet foran et 
vidtløftigere substantivbiled, f. eks. <man undrer sig over at 
finde forbigået hans beromte ord: veni, vidi, vici* (smlgn. 
§§ 187—91); fremdeles nogle forbindelser, der næppe forekom- 
mer med andre adjektiver, f. eks. «jeg fandt dem bortrejst(e?)> 
(= jeg fandt den tilstand, at de var bortrejst, — dem selv 
fandt jeg jo netop ikke), «han beordrede straks ligene bort- 
kørt(c?); vi må søge manglerne afhjulpne (eller: -e/); man kan 
snart vente begge sagerne afgjort(e?)», — i de to sidste eksempler 
findes vist oftere påvirket vending: « manglerne må søges af- 
hjulpne, sagerne kan ventes afgjorte*, ligesom vist altid: «de 
to andre findes ikke forhen straffede; nye banker agtes op- 
rettede (-eO». — Ligeså ved går, sidder, ligger, står (efter §§ 81 
og 140, 2), f. eks. «gå tabt, sidde gemt, ligge skjult, stå bundet* 
o. lign. 

182. Særlig opmærksomhed fortjener forbindelserne med 
er og bliver: 

A) da verbet er, når det knytter to ord sammen, er det 
indholdstommeste af alle verber og blot virker som et ligheds- 
tegn, har det ingen virkning på verbal adjektivets betydning; 
kun føler vi straks, at bojningen svækkes i denne stilling, 
idet -/-formen griber om sig, f. eks. en given vinkel, men: 
vinklen er givet (som ved andre adjektiver § 142). Den storre 

selvstændighed, adjektivet har i denne slilling, fremfor når det 
står foran substantivet, gor nu, at den fra verberne kendte 
forskel mellem varighedsverber og afgorelsesverber 
(§ 159, B) her får betydning, idet den afspejler sig i verbal- 
adjektiverne i denne stilling. — Ved varighedsverberne er 
forholdet ganske simpeh, f. eks. «atle kongens born var meget 
elskede; tolderne var almindelig foragtede og hadede; en profet 
er ikke agtet i sit eget fædreland; Amerika var beboet af den 
røde race; Afrika er skilt fra Europa ved Middelhavet* (be- 
tydningen er her vist altid « påvirket »: folk elsker, hader dem 
o. s. V., og stundom kan en -s-form træde i stedet, f. eks. 
« Amerika beboedes . . ., Afrika skilles . . .») — Ved a fg oreise s- 
vefberne er det mere indviklet, og her træffes både påvirket 
og neutral betydning; der tænkes her både på den forbi- 
gangne afgorelse og den deraf følgende endnu vedvarende til- 
stand, dog ofte noget mere på den ene end på den anden: 
ved « frakken er farvet*, « hunden er bunden* tænkes mest på 
nutiden; derimod føles udgangspunktet i fortiden mere i 
« stenene er bortkørte*, hvor den deraf følgende tilstand i 
nutiden ikke angår subjektet stenene; «alle hornene er døbte* 
kan opfattes på samme måde; «grisen er slagtet; verden er 
skabt i 7 dage* ser mere ligelig til begge sider. Alle disse 
stod nu i påvirket betydning. Ved overgangen til de neutrale 
træffer vi på dem, der kan bruges både som påvirkede og 
som neutrale, hvilket ofte er klart af subjektets betydning, 
f. eks. «ankeret er lettet* (af søfolkene), men: «tågen er lettet*; 
«kornet er slået ned* (af stormen), men: «lynet er slået ned*; 
»nordpolen er endnu ikke nået* (Nansen har ikke nået den), 
men: «Nansen er nået 4° hojere end nogen for ham*; «prøven 
er bestået* (af min broder), men: «min broder er bestået^)*; 
~ andre steder må man se sig mere om i sammenhængen 
f. eks. «fløden er kommet i kaffen* (af madammen?); «han var 
sejlet agter ud* (af sin medbejle^?) ; aldeles umulig er afgorel- 
sen i f. eks. «alle Helvedes ånder var sluppet (eller: slup/ie) 



*) Det er derfor uvist, om « bestået* på eksamensbeviset har pro- 
ven eller eksaminanden til subjekt. 



« 

løs» (af sig selv? eller af deres herre og mester?), — men på 
de fleste steder, hvor man ved forbindelsen med er C^ar) 
kunde være i tvivl om betydningen (f. eks. «timen er beg3"ndt, 
slaget var endt, vognen er standset »), afgor nutids- og fortids- 
formen sporgsmålet ved at udvise grundformer (ikke -s-former), 
altså til fordel for den neutrale betydning (f. eks. her: be- 
gynder, ender, standser, ikke -s). Disse forbindelser med er 
(var) synes mig at se lige meget til begge sider, ligesom også 
de altid neutrale^) f. eks. «barnet er forsvundet, sovet ind; 
regnen er ophørt*; interessen for nutid og fortid er her vel 
omtrent lige stor — men her er vi ganske vist inde på de 
fine fornemmelser«. — Overalt kan hensynet til udgangs- 
punktet i fortiden fremhæves ved tryk på er (var). 

183. B) bliver har i disse forbindelser altid betydningen 
jorder og betegner en forandring; det forbindes kun med 
^erbaladjektiver af påvirket betydning, ikke med neutrale (der- 
mod nok med dem med friere betydningsforhold, f. eks. «hun 
»liver mere og mere kneben, generh). At disse forbindelser 
leget ofte er ensbetydende med en -s-form, er bekendt nok, 

eks. « tyveri bliver (blev) straffet hårdt » (== straffes, straf- 
ides); dog er det også bekendt, at -s-formen har et betydeligt 
idere område end forbindelserne med bliver. (Om -s-formernes 
dsbetydning o. s. v. gælder i det hele og store alt, hvad der 
' sagt om grundformerne i §§ 159 og 160.) 

For det forste bruges -s-formen jo ved mange neutrale 
Tber (§ 156)^, altså uden påvirket betydning, og her bruges 
drig bliver, f. eks. «de kævledes slemt* , ikke: «de blev 
evlede», — ligeså i neutral betydning af verber, der i andre 
fælde kan tilstede påvirket betydning, f. eks. «der gives flere 
igs stjerner*, ikke: «der bliver givet*. 

184. Men heller ikke i påvirket betydning kan en -s-form 



^) For øvrigt er det ikke ganske uhørt, at et verbaladjektiv kan 
oindes med er og dertil fojes et substantivbiled ell. lign., f. eks. 
tn er gået (løbet o. s. v.) sin vej; han er fyldt 10 år; klokken er 
!t ti; han er begyndt at gå* (sjældnere: han er begyndt sin rejse). 

^) Ja: «jeg mindes ham; (jeg fattes penge)* påvirkende, § 157. 

altid erstattes af en forbindelse med bliver, men stundom af 
en med er (uar)^), i somme tilfælde af ingen af dem: 

1) i ordrer og reglementer (for en eller flere lejligheder) 
samt love o. lign. bruges kun -s-form (nutidsform, f. eks. « re- 
gimentet afmønstres kl. 3V«; der stilles under fuld oppakning; 
overtrædelse af denne lov straffes med fængsel » (i sidste til- 
fælde står straffes midt imellem befaling og meddelelse, lige- 
som « dertil bruges » o. lign. i kogebøger og andre anvisninger). 
— Derimod findes ofte nok befaleformen bliv med verbal- 
adjektiv, men kun benægtet, f. eks. «bliv nu ikke narret!* — 
men dette betegner jo i virkeligheden en selvvirksomhed 
(=z= sorg for, at du ikke bliver narret!) og står altså slet ikke 
i påvirket betydning (en virkelig befaling henvendes naturligvis 
altid til den, der skal udføre den, og ikke til den, den skal 
gå ud over). 

2) i meddelelser (og sporgsmål) findes alle tre udtryk, 
men i mange tilfælde i forskellig betydning eller omfang, sjældent 
alle tre ensbetydende. I store træk kan man vel sige: hvor 
talen er om længere tidsrum, bruges fortrinsvis -s-formerne; — 
de kortere tilfalder mere forbindelserne med bliver, — forbin- 
delserne med er står midt imellem. Men da der nu i praksis 
sjældnere er anledning til at omtale de længere tidsrum som 
fortid^, så er dette vel grunden til, at de -s-formede fortider 
i det hele bruges mindre end forbindelserne med blev^); — 
omvendt kan de -s-formede nutider vist i de allerfleste tilfælde 
bruges i stedet for forbindelser med bliver. 



^) Her og i det følgende er der naturligvis kun tale om de for- 
bindelser med er, som har ren nutidsbetydning, ikke om de til dels 
fortidige (§ 182). 

^) Dog er fortidsformens tidsbetydning jo ofte nutid, i to tilfælde : 
a) c dersom solen ikke stod op i øst»; b) <han vidste ikke, at solen 
stod op i øst> (§ 160 a og b); ja fremtid: <hvis solen ikke stod op i 
morgen*; «han lovede at komme, fdr solen stod op». 

') Derfor skiller den påvirkede og den neutrale betydning af 
samme verbum sig bedre fra hinanden i fortid end i nutid, f. eks. <kder 
findes mange oldsager i Danmark* kan siges både = ^der er, gives ...» 
og = «der bliver fundet . . .»; i fortid vil man vist altid adskille: 
«der fandtes ...» og «der blev fundet ...» 

a) forbindelser med bliver forskellige fra -s-form — eller 
ensbetydende dermed i nutid, men ikke i fortid. — Vi betragter 
her forst sådanne tilfælde, hvor der er tale om gentagelse: 

«her rulles » ^) står der med rette på rullekælderens skilt 
også på de tider, hvor der tilfældigvis ikke bliver rullet der; 
ligl.: «ved Vardø ses solen ikke i flere måneder*; — i slige 
eksempler, hvor gentagelsen bevæger sig inden for et (praktisk 
talt) uendeligt tidsrum, bruges forbindelsen med bliver ikke; 
anderledes ved kortere tidsrum: «hver mandag efterses ka- 
rakterbfl^erne« (eller: bliver efterset(-e)) ; «der gives flere styk- 
ker på én aften » (eller: bliver givet), — men i naturligt sprog 
vist altid i fortid: «der blev givet ...» (ikke: «der gaves . . .», 
da dette kun bruges = der fandtes, der var . . .). — Samme 
forskel (måske mindre gennemført) kan findes, hvor der ikke 
er tale om gentagelse, f. eks. « jorden oplyses af solen » (men 
«bliver oplyst» leder tanken hen på et genkommende kortere 
tidsafsnit, f. eks. om dagen, ikke om natten), — derimod om et 
enkelt tidspunkt: «nu gives der kort» (= bliver givet), men 
altid: «nu blev der givet kort* (næppe: gaves). 

b) forbindelser med er = -s-form (forbindelsen med bliver 
sjælden) ved varighedsverberne efter § 159, B: «han er almin- 
delig foragtet og hadet» eller lidt sjældnere: «han foragtes og 
hades af alle », endnu sjældnere: «han bliver foragtet og hadet», 
og fortid «han blev foragtet og hadet » vil man overhovedet 
næppe bruge undtagen i forbindelse med «af den eller den 
person* eller lignende særlige biangivelser. 

c) -s-form = forbindelse med er eller forbindelse med 
bliver, men i forskellig betydning: «Mt. Blanc dækkes af evig 
sne» = er dækket af. . ., om noget vedvarende; fortid vil næppe 
forekomme undtagen i fortælling om et besøg deroppe, og vil 
da hedde: var dækket; — men: «nu dækkes kisten med jord* 
(ved begravelsen) = bliver dækket, om noget forbigående, hvoraf 
følger, at det vel vanskeligt vil forekomme som streng nutid 
(snarest kunde en fraværende sige: «i dette ojeblik bliver. . .»), 
men ofte om fremtid («om lidt . . . ») eller om noget, der gentager 



1) Vist aldrig fortid. 

sig ; — også i disse tilfælde vil man vist i fortid helst anvende 
forbindelsen med blev. 

185. Forskellen imellem -s-formen og forbindelsen med 
bliver kan følge med forskellig glosebetydning, f. eks. * jord- 
skælvet mærkedes over det halve Europa » og «koen blev 
mærket af slagteren^. — Nogle verber, som har og får, til- 
lader slet ikke forbindelsen med bliver. — Omvendt er der 
andre, der helt mangler -s-formet fortid: således dannes ingen 
-s-form af drak og en del andre korte fortidsformer (uden -te 
eller -ede), deriblandt fik; — verbet får kan altså slet ikke ud- 
trykke påvirket fortid (undtagen ad omveje f. eks. «man fik»). 

186. (Bojningssvækkelse i verbaladjektiverne.) 
Det er nu ikke andet, end hvad vi måtte vente, at de omtalte 
ord i de sidst behandlede forbindelser (forbundne med tryk- 
løst verbum) udviser den samme usikkerhed i bojningsendelser 
som andre adjektiver (se § 142) (— dog skiller atter her de 
med -nt (§ 179) sig ud fra de andre). Og dertil kommer flere 
fremskyndende momenter, som er særlige for disse ord. Det 
forste er, som allerede fremdraget i § 179, endelsen -f s stærke 
overvægt. Men andre ting peger i samme retning og er til- 
lige stadier på disse ords vej hen imod verbet. Således de i 
§§ 56 og 57 omtalte sætninger med usikkert subjekt, f. eks. 
«der er kommet mange folk til byen; der blev fældet flere 
træer», og sætninger, der står på overgangen dertil, f. eks. «i 
forværelset findes ophængt fire malerier*; — i disse tilfælde 
er for længe siden al bojning opgivet, og endelsen -t får her 
et nyt tilskud. Dernæst lærer disse verbaladjektiver af de 
ægte verbalformer at forbinde sig med en mængde småord 
ell. lign. til én betydnings- og trykgruppe, hvor verbaladjek- 
tivet, ligesom verbet, mister sit tryk, og en sådan svækkelse 
af udtalens styrke er selvfølgelig meget uheldig for bojnings- 
endelsernes bevarelse; vi hører således vist altid -f-form i f. eks. 
« skibene er -gået til 'grunde, folkene var -rejst 'bort*, medens 
flertalsform er almindelig nok i: «skibene er forgåede, folkene 
var bortrejste*; ligeledes vist altid: «husene blev -revet lned>', 
men i alt fald ikke sjældent: «husene blev nedrevne«; frem- 
deles oftere: opslidte, omklæd/e end: slidte op, klædte om o. s. v. 

Men også ud over disse tilfælde breder -/ sig: hvem siger 
f. eks. «mine forældre er kom/ic; folkene er gåede*? næppe 
mange. Endemålet for denne bevægelse ser vi klart nok, 
men « vejen vi kun dunkelt ser». Dog er naturligvis endelsen 
-en den forste, det går ud over, og denne må vist allerede 
uden for de egentlige folkemål betragtes som forsvunden i tale- 
sproget på øerne, i alt fald på Sjælland, samt stærkt truet og 
usikker i de hojere samfundslag i Jylland^) (ja på dette punkt 
har 't bredt sig også foran substantiv, f. eks. ofte: «en fundet 
paraply » (eller: -en), men vist altid: « fundne sager »; ligeledes: 
«en stærkt medtage/ bog» (sjælden -en) ligesom: «nu bliver din 
bog for medtage/*, men: « stærkt medtagne bøger**)). Men så 
kommer flertalsformerne med deres hele endestavelser: de er 
en hårdere nød at knække; dog er der allerede gået hul på 
dem alle. Hvilken af dem der vil leve længst, er ikke godt 
at vide nu, — konjunkturerne er forskellige: -/le har sin 
styrke i, at den står -/ Qernest, men har på den anden 
side dårlig støtte i entalsformen, hvor -n som sagt er 
dødt eller døende; -ede er den hyppigste og nærmest ved 
ental -ed, men på den anden side noget langstrakt og slæ- 
bende, hvorved sidste stavelse svækkes i udtalen; -te har 
ikke noget meget vidt område, men vil ved sin skarpe lyd- 
karakter og sin støtte i entallets -/ vistnok vise sig sej gere 
end -ne. — Videre i det enkelte drister jeg mig ' ikke til at gå ; 
der kan måske fmdes andre påskyndende eller forsinkende 
momenter, -- at forskellen mellem påvirket og neutral betyd- 
ning skulde spille nogen rolle, har jeg dog ikke lagt mærke 
til. Rundt om i de ovenfor anførte eksempler har jeg afgivet 
mit rent personlige vidnesbyrd om en del enkelte tilfælde. 
Dog må i det hele ved bedommelsen af dette forhold advares 
imod «papirsproget» ; når jeg således ingen tvivl nærer om, 



*) Hos jævnere (indfødte) folk i Jylland er omvendt -c/i trængt 
helt igennem i den ene bdjningsklasse (se § 206), så den står omtrent 
lige så stærk som -/ (og -cd; i stedet for -ed høres ofte -et også over 
mellemstanden). 

') Derfor hedder også det substantiv, der ofte dannes af greben(t) 
(= betaget): grebethed med -/-, ikke -n-, ligl. «tankens bunde/hed>. 

at flertalsendelsen er mig naturlig i f eks. <de to andre fandtes 
ikke forhen strafFerfc», — så ligger ^dette vist i, at dette ud- 
trj'^k ikke hører hjemme i folkesprog, men i kunstsprog, fag- 
sprog, endskont det ofte bruges i daglig tale, — og vendinger 
som «bøgerne blev medtagne* er vist aldeles fremmede for 
talesproget i betydningen: « -taget lmed». — I det virkelige tale- 
sprog er vist alle flertalsformeme vaklende ved er og bliver. 
At skriftsproget her er noget bag efter talesproget, er natur- 
ligt nok, så meget mere, som de former, det holder på, jo 
virkelig ingenlunde er uddøde i talesproget; dette vil dog ikke 
hindre talesproget i at gå sin gang hen imod ubojelighed i 
disse forbindelser (hvortil det tyske sprog for længe siden er 
nået), og så vil skriften alligevel sent eller tidligt følge efter. 
187. Vi står nu igen, hvor vi begyndte, ved udtryk som: 
«jeg har straffet, får straffet », hvor vi forst blev opmærk- 
somme på disse ord. I denne noje forbindelse med har og 
får er -/-formen (eller -ed) eneherskende. Og her er desuden 
foregået en ganske anderledes påfaldende forandring end hine 
pillerier med endebogstaver (i vort for den slags ting ikke 
særligt lydhøre sprog), — nemlig i den for vor sprogbygning 
så vigtige ordstilling. Dette tilsammen med tabet af boj- 
ning (og bojningsendelserne er jo det, hvorved ordet knytter 
sig til substantivet) kan måske hjælpe os til at føle sprog- 
følelsen efter på dette punkt^): i en sætning som «jeg har 
straffet tyvene » har begrebet straf løsnet sig fra substantiv- 
bileddet og trængt sig frem for bevidstheden foran dette i 
nojere forbindelse med hjælpeverbet har. Har betyder jo: 
besidder, har opnået; — dette kan også forbindes med infinitiv 
at straffe, og «du har at straffe tyvene » betyder da: «du har 
den pligt at straffe dem» (infinitiv er jo verbets begreb, fore- 
svævende som noget endnu ikke virkeliggjort); men ved ver- 



^) Historisk set er det vel uden tvivl så, at man ved at gå over 
fra: «jeg har pengene modtagnes til: «. . .jeg har modtagef pengene » 
oprindelig har følt: «jeg har noget (som) modtage/^ og det er pengene»; 
men dette er man jo allerede ude over, så snart udtrykket anvendes 
uden hensyn til^ om jeg endnu har pengene eller er blevet af med 
dem igen. 

H. G. Wiwel: Sproglære. 12 

baladjektivet straffet kommer let, som vi så i § 182, en tids- 
fornemmelse, altså et ejendommeligt virkelighedsmoment, med 
i spillet, så at straffet bliver = «strafFen som virkeliggjort », — 
altså: «jeg har straffet tyvene» betyder: «jeg har (opnået — 
dette taget i den særlige betydning: virkeliggjort) en straf (, der 
går ud) over tyvene » (smlgn. § 181). Men ved en af de idelige 
små forskydninger, hvoraf sprogets liv er så fuldt, drages op- 
mærksomheden fra det sketes resultat tilbage til selve det 
skete og derfra igen videre til den kendsgerning, at det er 
sket. Derfor ligger der (på dansk) i forbindelsen med har 
intet om, hvorvidt det er længere eller kortere siden, over- 
hovedet intet hensyn til den tid, da det skete, eller om det 
er sket én eller flere gange, ej heller om det endnu vedvarer 
eller ej, eller om følgerne vedvarer; der betegnes alene den 
forbigangne kendsgerning, — alt det andet kan fremgå af et 
eller andet i den øvrige sammenhæng — eller henstå uafgjort. 
Derfor: «Gud har skabt himlen og j orden » (men med be- 
stemtere tidsangivelse: «i begyndelsen skabte.,.*); »damperen 
har ringet anden gang» (hvortil kan fojes: efor to minutter 
siden », men fremhæves tidsangivelsen, vil man hellere sige: 
«for to minutter siden ringede damperen*); «her har jeg 
gået for mange år siden* (én eller flere gange, medens: «han 
er gået* kun er en enkelt gang^)); «her har jeg boet i 
mange år» (og bor her måske endnu — og måske ikke; men 
siges der: «her boede jeg i mange år», så har der i alt fald 
været en afbrydelse); — «han har erobret byen* (og har den 
måske endnu eller har siden mistet den; her er ganske^vist 
«han erobrede byen* lige så ligegyldigt for tilstanden i nutiden 
som har erobret)^. — En anden forskel mellem udtrykket 



^) Dog er sprogbrugen her meget vaklende; f. eks. «jeg er kom- 
met denne vej mange gange* {= jeg har rejst . . .) er ganske alminde- 
ligt; ligeledes: «det er ringet» = <det har ringet*. — En lignende 
forskel: <jeg skulde have kørt med Peter, men han er kørt*; stundom: 
idet er hjulpet* (= blevet godt, f. eks. med tænderne). 

*) Om har har tryk eller ikke, har næppe nogen indflydelse på 
alle disse forbindelsers betydning; tryk har her kun forsikrende be- 
tydning (en art «værditryk»), — undtagen ved: «her har jeg boet i 

med har og fortidsformen ses i følgende samtale, hvor begge 
udtryk bruges om en og samme kendsgerning: tandlægen 
(betragtende en udtrukken tand): «det har da været en slem 
tand» (o: meget smertende, hvilket han slutter sig til af 
dens udseende); patienten: «ja det var en slem tand (posi- 
tiv viden; — bruger lægen var, er det snarere fortidsform 
i ' forundringsudråb, § 160). 

188. Disse faste forbindelser af har med verbaladjektiv 
på -t er altså et fortidsudlryk, der til forskel fra det, der be- 
tegnes ved den enkelte fortidsform, kan kaldes: ubestemt for- 
tid. Med havde dannes så udtryk for dobbelt fortid (eller 
forfortid) — eller uvirkelig fortid (ligesom den enkelte fortids- 
form bruges om uvirkelig nutid, § 160 a), f. eks. «hvis jeg ikke 
havde fået de penge, sad jeg ikke her nu» (men: jeg fik — 
eller: har fået — dem, og derfor sidder jeg her). (Om samme 
udtryk brugt for uvirkelig nutid se §200). Nær herved står: 
«det havde jeg ikke troet» (men nu har jeg set, at det dog er 
(var) så). 

189. En ejendommelig brug af vendingen med har findes, 
så vidt jeg véd, kun i én situation, nemlig når man i en 
andens hjem vil efterlade en skriftlig meddelelse; man skriver 
da ud fra den tid, da meddelelsen bliver læst: «jeg har været 
her og . . .» (fordi man vil, at beboeren skal tænke: «han har 
været her og ...»), skont man jo egentlig skulde skrive: «jeg 
er her og . . .» (Dette på dansk vistnok enestående tilfælde 
har på latin mange sidestykker i brevstil.) 

190. Hvor langt verbaladjektivet her er kommet bort fra 
den betydning, det har i sin rent adjektiviske stilling foran 
substantivet, føles endnu tydeligere, hvor verbet er neutralt, 
f. eks. jeg har gået, kommet, sovet, stået, ligget (disse ord kan 
slet ikke stå foran substantiv). 

191. Vi skal nu se lidt nærmere på forbindelserne af 
får og verbaladjektiv på -/. Her viser da forbindelsen sig 



mange år», hvor trykket i alt fald ofte bruges til at afvise den tanke, 
at jeg bor her endnu (altså «modsætningstryk»); ved: «der 'har jeg 
været engaBg> kan (men behøver ikke at) menes, at jeg ikke kommer 
der mer. 

12* 

som mindre sammenvoksen, for så vidt som det ikke, som 
ved haPj står fast, at sætningens subjekt også er « handlings- 
subjekt* til verbaladjektivet; således ligger der vel i «jeg -fik 
'indbundet bøgerne* (ligesom i: «jeg -har 'indbundet bøgerne*), 
at jeg selv udførte arbejdet, og ligeså er ved: «jeg -fik a/sendt 
de bøger* jeg afsenderen, men ved: «jeg -fik tilsendt en bog* 
er en anden afsenderen, — ved «jeg fik i en fart meddelt, 
hvad der var sket* kan det enten være mig, der meddeler 
en anden det, eller omvendt, — det må ses af den øvrige 
sammenhæng. — Hvad tidsbetydningen angår, må det erindres, 
at får hører til de verber, hvis nutidsform let får fremtids- 
betydning (§ 159, B) ; forbindelsen med verbaladjektiv kan der- 
ved blive en blanding af fremtid og fortid, d. v. s. et længere 
skridt ud i fremtiden og et lille tilbage i fortiden, en for- 
fremtid, f. eks. «når jeg får læst bogen, skal jeg sende dig 
den*. (Forbindelsen med fik står i de sædvanlige fortids- 
forhold til dem med får.) En anden måde, hvorpå forbin- 
delserne med får viser sig som noget løsere end de med har, 
er derved, at man kan finde et biled indskudt imellem får 
og verbaladjektivet, f. eks. «jeg fik ham bibragt den forestilling, 
at . . .* (Ved har findes sligt i det hojeste ved mere sammen- 
satte forbindelser, der næppe kan regnes til det naturlige 
sprog, f. eks. «jeg skal have ham meddelt, at . . . *). Omvendt 
kan undertiden verbaladjektivet knyttes til andre verber om- 
trent som i de nojeste forbindelser med har og får, f. eks. 
«N. N. søger oprettet biskoler i annekset*, — hvor oprettet 
ender på -/ uden hensyn til bileddet biskoler i flertalsform. 
(Om f. eks. «jeg finder udeladt forskellige ord* se § 181 slutn.). 
192. Endnu et skridt har verbaladjektivet taget ind på 
verbets område, idet det er nået til at danne verbal -s-form, 
dog ikke i påvirket betydning, men kun i neutral — og kun 
i forbindelse med har eller med er (næppe med får\ som 
« ubestemt fortid* til neutrale -s-formede verber, f. eks. «det 
er lykkedes; de er ældedes* (dog også: ældede); «de havde 
mindedes ham* (A. D. Jorgensen); — ede har omgåedes; jeg 
har længtes efter dig; jeg har altid sj^ntes, at. . .; jeg har 
ligget og pintes hele natten af tandpine; vi har ikke setes 

(eller: set's) for nylig». Som vi ser, ligner formerne for ojet 
ganske -s-formede fortidsforraer, og for øret falder virkelig 
de på -edes (udtalt -d-) ganske sammen dermed, medens mange 
af dem med -tes har <stød», som fortidsformen mangler (dog: 
«vi har forligtes godt» og andre uden «stød»)^); — mellem 
begge former vakler f. eks. «vi har nojedes (og: nojtes)*. 
Langt mere flerner jo former som slåedes^ omgåedes og 
setes sig fra de korte fortidsformer sloges, omgikkes og sås^). 
Ved nogle verber bliver disse former den positive sprogbrugs 
tydeligste mærke på, at ordet i et tilfælde opfattes som neu- 
tralt, f. eks. her ovenfor ved: «pintes af tandpine*, men altid: 
»pint af bødlen > (her er den sondring aldeles klar, som dæmrer 
ved nutidsform § 156 og lidt stærkere ved fortidsform § 184, 2). 
Men disse former er ikke mange og derfor tildels ikke rigtig 
fastslåede, nogle ganske usikre eller ubrugelige, f. eks. af: 
strides, af: (der) findes, (der) gives, 

193. Vi har altså en lang række forskellige stadier fra 
de fuldt boj ede adjektiver kneben (ligesom åben, vågen) og 
til disse former på -edes, -tes. Vil man inden for denne ud- 



^) På samme måde skiller også flere verbaladjektiver uden -s deres 
former på -te fra de tilsvarende fortidsformer, f. eks. «det solgte kvæg» 
med <stød>, men: <vi solgte kvæget* uden <stød»; — dog er denne for- 
skel langtfra gennemført; således har f. eks. i »den forfulgte uskyldig- 
hed* og c vi forfulgte ilenden* verbet i begge tilfælde cstød», men i 
«den stegte ål* og «vi stegte ålen* mangler dette i begge tilfælde. 
Ligeledes lyder formerne på -ede altid ens i begge betydninger (med 
eller uden «stød*), f. eks. <det befriede Jerusalem* (verbaladjektiv) og 
«de befriede Jerusalem* (fortidsform). 

^) Ganske vist siger man sædvanlig «vi har været oppe at slås», 
dog tilfredsstiller dette udtryk mig ikke, når der betegnes en gentagelse 
i en forsvunden tid. f. eks. «hvor har vi to dog slåedes i vor skole- 
tid!*, hvor jeg ikke vilde sige « været oppe at slås*, medmindre der 
tilfojes « mange gange*. 

*) Denne lighed, der kan være mellem fortidsformen og verbal- 
adjektivet, har foranlediget nogle til at danne forbindelser med utvivl- 
somme fortidsformer i stedet for verbaladjektiver, f. eks. «vi har om- 
gikkes, vi har sloges, der har fandtes...* (H.Drachmann, G. Brandes). 
— Det jydske folkesprog har dannet et regelmæssigt verbum: vi slås- 
ser, vi slåssede, vi har slåsset. 

viklingsrække søge, hvor de storste skel ligger, frembyder sig 
naturligt inddelingen: 1) bojningen fast, 2) bøjningen vaklende, 
3) bojningen bortfaldet (med bojning menes her: adjektiv- 
bojning). Blandt dem med gennemført bojning kommer vi 
atter tilbage til dem med formen på -ent (§§ 179 og 186), 
der, til trods for deres delvise ydre overensstemmelse med 
de egentlige verbaladjektiver, alligevel naturligt sondrer sig ud 
fra disse ikke blot ved hin form på -en/, men også ved deres 
betydning, der står i lige så frit et forhold til verbets som 
de adjektivers, der dannes af verber ved hjælp af andre 
endelser (§ 176). Og her kommer nu den historiske oplysning 
os vel til pas, at denne sondring mellem adjektiver med -en, 
-ent, -ne og med -en, -et, -ne (altså 1ste og 2den klasse i 
§ 179) er noget forholdsvis nji:, medens den gamle « danske 
tunge» (som vi kender den bedst i gammelnorsk og islandsk) 
i denne henseende ingen forskel gjorde på verbaladjektiver og 
andre adjektiver, men i alle adjektiver med -n havde -/-form 
uden n (deraf har vi endnu tilbage bojningen af egeriy megen, 
liden samt min, din, sin, medens hin har fået hint i stedet 
for ældre hit^)). Her som så ofte har altså sprogfølelsen givet 
sig udslag i en grammattisk villiesakt, der tvinger os til at 
udsondre disse ord som rene adjektiver fra verbaladjektiverne. 
Og det går endnu videre. Adjektivet slagen, -ent, -ne (f. eks. 
et slugent blik), der betyder: «som har lyst til at sluge», 
har slet ikke noget verbaladjektiv med n ved siden af sig, 
men et med /, f. eks. den slugte diamant. (Mellem fangen, 
'nt\ -ne og fanget, -ede er betydningsforskellen svagere, idet 
fangen mere angår tilstanden, fanget begivenheden, hvoraf til- 
standen er en følge; derfor vil man næppe sige: «de fangede 
røvere », undtagen med forskellige tilfojelser, hvorved det ver- 
bale fremhæves, f. eks. «de for nylig, af betjent Poulsen, ved 
Helsingør fangede røvere », men ellers altid: «de fang/ic røvere », 
ligeledes i naturlig tale vist altid: «de blev fangede, de var 
blevet fangede«, men måske nok i et eller andet tilfælde: 



^) 1 Haderslev skal man kunne høre: mint, dint, sint 
*) Eller vel hyppigere -t 

«de er (var) fang/ie»). Noget mindre let er denne sondring 
ved adjektiver på -/, f. eks. genert^ idet det tilsvarende verbal- 
adjektivs form er noget vaklende og ikke altid skiller sig fra 
adjektivets; imidlertid viser dog omgivelserne i mange tilfælde 
tydeligt vej, selv hvor formen altid er ens, f. eks. «en fortjent 
mand» og *en fortjent belonning*; mindre fremtrædende er 
forskellen imellem: «en farvet^ (= mestiz, mulat ell. lign.), 
og: «en farvet frakke »; Ugl. «en anset mand» (verbet altid: 
< anser en for . . .», medens: «en agtet mand* slutter sig helt 
til: «alle agter ham»). En udvortes forskel uden betydnings- 
forskel mellem rent adjektiv og verbaladjektiv har vi derimod 
i sammensatte verbaladjektiver, hvortil der intet tilsvarende 
sammensat verbum findes, f. eks. velset, hjemmebagt, «en ufor- 
tjent bel6nning», — eller hvor samme sammensætning i verbet 
har en anden betydning, f. eks. forjaget = en, der er jaget 
for meget med, medens (jeg) forjager betyder: jager bort. 

194. Vil man på den anden side markere det stivnede 
verbaladjektiv, der slutter sig noje til verbet, med et særligt 
navn, så står jo «participium» til rådighed — eller det, 
som svenskerne bruger i dette tilfælde, «supinum»^). Ved 
navnet »participium* er der nemlig den mislighed, at det er i 
almindelig brug i forvejen i en mere omfattende betydning, 
nemlig om alt, hvad vi her kalder verbaladjektiv (med ude- 
lukkelse af dem med friere betydning, som vi også ovenfor 
betegnede som «rene adjektiver*). Navnet betyder omtrent 
<deIagtighedsord», altså en ordklasse (den regnedes virkelig i 
den ældre grammatik for en egen ordklasse), der er delagtig 
i to ordklassers egenskaber, nemlig adjektivets og verbets. 
Dette kan jo nok til en vis grad passe på de ovenfor skildrede 
ord, men har rigtignok en ganske anden udstrækning på latin, 
hvor de næsten kan siges på én gang at besidde alle adjek- 
tivets og alle verbets egenskaber både i form og forbindelse 
(i endnu hojere grad gælder dette på græsk, hvor tidsbetyd- 
ningen er rigere udviklet end på latin) og derfor spiller en 



^) En vilkårlig anvendelse af et udtryk fra den latinske grant- 
matik, som dér betegner noget helt andet. 

langt storre rolle end i vort sprog. Hos os kan de næsten 
ikke nogen sinde siges på én gang at have både adjektiviske 
og verbale egenskaber (thi sætninger som ^lydende ordren trak 
han sig tilbage« (§ 178 slutn.) må nærmest betragtes som latin 
eller tysk med danske ord); men, som vi har set, de to sider 
af disse ords væsen synes snarere at sky hinanden, så jo 
mere de nærmer sig verbet, des mere ophører de at være 
adjektiver. Da nu åbenbart adjektivet er deres udgangspunkt, 
er navnet «verbaladjektiv» så udtryksfuldt, som man kan for- 
lange, og der er ingen grund til at gribe til et, der for den 
latinkyndige medfører forestillinger, som det danske sprog 
ikke tilfredsstiller. Og at bruge navnet « participium* særligt 
om de « stivnede verbaladjektiver* (med -/ overalt) er lige så 
unødvendigt; så hellere « supinum* (som hos Lefolii). 

195. Også en anden ting skylder vi vistnok latingram- 
matikken på dette punkt. Det er den ofte opdukkende son- 
dring mellem participium i egentlig forstand og i adjektivisk 
betydning. Vore storre sproglærer har ikke noget om det, 
men i praksis træffer man jævnlig, at et eller andet ikke må 
gælde for noget rigtigt participium, ogsaa ud over de tilfælde, 
der ovenfor udsondres som «rent adjektiv*. Dels, og mest, 
er det forbindelser med er, især sådanne som: «han er meget 
elsket*, hvor tidsbetydningen er nutid (i snævrere eller videre 
forstand). Men også i forbindelse med bliver kan man høre, 
at i «han blev forbløffet* er forbløffet adjektiv, men i «han 
blev skræmmet* skræmmet participium; og dertil knytter sig 
den sondring, at det sidste udtryk er « fortid i lideform*, det 
forste = verbum -f- adjektiv. Denne tvedeling, der her tilstræbes, 
gor som sagt nærmest indtryk af at stamme fra, at latinen i 
visse af de omtalte tilfælde kan bruge sine usammensatte 
passivformer, i andre ikke. På dansk lader en tilsvarende 
begrænsning af det « passive*, o: det påvirkede, sig ikke fast- 
holde. Man kunde søge en sådan begrænsning ad 3 veje: 
1) enten efter, om udtrykket er ensbetydende med en -s-form 
eller ikke: i så fald kommer ikke blot de allerfleste udtryk 
med bliver med (dog er -s-form i nogle tilfælde lidet brugelig 
i daglig tale, f. eks. forbløffes vist meget sjældnere end blive 

forbløffet), men også mange med er, f. eks. «han er elsket, 
foragtet, hadet»; — 2) eller efter, om aktiv vending er mulig 
eller ikke: dette giver omtrent samme resultat, f. eks. «han 
(det) forbløffede, forskrækkede mig; dette forbitrede ham alier* 
niest»; — 3) eller efter, hvilket småord der bruges til at til- 
knytte visse substantivbiled med, idet man for ægte verbal- 
forbindelser (»sammensatte tider») kun anerkender dem, hvor 
der tilknyttes eller kan tilknyttes et led med småordet af; — 
dette giver en langt snævrere begrænsning: således siges f. eks. 
«han blev forskrækket, forbløffet, forbitret over det eller det», 
men langt sjældnere af, nemlig væsentlig, hvor det tilknyttede 
substantiv betegner en person eller et andet levende væsen, 
dog også i dette tilfælde oftere: «han blev fornærmet pd mig» 
end «han blev fornærmet af mig». Men, som vi ser ovenfor, 
en sådan deling modsiges af de to foregående synspunkter — og 
er i og for sig vilkårlig. Der lader sig derfor neppe inden for 

M 

den her omhandlede række overgangstilfælde mellem adjektiv 
og verbum opstille anden naturlig sondring end den i § 193 
givne (som især hviler på det friere betydningsforhold til 
verbet). 

196. Hertil grænser spørgsmålet om « hjælpe verbum »^ i 
denne slags forbindelser. Er vi forst nået til dette begreb 
ved forbindelserne med infinitiv uden at som f. eks. »jeg skal 
straffe tyvene», så frembyder det sig let ved: «jeg har (havde) 
straffet tyven*. Men begrænsningen af det har sine vanskelig- 
heder. Man kan indskrænke det til de tilfælde, hvor verbal- 
adjektivet altid er ubojeligt: i så fald omfatter det de faste 
forbindelser med har (§§ 187—190) og de mindre faste med 
får (§ 191), men de med er og bliver skæres over, idet kun 
vendinger med usikkert subjekt hører herhen, f. eks. «der er 
kommet mange folk, der blev brændt mange hekse*, ligesom 
subjektløse sætninger, f. eks. «der blev rullet*. Eller man kan 
udstrække « hjælpeverbum* til alle tilfælde, hvor der findes 
verbaladjektiv; dette er lettere at gennemføre. Stort værd har 
denne grænse dog ikke, idet den let fører til at overvurdere 
forskellen imellem f. eks. «han er svækket* og: «han er svag*. 

Søger vi nu den positive sprogbrugs vidnesbyrd for sådan 



1 

noget som en sondring imellem « hjælpe verber* og andre ver- 
ber, så søger vi ikke helt forgæves. Der er i vort sprog et 
verbum, der kan træde i stedet for alle andre verber^) på 
nogle få nær; det er: (jeg) går. Vi siger: *går du med?» 
«Nej, jeg går ikke» o. lign.; kun kan, vil, skal, må, tor, bor 
samt har og er kan ikke erstattes med gor, f. eks. ^kan jeg 
komme?* «Ja, jeg kan* o. s. v. ; <thar han svaret?* tJa, han 
hari>; «er han gået»; «Ja, han er*. Men denne begrænsning 
omfatter vel hine »forudsætningsverber* fra § 166, men ikke 
de øvrige, der har infinitiv uden at, og endnu mindre svarer 
den til den sædvanlige eller til den ovenfor givne af dem, 
der forbindes med verbaladjektiv. For det forste er bliver og 
får vaklende, begge dele måske, fordi de i forholdsvis sen tid 
har fået den indholdstomme brug, de nu har i visse tilfælde 
(om bliver se § 177 note 2); ved dem hedder det: «bliver han 
straffet?* «Ja, han bliver (eller: gor)»; «får du læst bogen?* 
*J3) jeg får (eller: gor)*. For det andet og vigtigste er det 
her fremdragne ikke indskrænket til disse verbers forbindelse 
med verbaladjektiv, men også til alle deres andre forbindelser, 
f. eks. *har du penge?* «Ja, jeg har*; *er du hjemme (syg, 
soldat)?* «Ja, jeg er* ; *bliver han snart rask?* «Ja, det gor 
han nok* (sjældnere: bliver); ^får du snart penge?* Ja, det 
gor jeg vist* (sjældnere: får). — (Ser man paa de verbers be- 
tydning, som sprogbrugen på denne måde udsondrer fra de 
utallige andre, så kunde man fristes til at kalde dem «ab- 
stractissima*, — bliver og får vilde så kun blive «abstractiora»). 
Kort sagt: det er klart, at begrebet « hjælpeverbum* i for- 
bindelse med verbaladjektiv i virkeligheden ikke spiller nogen 
rolle for dansk sprogfølelse. Vil man så anvende det, må 
det bruges på den letteste og mest praktiske (o: uskadelige) 
måde, som ovenfor, altså: knyttet til verbaladjektiv efter § 193. 
197. (Andre slags hjælpeverber?). Derimod er der 
andre måder, hvorpå sproget kan finde på at betegne, at et 
verbum er nedsat til et blot appendiks til et andet. Således 



^) Det kunde for så vidt kaldes ^^ pro- verbum*, ligesom man taler 
om <pro-nomen» (kap. VII). 

finder vi (som forst påvist af O. Jespersen i Dania III, «en 
sproglig værdiforskydning*, navnlig s. 168 ff.) ofte et tilstands- 
verbum knyttet til et andet med å (skrevet og\ således, at de 
er fælles om visse småord (der da knyttes til det forste ver- 
bum), navnlig det for meningen så vigtige ikke, f. eks. «stå 
ikke der å glo!», »man går ikke å sover !» — er derimod de 
to verber virkelig »sideordnede*, gentages ikke, f. eks. «han 
spiser ikke og drikker ikke», — eller med fælles ikke bag 
dem begge, udtalte i ét træk, f. eks. chan går og står ikke, 
som jeg vil have det* (derimod med pavse imellem: «han 
går — og står ikke*^), hvor ikke kun hører til det sidste 
verbum, ligesom i «den er blå og ikke gron*). Andre småord 
kan stå ligesom ikke, men kan også sættes bag efter begge 
verberne, ligesom det sker med hine småord, når de to verber 
er ligeberettigede, f. eks. «han sad altid og drak* (med iryVi på 
forste stavelse i altid), men også: «han sad og drak altid^ 
(med tryk på begge stavelser i altid) ligesom: «han spillede 
og drak altid* (hvor altid ikke kan stå efter det forste verbum 
alene, men nok efter dem begge). Ligeledes føler man sam- 
mensmeltningen i forbindelser som f. eks. <det tårn kan jeg 
sidde og se i min stue*. Som det høres i ovenstående eks- 
empler, mangler disse tilstandsverber også meget ofte trj'^k. 
Mærk også forbindelsen: «jeg fandt ham liggende å sove^^. 
(Dette er måske det mest umiddelbart overbevisende af de 
bevisgrunde, der er samlede i hin afhandling, for den opfat- 
telse, at å oprindeligt er at og det følgende verbum en infini- 
tiv; se for øvrigt tilfælde som f. eks. «ham ligger jeg for tur 
å skal hen til*; «det glas må du ud å ha vasket af*; «ham 
går jeg og er gal på* o. lign., hvor den stærke fremdragelse 
af bileddene viser den noje sammenhæng mellem verberne. — 
Dog kan disse tilfælde vanskelig helt skilles fra andre, hvor 
tilstands verbet føles som mere selvstændigt, men alligevel har 
fælles ikke, f. eks. <hun gik ikke om å vaskede* (mens manden 
levede); «jeg går ikke hjem å spiser i dag*; «du går vel ikke 



*) Dette er vistnok meget sjældnere end: chan går, men står ikke», 
men ikke uhørt — og heller ikke altid ganske ensbetydende dermed. 

ud å solder*?* — dette sidste kan også hedde: «. . . . å solde?» 
uden -r, så her er det da for ojeblikket to forskellige, om 
end ensbetydende, grammattiske typer, selv om det muligvis 
ikke fra forst af har været så. 

Men på den anden side: en sådan nedsættelse af et ver- 
bum fra et fuldt leksikalsk sprogelement til et halv gram mat- 
tisk må have givet sig udslag ved et positivt kendetegn, for 
at det skal vedkomme grammatikken på dette punkt. Andre 
udtryk, som rent abstrakt kan siges at stå i et lignende under- 
ordningsforhold, men hvor intet positivt mærke kan påvises, 
hører ikke hjemme her, men i ordbogen (som jo er «den 
specielle sproglære«, medens grammatikken er «den alminde- 
lige sproglære«); sådanne forbindelser har vi i «jeg står i be- 
greb med at (gå); jeg var ved at (gå); jeg var i færd med at 
(gå); jeg var lige ved at (gå); nu kommer jeg til at (gå)^); 
jeg får det at føle»; — flere af disse kan man rundt om i 
andre sprog fmde udtrykt ved ejendommelige verbalforbin- 
delser, ja ved særegne bojningsformer; den danske grammatik 
(i sædvanlig betydning) er det uvedkommende. 

198. Sporges der nu, i hvilket omfang grammatikken og 
den dertil knyttede undervisning bor gå ind på alt dette, så 
må det gentages, at de her omhandlede forbindelser er over- 
måde mange og derfor ikke kan optælles alle på ét bræt i 
overskuelig oversigt og tilegnes mekanisk ad den vej — og det 
er godt! Ligesom ved undersøgelsen af de enkelte bojnings- 
formers betydning i de forskellige forbindelser, hvori de fore- 
kommer, således også ved disse verbaludtryk må undervis- 
ningen naturligvis (det er jo nærmest en trivialitet) begynde 
med det simplere og efterhånden gå videre til det mere sam- 
mensatte og flertydige (af verbalforbindelserne er vel har straffet 
og bliver straffet dem, hvis betydning er klarest og holder bedst 
stik); hertil kræves hos læreren for det forste klar forståelse 
og oversigt over det omhandlede og for det andet almindelig 



^) Her betegner kommer til at nødvendighed, men ofte som 
bekendt fremtid (eller vanvare), f. eks. «jeg kommer (nok) til at tale 
med ham i påsken« («jeg kom til at tabe koppen«). 



VERBUM. 189 

pædagogisk takt. Bedst er det vel så at gå ud fra hjælpe- 
verbernes grundbetydninger og ved de mere sammensatte ud- 
tryk søge hvert enkelt hjælpeverbums bidrag til den samlede 
betydning. Dette kan naturligvis tages som et værdiløst trælle- 
arbejde, men det kan også være en god forskole til at klare 
sig og tumle med alle hine abstrakte begreber, som det her 
drejer sig om. 

199. Tre- og firdobbelte verbalforbindelser. De 
samme verbalforbindelser, som vi nu har set, kan også dannes 
af selve « hjælpe verberne*, så at vi får tredobbelte verbalfor- 
bindelser. Den vigtigste af disse er: (jeg) er blevet straffet. 
Da blevet her er uden tryk (ligesom i: «jeg er blevet fri»), 
mister det i naturlig tale evnen til at bojes ligesom andre 
try kløse verbaladjektiver (§ 186), og når formen med -/ her er 
foretrukket, så er det, fordi den hersker i østdansk talesprog, 
der fra gammel tid har dannet grundlaget for «hoj dansk » og 
må siges at gore det endnu, skont i den senere tid (efter at 
vi i det sydlige Jylland har fået et nyt dannelsesmidtpunkt 
foruden det gamle på Sjælland) det vestdanske bleven har 
vundet en del frem som almenform i slige forbindelser; skrift- 
sproget frembyder som bekendt endnu for en stor del også 
her de gamle bojningsformer på -en, -e/, -ne. Vi har altså 
her to «hjælpeverber» ; «hovedverbet» har, som andre verbal- 
adjektiver med tryk, vaklende bojning: vi er blevet straffede 
eller: straffe/. 

Hvad tidsbetydningen angår, så forholder forst (jeg) er 
blevet sig til (jeg) bliver som (jeg) er kommet til (jeg) kommer 
— og dernæst (jeg) er blevet straffet til (jeg) bliver straffet som 
(jeg) er blevet soldat, er blevet borte, er blevet fri, til: (jeg) 
bliver soldat, bliver borte, bliver fri. Når vi dernæst sammen- 
ligner (jeg) er blevet straffet med (jeg) er straffet j så føler vi, 
at det hensyn til fortiden, som i er straffet findes ved siden 
af nutidsfornemmelsen, er blevet det overvejende og i reglen 
eneherskende i (jeg) er blevet straffet. Af hensynet til nutid 
er der kun det tilbage, at denne forbindelse mere fastslår 
kendsgerningen i al almindelighed som sket engang i fortiden, 
medens fortidsudtrykket blev straffet mere fører tanken hen 

imod en bestemt tid. Forholdet er altså ganske som imellem 
(jeg) straffede og (jeg) har straffet: en bestemt og en ubestemt 
fortid (§ 187), — og «(jeg) er blevet straffet af ham» svarer 
som påvirket vending til: «han har straffet mig» (og på samme 
måde «(jeg) var blevet straffet af ham» til: «han havde straffet 

migO. 

En anden tredobbelt verbalforbindelse er: «når jeg har 
fået læst bogen » (eller: bogen læst). 

Endnu flere muligheder fremkommer der, når «forudsæt- 

ningsverberne» kan, vil, skal, må, tor, bor tages med (dog 

■ 

sjælden to af disse sammen, undtagen hvor det sidste er kunne, 
f. eks. «du vil (skal) nok kunne se . . .»); således får man dels 
nye tredobbelte forbindelser, f. eks. «det skal du ikke have 
gjort forgæves; jeg skal nok få læst bogen til i morgen, og 
så vil du straks få den tilsendt; du vil blive straffet; jeg havde 
kunnet straffe tyven » (men gjorde det ikke) eller i samme be- 
tydning: «jeg kunde have straffet tyven » og således næsten 
altid: <(jeg) skulde have, måtte have, turde have, burde have 
straffet* (ikke: havde skullet straffe o. lign.), hvilket så simpli- 
ficeres ved udeladelse af have til: «jeg kunde (skulde, måtte, 
turde, burde) straffet tyven », ligesom være kan mangle foran 
blevet (både i betydningen «forblevet» og i betydningen *vordet») 
f. eks. «du burde blevet der til majdag; han kunde blevet god 
til sidst (, hvis ikke ....); du kunde let blevet grebet^. (Så- 
ledes vist altid ved gider: «jeg gad nok vidst ....», der be- 
tegner ganske det samme som: «jeg gad nok vide^). 

Endelig kan vi få firdobbelte forbindelser, f. eks.; «tyvene 
vilde være blevet straffede (eller -et); Deres sporgsmål vil De 
allerede have fundet besvaret i mit brev o. s. v.». (Femdobbelte 
forbindelser er en sjælden og unødvendig overdrivelse, f. eks. 
cdenne kreds vilde have kunnet være tagem^ («Dagens Nyheder*) 
= vilde kunne være taget eller: kunde være taget.) 

Hvert af « hjælpeverberne* indeholder nu sin bitanke til 
hovedverbets tanke og giver sit bidrag til den samlede verbal- 
forbindelses betydning. Da nu tilmed nutidsformerne og for- 
tidsformerne af disse verber kan bruges i alle de samme for- 
skellige betydninger som andre verbers nutids- og fortidsformer 

(§§ 159 Og 160), så er det klart, at mulighederne for slige for- 
bindelser er overmåde mange, og at flere af dem oven i købet 
kan forekomme i forskellige betydninger. De allerfleste af 
disse verbalforbindelser og betydninger, som således ad ab- 
strakt vej lader sig opstille, træffes nu virkelig også i det 
almindelige sprog, og vi står her over for en mangfoldighed, 
som det er en meget vidtløftig og næsten umulig sag at 
udtomme. 

200. Denne overflod af « hjælpeverber » og af mulighed 
for antydning af bitanker er nu til en vis grad vokset sproget 
over hovedet. Dette viser sig forst i sammenblandinger; 
ved siden af de ensbetydende udtryk: (jeg) havde kunnet gore 
(det) og (jeg) kunde have gjort (det) forekommer en mellem- 
form: (}eg) havde kunnet gjort (det). Andre sammenblandinger: 
(jeg) havde nær glemt (det) af: (jeg) var nær ved at glemme 
og: (hvis jeg ikke var kommet i tanke om det, så) havde Jeg 
glemt (det); — «der var udsigt til, at regeringen var blevet 
nødt til at gå af» (= til, at regeringen skulde blive nødt . . . ., 
og den var også blevet nødt til det, hvis ikke ....); — «det 
var det værste, du kunde have gjort » (for: du kunde ikke 
have gjort noget værre, men du gjorde det dog); — *det var 
den hårdeste fred, vi endnu havde sluttet^ (for : vi havde endnu 
ikke sluttet hårdere fred end den, vi nu sluttede); — «jeg 
troede, at det havde været en god hest» (for: jeg havde troet, 
at det var en god hest; begge udtryk sammenblandede: jeg 
havde troet, at det havde været en god hest)^). 

Når vi i § 160 A så «hvis jeg havde penge (nu), så . . . .» 
(med bagtanken: men jeg har ikke penge, altså . . . .) og i § 199 
slutn. «hvis jeg havde haft penge (den gang), så. . . .» (med bag- 
tanken: men jeg havde ikke penge, altså ....)> så må vi føle 
det som en overdrivelse, når der siges f. eks. « dersom han 
havde været her (nu), havde det været rart» (i stedet for var). 
Dette er vel at forklare så, at der med uvirkelighedsfortiden 
sigtes til, at man har søgt efter vedkommende, men at dette har 



*) Noget lignende er måske det bekendte: «det var ikke så vel!» 
for: det er ikke så vel, som det var (=. vilde være), dersom .... 

vist sig frugtesløst. Imidlertid benytter sproget sig heraf til at 
gore en tydeligere forskel imellem de to arter af uvirkelig 
nutid, som vi så i § 160 A, nemlig den, der betegner ligefrem 
strid imod virkeligheden, som her, og den, der kun betegner 
det usikre, muligheden, hvilket her vilde udtrykkes ved: «hvis 
han uar her, var det rart* (her er hin undersøgelse ikke fore- 
taget eller i alt fald ikke tilendebragt). (I tilfælde som dette, 
hvor der allerede i ordet dersom ligger, at der kun er tale 
om mulighed og ikke om vished, er dette uar ikke i virkelig- 
hedsgrad forskelligt fra nutidsformen er i f. eks. «hvis han er 
her, træffer jeg ham nok», — nej forskellen ligger kun i en 
stemning, men denne forskel lægger vi dog så megen vægt 
på, at vi i slige sætninger temmelig sjældent kan omb3rtte var 
og er: således f. eks. ikke i de to her anførte sætninger, — - 
den tagen-afstand, der ligger i «afstandsformen» var, er her 
benyttet som udtryk for en vis længsel). 

201. Vi kan ikke forlade verbaladjektiverne uden at be- 
røre nogle ejendommelige forbindelser, hvori begge de to 
slags verbaladjektiver (og rene adjektiver med de samme 
endelser) kan indtræde. 

A) verbaladjektiv på -ende f. eks. angående (vedrørende) 
den sag . . .», — men også med bileddet (den sag) foran, og 
således vist altid i forbindelser som «alt sagen vedrørende*. Her 
mødes de to ordklasser, der hver for sig har del i verbaladjek- 
tivet: står bileddet bag dette, har vi verbal ordstilling (som i 
«det angår sagen*), medens adjektiverne har de dem underord- 
nede substantiver foran sig (f. eks. «han er sin skæbne værd»). 
— Nær hertil grænser så forbindelser som «mig uafvidende*, 
hvilket sidste ord jo egentlig ikke er et verbaladjektiv, men 
kun Qernere beslægtet med verbet (§ 178). — Indskudt, lige- 
som « underligt nok» (§ 143 midt), findes f. eks. »betegnende 
nok*. 

B) Verbaladjektiverne med n og / kan findes knyttede til 
en hel sætning eller en del deraf på samme måde som «under- 
ligt nok* o. lign. (§ 143 midt). Således står f. eks. «kort 
(rettere, rent ud) sagt; ærligt talt; i det hele (strengt) taget; 
fra denne side betragtet*. (De kan naturligvis også drages 

frem i spidsen af sætningen, f. eks. « strengt taget har du uret»). 
Gennem udtryk som «bortset fra, begrundet på> o, lign. sker 
overgangen til 

«friere verbaladjektiv», f. eks* «hver anden verden 
ufortalt, (jeg ingen bedre kender)* ; — c dette ord taget i videste 
forstand* o. lign. Her er i den grad fiildt stof til en sætning 
(= uden at jeg vil tale ondt om de andre verdener; således 
at dette ord tages i videste forstand), at man kan fristes til at 
lade nåde gå for ret og tale om « verbaladjektivs-sætninger*, 
skont man ellers holder på, at verbaladjektivet er en «uægte» 
verbalform og ikke i stand til at forbindes direkte med et 
subjekt, således som de cægte*. — Endnu stærkere træder 
det sætningsagtige frem, når man siger f. eks, i^jeg selv fra- 
regnet, medregnet, iberegnet^)* — ved siden af »/n/gf . . .» 
I disse tilfælde kan man endnu fmde bojning, f. eks. ^vi (os) 
selv fraregnecfc*. — Men saa begynder udartningen: verbal- 
adjektivet flyttes foran og mister samtidigt bojning (som i 
§ 181 slutn. og 187), nogle sjældnere, andre oftere, f. eks. »fra- 
regnet os selv* (her bruges næppe vi); ved nogle er dette det 
sædvanlige, f. eks. uanset^), og det er vist næsten uden und- 
tagelse ved: fraset^), f. eks. * fraset nogle mindre fejltagelser*. 

Ved uagtet (f. eks. »uagtet alle hans anstrengelser*) er 
denne ordstilling vel ikke trængt helt igennem, men er dog 
så almindelig, at uagtet vist også er ubojeligt, når det en 
enkelt gang stilles efter bileddet. — Ét ord gennemløber 
alle udviklingstrinene: i forbindelser som «(alt er her), kasserne 
undtagnc* har vi udgangspunktet; så svækkes bojningen til 
undtagen, dog fører dette os ikke absolut uden for verbal- 
adjektivets grænse, skont -n er påfaldende i stedet for -/, i alt 
fald for en sjællænder, — men i »undtagen kasserne* er 
springet gjort og gjort på to måder: dels flytter trykket fra 
forste stavelse til anden, hvorved ordet skiller sig fra det 
øvrige verbum (jeg) undtager (denne trykflytning kan for resten 
også foregå, når or/det står bagved), og endelig springer det 



^) Disse tre ord kan ikke regnes for ægte verbal adjektiver, da 
verber som (jeg) iberegner, uansér, frasér er uhørte. 

H. G. Wiwel : Sproglære. 13 

foran og kan da ofte veksle med partiklen uden, især i f. eks, 
«ingen undtagen ye^ (vi) o. s. v.», der er hyppigere end: «ingen 
undtagen mig (os)*. 

I stedet for substantivleddene træder her ofte en hel sæt- 
ning, indledet med at, f. eks. efter: fraregnet, bortset fra, uanset, 
forudsat^). Ved undtagen mangler dette at oftest, f. eks. «jeg 
gor det ikke, undtagen (uden) du betaler»; — og ved uagtet 
bruges i skriftsproget vist aldrig og også ellers sjældent a/, 
så at uagtet selv kommer til at forbinde de to sætninger. 



Udvidet oversigt over verbets former. 

202. Vi kan nu altså udvide den i § 154 opstillede over- 
sigt over de «ægte verbalformer* ved at tilfoje de »uægte », så 
at det hele kommer til at se således ud: 

Ægte verbalformer: 



nutidsf. (ell. almenf.) 

grundr. : (jeg) straffer 
-s-rækken : (jeg) straffes 



fortidsf. 
(ell. afstandsf.) 

(jeg) straffede 
(jeg) straffedes 



befalef. 
straf (du) 



ønskef. 
(Gud) straffe, 
(-s-former er sjældne og 
ens med nutidsf.) 



infinitiv : 

grundrækken: (at) straffe 
-s-rækken: (at) straffes 



Uægte verbalformer: 

verbaladjektiver : 

straffencfc straffe/ (stjålen) 

(længtes) (omgåedes). 



203. («B6jningsmønster».) Således kaldes almindelig 
et skema, som vi træffer ved verbernes bojning i de aller- 
fleste både små og store danske sproglærer (ikke hos Lefolii, 
Løkke og Jessen). Dette skema indeholder foruden verbets 
bojningsformer tillige en hel del verbalforbindelser (af 2 



*) Herhen hører også det vist at, der hos b6rn og andre ofte 
træder i stedet for partiklen hvis (= dersom), for øvrigt meget for- 
nuftigt (= givet at, forudsat at). 

eller 3, ja 4 ord), hver med sit navn, og disse navne inde- 
holder lutter tidsangivelser: »fornutid, forfortid, fremtid, for- 
fremtid* o. s. V. Hvorfra kommer nu denne ejendommelige 
begrænsning af de i «mønstret> optagne verbalforbindelser? 
hvorfor er alle de udelukkede, som betegner forskellige andre 
biforestillinger end tid, nemlig de allerfleste af kan, skal, vil 
måy tor, bor, gider med infinitiv (se § 166)? Grunden ligger 
ikke i det danske sprog selv, hvor tidsforestillingen måske 
nok (fordi den i sig selv er populær) er den forst iojnefaldende, 
men ved nærmere uhildet betragtning slet ikke er videre frem- 
trædende, — som vi så ovenfor, og som det bekræfter sig her, 
navnlig derved, at vi heller ikke med hjælpeverber (lige 
så lidt som ved ægte verbalformer alene) kan danne 
noget som helst verbaludtryk, der altid og alene be- 
tegner fremtid (således som mange andre sprog har frem- 
tidsfor mer, f. eks. latin, græsk, fransk, og som tysk har sin 
fremtids forbindelse af ich werde og infin.); i de forbin- 
delser af vil og skal med infinitiv, der opstilles i «b6jnings- 
mønstrene*, er betydningen af villie og pligt (tvang) i reglen 
mer eller mindre klart med. — På den anden side medtager 
dog «b6jningsmønstrene» de boj nings former, der ikke be- 
tegner tid, nemlig ønskeform og befaleform (thi vel kaldes 
disse altid i hine skemaer: nutid i ønske- og befalemåde, 
men det kan de dog ikke siges at være efter deres indhold, 
da man jo ikke vil befale eller ønske noget, som allerede er, 
medmindre man ikke véd, at det er; nej ved dem træder 
tidsforestillingen aldeles tilbage, — er der nogen, må det nær- 
mest siges at være fremtid). — Vi søger altså forklaringen 
uden for sproget selv og finder, hvad vi søger, som sæd- 
vanligt i den latinske grammatik, hvor der er 6 tidsformer, 
der (i det væsentlige) svarer til bojningsmønstrenes « nutid, 
fortid, fornutid» o. s. v.^). Dette er et af de håndgribeligste 
fødselsmærker på vor sædvanlige sproglære, og det skal også 



*) Det samme gælder om bojningsmønstrenes «f6mutid i navne- 
måde», der også er en enkelt form på latin; de andre almindeligt op- 
førte forbindelser med navnemåde er vel ikke enkelte former på latin, 
men opføres dog i den latinske grammatik. 

13* 

nok vise sig at være et af de sejgeste. Og det er ikke lige- 
gyldigt. Ikke nok med, at det er begrebsforvirrende, når 
man i disse bøger, der ellers netop lægger vægt på at skille 
«formlære» fra «ordf6jningslære», finder disse «ordf6jninger> 
pludselig, uden mindste forklaring, dukkende op under form- 
læren, — men det værste er naturligvis, at den, der virkelig 
efter et sådant skema vilde danne sig en forestilling om det 
danske sprogs midler på verbets område, vilde få en aldeles 
forkert forestilling, især da der intetsteds i nogen af vore 
sproglærer gives en alsidig redegorelse for alle vore forskel- 
lige ejendommelige verbaludtryk, som naturligvis kan gores 
mere kortfattet eller mere fuldstændig, men ikke så ujævn, 
at tidsbetegnelserne ensidigt fremhæves paa det øvriges be- 
kostning. Og var så endda den fuldstændig! men man savner 
regelmæssigt angivelse af forbindelser som «byen har været 
belejret*, der jo endog kan betyde ganske det samme som 
«byen er blevet belejret » og altså burde nyde samme ret; — 
men: den passer ikke i det overleverede latiniserende skema. 
Ligeledes overses: «når jeg har fået læst bogen* (eller: bogen 
læst), hvilket er lige så godt « forfremtid* som får læst (og 
har læst), fremdeles: «den skal jeg snart få læsti*. En følge 
af at være bunden til den latinske grammatiks rammer 
er det også, at man let slår er dræbt i hartkorn med 
er bleven dræbt som «perfektum passiv*, medens man ser 
bort fra »kongen er elsket^, som er ren nutid (se § 182). 
Men de, som skal læse latin, må få, hvad de skal bruge 
dertil, ved latinundervisningen; finder man det der nødvendigt 
foreløbigt at lære dem: «amabo = jeg skal eller vil elske; 
amavero = jeg skal eller vil have elsket*, så kan man det; 
men man skal for resten ikke være kommet ret langt med 
dem, for man har grund til at advare mod dette «skal eller 
vil*. Og de mange nutildags, som lærer dansk grammatik 
uden at skulle have latin, lad dem dog få et naturligere billede 
af det sande forhold ! ^) 



^) Og de, som nutildags stræber hurtigst og lettest at g5re danske 
hjemmevante f. eks. i det franske sprog, er næppe heller synderlig glade 
ved dette «skal eller vil». 

204. Alligevel er ulemperne i praksis forholdsvis små, så 
længe man indskrænker sig de ovennævnte 6 latinske tids- 
betegnelser. Men så kommer forbedringerne, og de er værre. 
Det begyndte for en del år tilbage med «fortidsfremtid» og 
«fortidsf6rfremtid» (også kaldet: «eftertid» og «f6reftertid» — 
således Mikkelsen, medens det ministerielle cirkulære holder 
på de to ældre navne), f. eks. «jeg skulde (eller vilde) tage» 
og «jeg skulde (eller: vilde) have taget» (eller: «jeg fik taget»); 
i c lideform* træder være eller være blevet i stedet for have. 
Men dette er en hojst uheldig tilfqjelse og forbedring; thi her 
er de tilfælde, hvor navnet ikke passer, endnu mere i over- 
vægt, end ved de gamle kendte »sammensatte tider*, f. eks. 
«jeg skulde tage meget fejl, hvis ikke . . . .» (hvor tids betyd- 
ningen er nutid); «jeg vilde tage (det)» betyder oftest enten: 
*jeg søgte at tage det* (men jeg fik det ikke, altså: fortid), 
eller: «jeg vilde tage det, hvis jeg kunde* (men jeg kan ikke, 
altså: nutid); i «det skulde De ikke have taget* betyder skulde 
det samme som burde, altså heller ikke her fremtid. Her 
kommer nemlig foruden de tilfælde, hvor vil og skal står i 
deres grundbetydning (eller skal i betydningen: siges, påstås — 
se 169 slutn.), tillige de mange sætninger, hvor fortid betegner 
det mulige, antagelse imod virkeligheden eller blot beskeden- 
hed (se § 160). Ja, vil man måske sige, det bliver man jo 
ikke fri for, selv om man holder sig til de »ægte verbal- 
former* alene: en fortidsform, som straffede, kan jo have om- 
trent de samme forskellige betydninger. Dertil er at svare, 
at formoversigterne her ovenfor (§ 154 og 202) er kun form- 
oversigter, hvor der foreløbigt ses helt bort fra formernes 
betydning og brug, ja endog fra navnesporgsmålet; alt det af- 
handles for sig bagefter (men straks bagefter og ikke henne 
i en anden kant af bogen). Og sådan en formoversigt lader 
sig let gore på én gang fuldstændig og overskuelig; men det 
sædvanlige lille udvalg af verbalforbindelser er yderst ufuld- 
stændigt, og skal det gores fuldstændigt, bliver det uover- 
skueligt i skemaformen. 

205. Men intetsteds stiger vilkårlighed og konsekvens- 
mageri så hojt som i bojningsmønstret i Mikkelsens håndbog. 

S. 215—16. Ikke blot mangler her, som hos de andre, de 
verbalforbindelser, der ikke betegner tid, samt sådanne tids- 
betegnende som f. eks. c når jeg har fået læst bogen; jeg skal 
nok få læst bogen » (se § 199), — men også adskillige forbin- 
delser, som forfatteren dog selv andensteds (s. 360 øverst og 
s. 367 nederst) anerkender, nemlig dels alle med er eller var 
alene, dels de ingenlunde sjældne som f. eks. « heraf vil det 
indses y at .... ; der vil nok findes dem, der . . . . » (med til- 
hørende fortider med vilde). Så meget mere påfaldende er 
det at finde opført en mængde vist for alle danske temmelig 
uhørte forbindelser, nemlig dem under « forestillende måde* 
og «bydende måde», nemlig: I, handleform: a) forestillende 
måde: fornutid: have taget, læst, b) bydende måde: fornutid: 
hav taget, læst; forfremtid: faa taget, læst; — II, lideform: 
a) forestillende måde: nutid: blive tagen, læst; fornutid: være 
bleven tagen, læst; b) bydende måde: nutid: bliv tagen, læst; 
fornutid: vær bleven tagen, læst^). — Nu ser dette ganske vist 
noget værre ud, end det er ment, på grund af den velbe- 
kendte uheldige manér, at sådan et « mønster* med vold og 
magt skal lave alle de former (eller forbindelser), det vil give 
eksempel på, af ét og samme verbum, selv om resultatet 
bliver aldrig så udfordrende både for sund sans og for sprog- 
øret. Atter en uheldig latinsk arv. Hvor der nemlig, som 
på latin, er et indviklet, men tillige begrænset og overskueligt 
formsystem, dér må den lærende nødvendigvis have alle for- 
merne dannede af samme ord for at kunne opfatte, hvordan 
de forholder sig indbyrdes, og der lader det sig også gore, 
uden at nogen lægger mærke til, at scribor («jeg skrives*) 
næppe i praksis vil forekomme (undtagen i fabelen, hvor alt 
jo kan snakke, altså også f. eks. et brev, mens det bliver 
skrevet), — og skulde det falde en ind, vil det ikke forstyrre 
den praktiske nytte af formen som mønster for andre lige- 
dannede; — men, hvor det er hele ord, udtrykkene dannes 
af, har vi med anderledes tungt kavalleri at gore: der føler 



^) Flertalsformerne, med haver, bliver, værer, der naturligvis med- 
tages i bogen, tor vi vel her spare os. 

man de enkelte elementers særbetydning langt stærkere og 
ærgrer sig, når de ikke vil smelte sammen til en helhed, 
hvorved man kan tænke noget. En udlænding vilde det jo 
støde mindre, men selv da vilde det dog være en fortvivlet 
metode at lære ham nogle umulige fraser, i hvis billede han 
så risikerer at skabe 1000 andre lige så umulige, i stedet for 
positivt at lære ham det par eksemplarer af hver enkelt art, 
som virkelig forekommer i almindeligt dansk. Og i en på 
dansk skreven dansk grammatik, altså beregnet for danske, 
har sligt endnu mindre eksistensberettigelse, især når det, som 
her, stilles hen uden spor af bemærkning eller henvisning til 
nogen sådan andensteds. Resultatet kan da kun blive: komik 
eller fortvivlelse — alt efter den enkelte læsers temperament 
og intelligens. — Men lad os se bort frå denne uheldige 
manér og prøve, om vi kan finde levende eksemplarer af 
disse abstraktioner. Det eneste, der falder nogenlunde natur- 
ligt, er: «(se å) få taget af bordet, til jeg kommer igen!»^) 
eller måske hav taget i samme forbindelse og samme be- 
tydning, der jo er « forfremtid » («hav taget » kan kun rent 
formelt kaldes « fornutid », fordi det er ligedannet med «jeg 
har taget*); og — man skal ingenting forsværge — en døende 
monark kan måske sige til sin efterfølger: «bliv elsket!* (hvad 
der dog måtte opfattes ikke som en befaling, men som et 
ønske) — for ellers er det dog hojst påfaldende at henvende 
en befaling til det lidende subjekt i stedet for til den hand- 
lende person (at sige til synderen: «bliv hængt !» i stedet for til 
bøddelen: «hæng ham!»); benægtet er det derimod temmelig al- 
mindeligt, f. eks. «bliv nu ikke forsinket, narret, forskrækket!* 
= lad dig ikke forsinke o. s. v., sorg for, at du ikke bliver 
forsinket o. s. v. ! men dette har jeg ikke kunnet finde hos 
Mikkelsen. — Men alt det andet? .... de såkaldte « fore- 
stillende* udtryk . . .v.? ja — måske man ved et lede op i lær- 



^j Benægtet: «få nu ikke revet de bukser itu!> I forbindelse 
med c se å . . . .» er opfattelsen af få (og /la, som det lyder) jo af- 
hængig af, at udtalens å på dette sted opfattes som og og ikke som 
at, og det er som bekendt et meget slibrigt punkt (se Dania III, s. 145 ff.). 

doms kister kan finde et eller andet mærkeligt medlem af 
« litteraturen*, der et sted har brugt en lignende vending, og 
derved vilde den ganske vist blive delagtig i den hellighed, 
der i manges ojne er ved alt, hvad der smager af «litteratur» ; 

— men naturligt dansk vilde det ikke blive, allermindst « møn- 
sters-dansk. Men de velkendte virkelig lidende ønskeudtryk 
*Gud være lovet!* « takket være ....!» og det lige så kendte 
befalende <vær hilset !» opføres ikke (ej heller deraf abstra- 
herede «mønsterudtryk» : «være taget, læst* og «vær taget, læst!»), 

— hvorfor? ja det er ikke godt at sige, — men rimeligvis dog, 
fordi disse udtryk ikke benytter blive, men være, og altså ikke 
passer i prokrustessengen. — Her ser man måske tydeligere 
end noget andet sted den nævnte bogs ejendommelige plads i 
vor grammattiske litteratur^): ikke som begyndelsen til noget 
nyt, men som opløsningen af det gamle; thi hele det gamle 
stillads, som burde være prøvet led for led, synes at være 
taget en bloc som faldet ned fra himlen, og så er der lidt 
flytten-brikker, hvis grund man ofte har ondt ved at forstå, 
men også rundt omkring, mest i anmærkningerne, adskillig 
ny vin (mange gode iagttagelser, som man ikke finder trykt 
andensteds), der aldeles sprænger de gamle læderflasker, — og 
bogen er derfor, i sin helhed, en stor skuffelse. 

Bojningsmåder. 

206. Ser vi tilbage på den udvidede oversigt over alle 
et verbums former, både «ægte» og c uægte », som vi nåede 
til i § 202, så finder vi ved det dér brugte verbum straffer 
bestemte forhold mellem nutidsformen (eller: almenformen, 
§ 159) og hver enkelt af de andre former. Det samme forhold 
gentager sig ved det store flertal af vore verber, og nye verber, 
der optages i sproget, f. eks. jeg cykler, vil altid slutte sig 
herl^l. Vi har altså her en virkelig levende og livskraftig 



^) Bortset fira de sproghistoriske tillæg, som jeg ikke skal komme 
iud på her, da dette ligger uden for denne bogs plan, og de desuden 
er noget for sig uden synderlig forbindelse med det øvrige. 

«regel», og de verber, som følger den, må regnes for de 
regelmæssige. Imidlertid træffer vi snart på afvigelser fra 
denne regel, og det er da navnlig i to former, en af de ægte, 
nemlig fortidsformen, og en af de uægte, nemlig <verbaladjek- 
livet med n eller h. Der findes således en stor mængde 
bdjningsmåder, der indbyrdes afviger mere eller mindre fra 
hverandre. Nogle af disse bojningsmåder omfatter flere, andre 
færre ord, enkelte kun to, f. eks. går, får, mange kun et 
eneste, f. eks. bringer, véd, ler, har, gor, tier, er. Desuden må 
vi ikke glemme de egenheder i bojning, der beror på «stød» 
og vokallængde, og som skriften til dels ikke udtrykker eller 
udtrykker ad omveje, og på den anden side ikke lade os 
narre af, hvad der i skriftsproget beror på retskrivningssæd- 
vaner uden noget tilsvarende i lyd. — Når vi foruden nutids- 
formen kender fortidsformen og dette verbaladjektiv, så kender 
vi hele bojningen, da alle de øvrige former står i fast for- 
hold til nutidsformen (naturligvis med undtagelser, f. eks. at 
befaleformen kom taber «stød»). — Da nu ingen af disse boj- 
ningsmåder^) kan drage nye verber til sig, kan de ikke regnes 
for regler, men for rækker af uregelmæssige ord. 

(Her er der nu nogle, der ikke holder af udtrykkene 
« regelmæssige* og « uregelmæssige » ord, som om der heri lå 
noget nedsættende for de uregelmæssige. Og dog er det ikke 
ret vel muligt at sætte grænsen for begrebet «regeb i gram- 
matikken andensteds end efter, om rækken kan drage nye ord 
til sig eller ikke, og vil vi regne enhver række ensartede 
ord for ea regel, så kan vi ikke undslå os for at lege den 
gamle leg «sorites» om igen, med sandbunken, der bliver ved 
at være en bunke, selv om der tages et sandskorn bort, — 
lige til bunken kun indeholder ét sandskorn; — er en «død» 
række på 100 ord en regel, hvorfor så ikke en på 50, 10, 5, 2, 
ja 1? — så forsvinder begrebet «undtagelse» helt. 



^) Lidt af den slags liv er der dog endnu tilbage i dem, der har 
fortidsform på -te og verbaladjektiv på -/ (ikke -et), idet disse endelser 
g<irne (i alt fald i Jylland) vil trænge ind i stedet for -ede, -et, hvor 
det lader sig gore, f. eks. spolerte, spolerl for spoleredey -et. 

Skal vi nu ordne disse uregelmæssige bojningsklasser, så 
bliver det naturligst at gå ud fra den mindre eller stdrre 
forskel fra de regelmæssige. Mest iørefaldende må vel den 
forskel siges at være, som vi kan træffe i fortidsformer 
som sov, drak, der sammenlignede med straffede helt mangler 
endestavelsen, medens andre kun har -te i stedet for -ede, 
f. eks. tabte, fulgte. Efter denne forskel kan man opstille 
hovedklasserne: verber med flerstavelsesfortid og verber 
med ens tavelses fort id; en sideart af disse sidste bliver så 
de, som i fortidsform tilfojer -t, f. eks. faldt, fandt. (Disse to 
slags bojning plejer man i vore sproglærer at kalde «svag» 
og «stærk» bojning, navne, der kun kan fordumme, når de 
uden videre forklaring bruges om danske verber i den sæd- 
vanlige udstrækning, hvorefter: (jeg) sover, sov er stærk boj- 
ning, (jeg) følger, fulgte svag. Ved stærk bojning måtte dog 
naturligt forstås en bojning, hvor forskellen mellem formerne 
var stærk, ved svag bojning en, hvor denne forskel var svag; 
men det passer meget dårligt i disse tilfælde. Navnene er 
også indførte af den historiske sprogvidenskab, hvor de er 
opståede ved betragtning af og sammenligning med beslægtede 
sprog, navnlig mere oprindelige sprogformer, hvor de i alt 
fald passer bedre). — Så adskiller atter sov og drak, tabte og 
fulgte sig fra hinanden indbyrdes ved det forskellige forhold 
til nutidsformerne sover og drikker, taber og følger, idet nemlig 
sov og tabte har samme vokal som nutidsform, drak og fulgte 
en anden. Dette giver så to underafdelinger under hver af 
de to hovedklasser. — Når fremdeles verbaladjektiverne med 
Il og t^) (fra deres adjektivbojning ser vi her bort og tænker 
kun på formerne på -/, som altid bruges i noje forbindelse 
med har og får og kan bruges i de fleste andre verbal- 
forbindelser) tages med i betragtning, kommer der et nyt ind- 
delingsgrundlag : (1) har verbaladjektivet med n og / en helt 
ny vokal, f. eks. drukket? — (2) eller ikke? og i sidste fald 
atter: (a) stemmer verbaladjektivets vokal med nutidsformens. 



*) For at få disse med har det været nødvendigt at opsætte hele 
denne oversigt til sidst. 

f. eks. givet (nutidsf. giver)f eller (b) med fortidsf., f. eks. fulgt, 
skreget (fortidsf. fulgte, skreg)1 — medmindre da (3) hele ver- 
bet har samme vokal, f. eks. tabt, sovet. Her har vi fået 16 
underafdelinger — eller, med tillæg af fortidsf. pa -/, endnu 
2 til (thi falder— faldt har overalt samme vokal, finder— fandt 
— fundet har tre vokaler). Disse 18 kan så yderligere spaltes 
efter de forskellige vokaler, der optræder. — Dernæst* er der 
verber, der vakler mellem de forskellige bojningsklasser, navnlig 
verbaladjektiver, der vakler mellem endelsen -ed (skr. -et) og -t; 
og endnu mere broget bliver det, når vi vil tage hensyn til 
verbaladjektivernes adjektivbojning, navnlig til formerne på -ne 
og de endnu usikrere på -n. Også fortidsformen kan vakle, 
f. eks. Jagede eller jog; navnlig findes ofte en sjældnere en- 
stavelsesform ved siden af flerstavelsesformen, f. eks. smak, 
smald (sædvanlig smækkede, smældede) eller omvendt. Alt 
dette er det morsomt selv at iagttage og opsamle; den, der 
vil se « facitlisten », finder den fuldstændigst i Mikkelsens hånd- 
bog s. 217 og flgd. og hos Løkke, «Modersmaalets Formlære i 
udførlig Fremstilling* 1855. 

Stundom drager sproget sig disse parallelformer til nytte 
ved at anvende dem i forskellig betydning^), — således dels 
i verbaladjektivet alene, f. eks. «han blev kaldt (for) Jens», 
men: ^kaldet til præst» (dog også f. eks. «N. Jensen, (også) 
kaldet Storch*); «bøssen er ladt^ (dog ofte: ladet med vand 
o. lign.), men: «skibet er ladets; — dels både fortidsform og 
verbaladjektiv, f. eks. «jeg skyndte (har skynd/) mig», men: 
«han skyndede på mig» (verbaladjektivet her mindre fast); 
« varmen skab/e (har skab/) liv», men: «han skabede (har skabe/) 
sig»; «han hængte sig i trapezen» er noget andet end «han 
hang sig i trapezen* (d. v. s. hang kan bruges for hængte i 
dette tilfælde, men ikke omvendt); de lærde (i alt fald Mol- 
bech, Sv. Grundtvig, V» Såby) synes ikke at have opdaget den 



^) Omvendt findes tilløb til sammenblanding mellem '^træde på 
jorden » og stræde en nål»; fortidsform af det sidste går man uden om, 
f. eks. jeg sad og var ved at træde min nål. (Sproghistorien oplyser 
om meget af den slags.) 

gennemførte sondring imellem to verber (jeg) tårer (torte, tort) 
==^ gor noget tort ved en særlig direkte behandling, f. eks. med 
en klud, og (jeg) tår rer (-ede, -et) = gor noget tort blot ved 
at udsætte det for luftens påvirkning, f. eks. «tdrre t6j»; man 
ser stadig retskrivningsordbogens lydige tilhængere skrive det 
sidste verbum i stedet for det forste, som dog findes f. eks. 
hos Poul Møller: «og sig med poten torer i stor forlegenhed*. 
I andre tilfælde har en form sit tilhold især i en bestemt 
forbindelse, men uden særlig betydning, f. eks. vist altid «hvad 
der er spart, er fortjent* (vistnok fastholdt af rytmerimet på 
-tjent) ^ men ellers mest: spare/; ligeledes indstævnte brugt 
substantivisk, ellers: stævnet; — ofte skiller sammensætninger 
sig fra stamverbet, f. eks. mest: fældede (-eO, men: domfæld/e 
(-0; mest: nævnede (-e/), men: udnævn/e (-/)• 

Talesproget frembyder også her adskilligt, som ikke kommer 
frem i skrift. Her kun noget af det mærkeligste. Vi har set 
(§ 156) de ejendommelige forkortninger af -s-former uden på- 
virket betydning til én stavelse med «stød> (samme form som 
nutidsform, befaleform og infinitiv), f. eks. ^spænds med en» 
(i denne betydning høres kun den forkortede form); det samme 
findes ved nogle grundformer med -de, f. eks. *det torklæ' klær 
dig ikke» (Hostrup), treer for træder, i ordsproget: « mennesket 
spår, men Gud råri> (= råder, men aldrig sligt i f. eks. væder, 
glæder)^); og ganske almindeligt: «jeg kan ikke li ham» og 
deraf: «han er ilde /z7» med langt i og «stød»; — ligeledes: tar 
for tager, «som sig hør og bor». På denne måde er i tale- 
sproget visse verber gået over fra klassen med flerstavelses- 
fortid til dem med enstavelsesfortid, f. eks. jeg lægger— la' og 
(jeg) sier—sa' (langt a uden «stød»). (Det samme er forlængst 
trængt igennem i tav af tier). Ofte: har, hade, haft (eller: hat), 
ha (befaleform og infinitiv), altså næsten regelmæssigt. 

En særligt uregelmæssig bojningskl^sse danner «forudsæt- 
ningsverberne» (§ 166 ff.), hvis nutidsform mangler det sæd- 
vanlige -r, medens infinitiv og fortidsform har en fælles form, 



^) I min barndom i Hillerød hørte jeg stadig: «det skar dig ikke» 
(for skader, altså = «det har du godt af»). 



j 

hvorfra verbaladjektivet udgår; på to nær har de en anden 
vokal i nutidsform end i de andre former: 

nutidsform kan, vil, skal, må, tor, bor, 

fortidsform + infin. kunne, ville, skulle, måtte, turde, burde, 
verbaladjektiv . . . kunnet, villet, skullet, måttet, turdet, burdet 

(udt. -d). 
I fortidsbetydning (og de andre betydninger, som fortidsfor- 
merne kan have) skrives -de også i de 3 forste; omvendt 
bortfalder d i daglig tale ofte i de 2 sidste, ligesom altid i 
gjorde og efter disses mønster også ofte -/ i syntes, ja i simplere 
sprog i spurgte (udt. spore). Infinitiverne er sjældne i daglig 
tale. I hurtig eller simpel tale høres: (jeg) ka, ska — ku, sku. 

Om «stødet» er der næppe meget at bemærke. I «g6r» 
er nutidsform == befaleform; befaleform kom! mister «stød», 
og verbaladjektiverne på -ende deler sig i denne henseende i 
to klasser, f. eks. gående, løbende uden stød og seende, leende 
med stød; naturligvis er der vaklende og særegne forhold, 
f. eks. ved troende (heller ikke gående og seende er ganske 
sikre). Om adskillelsen mellem nogle fortidsformer og verbal- 
adjektiver på -te(s) er talt i § 192. 

Af ufuldkomne verber findes en hel del, navnlig 
mange uden -5-form (men den savnes ikke) og andre uden 
grundformer (§ 156). I er, var, vær, være, været har to ufuld- 
komne verber udfyldt hinanden. 

Enestående former har vi i « dagene længes, vinteren 
strænges» samt i «Gud nåde dig», der føles som en ønskeform 
(== Gud hjælpe dig), uanset, at udtrykket vel nok er kommet 
ind i sproget som oversættelse af «Gott gnade dir». 



KAPITEL VI. 
Småord (Partikler). 

207. For den umiddelbare betragtning af vort sprog er 
der vel ikke nogen mere påfaldende grammattisk forskel inden 
for ordforrådet end den imellem de ord, der forekommer 
i forskellige bojningsformer, og dem, der altid har samme 
form, O: mellem bojelige og ubojelige ord. At der også her 
findes ord, der står på overgangen, vil ikke undre os; her 
tænkes på de ganske få, der har sammenligningsformer på 
-ere og -est ligesom adjektiverne, men ellers ikke bojes, medens 
de i alt øvrigt (med hensyn til forbindelsen med andre ord) 
stemmer med småordene; sådanne ord er: tit (med: tiere, 
tiest), det ensbetydende ofte (med: oftere^ oftest) og uden grund- 
form: heller(e), helst; også ved dobbeltrækken: 

op, nedy ud, ind, frem, hjem, bort^) o. s. v. 

oppe, nede, ude, inde, fremme, hjemme, borte o. s. v. 
er det temmelig vilkårligt at ville regne dem på -e for afledede 
ord og ikke for bojningsformer. På den anden side har vi 
ovenfor imellem de boj ede ordklasser fundet enestående for- 
mer, som vi alligevel føler som hørende til disse ordklasser 
på grund af forholdet til andre ord. Deri ligger altså, at om 
end bojningsforholdene^ er det, der forst tildrager sig op- 



Samt i talesproget mellem: t(den gik) a'» med «stød» og 
«(den er) a'» uden «stød», — begge skrevet: af. 

*) Skdnt de spiller en ringere rolle i dansk end i de fleste andre 
europæiske sprog (undtagen engelsk). 

mærksomheden i vort sprog, så er dog forholdet til andre 
ord det endeligt afgorende for ordenes inddeling. 

Hidtil har vi beskæftiget os med de bojelige ordklasser, 
men går nu over til de ubojelige ord. Disse kaldes på latin 
partikler (ordret « smådele »), på dansk sædvanlig småord, 
fordi de fleste af dem hører til sprogets mindste ord. 

208. Forst er det nu ved disse ord, langt mere end ved 
de bojelige, en vanskelighed at afgore, hvad man skal regne 
for ét ord og hvad for to (eller flere), — som rimeligt er, da 
disse ord jo mangler de ejendommelige foranderlige endelser, 
som ved de bojelige ord så tydeligt markerer ordets slutning. 
Dette føles især i de mange tilfælde, hvor disse småord 
mangler tryk (hvilket ved mange af dem er den normale til- 
stand) og derved danner en enhedsgruppe med et (sjældnere 
flere) følgende ord. Så snart nu i sådan en ordgruppe det 
ene eller det andet af de enkelte ord ellers er sjældent eller 
får noget særligt i form eller betydning, eller gruppens fælles- 
betydning gor sig gældende på de enkelte ords bekostning, så 
ligger det nær at opfatte dem som ét ord: sådanne tilfælde 
er: i-hjel (dødsgudinden og dødsriget Hel er nu mest kendt 
af de lærde), i-sær, til-bage, til-ligey ved-lige, til-pas^), til-fals, 
om-kaps, i-stå, så-fremt, i-går, i-fjor, efter-hånden, til-søs (uden 
« stødet » i sø), til-kojs (med «stød», der mangler i: koje), 
i-aftes, i-morges (uden -ji-), dernæst de mange andre med 
-s-form efter til (samt under-vejs), fremdeles: i-dag, i-aften 
{= denne dag, aften), i-morgen (= næste dag) o. s. v. Lig- 
nende sammenvoksende enhedsgrupper dannes med trykket på 
det forste ord, med eller uden et svagere tryk (med lavere 
tone) på det andet (hvilket forhold jo findes i en mængde 
ut\ivlsomt sammensatte ord, f. eks. støveklud, morkeblå, foretage), 
f. eks. al-tid, for-end, ind-til, over-måde. Ved andre er tryk- 
forholdene vaklende, men det ene ord mere eller mindre sjæl- 
dent, f. eks. nogen-lunde, nogen-sinde. En almengyldig grænse 
for denne i og for sig ganske rimelige fornemmelse lader sig 



^) Tilværelsen af u-tilpas bidrager i hoj grad til at styrke følelsen 
af, at tilpas er ét ord og ikke to. 

ikke sætte, men beror for den enkelte (bortset fra tillærte 
sproghistoriske kundskaber) på den mere eller mindre livlige 
kombinationsevne, hvormed de enkelte ord abstraheres ud af 
de forskellige forbindelser, hvori de kan forekomme. 

« Retskrivningen » har på dette punkt stillet sig forskelligt: 
i ældre tider var man tilbdjelig til at udstrække sammenskriv- 
ning temmelig vidt, også til tilfælde, hvor de enkelte ord stod 
i ganske almindelig form og betydning, blot fordi betydningen 
i sig selv var abstrakt, f. eks. i-alt, i-det-hele, i-almindelighed^ 

— undertiden synes hensyn til latin at være det afgorende, 
f. eks. ved så-snart, så-længe, så-vidt, huor-vidt, hvor-meget, hvor- 
ofte^ for-at, så-at, efter-at i begyndelsen af sætningen, hvor man 
paa latin skriver ét ord, — eller blot mekanisk videreførelse 
heraf, f. eks. så-sandt o. lign. — De nugældende retskrivnings- 
regler (ligesom de nærmest foregående) søger at komme bort 
fra overdrivelsen heraf og er derved måske kommet lidt for 
langt til den modsatte side, idet der befales udskillelse af ord 
der kun har få og for den almindelige bevidsthed afsides- 
liggende punkter i sproget at støtte sig til, f. eks. i går (smlgn. 
gårs-dagen\ i fjor (smlgn. fjor-gammel), til- fals (smlgn. fal-byde), 

— ja: / stå, til vceds, til ægte, i flæng, om kap(s), uagtet sub- 
stantiver som stå, væd, flæng, kap ellers er uhørte ( — ved af 
(i) lave, til (med) foje er der dog to forbindelser at abstrahere 
fra). Dog heller ikke nu gennemføres særskrivningen, men til 
bedste for forskellige grammattiske abstraktioner skal man 
skrive f. eks. alle forbindelser med aller- som ét ord, uagtet 
der var god grund til efter tryk og betydning at sondre 
^aller^bedst o. s. v. fra aller^ nådigst, aller^kæreste o. fl., ligeledes: 
engang (hvorfor i grunden?), idet, ifald (svarende til enkelt 
sætningsbindeord f. eks. i latin: cum, quod), ifølge (fordi det 
i forbindelser som « ifølge loven » træder i stedet for et enkelt 
ord f. eks. «6/*ter loven»; dette gennemføres dog ikke ved «på 
denne side søen» og «på den anden side søen», (smlgn. ^hin- 
sides søen»;; lignende adskillelser gores ved f. eks. «han gik 
udenfor*, men: «han gik uden for huset* o. lign.; dette sidste 
er næppe til videre nytte, især da vi derved kan få misfor- 
ståelser som ved: «man må ikke dræbe mennesker uden for 

sit fædreland », hvor uden er = »undtagen ». Det er ikke sligt, 
der giver god og klar stil, men denne fremgår af den dels 
medfødte, dels uddannede sans for sprogets midler og disses 
begrænsning og indbyrdes samvirken. Intet regelsystem kan 
dog undgå vilkårligheder i sligt; man bor derfor hellere til- 
lade frihed og lære at bruge denne godt og fornuftigt. 

209. Når vi nu vil overskue hele forrådet af disse små- 
ord, kan vi jo på forhånd ikke vente at finde så dybe og på- 
faldende adskillelser inden for disse som imellem de bojede 
ordklasser, idet vi jo nemlig mangler alle de forskelle, som 
kan ligge i forskellig bdjning. Åf grammattiske forskelle har 
vi altså kun dem, der beror på forskelligt forhold til 
andre ord. 

Og her måtte nu vel i vort sprog for en uhildet betragt- 
ning opmærksomheden forst vækkes for forskellen imellem 
ord som nå! og ikke og og^ nemlig at nå står uden tilknyt- 
ning til nogen side, at ikke derimod har tilknytning til én side 
(f. eks. « ikke stor; gå ikke») og og til to sider (f. eks. »manden 
og konen»). Vi har her 3 klasser, som kunde kaldes: ufor- 
bundne partikler — ensidigt forbundne partikler — dobbelt 
forbundne partikler. 

210. Den forste art partikler må siges egentlig at falde 
uden for sammenhængen^) og er den del af menneskesproget, 
der mest nærmer sig til dyrenes lyd og kun kan regnes for 
ord, for så vidt som de har en vedtaget form med en inden 
for det pågældende sprog vedtaget betydning (medens f. eks. 
de mange uberegnelige lyd, som smerte kan afpresse os, slet 
ikke kan regnes for ord); sådanne ord er: nå, d, æ, bæ, ah, 
av, ej, hej, fy, hu, uh, puh, pyh, ha (ofte: ha ha), pyt, nej, 
n<B, ak. Ja, Jo (disse 2 bruges også på anden måde, se § 216), 



^) Dog kan de, som andre småord^ bruges som rent substantiv 
f. eks. «der lød et stærkt «fy», et langt «å», et kort «nå» — ligesom: 
ser du det «men»? eller det taltså»?> Navnet på et ord behandles her 
ganske som navnet på en ting eller hvilket som helst andet («et stærkt 
slag, en lang tid, — et smukt K, et skurrende s»), ja bojes, f. eks. 
mange menner, jaer (ligesom: «to latinske M'er») — ligl. mennet (som: 
M'et) — alle med <stød». 

H. G. Wlwel: Sproglære. 14 

prr (til hestene), hyp (ligeså), hallOy halloj, hurra, top, bravo; 
— en egen klasse er de, der efterligner lyden af et eller andet, 
f. eks. bum, bums, plask, svup, fut, puf! — og endelig har vi 
vedtagne efterligninger af dyrestemmer, f. eks. miau! vovvov! 
kukkuk! — De kaldes med rette udråbsord; det latinske 
navn interjektion betyder «imellemkastning> og antyder, at 
de afbryder den øvrige tale. 

211. Af den anden art, de ensidigt forbundne partikler, 
er de vigtigste: «(han gik) op, ned, ud, ind, frem, hjem, bort; 
(han var) oppe, nede o. s. v. ; — (kom) nu! (at han) tit eller 
ofte (rejste), (gå) bort; — (at leve) længe; — (lev) vel! (det lyder) 
ilde, (det gor jeg) gerne (straks) ; — ganske eller aldeles (rolig), 
særdeles (god); — næppe (10), ikke (5); — kun (en spillemand); 
netop (nu), især (jeg), (han) deroppe. — Vi ser dem her knyttede 
til alle slags ord^), idet de nærmere bestemmer, indskrænker, 
fremhæver eller ophæver det ords betydning, som de knytter 
sig til. Dog kan de ikke altid siges at høre til et enkelt ord, 
ofte knytter de sig til hele sætninger under ét; dette gælder 
navnlig om de nægtende, f. eks. «han kom ikke for kl. 10» ; — 
i en anden hovedart af sætninger (efter visse bestemte sæt- 
ningsbegyndelser) flyttes de nemlig, uden nogen forandring i 
sætningens indhold, hen foran verballeddet, f. eks. «dersom han 
ikke kom f5r kl. 10. » (Herom mere i kap. IX.) — Disse ord 
kaldes almindeligt biord og kan vel siges at svare til dette 
navn i betydning af « ringe ord», netop fordi de grammattisk 
kan tilknyttes til alle andre slags ord som en bibestemmelse 
(hvilket ikke udelukker, at de leksikalsk kan have en så 
gennemgribende betydning for hele meningen som navnlig 
nægtelserne, især ikke og aldrig). Det latinske navn adver- 
bium minder om, at slige ord i latin fortrinsvis knytter sig 
til verber. (At adjektiver i tilknytning og ordstilling kan efter- 
ligne biordene, er fremdraget i § 143.) 

212. Hvad endelig den tredie hovedart angår, så er det 



^) Altså ikke blot, som man endnu (efter latin.sk mønster) kan 
se i danske sproglærer: »verber, adjektiver og andre adverbier » (små- 
ord), — om end hyppigere ved disse end ved andre ordklasser. 

klart, at er disse partikler selv dobbelt forbundne, så må 
de på den anden side virke som forbindelsesled imellem 
de to (mere eller mindre omfattende) taleled, hvormed de 
selv er forbundne. (De allerfleste mangler sædvanlig tryk; dog 
høres tryk oftere i Jylland end på Sjælland.) Herved giver 
sig naturligt navnet bindeord. Dette bruges imidlertid ikke 
om dem alle; nogle af dem kaldes som bekendt forholds- 
ord, f. eks. « manden på gården ». Vi må altså nærmere under- 
søge denne udsondrings berettigelse. 

Ad rent abstrakt vej indses det, at de taleled, som for- 
bindes ved sådanne småord, kan inddeles på en dobbelt måde, 
nemlig dels efter, om de to led er 1) ensartede eller 2) uens- 
artede, — og dels efter, om det er ia) enkelte ord (eller 
simplere ordforbindelser) eller b) ordforbindelser af den ejen- 
dommelige art, som vi kalder « sætninger ». Disse to inddelinger 
krydser hinanden og vilde altså give 2 gange 2 = 4 under- 
afdelinger, som vi naturligt måtte ordne således, at vi gjorde 
a) og b) til underafdelinger under 1) og 2). Endelig kan der 
jo være tale om 3) forbindelse af ord og sætning. Nu er der 
imidlertid den vanskelighed, at vi endnu ikke nærmere har 
undersøgt de forskellige sætningsarter (hvilket vil ske i § 294 ff.); 
for at bestemme, hvad for sætninger der her hentydes til ved 
ensartede og uensartede sætninger, nødes vi derfor til antyd- 
ningsvis at foregribe et enkelt punkt i hin undersøgelse, nemlig 
den forskel, der betegnes ved, at visse småord, f. eks. ikke, 
står på forskellig plads i forhold til verballeddet i forskellige 
sætninger. — Vi skal nu altså se nojere på hine 4 tilfælde 
(med foreløbig bortseen fra alle overgangstilfælde) : 

1 a) partikler mellem ord af samme ordklasser, f. eks. 
« manden og konen satte sig ned>; «jeg mødte m. og k.», også: 
«m. eller k.» o. s. v. ; fremdeles: «ikke m. men k.> eller: «ikke 
m., endsige k.», og der kan tilfojes: «sam/ alle b6rnene» eller: 
«ya hele husstanden* ; «jeg kender lige så godt manden som 
konen; j. k. bedre m. end k.»; «alle vore husdyr, såsom (eller: 
nemlig) hons, gæs o. s. v.» Ordene og, eller, men, samt, Ja 
og endsige kan lige så godt forbinde andre ordklasser som 
substantiver, f. eks. adjektiver: « store og gode eller ædle samt 

14* 

overraskende Ja utrolige handlinger; ikke god endsige udmær- 
ket*, eller verber: «det lyner og tordner samt sner eller regner 
ja hagler; det blæser ikke endsige stormer«; noget sjældnere 
f. eks. «han er lige så god som dygtig, mere smidig end stærk; 
han snarere løb end gik»; såsom og nemlig kan vist kun for- 
binde substantiver (og substantivisk brugte ord). (Om <^Jo 
længere, des bedre* se § 218 B og C, om navnlig, især o. fl. 
§ 218 A.) 

1 b) partikler mellem ensartede sætninger: dels med ikke 
efter verballeddet, f. eks. «han mangler ikke lyst, og han 
sparer ikke på kræfterne, men han kan ikke, eller han har 
ikke mod, Ja han er ligefrem bange« (endsige bruges næppe 
mellem slige sætninger); — dels med ikke foran verballeddet, 
f. eks. «(det er ikke) fordi han ikke vil, endsige fordi han ikke 
gider, men fordi han ikke kan, eller fordi han ikke tor, og 
(eller: samt^)) fordi han ikke kender vejen»; «du véd lige så 
godt, at du ikke må, som, at du ikke kan; jeg tror snarere, 
at han ikke kan, end, at han ikke vih — altså i det hele de 
samme ord som ved 1 a. 

2 a) partikler mellem ord af forskellig ordklasse, f. eks. 
«han rejste med pengene* (eller: uden p., fra p., for p.), — 
«glad ued p.» (eller: over p.), — *han anses for dum», — 
« manden fra f6r», — «han er ikke fra i går» o. s. v. Dog findes 
de samme ord også mellem ord af samme ordklasse, dog 
mest mellem substantiver, f. eks. «manden med pengene*. (Så- 
ledes omtrent 25 småord.) 

2 b) partikler mellem uensartede sætninger (m. h. til stil- 
lingen af ikke), f eks. «det lykkes ikke, fordi (eller: såsom) 
han ikke vil* ; «han slap ikke, endskont han ikke gerne vilde* ; 
«du skal ikke, dersom du ikke vil*; «du benyttede ikke tiden, 
medens det endnu ikke regnede* ; «han sagde ikke, at han ikke 
vilde* ; «han lod ikke, som han ikke vilde, — men han gjorde 
ikke mere, end han var nødt til*. (Således en hel del andre 
småord af lignende betydninger.) 



^) At samt kun kan forbinde to sætninger af denne art (de såkaldte 
« bisætninger«), har jeg kun fundet omtalt hos Mikkelsen (s. 241), — 
det samme gælder for øvrigt om endsige. 

3) Som forbindelsesled mellem et ord og en sætning kan 
findes nemlig og såsom, f. eks. «af mange grunde, nemlig (så~ 
som) fordi ...» (Om navnlig, især o. fl. se § 218 A.) Da imid- 
lertid disse to ord også bruges på anden måde (se 1 b), bi- 
drager de kun til at forplumre den foreløbige oversigtsinddeling, 
vi søgte; vi ser derfor bort fra dem ligesom fra som og end, 
der findes under 1 a og 2 b og behandles nærmere i § 219. 
Da fremdeles ordene under 1 a og 1 b er de samme, bliver 
der i virkeligheden kun tre oversigtsklasser tilbage: 

1) småord, der forbinder ensartede taleled, f. eks. og, 

2) småord, der forbinder uensartede taleled: 

a) enkelte ord (eller simple ordforbindelser), f. eks. med, 

b) sætninger, f. eks. fordi. 

213. Den, som er kendt med den sædvanlige praksis, 
vil se, at vi her har kernen af de 3 afdelinger, som vi plejer 
at kalde: 1) sideordnende bindeord, 2 a) forholdsord, og 
2 b) underordnende bindeord. Når man nu alle vegne finder 
forholdsord som « ordklasse » hævet frem i linie med binde- 
ordene, så er dette ojensynligt en overdrivelse. De er åben- 
bart kun en underart, ja en underarts underart («ordforbin- 
dende underordnings-bindeord*?), og på grundlag af danske 
sprogforhold vilde sikkert ingen falde på at udsondre dem i 
den grad, som sædvanligt sker, især da nogle af disse ord kan 
forbinde både ord og sætninger underordnet, f. eks. <i^fra mit 
komme til min bortgang« — og: <tfra jeg kom (og) til jeg 
gik»; «du får det ikke uden kaution« — og: <tuden du stiller 
kaution« ; lige så med for, forend, inden, indtil, siden. 

Ser vi nu i flertallet af danske grammatikker, så gås 
der ganske plumpt ud fra navnene, så at forklaringerne, med 
ringe forskel, væsentlig går ud på, at « bindeord er ord, der 
betegner en forbindelse« og « forholdsord er ord, der betegner 
et forhold«, — uagtet det dog ikke ligger så særdeles Qernt 
at sporge: hvad forskel er der da på en «forbindelse» og 
et »forhold«? er der da ikke et forhold overalt, hvor der 
er en forbindelse, og omvendt? Atter forklaringer, der er 
langt værre end ingen, da de indbilder læseren, at der er en 
tanke, hvor der ingen er, og altså vænner den ubefæstede til 

at tage ord for tanker. — Eller man finder det under den 
form: «bindeordene forbinder* og « forholdsordene styrer» — 
men hvad betyder så tstyrer* — ingen besked!^) stundom 
finder man «styrer» brugt om andre ordforbindelser, f. eks. 
«han glemte pengene* (glemte «styrer» pengene) eller: «mandens 
penge* (penge « styrer* ejeformen) — men hvad har disse to 
ordforbindelser til fælles med: med pengene? — I de storre 
bøger mærker man dog stundom en vis pinlig følelse over for 
denne vanskelighed, således hos Lefolii. Hos Mikkelsen (håndb. 
s. 147) synes pointen at dæmre, idet han siger: tPaa den 
ene Side ere de knyttede til de Navneord, Udsagns- 
ord, Tillægsord og Biord, . . . der betegne de Ting, Virk- 
somheder o. s. V., som staa i Forhold til visse Ting; paa den 
anden Side ere de forbundne med de Navneord, der 
betegne de Ting, hvortil vedkommende Ting, Virksomhed o. s. v. 
staa i Forhold*; her er nu, morsomt nok, i bogen selv frem- 
hævet de samme ord som her, altså netop den side af sagen, 
som vi ovenfor gik ud fra (nemlig at disse småord forbinder 
ord af forskellige ordklasser), — men alligevel er det gamle 
navn, som motiveres i de ikke fremhævede partier med 
deres gentagelse af ordet «forhold», gået af med sejren. Og 
til trods for fremhævelsen synes forfatteren ikke at se hint 
moments betydning, thi i hans små bøger hedder det som over- 
alt: «... et Ord, der forbindes med et Navneord for at be- 
tegne Forholdet til noget*. — Endnu nærmere er Matzen ved 
det (s. 327): han siger endog straks ligefrem: « Forholdsordene 
have et vist Slægtskab med Bindeordene*. (Når derimod 
Jessen 1891 s. 15*** siger: «Alle Ord og Sætningsled betegne 
paa en eller anden Maade et Forhold*, så er dette den slags 



^) Heller ikke hos Matzen, der ellers er nærmere end nogen ved 
klarhed; s. 338 hedder det meget uklart om forholdsordene, at de «for- 
binde underordnede Ord med de Ord, hvortil de høre, men ved 
Siden deraf ere styrende*, ja s. 327 gribes der åbenlyst, for dog at 
få et slags forklaring, uden for det danske sprog ved tilfdjelsen; «(en 
Præposition med Kasus)*, medens bogen ellers i sin tekst bruger danske 
benævnelser. 

godtkøbsindvendinger, som kan gores imod ethvert « forkla- 
rende » ordklassenavn, se her i bogen § 232). 

Hvorfor vil man da endelig «redde» dette « forholdsord*? 
Ja her skorter det åbenbart stærkt på « klare grunde*, som 
Luther sagde, så vi får nok tage vor tilflugt til tden hellige 
skrift*, nemlig den latinske grammatik. Ja vel: dér kan jo 
da enhver se, at der må være og altid har været en ord- 
klasse, der hedder præpositioner, og de ord, der på dansk 
svarer til dem, er jo vore « forholdsord*. Rigtigt: den ord- 
klasse findes — på latin (og for øvrigt også på græsk og tysk 
og andre gammeldags sprog); thi her skiller de sig tydeligt 
og klart fra bindeordene («conjunctionerne») ved at kræve en 
bestemt forholdsform («casus*) i det substantiv, de har på den 
ene side af sig. Og dér bliver der også klar tanke i ordet 
« styre*; thi det kan med rette kaldes at « styre* eller « regere*, 
når et ord således har magt til at påtrykke et andet ord en 
bestemt form, ganske ligesom verberne i forhold til deres bi- 
led, f. eks. «han glemte pengene* (§ 102). Således kræver på 
tysk fur o. fl. (ligesom: er versteht) formen mich efter sig, 
medens bei o. s. v. vil have mir (ligesom: er dankf) og statt 
o. s. V. meiner (ligesom: er gedenkt). Men på dansk er der jo 
intet af dette (i alt fald kun en rest, se nedenfor i § 214 
slutn.). Forskellen på dette punkt mellem «kasus-sprog* og 
«ikke-kasus-sprog» fremtræder ojensynligt, selv for dem, der 
ikke kan latin, når det på latin hedder: «dominus cum servo 
venit* = herren kom tilligemed slaven, men: «dominu5 et 
servMS venerunt*, hvor på latin servus har forskellig form, 
på -us og på -o, medens på dansk slaven har samme form. 
I latinen 'finder vi endelig forklaringen på en tredie ting, som 
undrer en hos vistnok alle vore grammattikere, nemlig, at de 
alle udtrykkeligt siger, at det tilknyttede (« styrede*) ord altid 
er et substantiv (eller, naturligvis, substantivisk brugte ord 
eller sætninger), hvorved man glemmer så almindelig en for- 
bindelse som: «han anses for dum* (hvor dum er et rent ad- 
jektiv), «for stedse* (hvor stedse er et biord); than bliver til 
i-morgen*, — der danner overgang til: «han 'blev -til efter jul* 

(hvor man dog måske snarere kan få noget substantivisk ind 
i ordforbindelser som i-morgen, ef ter-Jul, men kun med besvær). 

Nej vil man på dansk holde på « forholdsord* som en 
egen ordklasse, så bliver nok den simpleste bestemmelse af 
dem denne: t forholdsord er ubøjelige småord, der især for- 
binder ord af forskellige ordklasser.* Det kan ethvert barn 
fatte. (Begrebet «styre» må så overlades til den tyske, la- 
tinske og græske grammatik.) Rigtignok halter definitionen, men 
ikke mere, end abstrakte definitioner af de konkret-bugtede 
sproglige kendsgerninger altid gor. Og desuden: det er jo 
ikke denne bog, der ønsker dem bevarede som « ordklasse*; 
nej deres naturlige plads i vort sprog er, som ovenfor vist, 
som en underafdeling af bindeordene. 

Naturligvis: når « forhold* og « forbindelse* i al alminde- 
lighed er omtrent ensbetydende ord, kunde man lige så godt 
kalde dem alle for « forholdsord* (og dette strejfer prof. Jesper- 
sen i Dania III s. 81, hvor det foreslås at kalde fra i «fra 
hans barndom* for « ord-præposition* og i «fra han var barn« 
for « sætnings-præposition*). Men « forholdsord* synes mig dog 
lidt snævrere end « bindeord*, så jeg f. eks. har ondt ved at 
få det til at omfatte og. 

214. Derimod er navnene « sideordnende* og »under- 
ordnende* gode og klare om småord, der forbinder side- 
ordnede taleled indbyrdes eller underordnede med overord- 
nede. Kun må man jo klart bestemme, hvad »sideordnet* 
er (en sådan bestemmelse har jeg f. eks. ikke kunnet finde 
hos Mikkelsen; i alt fald mangler den i de små bøger for 
begynderne, som jo er dem, der trænger mest til det), nemlig: 
»sideordnede ord (og sætninger) er sådanne, som står i samme 
forhold til et fælles ord (eller en fælles sætning)*. Herved 
forsvinder også den tilsyneladende slinger, der fandtes i den 
forrest i denne paragraf givne oversigt, nemlig at ordene i 2a 
(»forholdsordene*) ikke blot kan forbinde ord af forskellige 
ordklasser, men også ensartede ord, f. eks. »manden med pen- 
gene* (så at disse småord dér kan synes tillige at høre sam- 
men med og, eller o. s. v. under 1 a). Forskellen mellem denne 
sidste ordforbindelse og »manden og (eller) konen* o. lign. er 



I 

jo den, at sætningen: «ni. og (eller) k. satte sig ned» kan 
deles i to med henholdsvis manden eller konen som subjekt, 
men en sådan deling kan ikke finde sted ved « manden med 
pengene satte sig ned> (thi pengene satte sig ikke ned^)). Og 
her passer også den lille rest ind, som i vort sprog er til- 
bage af oldsprogenes « styrelses »-forhold ved »forholdsordene* 
f. eks. medj på, U fra, til, nemlig, at disse ikke kan have 
subjektsformerne Jeg, du, han, hun, vi, I efter sig, men kun 
biledsformerne mig, dig, ham, hende, os, eder, medens og, 
eller, men, samt, Ja, endsige samt såsom og nemlig (de 4 sidste 
ord er hidtil, mig bekendt, ikke kommet til deres ret^)), kan 
have begge slags former efter sig, f. eks. «jeg og han fulgtes 
ad», — men: «jeg fulgtes med ham^ ; «der var hele hans 
familie. Ja han selv med, samt Jeg og du» — men: « tillige 
med ham selv»; «alle de andre, såsom (nemlig) Jeg og du. 
Dette er bemærket af Matzen s. 327 og strojfet af Mikkelsen 
i en historisk anmærkning s. 243, hvor det hedder om samt, 
at det aldrig bor betragtes som forholdsord, da det kan for- 
bindes med subjektsform^). Skont dette som sagt er en rest 
af det gamle forhold, vilde det sikkert ikke falde nogen ind 
ved fordomsfri betragtning af det danske sprogs forhold på 
dette punkt; her vilde < sideordning* og « underordning* fuld- 
stændigt tilfredsstille. Begrebet < underordning* stemmer godt 



^) Dette har allerede Hoysgaard bemærket. Dog passer heller ikke 
dette overalt, nemlig ikke ved imellem: «han satte sig ned imellem 
mig og dig* kan ikke deles i to sætninger med imellem mig og imellem 
dig (og bibeloversættelsens «jeg vil sætte Qendskab imellem dig og imel- 
lem kvinden« er udansk — eller i alt fald «bibeldansk»); mig og dig 
er her ikke en tilfældig fordobling, men deres forening er den nødven- 
dige forudsætning for, at imellem overhovedet kan bruges her. 

*) Noget andet er det med navnlig, især, fremdeles, deriblandt 
o. s. V., hvor det egentlige bindeord ofte er et og eller men, der enten 
tilfojes eller i alt fald føles; disse ord står i det hojeste på overgangen 
tU den ovennævnte række af ord (se § 218 A). 

®) Dette er for øvrigt jo en overdrivelse: et sjældent tilfælde 
kan ikke naturligt blive afgorende for den hele opfattelse, men må 
snarere føles som en «undtagelse»; nej, det afgorende er, at samt 
ikke kan forbinde ord af forskellig ordklasse, som med, fra, i o. s. v. 



218 SMÅORD (partikler). 

med, at substantiver, tilknyttede med disse ord, opfattes som 
•middelbare substantiv-biled* (§ 109). (Andre rester af den 
gamle tilstand har vi i stivnede forbindelser netop med de 
her omhandlede partikler, hvor det tilhørende substantiv har 
-s-form eller -c-form, f. eks. «til lands », «i tide» (se § 119, 3 og 4); 
disse spiller imidlertid ingen rolle som særegne ordforbindelses- 
arter, men virker kun som løsrevne enkeltheder, der vel na- 
turligst kunde opfattes og skrives som ét ord (tillands, itide), 
som det ses i ældre bøger.) 

215. Efter at vi således har bestemt de såkaldte « for- 
holdsords* plads i systemet, går vi over til nærmere at be- 
tragte den rolle, som de og de ved deres hjælp dannede ud- 
tryk (« middelbare substantivbiled», § 109) spiller i vort sprog. 
Denne rolle er nemlig overordentlig betydelig, og vi har stor 
lethed i at anbringe disse udtryk, ofte i en hel række efter 
hinanden, f. eks. «han kom i følge med en mand med et ar 
på den hojre side af næsen», — og langtfra altid som her, 
hvor der ligesom går én tråd igennem dem alle, men også 
således, at de danner flere grupper, som ikke direkte ved- 
kommer hinanden, men adskilles ved pavser, f. eks. når der 
til «et stort ar» knyttes ^efter et sabelhug* eller «pd to tom- 
mers længde*. (Eksempel: «N. N. søger om tilladelse til i til- 
fælde af mangel på anden beskæftigelse at måtte antages på 
prøve ved den / nærheden a/" N. N. stationerede afdeling af 
kystpolitiet med lonning efter den i lov af . . , fastsatte skala*.) 

Ofte har sproget ved siden af slige « opløste* udtryk 
længere sammensatte ord, f. eks. * ensbetydende ord* = ord 
med ens betydning; dog er det opløste og det sammentrængte 
udtryk sjælden lige hyppige, og det naturlige danske sprog 
har mere end de fleste andre en forkærlighed for opløste ud- 
tryk, der unægteligt kan falde lidt brede og slæbende, men 
til gengæld er meget tydelige, idet de dels giver lejlighed til 
tydeligere angivelse af det indbyrdes forhold imellem de enkelte 
ord, medens især flerfoldigt sammensatte substantiver (f. eks. 
statS'ty re-skue, andels-svine-slagteri) ikke på forhånd er videre 
tydelige, — og dels til tilfojelse af bestemmelsesord : således 

er ^selskabet for trykkefrihedens rette brug* tydeligere end 
<trykkefrihedsselskabet> . 

To sider af denne vort sprogs tilbojelighed fortjener sær- 
ligt at fremhæves. Det ene er det, at et < middelbart sub- 
stantivbiled* ofte føles som en helhed, der ved hjælp af en 
ny foransat partikel knyttes til andre ord, f. eks. fra for- 
min-tid til langt-ind-i-min-eflermands» ; cjeg glædede ham med 
/or-ti-øre-brystsukker» ; ^foruden i-slige-tilfælde» ; <ikke for på- 
mandag* (men aldrig: efter på m.), ja: «ikke for efter over 
en times forløb !», — samme smidighed har vi, hvor hine mid- 
delbare substantivbiled erstattes af hele sætninger, f. eks. ^fra 
/d/'-jeg-kom /// længe-c/fer-at-jeg-var-flyttet*. — Det andet er, 
at selve forbindelses- eller forholdsbetegnelsen, i stedet for at 
ske ved en enkelt partikel, breder sig til et sådant opløst ud- 
tryk, f. eks. «han udtalte sig med-hensyn-til hele den politiske 
situation*: — her er der jo ikke tale om to forhold (med og 
til) til to ord (hensyn og h. d. p. situation), men kun om ét 
forhold (med-hensyn-til, ganske = om) til ét ord (eller ord- 
gruppe: h. d. p. situation^)); — lignende udtryk er f. eks. i 
færd med, i henseende til, i forhold til, i retning af, i sam- 
menligning med, ved hjælp af, med undtagelse af, på grund 
af, i stedet for o. s. v. Man kan fristes til at afkorte de hyp- 
pigste til et par bogstaver: «m. h. t.», «i st. f.» (ligesom man 
har «f. eks.», «o. s. v.») eller sætte et «bindetegn> (-) mellem ud- 
trj'^kkets dele; der er blot det, at en grænse for disse udtryk 
ikke kan drages, f. eks. i tilfælde af, i mangel af, i følge med, 
til bedste for, i følelsen af, i lighed med, i nærheden af, til 
fordel (gavn, skade, sorg, held, uheld) for^) . . ., hvor substantivet 
bliver mere og mere konkret og dermed selvstændigt for tanken. 

Et af disse udtryk indtager en anden stilling end de 
andre, idet det til en vis grad er sideordnende, nemlig i-stedet- 
for; — ja fuldt ud er det det ikke, thi så måtte man kunne 



^) I samme retning peger det, at man siger: på midten af torvet 
(= midt på t.), men: i m. af landet (= midt i 1.). 

*) Hvor den sidste partikel er udeladt, er vi ude over disse for- 
bindelser og inde på det i § 208 omtalte, f. eks. i-følge (loven), i-fald 
(= dersom). 

sige: «her kommer Jeg i-st.-f. han>, men her bruges altid bi- 
ledsform ham o. s. v. ; men ellers forbinder denne «sammen- 
satte partikel* (forholdsord, eller bindeord?) stadig væk ens- 
artede ord og sætninger, f. eks. «den er rød i-st.-f. gron* ; 
•ovenpå i-st.-f. nedenunder*; <Diogenes boede i en tønde 
i-st.-f. i et hus»; «han sang i-st.-f. talte*, — dog siges her vel 
nok oftere (og skrives helst): «i-st.-f. al tale* (at udtalt å)^ 
hvoraf mellemformen: «h. s. i-st.-f. d talte*, der ikke sjælden 
høres (se § 329, 12); — ligeså imellem sætninger, f. eks.: «han 
tog dråberne, da han stod op, i-st.-f., da han gik i seng* 
(i-sammenlig ning-med kan sideordne partikler, f, eks. «nu 
i-sml.-m. for*, og middelbare substantivbiled, f. eks. «her er 
smukt nu for tiden i-sml.-m. i gamle dage*, eller sætninger, 
f. eks. «han var rig, da han rejste, i-sml.-m., da han kom*). 

Mest fremtrædende er de middelbare substantivbiled måske, 
hvor hele sætningen kun går ud på at bringe dem i forbin- 
delse med subjektet, nemlig ved verberne er og bliver o. lign. 
(sml. § 78), f. eks. «denne oplysning var mig til nytte; dette 
blev mig til glæde, til skade*, — hvor det opløste udtryk 
træder i stedet for et adjektiv: nyttig, glædelig , skadelig. Nær 
herved står udtryk som f. eks. «de kaldte ham for Skriver- 
hans*, hvor man også kan undvære for, uden at det gor for- 
skel; ligeledes er det ligegyldigt, om man siger: «han frygtede 
for, at . . .*, eller man udelader for. Dette er berørt i § 109. 

216. (Overgange.) Imidlertid er, når vi ser nojere til, 
forholdene ikke så simple og plastiske, som de tager sig ud 
i de abstrakte oversigter i §§ 209 og 212. Tværtimod er der 
overgangsled alle vegne. (Allerede i § 212 så vi, hvorledes 
såsom og nemlig, som og end krydsede hovedklasserne.) (Uden 
særlig oplysning vil man vel sætte: hil dig, ve mig! imellem: 
til dig, ved mig — og: skynd dig, hjælp mig! — ligesom jo i det 
hele befaleformerne står småordene nær, f. eks. prr! holdt! 
stop! løb!). 

Herfra må dog undtages udråbsordene, der heller ikke 
på denne måde berører sig synderligt med det øvrige sprog. 
En af de få overgange, der kan påpeges, er vist den, at 70, 
der egentlig blot indeholder en bekræftelse uden videre for- 

bindelse med andre ord, i sammenhængen går over til med 
et eget eftertryk at knytte et ord sideordnet til et andet (se 
§ 212, la og Ib); — også det bekræftende Jo kan forbinde, 
f. eks. «jo for, jo hellere* ; men her er betydningsovergangen 
mindre klar^). 

Derimod har vi to rækker overgangsled imellem »binde- 
ord* og «biord». De ordforbindelser, der dannes ved hjælp 
af disse to slags ord, har nemlig noget til fælles med kometer, 
for så vidt som de har en fast kerne, hvorfra der udgår en 
lang hale, hvor grundideen stadig fortyndes. Her løber så 
disse to haler sammen. Kernen i bindeords-ideen, «de reneste 
bindeord*, er jo de yderst almindelige ord og, eller, metiy 
der forbinder ord eller ordforbindelser (deriblandt sætninger) 
på den simpleste måde, nemlig som sideordnede. Og kernen 
i biords-ideen, «de reneste biord», er sådanne, som absolut 
kun har med ét taleled at gore, fremfor alle det for meningen 
så betydningsfulde ikke. De to omtalte overgangsrækker imel- 
lem disse to «rene» ideer går nu, den ene gennem ordforbin- 
delser (§ 217), den anden gennem sætningsforbindelser (§ 218), 
— Men foruden disse kunde vi jo tænke os overgange imellem 
sideordning og underordning (§ 219) og imellem ord- og sæt- 
ningsforbindelse (§ 220). Og vi skal se, at det fmdes alt- 
sammen. 

217. A) Det forste led i den overgangsrække fra de «rene» 
bindeord til de «rene» biord, som går igennem ordforbindel- 
sen, er jo «de ordforbindende underordningsbindeord*, som 
almindelig kaldes « forholdsord*. Om disse er der talt i 
§§ 212 og 213. Men fra dem går rækken videre hen imod 
biordene. 

B) Mærkeligst er de tilfælde, hvor en sådan partikel på 
den ene side knytter sig til en infinitiv, men på den anden 
side sigter efter et substantiv, der i forvejen på anden måde 
passer ind i sætningen. Der er her atter flere forhold: 

a) substantivet kan stå lige foran infinitiven (i det hojeste 



^) Ligeledes bruges jo i tilbagevisende udtryk, f. eks. c det var der 
jo ingen grund til*, og i indrommende : c det kan du jo gerne*. 

med til imellem), f. eks. <jeg kan ikke udstå hans måde at 
være (tale) på*; «gid man havde et hus at bo /, et menneske 
at tale med^^^)', «han har (godt) at sidde og ligge på*; 

b) substantivet står længere borte, men et adjektiv lige 
foran infinitiven, f. eks. «den mand er ikke god at bides med, 
ikke let at komme ud af det med* (= det er ikke let at k. 
ud af d. med den mand); — (uden adj.; «han er ikke (til) at 
stole på* ; «det hus er ikke til at bo i*). 

c) infinitiven knyttes (sædv. ved til) til verballeddet eller 
til hele sætningen, f. eks.: «han gav mig pengene til at købe 
for* (men også: pengene gav han mig til at købe for\ ^han 
gav mig huset (til) at bo i*. 

C) Dernæst har vi forbindelser som f. eks. «en rede med 
3 æg / (reden) », «en hat med Qer på (hatten)*; dette tilfælde 
står det foregående meget nær. 

D) Fremdeles står disse småord ofte sådan, at det ord, 
man venter bag efter dem, ikke udtrykkeligt nævnes, fordi 
det er klart af sammenhængen, f. eks.: «han beholdt hatten 
på* (hovedet); «han kom sukker i* (kaffen — eller hvad det 
var). I andre tilfælde er der ved de samme ord slet ingen 
tanke om et udeladt substantiv, f. eks. «han fik sin lektie omy 
satte livet til, grisede sig til, gav efter, alle pengene går med; 
vænne en af med noget, blive, komme, ville af med noget»; 
— ja ved «det slår til* kan endnu en gang tilfojes til (os alle). 
Ikke sjældent kan det samme småord lige så godt sammen- 
sættes med verbet, f. eks. «det kommer ingen ved (= ved- 
kommer ingen); «han lagde sin vane af* (== aflagde), ligesom 
ved rene biord f. eks. «høre op* = ophøre. Hvor man ikke 
føler noget ord udeladt efter småordet, har dette altså kun 
enkelt tilknytning (er « biord »), f. eks. af og til lige så godt 
som op og ned; men nogen fast grænse er der ikke: i mange 
tilfælde kan den ene føle et ord udeladt, hvor den anden 



^) Heraf er måske opstået f. eks.: «han tog en sten og slog fra 
sig med», — nemlig ved sammenflyden af at og og til d (smlgn. 
§ 197). 

ikke kan, f. eks. «være med (en eller flere?) til noget*; «gore 
sig til (noget stort?) af noget*. 

E) Når et af disse ord sættes bag efter det substantiv 
ell. lign., som det i 'lignende forbindelser plejer at stå foran, 
får vi let den fornemmelse, at forbindelsen mellem dem er noget 
løsnet og de hver for sig slutter sig til verballeddet, f. eks. 
«han slægter sin fader på; er han kommet noget til? jeg kan 
ikke være mine bøger foruden; det var konen meget imodT>; 
særlig i flere udtryk med sig, f. eks. «huske sig om, høre 
(se, føle) sig for, lade sig gå på*, 

F) Op til disse grænser udtryk som f. eks. « natten over, 
dagen igennem, syd fra, nord på, langvejs fra, udvendig fra*, 
— der ganske ligner f. eks. «gade op og gade ned, dag ud og 
dag ind, hele ugen ud, et sted hen*; det, at småordene i den 
forste række eksempler kan indgå andre forbindelser, hvor 
de i den anden række ikke kan følge dem, kan ikke være af- 
gørende for disse forbindelser. — Også i: o\en- fra, for- fra 
o. lign. føles et forhold til de foregående ord oven (derfor 
også: fra oven) og for (bom og andre siger ofte: fra for fra). 

G) Ligeledes har vi ganske ensartede forbindelser i: 
henved, henimod, indtil, omkring, over (en snes personer) — og : 
omtrent, netop, lige, næppe, næsten (— — — \ 
aldeles uanset, på hvilke andre måder de samme partikler kan 
optræde på andre steder, og hvilke egenskaber de nærmest 
tilsvarende gloser i andre sprog muligvis kan have. 

218. Vi går nu over til den anden overgangsrække mel- 
lem de «rene» bindeord og de «rene» biord, nemlig den, der 
går igennem sætningsforbindelser. 

Den vigtigste grammattiske forskel imellem yderpunk- 
terne er her den, at de rene bindeord har deres egentlige 
plads i begyndelsen af sætningen, som derfor beholder den 
simpleste sætningsform (subjekt-verballed, § 66), f. eks. <^og, 
eller, men, thi, — at, medens, fordi, endskont, dersom jeg har 
penge nok», — medens de rene biord hører hjemme et eller 
andet sted inde i sætningen og kun undtagelsesvis kan frem- 
hæves ved at flyttes frem forrest i sætningen, hvilket da med- 
fører den afvigelse fra den simpleste sætningsform, at verbal- 

leddet følger med frem foran subjektet*) (ligesom når andre 
biled drages fremad, § 54), f. eks. *ikke har jeg penge»; *nii 
har jeg ingen penge*. 

A. Men denne «biordsstilling> eller «biordsvirkning> 
finder vi nu ved en hel del partikler, der uimodsigeligt for- 
binder to sætninger, ja til dels slet ikke kan bruges, uden 
at der går en anden sætning i forvejen, f. eks. nemlig, dog, 
alligevel, ellers, imidlertid, tillige, atter, igen, altså, følgelig, 
tværtimod, fremdeles, endvidere, især, navnlig, ligeledes, ligeså, 
så, således, sådan — samt da, her, der og ord, der er sam- 
mensatte med dem, f. eks. derfor, derpå, desuden, desuagtet (om 
disse ord se § 218). Eksempler herpå er der nok af alle vegne, 
således: «han havde især en udmærket hest (eller: især^ havde 
han . . .)». Dog står nogle af disse ord de rene biord noget 
nærmere end de andre, idet de nemlig kan drages frem, 
uden at verbet følger med, men i så fald med storre eller 
mindre pavse lige efter ^); dette gælder om f. eks. altså, 
alligevel, imidlertid, fremdeles, ligeledes, tværtimod, derfor, des- 
uagtet; — vi får f. eks. <altså: du har tabt sagen* (foruden: 
du har altså tabt sagen — og: altså har du tabt sagen). (Så- 
ledes i almindelig dansk altid ved for eksempel, som sagt; 
men flere steder høres ofte: «f. eks. (som sagt) er der dem, der 
mener ...»). Ved andre kan det kun gores, når og tages til 
hjælp, f. eks. og navnlig: — og dette o^ kan tilfojes ved flere 
af de andre. Det samme forekommer også med lidt bredere 
udtryk, f. eks. kort sagt. — Endnu mere ligner disse ord 
bindeordene, når de står imellem enkelte ord (ikke hele sæt- 
ninger), f. eks. «hele klassen, især Peter»; «mine bedste venner, 
nemlig A. og B.»; «to gange ti, altså tyve»; «alle de små stater, 
deriblandt vi». — På den anden side svækkes bindeordsfor- 



^) Dette strider ikke imod sætninger i simpleste form som f. eks. 
«hvis ikke du nu tier stille (, så . . .)>; thi her er ikke vel draget 
fremad, men ikke forrest i sætningen (§ 300). 

^) nemlig kan ikke drages frem. 

^ Dette er ikke andet, end hvad der også kan findes ved andre 
ord eller led, som ikke har forbindende betydning, f. eks. ^desværre 
— jeg har ikke råd». 

nemnielsen, når (som ofte ved især, navnlig, deriblandt, frem- 
deles o. fl.) og eller men tilfojes (§ 214, 2). — Omvendt kan og 
nærme sig biordene ved at få tryk og drage verballeddet 
fremad, f. eks. *og skal jeg herved meddele, at . . .» 

Stærkest føles måske de egentlige sætningsbindeords kraft 
derved, at de ikke behøver at have de to sætninger, de for- 
binder, hver på sin side af sig, f. eks. «han kommer, dersom 
han kan», — men også kan trække den sidste foran den forste: 
^dersom han kan, kommer han»; denne ombytning kan ikke 
ske ved de ovenfor nævnte ord, men her har man altid stil- 
lingen: «jeg skal komme, altså kommer jeg». 

B) Nogle ord, der ligeledes m. h. t. ordstilling slutter sig 
til biordene, peger ved deres betydning hen på et følgende 
bindeord og medvirker derved til forbindelsen, f. eks. «det er 
vel (ganske vist, rigtignok, nok) ikke godt, men det kan dog 
bruges*, eller: tvel (o. s. v.) er det ikke godt, men. . .»; ^^både 
tjener han mange penge, og desuden har han arvet»; ^hverken 
vil jeg svare på Deres beskyldninger eller modtage Deres und- 
skyldninger* (eller: «jeg vil hverken . . .); *enten regner det, 
eller også løber vandhanen*; — hvor der ikke kommer verbum 
lige efter, føles disse ord endnu mere som bindeord, og dette 
er det sædvanlige ved både og hverken, f. eks. «både han og 
jeg; hverken han eller jeg*. — På lignende måde kan så (så- 
dan, således) forberede et som eller at, f. eks. 

«han opførte sig sådan, således, så slemt, at . . .» eller: 

<isådan opførte han sig, at . . .» (altså ordstilling som ved 
biord) — og: 

«han opførte sig ikke sådan (så godt), som man havde 
ventet*. — Nu kan også sætningen med som stå forst, og så 
ligesom bekræfte forbindelsen ved at begynde den følgende 
(men med biords-virkning på ordstillingen), f. eks. <i^som herren 
er, så følger ham hans svende*. Og således står så (og da) 
meget ofte i en følgende sætning ligesom for at styrke den 
forbindelse, som er angivet ved bindeordet i begyndelsen af 
den forste sætning, (se under A, slutn.), f. eks. ^dersom du gor 
det, så skal jeg takke dig*; «7idr det sker, hvad hjertet vil, 
da er sorg og død ej til*, — ja med samme ord da som 

H. G. Wiwel : Sproglære. 1 5 

bindeord og som biord, f. eks. «da alle tav . . ., da rejste 
Uffe sig»; ligeledes: *Jo længere du venter, Jo dårligere bliver 
du> (i den sidste sætning også des eller desto^)). 

C) Endelig kan to sætninger forbindes ved, at de begge 
begynder med samme partikel, der m. h. t. ordstilling i begge 
sætningerne forholder sig som biord (dog tages ofte og til 
hjælp), f. eks. <^snart er han hist, (og) snart er han her>; 
«de/s er han selv dygtig, (og) dels havde hans kone penge » 
(også imellem enkelte ord, f. eks. «han viste sig snart hist (og) 
snart her», — ligesom: «70 for jo hellere* o. lign.). — Ligeså 
kan også to forskellige biord pege hen på hinanden, f. eks. 
^hist regner det, (og) her er det torvejr* ; ligl. <tf6rst . . . så . . . 
så o. s. v.»; men en sådan leksikalsk henpegen kan findes 
ikke alene ved partikler, men også ved andre ordklasser, f. eks. 
«den ene græd, (og) den anden lo» ; <ifor det forste . . . (og) for det 
andetT^ o. s. v.. ja i: «de gode græd, (og) de onde lo»; ^herren 
befalede, og slaven adlød* ; — dog er det klart, at vi her er 
helt ude over det grammattiskes grænser. 

(Om en hel ordklasse, der oftest peger hen på det fore- 
gående og for så vidt virker forbindende, nemlig pronomenerne, 
se følgende kapitel.) 

Når der her er lagt stor vægt på ordstillingen, så er 
det, fordi denne, som tit påvist, er et af de vigtigste gram- 
mattiske momenter i vort sprog, — men tillige fordi man 
kun ad den vej kan begrunde den adskillelse, der nu alle 
vegne i grammatik og analyse gores imellem bindeord og bi- 
ord. Hvis det ikke er det, man går efter, så er det mig 
ubegribeligt, hvorfor man ikke regner alle de nævnte ord for 
bindeord. Thi til de abstrakte definitioner, der gives, passer 
de jo fuldstændigt. Fra dette udgangspunkt var man i ældre 
tid mere konsekvent, thi i grammatikkerne fra begyndelsen af 
forrige århundrede findes gerne flere eller færre af dem nævnt 
som bindeord (også Hoysgård gr. § 246—54). Forandringen 
synes at være kommet ved en vis «stille magt»; så vidt mig 
bekendt, er den aldrig bestemt angivet eller begrundet (i alt 



^) I Jylland høres desto også i den forste sætning. 

fald ikke for længe efter at den var trængt igennem i praksis, 
f. eks. hos Matzen s. 93). I de storre bøger fremdrages disse 
ordstillingsforhold som sædvanlig i det særlige ordstillings- 
kapitel (se § 18). Men er det et afgorende kendemærke, 
bor det omtales, fdrste gang man har grundigt fat på disse 
ordklasser, ja optages i definitionen. Thi på dansk er ord- 
stillingen for en stor del et grammattisk moment, på latin 
er den kun stilistisk eller retorisk, — på latin er den, 
som for sagt, kunst, på dansk til dels håndværk. — Hvilken 
af delene man vil lægge til grund, enten den forbindende 
kraft eller ordstillingsforholdene, er en smagssag; men man 
skal vide, hvad man gor, — og hvis man véd det, skal man 
ikke lade, som man ikke véd det. («Biord med bindeords- 
betydning*? eller: «bindeord med biordsstilling — eller: med 
biordsvirkning» ?) 

219. Den tredie slags overgange (som nævntes i § 215), er 
imellem sideordning og underordning. 

Her har vi fremfor alt sammenligningsordene, især: som 
og end. Der høres både: «han er lige så gammel som jeg^ 
— og: «... som mig*^ og: «han er ældre end Jeg^ — eller: 
*. . . end mig*. Denne vaklen er nu ikke alle vegne så uskyl- 
dig som i disse sætninger; den kan nemlig i sætninger med 
substantivbiled medføre tvetydighed, f. eks. <jeg kender verden 
lige så godt som (eller: bedre end) digT>, hvor det dog ganske 
vist i talen vilde høres på «modsætningstrykket», om sam- 
menligningen er imellem Jeg og dig eller verden og dig, og i 
skrift vilde jo ved en fastere og almindeligere betegnelse af 
trykforholdene (som den i § 43 anførte) den samme grad af 
tydelighed kunne opnås. Skont der således ikke findes nogen 
gennemført regel, så er her et af de steder, hvor et råd i 
hoj grad er på sin plads, især for skriften, og dette råd lyder 
i lærd udtryksmåde således: «2det sammenligningsled bor stå 
i samme forholdsform som lste» eller populært: «g6r sammen- 
ligningsleddet til en hel sætning, så kommer den form, der 
helst skal bruges, af sig selv* ; — anvendt på den sidst anførte 
sætning adskiller denne fremgangsmåde let og sikkert de to 
tilfælde: 1) jeg kender verden lige så godt som (eller: bedre 

15* 

end) [jeg kender] dig — og 2) jeg kender verden lige så godt 
som (eller: bedre end) du [kender den], — og denne overens- 
stemmelse mellem de to sammenligningsled må også siges at 
være almindeligst i «dannede menneskers* tale. Abstrakt set, 
kan det ligge lige nær at opfatte dem som lige gode eller at 
opfatte det andet sammenligningsled som en biting; i nogle 
sprog (f. eks. latin og græsk) står ofte, når der betegnes en for- 
skel (f. eks. bedre end . . .), andet sammenligningsled i en bestemt 
forholdsform uden hensyn til 1ste led, — og på dansk, når 2det 
led har form af en hel sætning, er denne altid bygget som en 
underordnet sætning (med partikler som f. eks. ikke foran 
verballeddet, se § 294 fF.), f. eks. «en fisk så stor, som jeg ikke 
har set mage til». Ved det tredie sammenligningsord ligesom^) 
synes biledsformens indtræden for subjektsformen mig noget 
sjældnere end ved som og end. 

Den samme vaklen findes i led, der tilknyttes ved und- 
tagen^) (eller uden i samme betydning som dette ord), f. eks. 
« ingen undtagen (eller: uden) Jeg kan gore det» — og: «ingen 
undtagen (eller: uden) mig . . .y>\ — fremdeles ved for eller 
forend j f. eks. «han spiste for (forend) jegT>, — og: «... for 
(vist sjældnere ved: forend) migT>, — derimod altid: «han spiste 
efter /n/g'». 

Når vi nu tænker på forbindelser som f. eks. «jeg anser 
ham for min bedste ven; de har ham til nar; vi fik lidt i 
tilgift», og at man her kan bruge som i stedet for for^ til, z, 
— fremdeles: <tsom straf (regel) = til straf, i reglen, — er 
det da ikke overdrivelse at regne som til en anden ordklasse 
end de andre tre ord, bare fordi man efter som kan have 
subjektsform? (Der er ganske vist også det, at man næppe 
kan sige: *min bedste ven anser jeg ham ikke som*, mens 
man kan det med for.) Ligeså i forbindelser som f. eks. 
«det er vanskeligt både at arbejde som en hest og være let 



^) ligesom findes også ensidigt knyttet til et følgende ord, f. eks. 
<(og tornene stikker ej mer så hvast,) med ligesom hager de holder 
fast» (E. Bøgh) — som en neddæmpende bestemmelse (måske udgået 
fra: « noget ligesom hager »). (NB. uden tryk.) 

^ Om dette og lignende ord se § 201. 

som en hare»; her er der slet ikke to sammenligningsled, som 
kande opfattes som sideordnede: «at arbejde som en hest* og 
«let som en hare* er to ordgrupper, hvor som forbinder ord 
af forskellig ordklasse. Også i «mere (mindre) end 5* o. lign. 
er det temmelig hårtrukkent at tale om to sammenligningsled. 
Alt i alt må i dansk sammenligningsforbindelsen siges at stå 
underordningen nærmere end sideordningen. (Om så godt som, 
så nær som, så vel som, så lidt som se § 331.) 

(Også på andre punkter kan vi ræsonnere os til en 
overgang mellem sideordning og underordning, navnlig hvor 
leddene forbindes med i stedet for, f. eks. «den var firkantet 
i stedet for rund*, og undertiden kan dette virkelig have givet 
sig positivt udslag, f. eks. «han løb i stedet for gikT> (eller: «i 
stedet for at gåT>), «det har skadet i stedet for gavnet* (eller: 
«i stedet for at gavner), dog ikke så vidt, at man vil sige: 
«jeg kom i stedet for han* (men vist altid: ham). Lignende 
følelse kan vi have ved f. eks. «han var fyrmester foruden 
præst* (== både fyrmester og præst); «han blev fra hovmodig 
til ydmyg*. Men så længe der ikke kan påvises positive ud- 
slag af sligt, tilhører det kun tanken, ikke sproget.) 

(Om en vis indskrænkning i begrebet sideordning, når 
og, eller, men står imellem sætninger, se § 314 slutn.) 

220. Den sidste af de i § 215 antydede overgange var 
inlellem ordforbindende og sætningsforbindende partikler. Dette 
har vi allerede berørt i § 213, nemlig, at det er en over- 
drivelse at regne fra og til i «fra mit komme til min bort- 
gang* og «fra jeg kom (og) til jeg gik* til to forskellige ord- 
klasser. Således bruges også for, forend, indtil, siden, inden^), 
uden, undtagen, uagtet, om både med en sætning og et enkelt 
taleled efter sig, f. eks. «jeg spurgte om hans navn* og «jeg 
spurgte, om han hed Jensen*^); «du får det ikke uden kau- 



^) I Jylland høres *efter jeg var kommet*. Temmelig sjældent, 
især i skrift, indleder trods en sætning, og endnu sjældnere (forbudt i 
skrift) tilknytter skont et substantiv, f. eks. «sk6nt alle hans anstren- 
gelser*. 

^) At om i disse to tilfælde måske nedstammer fra forskellige 
ord, vedkommer os ikke her. 

tion» — eller: tuden du stiller kaution* (§ 201 slutn.). I § 218 
så vi også, hvor vanskeligt det er at afgore, om vi efter sam- 
menligningsordene har et blot taleled eller en forkortet sæt- 
ning. — Skont, om end, deriblandt, hvoriblandt tilknytter sæd- 
vanlig en hel sætning, men også et enkelt led, f. eks. < skont 
ung og ganske gul^); skont uden at være indbudt; han viste 
om end ikke ligefrem troløshed, så dog en mistænkelig ad- 
færd » ; hvoriblandt = deriblandt § 218 A. Somme ord må 
man efter den sædvanlige metode spalte i hele tre ord (og 
ordklasser), f. eks. ^siden døde han (biord); siden hans død 
(forholdsord); siden han døde» (bindeord); således også fra, til, 
for; ja i en enkelt sætning: «jeg fik skænd, for jeg fik for 
lidt for pengene* (bdo., bio., fho., her er dog betydnings- 
fællesskabet mindre føleligt). 

221. (Underafdelinger af småordklasserne.) Når 
der nu således opstilles en klasseinddeling uden angivelse af 
tydelige kendemærker, bliver der jo ikke andet tilbage for den, 
der skal eller vil tilegne sig den, end at mærke sig de en- 
kelte individer d: ord. Og over for en sådan væsentlig me- 
kanisk indprægning af en storre masse enkeltheder gælder 
den gamle romerske regel: «del og behersk!* Dette er da 
måske en hovedgrund til, at alle ved disse ordklasser frem- 
for ved de andre føler trang til et inddelingssystem. Thi 
også de andre ordklasser, fremfor alt substantiverne, lader sig 
lige så godt dele i forskellige underafdelinger af samme art 
som disse. Det er jo nemlig rene betydningsafdelinger, uden 
nogen som helst særlige grammattiske egenskaber ved nogen 
af dem. Dette har nu her som overalt den mislighed, at 
man kan lave omtrent lige så mange afdelinger, som man vil, 
hvilken frihed grammatikforfatterne også i rigt mål benytter, 
navnlig ved biordene, hvor Matzen har et indviklet system af 
over- og underafdelinger, Mikkelsen 20 sideordnede afdelinger. 
Og dernæst vækker det som sagt den forestilling, at man skal 



^) Derimod er vi uden for dansk sprogbrug, når vi læser hos 
G. Brandes (i Tilskueren 1896): « interessantere, thi finere, er forskellen 
mellem englændere og skotter ». 

kende et biord eller et bindeord på, at det hører ind under 
en af disse klasser, og at der intet fælles kendemærke gives 
for disse ordklasser. Men gaves der ikke dette, så var det 
jo uberettiget at opstille slige klasser som grammattiske kends- 
gerninger. Nej, kun det er en grammattisk art, som har po- 
sitive grammattiske kendemærker. De blotte betydningsklasser 
er, som E. Jessen udtaler det allerede i 1868, grammatikken 
uvedkommende og i dette tilfælde, som det synes, netop det, 
der hindrer den grammattiske synsmåde og fremstilling fra at 
trænge igennem^) (om sætningsbindeordene mere i § 322). — 
Særlig påfaldende er den alle vegne (selv i de mindste bøger) 
forekommende tredeling af de sideordnende bindeord i ufor- 
bindende, adskillende og modsættende* ; disse småord er så 
fåtallige, at en yderligere inddeling skulde synes overflødig, 
og disse afdelinger, med omtrent 1 i hver, bringer en til at 
tænke på ordsproget: «alle på rad! sagde kællingen — hun 
havde kun én gås» — ja kan næppe kaldes en inddeling, men 
snarere en blot bestemmelse af vedkommende enkelte ords 
betydning^. Dette pedanteri beror da atter på rå overførelse 
fra latin, hvor en sådan inddeling er rimelig nok, da man 



^) Naturligvis kan de have deres betydning som forstandsøvelse, 
til klarelse af begreber som < modsætning, årsag, sammenligning« o. lign. 
og den rette brug af de derom handlende ord, hvilket er en vigtig del 
af undervisningen i modersmålet, men ikke af dets grammatik. 

') Det er måske i følelsen heraf, at man har søgt at lave et par 
til ved at tilfoje både — og (og somme steder også: såvel — 8om\ enten — 
eller og hverken — eller, hvor både, enten og hverken jo kun er ord (og 
det, som vist i § 218 B, efter ordstillingen, biord), som forbereder det 
egentlige bindeord. Et morsomt eksempel på, hvor godt uklarheden 
trives, når sligt overtages fra et andet sprog, uden at de benyttede 

« 

betegnelser gennemtænkes, er, at man lige til de senere år i alle eller 
i alt fald de fleste sproglærer (endog dem, der var skrevet af både 
lærde og kloge folk) fandt rækken: teller^ enten — eller og hverken — 
ellers under navnet adskillende, uagtet • hverken manden eller 
konen var hjemme* er lige så fuldt forbindende som <t.både m. og 
k. var hjemme*, da der i begge tilfælde siges det samme om manden 
og om konen. (HSysgård § 246 har rigtigt: hverken — ej heller sammen 
med og^ 

her svarende til vort og har 4 ord, for vort eller: 5 og for 
vort men ikke mindre end 6 eller 7. 

222. Det fejler nu næppe, at en og anden læser har 
følt sig trættet af de foregående undersøgelser og fundet dem 
noget spidsfindige. De var imidlertid uundgåelige for til bunds 
at kunne bestemme værdien af den almindelige praksis, der 
jo netop bevæger sig inden for disse rammer, men således, 
at de forrykkes og forskydes ud af deres naturlige forhold. 
Og desuden: det er jo den slags spidsflndigheder, man stadig 
væk må forlange af born, når man af disse vil kræve 
(f. eks. ved optagelsen i latinskolerne ved tolvårsalderen), at 
de skal < kende ordklasserne«, således at disse også omfatter 

de 4 bekendte underafdelinger af småordene, medmindre 

man da vil synke ned til at lade dem lære ordene udenad i 
nogle ramser (i alt fald bindeordene og forholdsordene) ligesom 
schweizerkantonnerne o. lign., som ikke kan tages på anden 
måde; — thi at gennemsnitsborn i den alder skulde kunne 
med nogenlunde sikkerhed foretage de iagttagelser, hvorpå de 
virkelige forskelle mellem hine traditionelle ordafdelinger be- 
ror, — det er ganske vist for meget forlangt. Og derfor får 
arbejdet med dette alderstrin netop på dette punkt et meget 
ufuldkomment præg, da det egentlig er «over evne* og der- 
for let slår over i modsætningen, «under evne», — og tilmed 
let i en uhyggelig grad får navne til mål i stedet for kends- 
gerninger. 

«Men hvad kan det da gore, at de foreløbigt lærer de 
ord mekanisk, når man så senere viser dem den rigtige sam- 
menhæng?* — Ja, når man gor det! men vil man virkelig 
gore det, så kommer man blandt andet til atter og atter at 
advare mod disse navne, hvis meget omfattende naturlige 
betydning (bortset fra « udråbsordene*) let bringer usikkerhed 
over for den tekniske betydning. Navnlig frister navnet 
« bindeord* atter og atter til at overskride de grænser, den 
nuværende grararaattiske sprogbrug sætter derfor. Et eksempel : 
i «/dr hans død* må for ikke hedde « bindeord*, fordi det 
ikke forbinder to sætninger som i <i^fdr han døde*; -- nu 
tror man da, man véd, hvad det kommer an på, — men ak! 

i «han tav; da grubled hver en as og alf» forbinder da uimod- 
sigeligt de to sætninger (lige så godt som i: <hver en as og 
alf grubled, da han tav»), men det må dog ikke hedde binde- 
ord, fordi der er en storre pavse foran da og en anden ord- 
stilling efter det; men holder mai\ sig så til ordstillingen, så 
går man atter fejl: i *f6r han døde» er for bindeord, men i 
*huor han døde» er hvor det ikke! 

Var det da ikke bedre at undvære disse særnavne (i alt 
fald med undtagelse af «udråbsord», der let sondres fra de 
andre) og nojes med fællesnavnet «ub6jelige småord » (eller 
« partikler ») for dem alle? og så siden, når tid og modenhed 
tillader det, holde sig til egenskaberne og de deraf følgende 
inddelinger uden navne, da der dog ikke kan findes gode 
(udtryksfulde) navne for så specielle ting, uden at de bliver så 
langstrakte, at man lige så hurtigt kan angive den afgorende 
egenskab i en ligefrem sætning eller anden ordforbindelse. Og 
hvad hurtigheden angår, så er det jo dog ikke målet: at 
kunne ved en eksamen få rørt lidt ved dit og dat i en fart, 
men at sanse klart og tale klart om det, man tager fat på, og så 
gemme det, man foreløbigt ikke kan overkomme, indtil videre. 

Ja men forholdet til fremmede sprog? — Ja: lige så 
priselig, som man må finde al stræben efter at benytte samme 
beskrivelse og samme navne om det i de forskellige sprog, 
der virkelig er ens (altså ikke f. eks. « delings-genitiv* i den 
franske grammatik om det, der i den latinske hedder « arts- 
genitiv »), — lige så kortsynet er det på den anden side at 
frembringe et skin af lighed, hvor man dog så straks efter 
skal påpege forskellen; det er at gore det forste skridt måske 
lidt lettere, men til gengæld det næste så meget sværere, — 
altså egentlig kun til fordel for dem, der aldrig kommer ud 
over det forste skridt. 

Meget vilde være vundet for klarhed på dette punkt, 
hvis man kunde komme bort fra at opfatte «de 10 ordklasser* 
som en sluttet «gammel garde* på ét geled — og få fastslået, 
at småordklasserne kun er underklasser, der desuden på 
dansk flyder langt mere sammen end på tysk og på latin, ja 
også mere end i et «ikke-kasussprog* som fransk, idet jo 

nemlig på dansk de traditionelle grænser tit går igennem 
ét ord, hvor det i andre sprog går imellem to ord, f. eks. 
ved tvedelingen af da, forend, inden, (samt « forholdsord*, der 
også kan stå som «biord») og tredelingen af for, siden, fra, 
til, får, om og måske flere. 

Det er en ubillig fordring, at slige begreber skal indøves 
i det sprog, hvor de er mindst fremtrædende. Det burde 
være omvendt. 

223. Ligesom nu altså småordklasserne ingenlunde står i 
geled med de andre ordklasser, således er heller ikke de 
bojede ordklasser indbyrdes sideordnede. En samlet oversigt 
over slægtskabsforholdet mellem de hidtil behandlede ord- 
klasser vilde herefter tage sig således ud: 

BOJede ord: 



verber: ikke-verber: 

ægte verbalformer substantiver, adjektiver 

{infinitiver I 
1 
verbaladj ektiver 



UbOJelige ord: 



uden tilknytning:'! med enkelt tilknytn. | m. dobbelt tilknytn. 
udråbsord biord bindeord 



m. sideordning, I m. underordning 



mellem 
ord 

(« forholdsord ») 



mellem 
sætninger 



KAPITEL VIL 
Tværklasser: Talord« Pronomener (,,Artikel'0- 

Talord. 

224. De ord i sproget, der vist for os alle er dem, der 
tidligst kommer til at indtage en særstilling, er de, der be- 
tegner tallene i talrækken. Dette skyldes vel nok væsentligst 
den omstændighed, at de altid hører til de ord, som barnets 
nærmeste med bevidsthed arbejder på at indprente det i den 
velbekendte rækkefølge, — og dette kommer vel atter i forste 
række af deres store praktiske betydning. Men dette er dog 
næppe det eneste moment, der henleder opmærksomheden så 
stærkt just på disse ord. Der er jo nemlig foruden de egent- 
lige talord også andre ord i sproget, der betegner bestemte 
tal, f. eks. par^ snes, million, hælvten, (ja tvilling o. lign.) — 
halv, kvart, enkelt, dobbelt, — (jeg) halverer, fordobler, — men 
dem bliver eller go res man ikke nær så let opmærksom på. 
Ej heller vilde der være grund til at behandle sådanne tal- 
ord anderledes end andre betydningsklasser af ord, f. eks. 
farveord (sort, sværte, jeg sværter, det sortner) eller formord 
(lang, længde, dagene længes, jeg forlænger). Nej, når vi så 
let udsonder just disse talord, så ligger dette for en stor del 
i deres ejendommelige afstikkende lydform, som tilmed i 
bojningssprog (med flere eller færre, men dog altid forholdsvis 
få, undtagelser) afviger fra hine andre talord ved at mangle 
så godt som al bojning. I denne henseende danner disse ord 
da altså virkelig en særlig klasse i grammattisk forstand. I den 
anden henseende derimod, hvori de hidtil behandlede ord- 



236 tværklasser: talord, pronomener («artikel»). 

klasser skiller sig fra hinanden, nemlig ved særlige egenskaber 
i forbindelsen med andre ord, opfylder de ikke betingel- 
serne for at kunne regnes for en særlig ordklasse, idet de 
nemlig forbinder sig med andre ord enten som substantiver 
eller som adjektiver, f. eks. «tyve er nok; jeg fik tyve; tyve 
mand; hundrede (sorte) diamanter », — hvor tyve overalt kan 
erstattes af substantivet snesy og hundrede af adjektivet mange 
eller substantivet mængde. 

Disse ord er altså kun halvvejs en ordklasse, et efter et 
formelt synspunkt foretaget udsnit af to andre ordklasser. Det 
er dette, som i overskriften er udtrykt ved navnet «tvær- 
klasse» o: en klasse, hvis grænse overskærer en eller flere 
andre på tværs; de dertil hørende ord kan altså sideordnes 
med ord af de pågældende andre ordklasser; f. eks. «to snese 
og fem». (Den eneste af vore grammattikere, der har taget 
hensyn til denne forskel fra de andre ordklasser, er Jessen, 
der forbeholder talord og pronomener navnet ordklasser 
og kalder de andre for taledele, en betegnelsesmåde, der er 
lige saa tydelig som den her valgte, men afviger mere fra den 
sædvanlige brug.) 

225. I det enkelte er der meget lidt at sige om talordene. 
Helt ubojelige er de ikke, for så vidt som det smidige sub- 
stantiviske -s vel nok til nød kan hænges til dem alle, f. eks. 
«fem personers vidnesbyrd vejer altid mere end fires^ (sml. 
§ 131). Et eneste, nemlig det allerførste, har to former, én 
og ét, der bruges på samme måde som adjektivernes grund- 
form og -^form. Hundrede og tusinde^ der kan have alle de 
lavere tal foran sig næsten som adjektiver foran substantiv, 
kan også bojes som substantiver, f. eks. «hundrede/ er fuldt», 
dire tusinder*, og have visse adjektiver foran sig, f. eks. «et 
stort hundrede », «et halvt tusinde »; i slige tilfælde^) kan de 
ikke siges at adskille sig fra substantiver som par, snesy tylvt, 



*) Derimod er det underligt, at Såbys ordbog også skriver hundrede 
uden -r med stort, så snart der kommer et andet tal foran (ligeså 
med tusinde). Dette leder (tilsammentaget med det i § 144 slutn. frem- 
dragne) til den slags underligheder som f. eks. « derimod tilsatte flere 
Hundrede andre Liv og Lemmer >. 

oly skok. De andre talord kan foran sig kun have ubojelige 
ord som næppe, halv, kun samt nogle få bojede ord, f. eks. 
«alle ni», «hele fem», « fulde fem hundrede », « havde vi sådanne 
fire», «I (de) kære to», samt visse adjektiver med de foran, 
især med mere eller mindre fremtrædende talbetydning, f. eks. 
«de forste ni, de nævnte tre, de sidste (næstsidste) to, de 
øvrige fem, de andre syv, de eneste to», dog kan disse også 
stå bag talordet; andre adjektiver står kun sjælden foran, 
f. eks. «de bedste tre», — en-og-tyve bojes ikke i sædvanligt 
sprog (ved Arresø: ef-og-tyve år), et bevis på sammensmeltning, 
— derimod mest: « hundrede og et år.» 

226. Hidtil har der kun været tale om tallene i tal- 
rækken. Sædvanlig kaldes disse grundtal, og parallelt med 
dem stilles en anden række, de såkaldte ordenstal, så at to 
og to svarer til hinanden. Om disse sidste må det dog siges, 
at de i gramm attisk henseende slet ikke adskiller sig fra andre 
adjektiver og kun slutter sig til hine talord ved betydnings- 
forholdet. Vel ender de (på ét nær) altid på -e (undtagen 
når de får -s til), men de må jo også betragtes som bekendt- 
hedsformer på -e, ligesom: store, bedste. Forste forholder sig i 
ét og alt som bedste (også deri, at den, det, de vel sædvanlig 
står foran, men ikke altid, f. eks. «f6rste karakter = bedste 
karakterO; men vi lægger her mærke til, at medens de andre 
også i form slutter sig (mer eller mindre noje) til de egent- 
lige talord, gælder det ikke om forste, der alene ved betyd- 
ningen hører sammen med én, ét^). Endnu mere afviger 
anden, -t ikke blot fra to, men også fra dem, det nævnes i 
række med (forste, anden, tredie o. s. v.) ved ikke at få -e-form, 
skont det altid har (eller kan have) den eller det foran sig, 
når det virkelig betyder «nummer to», f. eks. «(den) anden 
aprih ; flertalsforraen andre er aldrig talord, «de andre » be- 
tyder: de øvrige, ligesom disse ord i det hele ikke bruges om 



*) (Den) eneste kan jo ganske vist bruges om den fdrste, men 
også om den sidste og føles ikke som talord; den ene kan bruges om 
ethvert ordenstal i modsætning til de andre. (I «han med det ene dje> 
er ene adjektivisk bekendthedsform af en.) Af matematikere kan man 
høre f. eks. «n-plus-énte potens*. 

flertal^) (undtagen de forsté), men til: «de forste soldater » 
svarer: «den anden, tredie o. s. v. afdeling soldater*; — en 
anden bruges om enhver, der ikke er den samme som den 
sidst nævnte, uden hensyn til nummer («e/i anden april » be- 
tyder en dag af samme slags som hin anden april; «6/i syt- 
tende maj»: en syttende-maj -fest). Hundrede og tusinde af- 
viger ikke fra grundtallet, idet endelserne -de og -nde kun ud- 
tales én gang i stedet for to gange (smlgn. § 135, 2 slutn.). 

227. Når der ved talordet én, ét her ovenfor ikke tages 
afstand fra det såkaldte « ubestemte kendeord« (artikel) samt 
fra det »ubestemte stedord* (pronomen) en, så ligger dette i, 
at jeg ikke kan anerkende disse for særegne ord, endsige for 
at høre til andre ordklasser (se § 286). Forskellen mellem 
«-en 'mand, -et lhus» uden tryk på en og et og «een mand, 
eet hus»^) med tryk er ganske den samme som imellem «/o 
mænd* med eller uden tryk; ved trykket fremhæves modsæt- 
ningen til andre tal, ved to og alle andre tal lige så godt som 
ved e/l, ganske som ved alle andre ordklasser, f. eks. i sæt- 
ningen «han hentede vandet*, hvor tryk på hentede afviser 
andre tænkelige verber, f. eks. «han havde vandet hjemme* 
eller: «han fik vandet tilbragt*. Men i øvrigt er i ovenanførte 
eksempler een og ee^ lige så ubestemt som en og et, og disse 
betegner omvendt lige så godt et tal som hine. Jeg ved i 
øvrigt godt, at forskellen mellem « artikel* og talord ikke 
falder sammen med ikke-tryk og tryk; men hvor falder den? 
man forsøge sig paa følgende eksempler: «vil du have sådan 
en kage eller en med mandler i?*; «skal han have en kage, 
så vil jeg have en med* (her er nok modsætningstryk, men 
ikke på grund af modsætning til et andet tal); — « nogle har 
en farve, andre en anden*; «e^ land har, hvad et andet 
mangler*. Og det skal det hedde sig, at bom kan finde 
ud af! — At en, et forekommer oftere end noget andet tal, uden 
at mqdsætningen til andre tal fremhæves, ligger i sagens na- 



^) Jo: «es, konge fjerde*; «de kom selvQerde*. 

^ som det jo skal skrives, i strid med udtalen, som har langt e 
(med c stød*) i een og kort e (uden «stød>) i eef, der hellere burde 
skrives ett, da det snarere er f, der forstærkes, når ordet får tryk). 

tur (der skal jo særlige træf til, for at den samme ting skal 
kunne siges om flere på én gang) og er da ingen grund til at 
skille dette ord, når det står i trykløs stilling, ud fra det samme 
ord i andre stillinger, — endsige henføre det til en anden 
ordklasse. 

228. Lige så lidt grund ser jeg til den anden af de 
nævnte sondringer. Ethvert tal er altid (så snart det ikke 
bruges blot som navn på det tilhørende siffer eller til at mar- 
kere sin plads i talrækken) stedfortræder for én eller flere af 
en eller anden art, der enten forbliver ubestemt eller får 
sin nærmere betegnelse ved et andet ord i sammenhængen. 
Det er altså et vilkårligt udsnit, man har gjort. Sædvanlig 
indskrænker man sig nu til tilfælde, hvor en, ens (ikke et} 
ikke står foran adjektiv eller substantiv eller i anden nojere 
forbindelse, men gor tjeneste som et slags biledsform til man^ 
der som bekendt altid er subjekt, f. eks. o^man vil have, hvad 
der tilkommer e/i»; *man har ikke fred længer, end ens nabo 
vil». Hertil er at sige, at man dog i disse tilfælde kan have 
en også der, hvor der står man; men hovedsagen er, at ordet 
en (ens) jo slet ikke har skiftet betydning. Snarere kunde 
man fæste sig ved forbindelser som f. eks. «e/i fæl é/i» ^), som 
vist næppe forekommer af andre tal («to fæle to»??), men 
derimod af ord, som man nok kan kalde ubestemte stedord 
(men også: ubestemte talord), f. eks. « nogen fæle nogen » (se 
§ 275 fiF.). Imidlertid er det dog alt for lidt at grunde så dyb 
en adskillelse på, som den imellem to ordklasser, den dybeste 
sondring, vor grammatik ejer. (Og er så i «é/i sang diskant, 
en anden bas» eller i: «e/i af os» én talord eller ubestemt 
pronomen?) 

På dette punkt skiller nu Mikkelsen (håndbogen s. 195) 
sig fra det almindelige, idet han vel siger, at det ubestemte 
pronomen en hyppigst bruges som substantiv, men dog også 
til ubestemt pronomen henregner forbindelser med en og et 
som f. eks. «jeg har talt med en af byens læger derom* ; «han 



^) Og endnu mere ved jydsk «hwa æ de få en Jænf* hvor fæn 
er nær ved at betyde « person ». 

har solgt et af sine hu6e» og «han har en datter, der er gift, 
og en, der er forlovet* — eller måske også det en foran 
datter skal tages med? ja, jeg véd det ikke, for jeg tilstår: 
det er mig for fint; jeg kan nu ikke indse, at de nævnte for- 
bindelsers grammattiske karakter i mindste måde vilde blive 
forandret, hvis man i stedet for en, et satte to eller tre o. s. v., 
og altså må jeg regne en for samme ordklasse som to eller tre. 

Sikkerlig vilde heller ingen nogen sinde være faldet på 
at skille en i disse tilfælde ud fra det øvrige ord en, hvis. ikke 
det latinske pronomen qvis ofte på dansk oversattes ved en; 
så skal dansk være latin, og så kan konsekvensmageriet gå 
mere eller mindre vidt. 

Nej, når vi ser naturligt på tingene og lader al den 
megen lærdom fare, så er jo dog i ethvert sprog den åndelig- 
f\'siske^) grundenhed ordet, og det rimelige er da at fast- 
holde denne så længe som muligt; der er steder, hvor vi 
nødes til at opgive den åndelige enhed imellem forskellige 
betydninger af samme lydforbindelse, f. eks. mellem told i en 
flaske og told på varer, imellem hanen i gården og hanen på 
bøssen (i forste tilfælde giver sproghistorien os ret, i sidste 
tilfælde ikke); — men grundsætningen bor være, også på dette 
punkt, den gamle sætning «et ord er et ord». Denne una- 
turlige forstorren inden for et ords område af simple betyd- 
nings- og brugsforskelle, som man ved andre ord ingen vægt 
lægger på, ja ikke engang nævner, er noget af det, der lettest 
bringer begynderen til at opgive at tænke over grammatik. 

229. Endnu en ejendommelig brug af ordet en er der 
anledning til at omtale. Det er den, vi har i f. eks. *en ti 
tolv stykker*. Nutildags, da vi i middelalderens plattysk finder 
oprindelsen til så meget i vort sprog, har man også der fundet 
et småord en = omtrent, og derfra skal hint en i dansk 
komme. Det er jo heller ingenlunde usandsynligt. Imidlertid 
kunde det dog måske forklares af dansken selv, nemlig så- 
ledes, at f. eks. «en snes stykker, en halv snes stykker, en 
tylvts o. lign. har vekslet med de tilsvarende talord: 20, 10, 12, 



^) Den rent fysiske enhed er lyden. 

og så har f. eks. «en tyve stykker* ført til: «en nitten, tyve 
stykker», og således har man vænnet sig til at foje en til alle 
tal — ja, hvem ved? 

230. < Ubestemte tab kan man efter betydningen kalde ord 
som mange, få, nogle, den sidste, næste o. s. v. ; men derom 
mere i § 275 ff. ; — ingen og begge er bestemte tal (O og 2), 
men slutter sig i andre henseender til andre ordklasser, se 
§ 275 slutn. og § 257. 

Pronomener. 

231. Vi går nu over til en anden c tværklasse* af ord, 
der ligesom talordene skiller sig ud fra andre ordklasser ved 
deres form, men ikke ved deres forbindelse med andre ord. 

Vi har allerede (§ 45) lagt mærke til nogle af dem, nemlig 
dem, som har en egen subjektsform : Jeg, du, han, hun, vi. I, 
og en egen biledsform: mig, dig, ham, hende, os, Jer (i héjere 
stil: eder), medens vi i øvrigt stadig har brugt dem i de sæt- 
ninger, vi har anført som eksempler, ganske som substantiver. 
Hvad betydningen angår, så bruges disse ord altid*) om per- 
soner, kun undertiden du (dig), han (ham) og hun (hende) 
om dyr (enkelte steder på landet kan han (ham) og hun (hende) 
vel endnu høres brugte om ting, f. eks. hun om kaffekedlen). 
Som bekendt bruges Jeg (mig) om den, der taler, vi (os) om 
to eller flere, hvoraf den, der taler, er den ene, du (dig) om 
en enkelt, som talen henvendes til, / (Jer eller eder), når man 
taler til to eller flere på én gang, eller når man kun taler 
til én af dem, men mener de andre med, — de andre ord 
bruges altså om, hvad man kalder «trediemand» ved en sam- 
tale. Og man plejer da at kalde Jeg (mig), vi (os) for «lste 
person*, du (dig), I (Jer eller eder) «2den person* og de øvrige 
«3die person*^). 



^) Undtagen i fabelen, hvor alt kan blive person og tale og handle 
derefter. 

*) Ordet person betegner på latin c^rindelig den maske, som 
oldtidens skuespillere bar for ansigtet, når de optrådte, — dernæst 
rollerne i et stykke, — så mennesket som medspillende i livets skue- 

H. G. Wlwel: Sproglære. 16 

232. Men når vi hører eller læser en samtale, hvori 
disse ord forekommer, føler vi os dog ikke tilfredsstillede, 
medmindre vi ad anden vej véd så meget om dem, at vi i 
det mindste kan betegne dem ved et substantiv. For så vidt 
kan de med sandhed siges at træde i stedet for et substan- 
tiv og kunde altså kaldes « stedfortræderord », og det er dette, 
man mener med det almindelige danske navn stedord, der 
altså med en smule god villie godt kan bruges. Ganske. vist 
er der imod dette navn at indvende, at det lige så godt kan 
vække forestillingen om en betydningsklasse af substantiver, 
nemlig dem, som betegner et sted, f. eks. by, gård o. lign., men 
sligt kan anføres imod flere af de andre almindelige ordklasse- 
navne; således kan man til nød kalde en kalv eller en knap 
for «tillægsord>, en tale eller en logn for <udsagnsord», hon- 
ning og uoks for «biord», lim eller bændel for « bindeord«, og 
i « manden banker konen* (eller omvendt) banker for «for- 
holdsord»; disse ordklassenavne kræver virkelig lige så megen 
resignation og god villie af deres brugere som «stedord»; — 
og, hvad særlig afkortelsen af trestavelsesordet «sted-fortræder- 
ord» til tostavelsesordet « sted-ord » angår, så er det ganske 
det samme, som når korn-blomst-blå forkortes til korn-blåy 
uden at dette hindrer sprogbrugen i at fastholde betydningen. 
— Da disse ord imidlertid jo har deres væsentlige indhold 
uden for dem selv, kan de dog også siges at pege på eller 
henvise til andre ord (eller til noget uden for talen i den 
omgivende virkelighed) og kan for så vidt også kaldes pege- 
ord eller henvisningsord. 

233. Begge disse synspunkter er forenede i den af Mad- 
vig givne, ikke meget klare, definition i hans latinske gram- 
matik (skoleudgaven s. 8): *i S te den for at nævne noget ved 
dets Navn kan man ogsaa betegne det ved Henvisning efter 
et vist Forhold, hvori det staar»; dog beholdes navnet sted- 
ord. Derimod er navnet henvisningsord gennemført af 



spil; i den grammattiske betydning føler vi netop noget dramatisk, 
idet jeg og du er de to personer, der veksler replikker, han og hun 
trediemand, der giver stof dertil. 

Mikkelsen i alle hans storre og mindre bøger (og i den an- 
ledning i det ministerielle cirkulære anbefalet ved siden af 
« stedord*), og der er på dette punkt lagt en energi ind, der 
skyder langt over målet, idet den har 'affødt en definition på 
ordklassen sålydende (håndbogen s. 148 øverst): «Da forskel- 
lige Ting eller deres Benævnelser kunne befinde sig i samme 
Forhold, findes der i Sproget Ord, der henvise til et eller 
andet Forhold, idet de enten som navneagtige Ord angive 
selve Tingene eller anbringes i Talen som tillægsagtige eller 

biordsagtige Bestemmelser, f. Eks Ord, der henvise til 

et Forhold, kaldes Henvisningsord (Pronominer) ». Denne 
definitions nédstamning fra den madvigske er umiskendelig, 
men uklarheden i hin er rigtignok ved detine udpensling 
vokset til det flerdobbelte, så at det er blevet til vel nok den 
morkeste tale, der overhovedet er ført på tryk under navn af 
dansk grammatik. Det skulde være interessant at forelægge 
det ovenfor citerede (på de to sidste ord nær) for et for- 
nuftigt menneske enten med eller uden grammattiske forkund- 
skaber og se, hvad han vilde få ud af det. Ved forsætningens: 
«ting i samme forhold > vilde lægmanden vel tænke på sådan 
noget som flere stole ved et bord ell. lign., og »flere tings 
benævnelser i samme forhold » måtte vel hos grammattikeren 
vække tanken om f. eks. flere subjekter eller flere adjektiver 
foran et substantiv; — eftersætningens «ord, der henvise til 
et eller andet forhold » kan være mange slags ord af forskellig 
betydning og forskellige grammattiske klasser, og af den føl- 
gende sætning med idet får man vel det indtryk, at der ikke 
menes ligefrem navneord eller tillægsord eller biord, — men 
hvad der da menes, kan heller ikke ses deraf. Mon ikke 
hin læser, når han med vold og magt skulde give et svar på, 
hvilken ordklasse der menes, snarest, enten han så forstod 
sig på grammatik eller ikke, vilde gribe det hyppigst fore- 
kommende ord og svare: «jo! forholdsord*? Og så denne 
årsagsforbindelse imellem for- og eftersætningen (som også 
fremtræder i andre af ordklassedefinitionerne i hin §), — 
den beror jo på en ren miskendelse af de grammattiske 
kendsgerningers natur. Det, man kan sige med sandhed, er, 

16* 



244 tværklasser: talord, pronomener («artikel»). 

at når der i den virkelighed, der omgiver et sprogs brugere, 
findes ting') af den og den beskaffenhed eller i de eller de 
indbyrdes forhold, så følger deraf, at sproget må have ord 
for disse ting og beskaffenheder og forhold, — men hvilke 
gram mattiske egenskaber disse ord har, derom kan intet 
som helst sluttes af ordenes betydning, og hvor mange og 
hvilke grammattiske ordklasser der med grund kan til- 
kendes det enkelte sprog, det må positivt iagttages ved dette 
sprog for sig, og her at antage noget for givet på forhånd og 
overalt, det er, som vi nu i adskillige tilfælde har set, netop 
det, der fordunkler blikket for kendsgerningerne og deres 
sande forhold. — Vi har her en af de bekendte definitioner, 
som kun kan forstås, når man i forvejen kender det, der 
menes, — ja, denne kan ikke engang forstås, selv om man 
kender det. Det kommer der ud af at behandle grammatik 
som en art dogmatik, hvor tankens udgangspunkter og ende- 
punkter i forvejen er givne, og hvor hver bevægelse kun 
fører dybere i hængesæk: i dette tilfælde synes udgangspunkt 
og endepunkt at være ordet « henvise » — hine illæ lacrimæl 
I samme forfatters andre bøger findes denne definition 
ikke, men det, der gives der, er lige så søgt, nemlig: «et 
Henvisningsord (et Pronomen) er et Ord, der henviser til 
en eller anden Omstændighed, f. Eks. Jeg, der henviser til 
den Omstændighed, at vedkommende Person er den talende; 
.... denne, der henviser til den Omstændighed, at den talende 
peger på det, hvorom Talen er; hvem, der henviser til den 
Omstændighed, at der sporges om vedkommende Person* — 
hvilken omstændelighed ! i stedet for : ^^jeg henviser til den 
talende, denne henviser til den, som den talende peger på», 
her kan henvise passe meget godt, og man forstår ikke, hvad 
forfatteren vil med det ulykkelige « omstændighed*; -- men ved 
hvem har forkærligheden på én gang for dette ord og for 
« henvise* fremkaldt hin mærkelige definition i stedet for den 
simple: ^hvern træder i et sporgsmål i stedet for den person, 
man sporger om>, — men det vilde jo smage af det forhadte 



*) Dette ord taget i allervideste forstand. 

« stedord*. Og det her citerede stykke er taget af en bog på 
26 sider (foruden øvelsesstykker), der ifølge titelbladet er be- 
regnet for folkeskoler og forberedelsesskoler, og ovenstående 
og andet lignende indterpes nu af troende lærere og lærer- 
inder i masser af born! sat sapienti! — — 

Endnu fortjener at nævnes Kinchs benævnelse «alord» 
med forklaring (sproglære s. 8): «Et Alord er et Ord, som, 
uden at nævne Tingen, betegner den paa en almindelig Maade, 
f. Eks. jeg (om den Talende, hvem han saa er) . ...» — klart, 
fornuftigt og originalt, som så meget hos denne grammattiker; 
særlig har denne opfattelse den fordel, at de sporgende og 
ubestemte pronomener falder bedre ind under denne end 
under de andre fællesdefinitioner på denne ordklasse. (Dog 
kunde et stik modsat navn « særord » også have noget for sig, 
da netop en eller flere enkelte derved udsondres fra hele 
arten, f. eks. den (hund) fra (hunde)arten ; men så bliver det 
vel noget vanskeligere at få de »ubestemte* med.) 

I denne bog bruges hér, som sædvanligt, det latinske 
navn, pronomen, der ordret betegner et ord, der træder i 
stedet for (pro) et substantiv eller adjektiv, idet disse to 
ordklasser i den ældre latinske grammatik opfattedes som 
underafdelinger af en fælles klasse «nomen». 

234. Når vi nu fra disse betragtninger over benævnelserne 
vender tilbage til det positive studium af disse ord, så kan 
vi nok føle trang til et kortere navn på det, som pronomenerne 
står i stedet for, peger på eller viser hen til. Man kunde da 
tænke på det ord, grækerne bruger derom, nemlig «hypokei- 
menon», der betyder «grundlag», på latin «substrat». 

Dette grundlag eller substrat er nu, som ovenfor antydet, 
ingenlunde altid noget, der andensteds i talen betegnes ved et 
substantiv eller på anden tydelig måde (f. eks. ved en hel sæt- 
ning), men kan også være noget, som ligger helt uden for 
talen ude i den virkelighed, der omgiver den talende. Dette 
gælder altid om 1ste og 2den person, der jo kun anvendes, 
når en af dem, der omhandles i talen, tillige er den, der 
taler, eller den, der tales til (når disse personer i en bog 
kan synes at vise tilbage på det foregående i bogen, beror 

dette på, at vi ikke tilstrækkeligt levende sætter os på det 
standpunkt, som hele fremstillingen kræver af os). 3die per- 
son kan pege både tilbage i selve talen og uden for denne; 
derimod falder det ikke naturligt på dansk at lade han, hun, 
de pege på noget følgende i talen, f. eks. «da han mødte amt- 
manden, tog Peter hatten af» (det tilsvarende læses tit på tysk)^). 

235. Der findes dog også andre ord i sproget, der i sig 
selv intet siger, men får et rigere indhold andenstedsfra, enten 
fra talen selv, f. eks. bemeldte^ ovenomtalte, nysnævnte (person), 
nærværende (skrivelse), anførte (sted), bevidste (sag), der alle 
viser tilbage, medens følgende viser fremad, — eller uden for 
talen, f. eks. nuværende, forrige, næste (de to sidste kan dog 
også vise tilbage og frem i talen selv). Imidlertid er det kun 
for refleksionen, at disse ord stiller sig i række med de her 
omhandlede; den uvilkårlige sans hæfter sig ikke ved deres 
betydning, men ved deres form, hvorved de slutter sig til så 
mange andre ord i dannelsesmåde eller afledning, især til be- 
kendte verber. Atter her bekræfter det sig, ligesom ved tal- 
ordene, at det, som her giver det konkrete indtryk af en særlig 
klasse af ord, er den ejendommelige form. Denne er nu stærkest 
udpræget ved de i § 231 nævnte ord, der har to former, som 
subjekt og som biled, medens substantiverne kun har én; men 
også andre af dem har meget ejendommelige former. Og ved 
siden af dem stiller sig naturligt andre ord, der vel ikke frem- 
byder så afstikkende former som de nævnte, men dog ved 
mangel på slægtskab med andre ord og ved en lignende kort 
og let form som de nævnte ord indtager en vis ensom plads 
i sproget. Endelig er der, som man måtte vente, også her 
ord, der i en eller anden henseende står på overgangen mel- 
lem denne tvær- og særklasse og andre ord. (En tværklasses 
ord kan jo sideordnes med ord af en af de tværdelte klasser, 
f. eks. « fader og jeg (mig)>). 

Vi har altså for os en række mer eller mindre sære 
individer, om hvis positive egenheder der næppe under ét 



^) Dog høres f. eks. «han (hun) sagde så, manden (kællingen)». 

kan siges stort mere end ovenfor. Vi må altså nu betragte 
dem enkelt- eller gruppevis. 

236. Vi vender da forst tilbage til hine « personlige* sted- 
ord, der vistnok for os alle i praksis (ligesom i grammatikkens 
historie) danner den forste kerne i pronomenideen. De under- 
lige subjekts- og biledsformer er tit nok omtalte^); ved flere 
fiindes desuden en -s-form som substantivernes, der dels dannes 
af subjektsformen, nemlig hans, dels af biledsformen, nemlig 
hendes^, jeres (hqjtideligt : eders), desuden i daglig tale ofte: 
vores; ellers træder i stedet for -s- form visse adjektiver, der 
naturligt føles som « ejendoms-pronomener*, nemlig: min (mit, 
mine), din (dit, dine), vor (vort, vore), hvilket sidste i alt skrift- 
sprog og til dels i talen har hindret vores i at trænge igennem, 
— endelig på overgang til « dialekt*: jer (jert, jere). 

237. Til de personlige pronomener slutter sig i form 
.endnu ét, nemlig: de, dem, deres; dog skiller såvel de enkelte 

former som hele pronomenet sig i brug til dels ud fra de 
personlige. De enkelte formers brug stemmer kun med disse, 
når de står alene; men foran substantiver og adjektiver bruges 
kun formen de^\ hvorledes end det hele leds forhold er til 
andre ord i sammenhængen, f. eks. «de sorte heste er dyre; 
ser du de sorte heste? de sorte hestes føl», — medens man 
uden forandring siger: <tmig (dig) lille stakkel, os (jer) små 
stakler*. Denne forskel er grunden til, at de ikke i § 45 og 
§ 231 blev taget med imellem de sikre subjektsformer. 

238. I andre forbindelser er der vaklen imellem det 
stive de og bojningsformen dem, navnlig når der lige bagefter 



^) Disses betydning for begrebet « personligt pronomen* kan også 
ses af, at man til dette ikke regner hvem og man, skont de altid 
bruges om personer. 

*) I min barndom hørtes på Sjælland almindeligt henders, idet 
man fojede -s til den gamle «ejeform» henner; så trak man igen -s 
fra og sagde hender for hende. 

*) I Jylland bruges også i disse tilfælde dem i sin fulde udstræk- 
ning, f. eks. «så du dem (smukke) heste?* ligeledes: tdem to, tre o.s.v.*, 
hvor skrittsproget og østdansk har: «de to, tre o. s. v.»; derimod over- 
alt: «dem alle^ dem begge ». 

følger en sætning med som (eller der i samme betydning, se 
§ 271), f. eks. «de smukkeste roser er de (dem), som ....»; 
«der var dem (sjældnere: de), som . . . .» (se § 59), dernæst, 
ligesom ved de ovenfor nævnte, efter som og end (se § 219), 
f. eks. «det bliver mandfolkenes sag som dem, der skal for- 
svare landet »; «der var ingen andre end dem*; — i sætninger 
med er (var) kan denne vaklen komme af, at det er vanske- 
ligt at afgore, om det foregående eller efterfølgende led er 
subjekt, f. eks. i eksemplet ovenfor med roserne; — fremdeles: 
ctil dem (de) af hestene, som . . . .» (om livløse ting måske 
lidt oftere de, f. eks. «med de af stolene, som . . . .»); «jeg 
mener de (dem) af alle vore heste, som ....»; undertiden 
(af vellydshensyn?): ttil de af dem, som ....»; mærk: «syn 
og hørelse er både de sanser, man oftest mangler, og dem 
(de), man savner mest». Som tydeligt subjekt tæt op ad 
verbet bruges kun de, men i nogen afstand fra det findes 
stundom dem som eftertryksform, f. eks. <så mødtes de to 
skarer, dem fra Veile og dem fra Kolding*; navnlig høres 
ideligt, at man forst ligesom vækker opmærksomheden ved et 
dem med tryk uden at tænke på, hvordan man vil forme den 
følgende sætning, og bagefter inde i denne knytter de som 
subjekt til verballeddet, f. eks. <de/n på apoteket, de sagde ...» 
(og dette er gammelt, som det fremgår af kæmpevisens: «og 
dem, som vare der, for hannem så dansede de*). (Lignende ting 
findes som anerkendt sprogbrug i fransk.) Hvor et som synes 
udeladt (§ 270), kan den følgende sætning bidrage til at frem- 
kalde biledsformen, f. eks. «når dem, vi stole på, i krigen monne 
gå»; «dc7n, man forstod, var folk som Wadskiær» (en anden 
sammenblanding foreligger i: ^dem ved jeg ikke hvor er»). 

239. Ved de egentlige personlige pronomener er denne 
vaklen sjældnere. Mest findes den ved han (ham) og hun 
(hende); her er der snarere en forkærlighed for han, som . . . ., 
hun, som . . . ., f. eks. «jeg kender godt Deres søster, hun, 
som er i København«; csikken en ulykke, der har ramt min 
son, han, som ....»; «nu forst kendte jeg ham, han, som jeg 
havde kendt i 20 år»; omvendt kan man finde biledsformerne 
som eftertryksformer i tilknytning til subjektet, f. eks. «der 

sad også fru N. N., hende den lange tynde* (ham er dog vist 
sjældnere end hende i slige tilfælde); Blicher: <der er ikke 
flere bom end hende og studenten*. Ved forste person har 
vi noget lignende i Claus Frimanns: <hør mig, skov og mark 
og Qeld! jeg, som her sidder ene og synger på tuen»; ligeledes 
kan vi brede sig på bekostning af os i noje forbindelse med 
visse ord, f. eks. <det er ikke godt for vi andre, vi gamle ». 
Navnlig er sproget i vilderede med -s-form af forbindelser af 
vi med substantiv eller adjektiv; her findes forskellige forsøg, 
f. eks. tvi Skoleborns Opmærksomhed* (Rahbek, den danske 
Eneboer); *vi Menneskers Frelse* (Schack, Fantasterne), eller: 
«for os menneskers skyld* (Fr. Nielsen, ledetråd I); «i os 
troendes liv* (Lefolii), eller: <til vor alles Bedste* (Hertz, dram. 
værker I, 122); svores begges Retfærdiggj oreise* (Blicher, Ak, 
hvor forandret!); — -«-form af forbindelser som hvem af os, 
de der hjemme undgås ved at vælge andre vendinger, om man 
end af og til kan høre vendinger som: «hvem af vore(s) 
heste?* «deres vaskerkone der hjemme*. — I Jylland høres 
ganske almindeligt mig som eftertryksform i stedet for jeg, 
nemlig dels i svar, f. eks. «har du gjort det?* — <hvem? mig^f^^ 
dels f. eks. *mig og Jensen tager derud* — altså ikke lige op 
ad verballeddet. 

240. Det andet punkt, hvori de, dem, deres skiller sig 
fra de personlige pronomener, er det, at de ikke blot bruges 
om personer, men også om alt muligt andet, — med andre 
ord: de svarer som flertalsformer ikke blot til han og hun, 
men også til den og det. Dette pronomen, der åbenbart i 
slægtskab står hine tre former nærmest, bruges netop ikke 
om personer (kun om de mindst personlige menneskevæsener, 
nemlig ganske små born, bruges ofte den, — samt det, dog 
dette mest, når ordet barn er nævnt i forvejen; desuden 
siges i noje tilknytning til substantivet: *den mand, det post- 
bud*, altså i adjektivisk stilling). Det ef derfor hojst mær- 
keligt alle vegne at se det opført under navn af <personligt 
pronomen* ved siden af han og hun; dette kan vist kun have 
sin forklaring i, at i den latinske grammatik pronomenet is, 
ea, id oversættes: han, hun, den, det; — rekorden sættes dog 

her, som oftere, af Mikkelsen, der i håndbogen udtrykkelig, 
uden adgang for formildende omstændigheder, over den og 
det skriver: «om andre Ting* og i sin mindste bog: tom Ting> 
— »personlige pronomener om ting»: er det dog ikke åben 
trods imod sund fornuft? — alt for traditionens skyld! 

Endnu må omtales brugen af Z)e, Dem, Deres i høflig 
tiltale, mest til en enkelt, sjældnere til flere. Pronomenet 
føles da som 2den person: «De må skynde Dem* (ligesom: 
<du må skynde dig>, medens det i sædvanlig betydning, om 
3die person, oftest hedder: «de måtte skynde sig*; når det 
henvendes til en enkelt, føles det som ental, hvilket viser sig 
på et tilhørende adjektiv, f. eks. «er De syg?* (ikke: syge). 

241. Et andet pronomen, som uvilkårligt stiller sig i 
række med de personlige, er sig, der rimer på mig og dig, 
ligesom det tilhørende ejendomspronomen sin (sit, sine) på 
min og din; sig stemmer desuden med mig og dig deri, at 
det kun bruges som biled. Imidlertid kan dog heller ikke 
dette ord med rette kaldes « personligt* pronomen, da det 
(ligesom sin) lige så tit træder i stedet for noget upersonligt 
f. eks. «hunden skynder sig (åd sin mad)»; »følgerne viste sig 
straks* («fals slår sin egen herre på hals»). Hvad brugs- 
området angår, så viser eksemplerne, at sig både er ental og 
flertal (sin derimod viser kun på ental, medens flertal kræver 
deres f. eks. »hundene åd deres mad»^)); — fremdeles viser de 
begge på 3die person, ikke på jeg, du, vi, I (jeg skynder mig, 
du skynder dig, vi skynder os, I skynder jer); — endelig kan 
si^, sin ikke vise så langt bort som andre pronomener, nemlig 
ikke ud over den sætning, de står i, hvor altså i 
reglen det, det viser hen på, også må nævnes på en anden 
måde (ofte bagefter f. eks. *sig selv må man kunne stole på»; 
«si7 fædreland skylder man alt, hvad man kan udrette*). Men 
nærmere er det vanskeligt at bestemme området for sig og 



*) I Norge som bekendt også sin i dette tilfælde (sign. slutnings- 
afsnittet II). Mærk dog også f. eks. < englænderne og boerne giver 
hver sin forklaring* — hvor e. og b. hver for sig opfattes som en 
enhed. 

sin. Vel kan man som hovedregel sige, at de viser hen på 
sætningens subjekt (se ovenfor), og ellers bruges ham^ hende, 
dem (og deres -s-former); men dette må da rigtignok tages i 
aller\ideste forstand, nemlig ikke blot om den sætning, der 
^^rkelig er dannet, men også om en og anden, som der er 
leveret stof til at danne. Allernærmest ligger dette måske i 
sætninger som f. eks. «lad manden få sine penge !» hvor man 
enten kan lægge vægt på, at lad er befaleform, og altså op- 
fatte den, man taler til, som subjekt og manden som biled, 
eller kan opfatte det hele under ét = manden skal have sine 
penge. Dernæst kommer andre forbindelser af lader, ser, 
hører, heder med infinitiv uden at f. eks. «jeg bad ham skåne 
sig», «jeg så ham tage sine penge» (skjult sætning: «han 
skåner sig» o. lign.), — ja man går ikke af vejen for tvetydig- 
heder, f. eks. « Niels Klim lod karlene fire sig ned* (hvem er 
sig?). Andre tilfælde med skjult sætning har vi i f. eks. «han 
fik dem alle til at vende sig imod ham»; «jeg traf ham sid- 
dende ved sit arbejde*; «jeg finder ham uværdig til sin lykke* 
(skjult sætning: han er uværdig . . .). Endelig forsvinder fø- 
lelsen af skjult sætning mere og mere, f. eks. «jeg gav ham 
et dækken over sig* (altså: han fik et d. . . .); «han skal be- 
tale enhver efter sine gerninger*; «jeg overlod ham til sin 
skæbne*. Gennem disse sidste eksempler, hvor «fast tale- 
måde* (især det yderst almindelige enhver sin) gor sig gæl- 
dende, føler vi, hvorledes den oprindelige regel: isig og sin 
peger kun hen på noget i samme sætning (altså på noget nær- 
stående)* har gjort et af de haneQed, hvorigennem sprogets ud- 
vikling går, og er blevet til: ^s/^ og sin går på det nærmest- 
stående* ; denne sidste regel må Oehlenschlåger siges at følge 
på utallige steder, og ingen kan sige, at det i virkeligheden 
skader forståelsen. (Omvendt finder vi, ligeledes i kraft af 
den skjulte sætning, ham o. lign., hvor den latinske regel vilde 
kræve sig, f. eks. «han nød en ham hojst nødvendig hvile* 
= en hvile, som var . . . ; «han købte det af hans tante be- 
boede hus*; «han oprullede et billede af livet i København i 
hans barndom*, — i det sidste eksempel vilde sin give en 
forkert eller uklar mening; — stundom begge dele tæt sammen. 

f. eks. « katten lod ingen røre sig eller række den noget »; 
«han genoptog sin ved hans sygdom afbrudte virksomhed » ; 
«man fandt gerne Paludan-Muller ved sin pult i hans egen 
stue*. — Hertil kommer de tilfælde, hvor sig og sin kun 
hører til et enkelt ord uden at bekymre sig om den øvrige 
sætning, f. eks. <at glemme sine penge; manden med sin 
kone; hans kærlighed til sine søskende . . .; Tibers protester 
mod al guddommeliggorelse af sin person* (her kunde også 
hans bruges). — Herved kommer vi over til stående forbin- 
delser som f. eks. « tilfreds med sig selv; på sin plads; for 
sig selv; enhver sit> — især ved infinitiver, ikke blot i neu- 
tral betydning, f. eks. «skynde sig, beklage sig», men også ved 
andre verber, f. eks. «synge sig op, leve sig ind i . . ., læse 
sig til ... » o. lign. samt andre bekendte faste udtryk som 
f. eks. «gå sin vej, give sig tid, lade noget stå ved sit værd, 
give en sit fedt (sin rest)», — der så også fremtræder i fuldt 
udviklede sætninger, så at vi her berører det ovenfor anførte 
eksempel: <jeg overlod han til sin skæbne*. — I talemåden 
«z sin tid* kan sin næppe siges at vise hen på noget (snarest 
på verballeddet), f. eks. »jeg var i sin tid ansat på Anholt*. 
Om: «det er af sine venner, at man skal høre sandheden*, 
se § 331 slutn. (sign. Slutning^ II). (Omvendt kan sig eller sin 
udeblive, hvor man skulde vente dem, på grund af rim på 
et andet ord, f. eks. «/ia/i i hans stilling*; «de skjulte dem 
selv og deres ulykke*.) 

Til boj danskens usikkerhed over for sig og sin bidrager 
nu i boj grad folkedialekternes hojst forskellige forhold til 
dette ord; i Jylland høres således hojt op i samfundet hans 
og hendes for sin og dem for sig, og det samme kan træffes 
hos Blicher, — dog også hos J. L. Heiberg, Poul Møller og i 
det hele hos de ældre ikke sjældent dem for sig. 

Som vi ser, vilde « halvpersonlige* være et passende navn 
for de, dem, deres og for sig (med sin)^). 



*) Navnet ctilbagevirkende pi-onomener*, som er det almindelige, 
passer kun, når sig, sin går på subjektet, dog i så fald hellere « tilbage- 
virknings-pronomener*, da det jo er verbet og ikke sig, sin, der i 

242. En anden lille underklasse er gensidigheds-pro- 
nomenerne hinanden og hverandre, der sædvanlig opstilles 
som en underafdeling af de personlige pronomener (fordi disse 
ord på latin udtrykkes ved se, sibi, det samme ord, der be- 
tyder sig), skont de, ligesom adskillige senere nævnte prono- 
mener, ikke blot bruges om personer, men også om alt andet, 
og skont de heller ikke i form har nogen særlig lighed med 
de personlige pronomener. Derimod bruges de begge kun 
som biled; så findes der også -5-form af dem begge. Når 
det sædvanlig siges, at hinanden bruges om to, hverandre om 
flere, så må dog dertil fojes, at hinanden ofte bruges i stedet 
for hverandre (sjældnere omvendt). 

243. Føler vi, som sagt, de « personlige* som kærnen af 
pronomenideen, så kan vi uden risiko bruge «andre prono- 
mener* om alle dem, der ikke er personlige (eller halvper- 
sonlige). Under disse « andre pronomener* hører altså forst 
de nys nævnte «gensidighedspronomener». Men dernæst ven- 
der vi tilbage til det ovenfor berørte, måske det hyppigst fore- 
kommende af alle pronomener, nemlig den, det (med -s-form, 
når det står alene). Vi vil da forsøge en oversigt over 
hovedsiderne af dette ords brug. 

224. For det forste kan det da, ligesom de fleste andre 
pronomener, stå enten som eneste betegnelse for det, der 
menes, (substantivisk) — eller knyttet til en (eller flere) føl- 
gende nojere betegnelse(r) for det samme (adjektivisk); denne 
inddeling krydses så af en anden, nemlig om det viser hen 
på noget andensteds i talen eller uden for denne i den om- 
givende virkelighed, og derunder kan atter komme under- 
afdelinger. 

I. Pronomenet den (i alle dets former, derunder også 
de « halvpersonlige* de, dem, deres) er eneste betegnelse for 
det, der omtales (det findes dog langt oftere således end de 
andre former): 



så fald er tilbagevirkende; «tilbage vi sende*, som Mikkelsen bruger, 
passer lige så godt på mange af de andre pronomener. (Det latinske 
treflexivpronomen* betyder: «tilbageb6jnings-pronomen».) 

A) brugt om noget i selve talen: 

1) om det foregående: 

a) om noget bestemt, f. eks. «han bad om en kage (et 
brød, to brød) og fik den (det, dem); et vrovl det er han; 
min son det er den, jeg tror bedst; han er grov og det til 
gavns; er han rask? nej det er han ikke; hvem har set ham? 
det har jeg; «nu skal jeg ud i den vide verden » — og det 
kom den; det er sagen; det var nu dc/». Som det ses heraf, 
kan det vise på de tre vigtigste ordklasser, på ordforbindelser, 
hele sætninger, ja på alt det foregående; kun i simplere sprog 
eller spøgende bruges den således, f. eks. «d6n var værre; er 
du med på den?^ 

b) om noget ubestemt, f. eks. «han sagde noget, men jeg 
hørte det ikke*. 

2) om det følgende: 

a) om noget bestemt, f. eks. « sagen er den . . .; den, (de, 
dem), som jeg kender bedst (mindre bestemt: den, som jeg 
kender mindst); jeg har den ære at meddele . . .; — det er 
dejhgt at danse (sjældnere: det at danse er d.); så meget, som 
jeg anså det for rigtigt at modtage; det var rart, (at) du kom; 
det er lige meget, hvem (hvad) . . .; det skulde glæde mig, 
om . . .; det gor ondt, når man støder sig; det er en flink 
fyr, din son; det er sandt, du: . . .; det stod i brevet, at . . .> 

b) om noget ubestemt, f. eks. «du må sige mig det straks, 
så snart du hører noget*. 

B) om noget uden for talen i deq omgivende virkelighed: 

a) om noget bestemt (ofte ledsaget af en pegen på noget 
umiddelbart nærværende), f. eks. «giv mig den der! den, du 
véd nok; det er min broder*; mindre bestemt, f. eks. ^det var 
en lordag aften*; endnu mere ubestemt, f. eks. «nu har de 
igen lagt på smorret*; — 

b) om noget ubestemt, f. eks. «dc/i, der stjæler, er en 
tyv (den = en, enhver); jeg er ikke den, der gor sådan noget 
(den = en); han giver den svært; der er dem, som siger . . • 
(dem = nogle); så siger både den og den; — det banker; 
jeg har det godt; gore det af med en; komme ud af det med 
en; han er rent fra det* (dette sidste er nu egentlig slet ikke 

nær så ubestemt, som det gælder for, ligesom også f. eks. 
^det regner, det sner» o. s. v.). 

II. Formerne den, det, de forbundne med en (eller flere) 
følgende nojere betegnelse(-r) for det omtalte: 

A) om noget i selve talen: 

1) om det foregående: 

a) om noget bestemt, f. eks. «han viste mig sin (sorte) 
hest, men jeg købte ikke den hesU (den med eller uden 
tryk). 

b) om noget mere ubestemt, f. eks. «i det samme lød der 
et knald, og ved det (samme) knald vågnede jeg» (det har tryk, 
når samme mangler, ellers ikke). 

2) om noget følgende: 

a) om noget bestemt, f. eks. «de/2 (gamle) dans (, som 
hedder) les Lanciers » (den med eller uden tryk); 

b) om noget ubestemt, f. eks. «ikke den del og ting, 
som ...» (den = nogen, uden tryk); «ikke, om du så gav 
mig alt det (røde) guld, som findes i verden* (hele forbin- 
delsen: det o. s. V. kan siges at pege ud i virkeligheden). 

B) om noget ude i virkeligheden: 

a) om noget bestemt: 

om noget nærværende (ofte med pegen), f. eks. «giv mig 
den (smukke) blomst der!» (den med eller uden tryk), — lidt 
Qernere, f. eks. «jeg kunde prygle den (ækle) karl!» (den sæd- 
vanlig uden tryk), — endnu Qernere, f. eks. «uh den Bismarck! 
uh det (rædsomme) menneske!* (den, det sædvanlig uden tryk, 
i alt fald aldrig «stød* ved den.) 

b) om noget ubestemt, f. eks. *det (den) værste af alt (alle)». 
Men der er overgange nok: således viser det væsentligt 

på det foregående, men genoptages dog ved en efterfølgende til- 
fojelse i følgende eksempler: <tdet er godt det samme; det er 
vrovl det hele; det er umuligt andet* (lidt anderledes: «de var 
syge de fleste*, altså en indskrænkning); i andre tilfælde, f. eks. 
<tdet er galt med ham; det går godt med helbredet; det blev 
ikke til noget med at skrive*, står det nær ved det aldeles 
ubestemte i f. eks. «jeg har det godt* (I B, b), men det er dog 
på den anden side i det væsentlige bestemt ved tilfojelsen: 

med o. s. v.; fremdeles: «de (bekendte) ord veni, vidi, vici», 
hvor de på én gang viser uden for talen og tillige på det føl- 
gende i selve talen, da de bekendte ord jo nævnes bagefter; i 
*den går ikke; den var værre !» kan der menes noget både i 
og uden for talen; «du kommer galt fra deh kan høre til de 
fleste underafdelinger af I; og der kan måske være andre ind- 
vendinger at gore mod ovenstående, der jo også kun er be- 
tegnet som et forsøg — måske et mislykket. 

245. Men hvad skal så hele denne samling af pinde- 
huggeri gore godt for? — jo, derved skulde gerne vises netop 
det uigennemførlige og urimelige i den slags pindehuggeri, 
der stadig drives netop med dette ord den o. s. v., at man 
nemlig deler ordene dem og deres i to dele (« personligt pro- 
nomen » og < påpegende pronomen*), den og de i tre (hine to 
samt »tillægsordenes bestemte kendeord*), ja det stakkels det 
i hele fire (nemlig foruden de tre nævnte tillige « ubestemt 
pronomen*, f. eks. i <tdet regner*, se I, B, b). Disse forskellige 
udsnit skal vi nu betragte noget nærmere. 

den og det som »personligt pronomen* har vi dog alle- 
rede været ved (§ 237), og vi fandt da, at de ikke kan agtes 
værdige til dette navn, medens de, dem, deres måtte nojes med 
at være « halvpersonlige*. 

246. Så kommer turen til « påpegende pronomen*, og vi 
må da begynde med at sporge: hvad tænker man egentlig 
på, når man almindeligt kalder visse pronomener 
»påpegende*? De lærebøger, som ikke ganske simpelt ind- 
skrænker sig til at befale, at de og de ord (for den' s vedkom- 
mende i de og de tilfælde) skal kaldes så, synes at lægge 
vægt på »betoningen*, trykket; i alt fald fremgår dette af 
§ 130 A, 1 anm. (s. 189) i Mikkelsens håndbog, hvor de tre 
andre «ord», der siges at være opståede deraf, betegnes som 
havende »svag Udtale*. Men dette moment kan lige så lidt 
i denne som i andre slags ord afgive en rimelig grund til 
klassedeling; desuden kan jo også de personlige pronomener 
få tryk, og denne, som af alle regnes for »påpegende* over- 
alt, ofte mangle tryk (se § 250); og blandt de eksempler, der 
anføres på det nævnte sted hos Mikkelsen, findes: »jeg kender 

de Folk, du taler om», hvor de mindst lige så ofte vil mangle 
tryk som have det, uden at dette gor mindste forskel i ordets 
betydning (medmindre der kommer værditryk til, men efter 
de andre eksempler at domme er det ikke det, der menes; 
overhovedet er der kun anført én slags eksempler, nemlig så- 
danne, hvor den forbereder en følgende sætning med eller 
uden som). I øvrigt henvises til ovenstående oversigtsforsøg, 
hvor der også er taget hensyn til trykforholdet, og hvor dette 
vil vise sig at være alt for usikker en grund til at bygge en 
inddeling på. 

Eller man kan støtte sig til navnet « påpegende* og frem- 
hæve den mer eller mindre tydelige pegen (med hånden eller 
med et redskab, men også ofte kun med et nik, en trækning 
med ojenbrynene ell. lign.), der kan ledsage de fleste ord, 
som kaldes påpegende pronomener, når der menes en umid- 
delbart nærværende genstand ude i virkeligheden; men dette 
er jo et moment, som slet ikke vedkommer ordet i og for sig, 
og desuden kan det jo også findes ved /la/i, hun, du og /, 
medens det aldrig findes ved samme eller begge, der dog i 
reglen tages med, ligesom det i reglen mangler ved den, denne, 
hin, sådan, slig, når der menes noget i talen selv. Nej, skal 
vi have alle disse ord med i alle deres stillinger (og således 
tages det jo næsten overalt), så kan der ved den «påpegen» 
slet ikke tænkes andet end blot i al almindelighed at pege 
eller vise et eller andet sted hen enten i eller uden for talen; 
men det er jo atter ikke andet end det samme, der menes 
med «stå i stedet for», og så er det jo slet ikke en egenskab 
ved en egen underklasse af pronomener, men ved denne klasse 
ord i det hele. 

(I denne omfattende betydning tages også navnet »på- 
pegende eller demonstrativt* af Lefolii (§ 61 s. 91), og der 
drages deraf den meget rigtige konsekvens, at, skal »begrebet* 
lægges til grund for pronomenernes inddeling i underklasser, 
så må den afdeling, der har en så omfattende brug, stå som 
nummer ét, og de andre komme bagefter. Han gemmer der- 
for de personlige til efter de påpegende. I denne bog gås 
der, som sagt, en anden vej, nemlig ud fra den afstikkende 

H. G. Wiwel: Sproglære. 17 

form (§ 235), og på den måde kommer de personlige forst, 
ligesom han og hun (og til dels de, </e/n, deres samt sig) fra 
den side betragtet slutter sig til de personlige, medens LefoKi 
indskrænker disses område til 1ste og 2den person som dem, 
der deltager i samtalen^) (§ 62 s. 94).) — Navnet «påpegende> 
som klassenavn er altså en ojenforblændelse , idet de ord, 
der sædvanlig kaldes så, kun er den rest af pronomener i al 
almindelighed, der bliver tilbage, når de personlige og de 
andre særklasser, vi siden kommer til, udsondres. (Om den 
antikke betydning af navnet « demonstrativ* se § 261 slutn.). 

247. Det tredie udsnit af ordet den' s område, nemlig 
det, man har kaldt «tillægsordenes bestemte kendeord**), 
fører os over ikke blot til en ny underafdeling, men til en 
helt ny ordklasse — efter den almindelige fremstilling. Og 
dog adskilles den, det, de i denne stilling fra det i øvrigt ens- 
lydende pronomen alene ved at mangle tryk. Altså: den 
stærkeste betegnelse for forskel imellem ord, som vor sprog- 
læres udtryksrække råder over, nemlig « ordklasse*, anvendes 
på forskellen mellem «den gamle skomager* med eller uden 
tryk på den!^) Ganske den samme forskel er der jo imellem 
^denne gamle skomager* med eller uden tryk på denne, men 
det regnes ikke blot for samme ordklasse men for samme ord 
i begge tilfælde. Og inden for selve ordet den gennemføres 
denne forskel jo heller ikke i den grad ved f. eks. «giv mig 
de/2.'* eller: *den skomager (ærgrer mig)*, hvor man vel hen- 
fører den til forskellige afdelinger, efter som det har tryk 
eller ikke, men dog ikke driver pedanteriet til at gore for- 
skellige ordklasser ud af det, — kun, hvor det står foran et 



*) Han befinder sig her i overenstemmelse med den antikke gi'am- 
matik, som ligeledes skilte 1ste og 2den persons pronomener ud fra 
de andre, dog nærmest fordi deres bdjningsformer i græsk og latin af- 
viger stærkt fra alle andre ords. 

*) Om dette navns og begrebs oprindelse se § 286. 

*) Allerværst bliver det måske ved udtryk som *den fæle skurk», 
hvor trykket kun er et udtryk for en vis bevæget stemning og ingen 
som helst indflydelse har på ordet de/i's betydning, — men der vilde 
man måske finde på en ny finesse. 

tillægsord, skal ganske den samme forskel gore det ikke blot 
til to forskellige ord men til to forskellige ordklasser! — er 
der nogen rimelighed i alt dette? 

248. En meget beskeden brøkdel (efter ovenstående 
skemaforsøg en ottendedel^)) af ordet den's område udgor 
«det ubestemte pronomen deh, og denne lille del er ikke 
skarpt begrænset: «jeg har det godt, det banker, det regner 
(sner;» er ubestemte i forskellig grad, ligeledes: *det brænder 
der i nord — i København — i Pilestræde — hos N. N. — 
på kvisten — .i kakkelovnen », og i sidste tilfælde kan man 
have mer eller mindre viden om, hvad det er for et stof, der 
brænder, — hvor begynder så «det ubestemte pronomen*? og 
på den anden side er det foran adjektiv ofte så ubestemt som 
muligt, f. eks. det onde (= alt ondt). Ja på én måde er 
ordet det ubestemt overalt, nemlig på samme måde som 
alle pronomener, der jo får hele deres positive indholdsfylde 
fra det, der tænkes på (deres «grundlag, substrat*, se § 234); 
men det ubestemte i eksemplerne ovenfor ligger ikke i ordet 
det, men i substratet. En helt anden sag er det med ord som 
man, nogen o. s. v. ; her ligger det fra forste færd i glose- 
betydningen, at der ved dem kun kan tænkes på et (ganske 
vist ikke altid lige) ubestemt substrat (man i betydningen Jeg 
eller du er i alt fald en undtagelse): disse kan virkelig som 
pronomener kaldes ubestemte. 

Nej, også her er det bedre at holde på ordsproget «et 
ord er et. ord», og de forskellige former af ordet den er altså 
pronomen i al almindelighed, hver form for sig med noget 
forskelligt område og brug. — Og hine subtile inddelinger 
træffer man endog i småbøger på under 10 sider «for de 
forste begyndere* ! 

249. Fra den ligger det nærmest at gå over til de øvrige 
af de ord, der sædvanlig nævnes som « påpegende » (demon- 
strative) pronomener, og undersøge, hvor nær de med hen- 



*) Nej, endnu mindre, da det jo kun omfatter én af dettes fem 
(eller, hvis -s-formerne medregnes, ti) former: ottendedelen må altså, 
skematisk set, divideres med 5 eller 10. 

17* 

syn til form og betydning står pronomenideen, således som 
den, hvad formen angår, klarest fremtræder i de personlige 
pronomener og for betydningens vedkommende i det fuldeste 
omfang i den ovenfor forsøgte oversigt over brugen af ordet 
den. Her skal da gås ud fra den række ord, som hos Mik- 
kelsen nævnes under denne afdeling. 

250. dennef dette, disse (samt -s-former, der alle er tem- 
melig sjældne^), hyppigst måske: «den 23de dennesT^ = i denne 
måned) har rigtig den afstikkende pronomenform; det holder 
ikke af at pege så langt bort som han, hun, den, men, hvor 
der er tale om flere, går det på den sidst nævnte; det bruges 
noget mere i skrift end i tale, f. eks. «han forelagde læreren 
sporgsmålet, og denne svarede straks», hvor man i talen oftere 
vil bruge han med tryk, hvilket man har ondt ved at be- 
tegne i almindelig skrift og bogtryk. I øvrigt findes det på 
de fleste af de samme måder som den, dog dette ikke om 
noget så ubestemt som det. 

251. hin, hint, hine (med sjældne -s-former) har derimod 
i form intet afvigende fra f. eks. pæn, pænt, pæne og fast- 
holdes altså til pronomenerne kun ved sin meget abstrakte 
betydning samt ved sin ensomhed mellem andre ord i sproget 
(§ 235 slutn.). Dets område er temmelig indskrænket, nemlig 
til at vise hen til noget Qernere (mest uden for talen), og det 
danner derved ofte en modsætning til denne. Ordet må jo 
for øvrigt siges at være forsvundet af rigssprogets dagligtale. 

252. Efter dette følger i de fleste bøger ordet selv. 
Men dette ord kan ikke med rette regnes herhen (hvad 
Lefolii har set i 1871 i «Spr. Grundbegr.* s. 115), såsom det 
aldrig står i stedet for noget; ellers måtte man jo kunne sige: 
*selv har sagt det», men dette er ikke dansk, medmindre der 
kommer f. eks. manden eller han foran; men efter substantivet 
er der jo ingen brug for pronomen, og i sidste tilfælde er han 
jo »stedordet* og ikke selv. Nej, selv er kun et ord, der for- 
stærker indtrykket af et andet ord, ligesom Just, netop o. lign. 



^) Det samme gælder om -s-formerne af de fleste andre prono- 
mener undtagen de ovenfor nævnte af de personlige samt dens og dets. 

I andre henseender slutter det sig mest til biordene (stemmer 
vel nærmest med alene), enten det så står knyttet tæt til sub- 
stantivet (eller pronomenet) eller skilt fra dette andensteds i 
sætningen; — kun i forbindelsen *selve dagen » o. lign. slutter 
det sig til «/ic/c dagen », med -c-form («bekendthedsform») som 
andre adjektiver, men indtager (ligesom ofte hele) en egen 
plads imellem disse ved den særegne tilknytning til substan- 
tivet (dog også: «den hele dag», men ikke så med selv; kun 
hos jævnere folk, især på landet, eller i spøgende efterligning 
af disses sprog høres «de selve* = herskabet). Altså, alt i 
alt, et noget vildfarende ord, der ikke helt passer ind i nogen 
af de store klasser (§ 329 beg.). — Virkeligt pronomen (« sted- 
ord«) er derimod det latinske ipse^ der vel ofte svarer til 
dansk selv, men lige så ofte (og i virkeligheden langt oftere) 
til han (ham) selv (og naturligvis også til hun, den, det, de 
selv samt hende, dem selv). 

253. Med selv forsvinder også egen (-et, -ne), som mange 
(f. eks. Mikkelsen) tager med her, naturligvis (og i og for sig 
konsekvent nok) som et slags »ejestedord* til selv, såsom 
«hans eget hus» jo er det hus, han setv ejer. For øvrigt ud- 
trykkes det på latin ved ejeform af ipse. 

254. Hos nogle (f. eks. Mikkelsen) findes også anden (-et, 
-re). Dette ord angiver vel et vist forhold til det foregående 
(eller til det følgende, f. eks. «hvis De ikke har noget andet 
og bedre, ser De måske ud til os i aften*); men det er jo 
kun en -forskel derfra^) og ikke en stedfortræden, altså er 
det fra betydningens side ikke mere « stedord* end ord som 
øvrige, forrige, næste, ja i grunden som enhver sammenlig- 
ningsform på -ere i den sædvanlige betydning, f. eks. «lad den 
ligge, så skal du få en anden og bedre*. Derimod kan det 
ikke nægtes, at det ligner pronomenerne ved sin bojning, 
navnlig ved sin sære flertalsform; vilde man af den grund 



*) Ligesom en er det oftest forekommende af alle talord, således 
skiller anden (andet, ikke flertalsformen) i betydningen «den nærmeste 
modsætning til det forste og laveste tal* sig så føleligt ud fra ordets 
øvrige område, at i de nordiske sprog et talord som toende aldrig 
synes at have været dannet (mens tysk har zweite og fransk deu.riéme). 

regne det til pronomenerne, måtte det nærmest være som 
«ubestemt pronomen« (denne * klass£ er jo, som vi siden skal 
se, ikke let at begrænse). 

255. Deslige kan siges at slutte sig til pronomenerne ved 
sit slægtskab med den; ellers er det ikke mere pronomen end 
f. eks. lignende. 

Samme skiller sig heller ikke i form ud fra adjektiverne 
(medens det latinske idem i bojning tydeligt nok hører til 
pronomenerne) så lidt som i brug^); fra betydningens side er 
lige i «i lige måde» o. s. v. lige så godt pronomen. Særlig 
værd at mærke er, at samme aldrig viser uden for talen ud 
i virkeligheden. 

256. Sådan og slig er i bojning regelmæssige adjektiver, 
dog er betydningen pronominal, og de peger ofte uden for 
talen. Slig står desuden uden føleligt slægtskab i sproget, 
idet forbindelsen med så ikke føles mer. Denne er ganske 
vist tydeligere i sådan, men så har jo selv pegende betydning 
(se § 281); desuden taber sådan let sin bojning og opfører sig 
som småord (biord), f. eks. «sådan forholder det sig; sådan 
er han (= således og ikke anderledes); sådan en (noget)* 
omtrent som: endnu en (noget). 

257. Fra betydningens side kan til pronomenerne også 
regnes ordet begge, der tillige er talord (om 2). Det bruges 
nemlig altid enten om noget bestemt i talen selv, f. eks. «begge 
(mændene) svarede*, eller om noget (mere eller mindre be- 
stemt) uden for talen, f. eks. « begge de romerske konsuler* 
(som man véd der altid var i Rom); «at miste begge benene 
er en stor ulykke* (de to ben, som man forudsætter at et- 
hvert menneske har) ^). 



^) samme ligefrem i betydningen: han, hun, den, det er fremmed 
for talesproget og også uden for det meget sjældent, ja g6r let en ko- 
misk virkning. 

*) Det ses let, at denne henføren af begge til to ordklasser ikke 
strider imod regelen: «et ord er et ord», da det jo her ikke er vilkår- 
lige udsnit af ordets område, der er tale om, men hele ordet, der 
overalt har egenskaber til fælles med to ordklasser (og, da det jo er 
to « tværklasser*, desuden med enten adjektiver eller substantiver). 

258. Efter at vi altså har været nødte til fra pronomenerne 
at udsondre selv, (egen), samme samt anden (eller henvise dette 
sidste til de ubestemte), beholder vi tilbage: den, denne, hin, 
sliQy sådan, deslige, begge som mer eller mindre tydeligt 
tilhørende denne klasse. Ved disse fandt vi de egenskaber, 
der er karakteristiske for hele denne « tværklasse », som vi 
kalder pronomener, men ingen positiv anledning til at udskille 
dem som en egen afdeling, så at de kun kan blive dette ad 
negativ vej, nemlig ved mangel på slige særlige egenskaber; 
således er c andre pronomener* (i modsætning til personlige 
og halvpersonlige) endnu stadig det bedste navn, vi kan finde. 
Om man så bor regne cgensidigheds-pronomener* (§ 242) for 
en underafdeling af disse eller for en mellemart imellem dem 
og de foregående, lader sig næppe afgore. 

Særlige underklasser i form og brug danner derimod dels 
pronomenerne som og der og dels de med hv. 

Lad os forst betragte 



Pronomenerne med hv-. 

259. Disse er: hvem, hvad, hvis, hvilken (-et, -e). Når 
disse løsrives af sammenhængen og man så sporger: hvad er 
det mærkeligste ved disse ords brug? så vil sikkert enhver 
svare: at de bruges i sporgsmål. Og herved vil vi blive 
stående foreløbigt, imens vi ser på nogle enkeltheder ved 
dem. De tre forste er ubojelige, det sidste bojes på væsentlig 
samme måde som adjektiverne, dog uden n ikke blot i 
-/-formen men også i flertalsformen (hvor n jo beholdes i 
mine o. s. v., i egne samt i verbaladjektiverne med n, f. eks. 
fundne), altså i denne henseende ganske enestående^). Hvis 
træder i stedet for substantivets -s-form, f. eks. «hvis penge er 



Det samme vil vi træffe ved ingen (§ 275). — At noget lignende kan 
ske på en del af et ords område, har vi set, hvor adjektiverne op- 
træder som substantiver eller som småord, og vil straks komme til at 
se det ved som (§ 266 ff.). 

^) Med undtagelse af det underlige sikke (mennesker)! se nedenfor. 



264 tværklasser: talord, pronomener (« artikel*). 

det? Peters ». Hvem bruges om personer, hvad om ting. 
Hvilken knyttes tit adjektivisk til et følgende substantiv, f. eks. 
«hvilken hest?» Også hvad findes i samme betydning foran 
substantiver uden hensyn til, om disse hører til -/?- eller 
-f-klassen, f. eks. »hvad vej? hvad mad? (også: hvad godt?)» 
hvem knyttes kun således til et følgende ord i ganske enkelte 
forbindelser som f. eks. «hvem andre? hvem flere ?» — Under- 
tiden kan der findes dobbelt sporgsmåi i samme sætning, 
f. eks. »hvem bor nu foretrækkes for hvem? hvad er nu hvad?» 
— Hvilken vækker let tanken om et mere begrænset valg end 
hvad; således vil man vist helst bruge t hvilket er nu det 
bedste?», når der kun er to ting at vælge imellem, medens der 
ingen sådan indskrænkning føles i: <i^hvad er nu det bedste?> 
Endelig har vi en ejendommelig ordforbindelse hvad for, 
der træder i stedet for et simpelt sporgsmåi enten foran et 
substantiv, f. eks. «hvad for mad (folk)?» (også hvad skilt fra 
for, f. eks. «hvad er det for folk? hvad mon han har for 
planer?*) eller i forbindelserne: «hvad for en? hvad for 
nogen(-t)?» med eller uden substantiv (eller adjektiv) efter. 
(Denne brug af småordet for er vistnok udgået fra betydningen 
«i stedet for*, som vi finder i «syn for sagen* og i andre 
forbindelser, hvor for kan veksle med som, f. eks. «have for 
skik, holde for nar, tage skade for hjemgæld,« tjene for karl^)», 
altså: «hvad for planer* = hvad af den slags ting, der kan 
regnes for planer.) 

Disse sporgeords ejendommelige form samt deres pegen 
ud over sig selv hen imod svaret berettiger dem fuldt ud 
til at regnes imellem pronomenerne. 

1 de egentlige sporgsmåi, hvor man venter svar, har sporge- 
ordene oftest tryk (dog ^hvad pokker er det? sporg, hvem det 
er!»). Derimod tabes trykket i reglen ved hvilken, når det står 
foran substantiv (med eller uden adjektiv) i sådanne sætninger, 



^) På lignende måde bruges som bekendt til, f. eks. <have en til 
ven*, og I, f. eks. «have en ven i en*, (lidt anderledes af, f. eks. cdet 
fæ af en skrædder*, — og med, f. eks. «med ham døde byens ældste 
mand*). 

hvor der ikke ventes svar, så de egentlig ikke kan kaldes 
sporgsmål, men kun forundringsudbrud, f. eks. « hvilken (dejlig) 
røst du har!> ^) Kun i denne slags sætninger bruges ordet 
sikken^ sædvanhg ubojeligt og efterfulgt af en, et, nogen, *( 
med eller uden substantiv; undertiden i flertal: <i^sikke men- 
nesker !» Det må jo altså regnes som en art pronomen («for- 
undrings-pr. »?) (om denne slags sætninger mere i § 293). 

260. Ser vi nu i alle vore sproglærer, finder vi overalt 
disse ord på to steder, nemlig dels som csporgende pronomener* 
og dels som « relative pronomener* (også kaldet « henvisende* 
eller »henførende*). Vi vil nu undersøge denne inddelings 
værdi. 

Delingen findes kun i sætninger, der er noje knyttede til 
andre sætninger (de såkaldte »bisætninger*, hvis grammattiske 
kendemærker behandles i §§ 294—301). I sådanne sætninger 
kan vi finde en uafbrudt kæde af tilfælde, hvor det sporgende 
i disse ord svækkes mere og mere, f. eks. «jeg spurgte, hvem 
af dem han kendte* — eller: »hvad der^ stod i brevet*; «jeg 
vidste (ikke), hvem af dem han kendte* — eller: «hvad der 
o. s. V.*; <jeg opregnede, hvem jeg kendte* — «jeg fortalte 
(vi hørte), hvad der stod i brevet*; — i de to sidste tilfælde 
smuldrer efterhånden sporgsmålet bort imellem fingrene på 
en: var der nogen, som spurgte om det (eller blot ønskede at 
vide det)? eller ikke? og i forste tilfælde: ønskede man at vide 
i al almindelighed, hvem der var, eller hvad der var på 
færde? eller særligt, hvem jeg kendte, eller hvad der stod i 
brevet? med andre ord: hvis der i nogens mund eller tanke 
var et sporgsmål, gjaldt det så den sætnings indhold, som 
begynder med hvem eller hvad? eller er denne sætning kun 
en forklarende stedfortræder for sporgsmålet? Dette kan under- 
tiden udregnes af den øvrige sammenhæng, undertiden ikke. 
Og nu kan udviklingen af dette »svækkede sporgsmål* gå 
videre i to forskellige retninger, enten således, at hvem og 



*) Forkortes ofte, f. eks. «hvilken røst!* 
*) Om dette der se §§ 262, 271, 281. 

huad bliver mere og mere ubestemte, eller således, at de 
bliver mere og mere bestemte: 

A) hvem og huad bliver mere og mere ubestemte, og den 
sætning, de indleder, slutter sig tillige løsere og løsere til 
hovedsætningen, f. eks. «(alle,) hvem jeg kendte, har jeg sagt 
det (til) (eller: har hørt det); (alt,) hvad der står i brevet, 
(det) er sandt (eller: har du nu hørt); — hvem du (så end) 
sporger, de svarer alle ens; hvad der (så end) står i brevet, 
det er sandt alt sammen; — hvem du så (end) sporger, så 
kender jeg dog sagen bedst; hvad der så (end) står i brevet, 
så vær du kun rolig. » Navnlig i de to sidste par sætninger 
kan det ubestemte fremhæves ved at foje som helst (uden tvivl 
forkortet af: «som helst du vil») til hvem eller hvad. 

B) hvem eller hvad bliver mere og mere bestemte, dog 
på forskellig måde, idet hvem knytter sig til et enkelt sub- 
stantivisk led i hovedsætningen, medens hvad går på ord af 
en anden ordklasse eller på en hel sætning. F. eks. <jeg véd 
mangen en, hvem sligt trykker*, «en mand, hvem modet aldrig 
svigter*, — eller: «den mand o. s. v.», — alt endnu ganske 
ubestemt; derpå indskrænket til en bestemt klasse, f. eks. «en 
kæk mand, hvem ....», eller: «den kække mand . . . .» og 
således snævrere og snævrere, indtil hvem knyttes til en be- 
stemt enkelt person, f. eks. «her ser du en kæk mand, hvem , 

denne kække mand, hvem . . . .» og endelig f. eks. «denne mand, 
hvem modet aldrig svigter, bor være dig et eksempel*, — 
eller med endnu bestemtere angivelse i sætningen med hvem, 
f. eks. « denne mand, hvem jeg har kendt i tyve år, tor jeg 
trygt anbefale*. I de sidste eksempler er alt sporgende og 
ubestemt forsvundet, og hvem er et ganske simpelt pronomen, 
der altid viser tilbage i talen selv, ikke fremad i den eller 
uden for den, og som desuden har den egenhed, at det på 
den ene side endnu altid viser uden for sætningen (ligesom fra 
forst af ethvert sporgsmål jo gor), men på den anden side ikke 
kan vise ret langt tilbage og helst vil gå på det nærmeste 
udtryk for en person; således tor man roligt sige f. eks. c denne 
mand på 50 år, hvem ....», men ikke så trygt f. eks. «denne 
son af min nabo, hvem . . . .* — Med hvad har man f. eks. 

«jeg blev våd, hvad der er meget ubehageligt* (hvad går her 
på: blive våd)., «jeg blev våd, hvad der bekom mig ilde» {hvad 
går her på hele sætningen; i dette tilfælde kan sætningen med 
hvad også komme foran den anden sætning). — Hvis bruges 
ligeledes både i ubestemt betydning, f. eks. «hvis penge det så 
er, så tager jeg dem», — og i bestemt, f. eks. « denne mand, 
hvis ærlighed jeg kender*. Hvilken, der dog bruges mere i 
skrift end i tale, kan stå på de samme måder, og det både 
med og uden substantiv efter, f. eks. A) « hvilket (hvilken 
vej) du vælger, så er jeg lige glad» (eller: jeg er lige glad, 
hvilket ....); B) «inden han blev konge, hvilket skete snart 
efter (eller: hvilken lykke han opnåede snart efter)*. Hvad for 
findes kun ubestemt (A), f. eks. «hvad for en vej du (så) 
vælger, så . . . .» 

Som det ses: de tre yderpunkter er klare nok, det forste, 
hvor det sporgende er overvejende, det andet, hvor prono- 
menet især føles som ubestemt, og det tredie, hvor det kun 
er simpelt pronomen, «stedord, pegeord, henvisningsord*. Det 
eneste fælles for de tre tilfælde er det, at pronomenet indleder 
en sætning og altid viser ud over denne (om ikke på et be- 
stemt ord, som i slut ningseksem plet i A, så dog på en til- 
hørende sætning). Fælles for de to sidste tilfælde er frem- 
deles, at denne sætning altid efter sin bygning hører til den 
klasse sætninger, man sædvanlig kalder bisætninger (§294ff.); 
de tydeligt sporgende sætninger kan være bisætninger, men 
også hovedsætninger. 

261. Disse to sidste tilfælde (f. eks. «hvem du så end 
sporger (hvad du så siger), så kender jeg dog sagen bedst», 
— og: «denne mand, hvem . . . .»; «jeg blev våd, hvad 
(hvilket) ....*) er de, hvor man almindeligt benævner disse 
pronomener «relative» (i tilfældene under A ofte med til- 
lægget « ubestemt rel.*)- På dette begreb * relative pronomener* 
(hvortil også regnes som og der, som vi straks skal komme 
til), gives der sædvanlig en meget utydelig forklaring; som 
eksempel derpå kan citeres Mikkelsens^) i håndbogen s. 193: 



^) Matzen giver slet ingen forklaring. 

«Naar der i to Sætninger findes et Ord, der betegner det 
samme Begreb, kunne disse Sætninger knyttes sammen ved 
Hjælp af et Henvisningsord, som i den ene Sætning sættes i Ste- 
den for vedkommende Ord og paa denne Maade henfører denne 
Sætning til det Ord i den anden Sætning, der udtrykker det 
fælles Begreb », og der anføres som eksempel: « Peter, der har 
tjent her paa Gaarden, er rejst til København.* — Det passer 
nu meget godt, hvad der i forklaringen siges om der i eks- 
emplet; der er kun det i vejen, at det passer lige så godt på 
han, f. eks. «P. (han har tjent her på gården) er rejst til Kø- 
benhavn* — eller: «P. er rejst til København; han har tjent 
her på gården*, — og dermed ligger jo hele forklaringen! 
Denne mangler nemlig kun én ting, men det er uheldigvis 
pointen, nemlig det, at den sætning, som tilknyttes ved der-, 
er en bisætning. Dette kan ganske vist ikke ses af det an- 
vendte eksempel, hvori ingen af de ordstillingsforhold kommer 
til syne, hvorved bisætninger skiller sig fra hovedsætningerne 
(§ 301). Men selv om man ikke har opdaget dette egentlige 
skelnemærke mellem disse to slags sætninger, så er jo dog 
alle enige om at tale om relative bisætninger, medens ingen 
véd noget om relative hovedsætninger, så pointen skulde 
synes at ligge nær nok. Den er da også set af Lefolii (s. 104), 
der i den anledning foreslår at kalde disse ord « afhængige 
pronomener*, og af Kinch, der (gram. s. 36) skarpt og rigtigt 
siger om disse ord, at de «betegne Noget som nævnt i en 
anden Sætning, idet de tillige knytte deres egen Sætning som 
en Bisætning til denne*. Vil man altså have et dansk navn 
på den pronominale funktion, som man på latin kalder 
*relativ», så er det let at finde: cbisætningsdannende* er det 
fuldt ud betegnende ord. De almindelige danske navne er 
lidet heldige: «henførende» giver ingen tydelig forestilling, 
« henvisende* indeholder kun, hvad der passer på alle andre 
pronomener også; det bedste er « tilbagevisende*, når det 
tages med underforståelse af et «kun*, thi det er jo sandt 
nok, at de andre nævnte pronomener også kan vise tilbage, 

men de relativt brugte viser altid tilbage^); dette er dog, 
som vi har set, ikke pointen. 

262. Imidlertid, om end navnet «bisætningsdannende» 
fuldt ud passer på som og der, som vi vil få at se, så om- 
fatter det kun en del af de pronomeners område, der be- 
gynder med hv-, idet disse jo også kan indlede hovedsæt- 
ninger. Dog vilde det jo, når forst begreberne « bisætning* 
og « hovedsætning* er klarede, være forholdsvis let at lægge 
et snit tværs igennem pronomenerne svarende til de sæt- 
ningers art, som de indleder. Men det er ikke der, man al- 
mindeligvis lægger sondringen inden for disse ord; nej til 
den ene art («sp6rgende pronomener*) regner man ikke alene 
hele deres anvendelse i hovedsætninger, men også mange til- 
fælde, hvor de bruges i bisætninger, medens man i andre bi- 
sætninger regner dem til en anden klasse (« relative prono- 
mener*). 

Men her er man inde på noget i det danske sprog al- 
deles uigennemførligt. Thi lige så vist som de tre yder- 
punkter aldeles iojnefaldende skiller sig ud fra hinanden 
(§ 260), lige så vist er der en ubrudt række overgangstilfælde 
imellem dem. Selv en sådan lille egenhed, som at hvem og 
hvad, når de er subjekt i en bisætning, ledsages af småordet 
der^ (eksempler rundt om i §260), gælder ikke om nogle af 
disse bisætninger, men om dem alle®). Ved hvilken er der 



*) Grammattikeren Priscian ved oldtidens slutning bruger »relativ* 
i denne betydning («re-Iativ» betyder ordret « tilbage- førende*), ligesom 
han bruger « demonstrativ*, når et pronomen peger uden for talen i 
virkeligheden; men han gennemfører det, idet han siger, slI jeg og 
du er demonstrativ, hin både demonstrativ og relativ, og viser derved, 
at han har sans for hine to hovedsider af pronomenernes brug (se 
§ 234). 

*) Sjældnere her, begge sædvanlig uden tryk, dog også med tryk 
og tydelig stedsbetydning, se § 56 slutn. — Når hvis er noje knyttet 
til subjektet, står der bag efter dette. 

•) Med undtagelse af den stivnede formel «hvad værre er* med 
dens gammeldags ordstilling, som ikke kan opgives, uden at der vil 
trænge sig ind, f. eks. «hvad der er endnu værre*. — I forbindelser 
som f. eks. «denne mand, hvem ...» er hvem aldrig subjekt. 

ganske vist en forskel, idet der ikke tilfojes efter hvilken som 
subjekt i en sætning, der viser hen på en hel sætning eller 
en ikke-substantivisk del af denne (i de samme tilfælde som 
hvad etter B ovenfor) f. eks. «N. N. er død, hvilket lierN^ed 
meddeles (eller foran substantiv: <ihvilken meddelelse er aldeles 
pålidelig«); men denne sondring stemmer ikke med den al- 
mindelige imellem «sp6rgende» og « relativ*, da den nævnte 
brug (der regnes for relativ) ikke blot står i modsætning til 
sporgende sætninger, f. eks. *jeg spurgte, hvilket (vand) der var 
det bedste*, men også til f. eks. «han bad mig tage en kage, 
hvilken der behagede mig mest», hvad man vel vilde regne .for 
relativt; — desuden kan denne egenhed ved hvilken da ikke 
være afgorende for vor opfattelse af de hyppigere hvem og 
hvad. (Dette «subjektstøttende» der er for øvrigt åbenbart 
slet ikke andet end det samme trykløse -der, som vi i §§ 56 
og 57 så spille en ejendommelig rolle som et * nødsubjekt » i 
visse tilfælde, f. eks. <i-der var en gang en mand», hvorfra 
overgangen er let til: «hvem var -der?^ og derfra til: «han 
spurgte, hvem -der var». Vi vil snart se det i en ny rolle, 
§ 271). 

263. Nej, ingen vilde sikkert faldet på i det danske sprog 
at lægge en sondring af to underklasser eller af to sætnings- 
arter på dette sted, hvis man ikke i den latinske grammatik 
fandt en sådan sondring. Dette hænger i latin sammen med en 
særegen brug af visse verbalformer (de såkaldte «konjunktiv- 
former»); og hvor et energisk folk kommer ind på at give 
en eller anden tankesondring grammattisk udtryk, kan der 
udvikles megen kløgt og rutine for at gennemføre dette over 
for de enkelte konkrete tilfælde, så at vi tit kan forundres der- 
over. Men havde der ikke været sådanne håndgribelige forskelle 
(i hine verbalformer og i visse af disse pronomeners bojnings- 
former), vilde man heller ikke dér have lagt vægt på denne 
sondring. I alle tilfælde er dansk ikke latin, og det danske 
sprog har ikke denne sondring (kun en begyndelse til noget 
sådant ved hvilken); for os er disse pronomeners brug og de 
tilhørende bisætninger en sammenhængende strom, der på 
et vist punkt deler sig i to (se § 260). Så kan det ikke 

hjælpe, at den grammattisk (især latinsk) skolede måske nok 
i de allerfleste tilfælde ved hjælp af stor skarpsindighed og 
understøttet af alskens viden fra den øvrige tekst eller anden- 
steds fra kan gennemføre den latinske adskillelse: hvad der 
ikke findes i sproget, skal heller ikke findes i sproglæren, 
allermindst i lærebøger for begyndere. Vi har atter her en 
andensteds fra indslæbt sondring inden for visse ords sammen- 
hængende område, ligesom ved en og ved den (det, de) i 
§§ 227—28 og 245-48 — et bundløst og unødvendigt pineri ! - 
eller tankeløse ord. 

264. Vender vi nu atter tilbage til at betragte disse pro- 
nomener med hv- under ét, så kunde det synes, at vi kunde 
have et passende navn for dem i <sætningsdannende prono- 
mener». Alligevel slår heller ikke dette rigtig til, når vi 
tænker på de bekendte forbindelser hvem (hvad, hvilken) som 
helst, der vel kan betragtes som en forkortet sætning, f. eks. 
«han lader sig bruge til hvad som helst (det skal være)», — 
men dog ikke almindelig føles som sådan, men som en enhed 
(ligesom enhver (ethvert) som helst, nogen(-t) som helst^)), et 
♦ubestemt pronomen*, men ikke sætningsdannende. (Ikke at 
tale om det enestående: «véd du hvadf^ og det underlige 
hvad, der undertiden står foran enten, f. eks. «hvad enten du 
knibler eller krabler*). 

Men hvorfor da ikke nojes med det tilstrækkeligt be- 
tegnende: »pronomenerne med /ii;-»? (frygter man for at 
få hver med, kan man jo udtrykkeligt undtage det). Det 
foregriber intet, indsmugler ikke, som de forklarende navne, 
forestillinger, der ikke holder stik, men angiver kun foreløbigt, 
mén tydeligt nok, hvilke ord der er tale om, og overlader 
det øvrige til forklaringen, der så kan medtage mere eller 
mindre alt efter den enkelte bogs eller undervisnings hele 
anlæg. 

265. Tilbage står nu, foruden de ubestemte, kun pro- 
nomenerne som og der (samt sporgsmålet om «udeladt som*). 



^) Den ældre skrivemåde i ét ord turde derfor være den natur- 
ligste. 

der foreløbigt må afhandles hvert for sig, for at den særegne 
funktion af disse ord, vi her har med at gore, kan ses i det 
rette forhold til deres øvrige område. 

266. Som har vi allerede truffet som forbindende par- 
tikel i § 219, og dets ubojelighed gor det på forhånd sand- 
synligt, at dette er dets oprindelige anvendelse. Og der 
synes virkelig i vort nuværende sprog at foreligge alle led 
i en overgangsrække fra dets brug som bindeord over til 
de tilfælde, hvor man plejer at kalde det pronomen. — 
Hovedpunkterne af denne udvikling mener jeg at finde til- 
fældigt samlede i det bekendte sted hos Poul Møller, hvor 
Christian begynder sin fortælling om «den krøllede Frits »s 
barndom således: « Ingen af eder kender den krollede Frits 
saa godt som jeg. Vi har fulgt med hinanden som Brødre 
lige fra vor forste Barndom til vore Universitetsaar. Derfor 
kunde jeg fortælle tusinde snurrige Scener, vi som Drenge har 
oplevet sammen; men jeg anfører blot et Par Træk fra hans 
Drengeaar, som vil give dem, der intet kender til ham, et 
Slags Begreb om hans Karakter«. De fire (eller rettere kun 
tre) stadier er da: la) «ingen af eder . . . som jeg» : sammen- 
ligning imellem to led, der begge er individuelt bestemte; 
Ib) «vi . . . som brødre» : sammenligning af individer (vi) med en 
hel art (brødre), — resultatet af sammenligningen både i la og 
Ib er: lighed d.v. s. delvis enshed^); 2) «vi . . . so/n drenge » : 
delvis enshed er blevet til delvis enhed af de to sammen- 
ligningsled (her menes jo ikke: som drenge i det hele gor, 
men: mens vi var drenge); 4) «et par træk . . ., som vil . . .» : 
delvis enhed er gået over til fuldstændig enhed (identitet) 
imellem et substantivled i hovedsætningen og et i sammen- 
ligningssætningen, hvilket led da lades ubetegnet i denne sidste 
sætning, hvorved bindeordet som naturligt føles som tillige 
trædende i stedet for det udeladte substantivled — altså som 
« stedord*, pronomen. 



^) Det kan vel siges, at der i la ikke er tale om lighed, men 
om forskel; men dette fremkommer jo kun ved, at ligheden benægtes: 
«I kender ikke Frits så godt som jeg>. 

267. Men så må vi til som som pronomen konsekvent 
medregne alle de tilfælde, hvor som ikke blot forbinder de 
to sætninger, men også udfylder et sætningsleds plads, f. eks. 
<jeg har endnu de samme heste som (jeg havde) den gang»; 
<du kan få lige så mange som han (får eller fik)», — de ver- 
balled (havde, får eller fik), der følger efter som, gor lige så 
godt krav på et biled som det forste verballed (har og kan 
få); hertil grænser andre tilfælde, hvor man i almindelighed 
ikke plejer at regne som for pronomen, f. eks. «N. N., som 
han kaldtes (= det kaldtes han) ; ung, som han var (= hvilket 
han var); ikke så blind, som han vilde gælde for» (hvor som 
kan opfattes = det eller hvilket; det er unødvendigt at tænke 
på et udeladt at være); «hans »forhenværende tilkommende*, 
som han sagde » ; — i Jylland høres ofte som i tilfælde, hvor 
skriftsproget vilde bruge hvad eller hvilket; — andre over- 
gangstilfælde er f. eks. « sådan, som . . .»; «den slags, som . . .» 
« efter som han drikker til» o. lign. 

(Vor vaklen i opfattelsen af som ligger i nogle tilfælde 
(f. eks. «den samme som*) måske for en del i, at latin her dels 
bruger ordet qui (og et par andre med qu-), der bojes og der- 
for regnes til pronomenerne, og dels ubojelige ord som ae, 
quam.) 

268. Det kunde nu synes inkonsekvent at nægte binde- 
ordet end samme ret til at regnes for pronomen, da der jo 
stundom er et sætningsled ubetegnet ved end ligesom ved 
som, f. eks. «du kan få endnu flere penge, end han (får)» — 
hvor end træder i stedet for et biled. Imidlertid er det væ- 
sentlige ved som jo ikke dette, men det, at det, som ovenfor 
viist, udvikler sig fra lighedsbetegnelse til enhedsbetegnelse, 
hvilket end, der fra forste færd ikke betegner lighed men for- 
skel, jo umuligt kan gore efter. 

269. Dette, at bindeordet, der forbinder sætningerne, til- 
lige udfylder et substantivleds plads i den ene sætning, er 
ejendommeligt for som og findes aldrig ved noget andet binde- 
ord (undtagen, når i det jævnere talesprog a, skrevet at, 
bruges i stedet for som, f. eks. «det er ham, a der er så megen 
tale om»). Man må da vel rettest se det så, at som (samt a) 

H. G. Wiwel: Sproipære. 18 

altid er bindeord, men i mange tilfælde tillige pronomen,. 
— uden at de derfor ophører at være bindeord. De beholder 
nemlig alle bindeordenes egenskaber; de sætninger, der ind- 
ledes ved som^ er altid af ganske samme indre bygning 
(« bisætninger*), og fra bindeordsnaturen stammer vist også 
den egenskab, at det som pronomen ikke kan bave de små- 
ord (« forholdsord ») foran sig som andre pronomener, f. eks. 
«en mand, som intet bider på^^ — men: «en mand, på hvem 
intet bider ». 

Dette er nu intet brud på grundsætningen «et ord er et 
ord*, skdnt det ikke her, som ved begge og ingen (§§ 230, 
257 og 276), er hele ordets område, der har egenskaber til 
fælles med to ordklasser, men kun en del deraf; thi denne 
del deles jo ikke, men regnes fuldt ud med til begge klasser. 
Qm man i slige tilfælde vil omtale sådan et ord på ét sted 
eller på begge steder, er et rent' praktisk sporgsmål. Og 
her måtte det jo alligevel imellem bindeordene have en ejen- 
dommelig plads og særlig omtale, så der er vel ingen grund 
til at afvige fra det hidtil sædvanlige. Vi beholder det altså på 
begge steder, men med behørig fremhævelse af den ubrudte 
sammenhæng af ordets hele område og anerkendelse af over- 
gange . 

270. Inden vi nu går over til der, må vi forst have fat 
på « udeladt 5o/n», hvormed man jo i almindelighed forklarer 
tilfælde som (atter i stedet hos Poul Møller): « tusinde snur- 
rige Scener, (som) vi . . . havde oplevet*. Denne forklarings- 
måde gennem udeladelse (<ellipse»), som i ældre tiders 
grammatik brugtes i det uendelige^), er i vor tids sprogviden- 
skab til gengæld kommet i stærk miskredit, ja det endog i 
den grad, at nogle lærde helst helt vil nægte « ellipse ». Dette 
turde dog være at gå til den anden yderlighed. Thi vel er 
der også i dansk mange tilfælde, f. eks. <han sov tre d6gn», 
hvor for nutidens sprogfølelse, der er vant til de mange små 
forbindelsesord, et sådant (nemlig: i) synes udeladt, medens 



^) Allermest i spanieren Sanctius's (Sanchez) i sin tid berdmte 
« Minerva* fdr 1600. 

sproghistorien véd, at tilfojelsen af et sådant i i slige tilfælde 
netop er noget nyt; men i visse tilfælde har vi jo dog selv 
oplevet en sådan forkortelse: således sagde man for en del 
år siden f. eks. «med omgående post», — så sparede man 
post, og nu er med ved at gå samme vej. Og fremdeles: 
hvem kan sige f. eks. «(han spændte revolveren, og) jeg ud 
af stuen », uden at løb eller sprang eller for (ret mange andre 
verber kan der vel ikke være tale om) farer ham igennem 
hovedet lige foran ordet ud? men at tænke et ord uden at 
sige det — er det ikke at udelade det? Ser vi nu særlig på 
partiklerne, så er dog tilfojelsen af at efter fordi, ifald, idet, 
indtil netop et gammeldags træk, og også i forbindelser som 
forend, den gang da, på den tid da er dog vist udeladelsen 
af end og da tiltaget; i alt fald står vi her midt i udviklingen. 
Og endelig: i sætninger', der begynder med så vidt, så længe, 
så snart, så godt og fortsættes med Jeg kan ell. lign., — er 
som der udeladt eller ikke (ligl. i den enestående forbindelse 
så vidt muligtj't ja, jeg véd ikke, om sproghistorien i noget af 
disse tilfælde kan modbevise det. Men hvor den ikke kan 
det, der er der jo intet andet at gore, i alt fald foreløbigt, 
end at følge nutidens naturlige positive sprogfølelse, som jo 
netop er det, vi her går ud på at rendyrke. Og denne, der 
går efter kendsgerninger og ikke efter abstraktioner, har ingen 
grund til at sætte noget skel imellem de sidstnævnte tilfælde 
og sådanne, hvor adjektivet hører til et substantiv, som f. eks. 
«jeg ønsker en pels så vid (eller: så lang — eller: så god), 
(som) den kan skaffes », — og den føler i alle disse tilfælde 
kun de i alle sprog nærliggende småforkortelser i hyppigt 
forekommende forbindelser (hvorpå «telegramsprog», f. eks. 
«to — tredie— København ! » o. lign. hviler som yderste udvik- 
ling). Da vi så dernæst, som ovenfor viist, har en uafbrudt 
kæde imellem som som bindeord og som pronomen, så synes 
der heller ikke i sidste tilfælde at være grund til helt at 
bryde staven over begrebet « udeladt som*, der ligger så nær, 
at i reglen bom, når man sporger dem: «hvilket ord kunde 
du nu der foje til?» af sig selv svarer: ^^som^^, uden at man 
har sagt dem noget derom, — ja stundom uvilkårligt selv til- 

18* 

fojer det ved oplæsningen, især hvis de forst har misforstået 
stedet. Sikkert nok er disse cumiddelbare bisætninger* 
(som man kunde kalde dem, fordi de knyttes til et ord uden 
« bindeord* i videste forstand) fuldt udviklede i det ældste 
kendte dansk, hvor som (især som pronomen) ikke spiller 
nær så stor en rolle som nu, — så det er hojst rimeligt, at det 
er to hinanden oprindelig uvedkommende forbindelsesmåder ; 
men så kan man jo for en sikkerheds skyld tilfoje ordet «til- 
syneladende* eller sige: «so/n synes udeladt* eller: ^som kan 
tilfojes*. (Dog skal det indrommes, at dette er et af de 
punkter, hvor det er vanskeligt at sige, hvad der vilde falde 
en naturligt, hvis man ikke gennem forskellige fremmede 
sprog var opdraget til at føle et ord som manglende på slige 
steder.) (Smlgn. § 327.) Som man måtte vente, viser det sig 
også, at denne tilslutning uden bindeled angiver en noje sam- 
menhæng, altså er nødvendigst, når begge sætninger udgor én 
mening, f. eks. «det er ham, jeg mener* (§ 331 slutn.), — al- 
mindelig, når det pågældende ord ikke har forbindelse med det 
foregående, f. eks. «en mand, (som) jeg kender godt*, — og 
sjældnest, hvor der er en sådan forbindelse, f. eks. <tdenne 
mand, som jeg kender godt*. 

271. Gennem disse tilfælde med (i alt fald tilsyneladende) 
udeladt som kommer vi ind på brugen af der som subjekt 
afvekslende med som. Går vi ud fra følgende sætninger, hvor 
som dels fungerer som biled (I) og dels som subjekt (II), og 
hvor vi vil skrive dér, når der har sin stærkeste form (med 
tryk, vokallængde og «stød*), nemlig: 

I, den mand, som jeg dér traf (eller: traf dér), 

II, a) den mand, som dér bor, eller: b) den mand, som 
bor dér, eller c) (i jævnere folks tale): den mand, som der 
bor dér (ligesom man siger: der bor en mand dér), 

og vi så i disse sætninger vil udelade som, så har vi 
forklaringen på de to bekendte regler: 1) itsom udelades som 
biled (I), men ikke som subjekt undtagen foran et «betonet* 
dér (og hér)1^ (II a), og 2) «det «relative* der er altid subjekt* 
(II c) — II b forekommer ikke uden som i nutidsdansk. Des- 
uden ser vi, at dette der slet ikke er andet end det oprinde- 

ligt stedsbetegnende småord der, som vi allerede har set svæk- 
ket dels til « nødsubjekt » i visse sætninger (§ 57), dels til «sub- 
jektsstøtte» ved hvem, hvad, hvilken o. s. v. (§ 260). Den samme 
vane og trang til et forbindende småord imellem sætningerne, 
der bringer os til at føle et som, hvor det ikke findes, bringer 
os også til at føle det næsten betydningsløse (« tomme ») der, 
der tilfældigvis står ved begyndelsen af den nye sætning, som 
sætningsforbindende ligesom som og som stedfortræder for 
dette, altså delagtigt i den pronominale egenskab, som vi ikke 
kan nægte som netop på de steder, hvor det veksler med der, 
(En ting, der viser denne følelse af en vis enhed imellem som 
og der, er også det, at man i ældre litteratur og endnu i 
jævnere folks tale meget ofte træffer som, hvor de fleste nu 
foretrækker der, f. eks. «hvem som . . ., hvilke folk som . . .; 
hvo som graver en grav for andre ...» ^).) Det er, som om 
sprogfølelsen, der jo også tager æstetiske hensyn, er glad ved 
til afveksling mellem de mange som' er i forskellig betydning 
at få et andet udtryk, der, populært sagt, som subjekt hedder 
der og som biled ingenting. 

272. Her må nu ikke glemmes, at her (der i sin stær- 
keste form kan skrives hér, se § 56) til nød kan stå på 
alle de samme måder som der (dér). Når dette er mindre 
bemærket, så man ikke fristes til at tage det med ved siden 
af der i hine afledede funktioner, deriblandt som pronomen 
= som, så ligger dette i ordet her's snævrere område, idet 
det i reglen er noje knyttet til den talendes person eller talens 
tidspunkt, medens der rummer den hele vide verden; derfor 
kan stedsbetydningen aldrig i den grad forflygtiges i her som 
i der og hensynet til funktionen ikke komme til at gore sig 
så stærkt gældende. 

273. Som på andre steder, må vi også vente her at finde 
overgangstilfælde, hvor grænserne flyder ud, så vi ikke kan 
afgore, om vi føler det savnede bindeled (som) eller har 
glemt det over det der, der er rykket frem i stedet, eller med 



*) Hvilket der her er det ældste (som eller der), henstilles til 
sproghistorien. 

andre ord: om der endnu er det problematiske »ubestemte* 
der, eller det er blevet stedfortræder for det substantiviske 
led, som sætningen knytter sig til, altså et «bestemt» pro- 
nomen, f. eks. «så meget O der kan være; alt det O der findes; 
den tvang O der udøvedes; al den trængsel O der er (derude); 
de tilfælde O der gives*. Og denne usikkerhed har allerede 
på et enkelt punkt vist sig skæbnesvanger ved et andet gram- 
mattisk sporgsmål, nemlig om subjektet i den passive vending 
af en sætning, f. eks. « Verden er et Intet, der bestandig maa 
indblæses nyt Liv> (Troels Lund: Livsbelysning s. 319, smlgn. 
her i bogen § 94), ~ og derigennem for endnu ét, nemlig 
verbaladjektivernes bojning, f. eks. «de kræfter, der er anvendt 
(eller -e)», se § 186. 

274. Og på endnu ét punkt gor opfattelsen af der van- 
skelighed. Det er i de ovenfor omtalte forbindelser med hvem, 
hvad, hvilken o. s. v. Intet er almindeligere end, at det «sub- 
jektstøttende* der efter disse ord forveksles med det her sidst 
omtalte der, der selv føles som repræsentant for et subjekt, — 
hvilket viser sig ved, at det tegn *komma>, som vi sætter ved 
sætningens begyndelse og ophør og altså foran dette «bisæt- 
ningsdannende* der, også anbringes foran det der, der knytter 
sig til hine pronomener med hv-, når de er subjekt. Hyp- 
pigst ses dette, hvor der kommer flere ord ind imellem hine 
pronomener og der, altså især efter hvilken, f. eks. « hvilke 
andre formildende omstændigheder, der lader sig påpege, er 
ikke godt at sige» (også: hvor mange andre . . .)» — "len også 
f. eks. «hvem af dem, der kommer, véd jeg ikke». På sådanne 
steder kan det findes hos skribenter af fag, hos professorer, 
rektorer, kort sagt: hos næsten alle, der ikke ligefrem har at 
gore med danskundervisning. Sjældnere sker det i umiddel- 
bare forbindelser som hvem, der . . . , hvad, der . . . ; derimod 
ser man noget oftere dette komma på steder som f. eks. 
« hvilke andre formildende omstændigheder, man kan påpege, 
o. s. v.», hvor kommaet synes at vise, at man føler et som 
udeladt, — og, når som på dette sted en gang imellem viser 
sig i skrift, er komma nær ved at være det sædvanlige. — 

Dette vilde dog naturligvis ikke være så almindeligt, når 

det ikke lå overordentlig nær. Ganske vist: fra et strengt 
« analyse-synspunkt* lader det sig ikke forsvare, navnlig i til- 
fælde som det forste eksempel ovenfor; der ser det jo nem- 
lig ud, som om forbindelsen: «der . . . påpege» var et indskud, 
der lod sig tage ud uden skade for sammenhængen; men det, 
der så bliver tilbage, danner ingen grammattisk enhed, — nej 
det hele er én sætning, med ét subjekt og ét verballed, lige 
indtil det andet komma, og denne sætning står i subjektsfor- 
liold til det følgende. Det er heller næppe fra slige forbin- 
delser, at forvekslingen udgår, men snarere fra sådanne som 
f. eks. «jeg skal nok udfinde, hvilke andre formildende om- 
stændigheder » (eller: hvor mange — ) . . .; thi dette tilfælde 
kan ganske vist betragtes ganske ligesom det forrige (kun at 
sætningen med hvilke eller huor her ikke er subjekt men bi- 
led); men her kommer dog det moment til, at vi her føler 
hvilke andre . . . eller hvor mange . . . som ensbetydende med: 
Calle) de (mange) andre . . . , og disse ord er jo ikke sætnings- 
dannende (således som hvilke^ hvor og andre med hv-), så her 
er det i sin orden at skrive: «alle de mange andre formil- 
dende omstændigheder, der ...» med komma foran der; lige- 
ledes kan f. eks. «hvem af jer, der vil med, må komme nu» 
føles som = enhver, der vil med, . . . 

Det er altså et betydnings forhold, der her tildrager sig 
opmærksomheden og forrykker det grammattiske synspunkt; 
forskellen er jo virkelig også meget subtil: sættes kommaet 
ikke, så opfattes pronomenet med hv- som på én gang spor- 
gende-ubestemt ^) og sætningsdannende, og der kun som et 
appendiks, — sættes kommaet, så opfattes ordet med hv- som 
rent pronomen, mere eller mindre ubestemt, og der som det 
sætningsdannende element; men i sidste tilfælde vilde det jo 
være det konsekventeste kun at sætte komma foran der og 
slet ikke foran ordet med hv-. Vi befinder os overhovedet 



^) Disse to begreber går ofte over i hinanden i sprogene, og dette 
er jo naturligt nok; thi det, man sporger om, er jo altid « ubestemt > 
(hvorfor skulde man ellers sporge om det?), kun fremført med et sær- 
ligt eftertryk (dette er f. eks. hovedforskellen mellem flere spdrgende 
og ubestemte ord på græsk). 

her overfor så flygtige fornemmelser, at man næsten uund- 
gåeligt kommer til at tage med bælgvanter på dem, når man 
skal tale om dem med ord, endsige da fiksere dem i skrift 
med et så problematisk middel som «komma», således som 
dette tegn bruges på dansk. Sligt kan let blive «for skolen^ 
ikke for livet». Et virkelig praktisk hensyn er derimod mu- 
ligheden for misforståelse, og i den henseende kan det ikke 
nægtes, at det « forkerte* komma kan gore skade i en enkelt 
forbindelse, nemlig f. eks. «hvem af dem, der døde, . . . > ; 
her gor kommaet det jo nemlig ofte vanskeligt at finde ud af, 
om der viser på hvem eller på dem, f. eks. «hvem af dem (,) 
der døde, véd jeg ikke bestemt>, — og: <hvem af dem, der 
døde, har du kendt bedst?*, — ja med begge slags der f. eks. 
thuem af dem, der døde, der har lidt mest, er ikke godt at 
vide». I disse eksempler er det nu let nok at se meningen 
og sammenhængen, men så let er det ikke altid; der kan i 
alt fald i slige tilfælde opstå den standsning eller forbigående 
tvivl i opfattelsen, som man i vor hastværkstid lægger så 
megen vægt på, at skriften skal undgå. Men forskellen er som 
sagt fin, og der vil vist altid vedblive at være lidt slinger på 
dette punkt. 

cUbestemte pronomener*? 

275. Som sidste afdeling af pronomenerne plejer man at 
opføre «de ubestemte pronomener*. Denne afdeling er i den 
senere tid genstand for forskellige anfægtelser, hvilket er en 
grund mere til at prøve dens berettigelse ud fra de samme 
synspunkter, hvorfra denne »ordklasses* område i det hele 
her er blevet bestemt. 

Hvad nu for det forste betydningen angår, må det siges, 
at begrebet her flyder aldeles ud. Det måtte jo nemlig om- 
fatte ord, der ligesom alle andre pronomener i sig selv er 
helt eller næsten indholdstomme, men får deres indhold fra 
noget uden for dem selv, som de peger hen på og træder i 
stedet for; — men dernæst skulde det jo fra forste færd (så 
vidt det kan føles i nutidens almindelige talesprog) ligge i 

deres betydning, at deres grundlag (eller « substrat >, § 234) 
skal være noget ubestemt; men dette sidste moment forflyg- 
tiger straks til dels hint forste, som de skulde have til fælles 
med andre pronomener, idet man jo ikke let falder på at 
pege hen i det ubestemte. Det er heller ikke, fra denne 
side set, muligt at drage nogen grænse imellem man, nogen, 
ingen, enhver, hver (der af alle regnes herhen) og somme, en 
(hel) del, adskillige, forskellige, flere^) (de to sidste i samme 
betydning som adskillige), mange(n), få, enkelte, folk (= man), 
alle (al, alt), meget, lidt, — ja til en vis grad: flere^, flest, 
mere^, mest, færre(-st), mindre, mindst, andre, (det, de) øvrige, 
resten (thi vel peger disse hen på en foregående afgrænsning 
til den ene side, men til den anden side er de lige så ube- 
stemte som de fornævnte). Men hvad vil det så sige, at 
disse ord « træder i stedet for» noget ubestemt? det er jo slet 
ikke andet end, at det, de betegner (substratet), er ubestemt 
eller abstrakt, medens det, de fleste ord i sproget betegner, 
er mere eller mindre bestemt eller konkret. Denne «træden- 
i-stedet» ved disse ord er altså ikke andet®) end, hvad der er 
ved ethvert ord, at det træder i stedet for det, det betegner; 
på den måde bliver alle ord « stedord*. Nej det, hvorved 
disse ord fra betydningens side skiller sig ud fra andre ord, 
er det, at de betegner et (ubestemt) tal, en (ubestemt) masse, 
så « ubestemte tal- og masseord » bliver for så vidt deres rette 
navn, — såfremt man vil udsondre dem som en egen betyd- 
ningsklasse, hvilket er hverken mere eller mindre berettiget 
end at opstille andre betydningsklasser af ordene. Dog son- 
drer her atter ingen sig fra de andre, idet det jo, som tal- 
ord betragtet, betegner et lige så bestemt tal (0) som noget 
af de andre ord, hvortil der svarer et siffer. — 

Men denne bog har fra forst af vedkendt sig, at den ikke 



*) I denne betydning aldrig forkortet til: fler. 

^ Også: fler, mer (dog altid: med mere = o. s, v,). 

*) Mest virkelig < stedordsagtigt* kan der måske siges at.være ved 
huer i forbindelser som f. eks. «s5nnerne fik hver sin gård>, hvor 
hver står i stedet for sonnernes navne; men her er også huer kun i 
ringere grad ubestemt. 

blot anlægger de abstrakte begrebers alen på de grammattiske 
fænomener, men forst og fremmest går ud fra iagttagelse af 
positive kendsgerninger. Og i denne henseende ser det dog 
ikke slet så håbløst ud for begrebet c ubestemt pronomen*. 
Tværtimod viser det sig her måske allertydeligst, at kærnen 
i hele det grammattiske begreb pronomen er ordenes sær- 
egne form og hele isolerede stilling imellem andre ord, da 
det i dette tilfælde åbenbart er dette moment alene, som har 
gjort, at man har knyttet nogle af disse ord til pronomenerne 
(foruden traditionen fra latin); ud fra betydningen alene vilde 
man sikkert ikke være faldet på det. Og på denne måde 
slutter også ingen sig til de andre, som vi skal se. 

276. Disse ord med ejendommelig bojning er forst og 
fremmest nogen, -t, nogle og ingen, intet Dog er der om 
disse straks at bemærke, at formerne nogle og intet^) vel nok 
må siges at være fremmede for nutidens almindelige tale- 
sprog. Her bruges vistnok altid nogen også om flertal, lige- 
som ingen både i skrift og tale, f. eks. « nogen heste, ingen 
køer». Dernæst bruges ingen også i stedet for intet foran 
substantiver af -/-klassen, f. eks. « ingen vand (også: ikke noget)., 
foran substantivisk brugte adjektiver af -/-form bruges ikke 
noget, f. eks. «ikke noget ondt», — og i selvstændig stilling: 
ikke noget eller ingenting, f. eks. «han sagde ikke noget»; 
« ingenting hjælper*. Det ene af disse ord er altså i almindelig 
tale ubojeligt, det andet har kun en -/-form uden n ligesom 
min, din, sin, — egen, megen, anden (liden er gammeldags) 
samt de mange verbaiadjektiver på -en (§ 179), f. eks. bunden. 

Så kommer enhver, ethvert, som vel næppe for et uhildet 
oje vilde stå som ét ord mere end f. eks. en anden, et andet, 
— og dermed falder dets «pronominalb6jning> ; thi ved hver, 
hvert er der jo intet mærkeligt (derimod er der det, at hver 
en gang imellem er flertal, ' f. eks. «hver ti mand* — uden 
bojningsforandring, ligesom nogen og ingen, også ved substan- 
tiver af -/-klassen, f. eks. «hver ti skibe*). 



^) Dog vedligeholdes mindet om formen intet ved sammensæt- 
ninger som f. eks. tilintetgdre, intetsigende, intethed). 

Den pronominale karakter har derimod (som bemærket i 
§ 254) formerne anden, andet, andre, særlig flertalsformen. 

277. Men altså : også over for bojningsmomentet skrumper 
begrebet »ubestemt pronomen* ind til næsten ingenting. — 
Man kan så fæste sig ved egenheder i et ords forbindelse 
med andre ord, f. eks. «al maden*, hvorved al skiller sig fra 
andre adjektiver, f. eks. «den hele vej» (ved dette adjektiv hel 
har vi dog også overgangsforbindelsen : «helcvejen»), — og endelig 
ved mangelen på føleligt slægtskab med andre ord (med und- 
tagelse af sammensætninger som nogen-sinde og ingen-sinde eller 
afledninger som tilintetgore), og dette må vel indrommes for 
nogen, ingen, hver (enhver), somme (måske man, hvis sam- 
menhæng med mand nu til dags næppe føles undtagen af de 
dertil oplærte), som man altså for så vidt kan forsvare at 
regne som en klasse «ubestemte pronomener*, hvorved dog 
skriftsprogsformerne nogle og intet falder svært i vægtskålen. 

278. På overgangen mellem disse og de øvrige prono- 
mener står da de med hv-^ der, som vi har set, fra ubestemte 
(især i forbindelse med som helst) samt den ejendommelige 
art af ubestemthed, som vi kalder det sporgende, udvikler sig 
til egentlige pronomener. Derimod er (som viist i §§ 244 og 248) 
den ubestemte brug af den og det (ofte i fordobling: den og 
den, det og det^), de og de, således også: dette og hint) ikke 
til at sondre ud fra disse ords øvrige brug, lige så lidt som 
en lader sig dele i flere ord (§ 228). 

På den anden side kan isoleret stilling i form og slægt- 
skab ikke skille disse ord fra talordene, der jo har samme 
egenskab (§ 224). 

279. Som sagt: hvordan man vender og drejer det, er 
grænserne svage ^), og denne sandhed skal ikke glemmes i 



*) Snarere kunde det fra plattysk lånte tdit og dat^, der i sit 
hjem hører sammesteds hen som den og den på dansk, regnes som 
ubestemt mængdeord eller pronomen. 

*) Derfor er, her mere end de fleste steder, tradition eller vilkår- 
lighed lettere end at tænke og tale klart og gore regnskab for hvert 
skridt. 

praksis, hvorfor man også bdp gore så lidt væsen som muligt 
af den slags inddelinger og gore dem så rummelige som 
muligt (altså dog vel, når alt kommer til alt, helst: »ube- 
stemte tal- og masseord >) og så fremhæve det for de enkelte 
ord ejendommelige. I Mikkelsens bøger, selv de allermindste, 
findes derimod foruden « ubestemte pronomener* (omtrent en 
halv snes) tre klasser til, nemlig: «inddelende> (hver, enhver), 
« nægtende* (ingen, ingenting) og «almensammenfattende> (a/, 
alting, begge samt alle, der ledsages af som helst; man savner 
hvermand og alverden); hertil er at bemærke, at det blotte 
enhver meget ofte er lige så almensammenfattende som enhver 
som helst, ja egentlig overalt, hvor det ikke har sin (sit, sine, 
— med tryk!) i nærheden af sig. (Om begge se §§ 230, 257.) 
Om man på grund af visse ejendommeligheder i tryk- 
forhold, betydning eller forbindelse vil regne al-verden, hver- 
mand, al'ting, ingen-ting herhen og skrive dem som ét ord, 
bliver nærmest en smagssag; i alt fald står de kun på over- 
gangen (over et meget lavt gærde), og en skarp og fastslået 
grænse kan ikke med sandhed drages mellem de nævnte ord 
og andre forbindelser med de samme substantiver^). — Ved 
en og (eller) anden er der noget mere håndgribeligt, nemlig 
mangelen af é/i foran anden. 

Pronominale partikler. 

280. Inden vi forlader pronomenerne, har vi dog en 
vigtig part af disse tilbage, som hidindtil er udeladt for ikke 
at vanskeliggore oversigten. 

Substantiver og adjektiver er nemlig ikke de eneste ord- 
klasser, som pronomenerne som « tværklasse* skærer (§ 224 
slutn.); men der er også adskillige ubojelige partikler, der i 
andre henseender, fremfor alt i ordstillingsforhold, stemmer 
med biord eller bindeord, men ligner de hidtil nævnte pro- 



^) Således findes mand i betydningen « menneske* (altså også om 
kvinder) ikke blot i hver-mand, men også i «alle mand», «5 mand 
h6j» og i det hele overalt, hvor formen mand bruges om flertal. 

nomener i, at de selv er helt eller næsten helt indholdsløse, 
men peger hen på noget andet enten i talen selv eller uden 
for denne. I bojning (eller rettere: mangel derpå) og form 
skiller de sig ikke ud fra andre partikler, uden for så vidt 
som adskillige af dem bærer tydelige mærker af deres slægt- 
skab med somme af de ovennævnte pronomener. 

Efter form og brug slutter nogle sig til dem med hv-, 
men de fleste har intet særligt klassemærke og står altså 
nærmest ved dem, som her kaldtes « andre pronomener > 
(§§ 243, 258). 

281. Disse er: der, da, des (desto) — her, hist — så, så- 
ledes* — nu; de 4 forste slutter sig ojensynligt nær til den, de 
to næste minder noget om hin, de andre har ingen sådan til- 
knytning. En betydelig tilvækst får disse ord, når man op- 
fatter visse noje forbindelser, som flere af dem danner, som 
en helhed, f. eks. derhen, derimod, desuden, desårsag, herhen, 
herover^); også dengang opfattes ofte som ét ord (biord eller 
bindeord). Og fra betydningens side kan man ikke nægte ord 
eller ordforbindelser som i dag, i går, i morgen, i fjor, ja thi 
og fordi^ en vis pegende karakter; men her er intet i formen, 
der leder os hen imod pronomenklassen. 

Hine egentlige pronominale småord vilde det nu have 
sin interesse at overskue i deres hele brugsområde på grund- 
lag af de ved den i § 244 anvendte synspunkter, navnlig de 
to vigtigste: om « substratet » (§ 234) er i ellei" uden for talen. 
Men dette falder dog væsentlig uden for det grammattiske og 
ind under det leksikalske. I al almindelighed kan siges, at 
der (med eller uden tryk, vokallængde og «stød») og da vel 
har det videste og des det snævreste område, — ja der skal 
nok kunne vise sig på de fleste af de måder, vi så ved den^). 



^) Ja, skal der tages hensyn til ordsammensætninger (der opfattes 
som ét ord på grund af trykforholdet), så må jo også sammensætninger 
af 'der-, 'Tier-, 'da-, ^nu- med -værende blive pronomener, dog ikke 
biords-pr., men adjektiviske. 

*) Hvor den historiske forbindelse med den ikke mere føles. 

•) Dog naturligvis kun dem under I (§ 244), — det skulde da 
være f. eks. tder på stedet* = på det sted), der måske kunde regnes 
under II. 

Her skal da kun lejligheden benyttes til at give en samlet 
oversigt^) over de forskellige ejendommelige afledede funktioner, 
som vi hidtil har set der optræde i, nemlig: 1) «nødsubjekt» 
i sætninger uden andet subjekt eller med svækket subjekts- 
følelse (§§ 57 og 58), 2) som «subjektsstøtte» efter pronomener 
med hv- (§§ 260, 262), 3) som stedfortræder for som som sub- 
jekt (§ 271)«). 

Ordet da optræder som bekendt, hvad ordstilling angår, 
både som biord, f. eks. «han gik da sin vej» — eller: <da gik 
han sin vej>, — og som bindeord, f. eks. «da han gik sin vej» 
(se § 218); i ældre sprog findes der også brugt som bindeord, 
f. eks. «men der han kom til Riberbro, da red den herre alene*. 

282. Til pronomenerne med hv- slutter sig af partiklerne : 
hvor (med sammensætninger, f. eks. hvordan, hvorledes, hvor- 
hen, hvorfor, hvornår). Når hvor har lang vokal og *stød», 
betegner det stedet, f. eks. »hvor bor han?>, — har det tryk 
uden vokallængde eller «stød», betegner det grad, f. eks. «hvor 
han er syg!»; — ganske kort og let kan det findes i begge 
betydninger, f. eks. «sig mig, hvor du bor!», »sig mig, hvor 
gammel du er>. Hvorledes er sjældent i daglig tale undtagen 
i det noget hojtidelige (og halvfine): »hvorledes befinder De 
Dem?» ellers er brugen af hvorledes og hvordan vist ganske 
den samme (så der er ingen grund til mere at regne hvordan 
for adjektiv end hvorledes; at det beslægtede sådan boj es og 
bruges som adjektiv, vedkommer ikke hvordan; dette er i ad- 
jektivisk stilling erstattet af hvilken eller hvad for, f. eks. »du 
ved ikke, hvilke (eller: hvad for) mennesker det er>). — De 
er alle sætningsdannende ligesom de andre pronomener med 
hv-, undtagen ofte hvor som helst. Hvor og de fleste af 
sammensætningerne har også hele den samme betydnings- 



^) Denne opfattelse af der har for øvrigt, som min ven adjunkt 
Axel Sorensen gor mig opmærksom på, for en del været fremsat af 
C. F. Bruun i program for Horsens lærde skole 1877. 

*) Dette kan nok vække en lille tvivl om, hvor vidt det i lidt 
ældre dansk samt på svensk almindelige relative den virkelig kun er 
det almindelige den med <udeladt» som; se også det gamle ord: 'dens 
brød jeg æder (= den, hvis), dens vise jeg kvæder*. 

udvikling som hine, fra sporgende-ubestemt til rent ubestemt 
og til rent pronomen (alt sammen inden for det sætnings- 
forbindende); hvor som gradsbetegnelse dog næppe på den 
sidste måde. Også hvordan og hvorledes kan næppe siges at 
vise hen på noget bestemt; således føles «nu skal jeg vise dig 
måden, hvordan (eller hvorledes) . . . .» som et løsere forhold 
(nærmest en genoptagelse: vise dig måden, d. v. s. vise dig, 
hvordan . . . .) end: «. . . . måden, hvorpå . . . .» (thi man siger: 
på den måde). Hvornår^) hores sjældent hos de hojere sanoH 
fiindsklasser, men erstattes med det blotte ndr^, der bruges 
af alle, hvor det sporgende er helt forsvundet, både visende 
hen på et bestemt ord, f. eks. « dagen, når jeg skal op, er 
endnu ikke bestemt», og uden dette, f. eks. «når du kommer 
hjem, så hils fra mig!> I sidste tilfælde er det ikke til at 
skille fra de mange sætningsdannende bindeord, f. eks. dersom, 
hvis^) og det ovennævnte da. Og i det hele taget: da adskil- 
lelsen mellem sætningsbindeord og fremtrukket biord efter 
sædvanlig grammattisk sprogbrug beror på sætningens ord- 
stilling (§ 218 slutn.), så kommer for de pronominale småord 
med hV' adskillelsen mellem bindeord og biord til at falde 
sammen med, om de indleder en « bisætning* eller en « hoved- 
sætnings (se § 303) (hvoriblandt = deriblandt § 220). (Når 
som helst er ofte rent ubestemt biord). 

283. Ubestemte partikler af denne slags vilde lige så 
lidt som de i § 275 behandlede « ubestemte pronomener* kunne 
give sig til kende ved deres betydning, og det eneste i deres 
form, der kunde vise dem herhen, måtte være et tydeligt 
slægtskab med et af de ord, som vi ovenfor formåede at 
bringe i en vis forbindelse med pronomenerne. Af den slags 
ord har vi kun sammensætninger, f. eks. nogenlunde^ noget- 
ledes, — og halv-sammensætninger, f. eks. nogensinde, ingen- 
sinde. (Om nu og da, dér og dér o. lign. gælder, hvad der i 
§ 278 er sagt om den og den). Det er derfor ikke godt at 



^) Hos bønder og jævne folk ofte: hvor nær, især rent sp5rgende. 
') Det historiske forhold mellem hvornår og når er mig ikke klart. 
*) Dettes forbindelse med pronomenerne med /ii;* føles nu ikke mere. 

vide, hvad der tænkes på, når der i alle Mikkelsens bøger 
står opført ikke og aldrig imellem pronomenerne (tHenvis- 
ningsordene»), — skulde ikke være kommet herhen på grund 
af det ældgamle slægtskab med ingen og så have fået aldrig 
på slæbetov pr. konsekvensmageri? eller, fordi i en sætning 
som f. eks. <jeg hørte det ikke> ordet ikke « viser hen på den 
omstændighed*, at jeg ikke hørte det? (§ 233), eller måske 
metafysikken ligger endnu dybere, i den rene væren eller det 
rene intet; — ikke og aldrig pronomener??? .... nej, jeg op- 
giver det! hvad mon flertallet af de bøgers brugere rundt om 
i de tusind hjem tænker derved? 



Tillægr* 

Om den såkaldte ordklasse «Artikel (Kendeord)*. 

284. Ja jeg må lige så godt springe i det som krybe i 
det^) — og tilstå, at jeg ikke kan se nogen grund til at op- 
stille sådan en ordklasse. 

Den omfatter — det véd (desværre!) ethvert barn — tre 
afdelinger, hver bestående af kun ét ord, — allerede i og for 
sig påfaldende nok, da de andre ordklasser jo tæller en uendelig 
række af ord (dette gælder ganske vist ikke om « tværklasserne*, 
men de kan jo heller ikke regnes fuldt for ordklasser, — og 
selv de indeholder dog i det mindste en længere række ord). 
De tre afdelinger er jo 

1) den ubestemte artikel (en, et), 

2) adjektivernes bestemte artikel (den, det, de), 

3) substantivernes bestemte artikel (det efterhængte -en, 
-et, -ene). 

Med hensyn til det forste henvises til § 227, med hensyn 
til det andet til § 247, hvor deres unødvendighed og uigen- 
nemførlighed er påvist. 

285. Tilbage står så den tredie afdeling, indeholdende 



^) Sk5nt jeg forudser, at dette kætteri (mod det fSrste bud i 
grammatica) i sommes djne vil synes at være det værste af dem alle. 

det mærkelige «ord», der stundom kun består af én medlyd 
f. eks. (kone)-/i, (stykke)-f. 

Men er det dog ikke det eneste naturlige i et ord som 
land-e-ne-s at regne -ne- for en bøjningsendelse ligesom -e- 
foran og -s bagefter? *Ja men det har jo dog engang været 
et ord,» indvender de lærde. Ja det har det ganske vist, 
men det har f. eks. verbernes fortidsendelse -de også, og det 
har en mængde afledsendelser, som -hed, -skab, -dom, -lig 
o. s. V. — bliver da også disse ved at være ord, fordi de 
engang har været det? Denne sproghistoriske oplysning må 
gemmes til efter konfirmationen, men kan da passende knyttes 
til former som hav-s-en-s med de underlige to s'er. 

Og dermed er hele ordklassen forsvundet, som ved en 
polsk tredeling. 

286. Men netop over for noget så påfaldende er det 
rimeligt, at der hos mange, der ikke har forudsætningen til 
selvstændige undersøgelser, opstiger den tanke: «Ja det er nu 
godt nok! men kan det nu også være hele sandheden? der 
må dog være noget om det! hvor kommer ellers sådan / 
noget fra?» 

For at svare på dette sporgsmål kommer vi til her at 
genopfriske, hvad der sagdes i indledningen, i §§ 4 og 5, om 
oldtidens græske grammatik, hvorfra den almindelige frem- 
stilling af de nyere sprogs grammatik nedstammer igennem 
den latinske grammatik. 

Som man måtte vente, var det blandt ordklasserne forst 
de bojede, man blev opmærksom på, netop på grund af deres 
forskellige bojning, og blandt dem naturligvis forst og frem- 
mest på dem, der virkelig spiller den storste rolle i hele 
sprogbygningen, nemlig substantiver og verber (§ 31), — ad- 
jektiverne opfattedes som en underafdeling af substantiverne 
(eller rettere en sideafdeling). Alle de andre opfattede man 
foreløbig under ét, enten de bojedes eller ikke, under navne 
som «syndesmos> (= forbindelse) eller «arthron> (= led, 
lånt fra leddene på et dyr eller en plante o. lign.). Siden 
eksperimenterede man med hine navne og med forskellige for- 
klaringer og inddelinger af disse småord. Navnlig måtte jo 

H. G. Wiwel: Sproglære. 19 

forskellen mellem bojede og ubojede småord let påtrænge sig 
ved nojere iagttagelse. Og så ender det da med, at den 
egentlige, mere positive og mindre spekulative, grammatik i 
det hele slog sig til ro med at bruge navnet «arthron» om 
nogle småord, som hørte sammen både efter form og efter 
betydning, — som begyndte med h- eller /-, bojedes i tal, 
«k6n» og forholdsform og i betydning omtrent svarede til 
vore »bestemte artikler » samt »relative pronomener* (for « pro- 
nomener* regnedes kun de personlige og de deraf dannede 
ejendoms-pronomener; de sporgende og ubestemte regnedes 
sammen med substantiver og adjektiver under fællesklassen 
« navneord*). — Dette stod nogenlunde fast fra omtrent år 100 
for Kr. fødsel, og dette var det, Romerne på Ciceros og Cæsars 
tid stiftede bekendtskab med og gennem deres lærde mænd, 
navnlig Varro^), så godt som muligt overførte til deres eget 
sprog latin (der jo ganske vist også var beslægtet med det 
græske sprog og havde sine væsentligste indretninger til fælles 
med dette). Disse traf da på navnet «arthron» og oversatte 
det ved «articulus» (= lille ledemod). Men nu var det så, at 
den ene halvdel af den græske ordklasses område (der svarede 
til vore »bestemte artikler*) aldeles ingen tilsvarende ord havde 
på latin, og den anden halvdel (svarende til vore »relative 
pronomener*, især som) på latin udtryktes ved ord, som også 
havde sporgende betydning. Latinen havde altså i virkelig- 
heden ikke sådan en ordklasse og følgelig ingen brug for 
navnet, — og dermed burde det jo have været ude af verden, 
i alt fald for de latinske grammattikeres vedkommende. Men 
disse var alt for afhængige af deres lærere til at gore så 
resolut et skridt: nej, der vedblev at eksistere for dem et 
« artikelproblem*, som de fleste grammattikere anså det for 
nødvendigt at udtale sig om. Og på denne måde reddede 
dette begreb sig igennem middelalderen over i den nyere tids 
latinske grammatik og i dennes aflæggere, de nyere kultur- 
sprogs grammatikker, der vel efterhånden har opdaget de 



^) Varro selv bruger for øvrigt »articulus* i stedet for »prono- 
men* ; men slige enkeltheder må jo ellers her forbigås. 

groveste uoverensstemmelser mellem de pågældende sprog og 
latinen, men endnu alligevel har adskillige dårlige vaner til- 
bage, som til dels var gode vaner for latinen, men ikke for 
dens døtre og andre yngre slægtninge. — Således beholdt 
de nyere sprogs grammatikker (og ligeså de nyere tiders 
fremstilling af det oldgræske sprogs grammatik) navnet 
«artikel» for sådanne små pronomener o. lign., der 
bruges i tilknytning til et substantiv eller adjektiv 
på steder, hvor latinen slet ikke har noget ord (på 
denne måde får disse sprog også en « ubestemt artikel* i tal- 
ordet en, et på de steder, hvor det står uden eftertryk, og 
hvor latinen derfor ikke følte trang til det, da den ganske 
tore og abstrakte forskel mellem én og flere i latin næsten 
altid betegnes ved substantivets eller adjektivets endelse). Men 
dette, at et grammattisk begreb i et sprog bestemmes, ikke 
efter hvad der i dette sprog selv naturligt påtrænger sig iagt- 
tagelsen, men efter hvad der findes eller ikke findes i et 
andet sprog, er jo dog slående urimeligt og uvidenskabeligt. 
287. I de sprog, hvor de ord, der kaldes artikler og 
regnes for en klasse for sig, dog i det mindste i flere eller 
færre former adskiller sig fra de samme ord, brugte i andre 
forbindelser (som i fransk, hvor le og la foran substantiver 
og adjektiver bruges i alle funktioner i sætningen, men ellers 
kun som biled i en mængde tilfælde, — i engelsk, hvor »ar- 
tiklen* hedder the, pronomenet that, — ja i tysk, hvor der 
rigtignok kun i ejeform og hensynsform er forskellig form for 
de to anvendelser af ordet der, die, das), — dér er der endnu 
nogen mening i det, skont hine forskelle rigtignok i en uri- 
melig grad overdrives, når de skal regnes for lig med de 
storste forskelle, der overhovedet findes imellem ord, — thi 
dem er det jo, adskillelsen i ordklasser beror på eller burde 
bero på. Men i dansk og svensk er der ikke engang så 
megen forskel i ordenes former i disse forskellige stillinger; 
der beror udskillelsen af « artiklerne* dels på trykforhold, dels 
på vilkårlige udsnit af visse ords brugsområde, idet man tager 
en brøkdel af ét ords område og slår det sammen med en 
endnu mindre brøk af et andets område og derefter med en 

19* 



292 tværklasser: talord, pronomener («artikel»). 

bojningsendelse af en bestemt slags ord, — og det kalder man 
en ordklasse! 

288. Her vil man nu kunne møde den indvending: «Ja 
det kan måske nok i og for sig være rigtigt; — men gor det 
nu egentlig noget? er den forbedring virkelig værd at gore sig 
ulejlighed for?» — Dertil må svares: Jo, det gor noget, — 
i alt fald nutildags, da grammatik hører med til omtrent alle 
danske boms undervisning; thi at påtvinge born slige vidt- 
løftige navne med tilhørende fine adskillelser ved et magt- 
sprog uden påvisning af nogen dertil knyttet ejendommelig 
sandhed — er ikke blot tidsspilde, men skadeligt, da det bi- 
drager til at fastslå den forestilling hos barnet, at grammatik 
er noget, det ikke nytter at tænke over. Og på dette særlige 
punkt er skaden dobbelt, fordi det altid står forrest i sprog- 
læren og derfor i 99 af 100 tilfælde er noget af det allerførste, 
den samvittighedsfulde lærer eller lærerinde søger at bibringe 
sin elev; jeg har selv hørt sjrvårs småpiger give det fra sig 
ved deres eksamen. Det er omtrent den uheldigst mulige 
forsmag på, hvad der venter i den videnskab. «Ja, men de 
kan jo ikke undvære det: det kommer jo igen i alle de andre 
sprogs grammatikker !> — ja, så længe, til man afskaffer det 
der med eller ved fremmedsprogundervisningen indskrænker sig 
til det simple og ligefremme (konkrete): «det, der hedder så- 
dan og sådan på dansk, hedder sådan og sådan på tysk 
(fransk, engelsk, latin, o. s. v.)» uden at gå en overflødig om- 
vej gennem vanskelige og uklare navne — gid det ske snart! 
— Jeg siger: »uklare navne » — thi hvad tænkes der ved 
navnet «kendeord», som vi^) er kommet i gang med at 
bruge? Ja i somme sproglærer står navnet uden mindste 
forbindelse med den forklaring, der gives, andre steder finder 
man sådan noget som: « Kendeord er et ord, hvorved man 
lærer at kende, om en genstand er brugt bestemt eller ube- 
stemt*, — men ganske det samme gælder jo om denne, hin 
og om nogen, nogle, — så den forklaring alene kan heller 



O På tysk og svensk lader det til, at man har opgivet at over- 
sætte navnet « artikel*. 

ikke retfærdiggore denne opstilling og begrænsning af en 
« ordklasse*. 

289. Men hvor vidt uklarheden kan gå på dette område, 
fremgår af det på forhånd utrolige, at adskillige af ungdom- 
mens vejledere i det ene ojeblik kan indterpe i de ulykkelige 
bom, at »navneordenes (bestemte) kendeord* hedder -en 
eller -et, i flertal -ene og hæftes bag til ordet, — og i næste 
ojeblik bilde dem ind, at det, om et ord skal « skrives med 
stort» (altså er et navneord), kendes på, om der kan sættes 
en eller et foran ordet! ^) Og dog: efter alt, hvad jeg ved 
en i 12 år fortsat undersøgelse af de i en latinskoles nederste 
klasse rundtomkringfra optagne elever har kunnet mærke og 
også siden ved spoi^smål har fået bekræftet af en mængde 
både lærere (og lærerinder) og ikke-lærere, — er denne frem- 
gangsmåde i alt fald meget almindelig og kan træfles på 
steder, hvor man mindst skulde vente det. Naturligvis stammer 
det fra den tid, da man brugte store begyndelsesbogstaver 
også i adjektiver, der stod som substantiv; men heller ikke 
dengang var det brugbart, da substantiverede adjektiver jo 
netop mest bruges uden « kendeord* {^godt og ondt*) eller med 
«det bestemte kendeord* («de gamle*\ og da det jo desuden 
lige så godt passer på tillægsord, der hører til et fra det fore- 
gående underforstået navneord (se nedenfor). Men dengang 
«de store* udtrykkeligt indskrænkedes til « egentlige navneord* 
(ganske vist med en enkelt, men skarpt begrænset udvidelse), 
burde det være forsvundet. Man behøver jo dog blot til et 
nogenlunde opvakt barn i tolvårsalderen, af hvem man får 
hin mærkelige besked, at stille det sporgsmål: «har du aldrig 
hørt nogen sige: «nu skal du få en kage, men vil du have 
en stor eller en lille?* — er det ikke godt dansk?» — <}o\>» — 
«ja så skal altså stor og lille skrives med stort?* — så føler 
barnet straks, at det er galt fat. — Hermed forlader vi denne 
overkomplette ordklasse — og ordklasserne i det hele. 



*) De to afarter: «en eller et foran og bagved* og: «e/i eller et 
foran eller bagved* er jo ikke stort bedre. 



KAPITEL Vm. 
Sætningrsarter. 

290. Enhver, der har haft at gore med at uddanne borns 
evne til at beherske og benytte deres modersmål, véd, at de 
fleste helt op til det 12te eller 13de år helst vil bruge siger 
om alle arter af udtalelser, og at man har mere eller mindre 
besvær med at give dem sans for, at der gives forskellige 
arter af udtalelser. De, der tidligst føltes som særlige arter, 
var vel for os alle: sporgsmål (med tilhørende svar) og 
bon, hvilket sidste dog allerede de lidt ældre horn lærer at 
sondre i befaling (samt forbud) og ønske. Medens det 
går langsommere med sådanne begreber som påstand, ind- 
vending, opfordring, anmodning, henstilling, ind- 
rom mel se o. s. V., som mange forst sent eller måske aldrig 
lærer at knytte så klar en forestilling til, at de kan give et 
eksempel derpå eller sige noget klart om deres begrænsning 
(hvilket til dels selv for de klarttænkende kan være vanskeligt 
nok), — så vil ingen normal person, der er sproget mægtig, 
betænke sig på at anføre som eksempel på sporgsmål så- 
danne almindelige sætninger som: « kommer han i morgen ?» 
eller «hvem kommer i morgen?* eller «mon han kommer i 
morgen?» for befaling: *kom i morgen!» og for ønske: «gid 
han kom i morgen !» I sammenligning med disse for os alle 
umiddelklart klare udsagnsarter (og altså sætningsarter) smelter 
for den gennemsnitlige umiddelbare følelse alle andre ud- 
talelser sammen til en forskelsløs masse dels af simpleste 
form (se § 66), f. eks. «han kommer i morgen » — dels af poin- 

leret form: «i morgen kommer han», ofte udvidet på for- 
skellig måde, f. eks. «han kunde måske nok komme til byen i 
morgen* o. s. v. (hvor atter en eller anden af udvidelserne kan 
trækkes frem med pointeret ordstilling). 

291. Denne uvilkårlige udsondring af sporgsmål, be- 
faling, ønske fra al anden slags udtalelse hænger sammen 
med (o: er årsagen til og styrkes igen ved), at sproget har 
udviklet særlige udtryksformer derfor, som let tildrager sig 
opmærksomheden. Disse udtryk beror dog ikke alene på 
egentlig grammattiske faktorer; nej: hvem, hvad, hvor og de 
andre sporgeord, — når og mon ikke at forglemme — , giver 
det sporgende, ligesom gid det ønskende, alene ved deres 
glosebetydning, altså ad leksikalsk vej. Grammattiske midler 
er derimod ordstillingsforskellen mellem «han kommer i morgen* 
og »kommer han i morgen?*, de særlige befaleformer og ønske- 
former af verberne, som: kom! og komme (f. eks. «komme, 
hvad der vil; komme dit rige!*), fremdeles subjektets manglen 
eller overflødighed ved befale formen og dets vaklende plads 
ved ønskeformen («kongen leve!* eller: «leve kongen!*). Man 
måtte vente, at også det grammattiske middel, vi har i tryk- 
og toneforhold, skulde gore sig gældende på dette punkt, til 
sondring mellem forskellige arter af udtalelser, og det slår 
også til; men det, som derved betegnes, falder ikke sammen 
med inddelingen ovenfor. Det, det kommer an på, er, om 
tonen daler (og dermed i reglen trykket svækkes) mod ud- 
talelsernes slutning, eller ikke; i forste tilfælde lyder meningen 
som afsluttet, i andre tilfælde som uafsluttet. Når det 
ofte siges, at særlig sporgsmål kan betegnes ved stigende 
eller i alt fald boj slutningstone (med stærkt tryk), så kan 
dette næppe fastholdes: «han kommer i morgen* med boj 
tone og stærkt tryk på i morgen (eller tillige på kommer) 
betegner ikke mere sporgsmål, end det betegner forundring, 
— ligesom også andre stemninger, f. eks. utålmodighed, kan 
antydes derved (som f. eks. «det er dog for galt!*); det, der 
udtrykkeligt betegnes ved denne stigning, er kun det ufuld- 
endte, — det, at det, der siges, ikke (eller næppe) er det 
sidste ord om den sag; — i hvilken af hine særlige betyd- 

ninger det i det enkelte tilfælde er ment, må fremgå af situa- 
tionen, f. eks. ansigtets udtryk, blikkets retning (når <han 
kommer i morgen* med stigende tone og tryk f. eks. læses 
op af et brev, vil det blive opfattet som udtryk ikke for 
sporgsmål, men for forbavselse). Vi står her på det gram- 
mattiskes yderste grænse, til dels uden for det og ude i det 
retoriske (og dette endda i vid forstand). 

292. Af ovenstående fremgår, at vi, grammattisk set, for- 
uden en almenart af sætninger har 3 særarter, nemlig: de 
særlige sporgesætninger, særlige befalesætninger og 
særlige ønskesætninger. Når der tilfojes «særlige», så an- 
tydes derved^ at både sporgsmål, befaling og ønske også kan 
udtrykkes i sætninger, der grammattisk set hører til almen- 
arten, således sporgsmål i «han kommer i morgen ?» bef^^ing i 
«nu går du!> «nu skal du gå!» ønske i «han måtte helst 
komme i morgen », foruden de tilfælde, hvor disse ting betegnes 
leksikalsk, ved bestemte ords glosebetydning, se ovenfor. (Dette 
berørtes allerede i § 162, hvor verbets befaleform og ønske- 
form påvistes at være sær former ved siden af « almenformen » 
(jeg) kommer, — men udvides her til sporgende udtryk, hvor 
der ingen særform findes). 

293. At de ord med hv-, hvis hovedbetydning er spør- 
gende, ofte har tabt denne betydning, så vi allerede ved pro- 
nomenerne § 260; her vil vi dvæle ved den form af «svækket 
sporgsmål*, som vi træffer i udbrud af beundring og lignende 
stemninger, f. eks. «hvor er det barn stort !» eller «hvor det 
barn er stort !» eller: «hvor stort det barn (dog) er!» Ved at 
se lidt nojere på disse tre aldeles ensbetydende udtryk lægger 
vi nu mærke til, at de i ordstilling har skilt sig fra det ægte 
spdrgsmål i «hvor stort er det barn?» Vi har altså her atter 
en særlig sætningsart, de særlige udbrudssætninger (et 
udbrud i almenarten har vi f. eks. i «det barn er da usæd- 
vanlig stort !»). Stundom tilfojes et trykløst ikke^), der da 



^) Måske oprindelig tilfSjet bagefter: «hvor .... stort! ikke?* 
(= <ikke sandt?*) og derefter inddraget som parentetisk indskud? 
(smlign. < ganske vist* o, lign. § 143). 

ikke, som ellers, virker som nægtelse, f. eks. <hvor er det 
barn ikke stort!* (næppe ved de to andre ordstillinger); hvor 
dette ikke findes, findes sædvanlig ingen ordstillingsforskel, 
f. eks. «hvor mange har ikke erfaret, at ....!> (sign. f. eks. 
«hvem af jer har ikke fået sine penge?» hvor ikke er virkelig 
nægtende og derfor i reglen har tryk; vi har her et virkeligt 
sporgsmål). Ordet sikken (flertal i daglig tale sikke) findes 
kun i denne slags sætninger, § 259 slutn. 

294. Jo flere sætninger vi nu iagttager, des mere går det 
op for os, at der fmdes endnu en positiv-gram mattisk ind- 
deling inden for sætningerne, nemlig beroende på visse ord- 
stillingsforhold. Forst og stærkest mærker man dette i sæt- 
ninger, hvor vi har det ord, hvis grammattiske rang står i 
den stærkeste modsætning til dets indflydelse på meningen, 
nemlig småordet ikke, der som bekendt forandrer en sætnings 
betydning til det modsatte^) af, hvad den var uden dette ord. 
Fojer vi dette Ord til i de ovenfor benyttede sætninger, f. eks. 
«han kommer ikke i morgen* (eller: ti morgen kommer han 
ikke>) o. s. v., så finder vi det stillet efter verballeddet, men 
foran dette i sætningerne med mon og gid, f. eks. «mon han 
ikke kommer? gid han ikke må komme !» 

For det forste opdager vi nu denne ordstilling i mange 
andre sætninger, især i sådanne, som begynder med små tryk- 
løse ord, som vi foreløbigt kan kalde indledningsord, f. eks. 
^dersom (endskont, at o. s. v.) han ikke kommer i morgen; 
(jeg ved,) hvem der ikke kommer i morgen, hvorfor han ikke 
kommer i morgen > o. s. v. 

295. Dernæst mærker vi let, at det ikke alene er ordet 
ikke, vi træffer på disse to afgorende pladser, men også en 
mængde andre ord eller ordforbindelser. 

Dog synes dette i begyndelsen for mange af disse ords 
(og ordforbindelsers) vedkommende i hoj grad vaklende; så- 
ledes kan man vel sige f. eks. « dersom han snart kommer*, 



^) Samme slags modsætning som imellem sort og alle andre 
farver, ikke den «diametrale» (kontrære) modsætning som mellem sort 
og hoid» 

men også: « dersom han kommer snart*, ligesom i en sætning 
uden dersom. 

296. Men det klarer sig, når man får fat på sætninger 
med verbalforbindelser; her finder vi nemlig følgende forhold: 

tdersom (eller: om, da, fordi, endskont, hvorfor, hvorvidt 
o. s. V.) han snart vil komme — eller: .... han vil komme 
snart*; men uden hine indledningsord: 

«han vil snart komme — eller: han vil komme snart*. 

Heraf fremgår nu to ting: for det forste, at det, det 
kommer an på, er hine ords stilling til et hjælpeverbum (og 
hvis der er flere af disse, til det forste, f. eks. than vil snart 
være kommet tilbage »), — og for det andet, at der foruden 
de to særlige ordstillinger er en fælles ordstilling, hvor 
hine ord tilfojes helt bagude, efter hovedverbet, som et til- 
læg, efter at sætningen i det væsentlige er færdig. Nu er det 
os let forståeligt, at der måtte blive tvetydighed i sætninger 
med enkelt verballed som ovenfor, samt at vi heller ikke i alle 
sætninger med verbalforbindelser kan vente at finde regelen 
gennemført. Således kan man i en sætning som f. eks. «han 
vir være til stede » indsætte ordet personlig (t) efter det 2det, 
3die eller sidste ord, men begynder man sætningen med dersom, 
kan det ikke stå efter det 2det ord, men derimod foran dette. 

Efter således at have lært de to kilder til den tilsyne- 
ladende usikkerhed at kende, så at vi véd, hvor vi skal søge 
vore eksempler, kan vi nu bestemme denne ordstillingsregels 
omfang i to retninger, dels med hensyn til de ord og ord- 
forbindelser, vi træffer på de afgorende pladser enten foran 
eller efter den forste verbalform, og dels med hensyn til, 
hvilke sætninger der falder ind under de to afdelinger. 

297. De karakteristiske ord er, som alt foreløbigt antydet: 
A) bi ord (adverbier), f. eks. (foruden ikke, som ovenfor): 
« dersom (om o. s. v., se § 296) han aldrig har fået de 

penge* , — men uden disse indledningsord: «han har aldrig 
fået de penge »; i stedet for aldrig kan nu i begge slags sæt- 
ninger sættes f. eks. nemlig, ofte, kun, allerede, alligevel, dog, 
da, desuagtet, derimod, nogenlunde, desværre, nu o. s.v ., noget 
sjældnere: dér og hér, samt: både, enten, hverken, for så vidt 

som disse tre ord aldrig i den sidstnævnte slags sætninger 
kan stå lige foran hjælpeverbet, medens det i dem med ind- 
ledningsordene nok kan stå efter dette, når der betegnes en 
noje forbindelse imellem de to hovedverber med samme 
hjælpeverbum, f. eks. < dersom han har både fået de penge og 
drukket dem op» (dog står det vel oftest foran hjælpeverbet); 
efter de forskellige indledningsord bliver forskellige småord 
mulige på hine pladser, f. eks. «endsk6nt (medens, ligesom o. a.) 
han netop (næppe, måske) har fået penge*; ved andre små- 
forandringer kan atter andre anbringes, f. eks. «endskont han 
gerne (atter) vilde have de penge* o. s. v. o. s. v. — fremdeles 
adjektiver i adverbiel brug, f. eks. ^endelig, blot, sjælden, 
sædvanligt, uventet, upåtvivleligt (§ 143), — grædende o. lign. — 
lidt sjældnere boj ede adjektiver, f. eks. « indtil hornene 
glade sov ind* (se § 140, 1 b), ligeledes alle, begge, — også 
ubestemte masseord (§ 230) i lignende stilling, f. eks. «end- 
skont dette noget (kun lidet) undskylder ham* ; «da hans ydre 
meget tiltaler mig*, — endelig nogle af de særlige substantiv- 
biled i § 108, f. eks. «sk6nt jeg alle-vegne (mange gange) har 
søgt efter det* (men ikke alle, f eks. «sk6nt det vejede S pund*). 

B) ordforbindelser (uden verbalformer), der alle kan 
indsættes i stedet for aldrig i de forste to sætninger efter A), 
f. eks. i går, i morgen, alle vegne o. lign. (der også kan op- 
fattes som ét ord) — i hoj grad, til sidst, til den tid, i ons- 
dags, hver for sig, ja meget vidtløftige forbindelser, f. eks. «på 
grund af mange forskellige uforudsete omstændigheder*; — 
som ung, som regel, ligesom i fjor, som gammel ven af fa- 
milien; — <i værsgo!* (egentlig en sætning). 

C) hele sætninger kan ligeledes indsættes for det en- 
kelte ord aldrig i A, f. eks. «medens jeg var borte; hvad jeg 
ikke tror; Gud ske lov; hvem kan vide det? det var jo muligt* 
(de to eller tre sidste vilde man sætte i parentes samt sætte 
måske foran dem i sætninger uden hine indledningsord). — 
Naturligvis kan A, B og G findes forenede, f. eks. « dersom 
han, snedig, som han er, under et eller andet påskud har fået 
pengene* — og (uden dersom ell. lign.): «han har, snedig o. s. v., 
fået pengene.* 

298. Hvorvidt « fælles ordstilling* er mulig, må under- 
søges for hvert ord og hver ordforbindelse for sig, da der er 
stor forskel. De nægtende ord, f. eks. ikke, aldrig, næppe 
(vist også altid), har altid den <særUge» ordstilling, som ovenfor. 
Dernæst er, som man måtte vente, de ord, der antyder en 
forbindelse med det foregående, mer eller mindre utilbojelige 
til at rykke bagud, f. eks. nemlig, da, dog, derimod, desuagtet, 
— dog også andre, f. eks. netop, måske; — ordet nok rykkes 
vist altid bagud i betydningen « tilstrækkeligt*, men aldrig i 
betydningen « sandsynligvis* ; godt = « tilfredsstillende* går altid 
bagud, godt == «gerne, let, sagtens* foran i særlig ordstilling. 
Hvad der aldrig findes i særlig ordstilling, er sådanne ord og 
udtryk, der sammen med verballeddet danner en trykgruppe, 
f. eks. -«stå 'op, -sidde ^oppe, -rejse -/i7 ^Ribe, -stille (uret) \ tilbage, 
-gå ^igenT>, eller blot en meningsgruppe, f. eks. «>stå 'op, 'hvile 
på sine laurbær* o. lign. De bredere udtryk (under B) og 
hele sætninger kan for det meste stå på begge måder, og jo 
flere af den slags tilfojelser der findes, des mere tilbojelig er 
man til at fordele dem, så nogle kommer foran i den særlige 
stilling, andre senere i den fælles; således vil man aldrig sige 
f. eks. «jeg er på gaden faldet*, eller: «når man på gaden er 
faldet*, men nok: «jeg er på gaden faldet over nogle mursten*, 
og: «når man på gaden er faldet over et eller andet.* 

Det eneste tilfælde, hvor sætninger uden hine indlednings- 
ord synes at få samme særlige ordstilling som de andre, er, 
når forstærkende eller svækkende bestemmelser sættes foran 
et enkelt verballed, f. eks. than ligesom smilte ad mig*, «han 
formelig lo ad mig* ; <hun næsten hulkede ordene frem* ; så- 
ledes også f. eks. bare, ikke engang, ikke så meget som, på en 
måde, til en vis grad o. lign. (ligesom altid i f. eks. * fordi han 
formelig lo ad mig*), — dog siger man også efter hovedreglen 
f. eks. «han lo formelig ad mig» o. s. v. (sjældnest: ligesom), 
og ved verbalforbindelser er f. eks. «han har ligefrem let ad 
mig* — langt hj^ppigere end: «han ligefrem har let ad mig*. 

Omvendt kan man synes at have bibestemmelsen efter 
hjælpeverbet i stedet for foran dette i f. eks. tnår man vil 
alsidigt overskue*; « dette, der burde aldeles forsvinde »; — men 

her hører i virkeligheden bibestemmelsen ikke til hele verbal- 
forbindelsen , men særlig til infinitiven, ligesom f. eks. tdet 
værste er dog: ikke at se godt*; — altså kun den anden side 
af det ovenfor anførte, nemlig at visse bestemmelser kan til- 
knyttes foran et verbum uden hensyn til den øvrige sætning. 
Noget andet er det, at man i alle slags sætninger træffer 
f. eks. lige så lidt, snarere o. lign. foran verbet, især et enkelt 
verballed; thi disse ord virker da som et slags « bindeord* i 
forbindelse med det følgende som og end, f. eks. <han lige så 
lidt lo som græd«, — ganske som ovenfor (under A) både 
(-og), enten (-eller), hverken (-eller), fremdeles snart (-snart) 
o. lign. (§ 218 slutn.). 

299. [Gennem disse ordstillingsforhold får vi et stærkt 
indtryk af forskelle inden for partiklerne, — forst af den, der 
allerede er fremdraget i § 218, nemlig imellem dem, der altid 
står i begyndelsen af en sætning for at knytte den til en 
anden sætning og derfor ikke forstyrrer den almindelige rolige 
stilling af hovedleddene: subjekt— verballed (hvilke ord sæd- 
vanlig kaldes «sætningsbindeord»), — og dem, der har deres 
sædvanlige plads et eller andet sted inde i sætningen som 
bibestemmelse til et eller andet ord deri (de såkaldte bi ord). 
Men dernæst har vi inden for disse sidste fået en virkelig 
grammattisk inddeling i tre klasser, alt efter som de altid 
står i særlig ordstilling, f. eks. ikke, — eller tilUge trælfes i 
den fælles ordstilling, f eks. allerede, — eller endelig står helt 
uden for disse forhold, f. eks. op, oppe.] 

300. Inden vi går videre, må vi gore opmærksom på en 
anden ordstillingsforskel mellem de samme to arter sætninger, 
som består i en storre stivhed i dem, som vil have biord 
o. s. v.^) foran den forste verbalform i sætningen. I disse 
sætninger kan man nemhg ikke, som i andre, drage forskellige 
biled (ét ad gangen) frem i sætningens begyndelse med deraf 
følgende omvendt stilling af hovedleddene (§ 54); medens så- 



^) «Biord o. s. v.» kan man i korthed kalde de ovenfor i § 297 
under A, B og G opregnede ord og udtryk, — eller måske < mærke- 
ordene*. 

ledes f. eks. *han sendte mig pengene* — kan forandres til: 
<: pengene sendte han mig» — eller: «mig sendte han pengene*, 
— så kan sådanne forandringer ikke foretages, når et af hine 
bindeord dersom, endskont, når, da, om, medens o. s. v. sættes 
foran sætningen: «han sendte mig pengene.* Kun er det ikke 
sjældent, at et biord o. s. v. drages således fremad, men i så 
fald følger dermed ikke i disse sætninger omvendt ordstilling, 
men subjektet har i dem altid pladsen foran verballeddet; 
f. eks. « indtil endelig forleden dag til alt held, da Jeg mindst 
ventede det, pengene kom»; her er efter bindeordet indtil ind- 
skudt: biord (endelig), et frit tidsled (f. d., § 108), middelbart 
substantivbiled (til a. h.) og en hel sætning (da . . . det), uden 
at det indvirker på de derefter følgende hovedleds ordstilling; 
men tag indtil bort : så vil fremdragningen af hine ord og ud- 
tryk medføre, at kom springer frem foran pengene, — ligeledes 
f. eks. « fordi heldigvis pengene kom; endskont alligevel pengene 
kom; hvis ikke^) ligesom i fjor pengene kom; ligesom jo dog 
virkelig pengene kom.» 

301. Det viser sig altså, at i denne klasse sætninger hine 
biord o. s. v. rykkes frem ikke blot (sædvanlig) foran 
den forste verbalform, men også ofte foran subjektet, 
der altid står foran verballeddet. Dette er den samlede 
regel for denne sætningsarts særlige ordstilling i forhold til 
andre sætninger. (Det ses heraf, at det, som fremstilles om 
denne sag i en afhandling af H. Hoff i «Vor Ungdom* for 
1899 (« Bemærkninger angaaende dansk Sprog*), hverken er helt 
eller halvt.) 

302. Den næste opgave er nu nojere at bestemme denne 
sætningsarts omfang, som vi foreløbigt kan kalde « sætninger 
med fremrykket biord o. s. v.*, noget nojere, end vi gjorde 
i § 294. 

A) Som eksempler på denne art har ovenfor mest været 
anført sådanne sætninger, der begynder med den slags små- 
ord, som kaldes sætningsbindeord. Blandt disse er der dog 



^) I forbindelsen: hvis ikke .... er fremrykningen af ikke meget 
hyppig. 

ét, der er vaklende, og det er det allerhyppigste, nemlig at 
(i talen: d). Sætninger med dette indledningsord kan fremvise 
alle de samme ordstillingsforhold som i almenarten af sæt- 
ninger, f. eks. «(han skrev), at han havde ikke fået pengene* 

— «at pengene havde han ikke faet» — «at hidtil havde han 
ikke fået pengene » — ganske, som om at slet ikke var der; 
dog findes dette ikke lige ofte i alle afsætninger: hyppigst er 
det i sådanne som de anførte, hvor at kan mangle uden at 
savnes; dog vist altid f. eks. «(jeg skal gore mig umage for, jeg 
er bange for), at han ikke skal få pengene*, ligesom i: «(jeg 
skal skrive til hans fader,) for at han ikke skal få pengene* 

— i disse sætninger vil man næppe høre: . . . «skal ikke . . .»^). 

— Ligeså kan bindeordet så have begge ordstillinger efter sig, 
f. eks. «(jeg har skrevet til hans fader,) så han ikke kan få 
pengene* — eller: «så han kan ikke få pengene* («så pengene 
kan han ikke få*, «så derfor kan han ikke få pengene* o. s. v); 
men efter så kan også følge flere af de i §§ 292 og 293 
nævnte særlige sætningsarter, f. eks. «sd hvordan skulde han 
få pengene?* «så giv du ham bare pengene!* o. s. v. Ganske 
det samme kan findes efter skont (sjældnere efter endskont). 

— Efter thi og for findes aldrig den her omhandlede ord- 
stilling, med biord o. s. v. lige foran den forste verbalform, 
men derimod alle de andre, f. eks. «thi (for) han kan ikke få 
penge* o. s. v. som ovenfor ved så (om for og thi mere i § 314). 

B) Dernæst findes biord o. s. v. på fremskudt plads i 
mange sætninger, der indledes af pronomener med hv-, 
f. eks. «(jeg kan sige dig), hvem deir ikke har penge*, — « hvor- 
for han ikke har fået penge*; «(det er et menneske,) hvem 
man ikke bor låne penge*, men også med den anden ord- 
stilling, f. eks* « hvorfor har han ikke fået pengene?* Herpå 
flere eksempler i § 260, hvor disse sætninger foreløbigt er 
omtalte. 

G) På overgangen mellem pronominale sætninger og binde- 
ordssætninger står de, der indledes med ubojeligé ord med hv-, 
nemlig hvor og dets sammensætninger, f. eks. hvorfor, der med 



*) Efter fordi er dette gammeldags (findes ofte hos Grundtvig). 

hensyn til den øvrige sætnings ordstilling i det andet af de 
under B anførte eksempler virker som bindeord ligesom dersom 
o. s. V., i det sidste som biord ligesom derfor^ herfra o. s. v. 

D) Til begge klasser hører endvidere (§§ 265—67) ordet 
som, der altid har fremskudt biord o. s. v., f. eks. «(et men- 
neske,) som man ikke bor låne penge*. Hertil slutter sig dels 
sætninger («umiddelbare bisætninger*), hvor som ikke findes, 
men kan tilfojes (§ 270), f. eks. «(et menneske,) man ikke bor 
o. s. v.», samt de, hvor der føles som erstatning for som 
(§ 271), f. eks. «(et menneske,) der ikke bor have penge. » 

E) Ofte er disse sætningers indledningsord uklart, idet 
man ikke véd, om man skal regne det ord, hvormed en sådan 
sætning mødes med en anden sætning, til den ene eller den 
anden af dem, f. eks. «han kommer hver gang jeg (ikke) ønsker 
det>, — ligeledes med så snart, så tit, så uidt^) og en mængde 
andre forbindelser med så, fremdeles: den dag, den gang o. s. v. 
Ganske vist kan man i reglen bag efter de angivne udtryk 
(med storre eller mindre lethed) tilfoje da eller som^) eller 
når (eller medens); men meningspavsen falder ikke efter hine 
udtryk, men foran dem, og dette må dog være det afgorende 
for sporgsmålet om sætningens begyndelse. 

F) Endelig så vi i § 294 eksempler på fremskudt biord 
o. lign. efter mon og gid, og det samme findes efter måske og 
kanske, f. eks. «mon (gid, måske, kanske) han ikke havde fået 
pengene*. 

Da ifølge §§ 212 og 214 bindeordene og, eller, men. Ja, 
samt (og et par til) forbinder ord, der står i samme forhold 
til andre ord (o: er « sideordnede*), må vi vente, at de sæt- 
ninger, der forbindes ved disse ord, også må stå i samme 
forhold til en fælles sætning, og det viser sig også, at en 
sætning, der begynder med et af disse ord, i reglen har 
samme ordstilling som den, hvormed den på denne måde 
forbindes; dog kan i så fald dennes indledningsord gentages, 



^) Herhen hører: *så sandt Gud hjælpe mig«, vist den eneste bi- 
sætning med ønskeform (altid uden som). 
*) I talen ofte a, smlgn. § 269. 

f. eks. «nu véd jeg, et Per ikke kan læse(,) og (at) Poul ikke 
kan skrive.* 

303. Efter at vi nu således rent empirisk har begrænset 
området for denne sidste særart af sætninger, må vi se, om 
vi kunde finde den fælles idé, der heri har fået udtryk. 
Denne er jo ikke så umiddelbart klar som de, der udtryktes 
i de særarter af sætninger, vi så i § 292; ja den skærer 
endog den ene af disse, nemlig sporgesætningerne, f. eks. «jeg 
spui^te: hvorfor kan jeg ikke få penge ?» og: «jeg spurgte, 
hvorfor jeg ikke kan få penge.* 

På den anden side er det (til trods for den ved forste 
ojekast noget brogede række sætninger, vi nys har set i § 302, 
med dens begrænsninger og overgange) alligevel ved den be- 
tydelige udstrækning af hint fællesmærke (de ejendommelige 
ordstillingsforhold, §§ 297—301) ojensynligt, at vi her står for 
en samlet idé, der har givet sig udtryk gennem en positiv 
«sprogvillie» — kunde man fristes til at kalde den. Hvor 
stærk denne villie er, ses måske allerbedst på et enkelt punkt, 
hvor den går ud over sine sædvanlige grænser, nemlig fra 
biordet ikke over på det ligeledes nægtende talord (eller pro- 
nomen, §§ 230, 276) ingen, der så kan drage med sig andre 
dertil noje knyttede ord, der efter deres øvrige forhold i sæt- 
ningen (som substantivled) ellers aldrig kunde komme til at 
stå på den plads, f. eks. «han har ingen (flere) penge fået», 
— og: «(jeg ved ikke,) hvorfor han ingen (flere) penge har 
fået», eller: «dersom (at, fordi o. s. v.) han ingen o. s. v.» 

Det vil da også vise sig, at medens sætningerne uden 
fremdraget biord o. s. v. i reglen står isolerede, skarpt ad- 
skilte fra de omgivende sætninger af samme art ved tonefald 
og pavse, så er de med fremdraget biord o. s. v. næsten altid 
del af en sætningsforbindelse, hvori der tillige findes en sæt- 
ning af den anden art, og meningsforholdet er da for det 
raieste det, at hine føles som hovedtanken og disse sidste som 
bitanker. Således frembyder sig i det hele naturligt de be- 
kendte navne hovedsætning og bisætning for disse to 
sætningsformer, hovedsætning for den uden fremdraget biord 
(men ellers i det hele smidigere ordstilling) og bisætning for 

H. G. Wiwel : Sproglære. 20 

den med fremdraget biord (men i øvrigt stivere ordstilling^ 
se § 300). 

304. Nu er det imidlertid så, at man godt kan tale i 
lutter «hovedsætninger» og slet ikke er nødt til at udtrykke 
en bitanke i bisætningsformen. Deri ligger, at « bisætningerne » 
atter er en « særlig » sætningsart ligesom de tre i §§ 292 og 293 
nævnte; hovedsætningsf ormen omfatter derimod ikke blot de 
sætninger, vi der kaldte t almenarten », men også (med et par 
vigtige undtagelser, som behandles nærmere i § 306) hine tre 
« særarter ». Derfor kan man have sådanne skæve forbindelser 
som (mærk nægtelsens plads) f. eks. «for det forste fordi han 
ikke vil, og for det andet kan han heller ikke» (i stedet for: 
«for det andet fordi han ikke kan»). 

For at vise, at man kan skrive lige så tydeligt uden »bi- 
sætninger* som med disse, meddeles følgende »danske stil», 
der i øvrigt ingen som helst prætensioner gor i retning af 
enten indholdets værd eller formens skonhed: 



A: uden »bisætninger*: 
England er som bekendt et 
ørige, Rusland derimod beskyl- 
les vel på lange strækninger af 
havet, men intet af disse have 
hører dog til de af den egent- 
lige verdenstrafik benyttede ; 
altså er (således har en beromt 
statsmand udtalt sig) et sam- 
menstød mellem disse to magter 
lige så utænkeligt, som imellem 
en hval og en elefant. Dette 
kan måske have passet tidligere; 
men Ruslands udvidelse i Asien 
er jo i de senere år gået stærkt 
fremad og synes at ville ved- 
blive efter samme målestok, og 
i så fald kan ingen (det er 
klart nok) besvare det sporgs- 



B: med »bisætninger*: 
Da England som bekendt er 
et ørige, medens Rusland, skont 
det på lange strækninger be- 
skylles af havet, dog ikke stø- 
der op til noget af de have, 
hvorover den egentlige verdens- 
trafik bevæger sig, har en be- 
romt statsmand udtalt, at et 
sammenstød mellem disse to 
magter er lige så utænkeligt 
som, om en hval vilde prøve 
på at slås med en elefant; — 
men selv om dette måske kan 
have passet tidligere, er det 
klart, at dersom navnlig Rus- 
lands udvidelse i Asien bliver 
ved at gå fremad efter samme 
målestok som i de senere år, 

mål: « hvordan skal i længden j kan ingen sige, hvordan i læng- 
et sammenstød kunne forebyg- ' den et sammenstød skal kunne 



ges?» Engang kommer det jo 
vel nok under alle omstændig- 
heder; men på grund af føl- 
gernes uberegnelighed opbyder 



undgås, hvis følger, når det en- 
gang kommer, er så uberegne- 
lige, at alle fornuftige stats- 
mænd daglig opbyder alle deres 



alle fornuftige statsmænd daglig , kræfter, for at det forfærdelige 
alle deres kræfter for at forhale kan forhales så længe som mu- 
det forfærdelige så længe som i ligt. 
muligt. 

305. Noget lignende er det, når sprogfølelsen kan finde 
på ligesom at eksperimentere med sine egne skabninger og 
tilfoje i bisætningsform det, som fører os til det næste skridt 
frem i sammenhængen, — så at man lige så godt kunde ombytte 
hovedsætnings- og bisæt ningsformen, f. eks. « denne fæstning 
var næppe erobret, for Napoleon straks drog videre*, — hvilket 
også kan udtrykkes: «da denne fæstning lige var erobret, drog 
Napoleon straks videre* (mærk biordenes plads!). — At de 
særlige udbrudssætninger (§ 293) stundom kan have et biord 
på bisætningspladsen, f. eks. «hvor det barn dog er blevet 
stort!*, synes nærmest at være en tilfældighed, et forsøg under 
kampen for at finde en særlig grammattisk form for disse sæt- 
ninger ; og når man i gentagelse af en andens sporgsmål bruger 
bisætningsformen, f. eks. «Peter: Skal jeg også med? — Jens: 
Om du også skal med?», så er dette sikkert virkelig ment som 
en bisætning, hvis hovedsætning (f. eks. «kan du sporge om 
det?») er udeladt. 

En sådan lille slingren kan ikke svække hovedindtrykket, 

at denne sidste særform af sætninger virkelig er « opfundet* 

for at udtrykke bitanker, og det ligger da nær at kalde den 

anden sætningsform (enten den så af andre grunde hører til 

almenarten eller til en af de andre særlige sætningsarter i 

§§ 292—93) for »hovedsætning*, uagtet den kan bruges både i 

de for tanken underordnede og i de for tanken overordnede 

sætninger. (Kun må så dette <aber» ikke glemmes, fordi det 

gemmes.) 

20* 

306. Men netop fordi underordningen er så følelig i de 
fleste af bisætningerne, stødes man så meget mere ved visse 
sætninger med bisætningsordstilling, der kan stå ganske alene, 
med tavshed på begge sider, uden at der savnes noget. Disse 
sætninger begynder dels med mon, f. eks. «mon kan ikke kom- 
mer?* — dels med gid eller bare eller blot, f. eks. «gid (bare, 
blot) han ikke må komme !» — og det samme findes ofte, 
men ikke altid, hvor sætningen begynder med måske (eller: 
kanske), f. eks. « måske han ikke kommer », men også: « måske 
kommer han ikke^, ligesom: «alligevel kommer han ikke», 
med den omvendte (« pointerede ») ordstilling, der stadig bruges, 
hvor et ord fra sætningens bageste del med fremhævelse 
drages frem i sætningens begyndelse (§ 54). Her står den po- 
sitive grammattiske iagttagelse og den umiddelbare følelse på 
en ganske irriterende måde i indbyrdes modstrid, og dette 
må gore den positive grammattiker betænkelig ved overhovedet 
at anvende navnene »hovedsætning* og «bisætning> på de to 
sætningsarter. På få punkter er man vel derfor så taknemlig 
som her for den historiske oplysning, som siger os, at disse 
undtagelser, historisk set, hører til den kære slags, «som be- 
kræfter regelen*, — skont på forskellig måde. 

A) Så snart man nemlig i lidt ældre litteratur læser: 
<mon han ikke komme i morgen?* og forbinder dette med de 
i ældre poesi så almindelige udtryk som «de riddere mon 
(eller: monne) udride*, så ser man, at mon her er et hjælpe- 
verbum, der forbindes med infinitiv af hovedverbet, ganske 
ligesom i «han kan ikke komme; skal han ikke komme?* 
o. s. V. Vi har altså i virkeligheden her en sætning (af den 
sporgende særart) med hovedsætningsordstilling. Således for- 
stås også: «hvem mon der kommer?* «hvor mon han bliver 
af?» og som bisætning: «jeg gad nok vidst, hvor han mon 
bliver af.» Derimod virker dette ikke mere i: »hvor bliver 
han mon af?» (eller endog: ihvor bliver han af mon?*), hvor 
mon stilles som det i sporgsmål almindelige småord vel. 

B) Anderledes med gid. Dette underlige ord er historisk 
en forkortning af <igi*-ed^ og dette igen af <gi''v-edi>, i skrift- 
sproget <igiv deh (som nu almindeligt udtales: ^gi deh); her 



SÆTNINGSARTER. 309 

er løsningen den modsatte af for: sætningen er oprindelig en 
bisætning, og indledningsordet gid en rest af en fordums 
hovedsætning (sagtens af den særlige ønskeart = «(Gud) gi 
det» eller <Gud gi, at . . .» — i talen også stundom: gid at.) 

G) Ved måske og kanske er forklaringen næsten synlig 
for det blotte oje: må ske og kan ske er en hovedsætning, 
hvis subjekt er den følgende bisætning: « måske (kanske) (, at) 
han ikke kommer* — altså som ved gid. Måske og kanske 
kan dog også behandles som partikler (biord), dels inde i 
sætningen: «han kommer måske^, i bisætning: «da han dog 
måske kommer*, dels i begyndelsen: < måske (kanske) kom- 
mer han»; i begge tilfælde efterligner måske (kanske) det ens- 
betydende småord muligvis i ordstilling. (Om ønskesætninger 
med bare og blot se § 317.) 

Fra et gennemført positivt-grammattisk (uhistorisk) syns- 
punkt kan altså navnene hovedsætning og bisætning ikke fast- 
holdes, undtagen med udtrykkelig undtagelse af disse sæt- 
ninger med mon og gid (og til dels måske og kanske). Men 
dette vil jo ikke sige andet end, at vi har en mellem- eller 
overgangsklasse her som på så mange andre punkter i sproget. 
Man kunde jo kalde den enten <uægte bisætninger« eller «uægte 
hovedsætninger* — eller nojere: « hovedsætninger med bisæt- 
ningsordstilling* . 

307. Alligevel vilde det være rimeligt, om man indvendte: 
«Ja men har vi da ikke netop i dette, som trods ordstillingen 
hindrede os i at regne disse sætninger for bisætninger, et 
bedre kendetegn, end vi havde i den ordstilling?* Ved at slå 
ind på den vej kommer vi til en bestemmelse af forskellen 
mellem hovedsætninger og bisætninger, som man ofte støder 
på, og som lyder således omtrent: «en hovedsætning er en 
sætning, som har eller kunde have^) punktum både for og 
bag*. Og det er egentlig underligt, at, så vidt jeg har lagt 
mærke til, ingen af vore grammattikeré klart og tydeligt har 



^) Dette «kunde have» må naturligvis med; thi i den faktiske 
talesammenhæng er der jo masser af hovedsætninger, der går fuld- 
stændig i ét med andre sætninger. 

lagt dette kendemærke til grund. Thi der er i yirkeligheden 
ikke synderligt at indvende imod det. Derefter vilde nemlig 
for det forste de i § 306 gennemgåede sætninger uden videre 
vrovl være hovedsætninger (thi at der efter en sætning med 
mon sættes sporgsmålstegn og efter en sætning med gid ud- 
råbstegn og ikke punktum, siger jo intet, da »punktum* her 
jo kun er et populært udtryk for en stor pavse). — Alligevel: 
noget er der i vejen også her. For det forste det, at disse 
pavser er noget kildent noget, som det ikke altid er så let 
at blive enige om, navnlig når man går uden for det fore- 
liggende sted og skal overveje, om en sætning måske under 
andre omstændigheder kan have pavse på begge sider (så er 
ordstillingen dog noget mere håndgribeligt); særligt kan dette 
være vanskeligt ved sætninger, der begynder med bindeord, 
f. eks. eller, thi, for. Og for det andet: skal man tage den 
tvivlsomme sætning, ganske som den er, eller har man lov at 
lave om på den? Kan det sidste gå an, så kommer vi let 
ud over de sidstnævnte sætninger ved blot ikke at tage hen- 
syn til bindeordet; men så kan vi rigtignok lige så godt se 
bort fra alle de bindeord og andre karakteristiske sætnings- 
begyndelser, som vi i § 302 optalte ved oversigten over bi- 
sætningsordstillingens udbredelse, — så er sætningen med 
« (dersom) han får pengene » lige så god som sætningen «(thi) 
han får pengene*, og i sætningen «(dersom) han ikke får 
pengene* er der ganske vist, selv om man ser bort fra indled- 
ningsordet, alligevel noget, der støder os og umuliggor stærk 
pavse for og bag, — men det er netop ordstillingen efter 
ovenstående regel, og det var jo den, vi forsøgte at undgå at 
tage hensyn til. — Men fremdeles viser vanskeligheden ved 
dette udgangspunkt sig i sætningsgrupper som f. eks. «dersom 
han ikke får pengene, er han ulykkelig*. Hvis vi nemlig løs- 
river den forste sætning (der jo altså efter det nys fremsatte 
er en bisætning), så vil den sidste sætning nok kunne forstås, 
uden at man savner noget, men den vil blive forstået som et 
sporgsmål. Og vil man sige, at så må man foretage den 
nødvendige ordstillingsforandring, — ja så er det jo klart, at 
så må man i forvejen vide, at det er en hovedsætning, inden 

man anstiller prøven, altså vide det ad anden vej og ikke på 
grundlag af den prøve, som endnu ikke er anstillet. Og vil 
man sige, at det jo ikke gor noget, at det er et sporgsmål, 
thi derfor er det jo ligefuldt en hovedsætning, — så er det 
galt på en anden måde. Thi der er også en god dansk sæt- 
ningsforbindelse, der ser således ud: «er han ulykkelig, kan 
han komme til mig», og her er «er han ulykkelig* en bisæt- 
ning; men kan den samme sætning uden mindste forskel være 
både hovedsætning og bisætning, så kan dette ikke afgores 
ved betragtning af sætningen selv, men må ses af sammen- 
hængen. Og dermed falder «pavse for og bag» som et kende- 
tegn, hvorved man skulde kunne henføre en hvilken som helst 
sætning, der leveres en, til en af disse sætningsarter. Alligevel 
må man indromme, at undtagelserne ikke er flere eller værre, 
end når man vil bestemme grænsen mellem de to arter ved 
hjælp af ordstillingen. 

308. «Men hvorfor*, må man nok udbryde, «er dog i 
hin sidste sætningsgruppe sætningen «er han ulykkelig* da bi- 
sætning? den har jo da ikke hin ordstilling og vilde heller 
ikke få den, hvis man tilfojede ikke eller lignende*. Nej 
ganske vist: den post i regnskabet står endnu tilbage, men 
skal nu tages fat. 

Det ligger jo nemlig ikke så Qernt at tænke: ligesom 
ved de enkelte ord ikke alle deres egenskaber består i noget, 
der kan iagttages på dem selv, men en del af deres egen- 
skaber består i de virkninger, de fremkalder på andre ord, 
således kunde måske det samme være tilfælde ved sætningerne, 
— - altså at visse sætninger havde visse bestemte virkninger 
på en tilhørende sætning. En sådan egenskab vilde være et 
fuldgyldigt artskendemærke for en sætningsart eller rettere for 
to, nemlig både for den art, hvorfra en sådan virkning ud- 
gik, og den art, hvorpå virkningen viste sig. 

Og ser vi nu tilbage på den forste sætningsgruppe (»der- 
som han ikke får pengene, er han ulykkelig*) og ombytter 
sætningerne («han er ulykkelig, dersom ...»), så ser vi, at 
meningen ikke forandres; kun ordstillingen forandres i den 
ene sætning, men ikke i den med dersom. Her har vi altså 

to arter, som for øvrigt ved tilfojelsen af ikke foreløbigt viser 
sig at falde sammen med de to arter, vi ovenfor opstillede 
ud fra ordstillingsreglen og kaldte bisætning og hovedsætning. 
Som det ses af de kyndige, er det den sætningsforbindelse, 
man kalder en «periode», og de to sætninger kaldes så « for- 
sætning » og « eftersætning*, to navne, som er betegnende nok, 
når man blot husker på, hvad der skal underforstås (nemlig 
ordstillingsvirkningen og dens årsag). 

Og tager vi så fat på den anden sætningsgruppe ovenfor 
(«er han ulykkelig, kan han komme til mig>), så ser vi her 
i eftersætningen samme virkning; altså stiller forsætningen 
sig, uanset sin indre bygning, i denne henseende i række 
med forsætningen med dersom. Og dette vinder endnu storre 
indflydelse på vor opfattelse, når vi bliver opmærksomme på, 
at vi i stedet for sætningen med dersom i den forste sæt- 
ningsgruppe kan sætte en sætning af samme form som for- 
sætningen i den sidste gruppe, nemlig: «får han ikke p. . . .». 
Hvad betydningen angår (og det er jo til den, at navnene 
hoved- og bisætning sigter), er de to arter sætning al- 
deles ens. 

309. Vi har altså her fået en ny sætningsart, som med 
rette kan kaldes « bisætninger med verbal begyndelse* eller 
måske « verbalbisætninger*. Ved nojere betragtning af disse 
kan vi ikke undgå at fæste os ved deres (ovenfor berørte) 
noje overensstemmelse med de ligeledes verbalt begyndende 
særlige sporgesætninger («får han ikke pengene?* «er han ikke 
ulykkelig?*). Og det er også den almindelige forklaring af 
disse sætninger, at de egentlig er et svækket sporgsmål, idet 
man sporger: «får han ikke pengene?* og uden at afvente 
svaret straks selv tilfojer: «så er han ulykkelig*. For det 
forste er nu dette sporgende i alt fald aldeles forsvundet af 
bevidstheden, og dernæst bliver man nødt til ved eftersæt- 
ningen at tilfoje det så (= i så fald), som netop skal mangle, 
for at vi skal have den karakteristike eftersætningsform (§ 312). 
Og det var heller ikke umuligt, at denne sætningsforbindelse, 
der faktisk er ældgammel, kunde stamme fra den tid, da sæt- 
ningerne med verbal begyndelse anvendtes ikke blot i spor- 

gende betydning, men også meddelende, f. eks. « stødte de på 
doren både med glavind og spjud» (eller Poul Møllers: «løser 
hans Kvinde sit lange Haar»), — at altså oprindelig i ord- 
sproget « kommer tid, kommer råd» begge sætningerne har 
været følte som fuldstændig ensartede, så at vi i dette ord- 
sprog måske har et individ, der har gennemløbet hele udvik- 
lingen indtil vore dage. — Den åndelige sammensmeltning med 
de andre bisætninger viser sig måske tydeligst i, at vi en en- 
kelt gang^) kan træffe sådan en sætning efter hovedsætningen, 
f. eks. «nu skyder jeg, går du ikke ojebUkkeligt*, — samt deri, 
at vi kan sideordne en af denne slags sætninger med en sætning 
af almindelig bisætningsform, f. eks. « bliver vinteren streng(,) 
og vi ikke får kul fra Amerika, bliver nøden stor imellem 
fattigfolk^ (således især, når begge sætningers indhold står i 
et dybere forhold, f. eks. årsags- og virkningsforhold, til hin- 
anden). 

Sammenligner man nu de to ensbetydende vendinger: 

1) når hare (blot) jeg havde tid, (så) vilde jeg gerne . . . 

2) havde jeg bare (blot) tid, (så) ... 

så føler man det som en sammenblanding af disse to, når 
man ved siden af dem finder den tredie vending: 

3) bare (blot) jeg havde tid, (så) ... 2). 

310. Men er, som vi har set, eftersætningsordstillingen 
nok til at stemple forsætningen som bisætning, så kan vi ikke 
lade være at anerkende endnu en ganske vist meget beskeden 
og lidet omfattende art bisætninger, nemlig dem, vi har i 
forbindelser som f. eks. «kom, skal du se!» «lugt, skal du 
lugte !» — hvor for øvrigt kom og lugt også må siges at virke 
som en sætning med dersom {<^dersom du vil komme, lugte, ...»). 
Her kan vi ikke være i tvivl om forklaring eller navn, fordi 
disse sætningers form er så klar: kom og lugt er uimodsige- 
ligt to befalende sætninger, der er nedsatte til et underordnet 



^) Især hos H. C. Andersen. 

*) Ad lignende vej er for øvrigt endskont opstået, som det ses i 
Chr. IV's brev: «det kan jeg gore så godt som rigens marsk, om han 
end skont sidder på ryggen af alle lenets heste*. 

tillæg (næsten en partikel) til den følgende sætning, og navnet 
bliver derfor «befaleformede bisætninger*. 

311. Nu er det sikkert nok, at man i alle de anførte 
eksempler kan tilfoje partiklen så i eftersætningen; derved 
bliver meningsforholdet uforandret, men det karakteristiske 
ved eftersætningsformen bortfalder; thi ved hjælp af så kan 
sådan en sætning knyttes til en sætning af hvilken som helst 
form, f. eks. «han får ikke pengene, — så er han ulykkelig » 
(således også til alle mulige andre befaleformer, f. eks. «vent 
lidt! så skal du se»)- 

Derfor er det af interesse, at eftersætningsformen kun kan 
findes i sætninger af almenarten (§ 292), men ikke af de 
nævnte særlige arter, f eks. «(får han ikke pengene,) hvem 
vil så hjælpe ham? kan du så ikke hjælpe ham? så hjælp du 
ham! så gid du vilde hjælpe ham! så Gud give, (at) du vilde 
hjælpe ham! hvor det så skulde bedrøve mig!» — her kan så 
ingen steder udelades. (Dette er bekendt nok for befalesæt- 
ningernes vedkommende, men ikke så meget for de andres.) 

312. I ovenstående indskrænkning af eftersætningsformen 
ligger altså en gendrivelse af den tanke, der nok kunde op- 
komme, at vi havde en positiv grænse for begrebet hoved- 
sætning i, om en sætning kan stå som eftersætning, d. v. s. i 
egentlig betydning; thi med så kan de det alle sammen — 
undtagen, som vi så, sporgende sætninger (og de i § 293), der 
slet ikke kan begynde med så. — På den anden side kan 
ganske vist de fleste bisætninger stå som forsætninger, men 
ikke alle, f. eks. ikke de med som (eller der), når dette er 
pronomen, ej heller de « umiddelbare bisætninger* (§ 270). — 
Det vil sige: der kan godt (og bor i grunden) på grundlag af 
disse egenskaber opstilles sætningsarter, men disse falder ikke 
sammen med « hovedsætninger* og »bisætninger* i den gængse 
betydning. 

Og lige så lidt vil man nå målet ved at lægge vægt på 
andre egenheder ved visse hovedsætninger i forbindelse med 
visse bisætninger, navnlig at hovedsætningen ofte mangler et 
nødvendigt led, som bisætningen træder i stedet for, f. eks. 
«(at han er borte), gor intet til sagen; (at han er borte,) véd 

jcg», — hvor bisætningen forste gang er hovedsætningens sub- 
jekt, anden gang dens biled. Et sådant hul i hovedsætningen 
mærkes nemlig ikke i tilfælde som f. eks. «han er ulykkelig, 
dersom han ikke får pengene*. 

Den samme mislighed altså, som der var ved inddelingen 
efter sætningernes indre ordstilling, nemlig at der findes over- 
gangsklasser (dér var det sætninger med mon, gid o. s. v.), der i 
I>ositive egenskaber stemmer med den ene og i åndelig betyd- 
ning med den anden af hine ideer, — lignende misligheder 
fandt vi også ved de andre positive grænsebestemmelser, man 
kan søge. 

313. Ja men hvorfor holder man sig da ikke til selve 
hine abstrakte ideer « hovedsætning* og »bisætning* i betyd- 
ningen <den vigtigere sætning* og «den mindre vigtige sætning*? 
— Ja det har den samme vanskelighed som overalt, nemlig al 
denne vurdering er en smagssag: på somme steder bliver man 
let enige, på andre steder vanskeligt, — når man ikke vil tage 
hensyn til positive mærker. Og tager man disse i betragtning, 
så kan det ingenlunde fastholdes, at i «en forbindelse af en 
såkaldt hovedsætning og såkaldt bisætning altid hin er vigtigere 
for meningen end denne. — Dette har vi allerede berørt i 
§ 305, og her kan tilfojes følgende: de tre sætningsgrupper 

jeg arbejder stærkt; derfor sveder jeg — 

jeg arbejder stærkt, så at jeg sveder ved det — 

jeg sveder, fordi jeg arbejder stærkt — 
er ganske ensbetydende: de to sætninger indeholder årsag og 
virkning; alligevel indeholder det forste udtr\^k to hovedsæt- 
ninger, i den anden er virkningen udtrykt ved en bisæt- 
ning, i den tredie årsagen. 

Vi kan altså i denne henseende ikke ved noget middel 
komme længere med de givne sætningsarter end at sige: den 
og den er sædvanlig den vigtigere i en forbindelse, og den 
og den er sædvanlig den mindre vigtige. Heri er der nu 
fra et positivt stade ikke noget påfaldende; thi der er man 
fortrolig med det brogede i sproget, med den beronite regel, 
der lyder: « ingen regel uden undtagelse*. 

Og denne bog fastholder fremdeles sin grundsætning: at 

gå ud fra positiv iagttagelse af kendsgerningerne og derefter 
undersøge deres forhold til de almindelige ideer for således 
at komme ind på de særligt grammattiske ideer, der ligger 
bag disse kendsgerninger. Og disse bliver dog ved den po- 
sitive artsadskillelse (gennem ordstillingen), som så længe har 
beskæftiget os, til syvende og sidst, trods al slingren hist og 
her, alligevel « hovedsætning » og «bisætning», — og slige be- 
stemt udprægede modsigelser imellem form og ide (eller, som 
nogle vil sige, mellem ydre og indre form), som vi finder så 
karakteristiske eksempler på i sætningerne med mon og gidy 
bliver da de punkter, hvor den historiske sprogvidenskab na- 
turligt rækker den positive hånden for at vise, at det kun er 
en på let forklarlig måde opstået, ja uundgåelig og rimeligvis 
blot midlertidig afvigelse. 

314. Ud fra ordstillingen får vi også lettest klarhed over 
den ejendommelige stilling, bindeordene for og thi^) indtager 
i vort sprog, nemlig, at den sætning, de tilknytter, er en 
hovedsætning, hvori man finder alle hovedsætningens ordstil- 
lingsejendommeligheder, f. eks. «for (thi) han kan det ikke — 
for (thi) det kan han ikke — for (thi) hvor skulde han kunne 
det? — (til nød:) for pas på, at ikke . . .!» (medens det ofte 
ensbetydende fordi har bisætningsordstilling^)). 

Når de to ord i den anledning i alle bøger fra de senere 
år sideordnes med og, ellery men, så er der deri den sand- 
hed, at de alle 5 kan forbinde to hovedsætninger. Men når 
for (thi) i den anledning regnes ind under de »sideordnende* 
bindeord, så er dette overfladisk; thi hint fælles moment er 



*) Ved disse to ord er der den mærkelighed, at de mere måske 
end noget andet ordpar i vort sprog afgjort tilhører det ene skrift- 
sproget, det andet talesproget i egentligst forstand, — ikke i betyd- 
ningen: finere og simplere sprog, — nej: ingen bruger thi und- 
tagen i skrift og efterligning deraf, og alle bruger for i tale og dennes 
efterligning i skrift. Men endda hersker de så udelukkende hver på 
sit område, at man i reglen må læse to gange, når man træffer for (i 
denne betydning) på tryk, og omvendt synes man, at den, der bruger 
thi i tale, < taler som en bog». 

^) Undtagen i gammeldags sprog, f. eks. hos Grundtvig. 

^ed for (thi) noget rent tilfældigt: disse to ord bekymrer sig 
nemlig aldeles ikke om den grammattiske formning af det, 
hvortil de knytter sig^), men knytter sig lige så godt til en 
bisætning som til en hovedsætning, f. eks. (mærk nægtelsens 
plads!): »dersom han nu ikke vil med — for (thi) det kan 
han vist ikke, . . . » ; ligl. : « . . . , hvad jeg for resten ikke ved 
noget om, — for (thi) jeg har ikke undersøgt det». Slige til- 
fælde kan man da virkelig ikke kalde sideordning. Ganske 
vist kan og^ eller j men gore ganske det samme, f. eks. « (der- 
som han ikke vil med) — og (men) det vil han vist ikke — 
og (men) hvorfor skulde han ikke det? — og (men) Gud give, 
han vilde! — men se at få ham til det! — og hvor det skulde 
glæde mig!»; «... hvilket jeg aldrig har vidst noget om — 
eller også har jeg glemt det»; — men dette viser kun, at 
heller ikke disse tre ord altid og fuldt ud er sideordnende*). 
Naturligvis vilde det være lige så overfladisk at slutte, at vi 
her havde under- og overordning, — som om der ingen mu- 
ligheder gaves ud over hine abstraktioner side- elier under- 
ordning. Nej, ved begge disse tager leddene hensyn til hin- 
andens grammattiske formning; hvor dette hensyn ikke tages, 
har vi noget andet, som nærmest kan kaldes en * sidebemærk- 
ning*. Den står nær ved lignende tilfojelser med skont og i 
nogle tilfælde med så (nemlig efter sætninger med prono- 
mener, men ikke efter sætninger med partikler som dersom) 
smlign. § 302 A, — dernæst ved bemærkninger, tilknyttede med 
hin mellemting mellem bindeord og biord, som omtaltes i 
§ 218, f. eks. nemlig y altså, dog, især o. s. v., hvad enten så 
disse står i begyndelsen af sætningen (med ligefrem eller om- 
vendt ordstilling efter) eller inde i den, — og endelig har vi 
ikke langt derfra til de sidebemærkninger, der uden nogen særlig 
tilknytning (medmindre man vil regne et tilbagepegende prono- 
men eller sligt med) kan stikkes ind hvor som helst i enhver 



^) Til et enkelt ord: « ensom; thi de brustne blik ingen kærlig 
hånd har lukket >. 

*) Omvendt kan endsige ofte tilknytte en sætning med at, altså en 
bisætning, uden hensyn til det foregåendes grammattiske form. 

slags sætning, med en pavse for og bag og tillige sædvanlig 
i hele sin tonhojde afsondret fra omgivelserne (det samme 
gælder for øvrigt også ofte om alle de ovenfor anførte tilfælde), 

— hvilket i skrift sædvanlig betegnes ved tegnet parentes ( ). 

I den her givne bestemmelse ligger formentlig samlet 
alle de 6 isolerede momenter, der findes optalte om for- 
skellen imellem for (thi) og fordi i Mikkelsens håndbog s. 242 ; 

— en af disse bestemmelser slår for øvrigt ikke til, nemlig at 
en sætning med for eller thi ikke skulde kunne sættes foran 
den sætning, som den begrunder: man kan godt sige: «og 
(thi loven bor lydes) det er forbudt i Chr. Vs danske lov», — 
og på den anden side sættes sætninger med fordi ikke ret 
ofte foran hovedsætningen, men i stedet for f. eks. <ifordi jeg 
ikke har råd, bliver jeg hjemme*, siges heller: «rfa . . .». 
(Her bortses fra det bekendte «thi kendes for ret», der i nu- 
tidens sprog er endnu mere enestående end det i § 218 A be- 
rørte «o^ tegner jeg ærbødigst . . . » ; om det er på grund af 
dette ene udtryk, at Såby uden videre forklaring kalder thi 
for «biord», véd jeg ikke. Men strengt taget kan det siges, 
at betydningen af thi egentlig alle vegne er »derfor (af den 
grund)*, pegende tilbage eller fremad, ligesom det beslægtede 
pronomen den (§ 244).) 

315. For øvrigt har vi i sproget paralleler til forskellen 
mellem thi (eller for) og fordi. — Der er forst parret men og 
medens. Imellem sætninger som (mærk nægtelsens plads!) 

«men jeg holder derimod ikke af rødvin* (hovedsætn.) 
og: »medens jeg derimod ikke holder af rødvin* (bisætn.) 
er der samme forskel som imellem: 

«thi (eller: for) jeg har ikke råd* 
og: «fordi jeg ikke har råd*. 
Dernæst er der to forbindelser med så: 
<(jeg er fattig), så jeg kan ikke være med* 
«(jeg er så fattig), så jeg ikke kan være med* ; 
her kan i sidste tilfælde lige så godt bruges så at eller blot 
at, i forste tilfælde ikke (undtagen i jævnere sprog, hvor man 
vel nok kan foje et at til — udtalt: a— , ligesom man ofte 
siger: fordi a, indtil a o. s. v.). I det sidste tilfælde ser vi 

altså en begyndende sondring af indledningsordet i to forskel- 
lige (så og så at), hvortil der endnu ingen spor er ved skonty 
der ellers på samme måde kan tilknytte enten en hovedsæt- 
ning («sk6nt jeg har ikke råd» og «sk6nt jeg ikke har råd»). 
Det er da interessant for den positive sprogforskning at få 
den meddelelse fra sproghistorien, at thi (for) og fordi er 
spaltningsformer af ét og samme udtryk: for thi (eller fordi) 
at^) = <af den grund at», ligesom også men og medens op- 
rindeligt er ét*), — fremdeles, at ordstillingsforskellen mellem 
de to sætningsarter, og dermed hele den positiv-grammattiske 
udsondring af en fast række bisætninger, ikke er oprindelig i 
vort sprog, men har udviklet sig ganske langsomt i løbet af 
flere århundreder, indtil den i det sidste århundrede væsentlig 
er trængt igennem, så at i litteraturen undtagelserne næsten 
kun findes hos en i flere henseender gammeldags stilist som 
Grundtvig — og i almindeligt talesprog er forsvundne (at af- 
sætninger vakler, er angivet § 302 A). 

For vore ældste grammattikere forelå der altså ikke den 
grund, som for os, til at skille for og thi fra fordi og men 
fra medens. 

Efterhånden som nu udsondringen af en bestemt sæt- 
ningsform til betegnelse for underordnede tanker (med for- 
skellige bi ord og andre b i bestemmelser mere fremskudte i 
disse bisætninger end i hovedsætninger) er skredet frem, 
har man altså følt trang til at kunne betegne årsag, modsæt- 
ning og virkning (eller: følgeslutning) på to forskellige måder, 
dels mere eftertrykkeligt i hovedsætningsform og dels mere 
neddæmpet som bisætning; i de to tilfælde har også indled- 
ningsordene delt sig i to; ved så, ligesom ved skont, er dette 
ikke sket. 

316. Vi får da fra dette udgangspunkt følgende oversigt 
over sætningsarter, sammenlignede med deres sædvanlige 
rolle i sammenhængen: 



^) Lige som vist også så at er ældre end det blotte så. 
*) Ved Arresø siges endnu: «vent lidt, men je får tændt min 
pibe I* 

Hovedsætninger : 
A) almenarten — B) særarterne, nemlig: 

1) særlige sporgesætninger 

2) særlige befalesætninger 

3) særlige ønskesætninger 

4) særlige udbrudssætninger 

5) med bisætningsordstilling. 

Bisætninger : 

A) antydede ved sætningens egen ordstilling: 

1) middelbare (indledede med pronomener eller par- 
tikler) 

2) umiddelbare (hvor som eller at kan tilfojes). 

B) antydede ved eftersætningens ordstilling: 

a) sporgeagtige 



b) befaleformede 



verbale. 



317. (Overgange mellem bisætning og hovedsæt- 
ning.) I stemningsudbrud, der jo gerne ynder korthed, sparer 
vi os ofte hovedsætningen som selvfølgelig, f. eks. «af det dog 
skulde gå så galt (, gor mig ondt — ell. lign.); — hvis nogen 
havde vidst det (, så skulde vi have hørt); — (skal jeg med?) 
om du skal (, kan du sporge om det?); — om det kunde 
ske», eller: <når det dog bare kunde ske (, vilde det glæde 
mig meget)! — hvem der dog kunde være med (, kunde være 
glad)!» Og da jo det gemte let bliver det glemte, bliver bi- 
sætningen alene bærer af stemningen, uden at nogen hoved- 
sætning savnes. Navnlig sker dette ofte efter de i § 309 slutn. 
omtalte sætninger med bare eller blot, der da føles som ganske 
ensbetydende med gid. (Ved bare og blot beholdes så bisæt- 
nings-ordstillingen, smlign. § 306 B.) 

En anden nedbrydelse af skellet imellem hine to sæt- 
ningsarter har vi, når en sætning, der egentlig skulde side- 
ordnes med en bisætning, tilknyttes i hovedsætningsform ; især 
er dette hyppigt efter fordi, f. eks. «jeg må blive hjemme, 
fordi jeg ikke har tid, — og jeg har heller ikke råd» (= og 
fordi jeg ikke har råd). (Det ses let, at dette er noget andet 
end de i § 314 omtalte « sidebemærkninger*.) 

Almindeligt i daglig tale, men sjældent i skrift er det, at 
der til en bisætning kn3rttes en fortsættelse, som ikke passer 
til indledningsordet, f. eks. « stenalderen, som afløstes af bronce- 
alderen og denne igen af jernalderen* ; «en bådshage, hvori 
dyret tog fat og trak ham med sig». 

318. Blandt vore ældre grammattikere er der to, der 
liar lagt ordstillingsmomentet til grund, nemlig J. F. Kinch, 
der siger: « Bisætninger kjendes paa, at visse Biord staa foran 
Verbet«, — og Lefolii, som § 33, 1 udtaler: «Kun den Sæt- 
ning er afhængig, som ved sin særegne Form (Ordenes Stil- 
ling) giver til Kende, at dens Indhold udsiges for en anden 
Sætnings Skyld*, hvilket udføres i § 33, 2. De andres ab- 
strakte bestemmelser (navnlig af bisætning) rammes mere eller 
mindre af de i det foregående fremsatte indvendinger. Når 
således Dahl siger (s. 2—3) om bisætninger, at de «kun ved 
at knyttes til andre, sprogligt overordnede, Sætninger eller til 
enkelte Ord i disse, blive i Stand til at udtale et bestemt 
Indhold* og som eksempler anfører: «at han er kommet* og 
«da Solen kastede sine Straaler'>, — og ligeledes, når Matzen 
(s. 74 midt) siger, at en bisætning som «når Solen rinder op* 
ikke kan forstås, når den står alene, — så vil disse på- 
påstande modsiges af alle naturlige mennesker: de eneste ord 
i de anførte sætninger, der ikke fuldt tilfredsstiller en, er 
at, da og når, fordi de som bindeord vækker forestillinger 
om en anden sætning, som mangler, — men ganske det samme 
er der jo ved bindeord som og, eller, men, thi o. s. v. samt 
ved altså, nemlig o. s. v., uden at sætningen derved bliver bi- 
sætning, heller ikke efter hine forfatteres mening; — langt 
snarere kan man i forbindelser som f. eks. «at kongen faldt, 
var det værste* sige, at den sidste sætning (hovedsætningen) 
er uforståelig uden den forste (bisætningen). Fremdeles, når 
Mikkelsen (s. 335 — 36) forklarer en bisætning som «en Sæt- 
ning, der fojes til en anden Sætning for at bestemme den i 
sin Helhed eller en Del af den eller for at udfylde den*, så 
k^n dette, som viist i det lange eksempel i § 304, lige så godt 
siges om mangen en hovedsætning i forskellige forbindelser. 
Og når det hos Schneekloth hedder (4de udg. 1890 s. 63), at 

H. G. Wiwel : Sproglære. 21 

en sætning er selvstændig (senere forklares en hovedsætning 
som en selvstændig sætning, hvortil der er knyttet en bi- 
sætning), når «den i Sætningen udtrykte Tanke fremsættes 
som gældende i og for sig, uafhængig af Meningen i de Sæt- 
ninger, som ellers staa foran eller bag efter den», — hvorledes 
passer det så på den sidste sætning i følgende forbindelse: 
«(jeg havde dengang ikke fået pengene:) derfor kunde jeg 
heller ikke rejse med», — er da ikke virkning afhængig af 
årsag lige så godt, når meningen udtrykkes således, som når 
det omformes til: «(jeg havde dengang ikke fået pengene,) 
hvorfor jeg ikke kunde rejse med»? «Ja», svares der vel,. 
«der menes nok det samme, men det fremsættes ikke på 
samme måde» — ja rigtigt, men hvori består forskellen und- 
tagen i ordstillingen, og hvorledes vilde man, da meningen er 
ens, falde på at finde nogen som helst forskel imellem de to 
sætninger (at den ene har derfor, den anden hvorfor, er i og 
for sig jo kun en gloseforskel, som imellem dog og alligevel, 
inden og forend)^ når ikke ordstillingsforskellen var? — Fra de 
abstrakte udgangspunkter kan man nok finde eksempler, der 
passer; men man tager sig ikke i agt for de mange andre, der 
også passer: man beviser for meget og derfor ikke det, man vil. 
319. Som vi har set, vilde det jo i praksis være umuligt 
på grundlag af slige forklaringer at erkende just de sætninger 
for bisætninger, som på den anden side hine forfattere er 
enige om at henregne dertil. Hvordan er man da kommet 
ind på at regne just disse sætninger dertil? Uden tvivl stam- 
mer også dette fra den latinske grammatik, hvor de tilsvarende 
sætninger^) virkelig har et fælles mærke, nemlig det, at de i 
«indirekte tale> (o: hvor der skal betegnes, at de hører med 
til en ytring eller tanke af en anden end bogens forfatter) al- 
tid får verballeddet udtrykt i den række former, som kaldes 
« konjunktiv* (ganske vist gælder det samme om nogle enkelte 
af de sætninger, vi regner — og må regne — for hovedsæt- 
ninger). — I virkeligheden går det også på den aldeles uviden- 
skabelige måde, at man lærer, at de sætninger, der begynder 



^) Undtagen visse af dem, der svarer til vore afsætninger. 

sådan og sådan, er bisætninger, uden at der angives noget 
fælles positivt artsmærke, — og hine forklaringer er så blot 
til pryd — eller til at glæde sig over, når de passer, og 
ignorere, når de ikke passer. Disse inddelinger, som altså 
spiller en meget stor rolle, må vi betragte noget nærmere. 
Der er to forskellige. 

320. Den ene er efter indledningsordene, — et i for sig 
meget naturligt udgangspunkt, som frembød sig af sig selv i 
§ 302, hvor det gjaldt om at bestemme bisætningsordstil- 
lingens udstrækning i sproget. Sædvanlig tager den sig så- 
ledes ud: 1) relative (eller: henvisende, — eller: tilbagevisende, 
— eller: henførende, se § 260) bisætninger, 2) sporgebisæt- 
ninger og 3) bindeords-bisætninger. Hertil er nu at bemærke, 
at, som påvist ved pronomenerne (§ 262), er det på dansk umu- 
ligt at finde nogen naturlig grænse mellem « relative » og spor- 
gende ord, hvorfor man hellere må slå disse to slags sæt- 
ninger sammen i én art ved navn ^pronominale bisætninger^, 
hvoraf der så på mange (men ikke alle) steder kan udsondres: 
tydeligt sporgende, tydeligt frem- ^) og tilbagevisende — og måske 
flere underarter. Dernæst er der imellem de pronominale 
bisætninger og bindeords-bisætningerne flere overgange: dels er 
ordet som (som vi så i § 269) vel egentlig altid bindeord, 
men ofte tillige pronomen, og dels opfører de pronominale 
ubojelige småpartikler {hvor og dets sammensætninger), når 
de begynder en bisætning, sig m. h. t. den øvrige sætnings 
ordstilling (»simpleste sætningsform* f eks. «du véd, hvordan 
jeg har det») som bindeord, ligesom jo også fra betydningens 
side det pegende ved pronomenerne virker forbindende; især 
er dette fremtrædende ved hvornår, der tilmed ofte (og i 
skriftsproget næsten altid) bortkaster stavelsen hvor- og altså 
kun beholder når tilbage, — og det er dog for pedantisk i: 
«(jeg véd), når du kommer« og «(jeg rejser,) når du kommer» 
at regne når til to forskellige ordklasser (pronominalt biord — 
og bindeord), fordi vi det forste sted kan have hvornår og 
det andet sted ikke. 



*) F. eks. thvem der gor så, han g6r ret». 

21 



gor intet til sagen« 

321. Den anden inddelingsgrund, man træffer, er bisæt- 
ningens forskellige forhold til hovedsætningen, hvorved man 
får de 3 arter: 1) navneordsagtige (substantiviske) bisætninger, 
2) tillægsagtige (adjektiviske) bisætninger og 3) biordsaglige (ad- 
verbielle) bisætninger. — Og det er også ganske rigtigt, at i 
sætningsforbindelser som : 

«at han er borte, 

«hvor han er henne, 
træder en af de to forste sætninger i stedet for et af de sæt- 
ningsled, der plejer at udfyldes af et substantiv; i nogle til- 
fælde, som f. eks. her, kan man endogså finde et substantiv i 
sproget, der helt kan erstatte sætningen («hans fraværelse»; 
<^hans opholdssted*); ligeledes i «jeg taler med, hvem jeg vib 
står den sidste sætning som middelbart substantivbiled lige- 
som i «jeg taler med min nabo»; i «jeg sagde, at nu rejste 
jeg» og «jeg spurgte, hvad (eller: om) han vilde ...» har vi 
en sætning som umiddelbart substantivbiled ligesom i «jeg 
sagde min mening», — og således står i det hele de fleste at- 
sætninger (den hyppigste slags bindeords-bisætninger^)), mange 
sætninger med om og vel nok flertallet af de pronominale bi- 
sætninger (undtagen de med som og der). — Ligeledes er det 
rigtigt, at «jeg købte en hest, som var grå» betyder det samme 
som: «jeg købte en grå hest», så at den pronominale bisæt- 
ning her træder i stedet for adjektivet grå, — og dette gælder 
i det hele om bisætninger med pronomenerne som og der 
samt undertiden med hv-ordene. — Og endelig har vi i: «han 
gjorde det, skont han kun nødig vilde » en bindeords-bisæt- 
ning, der kun er en omskrivning af biordene «kun nødigt«, 
og det samme gælder om de fleste bindeords-bisætninger samt 
om en del pronominale, f. eks. «(du skal med,) hvor meget du 
så kribler og krabler*, der er = « trods al din kriblen og 
krablen», og slige middelbare substantivbiled står jo på flere 



^) Derfor har man kaldt af-sætning for « navneledsbindeordsbisæt- 
ning», hvilket navn trods sin berygtede længde alligevel ikke er til- 
strækkelig betegnende, da det jo også passer på sporgende sætninger 
med om. 

måder (især i ordstilling) nær ved de partikler, som man 
kalder biord. Således kan også sætninger med for at, så at, 
efter at, uden at regnes til adverbialsætninger, til adskillelse 
fra sådanne, hvor pavsen (og kommaet) falder lige foran at, 
f. eks. «jeg er bange for, at . . .; jeg længes efter, at . . .», 
der jo endnu står på overgangen fra substantivbisætninger 
(smlgn. «jeg er bange for døden; jeg længes efter foråret»). 
Dog kan også andre bindeordsbisætninger end de med at og om 
stå substantivisk, f. eks. « kogekar til, når man holdt hvih, — 
navnlig efter er f. eks. «den anden mulighed er, hvis det bliver 
regnvejr ». 

At det imidlertid ikke er nok til at gore en sætning til 
bisætning, at den står i forhold til en anden sætning på 
en af de nævnte måder, ses af, at hovedsætninger ofte kan 
siges at stå i ganske de samme betydninger: 1) som substan- 
tiver, f. eks. «jeg sagde: nu går jeg» (= at nu gik jeg, — lige- 
som: jeg sagde min mening); «jeg spurgte: hvad vil du?» 
(= hvad han vilde); — 2) som adjektiver, f. eks. «jeg købte 
en hest, og den var grå» (= som var grå, — ligesom: jeg 
købte en grå hest)^) — 3) adverbielt o: som middelbart biled 
f. eks. <(han gor sig vel umage, men han kan dog ikke« 
(= skont han gor sig umage, kan han dog ikke, — ligesom: 
trods al sin umage kan han dog ikke). 

322. Helt ugram mattisk er den bekendte yderligere ind- 
deling af bindeords-bisætninger i: tids-, årsags-, indrommelses-, 
betingelses- og sammenlignings- samt hensigts- og følge-bisæt- 
ninger^) — med tilsvarende inddeling af bindeordene selv 
(§ 221). Det, som fra gammel tid har givet denne inddeling 
stærk kurs næsten fremfor alle den slags betydningsinddelinger 
inden for andre ordklasser, er naturligvis de deri optrædende 
begrebers store betydning i livet og virkeligheden. Man har 



^) Ja sætninger med hvad og hvilket visende hen på en hel sæt- 
ning (f. eks. «han var allerede død, hvilket (hvad) jeg er meget ked 
at») kan godt omskrives med en hovedsætning (f. eks. «han var allerede 
død, og det er jeg meget ked af>), men ikke med noget adjektiv, end- 
skdnt de alle vegne regnes med under « adjektivsætninger >. 

^) Mikkelsen har 3 slags til. 

f. eks. i dem en ypperlig populær «topik» for ungdommen til 
at finde « momenter » til en afhandling. Og når de her be- 
tegnes som «ugrammattiske», så er meningen kun den, at de 
således betegnede sætninger aldeles ingen grammattiske egen- 
skaber har, hvorved de skiller sig fra hverandre, ikke engang 
sådanne, som vi fandt ved de to foregående inddelinger (nem- 
lig ved den forste i indledningsordenes grammattiske beskaffen- 
hed — og ved den anden i det forskellige forhold til hoved- 
sætningen). Derimod er det ingenlunde meningen, at disse 
begreber bor forsvinde fra modersmålsundervisningen, men 
netop lige modsat. Utvivlsomt bor ganske vist hin «forstands- 
øvelse», som i sin tid var et eget fag i folkeskolen, være for- 
delt på alle undervisningsfag; men forståelsen af slige hojst 
vigtige ideer bor dog navnlig fremmes sammen med studiet 
af modersmålet, således at man bestandig bor have dem i 
baghånden og lejlighedsvis belyse dem for hvert alderstrin 
efter dets evne og behov. — Men det har i denne henseende 
netop virket uheldigt, at disse begreber er blevet ensidigt 
knyttede til en bestemt grammattisk udtryksform, — bisæt- 
ningen. Thi hine begreber udtrykkes jo i sproget for det 
forste ingenlunde alene ved bindeordsbisætninger, men også 
ved pronominale bisætninger, for det andet ikke ved bisæt- 
ninger alene, men også ved hovedsætninger, for det tredie ikke 
blot ved sætninger, men også ved andre ordgrupper, ja tit 
ved enkelte ord. Tiden udtrykkes lige godt ved: « (således 
gik det til) i året 1807» og ved: «(således gik det til) og det 
var i året 1807» (eller: «hvilket var. . . ») og ved: «(således 
gik det til), da man skrev år 1807, — årsag ved: «(jeg har 
afskediget to drenge) for uærlighed* eller: «som ikke var ær- 
lige* eller: «de var nemlig ikke ærlige* eller: «fordi de ikke 
var ærlige*, — «indr6mmelse» (modsætning) ved: «trods 
(eller: uagtet) alle hans benægtelser* eller: «vel nægtede han, 
(men alligevel . . .)» eller: «sk6nt (eller: uagtet) han nægtede 
alt*, — »betingelse* (tænkt forudsætning) ved: «i sygdoms- 
tilfælde* eller « dersom man bliver syg* (eller: «i tilfælde af, 
at . . . *) o. s. V. (adskillige eksempler herpå kan findes i det 
lange eksempel i § 304 i affattelsen med lutter hovedsæt- 

ninger); — men alligevel fremdrages i den almindelige skole- 
praksis aldeles overvejende kun det sidste af de under hvert 
begreb anførte tilfælde, — fordi det der udtrykkes ved en bi- 
sætning. Men en sætning beror på tilstedeværelsen af et ver- 
bum, og bisætning beror på visse ordstillingsregler, — og sligt 
har aldeles intet at gore med hine almenmenneskelige begreber. 
Og når barnet og den unge i årevis har været vant til i det 
uendelige at gentage disse begrebsord, men næsten kun ved bi- 
sætninger, og når dernæst alle mulige bindeord og tilhørende 
sætninger skal presses ind i en eller anden af de givne rubrik- 
ker, og dette helst skal gå hurtigere og hurtigere, så fører 
dette for en stor del snarere til sløvelse end til klarelse, — 
selv hvor det ikke, som i adskillige tilfælde, synker ned til 
blotte « træffeøvelser* (som man betegnende har kaldt det) i 
visse mekaniske ramser. Følgen er den, at man ikke vil have 
svært ved at finde en præliminarist med ug i dansk gram- 
matik og analyse, som nok kan kende en ifølge* i «(han 
havde slået sin hånd), så at den blødte » (thi en sætning med 
så at har han lært at kalde en « følgesætning »), men ikke i: 
«hånden blødte, (fordi han havde slået den)» eller: «(han 
havde slået sin hånd,) derfor blødte den», — ja har vanske- 
ligere ved at begribe dette end et af de (desværre her til 
lands så sjældne) mennesker, der aldrig har lært grammatik. 
Få steder fremtræder måske det tankeforkludrende i sammen- 
blandingen mellem abstrakt filosofi og positiv grammatik så 
tydeligt som her. Nej, hine begreber bor forsvinde som fast 
inventarium på dette bestemte sted, men derimod påvises, 
efter tid og lejlighed, ligeligt under alle deres sproglige ud- 
tryksformer, og dertil bor knyttes øvelse i at omsætte fra den 
ene slags udtryk til den anden, som i eksemplerne ovenfor. 
Og man vilde da ikke indskrænke sig til at arbejde med hine 
begreber som adskilte, men også gå ind på det dybere for- 
hold imellem dem, f. eks. mellem årsag og hensigt (bom har 
et for-de-a, der træder i stedet både for fordi og for at), be- 
tingelse og forudsætning, hensigt og virkning (følge), mellem 
den praktiske modsætning (hindring), der udtrykkes ved 
endskont, skont o. s. v., og den teoretiske, der betegnes ved 

medens, mellem årsag og hindring (i «du kan godt gore det, 
fordi jeg er til stede* er fordi = endskoni eller selv om, lige- 
som i * derfor kan du godt gore det» derfor er = desuagtet; 
smlgn. «jeg kan ikke gå for gigt>; <!for mig gerne*), — ej 
heller vilde man fra denne granskning udelukke ord af andre 
grammattiske ordklasser, som adverbier og præpositioner. Dette 
kunde naturligvis ikke være et enkelt bestemt skoleårs pen- 
sum, men måtte begynde med det allergroveste på det laveste 
alderstrin og efter ganske langsomme og lejlighedsvise frem- 
skridt nå op til philosophicum på universitetet. Sligt vilde 
utvivlsomt give betydeligt mere åndeligt udbytte end den nu- 
værende manér, — selv om det foreløbigt ikke vilde give slet 
så mange u^er til eksamen. 

Til udgangspunkt for forståelsen af slige begreber er disse 
og andre partikler virkelig gode; således lyder måske den for 
bom naturligste forklaring på begrebet årsag således: « årsag 
— det er, når man sporger: hvorfor? og svarer: fordi». Men 
skal det blive en forstå ndsøvelse, så må man ikke tro al vis- 
dom udtomt i just hint hævdvundne syvtal af forholdsideer 
eller just hine bekendte navne. Der er f. eks. ikke få binde- 
ordsbisætninger, der ikke falder ind under nogen af dem. 
Således er det ganske fristende (som det gores hos Mikkel- 
sen s. 401) at samle en del tilfælde (med idet, således at, 
ved at, uden at) under benævnelsen «måde»; dog er delte 
begreb noget svagt begrænset^), hvilket viser sig i, at alle de 
nævnte udtryk også bruges i andre betydninger. — Det kom- 
mer jo heller ikke an på at give et navn, ja ikke en gang 
om at «sige noget om noget», men at tænke og tale klart og 
ellers tie stille, — altså ikke komme ind på den slags hår- 



^) Enduu svagere begrænset er det i samme bog s. 402 opstillede 
artsbegreb «foran ledning* (ved at), hvor det ene af de to anførte 
eksempler går over i årsag, det andet i måde. — For øvrigt fore- 
kommer det mig rimeligt, da endskont og skont for længe siden har 
ophørt som i Holbergs dage og noget senere at kunne betyde det 
samme som selv om, om end o. lign. (§ 309 ^), at disse sidste da skilles 
fra hine, så at forbindelserne med om knyttes til det blotte om samt 
dersom o. fl. Dog det er måske en smagssag. 

trukne sammenblandinger af flere forskellige synspunkter som 
hos Matzen s. 95—99 om måde og grad, — hvilket der dog 
her ingen grund er til at optrævle, da det hverken har haft 
eller vil få nogen indflydelse. 

323. Endnu er der to i vore sproglærer forekommende 
udtryk, vi må behandle, nemlig « eftersætning* og « særsætning >. 

I forbindelser som «skdnt han nødig vilde, gjorde han 
det dog», kaldes sædvanlig den foregående bisætning for for- 
sætning, den efterfølgende hovedsætning eftersætning. Når 
den sidstnævnte studeres grammattisk, falder straks dens ord- 
stilling i ojnene, og hvor navnet eftersætning bruges om en- 
hver hovedsætning, der med denne « omvendte* ordstilling 
knytter sig til en foregående bisætning, betegner det virkelig 
noget grammattisk (og således bruges navnet også hos Mikkel- 
sen). Imidlertid indskrænkes navnet sædvanlig til de tilfælde, 
hvor den forangående sætning er en adverbiel sætning (med 
bindeord eller undertiden med 7ii;-ord, eller de i § 309 omtalte 
bisætninger med verbal begyndelse). Det, der har foresvævet 
ved denne ganske ugrammattiske indskrænkning, har vel været 
det, man populært kalder en « forudsætning* og dens « kon- 
sekvens*; men dette begreb er dog, når det skal være nogen- 
lunde klart, atter for snævert, idet det ikke godt kan an- 
vendes på tilfælde som: « længe for Europa træder ind i 
historiens lys, var Kina et organiseret kultursamfund*. Slig 
uklarhed trives ypperligt ved den slags ting, som overføres fra 
den ældre (latinske) grammatik. 

324. « Særsætning* (hos Mikkelsen § 205 « selvstændig Sæt- 
ning*) bestemmes almindeligt som en sætning af hovedsæt- 
ningsform uden tilknyttet bisætning (Mikkelsen og flere siger 
forst «en sætning, der udsiges for sig alene*; men det viser 
sig, at meningen er den her angivne). Atter dette er et 
ugrammattisk begreb. Der gives en hovedsætningsform og en 
bisætningsform ; men hovedsætningen lider ikke nogen for- 
andring ved, at en bisætning knyttes dertil, undtagen det, at 
ordstillingen forandres, når bisætningen står foran hovedsæt- 
ningen (uden at være dens subjekt). Hvis man altså ønsker 
så mange navne på grammattiske kendsgerninger som muligt, 

kunde man bruge « særsætning » og « eftersætning* om hoved- 
sætninger, efter som de i ordstilling påvirkedes af deres bi- 
sætning eller ikke; men det forste navn bruges aldrig, det 
sidste temmelig sjældent i disse betydninger; det vil heller 
ikke være let at få en sådan brug gennemført, og — de be- 
høves ikke. — Eller man kunde indskrænke navnet « særsæt- 
ning » til sådanne sætninger, som ikke på nogen måde peger 
ud over sig selv. Men det vilde atter give noget andet end 
det nu almindelige. På den ene side ledsages nemlig i mange 
tilfælde en hovedsætning af en bisætning, uden at dette i 
mindste måde afpræger sig i hovedsætningen (er det nødven- 
digt at anføre eksempler herpå?), og på den anden side kan 
en hovedsætning på mange måder vise ud over sig selv uden 
at være ledsaget af nogen bisætning. Ikke blot indtræder, 
som vist i § 321 slutn., ofte en hovedsætning som nødvendigt 
sætningsled i en anden hovedsætning, men ethvert pronomi- 
nalt ord peger jo udad, f. eks. »derfor (derpå) rejste han igen», 
— ja mangel på afslutningstone (nedgangstone) er også noget, 
der ofte tilkendegiver en tilslutning til det følgende. — Dette 
er ganske vist af interesse og kunde fortjene både undersøgelse 
og navn; — men i den sædvanlige betydning gor navnet « sær- 
sætning » vel ingen skade, men heller ingen gavn: en hoved- 
sætning uden bisætning behøver ikke mere særligt navn end 
f. eks. et substantiv uden adjektiv. 



KAPITEL IX. 
Slutning. 

I. 

325. Denne bogs hovedopgave var, som det udtaltes i 
indledningen, uden hensyn til hojre eller venstre at studere 
de vaner, vort sprog har i anvendelsen af sine grammattiske 
udtryksmidler. Vi har da fundet en række grammattiske 
hovedformer og imellem disse en del overgangsformer, som 
er anførte hver på sit sted. Det ligger imidlertid i det men- 
neskelige sprogs hele natur, at disse overgange er uudtom- 
melige, og det er i alt fald ikke denne bogs opgave at nærme 
sig fuldkommenheden i denne henseende. Kun på et par 
punkter er der endnu tilfoj eiser at go re. 

De overgå ngstilfælde, vi ovenfor har betragtet, er jo 
nemlig imellem forskellige ord- og sætningsklasser. Hertil kan 
endnu fojes en overgang, der ikke godt kunde finde plads 
ovenfor, nemlig når vi fra «3 gange 5 gæs», hvor «3 gange 5» 
føles som en enhed, går videre til «h6jden gange grundfladen*, 
hvor substantivet gange føles som stående fuldstændigt i række 
med: «3 plus 5, 3 til 5, 3 og 5», altså som partikel (nær her- 
ved står: «2 gange 2 lig 4>, hvor adjektivet lig er ubojeligt); 
— omvendt træder i «han gjorde holdt, han vidste hverken 
ud eller ind» ordene holdt, ud, ind i stedet for substantivbiled. 
Desuden har vi på flere punkter (§§ 109, 149, 208, 278) fundet 
vanskelighed ved at bestemme grænsen mellem enkelt ord og 
ordforbindelse; ligeledes: en-og-ty vende, selv-anden, hver-anden 

O. lign? (hvad betyder f. eks. «rød6jet er hver anden^) hone af 
længsel efter mig*?)— «en op-og-nedadgående bevægelse*? 

Hertil svarer nu en lignende vanskelighed ved grænse- 
bestemmelsen for den særlige ordforbindelse, som kaldes sæt- 
ning. Også her findes en uafbrudt række af tilfælde lige fra 
to helt adskilte sætninger gennem flere og flere fælles led^ 
indtil der kun er tvedeling tilbage på et enkelt punkt, så det 
kan være lige så berettiget at tale om en enkelt sætning med 
et dobbeltled. Kun et enkelt eksempel: i sætningsgruppen 
«da jeg har modtaget varerne, og da jeg desuden har betalt 
dem» kan i den sidste sætning udelades: forst da^ så jeg, så 
har, og endelig kan de helt sammendrages til: «da jeg har 
modtaget og desuden betalt varerne*. Det ses, at det er vil- 
kårligt, når man for ojeblikket (så vidt jeg ved) i det hele 
har for skik at lade « komma«, som er tegnet på sætnings- 
adskillelse, være afhængigt af, at ikke blot har, men også Jeg 
gentages, medens da ikke behøver at være med sidste gang. 
Vil man ikke lade kommaet rette sig efter talens naturlige 
pavser (hvilket ganske vist vilde kræve finere øre, end folk i 
almindelighed har — eller er opdraget til at have), så kunde 
man lige så godt kræve udeladelsen af komma, så længe et 
indledende ord endnu virker, f. eks. da i dette eksempel. 
Ligeledes er sætningsadskillelsen tvivlsom i forbindelser som 
f. eks. »vinterens regering ophører og sommerens begynder; 
og der kom en og der kom to præster; derfor skal de sam- 
menlignes og deres værd bedommes; han vilde være ilde 
faren og vi med; der blev opløb og opstod strid; Birckner 
levede og Baggesen fødtes i Korsør; således overfaldt Rusland 
og forrådte Projsen det ulykkelige Polen; et værelse, hvor 
hattene kan hænge og skoene stå; både når jeg selv og når 
en anden gjorde det; både dem som du og dem som din 
broder har givet mig»; eller, en grad mere opløst, med 
uafhængig ordstilling i den sidste sætning til trods for det 



*) Således efter nugældende retskrivning, medens forfatteren skriver, 
tydeligt nok, hveranden; hver anden burde kun skrives = «alle andre«, 
f. eks. «hver anden synd kan Gud tilgive». 

fælles fremskudte led: «a/ den grund slog min kæreste op 
med mig og hendes fader blev min fjende*; «a//5d er sidste 
stik mit(,) og du har tabt>. Om slige sporgsmål og i det 
hele om anvendelsen af det sætningsadskillende « komma* kan 
henvises til Hj. Falks afhandling «0m en reformeret tegn- 
sætning » Chrania. 1893. Men hvordan man vender og drejer 
det, vil der blive ufuldkommenheder, vilkårlighed og uenighed, 
som kommissioner og bekendtgørelser ikke vil kunne Qerne. 
326. Nær ved denne usikkerhed i grænseforholdene mel- 
lem sætninger står visse tilfælde af storre og mindre sam- 
mensmeltning af to sætninger, nemlig: 

1) en partikel sættes i forsætningen, skont den efter me- 
ningen kun passer til eftersætningen, f eks. « dersom det altså 
bliver måneskin, kommer du.» 

2) en partikel (især en nægtende) sættes i hovedsætningen, 
skont den egentlig hører til en bagefter tilknyttet bisætning, 
f eks. «jeg håber ikkCy (at) du glemmer det^); jeg kan aldrig 
huske, (at) her har boet nogen af det navn; jeg håber da kun, 
du gav 5 øre**); endnu stærkere: «jeg synes ingen folk jeg 
ser*. Her berører vi: 

3) («sætningsknude») Wessels bekendte: «(de mange 
yndigheder,) som den må være blind der ej kan se hos eder* 
— hvor som og se hører noje sammen; ligeledes «(ved den 
havrekiste,) som du nok véd hvor står* (som — står, J. L. Hei- 
berg); tit meget langstrakt, f. eks. « ideer, som man fra forst 
af måske ikke havde tænkt sig(,) at man nogen sinde skulde 
få lejlighed til at udføre i praksis*. Stærkest fremtrædende er 
tilfælde som f eks. «ham tror jeg ikke du kender*, — hvor 
ham trækker tror frem, endskont det egentlig slet ikke har 
noget at gore med det, men kun med kender. — At sætte 
komma her enten det ene eller det andet sted er at tage på 



*) Overdrivelse i et barns mund : «Gud ved ikke, om det er posten, 
der kommer. » 

^) Noget lignende: «gå ind i min lomme og tag mig mine nogler!* 
omvendt: c det er noget af det bedste, Holberg efter min mening har 
skrevet. » 



334 SLUTNING. 

det med bælgvanter, skont der unægteligt overalt er to ver- 
balled og to subjekter. Mærk desuden f. eks. «min kniv, som 
jeg véd lå her for lidt siden », -^ her kan ikke bruges der for 
som, thi dette føles som biled til det forste verbum, skont det 
egentlig er subjekt til det andet. 

(Herhen hører måske også det underlige: «om du så 
bliver aldrig så fornærmet*, hvori der kunde tænkes at ligge 
noget lignende som: «så fornærmet, at jeg aldrig kan udtrykke 
det stærkt nok»; smlgn. «ikke for aldrig det!») 

Om forbindelser med infinitiv som: «jeg straffe ham?» se 
§ 164, og med verbaladjektiv som: «ordet taget i videste be- 
tydningi> se § 201 slutn. Lignende forbindelser, med stof til 
sætning, men ikke udformede som sådanne, har vi i f. eks. 
«9 bølger, den ene storre end den anden»; «5 sonner, alle 
præster» (ikke engang ordstillingen er her rigtig fast). 

327. Fra de tilfælde (i § 325), hvor det, der mangler i 
den ene sætning, kan lånes fra den anden ved « underfor- 
ståelse » (hvortil også må regnes f. eks. «uden at sige, hvor- 
for, »; «her, om da noget sted, gælder dette») kommer vi 
atter til at berøre sporgsmålet om »udeladelse«, « ellipse*, som 
vi havde fat på i § 270. Her skal som efterslæt gives et lille 
udvalg af herhen hørende sætninger, der i alt fald uvilkårligt 
føles som ufuldstændige, f. eks. «jeg vil, må, skal hjem, af 
med det» (men ikke således med tor, bor, kan eller må = 
tor); «hvad skal det til? vil du til her? lad mig om det! der 
skal meget til!') — at bære sig sådan ad! — uvist, om ....; 
hvad under, at .... ; ikke nok med, at .... ; skade, at .... ; 
lige meget, hvor. . . .; — som bekendt; om muligt; storre 
end nødvendigt (sædvanligt); som sagt, så gjort! nok sagt! 
godt sluppet! underligt nok! desværre! så meget værre for 
dig! således også med N. N.; heraf alt det vrovl! lykkelig 



^) Sågu (eller sgu) og såmænd er oprindelig «opstoppersætn Inger* 
(ligesom: «så skulde da også . . . .» o. lign.), men føles ikke mere (umid- 
delbart) som andet end udråbsord, hvoraf det forste vel tilhører simpelt 
sprog, men ikke (uden efter udtrykkelig oplysning og advarsel) kan 
kaldes blasfemi. 

den, som . . .! ingen årsag! til tjeneste! om forladelse! med 
fornojelse! ikke sandt? ikke? vel? siger intet! nok se, men 
ikke røre! hvorfor det? ja, hvad han? — pengene straks! 
venstre fod frem! hatten af! vagt, i gevær! ud med dig! ud 
med sproget! af vejen! rolig! færdig! godt! — nej sandelig, 
om jeg g6r!» o. s. v. — især i ordsprog og lignende, f. eks. 
«ære den, som ære b6r»; «mands villie, mands himmerig* ; 
«den tid, den sorg»^). — På samme måde føles sætninger 
som udeladte i bekendte forbindelser f. eks. c nu er klokken 6, 
hvis du vil vide det» (eller: (for) at du kan vide det); — eller 
endnu stærkere f. eks. «jeg tabte en krone, (det vil jeg med- 
dele,) for (at man kan vide det,) hvis nogen skulde finde 
den»*); — noget lignende er f. eks. «jeg har hverken sølv eller 
sedler, for guld ser man næsten aldrig>, hvor sætningen med 
for (= thi) indeholder grunden til, at man ikke nævner 
guld med. 

Med hensyn til dette ellipsesporgsmål kan man vist i 
mange tilfælde ikke komme længere end, at den positive 
sprogfølelse og den historiske sprogkundskab afgiver hver sit 
votum til deres fælles upartiske overordnede, den filosofiske 
sprogvidenskab, — som så vel endda ofte vil nojes med at 
skelne mellem det i strengeste forstand grammattiske og det 
stilistiske. 

328. Hvad nu i det hele disse « overgange* og dette 
« brogede* ved sproget angår, så er der et og andet, der tyder 
på, at den offentlige mening begynder at vænne sig til at læse 
og høre disse slagord og more sig over et og andet af den 
slags, så at det måske ikke var umuligt, at denne side af 
sproget endogså kunde komme i mode. Dette sidste er nu 
sjældent til gavn for ideerne med hensyn til klarhed, og på 
dette punkt særligt kan der være fare for, at det så kunde bh ve 
for broget igen, idet man, lokket af den almindelige temmelig 



^) Og det mest (næsten kinesisk) kortfattede af dem alle: c (det 
er lige) dagen og vejen ». 

*) Ligesom f. eks <jeg vil dog gå derhen for (at prøve,) om jeg 
kunde træffe ham*. 

vidtforgrenede brug af ordet « overgang* på forskellige om- 
råder, også i videnskabelig tale kom til at bruge det om for- 
skelligartede ting, og det er ikke heldigt. I denne bog ei 
derfor (som det sagdes allerede i § 116) « overgang* alene 
brugt om ord og ordforbindelser (sætninger), som i 
nutidens talesprog har egenskaber til fælles med 
to forskellige klasser eller underklasser af udtryk. 
Anderledes i afhandlingen »Omdannelser og Overgange i det 
danske Sprog* af B. T. Dahl, trykt som tillæg til «Vor Ung- 
dom« for 1897. Her findes, foruden overgange i den nys- 
nævnte (man kunde sige: « geografi ske*) betydning, tillige endel 
historisk stof (danske ords oprindelse fra ord i oldsproget 
eller fremmede sprog), dernæst store dele af orddannelsen 
(f. eks. engle-skare; — synd: syndig, varm: varme, tab: tabe, 
kalv: kælve), en hel del om stilistisk overensstemmelse 
mellem grammattisk forskellige udtryk (f. eks. «som sejrherre 
^= sejrrig = med sejr^); som ingen kender = ukendt; hvad 
ojeblik det skal være = når som helst*; hovedsætning = bi- 
sætning; forskellige slags bisætninger ensbetydende), — og 
endelig ting, som næppe, selv efter den videste sprogbrug, 
kan komme ind under de to ord « omdannelse og overgange*, 
nemlig: forholdet imellem de egentlige ordklasser og »tvær- 
klasserne* talord og stedord (disse to klassers forhold til de 
andre viser sig at være aldeles uklart, når (en) c/ier, (en) tier 
opføres som talord, se her i bogen § 224) — samt: forholdet 
imellem de to halvdele af forbindelser som «de storste euro- 
pæiske stater, England, Frankrig, Tyskland*; « fader, moder, 
søster, broder, hele familierne, der regnes ind under den af- 
deling, hvor substantiver siges at være på overgang til adjek- 
tiver (de her fremhævede ord er også fremhævede i afhand- 
lingen), — alt sammen kun udsnit af hine forskellige dele af 
sprogvidenskaben og i afhandlingen paragrafvis blandet imellem 
hinanden .... — så at udbyttet kun er blevet en temmelig 
vilkårlig stofsamling. 



^) Dette udtryk nævnes vel ikke på det sted, men må forudsættes 
efter s. 9 øverst i hin afhandling. 

Særligt er der grund til at advare imod at indblande 
det stilistiske imellem det grammattiske, så at man vil klare 
grammattiske forhold i det ene udtryk ved at låne dem fra 
et ensbetydende udtryk; af den slags kan man høre nok i 
almindelig analyse, f. eks. at i <jeg gav pengene til manden* 
er til manden « hensyn*, fordi sætningen betyder det samme 
som «jeg gav manden pengene*; — at i det hele flertydig- 
heden af ordet er gor mange ulykker i verden, derom vidner 
bl. a. historien, også kirkehistorien. Det vilde være et for- 
tjenstfuldt arbejde at samle alle sprogets udtryk under stili- 
stiske synspunkter (kun vilde det have den samme vanskelig- 
hed som hele den metode at anvende ideal-abstrakte systemer 
på det konkrete levende, at det vilde være vanskeligt at give 
noget, som var mere end en smagssag uden tvingende kraft 
over for andre skemaer af samme slags, som andre kunde 
falde på at opstille); men dette vilde da kun blive ét syns- 
punkt for sprogstoffet, medens de grammattiske kendsgerninger 
og de deraf fremlysende ideer og systemer er et andet syns- 
punkt, uafhængigt af hint. Sammenblandingen vil man jo 
alligevel ikke gennemføre, f. eks. i «lynet dræbte hesten* regne 
hesten for grammattisk subjekt, fordi samme mening kan ud- 
trykkes: « hesten blev dræbt af lynet*. Det vilde jo også 
være umuligt; thi hvilken mening, kort eller lang, gives der, 
som ikke kan udtrykkes på flere, tit mange, grammattisk 
forskellige måder? Et godt prøvekort på sligt har vi i Soren 
Kierkegaards bekendte: «gift dig, og du vil fortyde det; gift 
dig ikke, og du vil også fortryde det* o. s. v. o. s. v. Men 
på få punkter i sproget fremtræder der et rigere udvalg end 
i den næsten uendelige skala af tilskyndelses-udtryk, der når 
fra den allerfrygtsomste henstilling (f. eks. «det var vel ikke 
muligt, at jeg kunde få de penge?*) gennem gradvis aftagen 
af beskedenheden («det skulde glæde mig, om ....») og til- 
tagen af dristigheden («jeg vilde nok ha . . . ., jeg kunde nok 
li . . . ., jeg havde ikke noget imod ....»), i flere sætninger 
eller i én, med alle mulige hjælpeverber og andre omskriv- 
ninger, i beskeden fortidsform eller ligefrem nutidsform, endelig 

H. G. Wiwel: Sproglære. 22 

i tor befaleform, hård nutidsform ^) («nu giver du mig pen- 
gene!*) eller voldsomt, uden verbum («hid med pengene!*), 
indtil toppunktet: « pengene eller livet!* Her er udtrykkene 
ganske vist ikke ensbetydende, men der er stilistisk en bestemt 
orden og tråd, hvad der aldeles mangler med hensyn til deres 
grammattiske form. 

Men er det nødvendigt at skille mellem grammatik og 
stilistik, så lad det blive gjort så grundigt som muligt, så at 
man ikke kommer med dette «logisk subjekt* o. lign., som 
kun alt for let fører os ind i det ulogiske (§ 51). På denne 
grænse er det, at fyre som « genstand*, < hensyn* og lignende 
lever hojt i vor sproglære : forjager man dem fra grammatikken, 
smutter de over i stilistikken, og straks efter får man dem 
tilbage igen. 

At stilistiske forhold kan blive til grammattiske, har vi 
eksempler nok på, — men forst når de har afsat positive 
sanselige kendsgerninger, forst da er de grammatik. 

At denne adskillelse i mange tilfælde kan være vanskelig 
nok og ikke kan gores med bælgvanter på, er sikkert nok; 
men derfor er grundsætningen lige god. Netop fordi sproget 
er broget, må man passe på, at man i hvert ojeblik er klar 
over, i hvilken del af sprogvidenskaben man befinder sig, — 
så kan man godt tale om dem på én gang og lade dem op- 
lyse og understøtte hinanden (smlgn. §§ 13 og 16). 

329. Foruden de storre eller mindre overgangski as ser 
har vi også ovenfor truffet adskillige ord og ordforbindelser, 
der indtog en mere eller mindre enestående stilling i sproget, 
især thif mon, gid, måske, at, selu, sikken; herhen kan til en 
vis grad regnes nok, nemlig, nær (i: «nær Lolland* står det 
som partikel, ligesom lig i «2 -{- 2 lig 4*); men dette tilhører 
ordbogen. Her i bogen er mange enkeltheder forbigåede (de 
har jo også lige så godt og næsten bedre deres plads i ord- 
bogen, der jo er den særHge del af den fuldstændige sprog- 
lære). Et par af disse skal her berøres som efterslæt, fordi 



^) Ja undertiden, men kun spøgende, i fortid, f. eks. <så gik du! 
du er gået!» 

vi, skont de efter deres form er isolerede, dog i andre endnu 
levende udtryk har materiale til med nogenlunde sikkerhed 
at bestemme, hvordan de er opståede. (Kun med det endnu 
levende har den positive sprogskildring at gore; i tilfælde som 
i nr. 8, hvor «hvor er han blevet?» næppe siges nu, går vi 
over i sproghistorien.) 

1) af: min handske — og: en af mine handsker (sjæld- 
nere: en handske af mine) — kan man i daglig tale høre 
dannet: en handske af min, 

2) «^ad byen tih synes sammensmeltet af et ældre: ad 
byen (= hen imod byen) og: til byen; ligeledes: ^fra byen 
a/» af: fra byen og: af byen (af i ældre tid = fra). — Af: lang 
tid (er gået) siden^) — og: for lang tid (/or = for, forud for) 
har vi fået: for lang tid siden, — Udtrykkene: på et hår — 
og: noget nær — indeholder vist forklaringen på: på en dag 
nær, der nu ofte forandres til: på-nær en dag, hvor på-nær 
føles som én partikel, og man siger da : på-nær jeg eller mig, 
ligesom: ingen uden jeg eller mig (§ 219 slutn.), men altid: 
på mig nær. 

3) af det gamle adjektiv uan (sjællandsk: «der er jeg altid 
van å gå») og de bekendte verbaladjektiver på -/ har vi vist 
fået vort nuværende adjektiv: vant; ved en anden blanding 
med hint ord er: jeg plejer — og: jeg er van — blevet til: 
jeg plejer van. 

4) have hjemme er vel sammensmeltet af: have sit hjem 
— og: høre hjemme (hvor, ligesom i: «høre til, sammen med, 
ind under », høre betyder: være hørig, lydig, afhængig, under- 
given). 

5) ligeså kommer vel få fri af: være (blive) fri — og: 
få frihed (dog måske også af: få en dag fri). 

6) ^ blæse være med det!» er vel opstået af: « blæse med 
(eller: ad) det!» og: < skidt (eller lign.) være med det!» (ligesom 



*) I *det er længe siden » menes der vist oprindelig med det: 
det nuværende, altså: «cfcf nu er længe efter det den gang*, men det 
forstås nu om det daværende ligesom i det ensbetydende: <det ligger 
langt tilbage*. 

22* 

man på landet på Sjælland kan høre: <det kan nok være 
hænd' s* for det blotte være eller hænds). 

7) Meget almindeligt er det at høre (ja ikke helt uset på 
tryk): «han hører til landets bedste mænd» — og: «han er en a/ 
landets bedste mænd» sammensmeltet til: «han hører til en af 
landets bedste mænd> (lignende: <han var en type på en af 
Frants's ægte disciple»). — Lige så almindeligt er: «jeg kan 
ikke nægte andet endT> — i stedet for enten : «jeg kan ikke nægter 
— eller: «jeg kan ikke sige andet end*. 

8) fra: «hvad er der blevet af ham?» og: «hvor er han 
blevet?* (wo ist er geblieben?) stammer vel: «hvor er han blevet 
af?» hvortil igen støtter sig: «hvor har du gjort af det?» 

9) af: «tag dig i vare, at du ikke...* og: ctag dig i vare 
for at . . .» opkommer let: «tag dig i vare for ikke at . . .!» 
ligeledes: « forbyde, at . . . ikke* — af: « forbyde, at . . .» og: 
« befale, at . . . ikke* o. lign. 

10) ofte høres: «han gor ikke andet end snakker* (for: 
snakke), «han har ikke bestilt andet end sove/* (for: sove) 
§ 172; ligeledes «skreg gjorde hun* (for: skrige). 

11) sammenblanding kan vel også have nogen del i det i 
jævnere folks tale almindelige: «det havde jeg aldrig kunnet 
troe/* (af: kunnet tro — og det blotte: troef). 

12) vi berører også her den bekendte sammenblanding af 
og og at til å (§ 197) med de deraf følgende udtryk som 
f. eks. «han har så meget å skal ha sagt; er du ikke så god 
å går nu? han sang i stedet for (å) talte; spis i stedet for 
å græd!*^) — ja, det aldeles fornuftstridige: «jeg har glemt å 
sagt det, porten er glemt å (blevet) lukket* o. lign.^. Dette er 
grundigt behandlet af O. Jespersen i Dania III med bemærk- 
ninger af O. Siesbye og Kr. Mikkelsen. 



^) Sammenblanding med § 219 slutn. (jeg mindes ikke at have 
hørt: <spis i stedet for græd* uden d). 

^) Således er som bekendt også af og ad løbet således i ét, at 
det stundom kan være vanskeligt nok med sikkerhed at skille dem 
ad, f. eks. «g6re nar ad en* (efter: le ad en) eller: «g6re nar af en* 
(efter: gore en dyd af nødvendigheden o. lign.)? 

13) <han sa nej, sa han> beror vel på sammenflyden af: 
han sa nej — og: nej, sa han. 

14) «hvor stor han end er» og: «så stor som han er» er 
vist forældre til: «så stor han end er». Fra «så stor som du 
er, kan du sagtens* løsrives den forste sætning og knyttes 
også til sætninger, hvori dens subjekt ikke forekommer, f. eks. 
«kan der ikke være tale om sligt ». 

Jeg skal her ikke komme ind på det næsten uendelige 
område for slige sammenblandinger ved enkelte ord, som når 
jævnlig storslået og slående bliver til storslående, eller når 
man efter sikken en får nokken en^), efter ikke heller: allige- 
veller. Herom kan henvises til Kr. Nyrop, Sprogets vilde 
Skud, Vilh. Andersen, Danske Studier (I, Gentagelsen), O. Jes- 
persen, Subtraktionsdannelser (i Festskrift til Vilh. Thomsen), 
Hj. Falk, Vanskabninger i det norske Sprog. 

Kun et par lignende ting med sætningsforbindelse. Lige- 
som vi på ethvert sted kan standse midt i en sætning og 
fortsætte på en anden måde uden hensyn til begyndelsen, 
f. eks. «cfen historie synes jeg nok at den burde undersøges », 
— så kan man gore det samme ved forbindelse af hele sæt- 
ninger. Således er det meget almindeligt, at man efter en 
bisætning ikke tilknytter hovedsætningen med eftersætnings- 
ordstilling, men (efter en pavse) med uafhængig ordstilling, 
f. eks. <selv om han nødig vil, — han kan dog ikke sige nej*. 
Nær herved står tilfælde som: « blodet er aldrig så tyndt, — 
det er dog tykkere end vand* (hvor enten den forste sætning 
burde hedde: « blodet kan være nok så tyndt, . . . .» eller den 
anden: «at det ikke er tykkere end vand*); ligeledes: «hvad 
det ikke var galt for, så blev det da nu* (i stedet for: var 
det ikke galt for, så ... . eller med det i den sidste sætning 
for så). 

Ved ovenstående er det mig slet ikke om enkelthederne 
at gore, som jeg på ingen måde tor holde på; men jeg har 
blot for .oversigtens skyld ikke villet undlade at samle nogle 



^) Eller måske ved sammenblanding af «'nok ^en^> og «-end 'én* 
(almindeligt ved Arre Sø) til «nok-end-én*? 

eksempler også på denne side af sproglivet, som har afsat 
mange enkelte spor i ordenes form og forbindelser, der er 
uforståelige ud fra de i de andre afsnit dragne hovedlinier. 
(Enestående forbindelser, hvis forklaring ikke ligger så 
nær, har vi vel også i f. eks. «den fdrste den bedste; den 
bedst (storst o. s. v.) mulige; snarest muligt; som folk er 
flest» o. fl.) 

330. En lignende enestående plads i sproget indtager adskil- 
lige ordstillingsgrupper, der ved nojere undersøgelse viser 
sig som gammeldagsheder (eller undertiden lånte fra andre 
sprog, især tysk), f. eks. «lære en at kende; det vil jeg ikke 
vide af at sige; han er ikke god at have med at gore; det 
skal komme ham dyrt til at stå; det er for intet at regne; af 
en landsbypige at være» o. lign., hvor de fremhævede ord 
efter almindelig ordstilling skulde stå sidst. — Nær herved 
står enestående udtryk som f. eks. « sandt at sige, kort at for- 
tælle, vel at mærke, . . . ikke at forglemme » (og «at sige> 
= det vil sige). 

331. Når nu alt kommer til alt, må man indromme, at 
det danske sprog ikke har lagt vind på at udvikle mange 
grammattiske udtryksformer, ja tværtimod, i sammenligning 
med de nærmeste nutids- og oldtidssprog, har afskaffet en 
del udtryksmidler og begrebssondringer som unødvendige, ja 
fortsat med dette lige ned til vore dage (f. eks. bortkastet 
substantivers og adjektivers forholdsformer på -s-formen nær, 
verbernes flertalsformer, særlige adverbialendelser ved adjek- 
tiverne og nu til dels verbaladjektivernes bojning), medens vi 
kun på få steder fandt skærpelse af slige adskillelser (de to 
mest fremtrædende er delingen af de partikler, der kan ind- 
lede sætninger, i forskellige arter med forskellig ordstilling 
efter — samt ordstillingsforskellen mellem hoved- og bisæt- 
ninger). Denne mangel på faste former kan være pinlig for 
systematikerne, men sprogets brugere befinder sig meget vel 
derved, og det er hovedsagen. Til gengæld er udnyttelsen af 
partiklerne taget stærkt til og i forbindelse dermed en vis til- 
bojelighed til bredde i udtryksmåden med benyttelse af mange 
ord. Dette iagttog vi navnlig i §§ 209 og 215, og her skal nu 

anføres nogle eksempler på det samme fra forskellige områder. 
Med kortere ordforbindelser har vi således f. eks. «han ikke 
så meget som svarede et ord (= ikke engang, aldeles ikke); 
han så vel som jeg (= og) ; han så lidt som jeg (== hverken 
han eller jeg); så godt som ny (= næsten); så nær som 
(= undtagen); mage til menneske (= sådan et); han er ikke 
spor af bange,' alt andet end rig (= aldeles ikke); det kan 
jeg ikke sige andets (= nægte) ^). 

Hermed hænger også sammen vor lethed ved den slags 
vendinger som f. eks. <han så ud som en jeg-ved-ikke-hvad ; 
en vis given-sig-fantasien-i-vold ; kongen-af-Danmarks brystsuk- 
ker, » — samt svækkelsen af subjektsideen i visse tilfælde 
{§§ 56-62). 

Også i sætningsforbindelserne træffer vi det samme, idet 
vi i naturlig tale næsten bruger flere og flere sætninger, især 
med at i stedet for infinitiver, f. eks. «jeg håber nok, (at) jeg 
kan komme* heller end: «jeg håber nok at kunne komme», 
og med som i stedet for verbaladjektiver og andre adjektiver 
med flere bestemmelsesord, f. ekvS. «en hest, der er købt på 
markedet* hellere end: «en på markedet købt hest». Herhen 
hører også den meget brugelige «sætningskløvning», idet 
man for rigtig at få lagt vægt på et ord deler meningen i to 
sætninger, hvoraf den forreste egentlig kun indeholder det 
ord, der skal fremhæves, og den anden alt det øvrige, f. eks. 
«det er ham, der (som) bor her (= han bor her); det er det 
hus, han bor i (= det hus bor han i); det er dér, (at) han 
bor» (= dér bor han)^). Den noje sammenhæng imellem 
sætningerne viser sig især, når man bruger sig og sin i den 
forste sætning pegende hen på et ord i den anden sætning, 



^) Noget lignende er det vel, når vi siger f. eks. « klokken er et 
kvarter z 9»; thi dette i kan dog ikke forstås ud fra er, men kun fra 
en anden sætning: < klokken mangler et kvarter i 9>, — hvorfra altså 
<et-kvarter-i-9» er løsrevet som en helhed (se O. Jespersen, «subtrak- 
tionsdannelser« i festskriftet til Vilh. Thomsen). 

*) Fra denne sidste sætning, hvor vi ofte har at og aldrig som 
(eller hvor\ trænger at ganske naturligt ind i den forrige, hvor vi kan 
have som, men kun sjældent har det (sml. § 269). 

medens disse ord ellers aldrig peger uden for den sætnings 
de står i (§ 241), f. eks. «det er af sine venner, at man skal 
have sandheden at vide*. 

Skont nu også de her behandlede tilfælde er bragt ind 
under fælles synspunkter, så står vi dog her ved de klare 
grammattiske forbindelsers grænse, grænsen mellem frie og 
faste forbindelser. Disse sidste er vi også i de foregående 
afsnit stødt på overalt, hvor vi har søgt at følge en gram- 
mattisk idéstrom ud i dens yderste forgreninger^ og vi har 
følt, hvorledes vi her står ved overgangen fra den almindelige 
sproglære (grammatikken) til den særlige (ordbogen). Men 
fordi grammatikken her på en vis måde giver tabt, må den 
ikke glemme, at disse faste forbindelser er en lige så vigtig 
og berettiget del af sproget som de frie. De er, ligesom 

t 

uregelmæssigt dannede ord og ordformer, en mængde ejen- 
dommelige individualiteter, der nødigt vil lade sig « sætte på 
paragraf ». At nu imidlertid denne grænse mellem faste og 
frie forbindelser er flydende, er allerede tidligere indrømmet; 
for praksis må det tilrådes hellere at drage denne grænse for 
vid end for snæver og hellere indromme en eller anden 
kendsgerning en særstilling eller overgangsstilling end tvinge 
den inden for en ramme ved at se bort fra en eller flere af 
dens sider. Dette er ingenlunde en falliterklæring, men en 
fuldt berettiget varsomhed for ikke at forgribe sig på et ejen- 
dommeligt åndsprodukt. 

II. 

Til slutning vender vi tilbage til nogle af de i indled- 
ningen berørte tanker, der nu har fået en dybere virkeligheds- 
grund under fødderne. 

Hvorfor studerer man sit eget sprog? Det kan (foruden 
af forskelyst og virkelyst i al almindelighed) være væsentlig 
af to grunde. For det forste kan man gore det for mere at 
blive sig sin nationale ejendommelighed bevidst, thi heraf er 
sproget jo en hovedside; men denne side af det nationale kan 
man jo kun bUve sig bevidst ved sammenligning med andre af 

samme art, altså ved studium af flere sprog. For det andet 
kan man ledes af psykologisk interesse, idet man gennem 
modersmålet søger forståelse af hele den mærkelige side af 
det menneskelige åndsliv, som kaldes sproget. Og en dybere 
forståelse (ud over kundskab om og kombination af enkelt- 
heder) af hele sproglivet i menneskesjælen nås næppe så godt 
ad nogen anden vej som ved fordybelse i modersmålet (om 
end helst under stadig sammenligning med andre), ganske 
simpelt fordi man har forudsætningen, når man vil benytte 
den, til en dybere forståelse af dette end af noget andet 
sprog. 

Vi har da for det forste set, at det er en fejltagelse, 
hvis nogen venter, at den bekendte regel: «ingen regel uden 
undtagelse« kun hører hjemme på grammatikkens overflade, 
og at, når man trænger til bunds, vil undtagelser og over- 
gange forsvinde og det hele vise sig som et klart system af 
storre og mindre regler. Og der er som bekendt for mange 
noget trættende og nedslående ved denne bestandige bølgen 
og udflyden. 

Når det fra forst af er fremhævet (§ 2), at de grammattiske 
kendsgerninger kun er en del af sprogets kendsgerninger i det 
hele, — dets form, mens ordforrådet er dets stof, — så kunde 
man antage, at dette foreløbigt pinlige vilde forsvinde, når man 
overskuede sprogUvet i dets helhed, idet man også tog det 
fat fra den anden ende, fra de enkelte ord med deres betyd- 
ningsområde og -forhold samt « ordbogens almindelige del», 
nemlig forholdet mellem forskellige ord, der står hinanden 
nær enten blot i betydning (« synonymik*) eller tillige i op- 
rindelse («orddannelse»). Men der vil man blive skuffet: ved 
nojere eftersyn finder man ganske det samme her som hist. 

Imidlertid: dette foranderlige og bølgende er jo livets 
kendemærke, og sproget er jo da levende så godt som noget 
i tilværelsen. Og når denne sprogets grundegenskab kan 
fremkalde skuffelse, så er det, fordi man træder hen til 
sproget med en fordom, et skævsyn. Man tænker sig det, i 
alt fald dets grammattiske side, under billedet af den abstrakte 
matematiske formel, medens det rigtigste billede er den kon. 

krete organisme. Det er dette sidste, der maa fastholdes, 
når man skal få det rette syn på sproglivets natur i det hele 
og på det enkelte sprogs indretning og liv. Men, som sagt, 
dette har den mislighed, at det, som alt liv, til en vis grad 
ikke lader sig fremstille i ord, kun stykkevis og i antydninger, 
der trænger til et granum salis, et saltkorn, en surdej, som 
fremstilleren ikke kan give med skeer, men som den opfat- 
tende selv må lægge til. 

Og sprogets ejendommelige stilling i menneskelivet er jo 
den, at det er et gennemsnitsprodukt, frembragt af et 
storre eller mindre menneskesamfund, der breder sig både 
i tid og rum, og anlagt på at være fælleseje for dette sam- 
funds medlemmer. Her har vi nu to momenter, som arbejder 
i forskellig retning. På den ene side sigter fællesheden jo 
hen imod enhed, mod stilstand, — ja mod død, kan man 
gerne sige; — men livets hovedegenskab, bevægeligheden, ved- 
ligeholdes stadig ikke blot derved, at sproget er et produkt 
af den levende menneskeånd, men også ved hin udstrækning 
i tid og rum, hvor altså en mængde forskellige menneske- 
ånders bevægelighedstendenser kommer til at virke derpå. Af 
disse to kræfter fremgår nu den ejendommelige art af liv, af 
menneskeligt åndsliv, som vi har for os i sproget. 

Har man nu forligt sig med dette bølgende, dette spil 
af kræfter, og er endt med at holde af det og glæde sig over 
det, her som i livet i det hele, så har man fået det rette 
synspunkt for det, nemlig, at denne bølgegang er sproglivets 
moderskød, hvoraf de faste former^) langsomt dukker op, for 
(efter en mere eller mindre foranderlig og truet tilværelse i 
kortere eller længere tid) atter at forsvinde. 

Intet er nu vissere, end at der i disse formers opkomst 
er meget gådefuldt, så meget mere, som vi jo her er inden 
for det ubevidste sjælelivs område. Vi skal dog forsøge på 
at trænge lidt ind under overfladen. 

Når vi da lader de grammattiske kendsgerninger (i ét 
eller flere sprog, her nærmest i det, der er denne bogs gen- 



^) Ordet fformer» taget i videste forstand. 

stand, nemlig det danske) passere revy for os og sporger om, 
hvad det er, der har frembragt dem, så er det vel uimod- 
sigeligt, at det er en i folkets gennemsnit opstået særegen 
interesse for de begreber, som vi ser at disse former ud- 
trykker. Hvor dette nu er klare og velkendte virkeligsforhold, 
som f. eks. spørgsmål, befaling, — nutid og fortid, — forskellen 
mellem én og flere — eller mellem noget i forvejen kendt og 
noget hidtil ukendt, — eller mellem at gore noget ved noget 
andet og selv være den, som noget gores ved, o. s. v. o. s. v., 
— så er der intet påfaldende deri. Men en anden sag er 
det, hvor det, der betegnes, er noget, som intet menneske 
falder på uden at have studeret grammatik, f. eks. subjektet 
(»verbets yndlingsled», § 40), denne mærkelige størrelse, der, 
set fra virkelighedens synspunkt, kan stå i alle mulige for- 
hold til noget, der sker eller finder sted, — eller substantivets 
-s-form, der ligeledes til nød kan bruges om alle mulige for- 
hold til alt muligt. Her må man nok sporge: hvor kommer 
sådan noget fra? 

Til svar herpå kan man vel påpege to veje. Begreber 
som de to sidstnævnte kan vel betragtes som udslag af men- 
nesketankens medfødte trang til at danne fællesbegreber, videre 
og videre og mere og mere abstrakte. Men ligesom her 
tanken virker på sproget, så viser sig i andre tilfælde « spro- 
gets magt over tanken*. Forandringer undergår jo nemlig de 
enkelte udtryk stadig ad rent naturlig vej (forst og fremmest 
fordi, som sagt, sproget nu engang ikke kan slippe for at 
forandres, dernæst af magelighed i mund og hjerne, ved sam- 
menblandinger og misforståelser o. s. v.). På denne måde 
kan tilfældigvis flere og flere af enkelthederne i en given 
række forsvinde og begyndelsen til en ny danne sig. Fort- 
sættes dette, er det jo umuligt andet, end at det sent eJler 
tidligt må virke på det ubevidste tankeliv; her glemmes da 
let den uklare fornemmelse, der knyttede sig til hin række 
(f. eks. hensynsled og genstandsled), medens en ny fornem- 
melse dæmrer frem. Sker dette nu oftere og hos flere sam- 
tidigt, så har vi her begyndelsen til en ny sproglig ide. Fra 
begyndelsen er denne alt for ubestemt til at kunne defineres 

i vore grove ord, — undertiden lykkes det den at arbejde 
sig frem til klarhed så vidt, at der dog kan tales derom i 
ord, om end kun i så ubestemte som < hovedtanke* og « bi- 
tanke* ; — i andre tilfælde kan en positiv kendsgerning spille 
en meget stor rolle i sproget, uden at det har været bevidst- 
hedens klarhedsstræben muligt at få den sat i klar forbindelse 
med noget som helst « begreb*, således vore -n- og -/-former 
(dette udviser »konsreglerne* i en eller anden udførligere 
håndbog i dansk sproglære tydeligt nok). Og således kan vi 
se det samme formende moment i tidens løb som bærer for 
flere forskellige ideer: på denne måde har vort -r i (jeg) kommei 
forst været «personsmærke» ^), så »talmærke* (om ental, medens 
flertal hed: (vi) komme) og endelig (i de sidste 300 år) «tids- 
mærke*. 

Når man nu forfølger slige forandringers udvikling i et 
sprog, ser man dem bevæge sig med hojst forskellig hurtighed. 
Men altid går det forholdsvis langsomt, og ofte kan sproget i 
århundreder, ja årtusinder, bakses omkring med et element, 
som engang er kommet ind i det som et eksperiment, der for 
længe siden er fundet upraktisk. Noget sådant har vi i «k6nnet» 
i vor sprogæt^), som vi endelig i engelsk (og til dels i jydsk) 
føler det som en lettelse at være blevet fri for og ikke i 
mindste måde savner. Et andet lignende er «refleksiven» sig 
og s/n, der rigtig giver os et interessant prøvekort på om- 
stempling i det uendelige. Denne ældgamle sprogrod var op- 
rindelig tsubjektsgentagende* i videste udstrækning, så man 
ikke blot sagde som nu: «han, hun, de hænger sig; han, hun 
glemmer sine penge*, men også: «jeg, du, vi, I hænger sig, 
glemmer sine penge*, — og således er det den dag i dag i 
de slaviske sprog; i de andre europæiske er den forst ind- 
skrænket til «3die person*, og derved er latin og (i noget 
mindre omfang) norsk og svensk blevet stående; men i flere 



^) F5rst positivt, om <2den person », så negativt, som tegn på, at 
det ikke er «lste person*. 

^) Der endda efter mange lærdes antagelse oprindeligt til dels er 
opkommet ved en slags misforståelse. 

af dem har sig og sin haft forskellig skæbne: sin har i nogle 
sprog udvidet sit område, så at tysk sein som bekendt også 
betyder: hans, dens, dets^), men ikke: hendes^ medens fransk 
son også har fået denne betydning med^); på almindeligt 
dansk er (§ 241) dets grænser noget usikre, men på ét punkt 
bestemt indsnævrede, idet det aldrig står i stedet for deres 
(undtagen i Norge); i vore folkemål (især de jydske) er der 
temmelig brogede forhold, — ■ og endelig er det i engelsk rent 
forsvundet; — — sig har holdt sig mere roligt og er kun 
forsvundet i engelsk; men, morsomt nok, en aflægger af det 
i de nordiske sprog, nemlig verbalendelsen -s i dansk og 
svensk (i norsk-islandsk -st, -sk\ har endda ad en lang omvej 
hittet tilbage til hin ordrods oprindelige fulde område, nemlig 
knyttet til subjekter af alle tre « personer » og begge tal, f. eks. 
jeg, du, han, vi. I, de møåe-s. (Selvfølgelig berører en skitse 
som denne kun hovedtræk.) 

Det ligger nu i de her omhandlede sjælerørelsers natur 
som ubevidste, at vi ikke aner noget om dem, for vi ser dem 
afspejlede i kendsgerninger. Vor bevidsthed må altid komme 
bag efter iagttagelsen, hvad enten så i den åndelige proces 
tanken er mere aktiv eller mere passiv over for udtrykket. 

Der findes altså i ånden et ejendommeligt kompleks af 
ideer, nemlig de, som til en given tid har fundet udtryk i et 
sprog ved grammattiske midler (disse er som bekendt: ord- 
form, ordstilling, sammenhængstryk, tonefald, pavser), og det 
kan have stor interesse at klare sig for det enkelte sprogs 
vedkommende, hvilke disse ideer er, og ved hvilke slags midler 
de udtrykkes^, bortset fra den særlige udvortes lydform. 
Disse ideer er, som vi har set, mere eller mindre klare og 
skarpt begrænsede. De klareste er jo de, hvis indhold er så- 
danne virkelighedsforhold som de ovenfor nævnte (ental og 



*) Til gengæld svarer det tyske ord kun til vort sin^ hvor dette 
træder i stedet for de andre nævnte ord, altså ikke = hendes, medens 
fransk son omfatter hele vort sin. 

^ Det er vel noget sådant, der ligger til grund for det ikke meget 
klare udtryk «den indre sprogform >, som spiller en stor rolle hos nogle 
sprogfilosoffer, navnlig Wilhelm v. Humboldt og H. Steinthai. 

flertal o. s. v.), — dernæst kommer sådanne rent grammat- 
tiske ideer, der virkelig kan siges at gennemtrænge sproget 
omtrent undtagelsesfrit, f. eks. i vort sprog genitiven (= den 
substantiviske -s-form, <ejeform»), — så de mere begrænsede, 
men dog bestemt karakteriserede, f. eks. de to slags substan- 
tiviske biled (<hensynsled» og «genstandsled>, der på dansk 
adskilles ved ordstillingen, men kun når de træffer sammen i 
en sætning, f. eks. < manden gav hesten havre* (hvor ingen af 
dem er draget frem i begyndelsen med særligt eftertryk), frem- 
deles de «sporgeagtige» bisætninger f. eks. ^kommer du, er det 
godt» (§ 309), og til nød de endnu sjældnere befaleformede 
(f. eks. <ikom, skal du se», § 310), — og endelig de rene be- 
gyndelser (eller rester — hvilken af delene, må sproghisto- 
rien i hvert enkelt tilfælde afgore), f. eks. adskillelsen mellem 
bojet adjektiv foran substantivet (eller 'i substantivisk brug) og 
med vaklende bojning eller helt ubojet i andre stillinger, — eller 
mellem « relative* og sporgende bisætninger med hvilken (efter 
som der mangler eller tilfojes, hvor hvilken er subjekt, § 262). 
Også kan en idé på én gang give sig kraftige udslag i form 
og tillige have meget udflydende grænser, f. eks. det såkaldte 
«participium» (verbaladjektiv, § 176 ff.), ja adjektivet på dansk 
i det hele (§ 143 slutn.). Slige ideer har, som andensteds be- 
mærket, noget « kometagtigt* ved sig, med en fast kerne og 
en udtyndet hale — eller måske flere. 

Men fælles for dem alle er for det forste de mere eller 
mindre (om end i hojst forskellig grad) flossede rande (selv 
flertal skiller sig ikke altid i substantiverne fra ental, og 
verbets -s-form betegner ikke altid, at subjektet er det påvir- 
kede), — og for det andet det, at man ikke kan stole på dem, 
men at ingen er så selvfølgelig eller så udbredt i de bekendtere 
sprog, at man derfor med sikkerhed tor vente at finde dem 
overalt: således udtrykkes f. eks. flertal i kinesisk o. lign. sprog 
slet ikke grammattisk, men ved rent sprogstof d. v. s. ord, 
der betegner mængde o. lign.^); — en i dansk så fremtrædende 



^) Og hvem véd, hvad de fleste sprogs flertalsendelser oprindelig 
har været? 

idé som infinitiven mangler i mange sprog, ja endog i nogle 
af vor sprogæt, nemlig de keltiske samt dem på balkanhalv- 
øen ^); — ja, som det bemærkedes i § 33, mange sprog må 
siges helt at mangle et positivt udpræget verbum; — i andre 
f. eks. russisk, er der foruden et egentligt verbum et slags halv- 
verbum, idet adjektivet bojes på en anden måde der, hvor vi 
vilde tilknytte det ved er, end ellers, så at et verbum er på 
slige steder er overflødigt: ja verberne har slet ingen egentlig 
fortidsform, da denne er afløst af et bestemt slags verbal- 
adjektiv, der bojes som adjektiv (i kon o. s. v., på -1, -la, -lo), 
men kun bruges på denne måde; — andre ideer, som påvirket 
vending (<passiv>) af sætninger, og ligeledes sætningers ind- 
deling i hovedsætninger og bisætninger, er i visse sprog svagt 
dæmrende eller helt upåviselige ; — ja i selve det danske sprog 
er, som vi har set (§§ 56 — 62), en efter manges mening så 
absolut nødvendig idé som subjektet stærkt svækket af hen- 
syn til et andet moment, nemlig forskellen mellem det i for- 
vejen bekendte og det hidtil ubekendte. På den anden side 
er der ingen grænse for, hvilke for os påfaldende ideer der 
kan arbejde sig frem til grammattisk udtryk, f. eks. grenlæn- 
dernes to flertalsformer (om få og om mange), malajernes to 
ord for ui (det ene: ui er alle mennesker, altså / med; det 
andet: vi er danske, — men / er malajere), — mange sprogs 
stærke fremdragen af forskellen mellem det enkelte og af- 
sluttede og det gentagne og uafsluttede i verbet, som når 
fransk bruger to forskellige ordformer for (han) koniy efter 
som det ledsages af i går eller af hvert år. — Og navnlig 
når vi går til substantivernes forskellige forhold til verbal- 
leddet eller til de forskellige virkelighedsforhold, der kan an- 
gives ved verbalformer, kan vi på dette område rundt om i de 
forskellige sprog træffe næsten alle mulige grader af rigdom 
og fattigdom, fra finsk med sine tolv og madjarisk med sine 
omtrent tjrve forholdsformer (casus) og tyrkersprogene og især 
baskisk med den uendelige verbalboj ning — til kinesisk, der 



^) I de forstnævnte har en infinitiv efter sproghistoriens vidnes- 
byrd aldrig været, i de sidste er den gået tabt. 

klarer sig stolt uden andre egentlig grammattiske midler end 
ordstilling, betoning og pavser. 

Vil man efter alt dette prøve på at bestemme sprogets 
ejendommelige plads imellem menneskesjælens evner, så kan 
det vel siges at ligge på overgangen imellem det logiske på 
den ene side og fantasi, poesi, musik på den anden. Men 
af denne stilling følger, at bestræbelsen for rationel opfattelse 
af sproget let fører en til at lægge for stor vægt på den side 
af det, som vender imod logikken og sjælens rationelt ud- 
klarede begreber: desto vigtigere er det at fastholde, at den 
positive iagttagelse må være det forste og tilgrundliggende. 

Denne bestemmelse af sprogets natur i almindelighed 
virker så tilhage til fremme af sandhed og klarhed i den 
grammattiske betragtning af det enkelte sprog. Gennem den 
når man nemlig bedst til sondring mellem de to stadier i hin 
betragtning, som kunde kaldes det positive (eller plastiske^)) 
og det historiske. Og denne sondring er nødvendig af flere 
grunde. 

For det forste er det, som vi har set, ikke således, som 
det i vor stærkt historisk-sindede tid let kan forekomme en, 
som om det, der her er kaldt den positive opfattelse, blot 
holdt sig til skinnet, medens den historiske opfattelse havde 
hele sandheden på sin side. Nej, de er begge sande, har hver 
sin sandhed. Den positive opfattelse er udtryk for en levende 
psykologisk virkelighed, der kun lever i nutiden og intet véd 
eller i det hojeste kun har dunkle anelser om det (helt eller 
næsten) forsvundne eller om det tilkommende, — dog mest 
om det sidste. Den historiske opfattelse afdækker os psyko- 
logiske sandheder af en anden art, måske en fornemmere art, 
da den ligesom har én « dimension* til og altså kan kaldes 
stereometrisk, medens hin kun er plangeometrisk. Og aner- 
kendelsen af begge disse i deres forkellighed og relative be- 
rettigelse er sikkert den bedste vej til at blive fri for den — 
man kunde måske sige: «pseudo-logiske» sprogopfattelse, der 
jager efter skingrunde og opstiller alskens mærkelige ræsonne- 



*) Eller < deskriptive > (O. Jespersen), « naturhistoriske* (A. Noreen). 

menter som motivering for sin fastholden ved arvede eller 
andenstedsfra importerede ideer eller nye selvopfundne af 
samme art. 



III. 

Fra dette videnskabelige udbytte af hin begrebsklaring 
kommer vi så til det andet hovedudbytte, nemlig det pæda- 
gogiske. Thi til hine to sprogopfattelser svarer to moden- 
hedsgrader i menneskesjælen, nemlig barnealderen og den 
modnere alder. 

Barnealderen er positiv; barnet tager i reglen uden be- 
tænkning (om end med storre eller mindre lethed) imod, hvad 
der bydes det. I denne alder gælder det over for moders- 
målet at udvikle dels det umiddelbare instinkt, dels iagttagelses- 
evnen. — Det gamle system, at begynde den grammattiske 
undervisning med et fremmed sprog, særlig latin med dets 
håndgribelige betegnelser for en mængde ideer, havde virkelig 
sin gode side. Men den tid er uigenkaldeligt forbi og kom- 
mer ikke mere tilbage. De nyere sprog, der læres i vore 
skoler, vilde næppe være gode dertil, — ikke heiler tysk, og 
sligt vil utvivlsomt heller ikke blive forsøgt. Sprogbetragt- 
ningen vil sikkert i fremtiden, ligesom jordbeskrivelsen, be- 
gynde med «hjemstedskundskab». 

Og iagttagelsen af modersmålet kan også være til uvur- 
derlig nytte som det naturlige forste udgangspunkt for psyko- 
logisk iagttagelse af sig selv og andre, ja til åndsvidenskab i 
det hele, — så vist som sprogvidenskaben indtager en ejen- 
dommelig plads på overgangen mellem natur- og åndsviden- 
skab. Ud fra denne stilling må denne opgave behandles over 
for hornene. Fremfor alt bor sansen for kendsgerninger styr- 
kes og benyttes, — og vel at mærke: ikke blot ojet må øves, 
men forst og fremmest øret. Det bor fremhæves, at talen er 
det egentlige sprog, skriften kun dens ufuldkomne billede. 
»Fonetik i barneskolen — Gud fri os!» — ja, på en måde er 
det fonetik, ligesom «to og to er fire* er matematik; men for 
øvrigt tænkes der da her ikke på mere trænering af øret end, 

H. G. Wiwel : Sproglære. 23 

hvad der er på hojde cog ikke engang det) med det, som al 
sund pædagogik nu til dags forlanger for ojets vedkommende, 
— kun det allergroveste om lydenes dannelse, om m'indlyd 
og næselyd, om læbernes, tungespidsens og den øvrige tunges 
rolle i p, t, k o. s. v., forskellen på lang og kort vokal, op- 
mærksomhed for »stødet^ o. lign., således at ingen kan bilde 
sig ind, at forskellen mellem mand og man består i, at det 
forste ord efter n har den lyd, som begynder ordet dagy — 
alt ganske let og lejlighedsvis, uden at læres udenad efter en 
bog og gores til « forbandet* pligt og eksamensterperi, — så 
skal det nok slå an. Dette måtte netop naturligt kunne gå 
hånd i hånd med en fornuftig undervisning i retskrivning. 

Dog: det er jo ikke det fonetiske, denne bog har med 
at gore. Men ved det i snævrere forstand grammattiske gæl- 
der det om det samme: kendsgerninger fremfor alt! og forst 
de groveste — naturligvis. Men atter: ikke blot dem, der ses 
i bogen. Også øret må åbnes for tryk- og toneforhold, — en 
fordring, der i og for sig ikke er eller i alt fald ikke burde 
være noget nyt, da det jo er uundgåeligt ved alt arbejde på 
ordentlig udtale og læsning. Og i bogen bor der ikke blot 
ses på stavelser og bogstaver, men også på ordsillingen: « be- 
gynd nu med det Qerde ord efter kommaet — hvordan lyder 
sætningen så?» — anvendt på rette sted (og ikke for længe 
ad gangen) er sligt det bare kommers. Altså: kendsgernin- 
gerne forst — og navnene som nummer 2! og så få som 
muligt! Thi i ingen videnskab, i alt fald ikke i de alminde- 
ligt tilgængelige, har navnetrældommen spillet en sorge- 
ligere rolle end i denne. Det er jo så, at man i en gram- 
matik kan gore forklaringerne omtrent så uklare, som det 
skal være, uden at blive anholdt; — men kom med et uvant 
navn i stedet for et af de bekendte: straks skal der nok 
blive råbt «vagt, i gevær !» fra en eller anden side. Og denne 
misbrug af navne, af ordet, af sproget (til at skjule — just 
ikke sine tanker, men snarere sin mangel på tanker) burde 
jo dog allermindst finde sted netop i »sproglæren*. Derfor: 
så få som muligt, og så sent som muligt, og så forsigtigt 
som muligt! Naturligvis kan man ikke undvære navne, og 

der gives jo gode navne, der siger, hvad de skal, og intet 
andet, f. eks. »entalsform og flertalsform» : sådanne bor netop 
gribes med glæde som eksempel på god og klar brug af 
navne; men over for de fleste må man være på sin post, at 
de ikke leder til tankeløshed eller indsmugler forkerte fore- 
stillinger. Og allermindst må man lade en given navne- 
række være afgorende for, hvad man skal lære hornene. Og 
skulde så f. eks. det fortvivlede « kendeord* dukke op fra den 
øvrige sprogunder\isning, så kan man sige: «ja sådan plejer 
man at kalde den endelse, for det har engang været et ord» 
— eller: « sådan kalder man det talord en, et, når man ikke 
lægger tryk på det^)> og: <sådan kalder man det stedord de/?, 
dety de, når det står uden tryk lige foran et adjektiv; det må 
man vide, for at man kan forstå det, når der tales om det». 
Thi naturligvis skal man lige så lidt være fanatisk imod 
navne som for dem: og foreløbigt må man jo lempe og 
krydse sig frem mellem skærene, for på den ene side ikke 
at indpumpe noget, man anser for urigtigt eller urimeligt, og 
på den anden side ikke tabe « føling* med den øvrige under- 
visning. Imidlertid: den tjenende rolle, som den latiniserende 
« dansk grammatik og analyse* hidtil har spillet ved fremmed- 
sprogundervisningen, ved mundtlig og skriftlig oversættelse til 
fremmede sprog, især ved den latinske stil, vil jo bortfalde, 
når en reformeret undervisning ved de nyere sprog trænger 
igennem og den latinske stil forsvinder fra skolen. 

Når man taler med nogen om disse ting, får man jævnlig 
det svar: «Ja men hvad skal man da sige?» (nemlig under 
undervisningen — og til eksamen), og dette kommer med et 
særegent eftertryk på ordet sige, som om det, man siger, skal 
være skåret over en bestemt læst, — for ellers kan spørgs- 
målet jo aldrig forvolde vanskeligheder: hvad skulde der være 
at gore andet end, her som i andre ting, at sige sandheden 
så ligefremt som muligt, såfremt eleverne er modne nok til 
at tage imod den, — og ellers vente? Men naturligvis: der 



^) At dette ikke er aldeles ortodokst, véd jeg nok; men man 
kryber, fdr man kan gå. 

23* 

er jo en eksamen. — Nå: den eksamen, der betyder noget, 
og hvor der kræves denne slags sprogkundskab, ligger jo ad- 
skillige år borte fra det alderstrin, der her har været- tale 
om hidtil. Men ganske vist ønsker jeg samme metode — med 
de fremskridt, som den tiltagende alder efterhånden tillader, 
anvendt fremdeles lige til hin eksamen. Og det tor jeg også 
godt tilråde; thi de, der for tiden har hovedindflydelsen på 
eksamen i modersmålet, har sikkert ingen tilbojelighed til 
grammatikpedanteri, men snarere ojet åbent for de kun alt 
for hyppige overdrivelser og misbrug på dette område. *Ja, 
skont det ingen steder er brugt officielt, tror jeg ikke at 
ramme langt fra disse autoriteters mening, når jeg her anvender 
det slagord «samtale», som har virket så godt på indholds- 
angivelsen af de skrifter, der opgives som læste. »Samtale om 
sproget* som «samtale om indholdet* — det giver samme ånd 
i det hele, — ikke overhøring og «aflevering», ikke ramser, 
ikke eksamensrepetition af modersmålet. — Nej, pedanteriet 
kommer nok mest fra lærere og lærerinder, som er ind- 
levede deri. 

Nu måtte man blot ønske, det kunde forebygges, at 
ramsemetoden alligevel gav de bedste eksamenskarakterer. 
Thi ellers nytter al fornuft og god villie ikke stort. Og, om 
man end nok så meget gor sig umage for at se de gode sider 
ved eksamensvæsenet, som vel nok vil herske iblandt os endnu 
en lang stund, så kan det ikke nægtes, at det er vanskeligt 
at slippe fra en vellært ramses bedårende magt, når den blot 
ikke benyttes alt for plumpt. Af denne grund er det, at 
« dansk grammatik og analyse* hos mange eksa menslæsende 
indtager en underlig dobbeltstilling, både elsket og hadet, — 
hadet på grund af sin ulidelige kedsommelighed (omtrent det 
samme flere år igennem, væsentlig kun hurtigere og hurtigere), 
— men på den anden side til en vis grad elsket, dels fordi 
det jo dog i sammenligning med andre fag er et forholdsvis 
lille stof, der køres rundt i, så at man med en normal hu- 
kommelse nogenlunde let kan opnå en god karakter, og dels 
fordi den slags »træffeøvelser* for adskillige hoveder dog falder 
lettere end tænkning, — i alt fald når de ikke fra små af er 

synderligt øvede i at tænke; thi når der lægges vind på dette, 
skal det nok vise sig, at det ikke ligger så ilde for flere, end 
man tror, og at man da også ved en prøve vil få færre af 
disse rene vildskaber, der pludselig kan dukke frem, hvor 
man mindst venter det, midt i en ellers glat overflade. 

Men vil man bort fra afretning med det surrogat for 
tanke, som den byder, og den vaccination mod tanke, som 
den medfører, — så må man huske, at hos ungdommen er 
tanken i det hele endnu usikker, og man må ikke forlange 
den glatte overflade og det < kæp-i-hjul »-tempo, som for mange 
er så bestikkende — og måske også kan være værd at på- 
skonne i et «udenadsfag». Og fremfor alt: man må bort fra 
dette, at der skal « siges noget » om enhver sætning og ethvert 
ord, at de skal presses ind i en eller anden af de fastslåede 
rubrikker, så godt eller dårligt det vil gå, som man fordeler 
de forskellige bogstaver og tegn i en sætterkasse, hver i sit 
bestemte rum. Den, som er gået dybere til bunds i de ting, 
véd, hvor tit et eller andet ikke med sandhed lader sig 
passe ind i nogen af disse rubrikker, og hvor mange ting 
der kan ses fra flere sider; men så gor det et underligt ind- 
tryk at høre disse born og halvborn nok så flot afgore disse 
sporgsmål (f. eks. omsagnsled, genstand, hensynsbetegnelse 
o. lign., se ovenfor). — Nej : den egentlige borneundervisning 
bor holde sig til det sikre og klare og omhyggeligt sorge for, 
at de valgte eksempler virkelig passer, — og ganske roligt og 
med god samvittighed forbigå alt det i mindste måde proble- 
matiske. Og det virkelig faste og sikre er tillige det hyppige, 
hvorpå man i almindelighed let finder eksempler på hver 
side. Alligevel er en eksempelsamling ikke at foragte, når 
den indeholder det, man ikke kan finde på enhver side, 
nemlig eksempler i passende blanding (bl. a. med forskellig 
ordstilling) inden for et storre grammattisk område, så at 
gennemgangen af dem ikke bliver til mekanisk afliring eller 
endog til udenadslæren. Om der så nås ét eller to gram- 
mattiske forhold mere eller mindre, kommer det ikke an på: 
non multa, sed multum! 

Er der så vundet nogenlunde fasthed (så vidt som det 

kan nås med den usammenhængende barnetanke) i disse grund- 
træk, så kan turen i løbet af de sidste par år^) for den ende- 
lige afslutning komme til at anvende de fra hovedtyperne 
vundne synspunkter over for det tvivlsomme og overgangs- 
tilfældene, iagttage disse fra forskellige sider og derefter kom- 
binere dem med forskellige hovedtyper. Om flere eller færre 
af slige tilfælde fås med, er atter her ikke hovedsagen: målet 
er ikke enkeltheder, men dels en følelse for sprogets sande 
natur som levende og dels udviklingen af en åndssmidighed, 
der, selv om enkelthederne glemmes, vil blive lige så frugt- 
bringende i alle livets forhold, som den stive skuffedariemaner 
er udtorrende. Og hertil er modersmålet det bedste, fordi 
kraft og opmærksomhed væsentlig kan henvendes på betragt- 
ningen og bearbejdelsen af stoffet og ikke, som ved de frem- 
mede sprog, især er optaget af stoffets opsamling og tilegnelse. 
(Når her tages sigte på det grammattiske i den sædvanlige 
snævrere forstand, er det, fordi denne bog jo særlig beskæf- 
tiger sig med dette; — selvfølgelig bor syslen med og betragt- 
ning af sproget ikke være indskrænket til det alene, men også 
tage sigte på ordforråd og betydningsforhold, forskellige ud- 
tryksmåders indbyrdes forhold og andre lettere stilistiske 
betragtninger; kun må man holde sig ved jorden og huske, 
at ved at forlange for meget eller for fint tankearbejde af 
ungdommen, som den er i gennemsnit (i alt fald i provinsen), 
opnår man kun at drive den ind i udenadslæren og gætning.) 
Efter et sådant grundlag af positiv (plastisk, deskriptiv) 
sprogkundskab og sprogbetragtning vilde det være på tiden at 
gå over til det andet synspunkt for sproget, nemlig det hi- 
storiske. Dette synspunkt kræver nemlig en sans, som barn- 
dommen mangler, nemlig sansen for udvikling. Naturligvis 
er det ikke meningen at sætte skarp grænse for « barndom* 
og « ungdom*, eller for enkeltheder af, hvad der kan med- 
deles: et og andet kan komme langt tidligere, f. eks. forklaring 
af former som havs-ens, af ord som til- freds, lige- frem, stakkels, 



^) Den erfarne lærer vil ved en og anden « prøveballon* under- 
søge, om den dertil nødvendige modenhed er indtrådt. 

samt hvad der viser sig i ordafledning o. lign.; men i det 
hele og store vil sproghistoriske brokker ikke go re gavn, 
snarere skade. Den sproghistoriske undervisning (der jo i 
det hele er en fremtidssag) skal i øvrigt ikke omtales her, da 
det ligger uden for denne bogs opgave (kun skal jeg tillade 
mig at henstille den tanke, om ikke muligvis det naturligste 
vilde være forst at gå ud fra nutidssproget, der efter det fore- 
gående skulde være i det væsentlige forstået indtil den tid, 
og siden betragte hovedepokerne i omvendt orden af den hi- 
storiske, så at hvert trins særheder stadig fik deres forklaring 
af det trin, der toges bagefter, — for at så en kontraprøve 
kunde give den klarest mulige forståelse af den historiske ud- 
vikling ovenfra og nedad som slutsten på det hele — ?) 

Men selv de mange, der ikke fik denne uddybelse af 
deres sprogopfattelse med, vilde dog få at sundt blik på denne 
ejendommelige side af menneskets åndsliv og samfundsliv — 
og ikke, som flertallet nu, i grammatikken se enten en kor- 
poralstok eller en afgud — overhovedet få mod til at bruge 
deres egne øren og deres egen forstand i derhen hørende 
sporgsmål — og indse, at det «at kunne og kende sit moders- 
måb består i at tale og skrive det godt og rigtigt, og at 
dette atter forst og fremmest vil sige: klart og tydeligt 
(«den gode stil er den kunst at blive læst og forstået*, har 
G. Brandes med rette sagt) og ikke i snurrepiberier. For- 
ståelsen af sproget som levende vilde også Qerne overtroen 
på nødvendigheden eller opnåeligheden af absolut enhed enten 
i skrift eller i tale; man vilde lære uden fanatisme at høre 
en anden udtale eller se en anden stavemåde end ens egen, 
og man vilde ganske roligt lade den naturlige, sunde og sande 
grad af enhed i sligt fremgå væsentlig af storre læsning, 
klarere tænkning og — lave jernbanetakster; man vilde forlige 
sig med, at sproget, til trods for al sund viden om og kær- 
lighed til tidligere tiders åndelige stormænd og værdifulde 
traditioner, ikke kan lade være at forandre sig, og ikke for- 
tvivle over for den tanke, at det engang kunde blive nødven- 
digt at udgive Oehlenschlåger med ny retskrivning og nogle 
flere ordforklaringer, ligesom man har gjort med Peder Plades 

visitatsbog og derved for gennemsnitsmennesker reddet det 
væsentlige ved at opgive det uvæsentlige. Også på dette om- 
råde er sindsro («nil admirari») over for det uundgåelige i 
hoj grad ønskelig — og måske ikke helt uopnåelig. 

Af grammatikkens reform (som jeg selvfølgelig hverken 
anser for helt eller halvt fuldendt med dette arbejde) tor man 
vel endnu håbe to gode virkninger, den ene, at grammatik- 
lærerne kunde slippe af med det vanry for pedanteri, som fra 
gammel tid har klæbet ved dem fremfor alle andre (jeg mindes 
en engelsk vise, der begynder så: «let schoolmasters puzzle 
their brain — with grammar and nonsense and learning*), — 
og den anden, at psykologerne (og deres disciple, russer og 
andre studerende) vil beskæftige sig mere med denne side af 
sjælelivet end hidtil, så at vi engang kan få den < kritik af 
sproget» ^), hvori sprogv'idenskab og psykologi (eller metafysik) 
skal mødes, til held for begge parter så vel som for er- 
kendelseslæren, og at en modnere sprogopfattelse, end nu 
er almindelig, kan komme til sin ret som et vigtigt led i den 
dybere åndsdannelse, Qernt fra den ynkeligste af alle slags 
åndsaristokratisme, som man kunde kalde «grammatiksnobberi» 
(«han kender ikke engang den ubestemte artikel!* o. lign.). 

At der hos mange af dem, der har opmærksomhed for 
skoleforhold (ikke blot lærere og lærerinder) er utilfredshed 
med det hidtil almindelige og gennemsnitlige, mærker man tit 
nok både i skriftlige og mundtlige udtalelser. Utilfredsheden 
gælder dels den grammattiske undervisning («ramsegrammatik», 
« navnepedanteri », « træffeøvelser »), dels grammatikbøgerne. Den 
fra undervisningsministeriet under 6te April 1900 udsendte an- 
visning til nye undervisningsplaner for folkeskolen fraråder 
overhovedet at bruge grammatik b o g. Skal imidlertid de heri 
(som i alt, hvad der fra den side ytres om denne sag) liggende 
sunde tanker gennemføres, må der vist forandring til i lærer- 
uddannelsen, og ved denne i alt fald, ligesom i de hojere skoler. 



^) Forste bind af Wilh. Wundts Volkerpsychologie, der behandler 
sproget, og Mauthners Kritik der Sprache, hvoraf 1ste bind er udkom- 
met, har jeg endnu ikke læst. 

vil en bog ikke kunne undværes. Det kan nu vistnok ikke 
nægtes, at på dette område doktrinarisme og dilettantisme har 
bredt sig med en sorgelig frodighed; men dette ligger (som 
formentligt påvist i denne bog) i, at selve de omfattende og 
grundlæggende behandlinger ikke griber dybt nok til bunds, 
navnlig hindrede af nedarvede forestillinger, hvis oprindelse 
er de fleste uklar, og som derfor føles som hævede over 
kritik. 

Men fordi man er utilfreds med det gamle, er det ikke 
givet, at man bliver tilfreds med det nye, når det kommer. 
Nu får vi se. Det nye har jo også gerne et og andet horn, 
det skal løbe af sig. 

Hvorvidt det vil lykkes på grundlag af nærværende syns- 
punkter at give en skolebog (at denne fordring til kritikeren 
er berettiget, indrommes), — og om i så tilfælde nogen vil 
bruge den, må tiden vise. Denne kritiske fremstilling måtte 
i alt fald gå i forvejen. 



Ja: engang må man sige: manum de tabula! det er ud- 
lagt: ikke mere pilleri ved festungen! — Ikke, fordi der ikke 
skulde være nok at rette på, men fordi man dog ikke kan 
gore alle til pas, — ikke engang sig selv. Er den smalle vej 
mellem utydelighed og vidtløftighed fundet og fastholdt? — og 
hin forening af varsomhed og hensynsløshed, som er god 
videnskabeligheds adelsmærke? o. s. v. Kort sagt: der var 
sikkert dem, der kunde løse opgaven bedre, og disse vil altså 
nok kunne påvise virkelige mangler ved arbejdet, — men 
hvorfor har de da ikke gjort det selv? de har jo ved at 
undlade det på en måde gjort sig til medskyldige. Og der 
er ventet længe nok på dem, efter det gode gamle princip: 
nonum prematur in annum . . . nå, nu kommer de forbandede 
latinske griller igen! 

Altså: et bidrag er givet — en pligt opfyldt — en sten 
lettet. 



/ 



NOGLE RETTELSER OG TILFOJELSER. 



Skont der nok kunde være anledning til her at tilfoje en 
del enkeltheder, der er forbigåede i teksten for ikke at skade 
oversigten eller bortdrage opmærksomheden fra hovedsagen, 
skal dette dog, af hensyn til bogens omfang og læserens mu- 
lige træthed, i det væsentlige indskrænkes til berigtigelse af 
visse angivelser og udtryk samt af ligefremme trykfejl. 

S. 9, 1. 14 står: «Aristoles» for: « Aristoteles ». 

S. 24, 1. 16 står: «kap. V» for: «kap. VI». 

S. 25, 1. 2 f. n. står: « heldig » for: « heldigt ». 

S. 33, 1. 11 bortfalder tegnet ^). 

S. 38, 1.15 står: «navneled» for: «substantivled». 

S. 42, 1. 3 står: «ved> for: «med». 

S. 44, 1. 27 efter «ord» er glemt: «i». 

S. 47, 1. 19 står: «kap. V» for «kap. VIII». 

S. 48, 1. 19 står: « dette* for: « denne svækkelse*. 

S. 58 (nederst) må bemærkes, at det i tysk jo kun er 
nogle få hankonssubstantiver, der har en egen subjektsform 
(nemlig de på -e), samt at de ord, der svarer til jeg, du, han, 
vi, I, vel vanskelig kan stå som «omsagnsled> (sie, der svarer 
til hun og de, har ingen egen subjektsform), — så at vi her 
væsentlig har at gore med hankonsformerne i ental af der 
og et par andre pronomener på -r samt af ein, ejendoms- 
pronomenerne og kein (disse kan under visse omstændigheder 
også få -r), endelig adjektiver i forbindelser som «(N. N. ist) 
mein gute-r freund». 

S. 68, 1. 10 står: «navnebiled> for: «substantivbiled». 

S. 78, 1. 25—26. Er f. eks. «den 5te november* endnu kun 
(hvad det utvivlsomt var fra forst af) en særegen forbin- 
delse af månedens navn, — eller har dette ord fået en ny- 
betydning: novemberdag? 

S. 89, 1. 9—10 er det anvendte billede ikke heldigt gennem- 
ført (cellen som en del af molekylen!). 

S. 101, 1. 9. I jævnere folks tale har -er fortrængt -e i 
nogle få ord, f. eks. midda-er (altid uden g\ håndfuld-er, begge 
med «stød» foran -er. 

S. 104, 1. 3—4 er forskellen mellem støv-et og støv-en ikke 
rigtigt angivet ; snarere : støv-et om stoffet i almindelighed (der- 
for: »støvets b6rn»), særlig i hvilende tilstand, men støv-en^ 
når det er i bevægelse, f. eks.: «så længe her er sådan en 
støv, kan det ikke nytte at tore støv-6/ af». 

S. 122 (nederst) er det naturligvis ikke meningen at på- 
stå, at der ikke på dansk dannes adverbier af adjektiver ved 
visse endelser, især på -vis^ f. eks. rimeligvis (også af sub- 
stantiver, f. eks. spotvis), men kun, at ingen sådan endelse er 
således gennemført til dette brug som -ly på engelsk og -ment 
på fransk. 

S. 133 kan ytringen om, al adverbielt brugte adjektiver 
ikke skifter plads efter sætningens art, aldeles ikke fastholdes, 
som det ses her i bogen s. 299, 1. 12. 

S. 143, 1. 3 f. n. mangler tegnet ). 

S. 149, 1. 6 står: »ejendommelige* for: »ejendommeligste*. 

S. 151 (midt). Derimod turde det være lovlig pedantisk 
at forkaste vendinger som : «ved al ' bruge magt opnås der 
intet». 

S. 153 (sluln. af § 167). Når der står ikke (aldrig, ingen) 
i hensigtssætninger, bruges ikke kan, men skal. 

S. 156, 1. 20. Ved hensigt mødes skal med kan; ved 
ikke (aldrig, ingen) står dog altid skal. 

S. 161, 1. 24. Gider kan dog nok danne befaleform i spø- 
gende udbrud som: (A: «jeg ved ikke, om jeg gider*) B: «å 
gid! hvad?* {gid har her «stød* til forskel fra ønskeordet 
gid). 

S. 165, 1. 14. Efter »grænsende op til» er glemt: »forbin- 
delser med>. 

S. 169, 1. 21. En mængde af disse verbaladjektiver findes 
aldrig i den reneste adjektiviske stilling (foran substantiv), 
f. eks. gået, redet, ligget, kørt, boet. 

S. 187, 1. 12 står: « verbum* for: «ord». 

— , 1. 5 f. n. mangler tegnet ) i slutningen af linien. 

— , 1. 3 f. n. står: «tilstandsverbet» for: «det forste ver- 
bum*. 

S. 188, 1. 2 f. n. står: <t^fremtidT> for: «fremtid». 

S. 201 (nederst) mangler tegnet ). 

S. 204, 1. 18 står: »samme form som* for: «på én gang*. 

S. 208, 1. 5 f. n. bortfalder tegnet (. 

S. 210, 1. 23 står: «kap. IX* for: «kap. VIII*. 

S. 220, 1. 3 f. n. står: »berører sig synderligt med* for: 
»har synderlig berøring med*. 

S. 221, 1. 16. Efter: »med ét taleled at go re* tilfojes: 
»(eller med meningen som helhed, se s. 215 midt)*. 

S. 231, 1. 11 f. n. står: »vist* for: »viist*. Det kan ofte 
være lige så nødvendigt at skille: »det er nu viist* (== påvist) 
fra »det er nu vist* (= sikkert) som «en viis mand* fra »en 
vis mand*; vor nugældende skoleretskrivning er alt for spar- 
som med den slags adskillelser, så man f. eks. ofte må læse 
to gange for at få fat i, om et ved eller for er småordet eller 
verbalformen. 

S. 256 (øverst). Tvivlsomt er også f. eks. »det begyndte 
at regne*, hvor det kan opfattes efter I, A, 2, a som visende 
hen på at regne som det egentlige subjekt til begyndte, — 
eller efter I, B, b (ligesom i: »det regner*), idet at regne op- 
fattes som biled. 

S. 256 (midt). Om formerne -a/i og -dd for den og det, — 
samt i det hele om den ejendommelige sammensmeltning af 
deRy det, dem og de personlige pronomener med et foregående 
ord (verbum, pronomen eller småord) til en »omvendt tryk- 
gruppe* se Dania for 1901 s. 29. 

S. 290. Således for græskens vedkommende allerede hos 
Ph. Buttmann i begyndelsen af forrige århundrede. 

S. 305, 1. 8 f. n. Ved «næsten» tænkes alene på de i 
§ 306 omhandlede sætninger. 

S. 318, 1. 10 — 11. Dog vil man måske, på grund af og, 
her regne sætningen med thi {for) for indskudt. 

S. 330, 1. 14—15. Stykket: «ikke blot ... en anden hoved- 
sætning » passer ikke her, men derimod nok det følgende fra : 
«men ...» 

S. 349 (midt). At f. eks. i «lad os gore det da!» o. lign. 
biledsformer som os virkelig for sprogfølelsen er subjekt, véd 
vi forst, når det giver sig til kende i det spøgende udtryk : 
«la ui så gore det da!» — indtil da er det kun en mulighed. 

